
AD  LECTOREM. 


In  hac  quarta  horum  Livii  librorum  editione,  quam  summa  cura 
ac  diligentia  recognovimus,  quamque  inter  emendatissimas  nume- 
rari  posse  speramus,  accuratissimam  Thomac  Ruddimanni  cdi- 
tionem,  quae  anno  1751  Edinburgi  in  lucem  prodiit,  in  plerisque 
secuti  sumus.  Si  quando  a  viro  doctissimo  discessimus,  id  fecimus, 
non  incertis  conjecturis  indulgentes,  sed  veterum  librorum  aucto- 
ritate  freti. 

In  hos  scriptoris  eximii  libros,  qui  librariorum  ignorantia 
permultis  in  locis  foedissime  corrupti  sunt,  notas  adjecimus,  par- 
tim  aliorum,  partim  nostras ;  quibus  adjuti,  adolescentes  vel  de 
lectione  variante  certius  judicare,  vel  auctoris  sensum  facUius 
assequi,  possent.  Notae,  in  quibus  adolescentiimi  utUitatem 
praecipue  spectavimus,  adhuc  quidem  non  ultra  duos  libros  priores 
excurrunt :  at,  si  horum  librorum  lectionem  studiosae  juventuti 
vel  jucundiorem  vel  expeditiorem  facere  existimentur,  augere  et 
ulterius  extendere  in  animo  est. 

Ubi  de  cujusvis  loci  sententia  satis  constaret,  eam  interpun- 
gendi  rationem  secuti  sumus,  quae  auctoris  sensum  lectori  quam 
maxime  obvium  reddere  videbatur.  Ubi  vero  ab  editoribus 
doctissimis  dissentiremus,  opinionem  nostram,  et  distinguendi 
rationem,  in  notis  proponere  melius  duximus,  rem  omnem  erudito 
lectori  dijudicandam  relinquentes. 


T.  LIVII  PATAVINI 

HISTORIARUM 

LIBER  XXI. 


EPITOME. 


1.  SfC.  IN  Italiam  belli  Punici  secundi  ortus  narratur,  V.  6ic. 
et  Uannibalis,  Poenorum  duci^,  contra  foedus  per  Iberum  amnem 
transitus,  XIV.  o  quo  Saguntum,  sociorum  populi  Romani  civitus, 
dbsessa,  octavo  mense  capta  est.  XVIII.  De  quibus  injuriis,  missi 
legati  ad  Karthaginienses,  qui  quererentur,  quum  satisfacere  twl- 
lent,  beUum  iis  indictum  est.  XXIV.  6;c.  Hannibal,  superato 
Pyrenaeo  saltu,  per  Gallias,fusis  Volcis,  qui  obsistere  coriati  erant, 
ad  Alpes  venit ;  et  laborioso  per  eas  transitu  (jquum  montanos 
quoque  Gallos  ohvios  aliquot  proeliis  repulissei).  XXXVII, 
XXXVIII.  descendit  in  Italiam,  et  ad  Ticinum  amnem  Rotuanos 
equestri  proelio  fudit :  XLV,  XLVI.  in  quo  vulneratum  P.  Cor- 
tidium  Scipionem  protezit  filius,  qui  Africani  postea  nomen  accepit. 
LV,  LVI.  &;c.  iterumque  exercitu  Romano  adftumen  Trebiamfuso 
Hannibal  Apenninum  quoque,  per  magnam  militum  vexationem 
propter  vim  tempestatum,  transiit.  LX.  S;c.  Cn.  Cornelius  Scipio 
in  Hispania  contra  Poenos  prospere  pugnavit,  duce  hostium  Magone 
capto. 

I.  In  parte  operis  mei  licet  milii  praefari,  quod  in  priiicipio 
summae  totius  professi  plerique  sunt  rerum  scriptores,  beUum 
maxime  omnium  memorabile,  quae  unquam  gesta  sint,  me  scrip- 
turum ;  quod,  Hannibale  duce,  Kartliaginienses  cum  populo 
Romano  gessere.  Nara  neque  validiores  opibus  ullae  inter  se 
civitates  gentesque  contulerunt  arma,  neque  his  ipsis  tantum 
unquam  virium  aut  roboris  fuit :  et  haud  ignotas  belli  artes  inter 
se  sed  expertas  primo  Punico  conserebant  beUo,  et  adeo  varia 
beUi  fortuna  ancepsque  Mars  fuit,  ut  propius  periculum  fuerint, 
qui  vicerunt.  Odiis  etiam  prope  majoribus  certarunt,  quam  viri- 
bus :  Romanis  indignantibus,  quod  victoribus  victi  ultro  inferrent 
arma ;   Poenis,  quod  superbe  avareque  crederent  imperitatum 

victis  esse.  Fama  etiam  est,  Hannibalem  annorum  ferme  novem, 
pueriliter  blandientem  patri  Hamilcari,  ut  duceretur  in  Hispa- 
niam,  quum,  perfecto  Africo  bello,  exercitum  eo  trajecturus, 
sacrificaret,  altaribus  admotimi,  tactis  sacris  jurejurando  adactum, 
se,  quum  primum  posset,  hostem  fore  populo  Romano.  Ange- 
bant  ingentis  spiritus  virum  Sicilia  Sardiniaque  amissae  :  nam  et 
Siciliam  nimis  celeri  desperatione  rerum  concessam,  ct  Sardiniam 
inter  motum  Africae  fraude  Romanorum,  stipendio  etiam  insuper 
imposito,  interceptam. 

II.  His  anxius  curis,  ita  se  Africo  bello,  quod  fuit  sub  recentem 
Romanam  pacem,  per  quinque  annos,  ita  deinde  novem  annis  in 
Hispania  augendo  Punico  imperio  gessit,  ut  appareret,  majus 
eum,  quam  quod  gereret,  agitare  in  animo  bellum  ;  et,  si  diutius 
vixisset,  Hamilcare  duce  Poenos  arma  Italiae  illaturos  fuisse,  qui 
Hannibalis  ductu  intulerunt.  Mors  HamUcaris  peropportuna  et 
pueritia  Hannibalis  distulerunt  bellvmi.  Medius  Hasdrubal  inter 
patrera  et  filium  octo  ferme  annos  imperium  obtinuit :  flore 
aetatis,  uti  ferunt,  primo  Hamilcari  concUiatus ;  gener  inde  ob 
altam  indolem  provecto  annis  adscitus,  et,  quia  gener  erat,  factio- 
nis  Barcinae  opibus,  quae  apud  milites  plebemque  plus  quam 
modicae  erant,  haud  sane  voluntate  principum,  imperio  potitus. 
Is,  plura  consUio,  quam  vi,  gerens,  hospitiis  regulorum  magis, 
conciliandisque  per  amicitiam  principum  novis  gentibus,  quam 
bello  aut  armis,  rem  ICarthaginiensem  auxit.  Ceterum  nihUo  ei 
pax  tutior  fuit.  barbarus  eum  quidam  palam,  ob  iram  interfeeti 
ab  eo  dommi,  obtruncavit ;  comprehensusque  ab  circumstantibus 
haud  alio,  quam  si  evasisset,  vultu ;  tormentis  quoque  quum 
laceraretur,  eo  fuit  habitu  oris,  ut,  superante  laetitia  dolores, 
ridentis  etiam  speciem  praebuerit.  Cum  hoc  Hasdrubale,  quia 
mirae  artis  in  soUicitandis  gentibus,  imperioque  jungendis  suo, 
fuerat,  foedus  renovaverat  populus  Romanus,  ut  finis  utriusque 
imperii  esset  ananis  Iberus,  Saguntinisque,  mediis  inter  imperia 
duorum  populorum,  libertas  servaretur. 

III.  In  Hasdi'ubaUs  locum,  haud  dubia  res  fuit,  quin  praero- 
gativam  miUtarem,  qua  extemplo  juvenis  Hannibal  in  praetorium 
delatus,  imperatorque  ingenti  omnium  clamore  atque  assensu 
appellatus  erat,  favor  etiam  plebis  sequeretur.  Himc  vixdum 
puberem  Hasdrubal  literis  ad  se  arcessierat :  actaque  res  etiam  in 
senatu  fuerat,  Barcinis  nitentibus,  ut  assuesceret  miUtiae  Hanni- 
bal,  atque  in  patemas  succederet  opes.  Hanno,  alterius  factionis 
princeps,  "  Et  aequum  postulare  videtur,"  inquit,  "  Hasdrubal ; 
et  ego  tamen  non  censeo,  quod  petit,  tribuendum."  Quum 
admu-atione  tam  ancipitis  sententiae  in  se  omnes  convertisset, 
"  Florem  aetatis,"  inquit,  "  Hasdrubal,  quem  ipse  patri  Hanni- 
balis  fruendum  praebuit,  justo  jure  eum  a  filio  repeti  censet.  nos 
tamen  minirae  decet  juventutem  nostram  pro  militari  rudimeuto 

assuefacere  libidini  praetorum.  An  hoc  timemus,  ne  Hamilcarie 
filius  nimis  sero  imperia  immodica  et  regni  patemi  speciem  videat ! 
et,  cujus  regis  genero  hereditarii  sint  relicti  exereitus  nostri,  ejus 
filio  parum  mature  serviamus  ?  Ego  istum  juvenem  domi  tenen- 
dmn,  sub  legibus,  sub  magistratibus  docendum  vivere  aequo  jure 
cum  ceteris,  censeo  ;  ne  quandoque  parvus  hic  ignis  incendium 
ingens  exsuscitet." 

IV.  Pauci,  ac  ferme  optimus  quisque,  Hannoni  assentiebantur  : 
sed,  ut  plerumque  fit,  major  pars  meliorem  vicit.  Missus,  Hanni- 
bal,  in  Hispaniam,  primo  statim  adventu  omnem  exercitum  in  se 
convertit.  Hamilearem  juvenem  redditum  sibi  veteres  milites 
credere :  eundem  vigorem  in  vultu,  vimque  in  oculis,  habitum 
oris,  lineamentaque  intueri.  dein  brevi  effecit,  ut  pater  in  se 
minimum  momentum  ad  favorem  concUiandum  esset.  Nunquam 
ingenium  idem  ad  res  diversissimas,  parendum  atque  imperandum, 
habilius  fuit.  itaque  haud  facile  decemeres,  utrum  imperatori,  an 
exercitui,  carior  esset :  neque  Hasdrubal  alium  quemquam 
praeficere  malle,  ubi  quid  fortiter  ac  strenue  agendum  esset ; 
neque  milites  alio  duce  plus  confidere  aut  audere.  Plurimum 
audaciae  ad  pericula  capessenda,  plurimum  consilii  inter  ipsa 
pericula  erat.  nullo  labore  aut  corpus  fatigari,  aut  animus  vinci 
poterat.  Caloris  ac  frigoris  patientia  par  :  cibi  potionisque  desi- 
derio  naturali,  non  voluptate,  modus  finitus  :  vigiliarum  somnique 
nec  die,  nec  nocte,  discriminata  tempora.  Id,  quod  gerendis 
rebus  superesset,  quieti  datum :  ea  neque  molli  strato,  neque 
silentio,  arcessita.  Multi  saepe,  militari  sagulo  opertum,  hurai 
jacentem  inter  custodias  stationesque  militum  conspexerunt. 
Vestitus  nihil  inter  aequales  excellens :  arma  atque  equi  conspicie- 
bantur.  Equitum  peditumque  idem  longe  primus  erat.  princeps 
in  proelium  ibat :  ultimus  conserto  proelio  excedebat.  Has 
tantas  viri  ^irtutes  ingentia  vitia  aequabant ;  inhumana  crude- 
litas,  perfidia  plus  quam  Punica,  nihil  veri,  nihil  sancti,  nullus 
deum  metus,  nullum  jusjurandum,  nulla  religio.  Cum  hac 
indole  virtutum  atque  vitiorum  triennio  sub  Hasdrubale  impera- 
tore  memit,  nuUa  re,  quae  agenda  videndaque  magno  futuro  duci 
esset,  praetermissa. 

V.  Cetemm,  ex  quo  die  dux  est  declaratus,  velut  Italia  ei 
provincia  decreta,  bellumque  Romammi  mandatum  esset,  nihil 
prolatandum  ratus,  ne  se  quoque,  ut  patrem  Hamilcarem,  deinde 
Hasdmbalem,  cunctantem  casus  aliquis  opprimeret,  Saguntinis 
inferre  bellum  statuit.  quibus  oppugnandis  quia  haud  dubie 
Romana  arma  movebantur,  in  Olcadum  fines  prius  (ultra  Ibemm 
ea  gens  in  parte  magis,  quam  in  ditione,  Karthaginiensimn  erat) 
induxit  exercitum,  ut  non  petisse  Saguntinos,  sed  rerum  serie, 
finitunis  domitis  gentibus,  jungendoque,  tractus  ad  id  bellum 
videri  posset.     Cartejam,  urbem  opulentam,  caput  gentis  ejus, 

expugnat  diripitque.  Quo  metu  perculsae,  minores  civitates, 
stipendio  imposito,  imperium  accepere.  victor  exercitus,  opulen- 
tusque  praeda,  Karthaginem  Novam  in  hibema  est  deductus. 
Ibi  large  partiendo  praedam,  stipendio  praeterito  cum  fide  exsol- 
vendo,  cunctis  civium  sociornmque  animis  in  se  firmatis,  vere 
piimo  in  Vaccaeos  promotum  bellum.  Hermandica  et  Arbocala 
urbes  vi  captae.  Arbocala  et  virtute  et  multitudine  oppidanorum 
diu  defensa.  Ab  Hennandica  profugi,  exsulibus  Olcadum,  priore 
aestate  domitae  gentis,  quum  se  junxissent,  concitant  Carpetanos  : 
adortique  Hannibalem,  regressum  ex  Vaccaeis,  haud  procul  Tago 
flumine  agmen,  grave  praeda,  turbavere.  Hannibal  proelio 
abstinuit ;  castrisque  super  ripam  positis,  quum  prima  quies 
silentiumque  ab  hostibus  fuit,  amnem  vado  trajecit :  valloque  ita 
producto,  ut  locum  ad  transgrediendum  hostes  haberent,  invadere 
eos  transeuntes  statuit.  Equitibus  praecepit,  ut,  quum  ingressos 
aquam  viderent,  adorirentur.  Peditum  agmen  in  ripa,  elephantos 
ante  quadraginta  disposuit.  Carpetanorum  cum  appendicibus 
Olcadum  Vaccaeorumque  centum  millia  fuere  ;  invicta  acies,  si 
aequo  dimicaretur  campo.  Itaque,  et  ingenio  feroces,  et  multi- 
tudine  freti,  et,  quod  metu  cessisse  credebant  hostem,  id  morari 
victoriam  rati,  quod  interesset  amnis,  clamore  sublato,  passim 
sine  uUius  imperio,  qua  cuique  proximum  est,  in  amnem  ruunt. 
Et  ex  parte  altera  ripae  vis  ingens  equitum  in  flumen  immissa, 
medioque  alveo  haudquaquam  pari  certamine  concursum  :  quippe 
ubi  pedes  instabilis,  ac  vix  vado  fidens,  vel  ab  inermi  equite,  equo 
temere  acto,  perverti  posset ;  eques,  coi-pore  armisque  liber,  equo 
vel  per  medios  gurgites  stabili,  cominus  eminusque  rem  gereret. 
Pars  magna  flumine  absumpta :  quidam,  vorticoso  amni  delati  in 
liostes,  ab  elephantis  obtriti  sunt :  postremi,  quibus  regressus  in 
suam  ripam  tutior  fuit,  ex  varia  trepidatione  quum  in  unum 
coUigerentur,  priusquam  ex  tanto  pavore  reciperent  animos, 
Hannibal,  agmine  quadrato  amnem  ingressus,  fiigam  ex  ripa  fecit ; 
vastatisque  agris  intra  paucos  dies  Carpetanos  quoque  in  dedi- 
tionem  accepit.  Et  jam  omnia  trans  Iberum,  praeter  Saguntinos, 
Karthaginiensium  erant. 

VI.  Cum  Saguntinis  bellum  nondum  erat.  ceterum  jam  belli 
causa  certamina  cum  finitimis  serebantur,  maxime  Turdetanis. 
quibus  cum  adesset  idem,  qui  litis  erat  sator,  nec  certamen  juris 
sed  vim  quaeri  appareret ;  legati  a  Sagimtinis  Romam  missi, 
auxilium  ad  bellum  jam  haud  dubie  imminens  orantes.  Con- 
sules  tunc  Romae  erant  P.  Cornelius  Scipio  et  Ti.  Sempronius 
Longus  ;  qui  quum,  legatis  in  senatura  introductis,  de  republica 
retulissent,  placuissetque  mitti  legatos  in  Hispaniam  ad  res 
sociorum  inspiciendas  ;  quibus  si  videretur  digna  causa,  et  Hanni- 
bali  denunciarent,  ut  ab  Saguntinis,  sociis  populi  Romani,  absti- 
neret,  et  Karthagiuem  in  Africam  trajicerent,  ac  sociorum  populi 

Romani  querimonias  deferrent ;  hac  legatione  decreta,  necdum 
missa,  omnium  spe  celerius  Saguntum  oppugnari  allatum  est. 
Tmic  relata  ex  integro  res  ad  senatum.  Alii,  provincias  consuli- 
bus  Hispaniam  atque  Africam  decementes,  tena  marique  rem 
gerendam  censebant :  alii  totum  in  Hispaniam  Hannibalemque 
intendebant  bellum.  Erant,  qui  non  temere  movendam  rem 
tantam,  expectandosque  ex  Hispania  legatos,  censerent.  Haec 
sententia,  quae  tutissima  videbatur,  vicit :  legatique  eo  raaturius 
missi,  P.  Valerius  Flaccus  et  Q,.  Baebius  Tamphilus,  Saguntum 
ad  Hannibalem,  atque  inde  Karthaginem,  si  non  absisterctur 
bello,  ad  ducem  ipsum  in  poenam  foederis  rupti  deposcendum. 

VII.  Dum  ea  Romani  parant  consultantque,  jam  Saguntum 
summa  vi  oppugnabatur.  Civitas  ea  longe  opulentissima  ultra 
Iberum  fuit,  sita  passus  mille  ferme  a  mari.  Oriundi  a  Zacyntho 
insula  dicuntur,  mixtique  etiam  ab  Ardea  Rutulorum  quidam 
generis,  ceterum  in  tantas  brevi  creverant  opes,  seu  maritimis, 
seu  terrestribus  fructibus,  seu  multitudinis  incremento,  seu  sanc- 
titate  disciplinae,  qua  fidem  socialem  usque  ad  pcmiciem  suam 
coluerunt.  Hannibal,  infesto  exercitu  ingressus  lines,  pervastatis 
passim  agris,  urbem  tripartito  aggreditur.  Angulus  muri  erat  in 
planiorem  patentioremque,  quam  cetera  circa,  vallem  vergens. 
adversus  eum  vineas  agere  instituit,  per  quas  aries  moenibus 
admoveri  posset.  Sed,  ut  locus  procul  muro  satis  aequus  agendis 
vineis  fuit,  ita  liaudquaquam  prospere,  postquam  ad  effectum 
operis  ventum  est,  coeptis  succedebat.  et  turris  ingens  imminebat : 
et  munis,  ut  in  suspecto  loco,  supra  ceterae  modum  altitudinis 
eraunitus  erat :  et  juventus  delecta,  ubi  plurimum  periculi  ac 
laboris  ostendebatur,  ibi  vi  majore  obsistebant.  Ac  primo  missili- 
bus  submovere  hostem,  nec  quicquam  satis  tutum  munientibus 
pati.  deinde  jam  non  pro  moenibus  modo  atque  turri  tela  micare, 
sed  ad  emmpendum  etiam  m  stationes  operaque  hostium  animus 
erat :  quibus  tumultuariis  certaminibus  liaud  ferme  plures 
Sa^ntini  cadebant,  quam  Poeni.  Ut  vero  Hannibal  ipse,  dum 
murum  incautius  subit,  adversum  femur  tragula  graviter  ictus, 
cecidit ;  tanta  circa  fuga  atque  trepidatio  fuit,  ut  non  multura 
abesset,  quin  opera  ac  vineae  desererentur. 

VIII.  Obsidio  deinde  per  paucos  dies  magis,  quam  oppugnatio, 
fuit,  dum  vuhius  ducis  curaretur.  per  quod  tempus  ut  quies 
certaminum  erat,  ita  ab  apparatu  operum  ac  munitionum  nihil 
cessatum.  Itaque  acrius  de  integro  obortum  est  bellum,  pluri- 
busque  partibus,  vix  accipientibus  quibusdam  opera  locis,  vineae 
coeptae  agi,  admoverique  aries.  Abundabat  multitudine  homi- 
num  Poenus  ;  ad  centum  enim  quinquaginta  millia  habuisse  in 
armis  satis  creditur.  Oppidani  ad  omnia  tuenda  atque  obeunda 
multifariam  distineri  coepti  sunt.  et  non  sufficiebant :  jam  enim 
feriebantur  arietibus  muri,  quassataeque  multae  partes  erant.  uua 

continentibus  ruinis  nudaverat  urbem :  tres  deinceps  turres, 
quantumque  inter  eas  muri  erat,  cum  fragore  ingenti  prociderant : 
captumque  oppidum  ea  ruina  crediderant  Poeni  ;  qua,  velut  si 
pariter  utrosque  murus  texisset,  ita  utrinque  in  pugnam  procur- 
sum  est.  Nihil  tumultuariae  pugnae  simile  erat,  quales  in 
oppugnationibus  urbium  per  occasionem  partis  alterius  conscri 
solent :  sed  justae  acies,  velut  patenti  campo,  inter  ruinas  muri 
tectaque  urbis,  modico  distantia  intervallo,  constiterant.  hinc 
spes,  hinc  desperatio  animos  irritat :  Poeno  cepisse  jam  se  urbem, 
si  paululum  adnitatur,  credente  ;  Saguntinis  pro  nudata  moenibus 
patria  corpora  opponentibus,  nec  uUo  pedem  referente,  ne  in 
relictum  a  se  locum  hostem  immitteret.  Itaque,  quo  acrius  et 
conferti  magis  utrinque  pugnabant,  eo  plures  vulnerabantur, 
nullo  inter  arma  corporaque  vano  intercidente  telo.  Falarica 
erat  Saguntinis  missile  telum,  hastili  abiegno,  et  cetera  tereti, 
praeterquam  ad  extremum,  unde  ferrum  exstabat.  id,  sicut  in 
pilo  quadratum,  stuppa  circumligabant,  linebantque  pice.  ferrum 
autem  tres  longum  habebat  pedes,  ut  cum  armis  transfigere  corpus 
posset.  Sed  id  maxime,  etiamsi  haesisset  in  scuto,  nec  pene- 
trasset  in  corpus,  pavorem  faciebat,  quod,  quum  medivmi  accensum 
mitteretur,  conceptimique  ipso  motu  multo  majorem  ignem 
ferret,  arma  omitti  cogebat,  nudumque  militem  ad  insequentes 
ictus  praebebat. 

IX,  Q,uum  diu  anceps  fuisset  certamen,  et  Saguntinis,  quia 
praeter  spem  resisterent,  crevissent  animi ;  Poenus,  quia  non 
vicisset,  pro  victo  esset :  clamorem  repente  oppidani  tollunt, 
hostemque  in  ruinas  muri  expellunt ;  inde  impeditum  trepi- 
dantemque  exturbant ;  postremo  fusum  fugatumque  in  castra 
redigvmt.  Interim  ab  Roma  legatos  venisse  nunciatum  est. 
quibus  obviam  ad  mare  missi  ab  Hannibale,  qui  dicerent,  nec 
tuto  eos  adituros  inter  tot  tam  efFeratarum  gentium  arma  ;  nec 
Hannibali,  in  tanto  discrimine  rerum,  operae  esse  legationes 
audire.  Apparebat,  non  admissos,  protinus  Karthaginem  ituros. 
literas  igitur  nunciosque  ad  principes  factionis  Barcinae  prae- 
mittit,  ut  praepararent  suorum  animos,  ne  quid  pars  altera 
gratificari  pro  Romanis  posset. 

X.  Itaquc,  praeterquam  quod  admissi  auditique  sunt,  ea  quoque 
vana  atque  irrita  legatio  fuit.  Hanno  unus  adverso  senatu 
causam  foederis,  magno  silentio  propter  auctoritatem  suam,  non 
assensum  audientium,  egit :  Per  deos,  foederum  arbitros  ac  testes, 
monuisse,  praedixisse  se,  ne  Hamflcaris  progeniem  ad  exercitum 
mitterent.  non  manes,  non  stirpem  ejus  conquiescere  viri :  nec 
unquam,  donec  sanguinis  nominisque  Barcini  quisquam  supersit, 
quietura  Romana  foedera.  "  Juvenem  flagrantem  cupidine 
regni,  viamque  unam  ad  id  cernentem,  si,  ex  bellis  bella  serendo, 
Buccinctus  annis  legionibusque  vivat,  velut  materiam  igni  prae- 

faentes,  ad  exercitus  misistis.  aluistis  ergo  hoc  incendium,  quo 
nunc  ardetis.  Sagimtum  vestri  circumsident  exercitus,  unde 
arcentur  foedere :  mox  Karthaginem  circumsidebunt  Romanae 
legiones,  ducibus  iisdem  diis,  per  quos  priore  bello  rupta  foedera 
sunt  ulti.  Utrum  hostem,  an  vos,  an  fortunam  utriusque  populi, 
ignoratis  ?  Legatos,  ab  sociis  et  pro  socus  venientes,  bonus  impe- 
rator  vester  in  castra  non  admisit :  jus  gentium  sustulit.  hi 
tamen,  unde  ne  hostium  quidem  legati  arcentur,  pulsi,  ad  vos 
veniunt,  res  ex  foedere  repetunt.  publica  fraus  absit ;  auctorem 
culpae,  et  reum  criminis  deposcunt.  Quo  leuius  agunt,  segnius 
incipiunt ;  eo,  quum  coeperint,  vereor,  ne  perseverantius  saeviant. 
Aegates  insulas  Erycemque  ante  oculos  proponite ;  quae  terra 
marique  per  quatuor  et  viginti  annos  passi  sitis.  Nec  puer  hic 
dux  erat,  sed  pater  ipse  Hamilcar,  Mars  alter,  ut  isti  volunt.  sed 
Tarento,  id  est  ItaUa,  non  abstinueramus  ex  focdere  :  sicut  nunc 
Sagunto  non  abstinemus.  Vicerunt  ergo  dii  hominesque  ;  et,  id 
de  quo  verbis  ambigebatur,  uter  populus  foedus  rupisset,  eventus 
belli,  velut  aequus  judex,  unde  jus  stabat,  ei  victoriam  dedit. 
Karthagini  nunc  Hannibal  vincas  turrcsque  admovet :  Kartha- 
ginis  raoenia  quatit  ariete.  Sagunti  ruinae  (falsus  utinam  vates 
sim !)  nostris  capitibus  incidcnt :  susceptumque  cum  Saguntinis 
bellum  habendum  cum  Romanis  est.  Dcdemus  ergo  Hanni- 
balem  l  dicet  aliquis.  Scio,  meam  levem  esse  in  eo  auctoritatem 
propter  paternas  inimicitias.  Sed  et  Hamilcarem  eo  perisse 
laetatus  sum,  quod,  si  ille  viveret,  bellum  jam  cum  Romanis 
haberemus  ;  et  himc  juvenem,  tanquam  furiam  facemq\ie  hujus 
belli,  odi  ac  detestor.  Nec  dedendum  solum  id  piaculum  rupti 
foederis ;  sed,  si  nemo  diposcat,  devehendum  in  ultimas  maris 
terrarumque  oras,  ablegandumque  eo,  unde  nec  ad  nos  nomen 
famaque  ejus  accedere,  neque  sollicitare  quietae  civitatis  statum, 
possit.  Ego  ita  censeo,  legatos  extemplo  Romam  mittendos,  qui 
senatui  satisfaciant :  alios,  qui  Hannibali  nuncient,  ut  exercitum 
ab  Sagunto  abducat ;  ipsumque  Hannibalem  ex  foedere  Romanis 
dedant.  tertiam  legationem  ad  res  Saguntinis  reddendas  decemo." 
XI.  Quum  Hanno  perorasset,  nemini  omnium  certare  oratione 
cum  eo  necesse  fuit ;  adeo  prope  omnis  senatus  Haimibalis  erat : 
infestiusque  locutum  arguebant  Hannonem,  quam  Flaccum 
Valerium,  legatum  Rcmanum.  Responsum  inde  legatis  Romanis 
est :  Bellum  ortum  ab  Saguntinis,  non  ab  Hannibale,  esse : 
populum  Romanum  injuste  facere,  si  Saguntinos  vetustissiraae 
Karthaginiensium  societati  praeponat.  Dum  Romani  tempus 
terunt  legationibus  mittendis,  Hannibal,  quia  fessum  militem 
proeliis  operibusque  habebat,  paucorum  iis  dierum  quietem  dedit, 
stationibus  ad  custodiam  vinearum  aliorxmique  operum  dispositis. 
interim  animos  eorum  nunc  ira  in  hostes  stimulando,  nunc  spe 
praemiorum,  accendit.     Ut  vero  pro  concione  praedam  captae 

urbis  edixit  militum  fore,  adeo  accensi  omnes  sunt,  ut,  si  extem- 
plo  signum  datum  esset,  nulla  vi  resisti  videretur  posse.  Saguntini 
ut  a  proeliis  quietem  habuerant,  iiec  lacesaentes  ncc  lacessiti  per 
aliquot  dies ;  ita  non  nocte,  non  die,  unquam  cessaverant  ab 
opere,  ut  novum  murum  ab  ea  parte,  qua  patefactum  oppidum 
ruinis  erat,  reficerent.  Inde  oppugnatio  eos  aliquanto  atrocior, 
quam  ante,  adorta  est :  nec,  qua  primum  aut  potissimum  parte 
ferrent  opem,  quum  omnia  variis  clamoribus  streperent,  satis 
scire  poterant.  Ipse  Hannibal,  qua  turris  mobilis,  omnia  muni- 
menta  urbis  superans  altitudine,  agebatur,  hortator  aderat.  quae 
quum,  admota,  catapultis  balistisque  per  omnia  tabulata  dispositis, 
muros  defensoribus  nudasset ;  tum  Haimibal,  occasionem  ratus, 
quingentos  ferme  Afros  cum  dolabris  ad  subruendum  ab  imo 
murum  mittit.  nec  erat  difficile  opus,  quod  caementa  non  calce 
durata  erant,  sed  interlita  luto,  structurae  antiquae  genere. 
Itaque  latius,  quam  caederetur,  ruebat :  perque  patentia  ruinis 
agiUuina  armatoram  in  urbem  vadebant.  Locum  quoque  editum 
capiunt ;  coUatisque  eo  catapultis  balistisque,  ut  castellum  in 
ipsa  urbe  velut  arcem  imminentem  haberent,  miiro  circundant : 
et  Saguntini  murum  interiorem  ab  nondum  capta  urbis  parte 
ducunt.  Utrinque  summa  vi  et  muniunt  et  pugnant :  sed, 
intcriora  tuendo,  minorem  in  dies  urbem  Saguntini  faciunt. 
Simul  crescit  inopia  omnium  longa  obsidione,  et  minuitur  exspec- 
tatio  externae  opis ;  quum  tam  procul  Romani,  unica  spes,  circa 
omnia  hostium  essent.  Paulisper  tamen  aflfectos  animos  recreavit 
repentina  profectio  Hannibalis  in  Oretanos  Carpetanosque.  qui 
duo  populi,  delectus  acerbitate  constemati,  retentis  conquisitori- 
bus  metum  defectionis  quum  praebuissent,  oppressi  celeritate 
Hannibalis,  omiserunt  mota  arma. 

XII.  Nec  Sagunti  oppugnatio  segnior  erat,  Maharbale,  Himil- 
conis  filio,  (eum  praefecerat  Hannibal)  ita  impigre  rem  agent^, 
ut  ducem  abesse  uec  cives  nec  hostes  sentirent.  Is  et  proelia 
aliquot  secunda  fecit,  et  tribus  arietibus  aliquantulum  muri 
discussit ;  strataque  omnia  recentibus  ruinis  advcnienti  Hannibali 
ostendit.  Itaque  ad  ipsam  arcem  extemplo  ductus  exercitus, 
atroxque  proelium  cum  multorum  utrinque  caede  initum,  et  pars 
arcis  capta  est.  Tentata  demde  per  duos  est  exigua  pacis  spes, 
Alconem  Saguntinum,  et  Alorcum  Hispanum.  Alcon,  insciis 
Sagimtinis,  precibus  aliquid  moturum  ratus,  quum  ad  Hanni- 
balem  noctu  transisset,  postquam  niliil  lacrimac  movebant,  con- 
ditionesque  tristes,  ut  ab  irato  victore,  ferebantur,  transfiiga  ex 
oratore  factus,  apud  hostem  mansit ;  morituram  affimians,  qui 
sub  conditionibus  his  de  pace  ageret.  Postulabatur  autem,  red- 
dereut  res  Turdetanis ;  traditoque  omni  auro  atque  argento, 
egressi  urbe  cum  siugidis  vestimentis,  ibi  habitarcnt,  ubi  Poenus 
j  ussisset.   Has  pacis  leges  abnuente  Alcone  accepturos  Saguntinos, 

Alorcus,  vinci  animos,  ubi  alia  vincantur,  affirmans,  se  pacis  ejus 
interpretem  fore  poUicetur.  Erat  autem  tum  miles  HannibaUs ; 
ceterum  publice  Saguntinis  amicus  atque  hospes.  Tradito  palam 
telo  custodibus  hostium,  transgressus  munimenta,  ad  praetorem 
Saguntinum  (et  ipse  ita  jubebat)  est  deductus.  quo  quum  extem- 
plo  concursus  omnis  generis  hominum  esset  factus,  summota 
cetera  multitudine,  senatus  Alorco  datus  est :  cujus  talis  oratio 
fuit: 

XIII.  "  Si  civis  vester  Alcon,  sicut  ad  pacem  petendam  ad 
Hannibalem  venit,  ita  pacis  conditiones  ab  Hannibale  ad  vos 
retulisset,  supervacaneum  hoc  milii  fuisset  iter,  quo  nec  orator 
Hannibalis,  nec  transfuga,  ad  vos  venissem.  Q,uum  ille,  aut 
vestra,  aut  sua  culpa,  manserit  apud  hostem  (si  metum  simulavit, 
sua  ;  vestra,  si  periculum  est  apud  vos  vera  referentibus)  ego, 
ne  ignoraretis,  esse  aliquas  et  salutis  et  pacis  vobis  conditiones, 
pro  vctusto  hospitio,  quod  inihi  vobiscum  cst,  ad  vos  veni. 
Vestra  autem  causa  me,  nec  ullius  alterius,  loqui,  quae  loquor 
apud  vos,  vel  ea  fides  sit,  quod,  neque  dum  vestris  viribus 
restitistis,  neque  dum  auxiha  ab  Romanis  sperastis,  pacis  unquam 
apud  vos  mentionem  feci.  Postquam  nec  ab  Romanis  vobis  uUa 
spes  est,  nec  vestra  jam  aut  arma  vos,  aut  moenia,  satis  defendunt, 
pacem  affero  ad  vos  magis  necessariam,  quam  acquam.  cujus  ita 
aliqua  spes  est,  si  eam,  quemadmodum  ut  victor  fert  Hannibal, 
sic  vos  ut  victi  audiatis  :  si  non  id,  quod  amittitur,  in  damno, 
quum  omnia  victoris  sint,  sed,  quicquid  relinquitur,  pro  munere 
habituri  estis.  Urbem  vobis,  quam,  ex  magna  jam  pai-te  dirutam, 
captam  fere  totam  habet,  adimit ;  agros  relinquit,  locum  assig- 
naturus,  in  quo  novimi  oppidum  aediiicetis  :  aurum  argentumque 
omne,  publicum  privatumque,  ad  se  jubet  deferri :  conjugum 
vestraque  corpora  ac  liberorum  vestrorum  servat  inviolata,  si 
inermcs  cum  binis  vcstimentis  velitis  ab  Sagunto  exire.  Haec 
victor  hostis  imperat.  Haec,  quanquam  sint  gravia  atque  acerba, 
fortuna  vestra  vobis  suadet.  Equidem  haud  despero,  quum 
omnium  potestas  ei  facta  sit,  aliquid  ex  hia  rebus  remissurum. 
Sed  vel  haec  patienda  censeo  potius,  quam  trucidari  corpora 
veetra,  rapi  trahique  ante  ora  vestra  conjuges  ac  liberos  belli  jure, 
sinatis." 

XIV.  Ad  haec  audienda,  quum,  circumfusa  paulatim  multitu- 
dine,  permixtum  senatui  esset  populi  concilium ;  repente  primores, 
secessione  facta,  priusquam  responsum  daretur,  argentum  aurum- 
que  omne,  ex  publico  privatoque  in  forum  collatum,  in  ignem  ad 
id  raptim  factum  conjicientes,  eodem  plerique  semet  ipsi  praeci- 
pitaverunt.  Quum  ex  eo  pavor  ac  trepidatio  totam  urbem 
pervasisset,  alius  insuper  tumultus  ex  arce  auditur.  Turris  diu 
quassata  pi'Ociderat :  perque  ruinam  ejus  cohors  Poenorum  impetu 
isLCto   quum  signum   imperatori  dedisset,  nudatam  stationibus 

custodiisque  solitis  hostium  esse  urbem  ;  non  cunctandum  in  tali 
occasione  ratus,  Hannibal,  totis  viribus  aggressus  urbem,  momento 
cepit,  signo  dato,  ut  omnes  puberes  interficerentur.  quod  imperium 
crudele,  ceterum  prope  necessarium,  cognitum  ipso  eventu  est. 
Cui  enim  parci  potuit  ex  iis,  qui  aut  inclusi  cum  conjugibus  ac 
liberis  domos  super  seipsos  concremaverunt,  aut  armati  nullum 
ante  finem  pugnae,  quam  morientes,  fecerunt  ? 

XV.  Captum  oppidum  est  cum  ingenti  praeda.  Quanquam 
pleraque  ab  dominis  de  industria  corrupta  erant,  et  in  caedibus 
vix  ullum  discrimen  aetatis  ira  fecerat,  et  captivi  militum  praeda 
fuerant ;  tamen  et  ex  pretio  rerum  venditarum  aliquantum 
pecuniae  redactum  esse  constat,  et  multam  pretiosam  supellec- 
tilem  vestemque  missam  Karthaginem.  Octavo  mense,  quam 
coeptum  oppugnari,  captum  Saguntum  quidam  scripsere  ;  inde 
Karthagiaem  Novam  in  liiberna  Hannibalem  concessisse  ;  quinto 
deinde  mense,  quam  ab  Karthagine  profectus  sit,  iu  Italiam 
pervenisse.  Q,uae  si  ita  sunt,  fieri  non  potuit,  ut  P.  Comelius, 
Ti.  Sempronius,  consules  fuerint,  ad  quos  et  principio  oppugna- 
tionis  legati  Saguntini  missi  sint,  et  qui  in  suo  magistratu  cum 
Hannibale,  alter  ad  Ticinum  amnem,  ambo  aliquanto  post  ad 
Trebiam,  pugnaverint.  Aut  omnia  breviora  aliquanto  fuere,  aut 
Saguntima  principio  anni,  quo  P.  Cornelius,  Ti.  Sempronius, 
consules  fuerunt,  non  coeptum  oppugnari  est,  sed  captum.  Nam 
excessisse  pugna  ad  Trebiam  in  annum  Cn.  Servilii  et  C.  Flaminii 
non  potest :  quia  Flaminius  Ai"imini  consulatum  iniit,  creatus  ab 
Ti.  Sempronio  consule ;  qui,  post  pugnam  ad  Trebiam  ad  creandos 
consules  Romam  quum  venisset,  comitiis  perfectis  ad  exercitum 
in  hiberna  rediit. 

XVI.  Sub  idem  fere  tempus  et  legati,  qui  redierant  a  Kartha- 
gine,  Romam  retulerunt  omnia  hostUia  esse,  et  Sagunti  excidium 
nunciatum  est :  tantusque  simul  moeror  Patres,  misericordiaque 
sociorum  peremptorum  indigne,  et  pudor  non  lati  auxilii,  et  ira 
in  Karthaginienses,  metusque  de  summa  rerum  cepit,  velut  si 
jam  ad  portas  hostis  esset ;  ut  tot  uno  tempore  motibus  animi 
turbati  trepidarent  magis,  quam  consulerent.  Nam  neque  hostem 
acriorem  bellicosioremque  secum  congressum  ;  nec  rem  Romanam 
tam  desidem  unquam  fuisse  atque  imbellem.  Sardos,  Corsosque 
et  Istros,  atque  Illyrios,  lacessisse  magis,  quam  exercuisse, 
Romana  arma :  et  cum  Gallis  tmnultuatum  verius,  quam  belli- 
geratum.  Poenum,  hostem  veteranum,  trium  et  viginti  annomm 
militia  durissima  inter  Hispanas  gentes  semper  victorem,  primum 
Hamilcare,  deinde  Hasdrubale,  nunc  Hannibale  duce  acerrimo, 
assuetum,  recentem  ab  excidio  opulentissimae  urbis,  Iberum 
transire  ;  trahere  secum  tot  excitos  Hispanorum  populos  ;  conci- 
turum,  avidas  semper  armorum,  GalUcas  gentes.  cum  orbe "  ter- 
rarum  bellum  gerendum  in  Italia  ac  pro  moenibus  Romanis  esse. 


T.  LIVII  LIBER  XXX.  15 

XVII.  Nominatae  jam  antea  consulihus  provinciae  erant :  tum 
sortiri  jussi.  Comelio  Hispania,  Sempronio  Africa  cum  Sicilia 
evenit.  Sex  in  eum  annum  decretae  legiones,  et  socium  quantum 
ipsis  videretur,  et  classis  quanta  parari  posset.  Quatuor  et  viginti 
peditum  Romanorum  millia  sunt  scripta,  et  mille  octingenti 
equites  :  sociorum,  quadraginta  millia  pcditum,  quatuor  millia  et 
quadringenti  equites :  naves  ducentae  viginti  quinqueremes, 
celoces  viginti  deductae.  Latum  inde  ad  populum,  vellent,  jube- 
rent,  populo  Karthaginiensi  bellum  indici.  Ejusque  helli  causS 
supplicatio  per  urbem  habita,  atque  adorati  dii,  ut  bene  ac  feli- 
citer  eveniret,  quod  hellum  populus  Romanus  jussisset.  Inter 
consules  ita  copiae  divisae.  Sempronio  datae  legiones  duae,  (ea 
quatema  millia  erant  peditum,  et  trecenti  equites)  et  sociorum 
sexdecmi  millia  peditum,  equites  mille  octingenti ;  naves  longae 
centum  sexaginta,  celoces  duodecim.  Cum  his  terrestrihus  mari- 
timisque  copiis  Ti.  Sempronius  missus  in  Siciliam  ;  ita  in  Africam 
transmissurus,  si  ad  arcendum  Italia  Poenum  consul  alter  satis 
esset.  Comelio  minus  copiamm  datum,  quia  L.  Manlius  praetor 
et  ipse  cum  haud  invalido  praesidio  in  Galliam  mittebatur. 
Navium  maxime  Comelio  mmfieras  deminutus.  sexaginta  quin- 
queremes  datae,  (neque  enim  mari  venturum,  aut  ea  parte  belli 
dimicaturum  hostem  credebant)  et  duac  Romanae  legioncs  cum 
3U0  justo  equitatu,  et  quatuordecim  millibus  sociomm  peditum, 
equitibus  mille  sexcentis.  Duas  legiones  Romanas,  et  decem 
millia  sociorum  peditum,  mille  equites  socios,  sexcentos  Romanos, 
Gallia  provincia,  eodem  anno  versa  in  Punicum  hellum,  habuit. 

XVIII.  His  ita  comparatis,  ut  omnia  justa  ante  bellum  fierent, 
legatos  majores  natu,  Q,.  Fabium,  M.  Livium,  L.  Aemilium,  C. 
Licinium,  Q,.  Baebium,  in  Africam  mittunt  ad  percunctandos 
Karthaginienses,  publicone  consOio  Hannibal  Saguntum  oppug- 
uasset :  et,  si,  id  quod  facturi  videbantur,  faterentur  ac  defen- 
derent  publico  consilio  factum,  ut  indicerent  populoKarthaginiensi 
bellum.  Romani  postquam  Kartliaginem  venerant,  quum  sena- 
tus  datus  esset,  et  Q.  Fabius  niliil  ultra  quam  unum,  quod 
mandatum  erat,  percimctatus  esset ;  tum  ex  Karthaginiensibus 
unus :  "  Praeceps  vestra,  Romani,  et  prior  lcgatio  fuit,  quum 
Hannibalem  tanquam  suo  consilio  Saguntum  oppugnantem  depos- 
cebatis :  ceterum  hacc  legatio  verbis  adhuc  lenior  est,  re  asperior. 
Tunc  enim  Hannibal  et  insimulabatur,  et  deposcebatur  ;  nimc  ab 
nobis  et  confessio  culpae  exprimitur,  et,  ut  a  confessis,  res 
extemplo  repetuntur.  Ego  autem  non,  privato  publicone  consUio 
Saguntum  oppugnatum  sit,  quaerendum  censeam ;  sed,  utrum 
jure,  an  injuria.  Nostra  enim  haec  quaestio  atque  animadversio 
in  civem  nostnmi  est,  nostro  an  suo  fecprit  ai'bitrio :  vobiscum 
una  disceptatio  est,  licueritne  per  foedus  fieri.  Itaque,  quoniam 
discemi  placet,  quid  puhlico  consilio,  quid  sua  sponte,  imperatores 

faciant,  nobis  vobiscum  foedus  est,  a  Lutatio  consule  ictum  ;  in 
quo  quum  caveretur  utronimque  sociis,  nihil  de  Saguntinis  (nec- 
dum  enim  erant  socii  vestri)  cautum  est.  At  enim  eo  foedere, 
quod  cum  Hasdrubale  ictum  est,  Saguntini  cxcipiuntur.  adversus 
quod  nihU  ego  dicturus  sum,  nisi  quod  a  vobLs  didici.  Vos  enim, 
quod  C.  Lutatius  consul  primo  nobiscum  foedus  icit,  quia  neque 
auctoritate  Patrum,  ncc  populi  jussu,  ictum  erat,  negastis  vos  eo 
teneri.  itaque  aliud  de  integro  foedus  publico  consilio  ictum  est. 
Si  vos  non  tenent  vestra  foedera,  nisi  ex  auctoritate  aut  jussu 
vestro  icta  ;  ne  nos  quidcm  Hasdrubalis  foedus,  quod  nobis  insciis 
icit,  obligare  potuit.  Proinde  omittite  Sagunti  atque  Iberi 
mentionem  facere,  et,  quod  diu  parturit  animus  vester,  aJiquando 
pariat."  Tum  Romanus,  sinu  ex  toga  facto,  "  Hic,"  inquit, 
"  vobis  bellum  et  pacem  poi-tamus  ;  utrum  placet,  sumite."  Sub 
hanc  vocem  haud  minus  ferociter,  daret,  utrum  vellet,  succlama- 
tum  est.  et,  quum  is,  iterum  sinu  effuso,  bellum  dare  dixisset, 
accipere  se  omnes  responderunt,  et,  quibus  acciperent  animis, 
iisdem  se  gcsturos. 

XIX.  Haec  directa  percunctatio  ac  denunciatio  belli  magis  ex 
dignitatc  populi  Romani  visa  est,  quam  de  foederum  jure  verbis 
disceptare,  quum  ante,  tum  maxime  Sagunto  excisa.  nam,  si 
verborum  disceptationis  res  esset,  quid  foedus  Hasdrubalis  cum 
Lutatii  priore  foedere,  quod  mutatum  est,  comparandum  erat ! 
quum  in  Lutatii  foedere  diserte  additum  esset,  Ita  id  ratum  fore, 
si  populus  censuisset ;  in  Hasdrubalis  foedere  nec  exceptum  tale 
quicquam  fuerit,  et  tot  annorum  silentio  ita  vivo  eo  comprobatum 
sit  foedus,  ut  ne  mortuo  quidem  auctore  quicquam  mutaretur. 
Q,uanquam,  etsi  priore  foedere  staretur,  satis  cautum  erat  Sagun- 
tinis,  sociis  utrorumque  exceptis.  nam  neque  additum  erat,  "  iis, 
qui  tunc  essent :"  nec,  *'  ne  qui  postea  assumerentur."  Et, 
quum  assumere  novos  liceret  socios,  quis  aequura  censeret,  aut 
ob  nulla  quemquam  merita  in  amicitiam  recipi  ?  aut  receptos  in 
fidem  non  defendi  l  tantum,  ne  Kartliaginicnsium  socii  aut  soUi- 
citarentur  ad  defectionem,  aut,  sua  sponte  desciscentes,  reci- 
perentur.  Legati  Romani  ab  I^rthagine,  sicut  his  Romae 
imperatum  erat,  in  Hispaniam,  ut  adirent  civitates,  ut  in  societa- 
tt-m  pellicerent,  aut  averterent  aPoenis,  trajecerunt.  Ad  Bargusios 
primum  venenint :  a  quibus  benigne  excepti,  quia  taedebat 
imperii  Punici,  multos  trans  Iberum  populos  ad  cupidinem  novae 
fortunae  erexenmt.  Ad  Volcianos  inde  est  ventum  :  quorum 
celebre  per  Hispaniara  responsum  ceteros  populos  ab  societate 
Romana  avertit.  ita  enim  maximus  natu  ex  iis  in  concilio 
regpondit :  "  Quae  verecundia  est,  Romani,  postulare  vos,  uti 
vestram  Karthaginiensium  amicitiae  praeponamus,  quum,  qui  id 
fecerunt,  Saguntinos  crudelius,  quam  Poenus  liostis  perdidit,  vos 
socii  prodideritis  ?   ibi  quaeratis  socios,  censeo,  ubi  Saguntiua 

clades  ignota  est.  Hispanis  populis,  sicut  lugubre,  ita  insigne 
documentum  Sagunti  ruinae  erunt,  ne  quis  fidei  Romanae  aut 
societati  confidat."  Inde  extemplo  abire  finibus  Volcianorum 
jussi,  ab  nullo  deinde  concilio  Hispaniae  benigniora  verba  tulere. 
itaque,  nequicquam  peragrata  Hispania,  in  Galliam  transeunt. 

XX.  In  his  nova  tembilisque  species  visa  est,  quod  armati 
(ita  mos  gentis  erat)  in  concUium  venerunt.  quum,  verbis  extol- 
lentes  gloriam  virtutemque  populi  Romani  ac  magnitudinem 
imperii,  petissent,  ne  Poeno,  bellum  Italiae  inferenti,  per  agros 
urbesque  suas  transitum  darent ;  tantus  cum  fremitu  risus  dicitur 
ortus,  ut  vix  a  magistratibus  majoribusque  natu  juventus  sedare- 
tur.  Adeo  stolida  impudensque  postulatio  visa  est,  censere,  ne 
in  Italiam  transmittant  Galli  bellum,  ipsos  id  avertere  in  sc, 
agrosque  suos  pro  alienis  populandos  objicere.  Sedato  tandem 
fremitu,  responsum  legatis  est,  neque  Romanorum  in  se  meritum 
esse,  neque  Karthaginiensium  injuriam,  ob  quae  aut  pro  Romanis 
aut  adversus  Poenos  sumant  arma.  Contra  ea,  audire  sese,  gentis 
suae  homines  agris  finibusque  Italuie  pelli  a  popiilo  Romano, 
stipendiumque  pendere,  et  cetera  indigna  pati.  Eadem  ferme  in 
ceteris  Galliae  conciliis  dicta  auditaque  ;  nec  hospitale  quicquam 
pacatumve  satis  prius  auditimi,  quam  Massiliam  venere.  Ibi 
omnia,  ab  sociis  inquisita  cum  cura  ac  fide,  cognita  :  praeoccupatos 
jam  ante  ab  Hannibale  Gallorum  animos  esse;  sed  ne  illi  quidem 
ipsi  satis  mitcm  gentem  fore,  adeo  ferocia  atque  indomita  ingenia 
esse,  ni  subinde  auro,  cujus  avidissima  gens  est,  principum  animi 
concilientur.  Ita  peragratis  Hispaniae  et  Galliae  populis,  legati 
Romam  redeunt,  haud  ita  multo  post,  quam  consules  in  provin- 
cias  profecti  erant.  civitatem  omnem  in  exspectationem  belli 
erectam  invenemnt,  satis  constante  fama  jam  Iberum  Poenos 
transmisisse. 

XXI.  Hannibal,  Sagunto  capto,  Karthaginem  Novam  in 
hibema  concesserat.  ibique,  auditis,  quae  Romae,  quaeque  Kar- 
thagine,  acta  decretaque  forent,  seque  non  ducem  solum,  sed 
etiam  causam  esse  belli,  partitis  divenditisque  reliquiis  praedae, 
nihil  ultra  differendum  ratus,  Hispani  generis  mUites  convocat : 
"  Credo  ego  vos,"  inquit,  "  socii,  et  ipsos  cemere,  pacatis  omnibus 
Hispaniae  populis,  aut  finiendam  nobis  militiam,  exercitusque 
dimittendos  esse  ;  aut  in  alias  terras  transferendum  belhim  ;  ita 
enim  hae  gentes  non  pacis  solum,  sed  etiam  victoriae,  bonis  flore- 
bunt,  si  ex  aliis  gentibus  praedam  et  gloriam  quaeremus.  Itaque, 
quum  longinqua  ab  domo  instet  mUitia,  incertumque  sit,  quando 
domos  vestras,  et  quae  cuique  ibi  cara  sint,  visuri  sitis,  si  quis 
vestrum  suos  invisere  vult,  commcatum  do.  Primo  vere,  edico, 
adsitis  ;  ut,  diis  bene  juvantibus,  bellum  ingentis  gloriae  praedae- 
que  futurum  Lncipiamus."  Omnibus  fere  visendi  domos  oblata 
ultro  potestas  grata  erat,  et  jam  desiderantibus  suos,  et  longius 

in  futurum  providentibus  desiderium.  Per  totum  tempus  hiemis 
quies  inter  labores,  aut  jam  exhaustos,  aut  mox  exhauriendos, 
renovavit  corpora  animosque  ad  omnia  de  intogro  patienda.  Vere 
primo  ad  edictum  convenere.  Hannibal,  quum  recensuisset 
omnium  auxilia  gentium,  Gades  profectus,  Herculi  vota  exsolvit ; 
noviaque  se  obligat  votis,  si  cetera  prospera  evenissent.  Inde, 
partiens  curas  simul  in  inferendum  atque  arccndum  bellum,  ne, 
dum  ipse  terrestri  per  Hispaniam  Galliasque  itinere  Italiam 
peteret,  nuda  apertaque  Romanis  Africa  ab  Sicilia  esset,  valido 
praesidio  firmare  eam  statuit.  Pro  eo  supplementum  ipse  ex 
Aftica,  maxime  jaculatorum,  levium  armis,  petiit ;  ut  Afri  in 
Hispania,  in  Africa  Hispani,  melior  procul  ab  domo  futurus 
uterque  miles,  velut  mutuis  pignoribus  obligati,  stipendia  facerent. 
Tredecim  millia  octingentos  quinquaginta  pedites  caetratos  misit 
in  Africam,  et  funditores  Baliares  octiagentos  septuaginta ;  equites, 
mixtos  ex  multis  gentibus,  mille  ducentos.  Has  copias  partim 
Karthagini  praesidio  essc,  partim  distribui  per  Africam,  jubet. 
simul  conquisitoribus  in  civitates  missis,  quatuor  millia  conscripta 
delectae  juventutis,  praesidium  eosdem  et  obsides,  dnci  Kartha- 
ginem  ju  bet. 

XXII.  Neque  Hispaniam  negligendam  ratus,  (atque  ideo  haud 
minus,  quod  haud  ignarus  erat,  circumitam  ab  Romanis  eam 
legatis  ad  sollicitandos  principum  animos)  Hasdrubali  fratri,  viro 
impigro,  eam  provinciam  destinat,  firmatque  eum  Africis  maxime 
praesidiis,  peditum  Afroinim  undecim  millibus  octingentis  quin- 
quaginta,  Liguribus  trecentis,  Baliaribus  quingentis.  ad  haec 
peditum  auxilia  additi  equites  Libyphoenices,  mixtum  Punicum 
Afris  genus,  trecenti,  et  Numidae  Maurique  accolae  Oceani  ad 
mille  octingentos,  et  parva  Ilergetum  manus  ex  Hispania,  ducenti 
equites ;  et,  ne  quid  terrestris  deesset  auxilii  genus,  elephanti 
quatuordecim.  classis  praeterea  data  ad  tuendam  maritimam 
oram,  (quia,  qua  parte  belli  vicerant,  ea  tum  quoque  rem  ges- 
turos  Romanos,  credi  poterat)  quinquaginta  quinqueremes,  quad- 
riremes  duae,  triremes  quinque  :  sed  aptae  instructaeque  remigio 
triginta  et  duae  quinqueremes  erant,  et  triremes  quinque.  Ab 
Gadibus  Karthaginera  ad  hibema  exercitus  rediit :  atquc,  inde 
profectus,  praeter  Etovissam  urbem  ad  Iberum  maritimamque 
oram  ducit.  Ibi,  fama  est,  in  quiete  visum  ab  eo  juvenem  divina 
gpecie,  qui  se  ab  Jove  diceret  ducem  in  Italiam  Hannibali  missum  ; 
proinde  sequeretur,  neque  usquam  a  se  deflecteret  oculos.  Pavi- 
dum  primo,  nusquara  circumspicientem  aut  respicientem,  secu- 
tum  ;  deinde,  cura  humani  ingenii,  quum,  quidnam  id  esset, 
quod  respicere  vetitus  esset,  agitaret  animo,  temperare  oculis 
nequivisse :  tum  vidisse,  post  sese  serpentem  mira  magnitudine 
cum  ingenti  arborum  ac  virgultorum  strage  ferri,  ac  post  insequi 
cum  fragore  coeli  nimbum ;  tum  quae  moles  ea,  quidve  prodigii 

esset  quaerentcm,  audisse  :  Vastitatem  Italiae  esse.  pergeret  porro 
ire,  nec  ultra  inquireret,  sineretque  fata  in  occulto  esse. 

XXIII.  Hoc  visu  laetus,  tripartito  Iberum  copias  trajecit, 
praemissis,  qui  Gallorum  animos,  qua  traducendus  exercitus  erat, 
donis  conciliarent,  Alpiumque  transitus  specularentur.  nonaginta 
millia  peditum,  duodecim  millia  equitum,  Iberum  traduxit. 
Ilergetes  inde,  Bargusiosque,  et  Ausetanos,  et  Lacetaniam,  quae 
subjecta  Pyrenaeis  montibus  est,  subegit :  oraeque  huic  omni 
praefecit  Hannonem,  ut  fauces,  quae  Hispanias  Galliis  jungunt, 
in  potestate  essent.  Decem  millia  pcditum  Hannoni  ad  prae- 
sidium  obtinendae  regionis  data,  et  mille  equites.  Postquam 
per  Pyrenaeum  saltum  traduci  excrcitus  cst  coeptus,  rumorque 
per  barbaros  manavit  certior  de  bello  Romano  ;  tria  millia  inde 
Carpetanorum  peditum  iter  averterunt.  constabat,  non  tam  bello 
motos,  quam  longinquitate  viae  insuperabilique  Alpium  transitu. 
Hannibal,  quia  revocare  aut  vi  retinere  eos  anceps  erat,  ne  cete- 
rorum  etiam  feroces  animi  irritarentur,  supra  septem  millia 
hominum  domos  remisit,  quos  et  ipse  gravari  militia  senserat, 
Carpetanos  quoque  ab  se  dimissos  simulans. 

XXIV.  Inde,  ne  mora  atque  otium  animos  sollicitarent,  cum 
reliquis  copiis  Pyrenacum  transgrcditur,  et  ad  oppidum  Illiberi 
castra  locat.  Galli  quanquam  Italiae  bellum  inferri  audiebant, 
tamen,  quia  vi  subactos  trans  Pyxenaeum  Hispanos  fama  erat, 
praesidiaque  valida  imposita,  metu  servitutis  ad  amia  constemati, 
Ruscinonem  aliquot  populi  conveniunt.  quod  ubi  Hannibali 
nunciatum  est,  moram  magis,  quam  bellum,  metuens,  oratores 
ad  regulos  eoram  misit,  coUoqui  semet  ipsum  velle  cum  his  ;  ee 
vel  illi  propius  IUiberi  accederent,  vel  se  Ruscinonem  processu- 
nmi,  ut  ex  propinquo  congressus  facilior  esset :  nam  et  accepturam 
eos  in  castra  sua  se  laetum,  nec  cunctanter  se  ipsum  ad  eos 
venturam.  Hospitem  enim  se  Galliae,  non  hostem,  advenisse : 
nec  stricturiun  ante  gladium,  si  per  Gallos  liceat,  quam  in  ItaUam 
venisset.  Et  per  nuncios  quidem  haec.  Ut  vero  reguli  Gallo- 
ram,  castris  ad  Illiberi  extemplo  motis,  haud  gravate  ad  Poenum 
venerant ;  capti  donis,  cum  bona  pace  exercitum  per  fines  suos 
praeter  Ruscinonem  oppidum  transmiserunt. 

XXV.  In  Italiam  interim  nihil  ultra,  quam  Ibenmi  transisse 
Hannibalem,  a  Massiliensium  legatis  Romam  perlatum  erat : 
quum  perinde,  ac  si  Alpes  jam  transisset,  Boji,  soUicitatis  Insu- 
bribus,  defecerant ;  nec  tam  ob  veteres  in  Populum  Romanum 
iras,  quam  quod  nuper,  circa  Padum,  Placentiam,  Cremonamque, 
colonias  in  Agram  GaUicum  deductas  aegre  patiebantur.  Itaque, 
armis  repente  arreptis,  in  eum  ipsum  agram  impetu  facto,  tantum 
terroris  ac  tumultus  fecerant,  ut  non  agrestis  modo  multitudo, 
sed  ipsi  triumviri  Romani,  qui  ad  agram  venerant  assignandum, 
diffisi  Placentiae  moenibus,  Mutiuam  confugerint,  C.  Lutatius, 

C.  Servilius,  T.  Annius.  Lutatii  nomen  haud  dubium  est.  pro 
C.  Servilio  et  T.  Annio,  Q,.  Acilium  et  C.  Herennium  habent 
quidam  annales ;  alii  P.  Comelium  Asinam  et  C.  Papirium 
Masonem.  Id  quoque  dubium  est,  legati,  ad  expostulandum 
missi  ad  Bojos,  violati  sint,  an  in  triumviros,  agrum  metantes, 
impetus  sit  factus.  Mutinae  quum  obsiderentur,  et  gens,  ad 
oppugnandarum  urbium  artes  rudis,  pigerrima  eadem  ad  militaria 
opera,  segnis  intactis  assideret  muris,  simulari  coeptum  de  pace 
agi.  evocatique  ab  Gallomm  principibus  legati  ad  colloquium, 
non  contra  jus  modo  gentium,  sed  violata  etiam,  quae  data  in  id 
tempus  erat,  fide,  comprehenduntur ;  negantibus  Gallis,  nisi 
obsides  sibi  redderentur,  eos  dimissuros.  Quum  haec  de  legatis 
nunciata  essent,  et  Mutina  praesidiumque  ia  periculo  esset,  L. 
Manlius  praetor,  ira  accensus,  efFusum  agmen  ad  Mutinam  ducit. 
Silvae  tunc  circa  viam  erant,  plerisque  incultis.  ibi,  inexplorato 
profectiis,  ia  insidias  praecipitatus  ;  multaque  ciun  caede  suorum 
aegi-e  ia  apertos  campos  emersit.  ibi  castra  communita ;  et,  quia 
Gallis  ad  tentanda  ea  defuit  spes,  refecti  sunt  militum  animi, 
quanquam  ad . . .  cecidisse  satis  constabat.  Iter  deinde  de  integro 
coeptum  ;  nec,  dum  per  patentia  loca  ducebatur  agmen,  apparuit 
liostis :  ubi  rursus  sUvae  intratae,  tum  postremos  adorti,  cum 
magna  trepidatione  ac  pavore  omnium,  octingentos  milites  occi- 
derunt,  sex  signa  ademere.  Finis  et  Gallis  territandi  et  pavendi 
Romanis  fuit,  ut  e  saltu  invio  atque  impedito  evasere.  inde, 
apertis  locis  facUe  tutantes  agmen,  Romani  Tanetum,  vicum 
propinquum  Pado,  contendere  :  ibi  se  munimento  ad  tempus, 
commeatibusque  fluminis,  et  Brixianorum  Gallorum  auxilio, 
adversus  crescentem  in  dies  multitudinem  hostium  tutabantur. 

XXVI.  Q,ui  tumultus  repens  postquam  est  Romam  perlatus, 
et  Punicum  insuper  Gallico  bello  auctum  Patres  acceperunt ;  C. 
Atilium  praetorem  cum  una  legione  Romana,  et  quinque  milli- 
bus  sociorum,  delectu  novo  a  consule  conscriptis,  auxUium  ferre 
Manlio  jubent :  qui  sine  ullo  certamine  (abscesserant  enim  metu 
hostes)  Tanetum  pervenit.  Et  P.  Comelius,  in  locum  ejus, 
quae  missa  cum  praetore  fuerat,  transcripta  legione  nova,  pro- 
fectus  ab  urbe,  sexaginta  longis  navibus  praeter  oram  Etmriae 
Ligummque,  et  inde  Sal^Tim  montes,  pervenit  IMassiliam,  et  ad 
proximum  ostium  Rhodani  (pluribus  enim  divisus  amnis  in  mare 
decurrit)  castra  locat ;  vixdum  satis  credens,  Hannibalem  supe- 
rasse  PjTenaeos  montes.  quem  ut  de  Rhodani  quoque  transitu 
agitare  animadvertit,  incertus,  quonam  ci  loco  occurreret,  nec- 
dum  satis  refectis  ab  jactatione  maritima  militibus,  trecentos 
interim  delectos  equites,  ducibus  MassUiensibus  et  auxiliaribus 
Gallis,  ad  exploranda  omma  visendosque  ex  tuto  hostes  praemittit. 
Hannibal,  ceteris  metu  aut  pretio  pacatis,  jam  in  Volcamm 
pervenerat  agram,  gentis  validae.     Colunt  autem  circa  utramque 

ripam  Rhodani :  sed,  diffisi  citeriore  agro  arceri  Poeniim  posse, 
ut  flumen  pro  munimento  haberent,  omnibus  fei-me  suis  trans 
Rhodanum  trajectis,  ulteriorem  ripam  amnis  armis  obtinebant, 
Ceteros  accolas  fluminis  Hannibal,  et  eonim  ipsorum  quos  eedes 
suae  tenuerant,  simul  perlicit  donis  ad  naves  undique  contra- 
hendas  fabricandasque  :  simul  et  ipsi  trajici  exercitum,  levarique 
quamprimum  regionem  suam  tanta  urgente  hominum  turba, 
cupiebant.  Itaque  ingens  coacta  vis  navium  est,  lintriumque 
temere  ad  vicinalem  usum  paratai-um  :  novasque  alias  primum 
Galli  inchoantes  cavabant  ex  singulis  arboribus :  deinde  et  ipsi 
milites  simul  copia  materiae,  simul  facUitate  operis,  inducti, 
alveos  informes,  (nihil,  dummodo  innare  aquae  et  capere  onera 
possent,  curantes)  quibus  se  suaque  transvehcrent,  raptim 
faciebant. 

XXVII.  Jamque  omnibus  satis  comparatis  ad  trajicicndum, 
terrebant  ex  adverso  hostes,  omnem  ripam  equites  viriquc  obti- 
nentes  :  quos  ut  averteret,  Hannonem  BomUcaris  filium,  vigUia 
prima  noctis,  cum  parte  copianmi,  maxime  Hispanis,  adverso 
flumine  ire  iter  unius  diei  jubet  ;  ct,  ubi  primum  possit,  quam 
occultissime  trajecto  amni,  circumducere  agmen,  ut,  quvmi  opus 
facto  sit,  adoriatur  ab  tergo  hostem.  Ad  id  dati  duccs  Galli 
edocent,  inde  millia  quinque  et  viginti  ferme  supra,  parvae 
insulae  circumfusum  amnem,  latiorem,  ubi  dividebatur,  eoque 
minus  alto  alveo,  transitum  ostendere.  ibi  raptim  caesa  materia, 
ratesque  fabricatae,  in  quibus  equi  virique  et  alia  onera  traji- 
cerentur.  Hispani  sine  ulla  mole,  in  utrcs  vestimentis  conjectis, 
ipsi  caetris  suppositis  incubantes,  flumen  tranavere.  Et  alias 
exercitus,  ratibus  junctis  trajectus,  castris  prope  flumen  positis, 
noctumo  itincre  atque  operis  labore  fessus,  quiete  unius  diei 
reficitur,  intento  duce  ad  consUium  opportune  exscquendum. 
Postero  die  profecti,  ex  loco  prodito  fumo  significant,  se  transisse, 
et  haud  procul  abesse.  quod  ubi  accepit  Hannibal,  ne  tempori 
deesset,  dat  signum  ad  trajiciendum.  Jam  paratas  aptatasque 
habebat  pedes  lintres.  equites  fere  propter  equos  nantes  naviimi 
agmen,  ad  excipiendum  adversi  impctum  fluminis,  parte  superiore 
transmittens,  tranquUlitatem  infra  trajicientibus  lintribus  prae- 
bebat.  Equorum  pars  magna  nantes  loris  a  puppibus  trahebantur, 
practer  eos,  quos  instratos  frenatosque,  ut  extemplo  egresso  in 
ripam  equiti  usui  essent,  imposuerant  in  naves. 

XXVIII.  Galli  occursant  in  ripam  cimi  varus  ululatibus 
cantuque  moris  sui,  quatientes  scuta  super  capita,  vibrantesque 
dextris  tela :  quanquam  et  ex  adverso  terrebat  tanta  vis  navium, 
cum  ingenti  sono  fluminis,  et  clamore  vario  nautarum  et  mUitum, 
qui  nitebantur  perrumpere  impetum  fluminis,  et  qui  ex  altera 
ripa  trajicientes  suos  hortabantur.  Jam  satis  paventes  adverso 
tumtiltu,  terribilior  ab  tergo  adortus  clamor,  castris  ab  Haonone 

captiB.  mox  et  ipsc  aderat,  ancepsquc  terror  circumBtabat,  et  e 
navibus  tant&  vi  armatorum  in  terram  evadente,  et  ab  tergo 
improvisa  premente  acie.  Galli,  postquam,  ultro  A^im  facere 
conati,  pellebantur,  qua  patere  visum  maxime  iter,  perrumpunt, 
trepidique  in  vicos  passim  suos  diffugiunt.  Hannibal,  ceteris 
copiis  per  otium  trajectis,  spernens  jam  Gallicos  tumultus,  castra 
locat.  Elephantonim  trajicicndorum  varia  consilia  fuisse  credo  : 
certe  variata  memoria  actae  rei.  quidam,  congregatis  ad  ripam 
elephantis,  tradunt,  ferocissimum  ex  iis,  irritatum  ab  rectore  suo, 
quum  refugientem  in  aquam  nantem  Bequeretur,  traxisse  gregem  ; 
ut  quemque  timentcm  altitudincm  destituerat  vadum,  impetu  ipso 
fluminis  in  alteram  ripam  rapiente.  Ceterum  magis  constat, 
ratibus  trajectos  :  id,  ut  tutius  consilium  ante  rem  foret,  ita,  acta 
re,  ad  fidem  pronius  est.  Ratem  unam,  ducentos  longam  pedes, 
quinquaginta  latam,  a  terra  in  amnem  porrexerunt :  quam,  ne 
secunda  aqua  deferretur,  pluribus  validis  retinaculis  parte  supe- 
riore  ripae  religatam,  pontis  in  modum  humo  injecta  constra- 
verunt ;  ut  belluae  audacter  velut  per  solum  ingrederentur. 
altera  ratis,  aeque  lata,  longa  pedes  centum,  ad  trajicicndum 
flumen  apta,  huic  copulata  est :  et,  quum  elephanti,  per  stabQem 
ratem,  tanquam  viam,  praegredientibus  feminis,  acti,  in  minorem 
applicatam  transgressi  sunt ;  extemplo  resolutis,  quibus  leviter 
annexa  erat,  vinculis,  ab  actuariis  aliquot  navibus  ad  alteram 
ripam  pertrahitur.  ita  primis  expositis,  alii  deinde  repetiti  ac 
trajecti  sunt.  Nihil  sane  trepidabant,  donec  continenti  velut 
ponte  agerentur.  primus  erat  pavor,  quum  soluta  ab  ceteris  rate 
in  altum  raperentur.  ibi,  urgcntes  inter  se,  cedentibus  extremis 
ab  aqua,  trepidationis  ahquantum  edcbant ;  donec  quietem  ipse 
timor  circumspectantibus  aquam  fecisset.excidere  etiam  saevientes 
quidam  in  flumen.  sed,  pondere  ipso  stabiles,  dejectis  rectoribus, 
quaerendis  pedetentim  vadis  in  terram  cvasere. 

XXIX.  Dum  elephanti  trajiciuntur,  interim  Hannibal  Numidas 
equites  quingentos  ad  castra  Romana  miserat  speculatimi,  ubi,  et 
quantae  copiae  essent,  et  quid  pararent.  Huic  alae  equitum, 
missi,  ut  ante  dictum  est,  ab  ostio  Rhodani,  trecenti  Romanorum 
equites  occiirrunt.  proelium  atrocius,  quam  pro  numero  pugnan- 
tium,  editur.  Nam,  praeter  multa  vulnera,  caedes  etiam  prope 
par  utrinque  fuit :  fagaque  et  pavor  Numidarum  Romanis,  jam 
admodum  fessis,  victoriam  dedit.  victores  ad  centum  sexaginta, 
nec  omnes  Romani,  sed  pars  Gallorum ;  victi  amplius  ducenti 
cecidemnt.  Hoc  priucipium  simul  omenque  belli,  ut  summae 
rerum  prospenmi  eventum,  ita  haud  sane  incruentam,  ancipitis- 
que  certaminis,  victoriam  Romanis  portendit.  Ut,  re  ita  gesta, 
ad  utrumque  ducem  sui  redierunt,  nec  Scipioni  stare  sententia 
poterat,  nisi  ut  ex  consiliis  coeptisque  hostis  et  ipse  conatus 
caperet :  et  Haunibalem,  incertum,  utrum  coeptum  in  Italiam 

intenderet  iter,  an  cum  eo,  qui  primus  se  obtulisset  Romanas 
exercitus,  manus  consereret,  avertit  a  praesenti  certamine  Bojo- 
rum  legatorum  regulique  Magali  adventus  :  qui,  se  duces  itinerum, 
socios  periculi,  fore  affirmantes,  integro  bello,  nusquam  ante 
libatis  viribus,  Italiam  aggrediendam  censent.  Multitudo  timebat 
quidem  hostem,  nondum  obliterata  memoria  superioris  belli  :  sed 
magis  iter  immcnsum  Alpesque,  rem  fama  utique  inexpertis 
horrendam,  metuebat. 

XXX.  Itaque  Hannibal,  postquam  ipsi  sententia  stetit  pergere 
ire,  atque  Italiam  petere,  advocata  concione,  varie  mihtum  versat 
animos  castigando  adhortandoque  :  "  Mirari  se,  quinam  pectora 
semper  impavida  repens  terror  invaserit.  per  tot  annos  vincentes 
eos  stipendia  facere  ;  neque  ante  Hispania  excessisse,  quam  omnes 
gentesque  et  terrae  eae,  quas  duo  diversa  maria  amplectantur, 
Karthaginiensium  essent.  Indignatos  deinde,  quod,  quicunque 
Saguntum  obsedLssent,  velut  ob  noxam,  sibi  dedi  postularet 
populus  Romanus,  Iberum  trajecisse  ad  delendum  nomen  Roma- 
norum,  Uberandumque  orbem  terrarum.  Tum  nemini  visum  id 
longum,  quum  ab  occasu  solis  ad  exortus  intenderent  iter.  Nunc, 
postquam  multo  majorem  partem  itineris  emensam  cemant, 
Pyrenaeum  saltum  inter  ferocissimas  gentes  superatum,  Rho- 
danum,  tantum  amnem,  tot  millibus  Gallorum  prohibentibus, 
domita  etiam  ipsius  fluminis  vi,  trajectum,  in  conspectu  Alpea 
habeant,  quarum  altenmi  latus  Italiae  sit ;  in  ipsis  portis  hostium 
fatigatos  subsistere,  quid  Alpes  aliud  esse  credentes,  quam  mon- 
tium  altitudines  ?  Fingercnt  altiores  Pyrenaei  jugis.  nullas  pro- 
fecto  terras  coclum  contingere,  nec  inexsuperabiles  hxmiano 
generi  esse.  Alpes  quidem  habitari,  coli,  gignere  atque  alere 
animantes.  pervias  paucis  esse,  exercitibus  invias  l  eos  ipsos,  quos 
cernant,  legatos  non  pennis  sublime  elatos  Alpes  transgressos  ;  ne 
majores  quidem  eorum  indigenas,  sed  advenas  Italiae  cultores, 
has  ipsas  Alpes  ingentibus  saepe  agminibus  cum  liberis  ac  conjugi- 
bus,  migrantium  modo,  tuto  transmisisse.  Militi  quidem  armato, 
nihil  secum  praeter  instrumenta  belU  portanti,  quid  invium  aut 
inexsuperabile  esse  1  Saguntum  ut  caperetur,  quid  per  octo 
nienses  periculi,  quid  laboris  exhaustum  esse  l  Romam,  orbis 
terrarum  caput,  petentibus  quicquam  adeo  asperum  atque  arduum 
videri,  quod  inceptum  moretur?  Cepisse  quondam  GaUos  ea, 
quae  adiri  posse  Poenus  desperet.  proinde  aut  cederent  animo 
atque  virtute  genti  per  eos  dies  toties  ab  se  victae,  aut  itineris 
finem  sperent  campum  interjacentem  Tiberi  ac  moenibus 
Romanis." 

XXXI.  His  adhortationibus  incitatos,  corpora  curare  atque  ad 
iter  se  parare  jubet.  Postero  die,  profectus  adversa  ripa  Rhodani, 
mediterranea  GaUiae  petit ;  non  quia  rectior  ad  Alpes  via  esset, 
sed,  quantum  a  mari  recessisset,  minus  obvium  fore  Romanum 

credens :  cum  quo,  priusquam  in  Italiara  ventum  foret,  non  erat 
in  animo  manus  conserere.  Quartis  castris  ad  Insulam  pervenit : 
ibi  Arar  Rhodanusque  amnes,  diversis  ex  Alpibus  decurrentes, 
agri  aliquantum  amplexi,  confluunt  in  unum.  Mediis  campis 
Insulae  nomen  inditum.  incolunt  prope  Allobroges,  gens  jam 
inde  nuUa  Gallica  gente  opibus  aut  fama  inferior :  tum  discore 
erat.  Regni  ceriamine  ambigebant  fratres.  major,  et  qui  prius 
imperitarat,  Brancus  nomine,  minore  ab  fratre  et  coetu  juniorum, 
qui  jure  minus,  vi  plus,  poterant,  pellebatur.  Hujus  seditionis 
peropportuna  disceptatio  quum  ad  Hannibalem  rejecta  esset, 
arbiter  regni  factus,  quod  ea  senatus  principumque  sententia 
fuerat,  imperium  majori  restituit.  ob  id  meritum  commeatu  copia- 
que  rerum  omnium,  maxime  vestis,  est  adjutus,  quam  infames 
frigoribus  Alpes  praeparari  cogebant.  Sedatis  certaminibus  Allo- 
brogum,  quum  jam  Alpes  peteret,  non  recta  regione  iter  instituit, 
sed  ad  laevam  in  Tricastinos  flexit ;  inde  per  extremam  oram 
Vocoijtiorum  agri  tetendit  in  Tricorios,  haud  usquam  impedita 
via,  priusquam  ad  Druentiam  flumen  pervenit.  Is,  et  ipse 
Alpinus  amnis,  longe  omnium  GaUiae  flununum  difficillimus 
transitu  est.  nam,  quum  aquae  vim  vehat  ingentem,  non  tamen 
navium  patiens  est :  quia,  nullis  coercitus  ripis,  pluribus  simul 
neque  iisdem  alveis  fluens,  nova  semper  vada  novosque  gurgites 
faciens,  (et  ob  eadem  pediti  quoque  incerta  via  est)  ad  haec,  saxa 
glareosa  volvens,  nihil  stabile  nec  tutum  ingredienti  praebet ;  et, 
tum  forte  imbribus  auctus,  ingentem  transgi-edientibus  tumultum 
fecit,  quum,  super  cetera,  trepidatione  ipsi  sua  atque  incertis 
clamoribus  turbarentur. 

XXXII.  P.  Cornelius  consul  triduo  fere  post,  quam  Hannibal 
ab  ripa  Rhodani  movit,  quadrato  agmine  ad  castra  hostiiun 
venerat,  nullam  dimicandi  moram  facturus.  ceterum,  ubi  deserta 
munimenta,  nec  facile  se  tantum  praegressos  assecuturum,  videt ; 
ad  mare  ac  naves  rediit,  tutius  faciliusque  ita,  descendenti  ab 
Alpibus,  Hannibali  occursurus.  Ne  tamen  nuda  auxiliis  Romanis 
Hispania  esset,  quam  provinciam  sortitus  erat,  Cn.  Scipionem 
fratrem  cum  maxima  parte  copiarum  adversus  Hasdrubalem 
misit ;  non  ad  tuendos  tantummodo  veteres  socios,  conciliandosque 
novos,  sed  etiam  ad  pellendum  Hispania  Hasdrubalem  :  ipse  cum 
admodum  exiguis  copiis  Genuam  repetit,  eo,  qui  circa  Padum 
erat,  exercitu  Italiam  defensurus.  Hannibal  ab  Druentia,  cam- 
pestri  maxime  itinere,  ad  Alpes  cum  bona  pace  incolentium  ea 
loca  Gallorum  pervenit.  Timi,  quanquam  fama  prius  (qua 
incerta  in  majus  vero  ferri  solent)  praecepta  res  erat,  tamen  ex 
propinquo  visa  montium  altitudo,  nivesque  coelo  prope  immixtae, 
tecta  informia  imposita  rupibus,  pecora  jumentaque  torrida 
frigore,  homines  intonsi  et  inculti,  animalia  inanimaque  omnia 
rigentia  gelu,  cetera  visu,  quam  dictu,  foediora,  terrorem  renova- 

nint.  Erigentibus  in  primos  agmen  clivos  apparuerunt  immi- 
nentes  tumulos  insidentes  montani :  qui,  si  valles  occultiores 
insedissent,  coorti  in  pugnam  repente,  ingentem  fugam  stragem- 
que  dedissent.  Hannibal  consistere  signa  jubet ;  GalUsque  ad 
visenda  loca  praemissis,  postquam  comperit  transitum  ca  non 
esse,  castra  inter  confragosa  omnia  praeruptaque,  quam  extentis- 
sima  potcst  valle,  locat.  Tum  per  eosdem  Gallos,  haud  sane 
multum  lingua  moribusque  abhorrentes,  quum  se  immiscuissent 
colloquiis  montanorum,  edoctus  interdiu  tantum  obsideri  saltum, 
nocte  in  sua  quemque  dilabi  tecta  ;  luce  prima  subiit  tumulos, 
ut  ex  aperto  atque  interdiu  vim  per  angustias  facturus.  Die 
deinde  simulando  aliud,  quam  quod  parabatur,  consumpto,  quum 
eodem,  quo  constiterant,  loco  castra  communissent,  ubi  primum 
degrcssos  tumulis  montanos  laxatasque  sensit  custodias,  pluribus 
ignibus,  quam  pro  numero  manentium,  in  speciem  factis,  impedi- 
mentisque  cum  equite  relictis,  et  maxima  parte  peditum  ;  ipse 
cum  expeditis,  acerrimo  quoque  viro,  raptim  angustias  evadit, 
iisque  ipsis  tumulis,  quos  hostes  tenuerant,  conscdit. 

XXXIII.  Prima  deinde  luce  castra  mota,  et  agmen  reliquum 
incedere  coepit.  Jam  montani  signo  dato  ex  castellis  ad  stationem 
solitam  conveniebant ;  quum  repente  conspiciunt  alios,  arce 
occupata  sua,  supcr  caput  imrainentes,  alios  via  transire  hostes. 
Utraque  simul  objecta  res  oculis  animisque  immobiles  parumper 
eos  defixit.  dcinde,  ut  trepidationem  in  angustiis,  suoque  ipsum 
tumultu  misccri  agmen,  videre,  equis  maxime  constematis,  quic- 
quid  adjecissent  ipsi  terroris  satis  ad  perniciem  fore  rati,  perversis 
rupibus  juxta  invia  ac  devia  assueti  discurrunt.  Tum  vero  siraul 
ab  hostibus,  simul  ab  iniquitate  locorum,  Poeni  oppugnabantur  ; 
plusque  inter  ipsos,  (sibi  quoque  tendente,  ut  periculo  prius 
evaderet)  quam  cum  hostibus,  certaminis  crat.  Equi  maxime 
infestum  agmen  faciebant,  qui  et,  clamoribus  dissonis,  quos 
nemora  etiam  rcpercussaeque  valles  augebant,  territi,  trepida- 
bant ;  et,  icti  forte  aut  vulncrati,  adeo  constemabantur,  ut 
stragem  ingentem  simul  horainum  ac  sarcinarum  omnis  generis 
facerent :  multosque  turba,  quum  praecipites  deruptaeque  utrin- 
que  angustiae  essent,  in  iramensum  altitudinis  dejecit ;  quosdam 
et  amiatos.  sed  ruinae  maximae  modo  jumenta  cum  oneribus 
devolvebantur.  Q,uae  quanquam  foeda  visu  erant,  stetit  parumper 
tamen  Hannibal,  ac  suos  continuit,  ne  tumultum  ac  trepidationem 
augeret.  demde,  postquam  intermmpi  agmen  vidit,  periculumque 
esse,  ne  exutum  impedimentis  exercitum  nequicquam  incolumem 
traduxisset,  decnrrit  ex  superiore  loco ;  et,  quum  impetu  ipso 
fudisset  hostem,  suis  quoque  tumultum  auxit.  sed  is  tumultus 
momento  temporis,  postquam  liberata  itinera  fuga  montanorum 
erant,  sedatur  :  nec  per  otium  modo,  sed  prope  silentio,  raox 
omnes  traducti.     Castellum  inde,  quod  caput  ejus  regionis  erat, 

viculosquc  circumjectos,  capit,  et  captivorura  pecoribus  per 
triduum  exercitum  aluit.  et,  quia  nec  montanis,  primo  perculsis, 
nec  loco  magnopere  impediebantur,  aliquantum  eo  triduo  viae 
confecit, 

XXXIV.  Perventum  inde  ad  frequentem  cultoribus  alium,  ut 
inter  montana,  populum.  ibi  non  bello  aperto,  sed  suis  artibus, 
fraude,  deinde  insidiis,  est  prope  circumventus.  Magno  natu 
principes  castellorum  oratores  ad  Poenum  veniunt :  alienis  malis, 
utili  exemplo,  doctos,  memorantes,  amicitiam  malle  quam  vim 
expcriri  Poenorum.  itaque  obedienter  imperata  facturos  :  com- 
meatum,  itinerisque  duces,  et  ad  fidem  promissorum  obsides 
acciperet.  Hannibal  nec  temere  credendo,  nec  aspernando,  ne 
repudiati  aperte  hostes  fierent,  benigue  quum  respondisset ;  obsi- 
dibus,  quos  dabant,  acceptis,  et  commeatu,  quem  in  viam  ipsi 
detulerant,  usus,  nequaquam  ut  inter  pacatos  composito  agminc 
duces  eoruni  sequitur.  Primum  agmen  elcphanti  et  equites 
erant :  ipse  post  cum  robore  peditum,  circumspectans  sollicitus- 
que  oninia,  incedebat.  Ubi  in  angustiorem  viam,  ex  parte  altera 
subjectam  jugo  insuper  imixunenti,  ventum  est,  undique  ex 
insidiis  barbari,  a  fronte,  ab  tergo,  coorti,  cominus  eminus  petunt ; 
saxa  ingentia  in  agmen  devolvunt :  maxima  ab  tergo  vis  hominum 
urgebat.  in  eos  versa  peditum  acies  haud  dubium  fecit,  quin,  nisi 
firmata  extrema  agminis  fuissent,  ingens  in  eo  saltu  accipienda 
clades  fuerit,  Tunc  quoque  ad  extremum  periculi  ac  prope 
perniciem  ventum  est.  nam,  dum  cunctatur  Hannibal  demittere 
agmen  in  angustias,  quia  non,  ut  ipse  equitibus  praesidio  erat,  ita 
peditibus  quicquam  ab  tergo  auxilii  reliquerat ;  occursantes  per 
obliqua  montani,  perrupto  medio  agmine,  viam  insedere  :  noxque 
una  Hannibali  sine  equitibus  atque  impedimentis  acta  est. 

XXXV.  Postero  die,  jam  segnius  intercursantibus  barbaris, 
junctae  copiae,  saltusque  haud  sine  clade  (majore  tamen  jumen- 
torum,  quam  hominum,  pemicie)  superatus :  inde  montani 
pauciores  jam,  et  latrocinii  magis  quam  belli  more,  concursabant ; 
modo  in  primum,  modo  in  novissimum  agmen,  utcunque  aut 
locus  opportunitatem  daret,  aut  progressi  morative  aliquam  occa- 
sionem  fecissent.  Elephanti,  sicut  praecipites  per  arctas  vias 
magna  mora  agebantur,  ita  tutum  ab  hostibus,  quacunque  ince- 
derent,  (quia  insuetis  adeundi  propius  metus  erat)  agmen  praebe- 
bant,  Nono  die  in  jugum  Alpium  perventum  est,  per  invia 
pleraque  et  errores,  quos  aut  ducentium  fraus,  aut,  ubi  fides  iis 
non  esset,  temere  initae  valles  a  conjectantibus  iter,  faciebant. 
Biduum  in  jugo  stativa  habita :  fessisque  labore  ac  pugnando 
quies  data  militibus  ;  jumentaque  aliquot,  quae  prolapsa  in  rupi- 
bus  erant,  sequendo  vestigia  agminis  in  castra  pervenere.  Fessis 
taedio  tot  malorum  nivis  etiam  casus,  occidente  jam  sidere  Ver- 
giliarum,  ingcntera  terrorem  adjecit,     Per  omnia  nive  oppleta 

quum,  signis  prima  luce  motis,  segniter  agmen  incederet,  pig- 
ritiaque  et  desperatio  in  omniura  vnltu  emineret ;  praegressus 
signa,  Hannibal,  in  promontorio  quodam,  unde  longe  ac  late 
prospectus  crat,  consistere  jussis  militibus,  Italiam  ostentat,  sub- 
jectosque  Alpinis  montibus  Circumpadanos  campos  :  moeniaque 
eos  tum  transcendere  non  Italiae  modo,  sed  etiam  urbis  Romanae. 
cetera  plana,  proclivia  fore :  uno  aut  summum  altero  proelio 
arcem  et  caput  Italiae  in  manu  ac  potestate  habituros.  Pro- 
cedere  inde  agmen  coepit ;  jam  nihil  ne  hostibus  quidem,  praeter 
parva  furta  per  occasionem,  tentantibus.  Ceterum  iter  multo, 
quam  in  ascensu  fuerat,  (ut  pleraque  Alpium  ab  Italia,  sicut 
breviora,  ita  arrectiora  sunt)  difficilius  fuit.  omnis  enim  ferme  via 
praeceps,  angusta,  lubrica  erat :  ut  ncque  sustinere  se  a  lapsu 
possent ;  nec,  qui  paululum  titubassent,  haerere  afflicti  vestigio 
suo  ;  aliique  super  alios,  et  jumenta  et  homines,  occiderent. 

XXXVI.  Ventum  deinde  ad  multo  angustiorem  rupem, 
atque  ita  rectis  saxis,  ut  aegre  expeditus  miles  tentabundus, 
manibusque  retinens  virgulta  ac  stirpes  circa  eminentes,  demit- 
tere  scse  posset.  Natura  locus  jam  ante  praeceps,  reccnti  lapsu 
terrae  in  pedum  mille  admodum  altitudinem  abruptus  erat.  Ibi 
quum,  velut  ad  finem  viae,  equites  constitissent,  miranti  Hanni- 
bali,  quae  res  moraretur  agmen,  nunciatur  rupem  inviam  esse. 
digressus  deinde  ipse  ad  locimi  visendum.  haud  dubia  res  visa, 
quin  per  invia  circa  nec  trita  antea,  quamvis  longo  ambitu, 
circumduceret  agmen.  Ea  vero  via  insuperabilis  fuit.  nam, 
quum  super  vetercm  nivem  intactam  nova  modicae  altitudinis 
esset,  molli  nec  praealtae  nivi  facile  pedes  ingredientium  insiste- 
bant.  ut  vero  tot  hominum  jumentorumque  incessu  dilapsa  est, 
per  nudam  infra  glaciem  fluentemque  tabem  liquescentis  nivis 
mgrediebantur.  Tetra  ibi  luctatio  erat.  ut  a  lubrica  glacie,  non 
recipiente  vestigium,  et  in  prono  citius  pede  se  faUente,  et,  seu 
manibus  in  assurgendo  seu  genu  se  adjuvissent,  ipsis  adminiculis 
prolapsis,  iterum  corruissent,  nec  stirpes  circa  radicesve,  ad  quas 
pede  aut  manu  quisquam  eniti  posset,  erant ;  ita  in  levi  tantum 
glacie  tabidaque  nive  vdlutabantur.  jumenta  secabant ;  interdum 
etiam,  tum  infimam  ingredientia  nivem,  et  prolapsa,  jactandis 
graviiis  in  continendo  ungulis,  penitus  perfringebant :  ut  plera- 
que,  velut  pedica  capta,  haererent  in  durata  et  alte  concreta 
glacie. 

XXXVII.  Tandem,  nequicquam  jumentis  atque  hominibus 
fatigatis,  castra  in  jugo  posita,  aegerrime  ad  id  ipsum  loco  pur- 
gato  :  tantum  nivis  fodiendum  atque  egerendum  fuit.  Inde  ad 
rupem  muniendam,  per  quam  unam  via  esse  poterat,  milites 
ducti,  quum  caedendum  esset  saxum,  arboribus  circa  immanibus 
dejectis  detruncatisque,  struem  ingentem  lignorum  faciunt : 
eamque  (quum  et  vis  venti  apta  faciendo  igni  coorta  esset)  suc- 

cendunt,  ardentiaque  saxa  infuso  aceto  putrefaciunt.  Ita  torridam 
incendio  rupem  ferro  pandunt,  molliuntque  anfractibus  modicis 
clivos,  ut  non  jumcnta  solum,  sed  elephanti  etiam,  deduci  pos- 
sent.  Quatriduum  circa  rupem  consumptum,  jumentis  prope 
fame  Jibsumptis ;  nuda  enim  fere  cacumina  sunt,  et,  si  quid  est 
pabuli,  obruunt  nives.  Inferiora  valles  et  apricos  quosdam  coUes 
habent,  rivosque  jirope  silvas,  et  jam  humano  cultu  digniora  loca. 
Ibi  jumenta  in  pabulum  missa,  et  quies  municndo  fessis  homini- 
bus  data  triduo.  inde  ad  planum  descensum,  et  jam  locis  molliori- 
bus  et  accolarum  ingeniis. 

XXXVIII.  Hoc  maxime  modo  in  Italiam  perventum  est, 
quinto  mense  a  Karthagine  Nova,  (ut  quidam  auctores  sunt) 
quintodecimo  die  Alpibus  superatis.  Quantae  copiae  transgresso 
in  Italiam  Hannibali  fuerint,  nequaquam  inter  auctores  constat. 
qui  plurimum,  centum  millia  peditum,  viginti  equitum,  fuisse 
scribunt ;  qui  minimum,  viginti  millia  peditum,  sex  equitum. 
L.  Cincius  Alimentus,  qui  captum  se  ab  Hannibale  scribit, 
maxime  auctor  me  moveret,  nisi  confunderet  numerura  GaUis 
Liguribusque  additis  ;  cum  his  octoginta  millia  peditum,  decem 
"iquitum,  adducta  in  Italiam  :  (magis  affluxisse  verisimUe  est,  et 
ita  quidam  auctores  sunt.)  ex  ipso  autem  audisse  Hannibale, 
postquam  Rhodanum  transicrit,  triginta  sex  millia  hominum, 
ingentemque  numerum  equorum  et  aliorum  jumentorum  amisisse, 
in  Taurinis,  quae  Gallis  proxima  gens  erat,  in  Italiam  digresso. 
Id  quum  inter  omnes  constet,  eo  magis  miror  ambigi,  quanam 
Alpes  transierit ;  et  v-ulgo  credere,  Penino,  atque  inde  nomen  ei 
jugo  Alpium  inditum,  transgressum.  CoeUus  per  Cremonis 
jugum  dicit  transisse.  qui  ambo  saltus  eum  non  in  Taurinos,  sed 
per  Salassos  montanos  ad  Libuos  GaUos  dcduxissent.  Nec  veri- 
simUe  est,  ea  tum  ad  Galliam  patuisse  itinera ;  utique,  quae  ad 
Peninum  ferunt,  obsepta  gentibus  semigemianis  fuissent.  neque, 
Hercule,  montibus  his  (si  quem  forte  id  movet)  ab  transitu 
Poenorum  uUo  Veragri,  incolae  jugi  ejus,  norunt  nomen  inditum  ; 
sed  a  deo,  quem,  in  summo  sacratum  vertice,  Peninum  montani 
appellant. 

XXXIX.  Peropportune  ad  principia  rerum,  Taurinis,  proximae 
genti,  adversus  Insubres  motum  bellum  erat,  sed  armare  exer- 
citimi  Hannibal,  ut  parti  alteri  auxUio  esset,  m  reficiendo  maxime 
sentientem  contracta  ante  mala,  non  poterat.  otium  etenim  ex 
labore,  copia  ex  inopia,  cultus  ex  Uluvie  tabeqae,  squalida  et 
prope  efFerata  corpora  varie  movebant.  Ea  P.  Comelio  consuli 
causa  fuit,  quum  Pisas  navibus  venisset,  exercitu  a  ManUo  Atilio- 
que  accepto,  tirone,  et  in  novis  ignominus  trepido,  ad  Padum 
festinandi  ;  ut  cum  hoste  nondum  refecto  manum  consereret.  sed, 
quum  Placentiam  consul  venit,  jam  ex  stativis  moverat  Hanni- 
bal ;  Taurinorumque  unam  urbem,  caput  gentis  ejus,  quia  volentis 

in  amicitiam  non  veniebant,  vi  expugnarat :  junxissetque  sibi, 
non  metu  solum,  sed  etiam  volimtate,  Gallos  accolas  Padi;  ni 
eos,  circumspectantes  defectionis  tempus,  subito  adventus  consulis 
oppressissct.  Et  Hannibal  movit  ex  Taurinis,  incertos,  quae  pars 
sequenda  esset,  Gallos  praesentem  se  secuturos  ratus.  Jam  prope 
in  conspectu  erant  exercitus,  convenerantque  duces,  sicuti  inter 
se  nondum  satis  noti,  ita  jam  imbutus  uterque  quadam  admira- 
tione  alterius.  Nam  Hannibalis  et  apud  Romanos,  jam  ante 
Sagunti  excidium,  celeberrimum  nomen  erat :  et  Scipionem 
Hannibal  eo  ipso,  quod  adversus  se  dux  potissimum  lectus  esset, 
praestantem  virum  credebat.  et  auxerant  inter  se  opinionem, 
Scipio,  quod,  relictus  in  Gallia,  obvius  fuerat  in  Italiam  trans- 
gresso  Hannibali ;  Hannibal,  et  conatu  tam  aud;ici  trajiciendarum 
AJpium,  et  effectu.  Occupavit  tamen  Scipio  Padum  trajicere, 
et,  ad  Ticinum  amnem  motis  castris,  pi'ius,  quam  educeret  in 
ficiem,  adhoi"tandorum  militum  causa  talem  orationem  exor- 
sus  est : 

XL.  "  Si  eum  exercitum,  milites,  educerem  in  aciem,  quem 
in  Gallia  mecum  habui,  supersedissem  loqui  apud  vos.  quid  enim 
adhortari  referret  aut  eos  equites,  qui  equitatum  hostium  ad 
Rhodanum  flumen  egregic  vicissent,  aut  eas  legiones,  cum  quibus 
fugientem  hunc  ipsum  hostem  secutus,  confessionem  cedcntis  ac 
detrectantis  certamen  pro  victoria  habui  l  Nunc,  quia  ille  exer- 
citus,  Hispaniae  provinciae  scriptus,  ibi  cum  fratre  Cn.  Scipione 
meis  auspiciis  rem  gerit,  ubi  eum  gerere  senatus  populusque 
Romanus  voluit,  ego,  ut  consulem  ducem  adversus  Hannibalem 
ac  Poenos  liaberetis,  ipse  me  huic  voluntario  certamini  obtuli ; 
novo  imperatori  apud  novos  milites  pauca  verba  facienda  sunt. 
Ne  genus  belli,  nevc  hostem  ignoretis  ;  cum  iis  est  vobis,  milites, 
pugnandum,  quos  terra  marique  priore  bello  vicistis  ;  a  quibus 
stipendium  per  viginti  annos  exegistis ;  a  quibus  capta  belli 
praemia,  Siciliam  ac  Sardiniam,  habetis.  Erit  igitur  in  hoc 
certamine  is  vobis  illisque  animus,  qui  victoribus  et  victis  esse 
solet.  Nec  nunc  ilU,  quia  audent,  sed  quia  necesse  est,  pugnaturi 
sunt :  nisi  creditis,  qui  exercitu  incolumi  pugnam  detrectavere, 
eos,  duabus  partibus  peditum  equitumque  in  transitu  Alpium 
amissis,  (quum  plures  pene  perierint  quam  supcrsunt)  plus  spei 
nactos  esse.  At  enim  pauci  quidem  sunt,  sed  vigentes  animis 
coi-poribusque,  quorum  robora  ac  vires  vix  sustinere  vis  ulla 
possit.  Effigies,  imo  umbrae  hominum,  fame,  frigore,  illuvie, 
squalore  enecti,  contusi  ac  debilitati  inter  saxa  rupesque.  ad  haec, 
praeusti  artus,  nive  rigentes  nervi,  membra  tonida  gelu,  quassata 
fractaque  arma,  claudi  ac  debiles  equi.  Cum  hoc  equite,  cum 
hoc  pedite  pugnaturi  estis ;  reliquias  extremas  hostium,  non 
hostes,  habebitis.  Ac  niliil  magis  vereor,  quam  ne,  vos  quum 
pugnaveritis,  Alpes  vicisse  Hannibalem  videantur.     Sed  ita  for- 

sitan  decuit,  cum  foederum  ruptore  duce  ac  populo  deos  ipsos, 
sine  ulla  humana  ope,  committere  ac  profligare  bellum  ;  nos, 
qui  secundum  deos  violati  sumus,  commissum  ac  profligatum 
conflcere. 

XLI.  "  Non  vereor,  ne  quis  me  hoc  vcstri  adhortandi  causa 
magnifice  loqui  existimet,  ipsum  aliter  animo  aflFectum  esse. 
Licuit  in  Hispaniam,  provinciam  meam,  quo  jam  profectus  eram, 
cum  exercitu  ire  meo  ;  ubi  et  fratrem  consilii  participem  ac  peri- 
culi  socium  haberem,  et  Hasdrubalem  potius,  quam  Hannibalem, 
hostem,  et  minorem  haud  dubie  molem  belli :  tamen,  quum 
praeterveherer  navibus  Gralliae  oram,  ad  famam  hujus  hostis  in 
terram  egressus,  praemisso  equitatu,  ad  Rhodanum  movi  castra. 
Equestri  proelio,  qua  parte  copiarum  conserendi  manum  fortima 
data  est,  hostem  fudi  :  peditum  agmen,  quod  in  modum  fugientium 
raptim  agebatur,  quia  assequi  terra  non  poteram,  regressus  ad 
naves,  quanta  maxima  celeritate  potui,  tanto  maris  terrarumque 
circuitu,  in  radicibus  Alpium  obvius  fui.  Huic  timendo  hosti 
utrum,  quum  declinarem  certamen,  improvisus  incidisse  videor, 
an  occurrere  in  vestigiis  ejus  l  lacessere  ac  trahere  ad  decemen- 
dum  1  Experiri  juvat,  utrum  alios  repente  Karthaginienses  per 
viginti  annos  terra  ediderit,  an  iidem  sint,  qui  ad  Aegates  pug- 
naverunt  insulas,  et  quos  ab  Eryce,  duodeWcerds  denariis  aesti- 
matos,  emisistis ;  et,  utrum  Hanuibal  hic  sit  aemulus  itinerum 
Herculis,  ut  ipse  fert,  an  vectigalis  stipendiariusque  et  servus 
populi  Romani  a  patre  relictus :  quem  nisi  Saguntinum  scelus 
agitaret,  respiceret  profecto,  si  non  patriam  victam,  domum  certe 
patremque,  et  foedera  HamUcaris  scripta  manu.  qui,  jussus  a 
consule  nostro,  praesidium  deduxit  ab  Eryce  :  qui  graves  imposi- 
tas  victis  Karthaginiensibus  leges  fremens  moerensque  accepit : 
qui  decedere  Sicilia,  qui  stipendium  populo  Romano  dare  pactus 
est.  Itaque  vos  ego,  milites,  non  eo  solum  animo,  quo  adversus 
alios  hostes  soletis,  pugnare  velim  ;  sed  cum  indignatione  quadam 
atque  ira,  velut  si  servos  videatis  vestros  arma  repente  contra  vos 
ferentes.  Licuit  ad  Erycem  clausos,  ultimo  supplicio  humanorum, 
fame  interficere  :  licuit  victricem  classem  in  Africam  trajicere, 
atque  intra  paucos  dies  sine  ullo  certamine  Karthaginem  delere. 
Veniam  dedimus  precantibus :  emisimiis  ex  obsidione  :  pacem 
cum  victis  fecimus :  tutelae  deiade  nostrae  duximus,  quum 
Africo  bello  urgerentur.  Pro  his  impertitis,  furiosum  juvenem 
sequentes,  oppugnatum  patriam  nostram  veniunt.  Atque  utinam 
pro  decore  tantum  hoc  vobis,  et  non  pro  salute,  esset  certamen. 
non  de  possessione  SicUiac  ac  Sardiniae,  de  quibus  quondam 
agebatur,  sed  pro  Italia,  vobis  est  pugnandum  :  nec  est  alius  ab 
tergo  exercitus,  qui,  nisi  nos  vincimus,  hosti  obsistat ;  nec  Alpes 
aliae  sunt,  quas  dum  superant,  comparari  nova  possint  praesidia. 
hic  est  obstandum,  milites,  velut  si  ante  Romana  moenia  pugne- 

mus.  Unusquisque  se,  non  corpus  suum,  sed  conjugem  ac  liberos 
parvos  armis  protegere  putet :  nec  domesticas  solum  agitet  curas, 
sed  identidem  hoc  animo  reputet,  nostras  nunc  intueri  manus 
senatum  populumque  Romanum.  qualis  nostra  vis  virtusque 
fuerit,  talem  deinde  fortunam  illius  urbis  ac  Romani  imperii 
fore." 

XLII.  Haec  apiid  Romanos  consul.  Hannibal,  rebus  prius, 
quam  verbis,  adhortandos  milites  ratus,  circumdato  ad  spectacu- 
lum  exercitu,  captivos  montanos  vinctos  in  medio  statuit :  anuis- 
que  Grallicis  ante  eorum  pedes  projectis,  interrogare  interpretem 
jussit,  ccquis,  si  vinculis  levaretur,  armaquc  et  equum  victor 
acciperet,  decertare  ferro  vellet  l  Quum  ad  unum  omnes  feiTum 
pugnamque  poscerent,  et  dejecta  in  id  sors  esset,  se  quisque  eum 
optabat,  quem  fortvma  in  id  certamen  legeret.  Ut  cujusque  sors 
exciderat,  alacer,  inter  gratulantes  gaudio  exsultans,  cum  sui 
moris  tripudiis  arma  raptim  capiebat.  ubi  vero  dimicarent,  is 
habitus  animorum  non  inter  cjusdem  modo  conditionis  honiines 
erat,  sed  etiam  intcr  spectantes  vulgo,  ut  non  vinccutium  magis, 
quam  bene  morientiuni,  fortuna  laudarotur. 

XLIII.  Dum  sic  aliquot  spectatis  paribus  affectos  dimisisset, 
concione  inde  advocata,  ita  apud  eos  locutus  fertur  :  "  Si,  quem 
animum  in  alienae  sortis  exemplo  paulo  ante  habuistis,  eundem 
mox  in  aestimauda  fortuna  vestra  habueritis,  vicimus,  milites. 
neque  enim  spectaculum  modo  illud,  sed  quacdam  velut  imago 
vestrae  conditionis  erat.  Ac  nescio,  an  majora  vincula  majores- 
que  nccessitates  vobis,  quam  captivis  vestris,  fortuna  circumde- 
derit.  Dextra  laevaque  duo  maria  cdaudunt,  nullam,  ne  ad 
effugium  quidem,  navem  habentibus.  circa  Padus  amnis,  major 
Padus  ac  violentior  Rhodano  ;  ab  tergo  Alpes  urgent,  vix  integris 
vobis  ac  vigentibus  transitae.  Hic  vincendum  aut  moriendum, 
milites,  est,  ubi  primum  hosti  occurristis.  et  eadem  fortuna,  quae 
necessitatem  puguandi  imposuit,  praemia  vobis  ea  victoribus 
proponit,  quibus  ampliora  homines  ne  ab  diis  quidem  immortali- 
bus  optare  solent.  Si  Siciliam  tantum  ac  Sardiniam,  parentibus 
nostris  ereptas,  nostra  virtute  recuperaturi  essemus,  satis  tamen 
amj)la  pretia  essent.  quicquid  Romani  tot  triumphis  partvmi 
congestumque  possident,  id  omne  vestrum  cum  ipsis  dominis 
futurum  est.  In  hanc  tam  opimam  mercedem,  agite,  cum  diis 
bcne  juvantibus  arma  capite.  Satis  adhuc  in  vastis  Lusitaniae 
Ccltiberiaeque  montibus,  pecora  consectando,  nullum  emolumen- 
tum  tot  laborum  periculorimique  vestrorum  vidistis :  tempus  est 
jam,  opulenta  vos  ac  ditia  stipendia  facere,  et  magna  operae  pretia 
mereri,  tantum  itineris  per  tot  montes  fluminaque,  et  tot  armatas 
gentes,  emensos.  Hic  vobis  tenninum  laborum  fortuna  dedit : 
hic  dignam  mercedem  emeritis  stipendiis  dabit.  Nec,  quam 
magni  nominis  bellum  est,  tam  difficilem  existimaritis  victoriam 

fore.  saepe  et  contemptus  hostis  cruentum  ccrtamen  edidit,  et 
ncliti  populi  regesque  perlevi  momento  victi  sunt.  Nam,  dcmpto 
lioc  uno  fulgore  nominis  Romani,  quid  est,  cur  illi  vobis  com- 
parandi  sint  ?  Ut  viginti  annorum  militiam  vcstram  cum  illa 
virtute,  cum  illa  fortuna,  taceam  ;  ab  Herculis  columnis,  ab 
Oceano  terminisque  ultimis  terrarum,  per  tot  ferocissimos  His- 
paniae  et  Galliae  populos,  vincentes  huc  pervenistis  :  pugnabitis 
cum  exercitu  tirone,  hac  ipsa  aestate  caeso,  victo,  circumsesso  a 
Gallis,  ignoto  adhuc  duci  suo,  ignorantique  ducem.  An  me,  in 
praetorio  patris,  clarissimi  imperatoris,  prope  natum,  certe  educ- 
tum,  domitorem  Hispaniae  Galliaeque,  victorem  eundem  non 
Alpinarum  modo  gentium,  sed  ipsarum,  quod  multo  majus  est, 
Alpium,  cum  semestri  hoc  conferam  duce,  desertore  exercitus 
sui?  Cui  si  quis,  demptis  signis,  Poenos  Romanosque  hodie 
ostendat,  ignoraturum  certum  habeo,  utrius  exercitus  sit  consul. 
Non  ego  illud  parvi  aestimo,  milites,  quod  nemo  vestrum  est, 
cujus  non  ante  oculos  ipse  saepe  militare  aliquod  ediderim 
facinus  ;  cui  non  idem  ego,  virtutis  spectator  ac  testis,  notata 
temporibus  locisque  referre  sua  possim  decora.  Cum  laudatis  a 
me  millies  donatisque,  alumnus  prius  omnium  vestrum,  quam 
imperator,  procedam  acie  adversus  ignotos  inter  se  ignorantesque. 
XLIV.  "  Quocunque  circumtuli  oculos,  plena  omnia  video 
animomm  ac  roboris :  veteranum  peditem,  generosissimarum 
gentium  equites  frenatos  et  infrenatos,  vos  socios  fidelissimos 
fortissimosque,  vos  Karthaginienses,  quum  ob  patriam,  tum  ob 
iram  justissimam,  pugnaturos.  Inferimus  beUum,  infestisque 
signis  descendimus  in  Italiam,  tanto  audacius  fortiusque  pugna- 
turi,  quanto  major  spes,  major  est  anmius  inferentis  vim,  quam 
arcentis.  Accendit  praeterea  aiiimos  et  stimulat  dolor,  injuria, 
indignitas.  ad  supplicium  depoposcenint  me  ducem  primum, 
deinde  vos  omnes,  qui  Saguntum  oppugnassetis  :  deditos,  ultimis 
cruciatibus  afFecturi  fuerunt.  Crudelissima  ac  superbissuna  gens 
sua  omnia  suique  arbitrii  facit.  cum  quibus  bellum,  cum  quibus 
pacem  habeamus,  se  modum  imponere  aequum  censet  :  circum- 
scribit,  includitque  nos  termmis  montium  fluminumque,  quos  ne 
excedamus :  neque  eos,  quos  statuit,  temimos  observat.  Ne 
transieris  Iberum  :  ne  quid  rei  tibi  sit  cum  Saguntinis.  Ad 
Iberum  est  Saguntum  ?  Nusquam  te  vestigio  moveris,  Parum 
est,  quod  veterrimas  provincias  meas,  Siciliam  et  Sardiniam, 
adimis.  etiam  Hispanias  ?  et,  inde  cessero,  in  Africam  transcendes. 
Transcendes  autem,  dico  2  duos  consules  hujus  amii,  unum  in 
Africam,  alteram  in  Hispaniam,  miserunt.  nOiil  usquam  nobis 
relictum  est,  nisi  quod  amiis  vindicarimus.  IUis  timidis  et 
ignavis  licet  esse,  qui  respectum  habent ;  quos  suus  agcr,  sua 
terra,  per  tuta  ac  pacata  itinera  fugientes,  accipient :  vobis  necesse 
est  fortibus  vu-is  esse,  et,  omnibus  inter  victoriam  mortemve 

cerla  desperatione  abruptis,  aut  vincere,  aut,  si  fortuna  dubitabit, 
in  proelio  potius,  quam  in  fuga,  mortem  oppetere.  Si  hoc  bene 
fixum  oranibus  destinatumque  in  animo  est,  iterum  dicam,  Vicis- 
tis  :  nullum  momentum  ad  vincendum  homini  ab  diis  immortaJi- 
bus  acrius  datum  est." 

XLV.  His  adhortationibus  quum  utrinque  ad  certamen  acc^-nsi 
miUtum  animi  essent,  Romani  ponte  Ticinum  jungunt,  tutandique 
pontis  causa  ca,stelhim  insuper  imponunt.  Poenus,  opere  occu- 
patis  hostibus,  Maharbalem  cum  ala  Numidarum,  equitibns 
quingentis,  ad  depopulandos  sociorum  populi  Romani  agros  mittit. 
Gallis  parci  quam  maxime  jubet,  principumque  animos  sollicitari 
ad  defectionem.  Ponte  perfecto,  traductus,  Romanus  exercitus, 
in  Agrum  Insubrium,  quinque  milHa  passuum  a  Victumviis  con- 
sedit.  Ibi  Hannibal  castra  habebat ;  revocatoque  propere  Mahar- 
bale  atque  equitibus,  quum  instare  certamen  ccrneret,  nihil 
unquam  satis  dictum  praemonitumque  ad  cohortandos  mihtes 
ratus,  vocatis  ad  concionem  certa  praemia  pronunciat,  in  quorum 
spem  pugnarent :  Agrum  sese  daturum  esse  in  Italia,  Africa, 
Hispania,  ubi  quisque  veUt,  immunem  ipsi,  qui  accepisset,  liberis- 
que  :  qui  pecuniam,  quam  agrum,  maluisset,  ei  se  argento  satis- 
fiicturum :  qui  sociorum  cives  Karthaginienses  fieri  vellent, 
potestatem  facturimi :  qui  domos  redire  mallent,  daturum  se 
operam,  ne  cujus  suorum  popularium  mutatam  secum  fortunam 
esse  vellent.  Servis  quoque  dominos  prosecutis  libertatem  pro- 
ponit,  binaque  pro  his  mancipia  dominis  se  redditurum.  Eaque 
ut  rata  scirent  fore,  agnum  laeva  manu,  dextra  silicem  retinens, 
si  falleret,  Jovem  ceterosque  precatus  deos,  ita  se  mactarent, 
quemadmodum  ipse  agnum  mactasset,  secundum  ])recationem 
caput  pecudis  saxo  elisit.  Tum  vero  omnes,  velut  diis  auctoribus 
in  spem  suam  quisque  acceptis,  id  morae,  quod  nondum  pugna- 
rent,  ad  potienda  sperata  rati,  proelium  uno  animo  et  voce  una 
poscunt. 

XLVI.  Apud  Romanos  haudquaquam  tanta  alacritas  erat, 
super  cetera  recentibus  etiam  territos  prodigiis,  nam  et  lupus 
intraverat  castra,  laniatisque  obviis  ipse  intactus  evaserat ;  et 
examen  apum  in  arbore  praetorio  imminente  consederat.  Quibus 
procuratis,  Scipio,  cum  equitatu  jaculatoribusque  expeditis  pro- 
fectus  ad  castra  hostium,  exque  propuiquo  copias,  quantae  et 
cujus  generis  essent,  speculandas,  obvius  fit  H.innibali,  et  ipsi 
cum  equitibus  ad  exploranda  circa  loca  progresso.  neutri  alteros 
primo  cemebant :  densior  deinde  incessu  tot  hominum  equorum- 
que  oriens  pulvis  signum  propinquantium  hostium  fuit.  Cnu- 
stitit  utrumque  agmen,  et  proelio  sese  expediebant.  Scipio 
jaculatores  et  Gallos  equites  in  fronte  locat ;  Romanos,  sociorum- 
que  quod  roboris  fuit,  in  subsidiis.  Hannibal  frenatos  equites  in 
mediimi  accipit,  cornua  Numidis  finnat.     Vixdum  clamore  sub- 

lato,  jaculatores  fugerunt  inter  subsidia  ad  secundam  aciem.  inde 
equitum  certamen  erat  aliquamdiu  anceps.  dein,  quia  turbabant 
equos  pedites  intermixti,  multis  labentibus  ex  cquis,  aut  desUi- 
entibus,  ubi  suos  premi  circumventos  vidissent,  jam  magna  ex 
parte  ad  pedes  pugna  ierat :  donec  Numidae,  qui  in  comibus 
erant,  circumvecti  paululum,  ab  tergo  se  ostcnderunt.  Is  pavor 
perculit  Romanos,  auxitque  pavorem  consulis  vulnus,  periculum- 
que  intercursu,  tum  primum  pubescentis,  filii  propulsatum.  Hic 
erat  juvenis,  penes  quem  perfecti  hujusce  belli  laus  est,  Africanus 
ob  egregiam  victoriam  de  Hannibale  Poenisque  appellatus. 
Fuga  tamen  efiFusa  jaculatorum  maxime  fuit,  quos  primos  Numi- 
dae  invaserunt.  Alius  confertus  equitatus  consulem,  ia  medium 
acceptum,  non  armis  modo  sed  etiam  corporibus  suis  protegens, 
in  castra,  nusquam  trepide  neque  effuse  cedendo,  reduxit.  Servati 
consulis  decus  Coeiius  ad  servum,  natione  Ligurem,  delegat. 
malim  equidem  de  filio  verum  esse,  quod  et  plures  tradidere 
auctores,  et  fama  obtinuit. 

XLVII.  Hoc  primum  cum  Hannibale  proelium  fuit :  quo 
facile  apparuit,  et  equitatu  meliorem  Poemmi  esse,  et  ob  id 
campos  patentes,  quales  sunt  inter  Padum  Alpesque,  beUo  gerendo 
Romanis  aptos  non  esse.  Itaque  proxima  nocte,  jussis  militibus 
vasa  silentio  colligere,  castra  ab  Ticino  mota,  festinatumque  ad 
Padum  est ;  ut  ratibus,  quibus  junxerat  flumen,  nondum  reso- 
lutis,  sine  tumultu  atque  insectatione  hostis,  copias  trajiceret. 
Prius  Placentiam  pervenere,  quam  satis  sctret  Hannibal  ab  Ticino 
profectos :  tamen  ad  sexcentos  moratorum  in  citeriore  ripa, 
segniter  ratem  solventes,  cepit.  transire  non  potuit  pontem,  ut 
extrema  resoluta  erant,  tota  rate  in  secundam  aquam  labente. 
Coelius  auctor  est,  Magonem  cum  equitatu  et  Hispanis  peditibus 
flumen  extemplo  transnasse  ;  ipsum  Hannibalem  per  superiora 
Padi  vada  exercitum  traduxisse,  elepbantis  in  ordinem  ad  susti- 
nendum  impetum  fluminis  oppositis.  Ea  peritis  amnis  ejus  vix 
fidem  fecerint.  nam  neque  equites,  armis  equisque  salvis,  tantam 
vim  fluminis  superasse  verisimile  est,  ut  jam  Hispanos  omnes 
inflati  transvexerint  utres :  et  multorum  dierum  circuitu  Padi 
vada  petenda  fuerant,  qua  exercitus  gravis  impedimentis  traduci 
posset.  Potiores  apud  me  auctores  sunt,  qui  biduo  vix  locum 
rate  jungendo  flumini  inventum  tradunt ;  ea  cuni  Magone  equites 
Hispanorum  expeditos  praemissos.  dum  Hannibal,  circa  flumen 
legationibus  Gallorum  audiendis  moratus,  trajicit  gravius  peditum 
agmen,  interim  Mago  equitesque  ab  transitu  fluminis  diei  unius 
itinere  Placentiam  ad  hostes  contendunt.  Hannibal  paucis  post 
diebus  sex  millia  a  Placentia  castra  communivit,  et  postero  die, 
in  conspectu  hostium  acie  directa,  potestatem  pugnae  fecit. 

XLVIII.  Insequenti  nocte  caedes  in  castris  Romanis,  tumultu 
tamen  quam  re  major,  ab  auxiliaribus  GaUis  facta  est.  ad  duo 

millia  peditum  et  ducenti  equites,  vigilibus  ad  portas  trucidatis, 
ad  Hannibalem  transfugiunt :  quos  Poenus,  benigne  allocutus,  et 
spe  ingentium  donorum  accensos,  in  civitates  quemque  suas,  ad 
soUicitaudos  popularium  animos  dimisit.  Scipio,  caedem  eam 
signum  defectionis  omnium  Gallorum  esse  ratus,  contactosque  eo 
scelere,  velut  injecta  rabie,  ad  arma  ituros ;  quanquam  gravis 
adhuc  vulnere  erat,  tanien,  quarta  vigilia  noctis  insequentls, 
tacito  agmine  profectus  ad  Trebiam  fluvium,  in  loca  altiora, 
collesque  impeditiores  equiti,  castra  movet.  Minus,  quam  ad 
Ticinum,  fefellit :  missisque  Hannibal  primum  Numidis,  deinde 
omni  equitatu,  turbasset  utique  novissimum  agmen,  ni  aviditate 
praedae  in  vacua  Romana  castra  Numidae  devcrtissent.  Ibi  dum, 
perscrutantes  loca  omnia  castroruni,  nullo  satis  digno  morae 
pretio  tcmpus  terunt,  emissus  hostis  de  manibus  est :  et,  quum 
jam  transgressos  Trebiam  Romanos,  metantesque  castra,  con- 
spexissent,  paucos  moratorum  occidenmt,  citra  flumen  interceptos. 
Scipio,  nec  vexationem  vuhieris  in  via  jactanti  ultra  patiens,  et 
collegam  (jam  enim  et  revocatum  ex  Sicilia  audierat)  ratus 
exspectandum,  locum,  qui  prope  flumen  tutissimus  stativis  est 
visus,  delectum  communiit.  Nec  procul  inde  Hannibal  quiim 
consedisset,  quantum  victoria  equestri  elatus,  tantum  anxius 
inopia,  quae  per  hostium  agros  euntem,  nusquam  pracparatis 
commeatibus,  major  in  dies  excipiebat,  ad  Clastidium  vicxmi,  quo 
magnum  frumeuti  numerum  congesscrant  Romani,  mittit.  ibi 
quum  vim  pararent,  spes  facta  proditionis  :  nec  sane  magno  pretio, 
nummis  aui-eis  quadringcntis,  Dasio  Brundusino,  praefecto  prae- 
sidii,  corrupto,  traditur  Hannibali  Clastidium.  id  horreum  fuit 
Poenis  sedentibus  ad  Trebiam.  In  captivos  ex  tradito  praesidio, 
ut  fama  clementiae  in  principio  rerum  colligeretur,  nihil  sae- 
vitum  est. 

XLIX.  Quum  ab  Trebiam  terrestre  constitisset  bellum,  interini 
circa  Siciliam,  insulasque  Italiae  imminentcs,  et  a  Sempronio 
consule,  et  ante  adventum  ejus,  terra  marique  res  gestae.  viginti 
quinqueremes  cum  mUle  armatis,  ad  depopulaudam  oram  Italiae 
a  Karthaginiensibus  missae,  novem  Liparas,  octo  insiilam  Vul- 
cani,  tenuerunt,  tres  in  fretum  avertit  aestus.  Ad  eas  conspectas 
a  Messana  duodectm  naves  ab  Hierone  rege  Syracusanorum 
niissae,  qui  tum  forte  Messanae  erat,  consulem  Romanum  oppe- 
riens,  nuUo  repuguante  captas  naves  Messanam  in  portum 
deduxenmt.  Cognitum  ex  captivis,  praeter  viginti  naves,  cujus 
ipsi  classis  essent,  in  Italiam  missas,  quinque  et  triginta  alias 
quinqueremes  Siciham  petere  ad  sollicitandos  veteres  socios ; 
Ijlybaei  occupandi  praecipuam  curam  esse  :  credere  eadem  tem- 
pestate,  qua  ipsi  disjecti  forent,  eam  quoque  classem  ad  Aegates 
insulas  dejectam.  Haec,  sicut  audita  erant,  rex  M.  AemUio 
praetori,  cujus  SicUia  erat  provincia,  perscribit,  monetque  Lily- 

baeum  firmo  teneret  pracsidio.  Extemplo  et  circa  a  praetore  ad 
civitates  missi  legati  tribunique,  qui  suos  ad  curam  custodiae 
intenderent ;  ante  omnia  Lilybaeum  teneri :  ad  apparatum  belli, 
edicto  proposito,  ut  socii  navales  decem  dierum  cocta  cibaria  ad 
naves  deferrent ;  ubi  signum  datum  esset,  ne  quis  moram  conscen- 
dendi  faceret :  perque  omnem  oram,  qui  ex  speculis  prospicerent 
adventantem  hostium  classem.  Simul  itaque  (quanquam  de 
industria  morati  cursum  navium  erant  Karthas^inienses,  ut  ante 
lucem  accederent  Lilybaeum)  praeseusum  tamen  est,  quia  et 
luna  pemox  erat,  et  sublatis  armamentis  veniebant ;  extemplo 
datum  e  speculis  signum,  et  in  oppido  ad  arma  conclamatum  est, 
et  in  naves  conscensum  :  pars  militum  in  muris  portarumque 
stationibus,  pars  in  navibus  erant.  Et  Karthaginienses,  quia  rem 
fore  haud  cum  imparatis  cemebant,  usque  ad  lucem  portu  se 
abstinuerunt,  demendis  armamentis  eo  tempore,  aptandaque  ad 
pugnam  classe,  absumpto.  Ubi  illuxit,  recepere  classem  in 
altum,  ut  spativmi  pugnae  esset,  exitumque  libemm  e  portu  naves 
hostium  haberent.  Nec  Romani  detrectavere  pugnam,  et  niemo- 
ria  circa  ea  ipsa  loca  gestamm  remm  freti,  et  militum  multitudine 
ac  virtute. 

L.  Ubi  in  altum  evecti  sunt,  Romanus  conserere  pugnam,  et 
ex  propinquo  vires  conferre,  velle  :  coutra,  eludere  Poenus,  et 
arte  non  vi  rem  gerere,  naviumque,  quam  virorum  aut  armomm, 
malle  certamen  facere.  nam,  ut  sociis  navalibus  affatim  instmctam 
classem,  ita  inopem  milite  habcbant :  et,  sicubi  conserta  navis 
esset,  haudquaquam  par  numerus  armatomm  ex  ea  pugnabat. 
Quod  ubi  animadversum  est,  et  Romanis  multitudo  sua  auxit 
animum,  et  paucitas  illLs  minuit.  Extemplo  septem  naves  Puni- 
cae  circumventae  :  fugam  ceterae  cepemnt.  MUle  et  septingenti 
fuere  in  navibus  capti,  milites  nautaeque  ;  in  liis  tres  nobiles 
Karthaginiensium.  Classis  Romana  incolumis,  una  tantum 
perforata  navi,  sed  ea  quoque  ipsa  reduce,  in  portum  rediit.  Se- 
cundum  hanc  pugnam,  nondum  gnaris  ejus,  qui  INIessanae  erant, 
Ti.  Sempronius  consul  Messanam  venit.  Ei,  fretum  intranti, 
rex  Hiero  classem  ornatam  obviam  duxit :  transgressusque  ex 
regia  in  praetoriam  navem,  gratulatus  sospitem  cum  exercitu  et 
navibus  advenisse,  precatusque  prospemm  ac  felicem  in  SicUiam 
transitum  ;  statum  deinde  insulae  et  Karthaginiensium  conata 
exposuit :  poUicitusque  est,  quo  animo  priore  bello  populum 
Romanum  juvenis  adjuvisset,  eo  senem  adjutumm.  Fmmentum 
vestimentaque  sese  legionibus  consulis  sociisque  navalibus  gratis 
praebitumm.  grande  periculum  Lilybaeo  maritimisque  civitatibus 
ease,  et  quibusdam  volentibus  novas  res  fore.  Ob  haec  consuli 
Jiihil  cunctandum  visum,  qmn  Lilybaeum  classe  peteret :  et  rex 
regiaque  classis  una  profecti.  navigantes  iude,  pugnatum  ad  Lily- 
baeum,  fusasque  et  captas  hostium  navcs,  accepere. 

LI.  A  Lilybaeo  consul,  Hierone  cum  classe  regia  dimisso, 
relictoque  piaetore  ad  tuendam  Siciliae  oram,  ipse  in  insulam 
Melitam,  quae  a  Karthaginiensibus  tenebatur,  trajecit.  Adve- 
nienti  Hamilcar,  Gisgonis  filius,  praefectus  praesidii,  cum  paulo 
minus  duobus  millibus  militum,  oppidumque  cum  insula  traditur  : 
inde  post  paucos  dies  reditum  Lilybaeum,  captivique  et  a  consule 
et  a  praetore,  praeter  insignes  nobilitate  viros,  sub  corona  venie- 
runt.  Postquam  ab  ea  parte  satis  tutam  Siciliam  censebat  con- 
sul,  ad  insulas  Vulcani  (quia  fama  erat,  stare  ibi  Punicam  classem) 
trajecit.  nec  quisquam  hostium  circa  eas  insulas  inventus.  Jam 
forte  transmiserant  ad  vastandam  Italiae  oram  :  depopulatoquc 
Vibonensi  agro  urbem  etiam  terrebant.  Repetenti  Siciliam  con- 
suli  exscensio  hostium,  in  agrum  Vibonensem  facta,  nunciatur  ; 
literaeque,  ab  senatu  de  transitu  in  Italiam  Hannibalis,  et  ut 
primo  quoque  tempore  coUegae  ferret  auxilium,  missae,  traduntur. 
Multis  simul  anxius  curis,  exercitum,  extemplo  in  naves  imposi- 
tum,  Ariminum  supero  mari  misit :  Sex.  Pomponio  legato  cum 
viginti  quinque  longis  navibus  Vibonensem  agrum  maritimamque 
oram  Italiae  tuendam  attribuit ;  M.  Aemilio  praetori  quinqua- 
ginta  naviimi  classem  explevit :  ipse,  compositis  Siciliae  rebus, 
decem  navibus  oram  Italiae  legens,  Ariminum  pervenit ;  inde 
cum  exercitu  suo  profectus,  ad  Trebiam  flumen  coUegae  con- 
jungitur. 

LII.  Jam  ambo  consules,  et  quicquid  Romanarum  virium  erat, 
llannibali  oppositum,  aut  illis  copiis  defendi  posse  Romanum 
imperium,  aut  spem  nullam  aliam  esse,  satis  declarabat.  Tamen 
consul  alter,  equestri  proelio  uno  et  vulnere  suo  minutus,  trahi 
rera  malebat :  recentis  animi  alter,  eoque  ferocior,  nuUam  dila- 
tionem  patiebatur.  Q,uod  inter  Trebiam  Padumque  agri  est, 
GaUi  tum  incolebant ;  in  duorum  praepotentium  populorum 
certamine,  per  ambiguum  favorem,  haud  dubie  gratiam  victoris 
spcctantes.  Id  Romani,  ne  quid  modo  moverent,  aequo  satis, 
Poenus  periniquo  animo  ferebat,  ab  Gallis  accitum,  se  venisse  ad 
liberandos  eos  dictitans.  Ob  eam  iram,  simul  ut  praeda  militem 
aleret,  duo  mUUa  peditum  et  miUe  equites,  Numidas  plerosque, 
mixtos  quosdam  et  Gallos,  populari  omncm  deinceps  agrum  usque 
ad  Padi  ripas  jussit.  Egentes  ope  Galli,  quum  ad  id  dubios 
servassent  animos,  coacti,  ab  auctoribus  LDJuriae  ad  vindices 
futuros  declinant :  legatisque  ad  consulem  missis  auxiUum  Ro- 
manorum  terrae,  ob  nimiam  cultorum  fidem  in  Romanos  labo- 
ranti,  orant.  Comelio  nec  causa,  nec  tempus  agendae  rei  placebat : 
suspectaque  ei  gens  erat,  quum  ob  infida  multa  facinora,  tum,  ut 
aUa  vetustate  obsolevissent,  ob  recentem  Bojorum  perfidiam. 
Sempronius  contra,  continendis  in  fide  sociis  maximum  vinculum 
esse  prunos,  qui  eguissent  ope,  defensos,  censebat.  Tum,  coUega 
cunctante,  equitatum  suum,  miUe  peditum  jaculatoribus  ferme 

adniixtis,  ad  defendcndum  Gallicum  agrum  trans  Trebiam  mittit. 
li,  sparsos  et  incompositos,  ad  hoc  graves  praeda  plerosque,  quum 
inopinatos  iuvasissent,  ingentem  terrorem  caedemque  ac  fugam 
usque  ad  castra  stationesque  hostium  fecere  :  unde  multitudine 
effusa  pulsi,  rursus  subsidio  suorum  proelium  restituere.  Varia 
inde  pugna  soquentcs,  quanquam  ad  extremum  aequassent  certa- 
men,  major  tamcn  hostium  Romanis  fama  victoriae  fuit. 

LIII.  Ceterum  nemini  omnium  major  justiorque,  quam  ipsi 

consuli,  videri.  gaudio  efferri,  qua  parte  copiarum  alter  consul 

victus  foret,  ea  se  vicisse.  restitutos  ac  refectos  militibus  animos, 

nec  quemquam  esse,  praeter  coUegam,  qui  dilatam  dimicationem 

veilet :    eum,  animo  magis,   quam   corpore,   aegrum,   memoria 

vulneris  aciem  ac  tela  horrere.     Sed  non  esse  cum  aegro  senes- 

cendmn.      Q,uid  enim  ultra  differri  aut  teri  tempus  ?     Q,uem 

tertium  consulem,  quem  alium   exercitum  exspectari  ?     Castra 

Karthaginiensium  in  Italia,  ac  prope  in  conspectu  urbis,  esse. 

non  Siciliam  ac  Sardiniam,  victis  ademptas,  nec  cis  Iberum  His- 

paniam  peti ;  sed  solo  patrio  terraque,  in  qua  geniti  forent,  pelli 

Romanos.      "  Quantum  ingemiscant,"   inquit,   "  patres  nostri, 

circa  moenia  Karthaginis  bellare  soliti,  si  videant  nos,  progeniem 

suam,  duos   consules   consularesque   exercitus,  in  media  Italia 

paventes  intra  castra  ;  Poenum,  quod  inter  Alpes  Apenninumque 

agri  sit,  suae  ditionis  fecisse  1"     Haec  assidens  aegro  collegae, 

haec  in  praetorio  prope  concionabundus  agere.      Stimulabat  et 

tempus  propinquum  comitiorum,  ne  in  novos  consules  bellum 

differretur,  et  occasio  in  se  unum  vertendae  gloriae,  dum  aeger 

collega  erat.      Itaqne,  nequicquam  dissentiente  Corneho,  parari 

ad  propinquum  cei-tamen  mUites  jubet.     Hannibal,  quum,  quid 

optimum  foret  hosti,  cerneret,  vix  ullam  spem  habebat,  temere 

atque    improvide    quicquam   consules  acturos :    quum  alterius 

ingenium,  fama  prius  deinde  re  cognitum,  percitum  ac  ferox 

sciret  esse,  ferociusque  factum  prospero  cum  praedatoribus  suis 

certamine  crederet ;  adesse  gerendae  rei  fortunam  haud  diffidebat. 

cujus  ne  quod  praetermitteret  tempus,  soUicitus  intentusque  erat, 

dum  tiro  hostium  esset  miles,  dum  meliorem  ex  ducibus  inutUem 

vulnus  faceret,  dum  GaUonim  animi  vigerent ;  quonim  ingentem 

multitudineni  sciebat  segnius  secuturam,  quanto  longius  ab  domo 

traherentur.    Quum  ob  haec  taUaque  speraret  propinquum  certa- 

men,  et  facere,  si  cessaretur,  cuperet,  speculatoresque  GaUi,  ad 

ea   exploranda,  quae    veUet,  tutiores,  quia   in   utrisque   castris 

militabant,   paratos   pugnae  esse  Romanos  retulissent ;   locum 

insidiis  circumspectare  Poenus  coepit. 

LIV.  Erat  in  medio  rivus,  praealtis  utrinque  clausus  ripis,  et 
circa  obsitus  palustribus  herbis,  et,  quibus  inculta  ferme  vesti- 
untur,  virgultis  vepribusque,  quera  uln  ad  equites  quoque  tegen- 
do3  satis  latebrosum  locum,  circumvectus  ipse,  oculis  perlustravit ; 

"  Hic  erit  locus,"  Magoni  fratri  ait,  "  quem  teneas.  Delige 
centenos  viros  ex  omni  pedite  atque  equite  ;  cum  quibus  ad  me 
vigilia  prima  venias.  Nunc  corpora  curare  tempus  est."  Ita 
praetorium  missum.  mox  cum  delectis  Mago  aderat.  "  Robora 
virorum,  cemo,"  inquit  Hannibal,  "  sed,  ut  et  numero  etiam, 
non  animis  modo,  valeatis,  singulis  vobis  novenos  ex  turmis 
manipulisque  vestri  similes  eligite  :  Alago  locum  monstrabit, 
quem  insideatis.  Hostem  caecum  ad  has  belli  artes  habebitis." 
Ita  mille  cquitibus  Magoni,  miUc  peditibus  dimissis,  Hannibal 
prima  luce  Numidas  equites,  transgressos  Trebiam  flumen,  obc- 
quitare  jubct  hostium  portis,  jaculandoque  in  stationes  elicere  ad 
pugnam  hostem  ;  injecto  deinde  certamine,  cedendo  sciismi  citra 
flumen  pcrtrahere.  Hacc  mandata  Numidis.  ceteris  ducibus  pedi- 
tum  equitumque  praeccptum,  ut  prandere  omnes  juberent ; 
armatos  deinde,  instratisque  cquis,  signum  exspectare.  Sempro- 
nius,  ad  tumultum  Numidaruni  primum  omnem  equitatum,  ferox 
ea  parte  virium,  deinde  scx  milha  peditum,  postremo  omnes 
copias  ad  destinatum  jam  ante  consilio,  avidus  cercaminis,  eduxit. 
Erat  forte  brumae  tempus,  et  nivalis  dies  in  locis  Alpibus 
Apenninoque  interjectis,  propinquitate  etiam  fluminum  ac  palu- 
dium  praegelidis.  ad  hoc,  raptim  eductis  hominibus  atque  equis, 
non  capto  ante  cibo,  non  ope  ulla  ad  arccndum  frigus  adhibita, 
nihil  caloris  inerat :  et,  quicquid  aurae  fluminis  appropinqua- 
bant,  afflabat  acrior  frigoris  vis.  Ut  vero,  rcfugientes  Numidas 
insequentes,  aquam  ingressi  smit,  (et  erat  pectoribus  tenus,  auctfi 
nocturno  imbri)  tum  utique  egressis  rigere  omnibus  corpora,  ut 
vix  armorum  tenendorum  potentia  essent,  et  simul  lassitudine, 
et,  procedente  jam  die,  fame  etiam  deficere. 

LV.  Hannibalis  interim  miles,  ignibus  ante  tentoria  factis, 
oleoque  per  manipulos,  ut  moUirent  artus,  misso,  et  cibo  per 
otium  capto,  ubi  transgressos  flumen  hostes  nunciatum  est,  alacer 
animis  corporibusque  arma  capit,  atque  in  aciem  procedit. 
Baliares  locat  ante  signa,  levem  armaturam,  octo  fenue  millia 
hominum  ;  dein  graviorem  armis  peditem,  quod  virium,  quod 
roboris  crat :  in  cornibus  circumfudit  decem  millia  equitum  ;  et 
ab  cornibus  in  utramque  partcm  divisos  elephantos  statuit.  Con- 
sul  eff"usos  sequentes  equites,  quum  ab  resistentibus  subito  Numi- 
dis  incauti  exciperentur,  signo  receptui  dato,  revocatos,  circumdedit 
peditibus.  Duodeviginti  millia  Romani  erant,  socium  nominis 
Latini  viginti ;  auxilia  praeterea  Cenomanorum.  ea  sola  in  fide 
manserat  Galhca  gens.  his  copiis  concursum  est.  Proelium  a 
Baliaribus  ortum  est ;  quibus  quum  majore  robore  legiones 
obsisterent,  deductae  propere  in  comua  leves  armaturac  sunt. 
quae  res  effiecit,  ut  equitatus  Romanus  extemplo  urgeretur  :  naro, 
quum  vix  jam  per  se  resisterent  deccm  millibus  equitum  quatuor 
millia,  et  fessi  plerisque  integris,  obmti  sunt  insuper  velut  nube 

jaculorum,  a  Baliaribus  conjecta.  ad  hoc  elephanti,  eminentes  ab 
extremis  cornibus,  equis  maxime  non  visu  modo  sed  odore 
insolita  territis,  fugam  late  faciebant.  Pedestris  pugna  par  ani- 
mis  magis,  quam  viribus,  erat ;  quas  recentes  Poenus,  paulo  ante 
curatis  corporibus,  in  proelium  attulerat :  contra,  jejuna  fessaque 
corpora  Romanis,  et  rigentia  gelu,  torpebant.  restitissent  tameu 
animis,  si  cum  pedite  solum  foret  pugnatum.  Sed  ct  Baliares, 
pulso  equite,  jaculabantur  in  latera,  et  elephanti  jam  in  mediam 
peditum  aciem  sese  tulerant :  et  Mago  Numidaeque,  simul  late- 
bras  eorum  improvida  praeterlata  acies  est,  exorti  ab  tergo, 
ingentem  tumultum  ac  terrorem  fecere. 

LVI.  Tamen  in  tot  circumstantibus  malis  mansit  aliquamdiu 
immota  acies,  maxiaie  praeter  spem  omnium  adversus  elephantos. 
eos  velites,  ad  id  ipsum  locati,  vcrutis  conjectis  et  avertere,  et, 
insecuti  aversos,  sub  caudis,  qua  maxime  molli  cute  vnhiera 
accipiunt,  fodiebant :  trepidantesque,  prope  jam  in  suos  conster- 
natos,  media  acie  in  extremam,  ad  sinistrum  comu,  adversus 
Gallos  auxiliares  agi  jussit  HannibaL  Extemplo  hand  dubiam 
fecere  fugam.  additus  quoque  no\Tis  terror  Romanis,  ut  fusa 
auxilia  sua  viderunt.  Itaque,  quum  jam  in  orbem  pugnarent, 
decem  millia  ferme  hominum,  quum  alii  evadere  nequissent, 
media  Afrorum  acie,  quae  Gallicis  auxiliis  firmata  erat,  cum 
ingenti  caede  hostium  perrupere  :  et,  quum  neque  in  castra  redi- 
tus  esset,  flumine  interclusis,  neque  prae  unbri  satis  decernere 
possent,  qua  suis  opem  feiTent,  Placentiam  recto  itinere  perrexere. 
Plures  deinde  in  omnes  partes  eruptiones  factae  :  et,  qui  flumen 
petiere,  aut  gurgitibus  absumpti  sunt,  aut  inter  cunctationcm 
ingrediendi  ab  hostibus  oj^pressi.  qui  passim  per  agros  fuga  sparsi 
erant,  vestigia  cedentis  sequentes  agminis,  Placeutiam  conten- 
dere  :  aliis  timor  hostium  audaciam  ingrediendi  flumen  fecit, 
transgressique  in  castra  pervenenint.  Imbcr  nive  mixtus  et 
intoleranda  vis  frigoris  et  homines  multos,  et  jumenta,  et  ele- 
phantos  prope  omnes,  absumpsit.  Finis  insequendi  hostis  Poenis 
flumen  Trebia  fuit :  et  ita  toi"pentes  gelu  in  castra  rediere,  ut 
vix  laetitiam  victoriae  sentircnt.  Itaque  nocte  insequenti,  quum 
praesidium  castrorum,  et  quod  rcliquum  ex  magna  parte  militum 
erat,  ratibus  Trebiam  trajicerent,  aut  nihU  sensere,  obstrepent* 
pluvia  ;  aut,  quia  jam  moveri  prae  lassitudine  nequibant  ac  \ti1- 
neribus,  sentii"e  sese  dissimularunt :  quietisque  Poenis,  tacito 
agmine  ab  Scipione  consule  exercitus  Placentiam  est  perductus  : 
inde  Pado  trajectus  Cremonam,  ne  duorum  exercituum  hibemis 
una  colonia  premeretur. 

LVII.  Romam  tantus  terror  ex  hac  clade  perlatus  est,  ut  jam 
ad  urbem  crederent  infestis  signis  hostem  venturum  :  nec  quic- 
quam  spei  aut  auxilii  esse,  quo  portis  moenibusque  vim  arcerent. 
Uno  consule  ad  Ticinum  victo.  altero  ex  Sicilia  revocato,  duobus 

consulibus,  duobus  consularibus  exercitibus  victis,  quos  alios 
duces,  quas  alias  legiones  esse,  quae  arcessanturl  Ita  territis 
Sempronius  consul  advenit,  ingenti  periculo  per  effusos  passim 
ad  praedandum  hostium  equites  (audacia  magis,  quam  consilio 
aut  spe  fallendi,  resistendive,  si  non  falleret)  transgressus.  Id 
quod  unum  maxime  in  praesentia  desiderabatur,  comitiis  consu- 
laribus  habitis,  in  hibema  rediit.  Creati  consules  Cn.  Servilius 
et  C.  Flaminius.  Ceterum  ne  hiberna  quidem  Romanis  quieta 
erant,  vagantibus  passim  Numidis  equitibus,  et,  qua  his  impedi- 
tiora  erant,  Celtiberis  Lusitanisque.  Omnes  igitur  clausi  vmdique 
commeatus  erant,  nisi  quos  Pado  naves  subveherent.  Emporium 
prope  Placcntiam  fuit,  et  opere  magno  munitum,  et  valido  firma- 
tum  praesidio.  ejus  castelli  oppugnandi  spe  cum  equitibus  ac  levi 
armatura  profectus,  Hannibal,  quum  plurimum  in  celando  incepto 
ad  effectum  spei  habuisset,  nocte  adortus,  non  fefellit  vigUes. 
Tantus  repente  clamor  est  sublatus,  ut  Placentiae  quoque  audire- 
tur.  Itaque  sub  lucem  cum  equitatu  consul  aderat,  jussis  qua- 
drato  agmine  legionibus  sequi.  Equestre  proelium  interim 
commissum  :  in  quo,  quia  saueius  Hannibal  pugna  excessit,  pavore 
hostibus  injecto,  defensum  egrcgie  praesidium  est.  Paucorum 
inde  dierum  quiete  sumpta,  et  vixdum  satis  percurato  vulnere, 
ad  Victumvias  ire  pergit  oppugnandas.  Id  cmporium  a  Romanis 
Gallico  bello  fuerat  munitum.  inde  locum  frequentaverant  accolae, 
mixti  undique  ex  finitimis  populis  ;  et  tum  terror  populationum 
eo  plcrosque  ex  agris  compulerat.  Hujus  generis  multitudo, 
fama  impigre  defensi  ad  Placentiam  praesidii  accensa,  armis 
arreptis,  obviam  Hannibali  procedit.  Magis  agmina,  quam  acies, 
in  via  concuiTerunt ;  et,  quum  ex  altera  parte  nihil  praeter 
inconditam  turbam  esset,  in  aUera  et  dux  militi,  et  duci  fidens 
miles,  ad  triginta  quinque  millia  hominum  a  paucis  fusa.  Postero 
«He,  deditione  facta,  praesidium  intra  moenia  accepere  :  jussique 
arma  tradere,  quum  dicto  paruissent,  signum  repente  victoribus 
datur,  ut,  tanquam  vi  captam,  urbem  diriperent.  neque  ulla,  quae 
in  tali  re  memorabUis  scribentibus  videri  solet,  praetermissa 
clades  est :  adeo  omnis  libidinis,  crudelitatisque,  et  inhumanae 
superbiae,  editum  in  miseros  est  exemplum.  Hae  fuere  hibemac 
expeditiones  HannibaUs. 

LVIII.  Haud  longis  inde  temporibus,  dum  intolerabilia  frigora 
erant,  quies  militi  data  est :  et,  ad  prima  ac  dubia  signa  veris 
profectus  ex  hibemis,  in  Etmriam  ducit,  eam  quoque  gentem, 
sicut  Gallos  Liguresque,  aut  vi  aut  voluntate  adjunctums. 
Transeuntem  Apenninimi  adeo  atrox  adorta  tempestas  est,  ut 
Alpium  foeditatem  prope  superaverit.  Vento  mixtus  rmber  quum 
ferretur  in  ipsa  ora,  primo,  quia  aut  arma  omittenda  erant,  aut 
contra  enitentes,  vortice  intorti,  affligebantur,  constitere :  dein, 
quum  jam  spiritum  includeret,  nec  reciprocare  animam  sineret. 

aversi  a  vento,  parumper  consedere.  Tum  vero  ingenti  sono 
coelum  strepere,  et  inter  horrendos  fragores  micare  ignes.  capti 
auribus  et  oculis  metu  omiies  torpere.  Tandcm,  effuso  imbre, 
quum  eo  magis  accensa  vis  venti  esset,  ipso  illo,  quo  deprehensi 
erant,  loco  castra  ponere  necessarium  visum  est.  Id  vero  laboris 
velut  de  integro  initium  fuit.  nam  nec  explicare  quicquam,  nec 
statuere,  poterant :  nec,  quod  statutum  esset,  manebat,  omnia 
perscindente  vento  et  rapiente.  et  mox  aqua  levata  vcnto,  quum 
super  gelida  montium  juga  concreta  esset,  tantum  nivosae  gran- 
dinis  dejecit,  ut,  omnibus  omissis,  procumberent  homines,  teg- 
minibus  suis  magis  obruti,  quam  tecti.  tantaque  vis  frigoris 
insecuta  est,  ut,  ex  illa  miserabili  hominum  jumentorumque 
strage  quum  se  quisque  attollere  ac  levare  vellet,  diu  nequiret, 
quia,  torpentibus  rigore  nervis,  vix  flcctere  artus  poterant.  deinde, 
ut  tandem  agitando  sese  movere,  ac  recepere  animos,  et  raris  locis 
ignis  fieri  est  coeptus,  ad  alienam  opem  quisque  inops  tendere. 
Biduum  eo  loco,  velut  obsessi,  mansere.  multi  homines,  multa 
jumenta,  eleplianti  quoque  ex  his,  qui  proelio  ad  Trebiam  facto 
superfuerant,  septem  absumpti. 

LIX.  Degressus  Apennino,  retro  ad  Placentiam  castra  movit, 
et,  ad  decem  millia  progressus,  consedit.  postero  die  duodecim 
mUlia  peditum,  quinque  equitum,  adversus  hostem  ducit.  Nec 
Sempronius  consul  (jam  enim  redierat  ab  Roma)  detrectavit 
certamen :  atque  eo  die  tria  millia  passuum  inter  btna  castra 
fuere.  Postero  die  ingentibus  animis,  vario  eventu,  pugnatum 
est.  primo  concursu  adeo  res  Romana  superior  fuit,  ut  non  acie 
vincerent  solum,  sed  pulsos  hostes  in  castra  persequerentur  ;  mox 
castra  quoque  oppugnarent.  Hannibal,  paucis  propugnatoribus 
in  vallo  portisque  positis,  ceteros  confertos  in  media  castra  recepit, 
intentosque  signum  ad  erumpendum  spectare  jubet.  Jam  nona 
ferme  diei  hora  erat,  quum  Romanus,  nequicquam  fatigato  milite, 
postquam  nulla  spes  erat  potiundi  castris,  signum  receptui  dedit. 
Quod  ubi  Hannibal  accepit,  laxatamque  pugnam  et  recessum  a 
castris  vidit,  extemplo  equitibus  dextra  laevaque  emissis  in  hos- 
tem,  ipse  cum  peditum  robore  medius  castris  erupit.  pugna  raro 
ulla  magis  saeva,  et  cum  utriusque  partis  pemicie  clarior  fuisset, 
si  extendi  eam  dies  m  longum  spatium  sivisset.  Nox  accensum 
ingentibus  animis  proelium  diremit.  itaque  acrior  concureus  fuit, 
quam  caedes  ;  et,  sicut  aequata  ferme  pugna  erat,  ita  clade  pari 
discessum  est.  ab  neutra  parte  sexcentis  plus  peditibus,  et  dimi- 
dium  ejus  equitum  cecidit.  Sed  major  Romanis,  quam  pro 
numero,  jactura  fuit ;  quia  equestrLs  ordinis  aliquot,  et  tribuni 
militum  quinque,  et  praefecti  sociorum  tres,  sunt  interfecti. 
Secundum  eam  pugnam  Hannibal  in  Ligures,  Sempronius  Lucam 
concessit.  Venienti  in  Ligures  Hannibali,  per  insidias  intercepti, 
duo  quaestores  Romani,  C.  Fulvius  et  L.  Lucretius,  cum  duobus 

tribunis  militum,  et  quinque  equestris  ordinis,  senatorum  ferme 
liberis,  quo  magis  ratam  fore  cum  his  pacem  societatemque 
crederet,  tradimtur. 

LX.  Dum  haec  in  Italia  geruntur,  Cn.  Comelius  Scipio,  in 
Hispaniam  cum  classe  et  exercitu  missus,  quum,  ab  ostio  Rho- 
dani  profectus,  Pyrenaeosque  montes  circumvectus,  Emporiis 
appulisset  classem,  exposito  ibi  exercitu,  orsus  a  Lacetanis,  oninem 
oram  usque  ad  Iberum  flumen,  partim  renovandis  societatibus, 
partim  no\TS  instituendis,  Romanae  ditionis  fecit.  Inde  conciliata 
clementiae  fama,  non  ad  maritimos  modo  populos,  sed  in  medi- 
terraneis  quoque  ac  montanis  ad  ferociores  jam  gentes  valuit : 
nec  pax  modo  apud  eos,  sed  societas  etiam  armorum,  parata  est ; 
validaeque  aliquot  auxiliorum  cohortes  ex  iis  conscriptae  sunt. 
Hannonis  cis  Ibeinim  provincia  erat :  eum  reliquerat  Hannibal 
a^i  regionis  cjus  praesidium.  itaque  prius,  quam  alienarentur 
onmia,  obviam  eundum  ratus,  castris  in  conspectu  hostium 
positis,  in  aciem  eduxit.  nec  Romano  difFerendum  certamen 
visum  :  quippe  qui  sciret,  cum  Hannone  et  Hasdrubale  sibi  dimi- 
candum  esse ;  malletque  adversus  singulos  separatim,  quam 
adversus  duos  simul,  rem  gerere.  Nec  magni  certaminis  ea  dimi- 
catio  fuit.  Sex  mUlia  hostium  caesa,  duo  capta  cum  praesidio 
castrorum.  nam  et  castra  expugnata  sunt,  atque  ipse  dux  cum 
aliquot  principibus  capiuntur :  et  Scissis,  propinquum  castris 
oppidum,  cxpugnatur.  Ceterum  praeda  oppidi  parvi  pretii  rerum 
fuit ;  supellex  barbarica,  ac  vilium  mancipiorum.  castra  militem 
ditavcre  ;  non  ejus  modo  exercitus,  qui  victus  erat,  sed  et  ejus, 
qui  cum  Hannibale  in  Italia  militabat,  omnibus  fere  caris  rebus, 
ne  gravia  impedimenta  ferentibus  essent,  citra  PjTenaeum  relictis. 

LXI.  Priusquam  certa  hujus  cladis  fama  accideret,  transgres- 
sus  Iberum  Hasdrubal  cum  octo  millibus  poditum,  mille  equitum, 
tanquam  ad  primum  adventum  Romanorum  occursurus,  post- 
quam  perditas  rcs  ad  Scissim  amissaque  castra  accepit,  iter  ad 
mare  convertit.  Haud  procul  Tarracone  classicos  milites  navales- 
que  socios,  vagos  palantesque  per  agros,  (quod  ferme  fit,  ut 
secundae  res  negligentiam  creent)  equite  passim  dunisso,  cum 
magna  caede,  majore  fuga,  ad  naves  compellit :  nec  diutius  circa 
ea  loca  morari  ausus,  ne  a  Scipione  opprimeretur,  trans  Iberum 
sese  recepit.  Et  Scipio,  raptim  ad  famam  novorum  hostium 
agmine  acto,  quum  in  paucos  praefectos  navium  animadvertisset, 
praesidio  Tarracone  modico  relicto,  Emporias  cum  classe  rediit. 
Vixdum  digresso  eo,  Hasdrubal  aderat :  et,  Ilergetum  populo, 
qui  obsides  Scipioni  dederat,  ad  defectionem  impulso,  cum  eorum 
ipsorum  juventute  agros  fidelium  Romanis  sociorum  vastat, 
Excito  deinde  Scipione  iiibernis,  toto  cis  Iberum  rursus  cedit 
agro.  Scipio,  relictam  ab  auctore  defectionis  Hergetum  gentem 
quum  infesto  exercitu  invasisset,  compulsis  omnibus  Athanagiam, 

urbem  (quae  caput  ejus  populi  crat)  circumsedit  :  intraque  dies 
paucos,  plui-ibus  quam  ante  obsidibus  imperatis,  Ilergetes,  pecunia 
etiam  mulctatos,  in  jus  ditionemque  recepit.  Inde  in  Ausetanos 
prope  Iberum,  socios  et  ipsos  Poenorum,  procedit :  atquc,  urbe 
eorum  obsessa,  Lacetanos,  auxilium  finitimis  ferentes  nocte,  liaud 
procul  jam  urbe,  quum  intrare  vellent,  excepit  insidiis.  Caesa 
ad  duodecim  miUia :  exuti  pene  omnes  armis,  domos  passim 
palantes  per  agros  diffugere  ;  nec  obsessos  alia  ulla  res,  quam 
iniqua  oppugnantibus  hiems,  tutabatur.  triginta  dies  obsidio  fuit ; 
per  quos  raro  unquam  nix  minus  quatuor  pedes  alta  jacuit : 
adeoque  pluteos  ac  vineas  Roraanoram  operuerat,  ut  ea  sola, 
ignibus  aliquoties  conjectis  ab  lioste,  etiam  tutamentum  fuerit. 
Postremo,  quum  Amusitus,  princeps  eorum,  ad  Hasdmbalem 
profiigisset,  viginti  argenti  talentis  pacti,  deduntur.  Tarraconem 
in  hibema  reditum  est. 

LXIL  Romae  aut  circa  urliem  multa  ea  liieme  prodigia  facta  ; 
aut  (quod  evenire  solet,  motis  semel  in  religionem  animis)  multa 
nunciata,  et  temere  credita  sunt :  in  quis  ingenuum  inf;mtem 
semestrem  in  foro  olitorio  triumphum  clamasse  ;  et  foro  boario 
bovem  in  tertiam  contignationem  sua  spoute  escendisse,  atque 
inde,  tumultu  habitatoram  temtum,  sese  dejecLsse  ;  et  navium 
sjx;ciem  de  coelo  affulsisse,  et  aedem  Spei,  quae  est  in  foro  olitorio, 
fulmine  ictam  :  et  Lanuvii  liastam  se  commovisse  ;  et  corvum  in 
aedem  Junonis  devolasse,  atque  in  ipso  pulvinario  consedisse  ;  et 
in  agro  Amiternhio,  multis  locis,  hominum  specie  procul  candida 
veste  visos,  nec  cum  ullo  congressos :  et  in  Piceno  lapidibus 
pluisse  :  et  Caere  sortes  extenuatas :  et  in  GalUa  lupum  vigili 
gladium,  e  vagina  raptum,  abstulisse.  Ob  cetera  prodigia  libros 
adire  decemviri  jussi.  quod  autem  lapidibus  phiisset  in  Piceno, 
novemdiale  sacrum  edictum,  et  subinde  aUis  procurandis  prope 
tota  civitas  operata  fuit.  Jam  primum  omnium  urbs  lustrata 
est,  hostiaeque  majores,  quibus  editum  est,  diis  caesae  ;  et  donum 
ex  auri  pondo  quadraginta  Lanuvium  ad  Junonis  portatum  est  ; 
et  signum  aeneum  matronae  Junoni  in  Aventino  dedicaverimt  ; 
et  lectistemium  Caere,  ubi  sortes  attenuatae  erant,  imperatum, 
et  supplicatio  Fortunae  in  Algido  :  Romae  quoque,  et  lectister- 
nium  Juventati,  et  supplicatio  ad  aedem  Hcrculis  nominatim, 
deinde  universo  populo  cLrca  omnia  pulvinaria,  indicta  ;  et  Genio 
majores  hostiae  caesae  quinque  ;  et  C.  AtUius  Serranus  praetor 
vota  suscipere  jussus,  si  in  decem  annos  respubUca  eodem  stetisset 
statu.  Haec,  procurata  votaque  ex  Ubris  SibyUinis,  magna  ex 
parte  levaverant  reUgione  animos. 

LXIII.  Consulum  designatoram  aUer,  Flaminius,  cui  eae  legi- 
ones,  quae  Placentiae  hibemabant,  sorte  evenerant,  edictum  et 
Uteras  ad  consulem  misit,  ut  is  exercitus  Idibus  Martiis  Arimini 
adesset  Ln  castris.     Huic  in  provincia  consulatum  inu'e  consiUum 

erat,  memori  veterum  certaminiun  cum  Patribus,  quae  tribunus 
plebis,  et  quae  postea  consul,  prius  de  consulatu,  qui  abrogabatur, 
dein  de  triumpho,  habuerat ;  invisus  etiam  Patribus  ob  novam 
legem,  quam  Q.  Claudius,  tribunus  plebis,  adversus  senatum, 
uno  patrum  adjuvante  C.  Flaminio,  tulerat ;  Ne  quis  senator, 
quive  senatoris  pater  fuisset,  maritimam  navem,  quae  plus  quam 
trecentarum  amphorarum  esset,  haberct.  Id  satis  habitum  ad 
fructus  ex  agris  vectandos.  quaestus  omnis  Patribus  indecorus 
visus.  Res,  per  summam  contcntionem  acta,  invidiam  apud 
nobilitatem  suasori  legis,  Flaminio,  favorcm  apud  plebem  altc- 
rumque  inde  consulatum,  peperit.  Ob  haec  ratus  auspiciis 
ementiendis,  Latinarumque  feriarum  mora,  et  consularibus  aliis 
impedimentis,  retenturos  se  in  urbe,  simulato  itinere  privatus 
clam  in  provinciam  abiit.  Ea  res,  ubi  palam  facta  cst,  novam 
insuper  iram,  infestis  jam  ante,  Patribus  movit :  Non  cum  senatu 
modo,  sed  jam  cum  diis  immortalibus,  C.  Flaminium  bellum 
gerere.  consulem  ante  inauspicato  factum,  revocantibus  cx  ipsa 
acie,  diis  atque  hominibus  non  paruisse  ;  et  nunc  conscientia 
spretorum  et  capitolium  et  solennem  votorum  nuncupationem 
fugissc  :  ne  die  initi  magistratus  Jovis  optirai  maximi  templum 
adiret :  ne  senatmn,  invisus  ipse,  et  sibi  uni  invisum,  Wderet 
consuleretque :  ne  Latinas  indiceret,  Joviquc  Latiali  solenne 
sacrum  in  monte  faccret :  nc,  auspicato  profectus  in  capitolium 
ad  vota  nuncupanda,  paludatiis  inde  cum  lictoribus  ad  provinciam 
iret.  Lixae  modo,  sine  insignibus,  sine  lictoribus,  profectum 
clam,  furtim,  haud  aliter  quam  si  exilii  causa  solum  vcrtisset. 
magis  pro  majestate  videlicet  imperii  Arimini,  quam  Romae, 
magistratum  initurum,  et  in  deversorio  hospitali,  quam  apud 
penates  suos,  praetcxtam  sumpturum.  Revocandimi  universi, 
retrahendumque,  ccnsuerunt  ;  et  cogcndum  omnibus  prius  prae- 
sentem  in  deos  hominesque  fungi  officiis,  quam  ad  exercitum  ct 
in  provinciam  irct.  In  eam  legationcm,  (legatos  cnim  mitti 
placuit)  Q.  Terentius  et  M.  Antistius,  profecti,  nilulo  magis  eum 
moverunt,  quam  priori  consulatu  htcrae  moverant  ab  senatu 
missae.  Paucos  post  dies  magistratum  iniit,  immolantique  ei 
vitulus  jam  ictus  c  manibus  sacrificantium  scse  quum  proripuisset, 
multos  circumstantes  cruore  respersit.  Fuga  procul  etiam  major 
apud  ignaros,  quid  trcpidaretur,  et  concursatio  fuit.  Id  a  pleris- 
que  in  omen  magni  terroris  acceptum.  Legionibus  inde  duabus 
a  Sempronio,  prioris  anni  consule,  duabus  a  C.  AtUio  praetore 
acceptis,  in  Etruriam  per  Apennini  tramites  exercitus  duci  est 
coeptus. 

EPITOME. 

II,  III.  HANNIBAL,  per  continuas  vigilias  in  paludibus  ocuh 
mnisso,  venit  in  Etruriam :  per  quas  paludes  quatriduo  et  tribus 
noctibus  sine  ulla  requie  iter  fecit.  III,  IV.  <*jc  C.  Flaminius 
consul,  homo  temerarius,  contra  auspicia  profectus,  signis  militari- 
bu^  effbssis,  quae  tolli  non  poterant,  et  ab  equo,  quem  conscenderat, 
per  caput  devolutus,  insidiis  ab  Hannibale  circumventus,  ad  Trasi- 
menum  lacum  cum  exercitu  caesus  est.  VI.  Sex  millia,  quae 
ei-uperant,fide  ab  Maharbale  datd,  perftdid  Hannibalis  vincta  sunt. 
VII.  Quum  ad  nuncium  cladis  Romae  luctus  esset,  duae  matres,  ejc 
insperato  receptis  filiis,  gaudio  mortuae  sunt.  X.  Ob  hanc  cladem 
ex  Sibyllinis  libris  ver  sacrum  votum.  XII.  Quum  deinde  Q.  Fabius 
Maximus  dictator,  adversus  Hannibalem  missus,  nollet  acie  cum 
eo  confligere,  ne,  contra  ferocem  tot  victoriis  hostem,  territum  adversis 
proeliis  militem  pugnae  commifteret,  et  opponendo  se  tantummodo 
conatus  Hannibalis  impediret;  XIV,  XXVI.  M.  Minucius,  magister 
equitum,  ferox  et  temerarius,  criminando  dictatorem  tanquam 
segnem  et  timidum,  effecit,  ut  populi  jussu  aequaretur  ei  cum  dic- 
tatore  imperium :  XXVII.  divisoque  exercitu,  quum  iniquo  loco 
conflijcisset,  et  in  maximo  discrimine  legioiies  ejus  essent,  XXIX. 
superveniente  cum  exercitu  Fabio  Maximo,  discrimine  liberatus  est. 
Quo  beneficio  victus,  castra  cum  eojunxit,  et  patrem  eum  salutavit; 
idemque  facere  milites  jussit.  XVI.  Eannibal,  vaslatd  Campanid, 
inter  Casilinum  oppidum  et  CaUicuIam  montem  a  Fabio  clausus, 
sarmentis  ad  cornua  boum  alligatis  et  incensis,  praesidium  Roma- 
iMrum,  quod  Calliculam  insidebat,  fugavit:  et  sic  transgressus  est 
>taltum.  XXIII.  idemque  Q.  FabiiMaximi  dictatoris,  quum  circum- 
posita  ureret,  agro  pepercif,  ut  illum  tanquam  proditorem  suspectum 
faceret.  XLVII.  Aemilio  deinde  Paullo  et  Terentio  Varrone  con- 
sulibus  et  ducibus,  cum  maxima  clade  adversus  Hannibalem  ad 
Cannas  pugnatum  est :  XLIX.  caesaque  eo  proelio  Romanorum 
quadraginta  quinque  millia,  cum  Paullo  consule  et  senatoribus  ocio- 
ginta,  consularihus  atque  praetoriis  aut  aedilifiis  triginta.  LIII. 
Post  quam  cladem,  quum  a  nobilibus  adolescentibus  propter  despe- 
rationem  consilium  de  relinquenda  Italia  iniretur,  P.  Comelius 
Scipio,  tribunus  militum,  qui  postea  Afrieanus  nuncupatus  est. 

stricto  super  capita  deliberantium  ferro,  juravit,  se  pro  hoste  habi- 
turum  eum,  qui  in  verba  sua  non  jurdsset ;  effecitque,  ut  omnes 
minime  relictum  iri  a  se  Italiam  jurejurando  astringerentur.  VII, 
XIX,  XX.  &;c.  Praeterea  trepidationem  urbis  et  luctum,  et  res  in 
Hispania  meliore  eventu  gestas  continet.  LVII.  Opimia  et  Floronia, 
Vestales  virgines,  incesti  damnatae  sunt.  Propter  paucitatem  vero 
militum,  servorum  octo  millia  armata  sunt.  LX,  LXI.  Captivi, 
quum  potestas  esset  redimendi,  redempti  non  sunt.  Varroni  obviam 
itum  est,  et  gratiae  actae,  quod  de  republica  non  desperdsset. 

I.  JAii  ver  appetebat,  quuin  Hannibal  ex  hibemis   movit,  et 

nequicquam  ante  conatus  trauscendere  Apenninum  intolerandis 

frigoribus,  et  cum  ingenti  periculo  moratus  ac  metu.    Galli,  quos 

praedae  populationumque  conciverat  spcs,  postquam  pro  eo,  ut 

ipsi  ex  alieno  agro  raperent  agerentque,  suas  terras  sedem  belli 

esse,  prcmique  utriusque  partis  exercituum  hibeiTiis,  viderunt, 

verterunt   retro   ad  Hannibalem  ab  Romanis  odia  :   petitusque 

saepe  principum  insidiis,  ipsorum  inter  se  fraude,  eadem  levitate, 

qua   consenserant,  consensiun   indicantium,  servatus   erat ;    et, 

mutando  nunc  vestem,  nunc  tegumenta  capitis,  eiTore  etiam  sese 

ab  insidiis  munierat.      Ceterum  hic  quoque  ei  timor  causa  fuit 

maturius  movendi  ex  liibernis.     Per  idem  tempus  Cn.  Servilius 

consul  Romae  Idibus  Martiis  magistratum  iniit.     Ibi  quum  de 

republica  retuHsset,  redintegi-ata  in  C.  Flaminium  invidia  est : 

Duos  se  consules  creasse,  unum  habere.  quod  enim  illi  justum 

imperium,  quod  auspicium  csse  1     Magistratus  id  a  domo,  pub- 

licis  privatisque  penatibus,  Latinis  feriis  actis,  sacrificio  in  monte 

perfecto,  votis  rite  in  Capitolio  nuncupatis,  secum  ferre  :   nec 

privatum  auspicia  sequi,  nec  sine  auspiciis  profectum  in  extemo 

ea  solo  nova  atque  integra  concipere  posse.     Augebant  mctum 

prodigia,  ex  pluribus  simul  locis  nunciata :  in  Sicilia  militibus 

aUquot  spicula,  in  Sardinia  autem  in  muro  circumeunti  vigilias 

equiti  scipionem,  quem  manu  tenuerat,  arsisse,  et  Uttora  crebris 

ignibus  fulsisse,  et  scuta  duo  sanguine  sudasse,  et  miUtes  quosdam 

ictos   fulminibus,  et  solis   orbem   minm   visum  :   et  Praeneste 

ardentes  lapides  coelo  cccidisse  :  et  Arpis  parmas  in  coelo  visas, 

pugnantemque  cum  luna  solem  :  et  Capenae  duas  interdiu  lunas 

ortas :  et  aquas  Caeretes  sanguine  mixtas  fluxisse  ;  fontemque 

ipsum  HercuUs  craentis  manasse  sparsum  maculis  :  et  in  Antiati 

nietentibus  cruentas  in  corbem  spicas  cecidisse  :  et  Faleriis  coelum 

findi  velut  magno  liiatu  visum  ;  quaque  patuerit,  ingens  lumen 

effulsisse  :  sortes  sua  sponte  attenuatas,  imamque  excidisse,  ita 

scriptam  :    Mavors  telum  suum  concutit  :  et  per  idem  tempus 

Romae  signum  Martis  Appia  via  ad  simulacra  luporum  sudasse  : 

et  Capuae  speciem  coeU  ardentis  fuisse,  lunaeque  inter  imbrem 

cadentis.     Inde  minoribus  etiam  dictu  prodigus  fides  habita : 

capras  lanatas  qmbusdam  factas,  et  gallinam  in  marem,  gallum 
in  feminam  sose  vertisse.  His,  sicut  erant  nunciata,  expositis, 
auctoribusqne  in  curiam  introductis,  consul  de  religione  Patres 
consuluit.  Decretum,  ut  ea  pi'odigia,  partim  majoribus  hostiis, 
partim  lactentibus,  procurarentur  ;  et  uti  supplicatio  per  triduum 
ad  omnia  pulvinaria  haberetur  ;  cetera,  quum  deccmviri  libros 
inspexissent,  ut  ita  fierent,  quemadmodum  cordi  csse  divi  car- 
minibus  praefarentur.  Decemvirorum  monitu  decretum  est, 
Jovi  primum  donum  fulmen  aureum  pondo  quinquaginta  fieret ; 
Junoni  Minervaeque  ex  argento  dona  darentur ;  et  Junoni  Rcgi- 
nae  in  Aventino,  Junonique  Sospitae  Lanuvii,  majoribus  hostiis 
sacrificaretur ;  matronaeque,  pecunia  collata,  quantum  conferre 
cuique  commodum  esset,  donum  Junoni  Reginae  in  Aventinum 
ferrent,  lectistei-niumque  fieret :  quin  et  libertinae  ut  ipsae,  unde 
Feroniae  donum  daretur,  pecuniam  pro  facultatibus  suis  confer- 
rent.  Haec  ubi  facta,  decemviri  Ardeae  in  foro  majoribus  hostiis 
sacrificarunt.  postremo  Decembri  jam  mense  ad  aedem  Satumi 
Romae  immolatum  est,  lectistemiumque  imperatum,  (et  eum 
lectum  scnatores  straverant)  et  convivium  publicum ;  ac  per 
urbem  Satumalia  diem  ac  noctem  clamatuni,  populusque  eum 
diem  festum  habere  ac  servare  in  perpetuum  jussus. 

II,  Dum  consul  placandis  Romae  diis  trahendoque  delectu  dat 
operam,  Hannibal,  profectus  ex  hibernis,  quia  jam  Flaminium 
consulem  Arretium  pervenisse  fama  erat,  quum  aliud  longius, 
ceterum  coramodius,  ostenderetur  iter,  propiorem  viam  per  palu- 
dem  petit,  qua  fluvius  Amus  per  eos  dies  solito  magis  inundaverat. 
Hispanos  et  Afros,  (id  omne  veterani  erat  robur  exercitus) 
admixtis  ipsomm  impedimentis,  necubi  consistere  coactis  neces- 
saria  ad  usus  deessent,  primos  ire  jussit ;  sequi  Gallos,  ut  id 
agminis  medium  esset ;  novissimos  ire  equites :  Magonem  inde 
cum  expeditis  Numidis  cogere  agmen,  maxime  Gallos,  si  taedio 
laboris  longaeque  viae  (ut  est  mollis  ad  talia  gens)  dilaberentur 
aut  subsistcrent,  cohibentem.  Primi,  qua  modo  praeirent  duces, 
per  praealtas  fluvii  ac  profundas  voragines,  hausti  paene  limo 
immergentesque  se,  tamen  signa  sequebantur.  GalU  neque 
sustinere  se  prolapsi,  neque  assurgere  ex  voraginibus,  poterant, 
aut  corpora  animis,  aut  animos  spc,  sustinebant :  alii  fessa  aegre 
trahentes  membra  ;  ahi,  ubi  semel  victis  taedio  animis  procubuis- 
sent,  inter  jumenta,  et  ipsa  jacentia  passim,  morientes.  maxime- 
que  omnium  vigiHae  conficiebant,  per  quatriduum  jam  et  tres 
noctes  toleratae.  Quum,  omnia  obtinentibus  aquis,  nihil,  ubi  in 
sicco  fessa  stemereut  corpora,  inveniri  posset,  cumulatis  in  aquas 
sarcinis  insuper  incumbebant.  jumentomm  itinere  toto  prostra- 
torum  passim  acervi  tantum,  quod  exstaret  aqua,  quaerentibus 
ad  quietem  parvi  temporis  necessarium  cubile  dabant.  Ipse 
Hannibal,  aeger  oculis  ex  verna  primum  intemperie  variante 

calores  ftigoraque,  clephanto,  qui  unus  superfuerat,  quo  altius  ab 
aqua  exstaret,  vectus ;  vigiliis  tandem,  et  nocturno  humore, 
palustrique  coelo  gravante  caput,  et  quia  medendi  nec  locus  nec 
terapus  erat,  altero  oculo  capitur. 

III.  Multis  hominibus  jumentisque  foede  amissis,  quum  tan- 

dem  de  paludibus  emersisset,  ubi  primum  in  sicco  potuit,  castra 

Jocat :  certumque  per  praemissos  exploratores  habuit,  exercitum 

Romanum  circa  Arretii  moenia  esse.  consulis  deinde  consilia  atque 

animum,  et  situm  regionum,  itineraque,  et  copias  ad  commeatus 

expediendos,  et  cetera,  quae  cognosse  in  rem  erat,  summa  omnia 

cum  cura,  inquirendo  exsequebatur.     Regio  erat  in  prirais  Italiae 

fertilis,  Etrusci  campi,  qui  Faesulas  inter  Arretiuraque  jacent, 

frumenti  ac  pecoris  et  omniura  copia  rerum  opulenti.     Consul 

ferox  ab  consulatu  priore,  et  non  modo  lcgum  ac  Patrura  majes- 

tatis,  sed  ne  deorum  quidem  satis  metuens.    Hanc  insitam  ingenio 

ejus  temcritatem   fortuna   prospero  civUibus   bellicisque   rebus 

successu  aluerat.     Itaque  satis  apparebat,  nec  deos  nec  homines 

consulentcm,  ferociter  omnia  ac  pracpropere  acturum.  quoque 

pronior  esset  in  vitia  sua,  agitare  eum  atque  irritare  Poenus 

parat :  et,  laeva  relicto  hoste,  Faesulas  petens,  medio  Etruriae 

agro  praedatum  profectus,  quantara  maxiraara  vastitatera  potest, 

caedibus  incendiisque  consuli  procul  ostendit.     Flarainius,  qui 

ne  quieto  quidem  hostc  ipse  quieturus  erat,  tum  vero,  postquam 

res  sociorum  antc  oculos  prope  suos  ferri  agique  vidit,  suum  id 

dedecus  ratus,  per  mediiim  jam  Italiara  vagari  Poenura,  atquc, 

obsistente  nullo,  ad  ipsa  Roraana  raoenia  ire  oppugnanda ;  ceteris 

oranibus  in  consiho  salutaria  magis,  quara  speciosa,  suadentibus, 

— coUegam  exspcctandura,  ut,  conjunctis  exercitibus,  corarauni 

animo  consilioque  rera  gererent ;   intcrira  equitatu,  auxihisque 

k'vium  arraorum,  ab  effusa  pracdandi  licentia  hostera  cohiben- 

dum  ; — iratus  sc  cx  consiHo  proripuit,  signumque  simul  itineris 

pugnaeque  proposuit.      "  Q,uin  imo  Arretii  ante  raoenia  sedea- 

mus,"  inquit,   "  hic  cnim  patria  et  penates  sunt :    Hannibal, 

emissus  e  raanibus,  pcrpopuletur  Italiam,  vastandoque  et  urendo 

omnia  ad  Romana  raoeiiia  perveniat :  nec  ante  nos  hinc  moveri- 

mus,  quara,  sicut  oUra  Camillum  ab  Vejis,  C.  Flarainiura  ab 

Arretio  Patres  acciverint."      Ilaec  siraul  increpans,  quum  ocius 

signa  convelli  juberet,  et  ipse  in  cquura  insiluisset,  equus  repente 

corruit,  consulemque  lapsum  super  caput  efFudit.    Territis  omni- 

bus,  qui  circa  erant,  velut  foedo  oraine  incipiendae  rei,  insuper 

nunciatur,  signum,  omni  vi  moliente  signifero,  convelli  nequire. 

Conversus  ad  nuncium,   "  Nura  literas  quoque,"  inquit,  "  ab 

senatu  afFers,  quae  me  rem  gerere  vetent  l    Abi,  nuncia,  signum 

efFodiant,  si  ad  convellendum  manus  prae  metu  obtorpuerint." 

Incedere  inde  agmen  coepit,  prunoribus,  super  quara  quod  dis- 

senserant  a  consUio,  territis  etiara  duplici  prodigio ;  mUite  in 

c 

vulgus  laeto  ferocia  ducis,  quum  spem  magis  ipsam,  quam  causam 
spei,  intuerctur. 

IV.  Hannibal,  quod  agri  est  inter  Cortonam  urbem  Trasi- 
menumque  lacum,  omni  clade  belli  pervastat,  quo  magis  iram 
hosti  ad  vindicandas  sociorum  injurias  acuat.  Et  jam  pervene- 
rant  ad  loca  insidiis  nata,  ubi  maxime  montes  Cortonenses 
Trasimenus  sulnt.  via  tantum  interest  perangusta,  velut  ad  id 
ipsum  de  industria  relicto  spatio :  deinde  paulo  latior  patescit 
campus,  inde  coUes  assurgunt.  Ibi  castra  in  aperto  locat,  ubi 
ipse  cum  Afris  modo  Hispanisque  consideret.  Baliares  ceteram- 
que  levem  armatm"am  post  montes  circumducit :  equites  ad  ipsas 
Fauces  saltus,  tumulis  apte  tegentibus,  locat ;  ut,  ubi  intrassent 
Romani,  objecto  equitatu,  clausa  omnia  lacu  ac  montibus  essent. 
Flaminius  quum  pridie  solis  occasu  ad  lacum  pervenisset,  inex- 
plorato  postero  die,  vixdum  satis  certa  luce,  angustiis  superatis, 
postquam  in  patentiorera  campum  pandi  agmen  coepit,  id  tantum 
hostium,  quod  ex  adverso  erat,  conspexit :  ab  tergo  et  super 
caput  decepere  insidiae.  Poenus  ubi,  id  quod  petierat,  clausum 
lacu  ac  montibus  et  circumfusum  suis  copiis  habuit  hostem,  sig- 
num  omnibus  dat  simul  invadendi.  qui  ubi,  qua  cuique  proximum 
fuit,  decucurrere,  eo  magis  Romanis  subita  atque  improvisa  res 
fiiit,  quod,  orta  ex  lacu,  nebula  campo,  quam  montibus,  densior 
sederat,  agminaque  hostium  ex  pluribus  vallibus  ipsa  inter  se 
satis  conspecta,  eoque  magis  pariter,  decucurrerunt.  Romanus 
ciamore  prius  undique  orto,  quam  satis  cemeret,  se  circumventum 
esse  sensit ;  et  ante  in  frontem  lateraque  pugnari  coeptum  est, 
quam  satis  instrueretur  acies,  aut  expediri  arma,  stringique  gladii 
possent. 

V.  Consul,  perculsis  omnibus,  ipse  satis,  ut  in  trepida  re, 
impavidus,  turbatos  ordines,  vertente  se  quoque  ad  dissonos 
clamores,  instruit,  ut  tempus  locusque  patitur :  et,  quacunque 
adire  audirique  potest,  adhortatur,  ac  stare  et  pugnare  jubet ;  nec 
enim  inde  votis  aut  imploratione  deum,  sed  vi  ac  virtute,  evaden- 
dum  esse.  per  medias  acies  ferro  viam  fieri :  et,  quo  timoris  minus 
sit,  eo  minus  ferme  periculi  csse.  Ceterum  prae  strepitu  ac 
tumultu  nec  consilium  nec  imperium  accipi  poterat.  tantumque 
aberat,  ut  sua  signa  atque  ordinem  ct  locum  nosceret  miles,  ut 
vix  ad  arma  capienda,  aptandaque  pugnae,  competoret  animus  ; 
opprimerenturque  quidam,  onerati  magis  his,  quam  tecti :  et  erat 
in  tanta  caligine  major  usus  aurium,  quam  oculorum.  Ad  gemi- 
tus  vulnorum,  ictusque  corporum  aut  armorum,  et  mixtos 
strepentium  paventiumque  clamores,  circumferebant  ora  oculos- 
que.  AHi  fugientes,  pugnantium  globo  illati,  haerebant :  alios 
redeuntes  in  pugnam  avertebat  fugientium  agmen.  Deinde,  ubi 
in  omnes  partes  nequicquam  impetus  capti,  et  ab  lateribus  montes 
ac  lacus,  a  fronte  et  ab  tergo  hostium  acies  claudebat,  apparuitque 

nuUam,  nisi  in  dextra  ferroque,  salutis  spem  esse  ;  tum  sibi  quia- 
que  dux  adhortatorque  factus  ad  rem  gerendam,  et  nova  de 
integro  pugna  exorta  est ;  non  illa  ordinata  pcr  principes  hastatos- 
que  ac  triarios,  nec  ut  pro  signis  antesignani,  post  signa  alia 
pugnaret  acies  ;  nec  ut  in  sua  legione  miles,  aut  cohorte,  aut  mani- 
pulo,  esset.  Fors  couglobat,  et  animus  suus  cuique  antc  aut 
post  pugnandi  ordinem  dabat :  tantusque  fuit  ardor  armorum, 
adeo  intentus  pugnae  animus,  ut  eum  motum  terrae,  qui  mul- 
tarum  urbium  Italiae  magnas  partes  prostravit,  avertitque  cursu 
rapido  amnes,  mare  fluminibus  invexit,  montes  lapsu  ingenti 
proruit,  nemo  pugnantium  senserit. 

VI.  Tres  ferme  horas  pugnatum  est,  et  ubique  atrociter.  circa 
consulem  tamen  acrior  infestiorque  pugna  est.  Eum  et  robora 
virorum  scquebantur,  et  ipse,  quacunque  in  parte  premi  ac 
laborare  senserat  suos,  impigre  ferebat  opem  ;  insignemque  amiLs 
et  hostes  summa  vi  petebant,  et  tuebantur  cives  :  donec  Insuber 
eques,  (Ducario  nomen  erat)  fecie  quoque  noscitans,  "  Consul 
en,"  inquit,  "  hic  est,"  popularibus  suis,  "  qui  legiones  nostras 
cecidit,  agrosque  et  urbem  est  depopulatus.  Jam  ego  hanc  victi- 
mam  manibus  peremptorum  foede  civium  dabo  :"  subditisque 
calcaribus  equo  per  confertissimam  hostium  turbam  impetum 
facit ;  obtruncatoque  prius  armigero,  qui  se  infesto  venienti 
obviam  objecerat,  consulem  laucea  transfixit.  spoliare  cupientem, 
triarii  objectis  scutis  arcuere.  Magnae  partis  fuga  inde  primum 
coepit :  et  jam  nec  lacus  nec  montes  obstabant  pavori.  per  omnia 
arcta  praeruptaque  velut  caeci  evadunt ;  amiaque  et  viri  super 
alium  alii  praecipitantur.  Pars  magna,  ubi  locus  fugae  deest, 
per  prima  vada  paludis  in  aquam  progressi,  quoad  capitibus 
immerisque  exstare  possunt,  sese  immergunt.  fuere,  quos  incon- 
sultus  pavor  nando  etiam  capessere  fugam  impulerit.  Quae  ubi 
immensa  ac  sine  spe  erat,  aut,  deficientibus  animis,  liauriebantur 
gurgitibus ;  aut,  nequicquam  fessi,  vada  retro  acgerrime  rcpete- 
bant,  atque  ibi  ab  ingressis  aquam  hostium  equitibus  passim 
tmcidabantur.  Sex  millia  fcrme  primi  agminis,  per  adversos 
hostes  emptione  impigre  facta,  ignari  omnium,  quae  post  se 
agerentur,  ex  saltu  evasere.  et,  quum  in  tumulo  quodam  consti- 
tissent,  clamorem  modo  ac  sonum  armomm  audientes,  quae 
fortuna  pugnae  esset,  neque  scire,  nec  perspicere  prae  caligine, 
poterant.  Inchnata  denique  re,  quum  incalescente  sole  dispulsa 
nebula  apemisset  diem,  tum,  liquida  jam  luce,  montes  campique 
perditas  res  stratamque  ostendere  foede  Romanam  aciem.  itaque, 
ne  in  conspectos  procul  immitteretur  eques,  sublatis  raptim  signis, 
quam  citatissimo  poterant  agmine,  sese  abripuenmt,  Postero 
die,  qimm  super  cetera  cxtrema  fames  etiam  instaret,  fidem  dante 
Maharbalo,  qui  cum  omnibus  equestribus  copiis  nocte  consecutus 
erat,  si  amia  tradidissent,  abire  cum  singulis  vestimentis  passu- 

rum,  sese  dedidenint.  quae  Punica  religione  servata  fides  ab 
Hannibale  est,  atque  in  vincula  omnes  conjecit. 

VII.  Haec  est  nobilis  ad  Trasimenum  pugna,  atque  inter  paucas 
memorata  populi  Romani  clades.  Quindecim  millia  Romanorum 
in  acie  caesa  sunt ;  decem  millia,  sparsa  fuga  per  omnem  Etru- 
riam,  diversis  itineribus  urbem  petiere.  Mille  quingenti  hostium 
in  acie,  multi  postea  utrinque  ex  ^'ulneribus  periere.  Multiplex 
caedes  utrinque  facta  traditur  ab  aliis.  Ego,  praeterquam  quod 
nihil  haustum  ex  vano  velim,  quo  nimis  inclinant  ferme  scriben- 
tium  animi,  Fabium,  aequalem  temporibus  hujusce  belli,  potissi- 
mum  auctorem  habui.  Hannibal,  captivorura  qui  Latini  nominis 
esscnt  sine  pretio  dimissis,  Romanis  in  vincula  datis,  segregata 
ex  hostium  coacervatorum  cumulis,  corpora  suorum  quum  sepe- 
liri  jussisset,  Flaminii  quoque  corpus,  funeris  causa  magna  cum 
cura  inquisitum,  non  invenit.  Romae,  ad  primum  nuncium 
cladis  ejus,  cum  uigenti  terrore  ac  tumultu  concursus  in  forum 
populi  est  factus.  Matronae,  vagae  per  vias,  quae  repens  clades 
allata,  quaeve  fortuna  exercitus  esset,  obvios  percunctantur.  et, 
quum  frequentis  concionis  modo  turba  in  comitiiun  et  curiam 
versa  magistratus  vocaret ;  tandem,  haud  multo  ante  solis  occa- 
sum,  M.  Pomponius  praetor,  "  Pugna,"  inquit,  "  magna  victi 
sumus :"  et,  quanquam  nihil  certius  ex  eo  auditum  est,  tamen, 
alius  al)  alio  impleti  rumoribus,  domos  referunt,  consulem  cum 
magna  parte  copiarum  caesum  :  superesse  paucos,  aut  fuga  passim 
per  Etruriam  sparsos,  aut  captos  ab  hoste.  Quot  casus  exercitus 
victi  fuerant,  tot  in  curas  dispertiti  eorum  animi  erant,  quorum 
propinqui  sub  C.  Flaminio  consule  meruerant,  ignorantium,  quae 
cujusque  suorum  fortuna  esset :  nec  quisquam  satis  certum  habet, 
(juid  aut  speret,  aut  timeat.  Postero,  ac  deinceps  aliquot  diebus, 
ad  portas  major  prope  mulierum,  quam  virorum,  multitudo  stetit, 
aut  suorum  aliquem,  aut  nuncios  de  his,  opperiens  :  circumfunde- 
liantm-que  obviis,  sciscitantes  ;  neque  avelli,  utique  ab  notis,  prius, 
quam  ordine  omnia  inquisisscnt,  poterant.  Inde  varios  vultus 
digredientium  ab  nunciis  cemeres,  ut  cuique  aut  laeta  aut  tristia 
nunciabantur  ;  gratulantesque,  aut  consolantes,  redeuntibus  domos 
circumfusos.  Feminarum  praecipue  et  gaudia  insignia  erant,  et 
'  luctus.  Unam  in  ipsa  porta,  sospiti  filio  repente  oblatam,  in 
conspectu  ejus  exspirasse  ferunt ;  alteram,  cui  mors  filii  falso 
nunciata  erat,  moestam  sedentem  domi,  ad  primum  conspectum 
redeuntis  filii  gaudio  nimio  exanimatam,  Senatum  praetores  per 
dies  aliquot  ab  orto  usque  ad  occidentem  solem  in  curia  retinent, 
consultantes,  quonam  duce,  aut  quibus  copiis,  resisti  victoribus 
Poenis  posset. 

VIII.  Priusquam  satis  certa  consiUa  essent,  repens  alia  nuu- 
ciatur  clades  :  quatuor  millia  equitum,  cum  C.  Centenio  proprae- 
tore  missa  ad  collegam  ab  ServUio  consule,  in  Umbria,  quo  post 

pugnam  ad  Trasimenum  auditam  averterant  iter,  ab  Hannibale 
circumventa.  Ejus  rei  fama  varie  homines  afFecit.  pars,  occu- 
patis  majore  aegritudine  animis,  leveni,  ex  comparatione  priorum, 
ducere  recentem  equitum  jacturam  :  pars  non  id,  quod  acciderat, 
per  se  aestimare  ;  sed,  ut  in  afFecto  corpore  quamvis  levis  causa 
magis,  quam  valido  gravior,  sentiretur,  ita  tum,  aegrae  et  afFectae 
civitati  quodcumque  adversi  inciderit,  non  rerum  magnitudine, 
sed  viribus  extenuatis,  quae  niliil,  quod  aggravaret,  pati  possent, 
aestimandum  esse.  Itaque  ad  remedium,  jam  diu  neque  desi- 
deratum  nec  adhibitum,  dictatorem  dicendum,  civitas  confugit. 
et,  quia  et  consul  aberat,  a  quo  uno  dici  posse  videbatur  ;  nec  per 
occupatam  armis  Punicis  Italiam  facile  erat  aut  nuncium  aut 
Jiteras  mitti,  nec  dictatorem  populus  creare  poterat :  quod  nun- 
quam  ante  cam  diem  factum  erat,  prodictatorem  populus  creavit 
Q,.  Fabium  Maximum,  et  magiatrum  equitum  M.  Minucium 
Rufum.  Hisque  negotium  ab  senatu  datum,  ut  muros  tuiresque 
urbis  firmarent,  et  praesidia  disponerent  quibus  locis  videretur, 
pontesque  rescinderent  fluminum  :  ad  penates  pro  urbe  dimican- 
dum  esse,  quando  Italiam  tucri  nequissent. 

IX.  Ilannibal  recto  itinere  per  Umbriam  usque  ad  Spoletum 
venit.  inde,  quum,  perpopulato  agro,  urbem  oppugnare  adortus 
esset,  cum  magna  caede  suorum  repulsus,  conjectans  ox  unius 
coloniae,  haud  nimis  prospere  tcntatae,  viribus,  quanta  moles 
Romanae  urbis  esset ;  in  agrum  Picenum  avertit  iter,  non  copia 
solum  omnis  generis  fi-ugum  abundantem,  sed  refertum  praeda, 
quam  cfi^use  avidi  atque  egentes  rapiebant.  Ibi  per  dies  aliquot 
stativa  habita  :  refectusque  miles,  hibernis  itineribus  ac  palustri 
via,  proelioque,  magis  ad  eventum  secundo,  quam  levi  aut  facili, 
affectus.  Ubi  satis  quieti  datum,  praeda  ac  populationibus  magis, 
quam  otio  aut  requie,  gaudentilius,  profectus,  Praetutianum 
Hadrianumque  agrum,  Marsos  inde  Marrucinosque  et  Pelignos, 
devastat,  circaque  Ai'pos  et  Luceriam  proximam  Apuliae  regionem. 
Cn.  Servilius  consul,  levibus  proeliis  cum  GaUis  actis,  et  uno 
oppido  ignobili  expugnato,  postquam  de  collegae  exercitusque 
caede  audivit,  jam  moenibus  patriae  metuens,  ne  abesset  in  dis- 
crimine  extremo,  ad  urbem  iter  intendit.  Q,.  Fabius  Maximus, 
dictator  iterum,  quo  die  magistratum  iniit,  vocato  senatu,  ab  diis 
orsus,  quum  edocuisset  Patres,  plus  negligentia  ceremoniarum 
auspiciorumque,  quam  temeritate  atque  inscitia,  peccatum  a  C. 
Flaminio  consule  esse,  quaeque  piacula  irae  deum  essent  ipsos 
deos  consulendos  esse  ;  pervicit,  ut,  quod  non  ferme  decemitur, 
nisi  quum  tetra  prodigia  nunciata  sunt,  decemviri  Hbros  Sibylh- 
nos  adire  juberentur.  qui,  inspectis  fatalibus  hbris,  retulerunt 
Patribus,  quod  ejus  belli  causa  votum  Marti  foret,  id,  non  rite 
factum,  de  integro  atque  amplius  faciendum  esse  :  et  Jovi  ludos 
magnos,  et  aedes  Veneri  Erycinae  ac  Menti  vovendas  esse,  et 

supplicationem  lectisteniiumque  habendum  ;  et  ver  sacram  voven- 
dum,  si  bellatum  prospere  esset,  rcsque  publica  in  eodem,  quo 
ante  bellum  fuisset,  statu  pennansisset.  Senatus,  quoniam  Fa- 
bium  belli  cura  occupatura  esset,  M.  Aemilium  praetorem,  ex 
coUegii  pontificum  sententia  omnia  ea  ut  mature  fiant,  curare 
jubet. 

X.  His  senatus  consultis  perfectis,  L.  Comelius  Lentulus, 
pontifex  maximus,  consulente  coUegio  praetorum,  omnium 
primiim  populum  consulendum  de  vere  sacro  censet :  injussu 
populi  voveri  non  posse.  Rogatus  in  haec  verba  populus,  "  Velitis 
jubeatisne  hoc  sic  fieri  :  si  res  publica  populi  Romani  Q,\iiritium 
ad  quinquennium  proximum,  sicut  velim  eam,  salva  servata  erit 
hisce  duellis ;  datum  donum  duit  populus  Romanus  Quiritium, 
(quod  duellum  populo  Romano  cum  Karthaginiensi  est,  quaeque 
duella  cum  Gallis  sunt,  qui  cis  Alpes  sunt)  quod  ver  attulerit  ex 
suUlo,  ovillo,  caprino,  bovillo  grege,  quaeque  profana  erant,  Jovi 
fieri,  ex  qua  die  senatus  populusque  jusserit.  Qui  faciet,  quando 
volet  quaque  lege  volet,  facito  :  quo  modo  faxit,  probe  factum 
esto.  Si  id  moritur,  quod  fieri  oportebit,  profanum  esto,  neque 
scelus  esto.  si  quis  rampet  occidetve  insciens,  ne  fraus  esto.  si 
quis  clepsit,  ne  populo  scelus  esto,  neve  cui  cleptum  erit.  si  atro 
die  faxit  rnsciens,  probe  factum  esto.  si  nocte,  sive  luce,  si  servus, 
sive  liber  faxit,  probe  factum  esto.  si  anteidea  senatus  populusque 
jusserit  fieri  ac  faxit,  eo  populus  solutus,  liber  esto."  Ejusdem 
rei  causa  ludi  magni  voti  aeris  treccntis  triginta  tribus  miUibus, 
trecentis  triginta  tribus,  triente  :  praeterea  bubus  Jovi  trecentis, 
multis  aliis  divis  bubus  albis,  atque  ceteris  hostiis.  Votis  rite 
nuncupatis,  supplicatio  edicta  :  supplicatumque  iere  cum  conjugi- 
bus  ac  liberis  non  urbana  multitudo  tantum,  sed  agrestium  etiam, 
quos  in  aliqua  sua  fortuna  publicae  quoque  contingebat  cura. 
Tum  lectisternium  per  triduimi  habitimi,  decemviris  sacroram 
curantibus.  sex  pulvinaria  in  conspectu  fuere  :  Jovi  ac  Junoni 
unum  ;  alterum  Neptuno  ac  Minervae  ;  tertium  Marti  ac  Veneri  ; 
quartum  Apollini  ac  Dianae  ;  quintum  Vulcano  ac  Vestae  ;  sex- 
tum  Mercurio  ac  Cereri.  Tum  aedes  votae.  Veneri  Erycinae 
aedem  Q,.  Fabius  Maximus  dictator  vovit ;  quia  ita  ex  fatalibus 
libris  editimi  erat,  ut  is  voveret,  cujus  maximum  imperium  in 
civitate  esset.     Menti  aedem  T.  Otacilius  praetor  vovit. 

XI.  Ita  rebus  divinis  peractis,  tum  de  bello  reque  de  publica 
dictator  retulit,  qmbus  quotve  legionibus  victori  liosti  obviam 
eundum  esse  Patres  censerent.  Decretum,  ut  ab  Cn.  Serviho 
consule  exercitum  acciperet :  scriberet  praetcrea  ex  civibus  sociis- 
que,  quantum  equitum  ac  peditum  videretur  :  cetera  omnia  ageret 
faceretque,  ut  e  republica  duceret.  Fabius  duas  se  legiones 
adjecturum  ad  Servilianum  exercitimi  dixit.  liis,  per  magistrmn 
equitum  scriptis,  Tibur  diem  ad  conveniendum  edixit.  edictoque 

proposito,  ut,  quibus  oppida  castellaque  immunita  essent,  uti  in 
loca  tuta  commigrarent ;  ex  agris  quoque  demigrarent  omnes 
regionis  ejus,  qua  iturus  Hannibal  esset,  tectis  prius  incensis  nc 
frugibus  corruptis,  ne  cujus  rei  copia  esset ;  ipse,  via  Flaminia 
profectus  obviam  consuli  exercituique,  quum  ad  Tiberim  circa 
Ocriculum  prospexisset  agmen,  consulemque  cum  equitibus  ad 
se  prodeuntem,  viatorem  misit,  qui  consuli  nunciaret,  ut  sine 
lictoribus  ad  dictatorem  veniret.  Qui  quum  dicto  paruisset,  con- 
gressusque  eorum  ingentem  speciem  dictaturae  apud  cives  socios- 
que,  vetustate  jam  prope  oblitos  ejus  imperii,  fecisset ;  literae  ab 
urbe  allatae  sunt,  naves  onerarias,  connneatum  ab  Ostia  in  His- 
paniam  ad  exercitum  portantes,  a  classe  Punica  circa  portuni 
Cosanura  captas  esse.  Itaque  extemplo  consul  Ostiam  proficisci 
jussus,  navibusque,  quae  ad  urbcm  Romanam  aut  Ostiae  essent, 
completis  mUite  ac  navalibus  sociis,  persequi  hostiura  classem,  ac 
littora  Italiae  tutari.  ]\Iagna  vis  hominum  conscripta  Romae 
erat :  libertini  etiam,  quibus  liberi  essent,  et  aetas  militaris,  in 
verba  juraverant.  Ex  hoc  urbano  exorcitu,  qui  minores  quinque 
et  triginta  annis  erant,  in  naves  impositi :  alii,  ut  urbi  praeside- 
rent,  relicti. 

XII.  Dictator,  exercitu  consulis  accepto  a  Fulvio  Flacco  legato, 
per  agrum  Sabinum  Tibur,  quo  die  ad  conveniendum  edixerat 
novis  mUitibus,  venit :  inde  Pracneste,  ac  transvcrsis  liraitibus  in 
viam  Latuiam  est  egressus :  unde,  itineribus  sumraa  cum  cura 
exploratis,  ad  hostem  ducit,  nullo  loco,  nisi  quantum  necessitas 
cogeret,  fortunae  se  coramissurus.  Q,uo  priraum  die  haud  procul 
Arpis  in  conspectu  hostium  posuit  castra,  nulla  mora  facta,  quin 
Poenus  educeret  in  aciem,  copiamque  pugnandi  faceret.  sed,  ubi 
quieta  omnia  apud  hostes,  nec  castra  ullo  tumulto  mota,  videt ; 
increpans  quidem,  victos  tandem  quoque  Martios  animos  Roma- 
nis,  debellatumque,  et  concessum  propalam  dc  virtute  ac  gloria 
esse,  in  castra  rediit :  ceterum  tacita  cura  animum  incensus,  quod 
cuin  duce,  haudquaquam  Flaminio  Serapronioque  simili,  futura 
sibi  res  esset,  ac  tum  demum,  edocti  malis,  Romani  parem  Hanni- 
bali  ducem  quaesissent.  et  prudentiam  quidem,  non  vim,  dictatoris 
extemplo  timuit.  constantiam  haud  dum  expertus,  agitare  ac 
tentare  animum  movcndo  crebro  castra,  populandoque  in  oculis 
ejus  agros  sociorum,  coepit.  et  modo  citato  agmine  e  conspectu 
abibat,  modo  repente  in  aliquo  flexu  viae,  si  excipere  degressura 
in  aequum  posset,  occultus  subsistebat.  Fabius  per  loca  alta 
iigmen  ducebat,  modico  ab  hoste  intervallo,  ut  neque  omitteret 
uum,  neque  congrederetur.  Castris,  nisi  quantum  usus  necessario 
cogeret,  tenebatur  miles.  pabulum  et  ligna  nec  pauci  petebant, 
nec  passim.  cquitum  levisque  armaturae  statio,  composiUi 
instructaque  in  subitos  tumultus,  et  suo  militi  tuta  omnia,  et 
iiifesta  efiusis  hostium  populatoribus,  praebebat.  neque  universo 

periculo  surama  rerum  committebatur  :  et  parva  momenta  levium 
certaminum,  cx  tuto  cocptorum,  iinitimo  rcceptu,  assucfaciebant, 
territum  pristinis  cladibus,  militem  minus  jam  tandem  aut  vir- 
tutis  aut  fortunae  poenitere  suae.  Sed  non  Hannibalem  magis 
infestum  tam  sanis  consiliis  habebat,  quam  magistrum  equitum  : 
qui  nihil  aliud,  quam  quod  impar  erat  imperio,  morae  ad  rempub- 
licam  praccipitandam  habebat.  ferox  rapidusque  in  consiliis,  ac 
lingua  immodicus,  primo  inter  paucos,  dein  propalam  in  vulgus, 
pro  cunctatove  segncni,  pro  cauto  timidum,  affingens  vicina  vir- 
tutibus  vitia,  compellabat :  premendorumque  supcriorum  arte 
(quae  pessima  ars  nimis  prosperis  multorum  successibus  crevit) 
sese  extollebat. 

XIII.  Hannibal  ex  Hii-pinis  in  Samnium  transit :  Beneven- 
tanum  depopulatur  agrum  :  Telesiam  urbem  capit :  irritat  etiam 
de  industria  ducem,  si  forte,  accensum  tot  indignitatibus  cladi- 
busque  sociorum,  detrahere  ad  aequum  certamen  possit.  Inter 
multitudinem  sociorum  Italici  generis,  qui  ad  Trasimenum  capti 
ab  Haniiibale  dimissique  fiierant,  tres  Campani  equites  erant, 
multis  jam  tum  illecti  donis  promissisque  Hannibalis  ad  concili- 
andos  popularium  animos.  hi,  nunciantes,  si  in  Campaniam  exer- 
citum  admovisset,  Capuae  potlendae  copiam  fore,  quum  res 
major,  quam  auctores,  esset,  dubium  Hannibalem,  altemisque 
fidentem  ac  diffidentem,  tamen,  ut  Campanos  ex  Samnio  peteret, 
movei-unt :  monitos,  ut  etiam  atque  etiam  promissa  rebus  adfir- 
mavent,  jussosque  cum  pluribus  et  aliquibus  principum  redire 
ad  se,  dimisit.  ipse  imperat  duci,  ut  se  in  agram  Casinatem  ducat ; 
edoctus  a  peritis  regionum,  si  eum  saltum  occupasset,  exitum 
Romano  ad  opem  ferendam  sociis  interclusurum.  Sed  Punicum 
abhorrens  os  ab  Latinorum  nominum  prolatione,  pro  Casino 
Casilinum  dux  ut  acciperet,  fecit ;  aversusque  ab  suo  itinere,  per 
Allifanum,  Calatinumque,  et  Calenum  agi'um,  in  campum  Stel- 
latem  descendit :  ubi  quum  montibus  fluminibusque  clausam 
regionem  circumspexisset,  vocatum  ducem  percunctatur,  ubi 
terrarum  esset  l  Quum  is  CasUini  eo  die  mansurum  eum  dixisset, 
tum  demum  cognitus  est  error,  et  Casinum  longe  inde  alia 
regione  esse  :  virgisque  caeso  duce,  et  ad  reliquorum  terrorem  in 
crucem  sublato,  castris  communitis,  Maharbalem  cum  equitibus 
in  agrum  Falernum  praedatum  dimisit.  Usque  ad  aquas  Sinues- 
sanas  populatio  ea  pervenit.  ingentem  cladem,  fugam  tamen 
terroremque  latius,  Numidae  fecerunt,  Nec  tamen  is  terror, 
quum  omnia  bello  flagrarent,  fide  socios  dimovit :  videlicet  quia 
justo  et  moderato  regebantur  imperio,  nec  abnuebant,  quod  unum 
vinculum  fidei  est,  melioribus  parere. 

XIV.  Ut  vero  ad  Vultumum  flumen  castra  sunt  posita,  exure- 
baturque  amoenissimus  Italiae  ager,  vUlacque  passim  incendiis 
fumabant,  per  juga  Massici  montis  Fabio  ducente,  tum  prope  de 

integro  seditio  accensa.  quieverant  enim  per  paucos  dies ;  quia, 
quum  celerius  solito  ductum  agmen  foisset,  festinari  ad  prohiben- 
dam  populationibus  Campaniam  crediderant.  Ut  vero  in  extrema 
juga  Massici  montis  ventum  est,  hostesque  sub  oculis  erant, 
Falemi  agri  colonoramque  Sinuessae  tecta  urentes,  nec  uUa  erat 
mentio  pugnae,  "  Spectatumne  huc,"  inquit  Minucius,  "  ut  rem 
fniendam  oculis,  sociorum  caedes  et  incendia  venimus  l  nec,  si 
nullius  alterius  nos,  ne  civium  quidem  horum  pudet,  quos 
Sinuessam  colonos  patres  nostri  miserunt,  ut  ab  Samnite  hoste 
tuta  haec  ora  esset :  quam  nunc  non  vicinus  Samnis  urit,  sed 
Poenus  advena,  ab  extremls  orbis  tcrrarum  terminis,  nostra 
cunctatione  et  socordia,  jam  huc  progressus.  Tantum  (pro!) 
degeneramus  a  parentibus  nostris,  ut,  praeter  quam  oram  illi 
Punicas  vagari  classes  dcdccus  esse  impcrii  sui  duxerint,  eam  nos 
nunc  plenam  hostium,  Numidarumque  ac  Maurorum  jam  factam 
videamus  l  Qui  modo,  Saguntum  oppugnari  indignando,  non 
homines  tantum,  sed  foedera  et  deos,  ciebamus,  scandentem  moenia 
Romanae  coloniae  Hannibalem  lenti  spectamus.  Fumus  ex 
incendiis  villarum  agrorumque  in  oculos  atque  ora  venit ;  stre- 
punt  aures  clamoribus  plorautium  sociorum,  sacpius  nos  quam 
deorum  invocantium  opem  :  nos  hic  pecorum  modo  per  aestivos 
saltus  deviasque  callts  exercitum  ducimus,  conditi  nubibus 
silvisque.  Si  hoc  modo  peragrando  cacumina  saltusque  M.  Furius 
recipere  a  Gallis  urbcm  voluisset,  quo  hic  novus  Camillus,  nobis 
dictator  unicus  in  rebus  affectis  quaesitus,  Italiam  ab  Hannibale 
rccuperare  parat,  Gallorum  Roma  essct :  quam  vcreor  ne,  sic 
cunctantibus  nobis,  Hannibali  ac  Poenis  toties  servaverint  majore« 
nostri.  sed  vir,  ac  vere  Romanus,  quo  die,  dictatorem  eum  ex 
auctoritate  Patrum  jussuque  populi  dictum,  Vejos  allatum  est, 
(luum  esset  satis  altum  Janiculum,  ubi  sedens  prospectaret  hos- 
tem,  descendit  in  aequum  :  atque  illo  ipso  die  media  in  urbe,  qua 
nunc  busta  Gallica  sunt,  et  postero  die  citra  Gabios,  cecidit  Gal- 
lorum  lcgiones.  Quid  i  post  multos  annos,  quum  ad  furculas 
Caudinas  ab  Samnite  hoste  sub  jugum  missi  sumus,  utrum  tan- 
dem  L.  Papirius  Cui-sor  juga  Samnii  perlustrando,  an  Luceriam 
premendo  obsidendoque,  et  lacesscndo  victorem  hostem,  depulsum 
ab  Romanis  cervicibus  jugum  superbo  Samniti  imposuit  1  Modo 
C.  Lutatio  quae  alia  res,  quam  celeritas,  victoriam  dedit  ?  quod 
postero  die,  quam  hostem  vidit,  classem  gravem  commeatibus, 
impeditam  suomet  ipsam  instrumento  atque  apparatu,  oppressit. 
Stultitia  est,  sedendo  aut  votis  debellari  credere  posse.  armari 
copias  oportet,  deducendas  in  aequum,  ut  vir  cum  viro  congre- 
diaris.  Audendo  atque  agendo  res  Romana  crevit,  non  his  segni- 
bus  consUiis,  quae  timidi  cauta  vocant."  Haec  velut  concionanti 
Minucio  circumfundebatur  tribunorum  equitumque  Romanorum 
multitudo,  et  ad  aures  quoque  militum  dicta  ferocia  volvebantur : 

ac,  si  militaris  sufFragii  res  esset,  haud  dubie  ferebant,  Minucium 
Fabio  duci  praelaturos. 

XV.  Fabius  pariter,  in  suos  haud  minus  quam  in  hostes 
intentus,  prius  ab  Ulis  invictum  animum  praestat.  quanquam 
probe  scit,  non  in  castris  modo  suis,  sed  jam  etiam  Romae,  Lnfa- 
mem  suam  cunctationem  esse,  obstinatus  tamen  eodem  consUio- 
rum  tenore  aestatis  reliquum  extraxit :  ut  Hannibal,  destitutus 
ab  spe  summopere  petiti  certaminis,  jam  hibemis  locum  circum- 
spectaret ;  quia  ea  regio  praesentis  erat  copiae,  non  pcrpetuae, 
arbusta  vineaeque,  et  consita  omnia  magis  amoenis,  quam  neces- 
sariis,  fructibus.  Haec  per  exploratores  relata  Fabio.  Quum 
satis  scii'et,  per  easdem  angustias,  quibus  intraverat  Falernum 
agrum,  rediturum,  Calliculam  montem  et  CasUinum  occupat 
modicis  praesidiis  ;  quae  urbs,  Vulturno  flumine  dirempta,  Faler- 
num  ac  Campanum  agros  dividit :  ipse  jugis  iisdem  exercitum 
reducit,  misso  exploratum  cum  quadringentis  equitibus  sociorum 
L.  HostUio  Mancrno  :  qui,  ex  turba  juvenum  audientium  saepe 
ferociter  concionantem  magistrum  equitum,  progressus  primo 
exploratoris  modo,  ut  ex  tuto  specularetur  hostem,  ubi  vagos 
passim  per  vicos  Numidas  vidit,  per  occasionem  etiam  paucos 
occidit.  extemplo  occupatus  certamine  est  animus,  excideruntque 
praecepta  dictatoris  ;  qui,  quantum  tuto  posset,  progressum,  prius 
recipere  sese  jusserat,  quam  in  conspectum  hostium  veniret. 
Numidae,  alii  atque  alii  occursantes  refugientesque,  ad  castra 
prope  ipsum  cum  fatigatione  equorum  atque  hominum  pertraxere. 
inde  Carthalo,  penes  quem  summa  equestris  unperu  erat,  con- 
citatis  equis  invectus,  quum  prius,  quam  ad  conjectum  teli 
veniret,  avertisset  hostem,  quinque  miUia  ferme  continenti  cursu 
secutus  est  fugientes.  Mancuius,  postquam  nec  hostem  desistere 
sequi,  nec  spem  vidit  eifugiendi  esse,  cohortatus  suos,  in  proelium 
rediit,  omni  parte  virium  impar.  Itaque  ipse  et  delecti  equitum, 
circumventi,  occiduntur.  ceteri  effuso  rursus  cursu  Cales  primum, 
inde  prope  inviis  caUibus  ad  dictatorem  perfugerunt.  Eo  forte 
die  Minucius  se  conjunxerat  Fabio,  missus  ad  firmandum  prae- 
sidio  saltum,  qui  super  Tarracinam,  in  arctas  coactus  fauces, 
imminet  mari,  ne,  immunito  Appiae  limite,  Poenus  pervenire  in 
agruui  Romanum  posset.  Conjunctis  exercitibus,  dictator  ac 
magister  equitum  castra  in  viam  deferunt,  qua  Hannibal  ducturus 
erat.  duo  rnde  mUUa  hostes  aberant. 

XVI.  Postero  die  Poeni,  quod  viae  inter  bina  castra  erat, 
agmine  complevere.  Q,uum  Romani  sub  ipso  constitissent  vallo, 
haud  dubie  aequiore  loco,  successit  tamen  Poenus  cum  expeditis 
equitibus,  atque  ad  lacessendum  hostem  carptim  et  procursando 
recipiendoque  sese  pugnavere.  restitit  suo  loco  Romana  acies. 
lenta  pugna  et  ex  dictatoris  magis,  quam  Hannibalis,  fuit  volun- 
tate.  ducenti  ab  Romanis,  octingenti  hostium  cecidere.     Inclusus 

inde  videri  Hannibal,  vik  ad  CasUinum  obsessa :  quum  Capua  et 
Samnium,  et  tantum  ab  tergo  divitum  sociorum,  Romanis  com- 
meatus  subveheret ;  Poenus  conti-a  inter  Fonniana  saxa,  ac 
Literni  arenas  stagnaque,  perhorrida  situ,  hibernatunis  esset. 
Nec  Hannibalem  fefellit,  suis  se  artibus  peti.  itaque,  quum  per 
Casilinum  evadere  non  posset,  petendique  montes,  et  juguin 
Calliculae  superandum  esset ;  necubi  Romanus  inclusum  vallibus 
agmen  aggrederetur,  ludibrium  oculorum,  specie  terribile,  ad 
frustrandum  hostem  commentus,  principio  noctis  furtim  succe- 
dere  ad  montes  statuit.  Fallacis  consUii  talis  apparatus  fuit. 
Faces,  undique  ex  agris  collectae,  fascesque  virgarum  atque  arida 
sarmenta  praeligantur  comibus  boum,  quos,  domitos  indoraitos- 
que,  multos  inter  ceteram  agrestem  praedam  agebat.  ad  duo 
millia  ferme  boum  eftecta  :  Hasdrabalique  negotium  datum,  ut 
primis  tenebris  noctis  id  armcntum  accensis  cornibus  ad  montes 
agerct ;  maxime,  si  possct,  super  saltus  ab  hoste  insessos. 

XVII.  Priniis  tenebris  silcntio  mota  castra ;  boves  aliquanto 
ante  signa  acti.  ubi  ad  radices  montium  viasquc  angustas  vcntum 
est,  signum  extemplo  datur,  ut  accensis  cornibus  armenta  iii 
adversos  concitentur  montes.  et  metus  ipse  relucentis  flammae  ex 
capite,  calorque,  jam  ad  vivum  ad  imaque  comuuni  adveniens, 
velut  stimulatos  furore  agebat  boves.  quo  repente  discursu,  haud 
secus  quam  silvis  montibusque  accensis,  omnia  circum  virgulta 
ardere  :  capitumque  irrita  quassatio,  excitans  flammam,  hominum 
passim  discurrentium  speciem  praebebat.  Q,ui  ad  transitum 
saltus  insidendum  locati  erant,  ubi  in  summis  montibus  ac  super 
se  quosdam  ignes  conspexcrant,  circumventos  se  esse  rati,  prae- 
sidio  excessere,  qua  minime  densae  micabant  flammae,  velut 
tutissimum  iter,  petentes  summa  montium  juga  :  tamen  in  quos- 
dam  boves,  palatos  ab  suis  gregibus,  inciderant.  Et  primo,  quum 
procul  cernerent,  veluti  flammas  spirantium  miraculo  attoniti, 
constiterunt ;  deinde,  ut  humana  api^aruit  fraus,  tum  vero  insidias 
rati  esse,  dum  majore  mctu  concitant  se  in  fugam,  levi  quoque 
armaturae  hostium  incurrere.  cetcrum  nox,  aequato  timore, 
neutros  pugnam  incipientes  ad  lucem  tenuit.  Interea  toto  agmine 
Hannibal  transducto  per  saltum,  et  quibusdam  in  ipso  saltu 
hostium  oppressis,  in  agro  AUifano  posuit  castra. 

XVIII.  Hunc  tumultum  sensit  Fabius.  ceteram,  et  insidias  esse 
ratus,  et  ab  noctumo  utique  abhon-ens  certamine,  suos  muni- 
mentis  tenuit.  Luce  prima  sub  jugo  montis  proelium  fuit :  quo, 
interclusam  ab  suis,  levem  amiaturam  facUe  (etenim  numero 
aliquantum  praestabant)  Romani  superassent,  nisi  Hispanorum 
cohors,  ad  id  ipsum  remissa  ab  Hannibale,  pervenisset.  ea,  assue- 
tior  montibus,  et  ad  concursandum  inter  saxa  rupesque  aptior,  a<^- 
levior,  quum  velocitate  corporam,  tum  aiTQoram  habitu,  cam- 
pestrem  hostem,  gravem   armis   statariumque,    pugnae   genere 

facile  elusit.  Ita  haudquaquam  pari  certamine  digressi,  Hispani 
fere  omnes  incolumes,  Romani,  aliquot  suis  amissis,  in  castra 
contenderunt.  Fabius  quoque  movit  castra :  transgi-essusque 
saltum  super  Allifas  loco  alto  ac  munito  consedit.  Tum,  per 
Samnium  Romam  se  petere  simulans,  Hannibal  usquc  in  Pelignos 
populabundus  rediit.  Fabius  mediis  inter  hostium  agmen  urbem- 
que  Romam  jugis  ducebat,  nec  absistens,  nec  congrediens.  Ex 
Pelignis  Poenus  flexit  iter,  retroque  Apuliam  repetens  Geronium 
pervenit,  urbem  metu,  quia  collapsa  ruinis  pars  moenium  erat, 
ab  suis  desertam.  Dictator  in  Larinate  agro  castra  communiit. 
inde  sacrorum  causa  Romam  revocatus,  non  imperio  modo,  sed 
consUio  etiam,  ac  prope  precibus,  agens  cum  magistro  equitum, 
ut  plus  consUio,  quam  fortunae,  confidat ;  et  se  potius  ducem, 
quam  Sernpronium  Flaminiumque,  imitetur :  ne  nihil  actum 
censeret,  extracta  prope  aestate  per  ludificationem  hostis  :  medicos 
quoque  plus  interdum  quiete,  quam  movendo  atque  agendo,  proii- 
cere  :  haud  parvam  rem  esse,  ab  toties  victore  hoste  vinci  desisse, 
et  ab  continuis  cladibus  respirasse  :  Haec  nequicquam  praemonito 
magistro  equitum,  Romam  est  profectus. 

XIX.  Principio  aestatis,  qua  haec  gerebantur,  in  Hispania 
quoque  terra  marique  coeptum  bellum  est.  Hasdrubal  ad  eum 
navium  numerum,  quem  a  fratre  instructum  paratumque  acce- 
perat,  decem  adjecit :  quadraginta  navium  classem  HimUconi 
tradidit ;  atque,  ita  Karthagine  profectus  navibus  prope  terram, 
exercitum  in  littore  ducebat,  paratus  confligere,  quacumque  paiie 
copiarum  hostis  occurrisset.  Cn.  Scipioni,  postquam  movisse  ex 
hibernis  hostem  audivit,  primo  idem  consilii  fuit :  deinde,  minus 
terra,  propter  ingentem  famam  novorum  auxiliorum,  concurrere 
ausus,  delecto  milite  ad  naves  imposito,  quinque  et  triginta 
navium  classe  ire  obviam  hosti  pergit.  Altero  ab  Tarracone  die 
ad  stationem,  decem  millia  passuum  distantem  ab  ostio  Iberi 
amnis,  pervenit.  inde  duae  Massiliensium  speculatoriae  praemissae 
retulerunt,  classem  Punicam  stare  in  ostio  fluminis,  castraque  in 
ripa  posita.  Itaque,  ut  improvidos  incautosque  univei-so  simul 
eifuso  terrore  opprimeret,  sublatis  ancoris,  ad  hostem  vadit. 
Multas  et  locis  altis  positas  tuiTes  Hispania  habet,  quibus  et 
speculis  et  propugnaculis  adversus  latrones  utuntur.  Inde  primo, 
conspectis  hostium  navibus,  datum  signum  Hasdrubali  est : 
tumultusque  prius  in  terra  et  castris,  quara  ad  mare  et  ad  naves, 
est  ortus,  nondum  aut  pulsu  remorum  strepituque  alio  nautico 
exaudito,  aut  aperientibus  classem  promontoriis  :  quum  repente 
eques,  aUus  super  aJium  ab  Hasdrubale  missus,  vagos  in  littore, 
quietosque  in  tentoriis  suis,  nilul  minus  quam  hostem  aut  proe- 
lium  eo  die  exspectantes,  conscendere  naves  propere  atque  arma 
capere  jubet ;  classem  Romanam  jam  haud  procul  portu  esse. 
Haec  equites  dimissi  passim  imperabant.  mox  Hasdrubal  ipse 

cum  omni  exercitu  aderat ;  varioque  omnia  tumultu  strepunt, 
ruentibus  in  naves  simul  remigibus  militibusque,  fugientium 
magis  e  terra,  quam  in  pugnam  euntiura,  modo.  Vixdum  omnes 
conscenderant,  quum  alii,  resolutis  oris,  in  ancoras  evehuntur ; 
alii,  ne  quid  teneat,  ancoralia  incidunt :  raptimque  omnia  prae- 
propere  agendo,  militum  apparatu  nautica  ministeria  impediuntur, 
trepidatione  nautanun  capere  et  aptare  arma  mUes  prohibetur. 
Et  jam  Romanus  non  appropinquabat  modo,  scd  direxerat  etiam 
in  pugnam  naves.  itaque  non  ab  hoste  et  proelio  magis,  Poeni, 
quam  suomet  ipsi  tumultu,  turbati,  tentata  verius  pugna  quam 
inita,  in  fugam  averterunt  classem.  et,  quum  advcrsi  amnis  os 
lato  agmine,  ac  tam  miiltis  simul,  venientibus  haud  sane  intrabile 
esset,  in  littus  passim  naves  egerunt :  atque  alii  vadis,  alii  sicco 
littore  excepti,  partira  annati,  partim  inermes,  ad  instructam  per 
Kttus  aciem  suorum  perfugere.  Duae  tamen  primo  concursu 
captae  erant  Punicae  naves,  quatuor  suppressae. 

XX.  Romani,  quanquam  turra  hostium  erat,  armatamque 
aciera  toto  praetcntam  in  littore  cemebant,  haud  cunctanter 
insecuti  trepidam  liostium  classem,  naves  omnes,  quae  non  aut 
perfregerant  proras  littore  illisas,  aut  carinas  fixerant  vadis,  reli- 
gatas  puppibus  in  altum  extraxere.  ad  quinque  et  viginti  naves 
ex  quadraginta  cepere.  Neque  id  pulcherrimum  ejus  victoriae 
fuit,  sed  quod  una  levi  pugna  toto  ejus  orae  mari  potiti  erant. 
itiique  ad  Honoscam  classe  provecti,  exscensione  ab  navibus  in 
terram  facta,  quum  urbem  vi  cepissent,  captamque  diripuissent, 
Karthaginem  inde  petunt ;  atque,  omnem  agnim  circa  depopulati, 
postremo  tecta  quoque  conjuncta  muro  portisque  incenderunt. 
Inde,  jara  praeda  gravis,  ad  Longunticam  pervenit  classis :  ubi 
vis  magna  sparti  ad  rem  nauticam  congesta  ab  Hasdrubale.  quod 
satis  in  usum  fuit,  sublato,  ceterum  orane  incensum  est.  Nec 
continentis  modo  projectas  oras  praetervecta,  sed  in  Ebusum 
insulam  transmissum.  ubi  urbe,  quae  caput  msulae  cst,  biduum 
nequicquam  sumrao  labore  oppugnata,  ubi  in  spem  irritam  frustra 
teri  tempus  anunadversura  est,  ad  populationem  agri  versi, 
direptis  aliquot  incensisque  vicis,  majore,  quam  ex  continenti, 
praeda  parta,  quum  in  naves  se  recepissent,  ex  Baliaribus  insulis 
legati  paccm  petentes  ad  Scipionem  venerunt.  Inde  flexa  retro 
classis,  redituraque  in  citeriora  provinciae  ;  quo  omnium  populo- 
rum,  qui  Iberum  incolxmt,  multorum  et  ultunae  Hispaniae,  legati 
concurrerunt.  Sed,  qui  vere  ditionis  imperiique  Romani  facti 
sunt,  obsidibus  datis,  populi  amplius  fuerunt  centum  viginti. 
Igitur,  terrestribus  quoque  copiis  satis  fidens,  Roraanus  usque  ad 
saltum  Castulonensem  est  progressus.  Hasdrubal  in  Lusitaniam 
ac  propius  Oceanum  concessit. 

XXI.  Quietum  inde  fore  videbatur  reliqumn  aestatis  tempus, 
fuissetque  per  Poenum  hostem  ;  sed,  praeterquam  quod  ipsorum 

Hispanorum  inquieta  avidaque  in  novas  res  sunt  ingenia,  Man- 
(lonius,  IndibUisque,  qui  antea  Ilergetura  regulus  fuerat,  post- 
quam  Romani  ab  saltu  recesscre  ad  maritimam  oram,  concitis 
popularibus,  in  agrum  pacatum  socioram  Romanorum  ad  popu- 
landum  venorunt.  Adversus  eos,  tribunus  militum  cum  expeditis 
auxiliis,  a  Scipione  missi,  levi  certamine,  ut  tumultuariam 
manum,  fudere  omncs  :  occisis  quibusdam  captisquc,  magna  pars 
armis  exuta.  Hic  tamen  tumultus  cedentem  ad  Oceanum  Has- 
drubalem  cis  Ibenim  ad  socios  tutandos  retraxit.  Castra  Punica 
in  agro  Ilercaonensium,  castra  Romana  ad  Novam  Classem  erant, 
quum  fama  repens  alio  avertit  bellum.  Celtiberi,  qui  principes 
regionis  suae  legatos  miserant,  obsidesque  dederant  Romanis, 
nuncio  misso  a  Scipione  exciti,  amia  capiunt,  provinciamque 
Karthaginiensium  valido  exercitu  invadunt :  tria  oppida  vi  expug- 
nant.  inde,  cum  ipso  Hasdrubale  duobus  proeliis  egregie  pugnantes, 
quindecim  millia  hostium  occiderunt,  quatuor  mUlia  cum  multis 
militaribus  signis  capiunt. 

XXII.  Hoc  statu  rerum  in  Hispania,  P.  Scipio  in  provinciam 
venit,  prorogato  post  consulatum  imperio  ab  senatu  missus,  cum 
triginta  longis  navibus,  et  octo  millibus  militum,  magnoque  com- 
meatu  advecto.  Ea  classis  ingens  agmine  onerarianim  procul 
visa,  cum  magna  laetitia  civium  sociorumque,  portum  Tarraconis 
ex  alto  tenuit.  ibi  milite  exposito,  profectus  Scipio  fratri  se  con- 
jungit :  ac  deinde  communi  animo  consilioque  gerebant  bellum. 
Occupatis  igitur  Karthaginiensibus  Ccltiberico  bello,  haud  cunc- 
tanter  Iberum  transgrediuntur :  nec  ullo  viso  hoste  Saguntum 
pergunt  ire,  quod  ibi  obsides  totius  Hispaniae,  custodiae  traditos 
ab  Hannibale,  fama  erat  modico  in  arce  custodiri  praesidio.  id 
unum  pignus,  inclinatos  ad  Romanam  societatem,  omnium  His- 
paniae  populoram  animos  morabatur,  ne  sanguine  liberum 
suorum  culpa  defectionis  lueretur.  Eo  vinculo  Hispaniam  vir 
unus,  solerti  magis  quam  fideli  consilio,  exsolvit.  Abelux  erat 
Sagunti,  nobilis  Hispanus,  fidus  ante  Poenis :  tum  (qualia  ple- 
rumque  sunt  barbaroram  ingenia)  cum  fortuna  mutaverat  fidem. 
ceterum,  transfugam,  sine  magnae  rei  proditione  venientem  ad 
hostes,  luliil  aliud  quam  unum  vile  atque  infeme  corpus  esse  ratus, 
id  agebat,  ut  quam  maximum  emolumentum  novis  sociis  esset. 
Circumspectis  igitur  omnibus,  quae  fortuna  potestatis  ejus  poterat 
facere,  obsidibus  potissimum  tradendis  anunum  adjecit,  eam  unam 
rem  maxime  ratus  conciliaturam  Romanis  principum  Hispaniae 
amicitiam.  Sed  quum,  injussu  Bostaris  praefecti,  satis  sciret, 
nihil  obsidum  custodes  facturos  esse,  Bostarom  ipsum  arte  aggre- 
ditur.  Castra  extra  urbem  in  ipso  littore  habebat  Bostar,  ut 
aditum  ex  portu  intercluderet  Romanis.  ibi  eum,  in  secretum 
abductum,  velut  ignorantem,  monet,  quo  statu  sit  res  :  Metum 
continuisse  ad  eam  diem  Hispanoram  animos,  quia  procul  Romani 

abessent :  nunc  cis  Iberum  castra  Romana  esse,  arcem  tutam 
perfugiumque  novas  volentibus  res.  itaque,  quos  metus  non 
teneat,  beneficio  et  gratia  devinciendos  esse.  Miranti  Bostari, 
percunctantique,  quodnam  id  subitum  tantae  rei  donum  possit 
esse,  "  Obsides,"  inquit,  "  in  civitatcs  remitte.  id  et  privatim 
parentibus,  quorum  maximum  nomen  in  civitatibus  est  suis,  et 
publice  populis  gratum  erit.  Vult  sibi  quisque  credi,  et  babita 
fides  ipsam  plerumque  obligat  fidem.  Ministerium  restituen- 
dorum  domos  obsidum  mihimet  deposco  ipse,  ut  opera  quoque 
impensa  consilium  adjuvem  meum,  et  rei,  suapte  natura  gratae, 
quantam  insuper  gratiam  possim,  adjiciam."  Homini,  non  ad 
cetera  Punica  ingenia  callido,  ut  persuasit,  nocte  clam  progressus 
ad  hostium  stationes,  conventis  quibusdam  auxiliaribus  Hispanis, 
et  ab  iis  ad  Scipionem  perductus,  quid  afFerret,  expromit.  Fide 
accepta  dataque,  ac  loco  et  tempore  constituto  ad  obsides  traden- 
dos,  Saguntum  redit ;  diem  insequentem  absumpsit  cimi  Bostare 
mandatis  ad  rem  agendam  accipiendis.  dimissus,  quum  se  nocte 
iturum,  ut  custodias  hostium  falleret,  constituisset,  ad  compositam 
eum  iis  horam  excitatis  custodibus  puerorum  profectus,  veluti 
ignarus  in  praeparatas  sua  fraude  insidias  ducit.  In  castra  Romana 
perducti.  cetera  omnia  de  reddendis  obsidibus,  sicut  cum  Bostare 
constitutum  erat,  acta  per  eundem  ordinem,  quo,  si  Karthagi- 
niensium  nomine  sic  ageretur.  Major  ahquanto  Romanorurn 
gratia  fuit  in  re  pari,  quam  quanta  futura  Karthaginiensium  fuerat. 
illos  enim,  graves  superbosque  in  rebus  secundis  expertos,  for- 
tuna  et  timor  mitigasse  videri  poterat.  Romanus  primo  adventu, 
incognitus  ante,  ab  re  clementi  liberalique  initium  fecerat :  et 
Abelux,  vir  prudens,  haud  frustra  videbatur  socios  mutasse. 
itaque  ingenti  consensu  defectionem  omnes  spectare  :  armaque 
extemplo  mota  forent,  ni  hiems,  quae  Romanos  quoque  et  Kar- 
thaginienses  concedere  in  tecta  coegit,  intervenisset. 

XXIII.  Haec  in  Hispania  quoque  secunda  aestate  Pimici  beUi 
gesta,  quum  in  Italia  paulum  intervalli  cladibus  Romanis  solers 
cunctatio  Fabii  fecisset :  quae,  ut  Hannibalem  non  mediocri 
sollicitum  cura  habebat,  tandem  eum  militiae  magistrum  dele- 
gisse  Romanos  cernentem,  qui  bellum  ratione,  non  fortuna, 
gereret ;  ita  contempta  erat  inter  cives,  amiatos  pariter  togatos- 
que,  utique  postquam,  absente  eo,  temeritate  magistri  equitura, 
laeto  verius  dixerim,  quam  prospero,  eventu  pugnatum  fuerat. 
Accesserant  duae  res  ad  augendam  in^adiam  dictatoris :  una 
iraude  ac  dolo  Hannibalis,  quod,  quum  a  perfugis  ei  monstratus 
ager  dictatoris  esset,  onanibus  circa  solo  aequatis,  ab  uno  eo 
ferrum  ignemque  et  vim  omnem  hostium  abstineri  jussit,  ut 
occulti  alicujus  pacti  ea  merces  videri  posset :  altera  ipsius  facto, 
primo  forsitan  dubio,  quia  non  exspectata  in  eo  senatus  auctorita* 
est,  ad  extremum  haud  ambigue  in  maximam  laudem  verso,  in 

permutandis  captivis :  quod,  sicut  primo  Punico  bello  factum 
erat,  convenerat  inter  duces  Romanum  Poenumque,  ut,  quae  pars 
plus  reciperet,  quam  daret,  argenti  pondo  bina  et  selibras  in 
militem  praestaret.  Ducentos  quadraginta  septem  quum  plures 
Romanus,  quam  Poenus,  recepisset,  argentumciue  pro  eis  debi- 
tum,  saepe  jactata  in  senatu  re,  quoniam  non  consuluisset  Patres, 
tardius  erogaretur  ;  inviolatum  ab  hoste  agrum,  misso  Romam 
Quinto  filio,  vendidit,  fidemque  publicam  impendio  privato 
exsolvit.  Hannibal  pro  Geronii  moenibus,  cujus  urbis,  captae 
atque  incensae  ab  se,  in  usum  horreorum  pauca  reliquerat  tecta, 
in  stativis  erat.  inde  frumentatum  duas  exercitus  partes  mittebat : 
cum  tertia  ipse  expedita  in  statione  erat,  simul  castris  praesidio, 
et  circumspectans,  necunde  impetus  in  frumentatores  fieret. 

XXIV.  Romanus  tunc  exercitus  in  agro  Larinati  erat.  praeerat 
Minucius,  magister  equitum,  profecto,  sicut  ante  dictum  est,  ad 
urbem  dictatore.  Ceterum  castra,  quae  in  monte  alto  ac  tuto 
loco  posita  fuerant,  jam  in  planum  deferuntur :  agitabanturque 
pro  ingenio  ducis  consilia  calidiora,  ut  impetus  aut  in  frumcnta- 
tores  palatos,  aut  in  castra,  relicta  cum  levi  praesidio,  fieret. 
Nec  Hannibalem  fefellit,  cum  duce  mutatam  esse  belli  rationem, 
et  ferocius,  quam  consultius,  rem  hostes  gesturos.  Ipse  autem, 
(quod  minime  quis  crederet)  quum  hostis  propius  esset,  tertiam 
partem  militum  frumentatum,  duabus  in  castris  retentis,  dimisit : 
dein  castra  ipsa  propius  hostem  movit,  duo  ferme  a  Geronio 
millia,  in  tumulum  hosti  conspectum  ;  ut  intentum  sciret  esse  ad 
frumentatores,  si  qua  vis  fieret,  tutandos.  Propior  inde  ei,  atque 
ipsis  imminens  Romanorum  castris,  tumulus  apparuit :  ad  quem 
capiendum  si  luce  palam  iretur,  quia  haud  dubie  hostis  breviore 
via  praeventurus  erat,  nocte  clam  missi  Numidae  ceperunt.  quos 
tencntes  locum,  contempta  paucitate,  Romani  postero  die  quum 
ejecissent,  ipsi  eo  transferunt  castra.  Tum  itaque,  ut  exiguum 
spatii  vallum  a  vallo  aberat,  et  id  ipsum  totum  prope  comple- 
verat  Romana  acies,  simul  et  per  aversa  castra  a  castris  Hanni- 
balis  equitatus,  cum  levi  annatura  cmissus  in  frumentatores,  late 
caedem  fugamque  hostium  palatorum  fecit.  nec  acie  certare 
Hannibal  ausus :  quia  tanta  paucitate  vix  castra,  si  oi^pugnaren- 
tur,  tutari  poterat.  Jamque  artibus  Fabii,  (pars  exercitus  aberat) 
jam  ferme  sedendo  et  cunctando  bellum  gerebat,  receperatque 
suos  in  priora  castra,  quae  pro  Geronii  moenibus  erant.  Justa 
quoque  acie  et  collatis  signis  dimicatum,  quidam  auctores  sunt : 
primo  concursu  Poenum  usque  ad  castra  fusum,  mde  eruptione 
facta  repente  vei'sum  terrorem  in  Romanos ;  Num.  Decimii 
Samnitis  deinde  interventu  proelium  restitutum.  Hunc,  prin- 
cipem  genere  ac  divitiis  non  Boviani  modo,  unde  erat,  sed  toto 
Samnio,  jussu  dictatoris  octo  millia  peditum  et  equites  quin- 
gentos  ducentem  in  castra,  ab  tergo  quum  apparuisset  Hannibali, 

speciem  parti  utrique  praebuisse  novi  praesidii,  cum  Q.  Fabio  ab 
Roma  venientis  :  Hannibalem  insidiarum  quoque  aliquid  tiraen- 
tem  recepisse  suos  :  Romanum,  insecutum,  adjuvante  Samnite, 
duo  castella  eo  die  expugnasse  :  sex  millia  hostium  caesa,  quinque 
admodum  Romanorum.  tamen,  in  tam  pari  prope  clade,  famam 
egregiae  victoriae  cum  vanioribus  literis  magistri  equitum  Romam 
perlatam. 

XXV.  De  his  rebus  persaepe  et  in  senatu  et  in  concione 
actum  est.  Quum,  laeta  civitate,  dictator  unus  nihil  nec  famae, 
nec  literis,  crederet ;  ut  vera  omnia  essent,  secunda  se  magis, 
quam  adversa,  timere  diceret ;  tum  M.  Metilius,  tribunus  plebis, 
Id  enim  ferendum  esse  negat.  Non  praesentem  solum  dictatorem 
obstitisse  rei  bene  gerendae,  sed  absentem  etiam  gestae  obstare  : 
et  in  ducendo  bello  sedulo  tempus  terere,  quo  diutius  in  magis- 
tratu  sit,  solusque  et  Romae  et  in  exercitu  imperium  habeat. 
Q,uippe  consulum  alterum  in  acie  cecidisse  ;  alterum,  specie 
classis  Punicae  persequendae,  procul  ab  Italia  ablegatura.  Duos 
praetores  Sicilia  atque  Sardinia  occupatos,  quorum  neutra  hoc 
tempore  provincia  praetore  egeat:  M.  Minucium,  magistrum 
equitum,  ne  hostem  videret,  ne  quid  rei  bellicae  gereret,  prope  in 
custodiam  habitum.  Itaque  Hercule,  non  Samnium  modo,  quo 
jam,  tanquam  trans  Iberum  agro,  Poenis  concessum  sit,  et  Cara- 
panura  Calenumque  et  Falernum  agros  pervastatos  esse,  sedente 
Casilini  dictatore,  et  legionibus  populi  Romani  agrum  suum 
tutante  :  exercitum,  cupientem  pugnare,  et  magistrum  equitum, 
clausos  prope  intra  vallum  retentos  ;  tanquam  hostibus  captivis, 
arma  adempta.  tandem  ut  abscesserit  inde  dictator,  ut  obsidione 
liberatos,  extra  vallum  egressos,  fudisse  ac  fugasse  hostes.  Quas 
ob  res,  si  antiquus  animus  plebi  Romanae  esset,  audaciter  se 
laturum  fuisse  de  abrogando  Q,.  Fabii  imperio :  nunc  modicam 
rogationem  promulgaturum  de  aequando  raagistri  equitum  et 
dictatoris  jure :  nec  taraen,  ne  ita  quideni,  prius  mittendum  ad 
exercitum  Q.  Fabium,  quam  consulem  in  locum  C.  Flaminii 
suffecisset.  Dictator  concionibus  se  abstinuit,  in  actione  rainime 
popularis.  ne  in  senatu  quidera  satis  aequis  auribus  audiebatur 
tunc,  quum  hostem  verbis  extoUeret,  bienniique  clades  per  teme- 
ritatem  atque  inscientiam  ducum  acceptas  referret ;  magistroque 
equitura,  quod  contra  dictura  suura  pugnasset,  rationem  diceret 
reddendam  esse.  Si  penes  se  surama  irapcrii  consiliique  sit, 
propediem  effecturum,  ut  sciant  homines,  bono  iraperatori  haud 
raagni  fortunam  momenti  esse  ;  mentem  rationeraque  dominari. 
Se  in  tempore  et  sine  ignominia  servasse  exercitura,  quam  multa 
millia  hostium  occidisse,  majorem  gloriam  esse.  Hujus  generis 
orationibus  frustra  habitis,  et  consule  creato  M.  Atilio  Regulo, 
ne  praesens  de  jure  iraperii  dimicaret,  pridie  quam  rogationis 
ferendae   dies  adesset,  nocte   ad  exercitum  abiit.     Luce  orta. 

quum  plebis  concilium  esset,  raagis  tacita  invidia  dictatoris, 
favorque  magistri  equitum  animos  A'ersabat,  quam  satis  audebant 
homines  ad  suadendum,  quod  vulgo  placebat,  prodire  ;  et,  favore 
superante,  auctoritas  tamen  rogationi  deerat.  Unus  inventus  est 
suasor  legis,  C.  Terentius  Varro,  qui  priore  anno  praetor  fuerat, 
loco  non  humili  solum,  sed  etiam  sordido,  ortus.  patrem  laniuiii 
fuisse  fenmt,  ipsum  iiistitorem  mercis  ;  filioque  hoc  ipso  in  servilia 
ejus  artis  ministeria  usum. 

XXVI.  Is  juvenis,  ubi  ex  eo  genere  quaestus  pecniiia,  a  patre 
relicta  animos  ad  spem  liberalioris  fortunae  fecit,  togaque  et 
forum  placuere,  proclamando  pro  sordidis  hominibus  causisque 
adversus  rem  et  famam  bonorum,  primum  in  notitiam  populi, 
deinde  ad  honores,  pervenit.  quaestura  quoque  et  duabus  aedili- 
tatibus,  plebeia  et  curuli,  postremo  et  praetura  perfunctus,  jam 
ad  consulatus  spem  quum  attoUeret  animos,  haud  parum  callide 
auram  favoris  popularis  ex  dictatoria  invidia  petiit,  scitique 
plebis  unus  gratiam  tulit.  Omnes  eam  rogationem,  quique  Romae 
quique  in  exercitu  erant,  aequi  atque  iniqui,  praeter  ipsum  dicta- 
torem,  in  contumeliam  ejus  latam  acceperunt.  ipse,  qua  gra^atate 
animi  criminantes  se  ad  multitudinem  inimicos  tulerat,  eadem 
et  populi  in  se  saevientis  injuriam  tulit :  acceptisque  in  ipso 
itinere  literis  senatus  consulti  de  aequato  imperio,  satis  fidens, 
haudquaquam  cimi  imperii  jure  artem  imperandi  aequatam, 
cumque  invicto  a  civibus  hostibusque  animo,  ad  exercitum  rediit. 

XXVII.  Minucius  vero,  quum  jam  ante  vix  tolerabilis  fuisset 
secundis  rebus  ac  favore  vulgi,  tum  utique  immodice  immodeste- 
que,  non  Hannibale  niagis  victo  ab  se,  quam  Q,.  Fabio,  gloriari : 
Illimi,  in  rebus  asperis  unicum  ducem  ac  parem  quaesitum  Han- 
nibali,  majorem  minori,  dictatorem  magistro  equitum,  quod  nulla 
memoria  habeat  annalium,  jussu  populi  aequatum  in  eadem 
civitate,  in  qua  magistri  equitum  virgas  ac  secures  dictatoris 
tremere  atque  horrere  soliti  sint :  in  tantum  suam  felicitatem 
virtutemque  enituisse.  Ergo  secuturum  se  fortunam  suam,  si 
dictator  in  cunctatione,  ac  segnitie,  deorum  hominumque  judicio 
damnata,  perstaret.  Itaque,  quo  die  primum  congressus  est  cum 
Q,.  Fabio,  statuendum  omnium  primum,  ait,  esse,  quemadmodum 
imperio  aequato  utantur.  Se  optunimi  ducere,  aut  diebus  alter- 
nis,  aut,  si  majora  intervalla  placerent,  partitis  temporibus, 
alterius  summum  jus  imperiimique  essc  ;  ut  par  liosti  non  solum 
consilio,  sed  viribus  etiam,  esset,  si  quam  occasionem  rei  gerendae 
habuisset.  Q,.  Fabio  liaudquaquam  id  placere  :  omnia  enim  for- 
tunam  habituram,  quaecunque  temeritas  collegae  habuisset.  Sibi 
communicatum  cum  illo,  non  ademptum,  imperium  esse.  Itaque 
se  nunquam  volentem  parte,  qua  posset,  renim  consUio  geren- 
darum  cessunun  :  nec  se  tempora  aut  dies  miperii  cum  eo,  exer- 
citus  divisurum,  suisque  consiliis,  quoniam  omnia  non  liceret, 

({uae  posset,  servaturum.  Ita  obtinuit,  uti  legiones,  sicut  consuli- 
bus  mos  esset,  inter  se  dividerent.  prima  et  quarta  Minucio, 
secunda  et  tertia  Fabio  evenerunt.  Itera  equites  pari  numero, 
sociumque  et  Latini  nominis  auxilia,  diviserunt :  castris  se  quoque 
separari  magistcv  equitum  voluit. 

XXVIII.  Dujjlex  inde  Hannibali  gaudium  fuit :  neque  enim 
quicquam  eorum,  quae  apud  hostes  agerentur,  eum  fallebat,  et 
perfugis  multa  indicantibus,  et  per  suos  explorantem :  nam  ct 
liberam  Minucii  temeritatem  se  suo  modo  captaturum,  et  solertiae 
Fabii  dimidium  virium  decessisse.  Tumulus  erat  inter  castra 
Minucii  Poenorumque.  eum  qui  occupasset,  haud  dubie  iniqui- 
orem  erat  hosti  locum  facturus.  eum  non  tam  capere  sine  certa- 
mine  volebat  Hannibal,  (quanquam  id  operae  pretium  erat) 
quam  causam  certaminis  cum  Minucio,  quem  semper  occursurum  ■ 
ad  obsistcndum  satis  sciebat,  contrahere.  Ager  omnis  medius 
erat  prima  specie  inutilis  insidiatori,  quia  non  modo  silvestre 
quicquam,  scd  ne  vepribus  quidem  vcstitum  habebat ;  re  ipsa 
natus  tegendis  insidiis,  eo  magis  quod  in  nuda  valle  nuUa  talis 
fraus  timeri  poterat.  et  erant  in  amfractibus  cavae  rupes,  ut 
quaedam  earum  ducenos  armatos  possent  capere.  In  has  late- 
bras,  quot  quemque  locum  apte  insidere  poterant,  quinque  millia 
conduntur  peditum  equitumque.  necubi  tamen  aut  motus  alicujus 
temere  egressi,  aut  fulgor  annorum,  fraudem  in  valle  tam  aperta 
detegeret,  missis  paucis  prima  luce  ad  capiendum,  quem  ante 
diximus,  tumuhim,  avertit  oculos  hostiimi.  Primo  statim  con- 
spectu  contempta  paucitas :  ac  sibi  quisque  deposcere  pellendos 
inde  hostes.  ad  locum  capiendum  dux  ipse  inter  stolidissimos 
ferocissimosque  ad  arraa  vocat ;  et  vanis  anirais  et  rainis  increpat 
hostera.  Principio  levera  armaturam  dimittit ;  deinde  conferto 
agmine  mittit  equites  :  postremo,  quum  hostibus  quoque  subsidia 
mitti  vidcret,  instructis  legionibus  procedit.  Et  Hannibal,  labo- 
rantibus  suis  alia  atque  alia,  crescente  certamine,  mittens  auxilia 
peditum  equitumque,  jam  justam  expleverat  aciem,  ac  totis 
utrinque  viribus  certabatur.  Prima  levis  armatura  Romanorum, 
praeoccupatum  inferiore  loco  succedens  tum\Uum,  pulsa  detrusa- 
que,  terrorem  in  succedentem  intulit  equitem,  et  ad  signa  legionum 
refugit.  peditum  acies  inter  perculsos  impavida  sola  erat,  vide- 
baturque,  si  justa  aut  si  recta  pugna  esset,  haudquaquam  impar 
futura :  tantum  animorum  fecerat  prospere  ante  paucos  dies  res 
gesta.  Sed  exorti  repente  insidiatores  eum  tumultum  terrorem- 
que,  in  latera  utrinque  ab  tergoque  incursantes,  fecerunt,  ut 
neque  animus  ad  pugnam,  neque  ad  fugam  spes,  cuiquam  super- 
esset. 

XXIX.  Tunc  Fabius,  primo  clamore  paventium  audito,  dein 
conspecta  procul  turbata  acie,  "  Ita  est,"  inquit,  "  non  celerius, 
({uam  timui,  deprehendit  fortuna  temeritatem.     Fabio  aequatus 

imperio  Hannibalem  et  virtute  et  fortuna  supcriorem  videt.  Sed 
aliud  jurgandi  succensendique  tempus  erit.  nunc  signa  extra  val- 
lum  proferte.  Victoriam  hosti  extorqueamus,  confessionem  erroris 
civibus."  Jam  raagna  ex  parte  caesis  aliis,  aliis  circumspectanti- 
bus  fdgam,  Fabiana  se  acies  repente,  velut  coelo  demissa,  ad 
auxilium  ostendit :  itaque,  priusquam  ad  conjectum  teli  veniret, 
aut  manum  consereret,  et  suos  a  fuga  efFusa,  et  ab  nimia  feroci 
pugna  hostes,  continuit.  qui  solutis  ordinibus  vage  dissipati  erant, 
undique  confugerunt  ad  integram  aciem  :  qui  plures  simul  terga 
dederant,  conversi  in  hostem,  volventesque  orbem,  nimc  sensim 
referre  pedem,  nunc  conglobati  restare.  ac  jam  prope  una  acies 
fjicta  erat  victi  atque  integri  exercitus,  inferebantque  sigua  in 
hostem  ;  quum  Poenus  receptui  cecinit,  palam  ferente  Hannibale, 
ab  se  Minucium,  se  a  Fabio  victum.  Ita  per  variam  fortunam 
diei  majore  parte  exacta,  quum  in  castra  reditum  esset,  Minucius, 
convocatis  militibus,  "  Saepe  ego,"  inquit,  "  audivi,  milites,  eum 
primum  esse  virum,  qui  ipse  consulat,  quid  in  rem  sit ;  secundum 
eum,  qui  bene  monenti  obediat :  qui  nec  ipse  consulere,  nec  alteri 
parere,  sciat,  eum  extremi  ingenii  esse.  Nobis  quoniam  prima 
animi  ingeniique  negata  sors  est,  secundara  ac  mediam  teneamus  : 
et,  dura  imperare  discimus,  parere  prudenti  in  animum  induca- 
mus.  Castra  cura  Fabio  jungaraus :  ad  praetorium  ejus  signa 
quum  tulerimus,  ubi  ego  eum  parentesi  appellavero,  quod 
beneficio  ejus  erga  nos  ac  majestate  ejus  dignum  est ;  vos,  milites, 
eos,  quorum  vos  modo  arma  dextraeque  texerunt,  patronos  salu- 
tabitis,  et,  si  nUiil  aliud,  gratorum  certe  nobis  animoi-um  gloriam 
dies  haec  dederit." 

XXX.  Signo  dato,  conclamatur  inde,  ut  colligantur  vasa  :  pro- 
fecti  et  agmine  inccdentes  ad  dictatoris  castra,  in  admirationem 
et  ipsum,  et  omnes  qui  circa  erant,  converterunt.  Ut  constituta 
sunt  ante  tribunal  signa,  progressus  ante  alios,  magister  equitum 
quura  patrem  Fabium  appellasset,  circumfusosque  mUitum  ejus 
totum  agmen  patronos  consalutasset,  "  Parentibus,"  inquit, 
"  raeis,  dictator,  (quibus  te  modo  nomine,  quo  fando  possum, 
aequavi)  vitam  tantura  debeo ;  tibi  quum  meara  salutem,  tum 
omnium  horura.  Itaque  plebeiscitum,  quo  oneratus  raagis,  quam 
honoratus,  sura,  priraus  antiquo  abrogoque  :  et,  quod  tibi  mihi- 
que,  quod  exercitibusque  his  tuis,  servato  ac  conservatori,  sit 
felix,  sub  iraperiura  auspiciumque  tuum  redeo,  et  signa  haec 
legionesque  restituo.  Tu,  quaeso,  placatus,  me  magisterium 
equitum,  hos  ordines  suos  quemque,  tenere  jubeas."  Tura  dex- 
trae  interjunctae,  militesque,  concione  dimissa,  a  notis  ignotisque 
benigne  atque  hospitahtcr  invitati :  laetusque  dies  ex  admodum 
tristi  paulo  ante,  ac  prope  exsecrabili,  ftictus.  Romae,  ut  cst 
perlata  fama  rei  gestae,  dein  literis  non  magis  ipsorum  impera- 
torum,  quam  vulgo  railitum  ex  utroque  exercitu,  affirmata,  pro 

se  quisque  Maximum  laudibus  ad  coelum  ferre.  Par  gloria  apud 
Hannibalem  hostesque  Poenos  erat :  ac  tum  demum  sentire,  cum 
Romanis  atque  in  Italia  bellum  esse.  Nam  biennio  ante  adeo  et 
duces  Romanos  et  mUites  spreverant,  ut  vix  cum  eadem  gente 
bellum  esse  crederent,  cujus  terribUem  eam  famam  a  patribus 
accepissent.  Hannibalem  quoque,  ex  acie  redeuntem,  dbdsse 
ferunt,  tandem  eam  nubem,  quae  sedere  in  jugis  montium  solita 
sit,  cum  procella  imbrem  dedisse. 

XXXI.  Dum  haec  genmtur  in  Italia,  Cn.  Servilius  Greminus 
consul  cum  classe  centum  viginti  navium,  circumvectus  Sardiniae 
et  Corsicae  oram,  et  obsidibus  utrinque  acceptis,  in  Africam  trans- 
niisit :  et,  priusquam  in  continentem  exscensiones  faceret,  Menige 
insula  vastata,  et  ab  incolentibus  Cercinam,  ne  et  ipsomm  urere- 
tur  diripcreturque  ager,  decem  talentis  argenti  ucceptis,  ad  littora 
Africae  accessit,  copiasque  exposuit.  Inde  ad  populandum  agrum 
ducti  milites  navalesque  socii,  juxta  eifusi,  ac  si  insulis  cultorum 
egentibus  praedarentur.  itaque  in  insidias  temere  illati,  quum  a 
frequentibus  palantes,  ab  locorum  gnaris  ignari,  circumvenirentur, 
cum  multa  caede  ac  foeda  fuga  retro  ad  naves  compulsi  sunt.  Ad 
millc  hommum,  cum  his  Sempronio  Blaeso  quaestore,  amissu, 
classis,  a  littoribus  hostium  plenis  trepide  soluta,  in  Siciliam 
cursimi  tenuit ;  traditaquc  Lilybaei  T.  OtaciUo  praetori,  ut  ab 
legato  ejus,  P.  Sura,  Romam  rcducerctur.  ipse,  per  Siciliam  pedi- 
bus  profectus,  freto  in  ItaHam  trajecit,  literis  Q,.  Fabii  accitus  et 
ipse,  et  collega  ejus,  M.  AtUius,  ut  exercitus  ab  se,  exacto  jam 
propc  semestri  imperio,  acciperent.  Omnium  prope  annales 
Fabiimi  dictatorem  adversus  Hannibalem  rem  gessisse  tradunt. 
Coelius  etiam  eum  primum  a  populo  creatum  dictatorem  scribit. 
Sed  et  Coelium  et  ceteros  fugit,  uni  consuli  Cn.  ServOio,  qui  tum 
procul  in  Gallia  provincia  aberat,  jus  fuisse  dicendi  dictatoris : 
quam  moram  quia  exspectare  territa  jam  clade  civitas  non  poterat, 
eo  decursum  esse,  ut  a  populo  crearetur,  qui  pro  dictatore  esset : 
res  inde  gestas  gloriamque  insignem  ducis,  et  augentes  titulum 
imaginis  posteros,  ut,  qui  pro  dictatore,  dictator  diceretur,  facilc 
obtinuisse. 

XXXII.  Consules,  Atilius  Fabiano,  Geminus  Servilius  Minu- 
ciano  exercitu  accepto,  hibernaculis  mature  communitis,  (extre- 
Tuum  autumni  erat)  Fabii  artibus  cum  summa  inter  se  concordia 
hellum  gesserunt.  Frumentatimi  exeunti  Hannibali  diversis 
locis  opportuni  aderant,  carpentes  agmen,  palatosque  excipientes  ; 
in  casum  universae  dimicationis,  quam  omnibus  artibus  petebat 
hostis,  non  veniebant.  adeoque  inopia  est  coactus  Hannibal,  ut, 
nisi  tum  fugae  speciem  abeundo  timuissct,  Galliam  repetiturus 
fuerit,  nulla  relicta  spe  alendi  exercitus  in  eis  locis,  si  insequent«s 
consules  eisdem  artibus  bellum  gererent.  Quum  ad  Geronium, 
jam  hieme  impediente,  constitisset  bellum,  Neapolitani  legati 

Romam  venere.  ab  iis  quadraginta  paterae  aiireae  magni  ponderis 
in  curiam  illatae,  atque  ita  verba  facta,  ut  dicerent :  Scire  sese, 
Romani  populi  aerarium  bello  cxhauriri :  et,  quum  juxta  pro 
urbibus  agrisque  sociorum,  ac  pro  capite  atque  arce  Italiae,  urbe 
Romana  atque  imperio,  geratur,  aequum  censuisse  Neapolitanos, 
quod  auri  sibi,  quum  ad  templorum  omatum,  tum  ad  subsidium 
fortunae,  a  majoribus  relictum  foret,  eo  juvare  populum  Roma- 
nxun.  Si  quam  opem  in  sese  crederent,  eodem  studio  fuisse 
oblaturos.  gratum  sibi  Patres  Romanos  populumque  facturum, 
8i  omnes  res  Neapolitanorum  suas  duxissent ;  dignosque  judica- 
verint,  ab  quibus  donum,  animo  ac  voluntate  eorum,  qui  libentes 
darent,  quam  re,  majus  ampliusque,  acciperent.  Legatis  gratiae 
actae  pro  munificentia  curaque.  patera,  quae  ponderis  minimi 
fuit,  accepta. 

XXXIII.  Per  eosdem  dies  speculator  Karthaginiensis,  qui 
per  biennium  fefellerat,  Romae  deprehensus,  praecisisque  mani- 
bus  dimissus :  et  servi  quinque  et  ^aginti  in  crucem  acti,  quod  in 
campo  Martio  conjurassent.  indici  data  libertas,  et  aeris  gravis 
viginti  millia.  Legati  et  ad  Philippum,  Macedoniim  regem,  missi 
ad  deposcendum  Demetrium  Pharium,  qui,  bello  victus,  ad  eum 
fugisset :  et  alii  in  Ligures  ad  expostulandum,  quod  Poenum 
opibus  auxiliisque  suis  juvissent :  simul  ad  visendum  ex  propin- 
quo,  quae  in  Boiis  atque  Insubribus  gererentur.  Ad  Pineum 
quoque  regera  in  Illyrios  legati  missi  ad  stipendium,  cujus  dies 
exierat,  poscendum  ;  aut,  si  diem  proferre  vellet,  obsides  acci- 
piendos.  adeo,  etsi  bellum  ingens  in  cervicibus  erat,  nullius  usquam 
terrarum  rei  cura  Romanos,  ne  longinqua  quidem,  effugiebat. 
In  religionem  etiam  venit,  aedem  Concordiae,  quam  per  seditionem 
militarem  biennio  ante  L.  Manlius  praetor  in  Gallia  vovisset, 
locatam  ad  id  tempus  non  esse.  itaque  duumviri,  ad  eam  rem 
creati  a  M.  Aemilio,  praetore  urbis,  Cn.  Pupius  et  K.  Quintius 
Flamininus,  aedem  in  arce  faciendam  locaverunt.  Ab  eodem  prae- 
tore  ex  senatus  consulto  literae  ad  consules  missae,  ut,  si  iis 
videretur,  alter  eoram  ad  consules  creandos  Romam  veniret :  se 
in  eam  diem,  quam  jussissent,  comitia  edicturum.  Ad  haec  a 
consulibus  rescriptum,  sine  detrimento  reipublicae  abscedi  non 
posse  ab  hoste :  itaque  per  interregem  comitia  habenda  esse 
potius,  quam  consulum  alter  a  bcllo  avocaretur.  Patribus  rectius 
visum  est,  dictatorem  a  consule  dici  comitiorum  habendorum 
causa.  dictus,  L,  Veturius  Piiilo  M',  Pomponium  Mathonem, 
magistrum  equitum  dixit,  His  vitio  creatis,  jussisque  die  quarto- 
decimo  se  magistratu  abdicare,  ad  interregnum  res  rediit, 

XXXrV,  Consulibus  prorogatum  in  aunum  imperiimi.  inter- 
reges  proditi  a  Patribus  C.  Claudius,  Ap.  fihus,  Ccntho,  inde  P. 
Comelius  Asina.  In  ejus  inteiTcgno  comitia  habita  magno  certa- 
mine  Patrum  ac  plebis.     C.  Terentio  Varroni,  quem,  sui  generis 

hominem,  plebei  insectatione  principum  popularibusque  artibus 
conciliatum,  ab  Q.  Fabii  opibus  et  dictatorio  imperio  concussis 
aliena  invidia  splendentem,  ^Tilgus  et  extrahere  ad  consulatum 
nitebatur,  Patres  summa  ope  obstabant,  ne  se  insectando  sibi 
aequari  assuescerent  homines.  Q.  Baebius  Herennius,  tribunus 
plebis,  cognatus  C.  Terentii,  criminando  non  senatum  modo,  sed 
etiam  augures,  quod  dictatorem  prohibuissent  comitia  periicere, 
per  invidiam  eorum  favorem  candidato  suo  conciliabat :  Ab 
hominibus  nobilibus,  per  multos  annos  bellum  quaerentibus, 
Hannibalem  in  Italiam  adductum :  ab  iisdem,  quum  debellari 
possit,  fraude  id  bellum  trahi.  cum  quatuor  militum  logionibus 
univcrsis  pugnari  posse  apparuisse  eo,  quod  M.  Minucius,  absente 
Fabio,  prospere  pugnasset ;  duas  legiones  hosti  ad  caedem  objec- 
tas,  deinde  ex  ipsa  caede  ereptas,  ut  pater  patronusque  appellare- 
tur,  qui  prius  vincere  prohibuisset  Romanos,  quam  \dnci. 
Consules  deinde  Fabianis  artibus,  quum  debellare  possent,  bel- 
lum  traxisse.  Id  foedus  inter  omnes  nobiles  ictimi :  nec  finem 
ante  belli  habituros,  quam  consulem  vere  plebeium,  id  est,  homi- 
nem  novum,  fecissent.  nam  plebeios  nobUes  jam  iisdem  initiatos 
esse  sacris,  et  contemnere  plebem,  cx  quo  contemni  desierint  a 
Patribus,  coepisso.  Cui  non  id  apparere,  id  actum  et  quaesitum 
esse,  ut  intcrregnum  iniretur,  ut  in  Patrum  potestate  comitia 
essent  1  Id  consules  ambos  ad  excrcitura  morando  quaesisse  :  id 
postca,  quia  invitis  iis  dictator  esset  dictus  comitionma  causa, 
cxpugnatum  esse,  ut  vitiosus  dictator  per  augurcs  fieret.  habere 
igitur  interregmmi  eos.  Consulatum  unum  certe  plebis  Romanae 
csse  :  populum  libcrum  habiturum,  ac  datunmi  ei,  qui  magis  vere 
vincere,  quam  diu  imperare,  malit. 

XXXV.  Quum  his  orationibus  accensa  plebs  esset,  tribus 
jiatriciis  petentibus,  P.  Cornelio  Merenda,  L.  Manlio  Volsone,  M. 
Aemilio  Lepido,  duobus  nobUibus  jam  famUiarum  plebei,  C. 
Atilio  Serrano  et  Q,.  Aelio  Paeto,  quorum  alter  pontifex,  alter 
augur  erat,  C.  Terentius  consul  unus  creatur,  ut  in  manu  ejus 
essent  comitia  rogando  collegae.  Tum  experta  nobUitas,  parum 
fuisse  virium  in  compctitoribus,  L.  Aemilium  Paullum,  qui  cum 
M.  Livio  consul  fuerat,  et  damnatione  coUegae,  et  sua  prope, 
ambustus  evaserat,  infestum  plebei,  diu  ac  miUtum  rccusantem, 
;id  petitionem  compeUit.  is  proximo  comitiaU  die,  concedentibus 
omnibus,  qui  cum  Varrone  certaverant,  par  magis  in  adversandum, 
quam  coUega,  datur  consuli.  Inde  praetoria  comitia  habita. 
Crcati  ^I'.  Pomponius  Matho  ct  P.  Furius  Philus.  Romae  juri 
dicundo  urbana  sors  Pomponio,  inter  cives  Romanos  et  peregrinoM 
P.  Furio  PhUo  evenit.  Additi  duo  praetores,  M.  Claudius  Mar- 
ceUus  in  SicUiam,  Lncius  Postumius  Albinus  in  GalUam.  Omnes 
absentes  creati  sunt :  nec  cuiquam  eorum,  praeter  Terentium 
consulem,  mandatus  honos,  quem  jam  non  antea  gessisset,  prae- 

teritia  aliquot  fortibus  ac  strenuis  viris  ;  quia  in  tali  tempore  nulli 
novus  magistratus  videbatur  mandandus. 

XXXVI.  Exercitus  quoque  multiplicati  sunt.    Q,uantae  autem 
peditum  equitumque  additae  sint  copiae,  adeo  et  numero  et  genere 
copiarum  variant  auctores,  ut  vix  quicquam  satis  certum  affir- 
mare  ausim.     Decem  millia  novorum  militum  alii  scripta  in 
supplementum :  alii  novas  quatuor  legiones,  ut  octo  legionibus 
rem  gerercnt :    numero  quoque   peditum  equitumque  legiones 
auctas,  millibus  peditum  et  centenis  equitibus  in  singulas  adjectis, 
ut  quina  millia  peditum,  treceni  equites  essent ;  socii  duplicem 
numerum  equitum  darent,  pedites  aequarent :  septem  ct  octo- 
ginta  millia  arniatorum  et  ducentos  in  castris  Romanis,  quum 
pugnatum  ad  Cannas  est,  quidam  auctores  sunt.     Illud  haud- 
quaquam  discrepat,  majore  conatu  atque  impetu  rem  actam, 
quam  prioribus  annis ;  quia  spem,  posse  vinci  hostem,  dictator 
praebuerat.     Ceterum,  priusquam  signa  ab  urbe  novae  legiones 
moverent,  decemviri  libros  adire  atque  inspicere  jussi  propter 
territos  vulgo  homines  novis  prodigiis.  nam,  et  Romae  in  Aven- 
tino  et  Ariciae,  nunciatum    erat,  sub    idem  tempus  lapidibus 
pluisse  :  et  multo  cruore  signa  in  Sabinis  caedis,  aquas  e  fonte 
calidas  manasse.     Id  quidem,  etiam,  quod  saepius  acciderat,  magis 
terrebat ;  et  in  via  Fornicata,  quae  ad  campum  erat,  aliquot 
homines  de  coelo  tacti  exanimatique  fuerant.     Ea  prodigia  ex 
libris  procurata.     Legati  a  Paesto  pateras  aurcas  Romam  attule- 
runt.  iis,  sicut  Neapolitanis,  gratiae  actae,  aurum  non  acceptum. 
XXXVII.  Per  eosdem  dies  ab  Hierone  classis  Ostiam  cum 
magno  commeatu  accessit.     Legati  Syracusani,  in  senatum  intro- 
ducti,  nunciarunt :    Caedem  C.  Flaminii  consulis  exercitusque 
allatam  adeo  aegre  tulisse  regem  Hieronem,  ut  nulla  sua  propria 
regnique  sui  clade  moveri  magis  potuerit.     Itaque,  quanquam 
probe  sciat,  magnitudinem  populi  Romani  admirabiliorem  prope 
adversis  rebus,  quam  secundis,  esse  ;  tamen  se  omnia,  quibus  a 
bonis  fidelibusque  sociis  bella  juvari  soleant,  misisse :  quae  ne 
accipere  abnuant,  magno  opere  se  Patres  conscriptos  orare.    Jam 
omnium  primum,  ominis  causa,  Victoriam  auream  pondo  treccn- 
tum  viginti  afferre  sese.  acciperent  eam,  tenerentque,  et  haberent 
propriam  et  perpetuam.   Advexisse  etiam  trecenta  milUa  modium 
tritici,  ducenta  hordei,  ne  commeatus  deessent :    et,  quantum 
praeterea  opus  esset,  quo  jussissent,  subvecturos.     Milite  atque 
equite,  scire,  nisi  Romano  Latinique  nominis,  non  uti  populum 
Romanum  :  levium  armatorum  auxilia  etiam  extema  vidisse  in 
castris  Romanis.     Itaque  misisse  mille  sagittariorum  ac  fundi- 
torum,  aptam  manum  adversus  Bahares  ac  Mauros,  pugnacesque 
ahas  missili  telo  gentes.     Ad  ea  dona  consLlium  quoque  addebant, 
ut  praetor,  cui  provincia  Sicilia  evenisset,  classem  in  Africam 
trajiceret ;  ut  et  hostes  in  tcrra  sua  belhmi  haberent,  minusque 

laxamenti  daretur  iis  ad  auxilia  Hannibali  submitteuda.  Ab 
senatu  ita  responsum  regi  est  :  Virum  bonum  ogregiumque 
socium  Hieronem  esse,  atque  uno  tenore,  ex  quo  in  amicitiam 
populi  Romani  venerit,  fidem  coluisse,  ac  rem  Romanam  omni 
tempore  ac  loco  munifice  adjuvisse,  id,  perinde  ac  deberet,  gratum 
populo  Romano  esse.  Aurum,  et  a  civitatibus  quibusdam  alla- 
tum,  gratia  rei  accepta,  non  accepisse  populum  Romanum. 
Victoriam  omenque  accipere  ;  sedemque  ei  se  divae  dare  dicare 
Capitolium,  templum  Jovis  Optimi  Maximi.  in  ea  arce  url)is 
Romanae  sacratam,  volentem  propitiamque,  firmam  ac  stabileni 
fore  populo  Romano.  Funditorcs,  sagittariique,  et  frumentum 
traditum  consulibus.  Quinqueremes  ad  navium  classem,  quae 
cum  T.  Otacilio  propraetore  in  Sicilia  erant,  quinque  et  viginti 
additae ;  permissumque  est,  ut,  si  e  republica  censeret  esse,  in 
Africam  trajiceret. 

XXXVIII.  Delectu  perfecto,  consules  paucos  morati  dies,  dum 
socii  ab  nomine  Latino  venirent.  Milites  tunc,  quod  nunquam 
antea  factum  erat,  jurejurando  ab  tribunis  militum  adacti,  jussu 
consulum  conventuros,  ncque  injussu  abituros.  nam  ad  eam  diem 
nihil  praeter  sacramentum  fuerat ;  et,  ubi  ad  decuriatum  aut 
centuriatum  convenissent,  sua  voluntate  ipsi  inter  se,  equites 
decuriati,  centuriati  pedites,  conjurabant,  sese  fugae  atque  formi- 
dinis  ergo  non  abituros,  neque  ex  ordine  recessuros,  nisi  teli 
sumendi  aut  petendi,  et  aut  hostis  feriendi,  aut  civis  servandi, 
causa,  id  ex  voluntario  inter  ipsos  foedere  a  tribunis  ad  legitimam 
jurisjurandi  adactionem  translatum,  Conciones,  priusquam  ab 
urbe  signa  raoverentur,  consulis  Varronis  multae  ac  feroces  fuere, 
denunciantis,  bellum  (arcessitum  in  Italiam  ab  nobilibus,  man- 
surumque  in  visceribus  reipublicae,  si  plures  Fabios  imperatorcs 
haberet)  se,  quo  die  hostem  vidisset,  perfccturum.  CoUegae  ejus 
Paulli  una,  pridie  quam  ex  urbe  proficiscerentur,  concio  fuit, 
verior,  quam  gratior  populo,  quii  nihil  inclementer  in  Varronem 
dictum,  nisi  id  modo  :  mirari  se,  quomodo  quis  dux,  priusquam 
aut  suum  aut  hostium  exercitum,  locorum  situm,  naturam 
regionis,  nosset,  jam  nunc  locatus  in  urbe  sciret,  quae  sibi  agenda 
armato  forent ;  et  diem  quoque  praedicere  posset,  qua  cum  hoste 
signis  collatis  esset  dunicaturus.  Se,  quae  consilia  magis  res  dent 
hominibus,  quam  homines  rebus,  ea  ante  tempus  immatura  non 
praecepturum.  optare,  ut,  quae  caute  atque  consulte  gesta  essent, 
satis  prospere  evenirent.  temeritatem,  praeterquam  quod  stulta 
sit,  infelicem  etiam  ad  id  locorum  fuisse.  Id  sua  sponte  appare- 
bat,  tuta  celeribus  consiliis  praepositurum.  et,  quo  id  constantius 
perseveraret,  Q,.  Fabius  Maximus  sic  eum  proficiscentem  allocutus 
fertur : 

XXXIX.  "  Si  aut  coUegam  (id  quod  mallem)  tui  similem, 
L.  Aemili,  haberes,  aut  tu  coUegae  tui  similis  esses,  supervacanea 

esset  oratio  mea.  nam  et  duo  boni  consules,  etiam  me  indicente, 
omnia  e  republica  fide  vestra  faceretis :  et  mali  nec  mea  verba 
auribus  vestris,  nec  consUia  animis,  acciperetis.  nunc,  et  collegam 
tuum  et  te  talem  virum  intuenti,  mihi  tecum  omnis  oratio  est : 
quem  video  neqmcquam  et  virum  bonum  et  civem  fore,  si  altera 
parte  claudicet  respublica.  malis  consiliis  idem  ac  bonis  juris  et 
potestatis  erit.     Erras  enim,  L.  Paulle,  si  tibi  minus  certaminis 
cum  C.  Terentio,  quam  cum  Hannibale,  futurum  censes.  nescio 
an  infestior  hic  adversarius,  quam  ille  hostis,  maneat :  cum  illo 
in  acie  tantum,  cum  hoc  omnibus  locis  ac  temporibus,  certaturus 
es :  et  adversus  Hannibalem,  legionesque  ejus,  tuis  equitibus  ac 
peditibus  pugnandum  tibi  est :    Varro  dux  tuis  mUitibus  te  est 
oppugnaturus.     Ominis  etiam  tibi  causa  absit  C.  Flaminii  me- 
moria.  tamen  ille  consul  demum,  et  in  provincia,  et  ad  exercitum, 
coepit  furere :    hic,  priusquam   peteret  consulattmi,  deinde  in 
petendo  consiilatu,  nunc  quoque  consul,  priusquam  castra  videat 
aut  hosteni,  insanit.  et,  qui  tantas  jam  nunc  procellas,  proelia 
atque  acies  jactando,  inter  togatos  ciet,  quid  inter  armatam  juven- 
tutem  censes  facturum,  et  ubi  extemplo  verba  res  sequitur! 
Atqui,  si  hic,  quod  facturum  se  denunciat,  extemplo  pugnaverit ; 
aut  ego  rem  militarem,  belli  hoc  genus,  hostem  hunc,  ignoro,  aut 
nobilior  ahus  Trasimeno  locus  nostris  cladibus  erit.   Nec  gloriandi 
tempus  adversus  unum  est ;  et  ego,  contemnendo  potius,  quam 
appetendo,  gloriam,  modum  excesserim.     Sed  ita  res  se  habet. 
una  ratio  belli  gerendi  adversus  Hannibalem  est,  qua  ego  gessi. 
nec  eventus  modo  hoc  docet,  (stultorum  iste  magister  est)  sed 
eadem  ratio,  quae  fuit,  futuraque,  donec  res  eaedem  manebxmt, 
immutabilis  est.      In  Italia  bellum  gerimus,  in   sede   ac   solo 
nostro.  omnia  circa  plena  civium  ac  sociorum  sunt.  armis,  viris, 
equis,  commeatibus  juvant  juvabimtque  :  id  jam  fidei  documen- 
tum  in  adversis  rebus  nostris  dederunt.  meliores,  prudentiores, 
constantiores,  nos  tempus  diesque  facit.     Hannibal,  contra,  in 
aliena,  in  hostili  est  terra,  inter  onmia  inimica  infestaque,  procul 
ab  domo,  procul  a  patria  :  neque  illi  terra,  neque  mari,  est  pax  ; 
nullae  eum  urbes  accipiunt,  nuUa  moenia :  nihU  usquam  sui 
videt :  in  diem  rapto  vivit.     Partem  vix  tertiam  exercitus  ejus 
habet,  quem  Iberum  amnem  trajecit.  plures  fames,  quam  ferrum, 
absumpsit :  nec  his  paucis  jam  victus  suppeditat.     Dubitas  ergo, 
quin  sedendo  superaturi  simus  eum,  qui  senescat  in  dies :  nou 
commeatus,  non  supplementum,  non  pecuniam,  habeat  2    Quam- 
diu  pro  Geronii,  casteUi  ApuUae  inopis,  tanquam  pro  Karthaginis 
moenibus — ?    Sed  ne  adversus  te  quidem  ego  gloriabor.     Cn. 
ServiUus  atque  AtUius,  proximi  consules,  vide,  quemadmodum 
eum  ludificati  sint.     Haec  ima  salutis  est  via,  L.  Paule,  quam 
difficilem  infestamque  cives  sibi  magis,  quam  hostes,  facient.  idem 
enim  tui,  quod  hostium  mUites,  volent :   idem  Varro,  consul 

Romanus,  quod  Hannibal,  Poenus  imperator,  cupiet.  duobus 
ducibus  unus  resistas,  oportet :  resistes  autem,  adversus  famam 
rumoresque  hominum  si  satis  firmus  steteris  ;  si  te  neque  collegae 
vana  gloria,  neque  tua  falsa  infaraia  moverit.  Veritatem  laborare 
nimis  saepe,  aiunt,  exstingui  nunquam.  Gloriam  qui  spreverit, 
veram  habebit.  Sine,  timidum  pro  cauto,  tardum  pro  conside- 
rato,  imbellem  pro  perito  belli,  vocent.  malo  te  sapiens  hostis 
metuat,  quam  stulti  cives  laudent.  Omnia  audentem  contemnet 
Hannibal :  nil  temere  agentem  metuet.  Nec  ego,  ut  nihil  agatur, 
moneo  ;  sed  ut  agentem  te  ratio  ducat,  non  fortuna  :  tuae  potes- 
tatis  semper,  tuaque  omnia  sint.  amiatus  intentusque  sis  :  neque 
occasioni  tuae  desis,  neque  suam  occasionem  hosti  des.  Omnia 
non  properanti  clara  certaque  enmt.  festinatio  improvida  est,  et 
caeca." 

XL.  Adversus  ea  oratio  consulis  haud  sane  laeta  fuit,  magis 
fatentis,  ea,  quae  dieeret,  vera,  quam  facUia  factu,  esse.  Dicta- 
tori  magistrum  equitum  intolerabilem  ftiisse  ;  quid  consuli  adver- 
sus  coUcgam  seditiosum  ac  temerarium  virium  atque  auctoritatis 
fore !  Se  populare  incendium  priore  consulatu  semiustum  efFu- 
gisse :  optare,  lit  omnia  prospere  evenirent.  at,  si  quid  adversi 
caderet,  hostium  se  telis  potius,  quam  suifragiis  iratorum  civium, 
caput  objecturum.  Ab  hoc  sennone  profectum  PauUum  tradunt, 
prosequentibus  primoribus  Patrum.  Plebeium  consulem  sua 
plebes  prosecuta,  turba,  quam  dignitate,  conspectior.  Ut  in 
castra  venerunt,  permixto  novo  exercitu  ac  vetere,  castris  bifariam 
factis,  ut  nova  minora  essent  propius  Hannibalem,  in  veteribus 
major  pars,  et  omne  robar  virium  esset :  tum,  consulum  anni 
prioris,  M.  Atilium,  actatcm  excusantem,  Romam  miserunt ; 
Geminum  Ser^alium  in  minoribus  castris  lcgioni  Romanae,  et 
socium  peditum  equitumquc  duobus  milHbus,  praeficiunt.  Han- 
nibal,  quanquam  parte  dimidia  auctas  hostium  copias  cemebat, 
tamen  adventu  consulum  mire  gaudere.  non  solum  enim  nihil  ex 
raptis  in  diem  commeatibus  superabat,  sed  ne,  unde  raperet, 
quidem  quicquam  reliqui  erat,  omni  undique  framento,  post- 
quam  ager  pamm  tutus  erat,  in  urbes  munitas  convecto  ;  ut  vix 
decem  dierum  (quod  compertum  postea  est)  frumentum  super- 
esset,  Hispanoramque  ob  inopiam  transitio  parata  fuerit,  si 
maturitas  temporum  exspectata  foret. 

XLI.  Ceterum  temeritati  consulis  ac  praepropero  ingenio  ma- 
teriam  etiam  fortuna  dedit :  quod  in  prohibendis  praedatoribus 
tumultuario  proelio,  ac  procursu  magis  militvma,  quam  ex  prae- 
parato  aut  jussu  imperatoram,  orto,  haudquaquam  par  Poenis 
dimicatio  fuit.  ad  mille  et  septingenti  caesi,  non  plus  centum 
Romanorum  sociommque  occisis.  ceteram  victoribus,  effuse 
sequentibus,  metu  insidiarum  obstitit  PauUus  consul,  cujus  eo 
die  (nam  altemis  imperitabant)  imperium  erat,  Varrone  indig- 

nante,  ac  vociferante,  emissum  hostem  e  manibus ;  debellarique, 
ni  cessatum  foret,  potuisse.  Maimibal  id  damnum  haud  aeger- 
rime  pati,  quin  potius  crederc,  velut  inescatam  temeritatem  fero- 
cioris  consulis  ac  novorum  maxime  militum  csse.  et  omnia  ei 
hostium,  haud  secus  quam  sua,  nota  erant :  dissimiles  discordes- 
que  imperitare,  duas  prope  partes  tironum  militum  in  exercitu 
esse.  Itaque,  locum  et  tempus  insidiis  aptura  se  habere  ratus, 
nocte  proxima  nihil  praeter  arma  ferentes  secum  milites  ducens, 
castra  plena  omnis  fortunae  publicae  privataeque  relinquit ;  trans- 
que  proximos  montcs  laeva  pedites  instructos  condit,  dextra 
equites,  impedimeuta  per  convallem,  medium  agmen,  traducit ; 
ut  diripiendis,  velut  desertis  fuga  dominorum,  castris  occupatum 
impeditumque  hostem  opprimeret.  Crebri  relicti  in  castris  ignes, 
ut  fides  fieret,  dum  ipse  longius  spatium  fuga  praeciperet,  falsa 
imagine  castrorum  (sicut  Fabium  priore  anno  frustratus  esset) 
tenere  in  locis  consules  voluisse. 

XLII.  Ubi  illuxit,  subductae  primo  stationes,  deinde  propius 
adeuntibus  insolitum  sUentium  admirationem  fecit.  Jam  satis 
comperta  solitudine  in  castris,  concursus  fit  ad  praetoria  consulum, 
nunciantium  fugam  hostium  adeo  trepidam,  ut,  tabemaoulis 
stantibus,  castra  reliquerint :  quoque  fuga  obscurior  esset,  crehros 
etiam  relictos  ignes.  Clamor  inde  ortus,  ut  signa  proferri  jube- 
rent,  ducerentque  ad  persequendos  hostes,  ac  protinus  castra 
diripienda.  Et  consul  alter  velut  unus  turbae  militaris  erat. 
Pauilus  etiam  atque  etiam  dicere,  providendum  praecavendumque 
esse.  postremo,  quum  aliter  neque  seditionem  neque  ducem  sedi- 
tionis  sustinere  posset,  Marium  StatUium  praefectum  cum  tunna 
Lucana  exploratum  mittit.  qui,  ubi  adequitavit  portis,  subsistere 
extra  munimenta  ceteris  jussis,  ipse  cum  duobus  equitibus  valliun 
intravit :  speculatusque  omnia  cum  cura  renunciat,  insidias  pro- 
fecto  esse  :  ignes  in  parte  castrorum,  quae  vergat  in  hostem, 
relictos  :  tabcrnacula  aperta,  et  omnia  cara  in  promptu  relicta  : 
argentum  quibusdam  locis  temere  per  vias,  velut  objectum  ad 
praedam,  vidisse.  Q,uae  ad  deterrendos  a  cupiditate  animos  nun- 
ciata  erant,  ea  accenderunt ;  et,  clamore  orto  a  militibus,  ni  sig- 
num  detur,  sine  ducibus  ituros,  haudquaquam  dux  defuit.  nam 
extemplo  Varro  signum  dedit  proficiscendi.  Paullus,  quum  ei, 
sua  sponte  cunctanti,  puUi  quoque  auspicio  non  addixissent, 
obnunciari  jam  eflferenti  poi-ta  signa  coUegae  jussit.  quod  quan- 
quam  Varro  aegre  est  passus,  Flaminii  tamen  recens  casus, 
Claudiique  consuJis  primo  Punico  bello  memorata  navalis  clades, 
religionem  animo  incussit.  Dii  prope  ipsi  eo  die  magis  distulere, 
quam  prohibuere,  imminentem  pestem  Romanis.  nam  forte  ita 
evenit,  ut,  quum  referri  signa  in  castra  jubenti  consuli  milites 
non  parerent,  servi  duo,  Fonniani  unus,  alter  Sidicini  equitis, 
qui,  Servilio  atque  Atilio  consulibus,  inter  pabulatores  excepti  a 

Numidis  fuerant,  profugerent  eo  die  ad  dominos  :  qui,  deducti  ad 
consules,  nunciant  omnem  exercitum  Hannibalis  trans  proximos 
montes  sedere  in  insidiis.  Horum  opportunus  adventus  consules 
imperii  potentes  fecit,  quum  ambitio  alterius  suam  primum  apud 
eos  prava  indiilgentia  majestatem  solvisset. 

XLIII.  Hannibal,  postquam  motos  magis  inconsulte  Romanos, 
quam  ad  ultimum  temere  evectos,  vidit,  nequicquam,  detecta 
fraude,  in  castra  rediit.  Ibi  plures  dies  propter  inopiam  fru- 
nienti  manere  nequibat ;  novaque  consilia  in  dies,  non  apud 
milites  solum,  mixtos  ex  colluvione  omnium  gentium,  sed  etiam 
apud  ipsum  ducem,  oriebantur.  nam,  quum  initio  fremitus,  deindc 
aperta  vociferatio  fuisset  exposcentium  stipendium  debitum, 
([uerentiumque  annonam  primo,  postremo  famem  ;  et  mercenarios 
milites,  maxime  Hispani  generis,  de  transitione  cepisse  consilium 
fama  esset :  ipse  etiam  interdum  Ilannibal  de  fuga  in  Galliam 
dicitur  agitasse,  ita  ut,  relicto  peditatu  omni,  cum  equitibus  se 
pioriperet.  Q,uum  liaec  consilia,  atque  hic  habitus  animorum 
esset  in  castris,  movere  inde  statuit  in  calidiora,  atque  eo  matu- 
riora  m.essibus,  Apuliae  loca  ;  sunul  ut,  quo  longius  ab  hoste 
recessissct,  transfugia  impeditiora  levibus.  ingeniis  essent.  Pro- 
fectus  est  nocte,  ignibus  similiter  factis,  tabernaculisque  paucis 
in  spi  ciem  relictis,  ut  insidianim  par  priori  metus  contineret 
Romanos.  Sed,  per  eundem  Lucanum  Statilium  omnibus  ultra 
castra  transque  montes  exploratis,  quum  relatum  esset,  visum 
procul  hostium  agmen  ;  tum  de  insequendo  eo  consilia  agitari 
coepta.  Quum  utriusque  consulis  eadem,  quae  semper  ante, 
fuisset  sententia ;  cetemm  Varroni  fere  omnes,  Paullo  nemo 
praeter  Servilium,  prioris  aimi  consulem,  assentiretiu' ;  majoris 
partis  sententia  ad  nobilitandas  clade  Romana  Cannas,  urgucnte 
iato  profecti  sunt.  Prope  eum  vicum  Hannibal  castra  posuerat, 
aversa  a  Vultumo  vento,  qui  campis  torridis  siccitate  nubes  pul- 
veris  vehit.  id  quum  ipsis  castris  percommodum  fuit,  tum  salutare 
praecipue  futui-um  erat,  quum  aciem  dirigerent,  ipsi  aversi,  terga 
tantum  afflante  vento,  in  obcaecatum  pulvere  effuso  hostem 
pugnaturi. 

XLIV.  Consules,  satis  exploratis  itineribus,  sequentes  Poenum, 
ut  ventum  ad  Cannas  est,  ubi  in  conspectu  Poenum  habebant, 
bina  castra  communiunt  eodem  femie  intervallo,  quo  ad  Gero- 
nium  ;  sicut  ante  copiis  divisis.  Aufidus  amnis,  utrisque  castris 
affluens,  aditum  aquatoribus  ex  sua  cujusque  opportunitate  haud 
sine  certamine  dabat.  ex  minoribus  tamen  castris,  quae  posita 
trans  Aufidum  erant,  liberius  aquabantur  Romani,  quia  ripa 
ulterior  nuUum  habebat  hostium  praesidium.  Hannibal,  spem 
nactus,  locis  natis  ad  equestrem  pugnam,  qua  parte  virium 
invictus  erat,  facturos  copiam  pugnandi  consules,  dirigit  aciem, 
lacessitque  Numidarum  procursatione  hostes,     Inde  rursus  solli- 

citari  seditione  militari  ac  discordia  consulum  Romana  castra ; 
quum  Paullus  Semproniique  et  Flaminii  temeritatcm  Varroni, 
Varro  speciosum  timidis  ac  segnibus  ducibus  exemplum  Fabixmi 
objiceret :  testareturque  Deos  hominesque  hic,  nullam  penes  se 
culpam  esse,  quod  Hannibal  jam  velut  usucepisset  Italiam ; 
se  constrictum  a  collega  teneri ;  ferrum  atque  arma  iratis  et 
pugnare  cupientibus  adimi  militibus :  ille,  si  quid  projectis  ac 
proditis  ad  inconsultam  atque  improvidam  pugnam  legionibus 
accideret,  se,  omnis  culpae  exsortem,  omnis  eventus  participem 
fore  diceret.  videret,  ut,  quibus  lingua  tam  prompta  ac  temeraria, 
aeque  in  pugna  vigerent  manus. 

XLV.  Dum  altercationibus  magis,  quam  consiliis,  tempus 
teritur,  Hannibal  ex  acie,  quam  ad  multum  diei  tenuerat  instruc- 
tam,  quum  in  castra  ceteras  reciperet  copias,  Numidas  ad  inva- 
dendos  ex  minoribus  castris  Romanorum  aquatores  trans  flumen 
mittit.  quam  inconditam  turbam  quum,  vixdum  in  ripam  egressi, 
clamore  ac  tumultu  fugassent,  in  stationem  quoque,  pro  vallo 
locatam,  atque  ipsas  prope  portas,  evecti  sunt.  Id  vero  indignum 
visimi,  ab  tumultuario  auxilio  jam  etiam  castra  Romana  terreri ; 
ut  ea  modo  una  causa,  ne  extemplo  transirent  flumen,  dirigerent- 
que  aciem,  tenuerit  Romanos,  quod  summa  imperii  co  die  penes 
PauUum  fuerit.  Itaque  Varro  postero  die,  cm  sors  ejus  diei 
imperii  erat,  nihil  consulto  collega,  signum  pugnae  proposuit, 
instructasque  copias  flumen  traduxit,  sequente  Paullo,  quia  magis 
non  probare,  quam  non  adjuvare,  consUium  poterat.  Transgressi 
flumen,  eas  quoque,  quas  in  castris  minoribus  habuerant,  copias 
suis  adjimgunt :  atque,  ita  instructa  acie,  in  dextro  comu  (id 
erat  fliunini  propius)  Romanos  equites  locant,  deinde  pedites : 
laevum  comu,  extremi,  equites  sociorum  ;  intra,  pedites,  ad  me- 
dium  juncti  legionibus  Romanis,  tenuerant.  jaculatores  cum 
ceteris  levium  armoram  auxiliis  prima  acies  facta.  Consules 
comua  tenuerant,  Terentius  laevum,  Aemilius  dextram  :  Gemino 
Servilio  media  pugna  tuenda  data. 

XLVI.  Hannibal,  luce  prima,  Baliaribus  levique  alia  araia- 
tura  praemissa,  transgressus  flumen,  ut  quosque  traduxerat,  ita 
in  acie  locabat.  Gallos  Hispanosque  equites  propc  ripam  laevo 
in  cornu  adversus  Romanum  equitatum  :  dextrum  corau  Numi- 
dis  equitibus  datum,  media  acie  peditibus  firmata  ;  ita  ut  Afro- 
ram  utraque  comua  essent,  interponerentur  his  medii  Galli 
atque  Hispani.  Afros  Romanam  magna  ex  parte  crederes  aciem  : 
ita  armati  erant  armis  et  ad  Trebiam,  ceteram  magna  ex  parte 
ad  Trasimenum,  captis.  Gallis  Hispanisque  scuta  ejusdem  formae 
fere  erant ;  dispares  ac  dissimUes  gladii :  Gallis  praelongi  ac  sine 
mucronibus ;  Hispano,  punctim  magis,  quam  caesim,  assueto 
petere  hostem,  brevitate  habiles  et  cum  mucronibus.  ante  ceteros, 
habitus  gentium  haram  tum  magnitudine  corporam,  timi  specie. 

terribilis  erat.  Galli  super  umbUicum  erant  nudi  :  Hispani  lin- 
teis  praetextis  purpura  tunicis,  candore  miro  fulgcntibus,  consti- 
terant.  Numerus  omnium  peditum,  qui  tum  steterunt  in  acie, 
millium  fuit  quadraginta,  decem  equitum.  Duces  comibus  prae- 
erant,  sinistro  Hasdrubal,  dextro  Maharbal  :  mediam  aciem 
Hannibal  ipse  cum  fratre  Magone  tenuit.  Sol,  seu  de  industria 
ita  locatis,  seu  quod  forte  ita  starent,  peropportune  utrique  parti 
obliquus  erat,  Romanis  in  meridiem,  Poenis  in  scptentrionem 
versis.  ventus,  (Vultumum  incolae  regionis  vocant)  adversus 
Romanis  coortus,  multo  pulvere  in  ipsa  ora  volvendo  prospectum 
ademit. 

XLVII.  Clamore  sublato,  procursum  ab  auxiliis,  et  pugna 
levibus  primum  armis  commissa  :  deinde  equitum  Gallorum  His- 
panommque  laevum  cornu  cum  dextro  Romano  concurrit,  minime 
equestris  more  pugnae  :  frontibus  enim  adversis  concurrendum 
erat,  quia,  nullo  circa  ad  evagandum  relicto  spatio,  hinc  amnis, 
hinc  peditum  acies  claudebant  in  directum  utrinque  nitentes. 
Stantibus  ac  coiifertis  postremo  turba  equis,  vir  virum  amplexus 
detrahebat  equo.  pedestre  magna  jam  ex  parte  certamen  factum 
erat :  acrius  tamen,  quam  diutius,  pugnatum  est ;  pulsique  Ro- 
mani  equites  terga  vertunt.  Sul)  equestris  finem  certaminis 
coorta  est  peditum  pugna.  primo  et  viribus  et  animis  pares  con- 
stabant  ordines  Gallis  Hispanisque  :  tandem  Romani,  diu  ac  saepe 
connisi,  aequa  fronte  acieque  densa  impulere  hostium  cuneuin, 
nimis  tenuem,  eoque  pamm  validum,  a  cetera  prominentem  acie. 
impidsis  deinde,  ac  trepide  referentibus  pedem,  insistere  :  ac, 
tenore  uno  per  praeceps  pavore  fugientium  agmen  in  mediam 
primum  aciem  illati,  postremo,  nullo  resistente,  ad  subsidia 
Afromm  pervenemnt ;  qui  utrinque  reductis  alis  constiterant, 
media,  qua  Galli  Hispanique  steterant,  aliquantum  prominente 
acie.  qui  cuneus  ut  pulsus  aequavit  frontem  primum,  deinde 
nitendo  etiam  sinum  in  medio  dedit,  Afri  circa  jam  comua  fece- 
rant ;  irmentibusque  incaute  in  medium  Romanis  circumdedere 
alas  :  mox,  comua  extendendo  clausere  et  al)  tergo  hostes.  Hinc 
Romani,  defuncti  nequicquam  proelio  uno,  omissis  GaUis  His- 
panisque,  quorum  terga  ceciderant,  etiam  advcrsus  Afros  integram 
pugnam  ineunt,  non  tantum  eo  iniquam,  quod  inclusi  adversus 
circumfusos,  sed  etiam  quod  fessi  cum  reccntibus  ac  vegetis 
pugnabant. 

XLVIII.  Jam  et  in  sinistro  corau  Romano,  ubi  socioram 
equites  adversus  Numidas  steterant,  conscrtum  proelium  erat, 
segne  primo,  et  a  Punica  coeptum  fraude.  Quingenti  ferme 
Numidae,  praeter  solita  arma  telaque,  gladios  occultos  sub  loricis 
habentes,  spccie  transfugamm  quum  ab  suis,  parmas  post  terga 
habentes,  adequitassent,  repente  ex  equis  desiliunt ;  parmisque 
et  jaculis  ante  pedes  hostium  projectis,  in  mediam  aciem  accepti, 

ductique  ad  ultimos,  considere  ab  tergo  jubentur  ;  ac,  dum  proe- 
lium  ab  omni  parte  conseritur,  quieti  mansenint :  postquam 
omnium  animos  oculosque  occupaverat  certamen,  tum,  arreptis 
scutis,  quae  passim  inter  acervos  caesorum  corponim  strata  erant, 
aversam  adoriuntur  Romanam  aciem  ;  tergaque  ferientes,  ac 
poplites  caedentes,  stragem  ingentem,  ac  majorem  aliquanto  pavo- 
rem  ac  tumultum,  fecerunt.  Quum  alibi  terror  ac  fuga,  alibi 
pertinax  in  mala  jam  spe  proelium  esset ;  Hasdrubal,  qui  ea  parte 
praeerat,  subductos  ex  media  acie  Numidas,  quia  segnis  eorum 
cum  adversis  pugna  erat,  ad  persequendos  passim  fugientes  mittit : 
Hispanos  et  Gallos  pedites,  jam  Afris  prope  fessis,  caede  magiii 
quam  pugna,  adjungit. 

XLIX.  Parte  altera  pugnae  Paullus,  quanquam  primo  statim 
proelio  funda  graviter  ictus  fuerat,  tamen  et  occurrit  saepe  cum 
confertis  Hannibali,  et  aliquot  locis  proelium  restituit,  protegen- 
tibus  eum  equitibus  Romanis  ;  omissis  postremo  equis,  quia  con- 
sulem  et  ad  regendum  equum  vires  deficiebant.  tum  denuncianti 
cuidam,  jussisse  consulem  ad  pedes  descendere  equites,  dixisse 
Hannibalem  ferunt,  "  Q,uam  mallem,  vinctos  mihi  traderet !" 
Equitum  pedestre  proelium,  quale  jam  liaud  dubia  hostium  vic- 
toria,  fuit :  quum  victi  mori  in  vestigio  mallent,  quam  fugere  ; 
victores,  morantibus  victoriam  irati,  trucidarent,  quos  pellere  non 
poteraut.  pepuleiTint  tamen  jam  paucos  superantes,  et  labore  ac 
^iilneribus  fessos.  Inde  dissipati  omnes  sunt,  equosque  ad  fugam, 
qui  poterant,  repetebant.  Cn.  Lentulus,  tribunus  militum,  quum, 
praetervehens  equo,  sedentem  in  saxo  cruore  oppletum  consulem 
vidisset,  "  L.  Aemili,"  inquit,  "  quem  unum  insontem  culpae 
cladis  hodiernae  dii  respicere  debent,  cape  hunc  equum,  dum  et 
tibi  virium  aliquid  superest ;  comes  ego  te  tollere  possuin  ac  pro- 
tegere.  Ne  funestam  hanc  pugnam  morte  consulis  feceris.  etiam 
sine  hoc  lacrimarum  satis  luctusque  est."  Ad  ea  consul :  "  Tu 
quidem,  Cn.  Corneli,  macte  virtute  esto !  sed  cave,  frustra  mise- 
rando  exiguum  tempus  e  manibus  hostium  evadendi  absumas. 
Abi,  nuncia  publice  Patribus,  urbem  Romanam  muniant,  ac 
prius,  quam  hostis  victor  adveniat,  praesidiis  firaient :  privatim- 
que  Q,.  Fabio,  L.  Aemilium  praeceptorum  ejus  memorem  et 
vixisse,  et  adhuc  mori.  Me  in  hac  strage  militum  meorum  patere 
exspirare,  ne  aut  reus  iterum  e  consulatu  sim,  aut  accusator 
collegae  existam,  ut  alieno  crimine  innocentiam  meam  protegam." 
Haec  exigentes  prius  turba  fugientium  civium,  deinde  hostes, 
oppressere  :  consulem,  ignorantes  quis  esset,  obruere  telis  :  Len- 
tulum  inter  tumultum  abripuit  equus.  Tum  inde  effuse  fugiunt. 
Septem  millia  hominum  in  minora  castra,  decem  in  majora,  duo 
ferme  in  vicum  ipsum  Cannas  perfugerunt :  qui  extemplo  a 
Karthalone  atque  equitibus,  nuUo  munimento  tegente  vicum, 
circumventi  sunt.     Consul  alter,  seu  forte,  seu  consUio,  nulli 

fugientium  infestus  agmini,  cum  septuaginta  fere  equitibus  Venu- 
suim  perfugit.  Q,uadraginta  millia  peditum,  duo  millia  septin- 
genti  equites,  et  tanta  prope  civium  sociorumque  pars,  caesi 
dicuntur  ;  in  his  ambo  consulum  quaestores,  L.  Atilius  et  L. 
Furius  Bibaculus :  unus  et  viginti  tribuni  militum  ;  consulares 
quidam,  practoriique,  et  aedilicii  :  inter  eos  Cn.  Servilium  Gemi- 
num  et  M.  Minucium  numerant,  qui  magister  equitum  priore 
anno,  aliquot  ante  consul  fuerat :  octoginta  praeterea  aut  sena- 
tores,  aut  qui  eos  magistratus  gessissent,  unde  in  senatum  legi 
deberent,  quum  sua  voluntate  milites  in  legionibus  facti  essent. 
Capta  eo  proelio  tria  millia  peditum,  et  equites  trecenti,  dicuntur. 
L.  Haec  est  pugna  Cannensis,  Alliensi  cladi  nobilitate  par : 
ceterum,  ut  illis,  quae  post  pugnam  accidere,  levior,  quia  ab  hoste 
cessatum  est,  sic  strage  exercitus  gravior  foediorque.  fuga  namque 
ad  Alliam  sicut  urbem  prodidit,  ita  exercitum  serva\it  :  ad 
Cannas  fugientem  consulem  vix  septuagmta  secuti  sunt :  altcrius 
morientis  prope  totus  exercitus  fait.  Binis  in  castris  quum 
multitudo  semiermis  sine  ducibus  esset,  nuncium,  qui  in  majori- 
bus  erant,  mittunt :  dum,  proelio,  deinde  ex  laetitia  epulis  fati- 
gatos,  quies  noctuma  hostes  premeret,  ut  ad  se  transircnt :  uno 
agmine  Canusium  abituros  esse.  Eam  sententiam  alii  totam 
aspemari :  Cur  enim  Ulos,  qui  se  arcessant,  ipsos  non  venirc, 
quum  aeque  conjungi  possent  1  quia  videlicet  plena  hostiuni 
omnia  in  medio  essent ;  et  aliorum,  quam  sua,  corpora  tanto 
periculo  mallent  objicere.  Aliis  non  tam  sentcntia  displicere, 
quam  animus  deesse.  P.  Sempronius  Tuditanus,  tribunus  mili- 
tnm,  "  Capi  ergo  mavultis,"  inquit,  "  ab  avarissimo  et  crudelis- 
simo  hoste,  aestimarique  capita  vestra,  et  exquiri  pretia  ab 
interrogantibus,  Romanus  civis  sis,  an  Latinus  socius,  ut  ex  tua 
contumelia  et  miseria  alteri  honos  quaeratur  l  non  tu  :  siquideni 
L.  Aemilii  consulis,  qui  se  bene  mori,  quam  turpiter  viverc, 
maluit,  et  tot  fortissimomm  viroram,  qui  circa  eum  cumulati 
jacent,  cives  estis.  Sed  ante,  quam  opprimit  lux,  majoraqut 
hostium  agmina  obsepiunt  iter,  per  hos,  qui  inordinati  atque 
incompositi  obstrepunt  portis,  erampamus.  Ferro  atque  audacia 
via  fit,  quamvis  per  confertos  hostes.  cuiieo  quidem  hoc  laxum 
atque  solutum  agmen,  ut  si  mhil  obstet,  transibimus.  Itaque 
ite  mecum,  qui  et  vosmet  ipsos,  et  rempul)licam  salvam  vultis." 
Haec  ubi  dicta  dedit,  stringit  gladium,  cuneoque  facto  per  medios 
vadit  hostes.  et,  quum  in  latus  dextram,  quod  patebat,  Numidat' 
jacularentur,  translatis  in  dextmm  scutis,  in  majora  castra  ad 
sexcentos  evaserunt :  atque  inde  protinus,  alio  magno  agmine 
adjuncto,  Canusium  incohimcs  perveniunt.  Haec  apud  victos 
magis  unpetu  animorum,  quem  ingenium  suum  cuique  aut  fors 
dabat,  quam  ex  consilio  ipsorum,  aut  imperio  cujusquam,  age- 
bantur. 

V  '2 

LI.  Hannibali  victori  quum  ceteri  circumfusi  gratularentur, 
suaderentque,  ut,  tanto  perfunctus  bello,  diei  quod  reliquum 
esset,  noctisque  insequentis,  quietem  et  ipse  sibi  sumerct,  et  fessis 
daret  militibus  ;  Mabarbal,  praefectus  equitum,  minime  cessan- 
dum  ratus,  "  Imo,  ut,  quid  hac  pugna  sit  actum,  scias,  die  quinto," 
inquit,  "  victor  in  Capitolio  epulaberis.  sequerc  :  cum  equite,  ut 
prius  venisse,  quam  venturum,  sciant,  praecedam."  Hannibali 
nimis  laeta  res  est  visa,  majorque,  quam  ut  cam  statim  capere 
animo  posset.  Itaque,  voluntatem  se  laudare  Maharbalis,  ait : 
ad  consUium  pensandum  temporis  opus  esse.  Tum  Maharbal, 
"  Non  omnia,  nimirum,  eidem  dii  dedei-e.  vincere  scis,  Hannibal  ; 
victoria  uti  nescis."  Mora  ejus  diei  satis  creditur  saluti  fuisse 
urbi  atque  imperio.  Postero  die,  ubi  primum  illuxit,  ad  spolia 
legenda,  foedamque  etiam  hostibus  spectandam  stragem,  insistunt : 
jacebant  tot  Romanorum  millia,  pedites  passim  equitesque,  ut 
quem  cuique  fors  aut  pugna  junxerat,  aut  fuga.  Assiirgentes 
quidam  ex  strage  media  cruenti,  quos  stricta  matutino  frigore 
excitaverant  vulnera,  ab  hoste  oppressi  sunt.  Q,uosdam  et 
jacentes  vivos  succisis  feminibus  poplitibusque  invenerunt,  nu- 
dantes  cervicem  jugulumque,  et  reliquum  sauguinem  jubentes 
haurire.  Inventi  sunt  quidam  mersis  in  efFossam  ten'am  capiti- 
bus,  quos  sibi  ipsos  fecisse  foveas,  obruentesque  ora  supeijecta 
humo  interclusisse  spiritum,  apparebat.  Praecipue  convertit 
omnes  substratus  Numida  mortuo  superincubanti  Romano  vivus, 
naso  auribusque  laceratis  ;  quum,  manibus  ad  capiendum  telum 
inutilibus,  in  rabiem  ira  versus,  laniando  dentibus  hostem  exspi- 
rasset. 

LII.  Spoliis  ad  multum  diei  lectis,  Hannibal  ad  minora  ducit 
castra  oppugnanda,  et,  omnium  primum,  brachio  objecto,  flumine 
eos  excludit.  Cetcrum  ab  omnibus,  labore,  vigiliis,  vulneribus 
etiam,  fessis,  maturior  ipsius  spe  deditio  est  facta.  pacti,  ut  arma 
atque  equos  tradereut,  in  capita  Romana  trecenis  nummis  quad- 
rigatis,  in  socios  ducenis,  in  servos  centenis,  et  ut,  eo  pretio 
persoluto,  cum  singulis  abirent  vestimentis,  in  castra  hostes 
acceperunt ;  traditique  in  custodiam  omnes  sunt,  seorsum  cives 
sociique.  Dum  ibi  tempus  teritur,  interea  quum  ex  majoribus 
castris,  quibus  satis  virium  aut  anuni  fuit,  ad  quatuor  millia 
hominum  et  ducenti  equites,  alii  agmine,  alii  palati  passim  per 
agros,  quod  haud  minus  tutum  erat,  Canusium  perfugissent, 
castra  ipsa  ab  sauciis  timidisque  eadem  conditione,  qua  altera, 
tradita  hosti.  Praeda  ingens  parta  cst :  et,  praeter  equos  viros- 
que,  et  si  quid  argenti,  (quod  plurimum  in  phaleris  equorum 
erat ;  nam  ad  vescendum  facto  perexiguo,  utique  militantes,  ute- 
bantur)  omnis  cetera  praeda  diripienda  data  est.  Tum  sepeliendi 
causa  conferri  in  unum  corpora  suorum  jussit.  Ad  octo  millia 
fuisse  dicimtur  fortissimorum  vii"orum.    Consulem  quoque  Ro- 

manum  conquisitum  sepultumque,  quidam  auctores  sunt.  Eos, 
qui  Canusium  perfugerant,  mulier  Apula,  nomine  Busa,  genere 
clara  ac  divitiis,  moenibus  tantum  tectisque  a  Canusinis  acceptos, 
frumento,  veste,  viatico  etiam  juvit ;  pro  qua  ei  munificentia 
postea,  bello  perfecto,  ab  senatu  honores  habiti  sunt. 

LIII.  Ceterum,  quum  ibi  tribuni  mUitum  quatuor  essent, 
Fabius  Maximus  de  legione  prima,  cujus  pater  priore  anno  dic- 
tator  fuerat,  et  de  legione  secunda  L.  Publicius  Bibulus  et  P. 
Cornelius  Scipio,  et  de  legione  tertia  Ap.  Claudius  Pulcher,  qiii 
proxime  aedilis  fuerat ;  omnium  consensu  ad  P.  Scipionem, 
admodum  adolescentcm,  et  ad  Ap.  Claudium  summa  imperii 
delata  est.  quibus,  consultantibus  inter  paucos  de  summa  rerum, 
nunciat  P.  Furius  Philus,  cousularis  viri  filius,  nequicquam  cos 
perditam  spem  fovere  ;  desperatam  comploratamque  rcm  esse 
publicam  :  nobUes  juvenes  quosdam,  quoruni  principem  L.  Cae- 
cilium  Metellum,  marc  ac  naves  spectarc,  nt,  deserta  Italia,  ad 
regum  aliquem  transfugiant.  Q,uod  malum,  praeterquam  atrox, 
super  tot  clades  etiam  novum,  quum  stupore  ac  miraculo  torpidos 
defixisset,  et,  qui  aderant,  consilium  advocandum  de  eo  cense- 
rent ;  negat  consUii  rcm  esse  Scipio  juvenis,  fatalis  dux  hujusce 
belli.  Audendum  atque  agendum,  non  consultandum,  ait,  in 
tanto  malo  esse.  irent  secura  extemplo  amiati,  qui  rempublicani 
salvam  vellent :  nullo  verius,  quam  ubi  ea  cogitentur,  hostiuin 
castra  esse.  Pergit  ire,  sequentibus  paucis,  in  hospitium  Metelli. 
et,  quum  concUium  ibi  juvenum,  de  quibus  allatum  crat,  inve- 
nisset,  stricto  super  capita  consultantium  gladio,  "  Ex  mei  animi 
sententia,"  inquit,  "  ut  ego  rempublicam  populi  Romani  non 
deseram,  neque  alium  civem  Romanum  deserere  patiar.  Si 
sciens  fallo,  tum  me,  Jupiter  Optime  Maxime,  domum,  familiam, 
remque  meam,  pessimo  leto  afficias  !  In  haec  verba,  L.  Caccih, 
jures,  postulo,  ceterique,  qui  adestis :  qui  non  juraverit,  in  se 
hunc  gladium  strictum  csse  sciat."  Haud  secus  pavidi,  quam  si 
victorem  Hannibalcm  cemerent,  jurant  omnes  :  custodiendosque 
seraet  ipsos  Scipioni  tradunt. 

LIV.  Eo  tempore,  quo  haec  Canusii  agebantur,  Venusiam  ad 
consulem  ad  quatuor  millia  peditum  equitumque,  qui  sparsi  fuga 
per  agros  fuerant,  pervenere.  Eos  omnes  Venusini  pcr  famUias 
benigne  accipiendos  curandosque  quum  divisissent,  in  singulos 
equites  togas  et  tunicas  et  quadrigatos  nummos  quinos  vicenos,  et 
peditibus  denos,  et  arma,  quibus  deerant,  dederant.  ceteraque 
publice  ac  privatim  hospitalitcr  facta  :  certatumque,  ne  a  muliere 
Canusina  populus  Venusinus  officiis  \-inceretur.  Sed  gravius 
onus  Busae  multitudo  faciebat,  et  jam  ad  decem  millia  hominum 
erant.  Appiusque  et  Scipio,  postquam  incolumem  esse  alterum 
consulem  accepemnt,  nuncium  extemplo  mittunt,  quantae  secum 
peditum  equitumque  copiae  essent :  sciscitatumque  simul,  utrum 

Venusiam  adduci  exercitum,  an  manere  juberet  Canusii  \  Varro 
ipse  Canusium  copias  traduxit,  et  jam  aliqua  species  consularis 
exercitus  erat ;  moenibusque  se  certe,  si  non  armis,  ab  hoste 
videbantur  defensuri.  Romam,  ne  has  quidem  reliquias  super- 
esse  civium  sociorumque,  sed  occidione  occisos  cum  duobus  exer- 
citibus  consules,  deletasque  omnes  copias,  allatum  fuerat. 
Nunquam,  salva  urbe,  tantum  pavoris  tumultusque  intra  moenia 
Romana  fiiit.  itaque  succumbam  oneri,  neque  aggrediar  narrare, 
quae  edissertando  minora  vero  fecero.  Consule  exercituque  ad 
Trasimenum  priore  anno  amisso,  non  vulnus  super  Arulnus,  sed 
multiplex  clades,  cum  duobus  consulibus  duo  consulares  exer- 
citus  amissi  nmiciabantur  :  nec  ulla  jam  castra  Romana,  nec 
ducem,  nec  militem  esse  :  Hanuibalis  Apuliam,  Samnium,  ac  jam 
prope  totam  Italiam  factam.  NuUa  profecto  alia  gens  tanta  mole 
cladis  non  obruta  esset.  Comparem  cladem  ad  Aegates  insulas 
Karthaginiensium,  proelio  navali  acceptam,  qua  fracti,  Sicilia  ac 
Sardinia  cessere,  hinc  vectigales  ac  stipendiarios  fieri  se  passi 
sunt  ?  aut  pugnam  adversam  in  Africa,  cui  postea  hic  ipse  Hanni- 
bal  succubuit  2  nulla  ex  parte  comparandae  sunt,  nisi  quod  minore 
animo  latac  sunt. 

LV.  P.  Furius  Philus  et  M'.  Pomponius,  praetores,  senatum 
in  curiam  Hostiliam  vocaverunt,  ut  de  urbis  custodia  consulerent. 
neque  enim  dubitabant,  deletis  exercitibus,  hostem  ad  oppug- 
nandam  Romam,  quod  \inum  opus  belli  restaret,  ventunmi. 
Q,uum  in  malis,  sicut  ingcntibus,  ita  ignotis,  ne  consilium  quidem 
satis  expedirent,  obstreperetque  clamor  lamentantium  mulierum, 
et,  nondmn  palam  facto,  vivi  mortuique  per  omnes  paene  domos 
promiscue  complorarentur ;  tum  Q,.  Fabius  Maximus  censuit, 
equites  expeditos  et  Appia  et  Latina  via  mittendos,  qui,  obvios 
percxmctando  aliquos  profectos  ex  fuga,  passim  dissipatos,  forte 
referant,  quae  fortuna  consulum  atque  exercituum  sit :  et,  si  quid 
dii  immortales,  miseriti  imperii,  reliquum  Romano  nomini  fece- 
rint,  ubi  eae  copiae  sint :  quo  se  Hannibal  post  proelium  con- 
tulerit :  quid  paret,  quid  agat,  acturusque  sit.  Haec  exploranda 
noscendaque  per  impigros  juvenes  esse.  Illud  per  Patres  ipsos 
agendum,  quoniam  magistratuum  parum  sit,  ut  tumultum  ac 
trepidationem  in  urbe  tollant,  matronas  publico  arceant,  conti- 
ncrique  intra  suum  quamque  limen  cogant :  comploratus  famili- 
aiTim  coerceant :  silentium  per  urbem  faciant :  nuncios  rerum 
omnium  ad  praetores  deducendos  curent :  suae  quisque  fortunae 
domi  auctorem  exspectent :  custodesque  praeterea  ad  portas 
ponant,  qui  prohibeant  queraquam  egredi  urbem  :  cogantque 
homines  nuUam,  nisi  urbe  ac  moenibus  salvis,  salutem  sperare. 
Ubi  conticuerit  tumultus,  recte  tum  in  curiam  Patres  revocandos, 
consulendumque  de  urbis  custodia  esse. 

LVI.  Q,uum  m  hanc  sententiara  pedibus  omnes  issent,  summo- 


T.  LIVII  LIBKR  XXII.  85 

taque  foro  per  magistratus  turba,  Patres  diversi  ad  sedandos 
tumultus  discessissent ;  tum  demum  literae  a  Terentio  consule 
allatae  sunt,  L.  Aemilium  consulem  exercitmnque  caesum  ;  sese 
Canusii  esse,  reliquias  tantae  cladis  velut  ex  naufragio  colligen- 
tem.  ad  decem  millia  militum  fenne  esse,  Lncompositorum,  inordi- 
natorumque.  Poenum  sedere  ad  Cannas,  in  captivorum  pretiis 
praedaque  alia,  nec  victoris  animo,  nec  magni  ducis  more,  nun- 
dinantem.  Tum  privatae  quoque  per  domos  clades  vulgatae 
sunt :  adeoque  totam  urbem  opplevit  luctus,  ut  sacrum  anniver- 
sarium Cenris  intermissum  sit ;  quia  nec  lugentibus  id  facere  est 
fas,  nec  ulla  in  illa  teiupestate  matrona  expers  luctus  fuerat. 
Itaque,  ne  ob  eandem  causam  alia  quoque  sacra  publica  aut 
privata  desererentur,  senatusconsulto  diebus  trigintii  luctus  est 
finitus.  Ceteiiim  quum,  sedato  urbLs  tumultu,  revocati  in  curiam 
Patres  essent,  aliae  insuper  ex  Sicilia  literae  allatae  sunt  ab  T. 
Otacilio  propraetore,  regnum  Hieronis  classe  Punica  vastari :  cui 
quum  opem  iinploranti  fcrre  vellct,  nunciatum  sibi  esse,  aliam 
dassem  ad  Aegates  insulas  stare,  paratam  Lnstnictamque  ;  ut, 
ubi  se  versum  ad  tuendam  Syracusanam  oram  Poeni  sensissent, 
LUybaeum  extemplo  provinciamque  aliam  Romanam  aggrede- 
rentur.  itaque  classe  opus  esse,  si  regem  socium  Siciliamque  tueri 
vellent. 

LVII.  Literis  consulis  propraetorisque  lectis,  M.  Claudium, 
qui  claasi  ad  Ostiam  stanti  praeesset,  Canusium  ad  exercitum 
mittendum,  scribendumque  consuli,  ut,  quum  praetori  exercitum 
tradidisset,  primo  quoque  tempore,  quantum  per  commodum 
reipublicae  fieri  posset,  Romam  veniret.  Territi  etiam  super 
tantas  clades,  quum  ceteris  prodigiis,  tum  quod  duae  Vestales  eo 
anno,  Opimia  atque  Floronia,  stupri  compertae  ;  et  altera  sub 
terra,  ut  raos  est,  ad  portam  Collinam  necata  fuerat,  altera  sibi- 
met  ipsa  mortem  consciverat.  L.  Cantilius,  scriba  pontificis,  quo^ 
nunc  minores  pontifices  appellant,  qui  cum  Fiorouia  stupruni 
fecerat,  a  pontifice  maximo  eo  usque  virgis  in  comitio  caesus  erat, 
ut  inter  verbera  exspiraret.  Hoc  nefas  quum  inter  tot,  ut  fit, 
clades  in  prodigium  vcrsum  esset,  decemviri  libros  adire  jussi 
sunt.  Et  Q,.  Fabius  Pictor  Delphos  ad  oraculum  missus  est, 
sciscitatum,  quibus  pi-ecibus  suppliciisque  deos  possent  placare, 
et  quaenam  futura  finis  tantis  cladibus  foret.  Interim  ex  fatali- 
bus  libris  sacrificia  aliquot  extraordinaria  facta  ;  inter  quae  Gallus 
et  Galla,  Graecus  et  Graeca,  iu  foro  boario  sub  terra  vivi  demissi 
sunt  in  locum  saxo  conseptum,  jam  ante  hostiis  humanis,  minime 
Romano  sacro,  iml)utum.  Placatis  satis,  ut  rebantur,  deis,  M. 
Claudius  MarceUus  ab  Ostia  mille  et  quingentos  militcs,  quos  in 
classem  scriptos  habebat,  Romam,  ut  urbi  praesidio  essent,  mittit ; 
ipse,  legione  classis  (ea  tertia  legio  erat,)  cum  tribunis  militum 
Teanum  Sidicinum  praemissa,  cla.sse  tradita  P.  Furio  Philo  col- 

legae,  paucos  post  dies  Canusium  magnis  itineribus  contendit. 
Dictator  ex  auctoritate  Patrum  dictus,  M.  Junius,  et  Ti.  Sem- 
pronius  magister  equitum,  delectu  edicto,  jimiores  ab  annis 
septemdecim,  et  quosdam  praetextatos,  scribunt.  quatuor  ex  his 
legiones,  et  mille  equites  efFecti.  Item  ad  socios  Latinumque 
nomen,  ad  milites  ex  formula  accipiendos,  mittunt.  aiTua,  tela, 
alia,  parari  jubent :  et  vetera  hostium  spolia  detrahmit  templis 
porticibusque.  Et  aliam  formam  novi  delectus  inopia  liberorum 
capitum,  ac  necessitas  dedit :  octo  millia  juvenum  validorum  ex 
servitiis,  prius  sciscitantes  singulos,  vellentne  mUitare,  empta 
publice,  armaverunt.  Hic  mUes  magis  placuit,  quum  pretio 
minore  redimendi  captivos  copia  fieret. 

LVIII.  Namque  Hannibal  secundum  tam  prosperam  ad  Cannas 
pugnam,  victoris  magis,  quam  bellum  gerentis,  intentus  curis, 
quvmti,  captivis  productis  segregatisque,  socios,  sicut  ante  ad  Tre- 
biam  Trasimenumque  lacum,  benigne  allocutus,  siiie  pretio  dimi- 
sisset ;  Romanos  quoque  vocatos  (quod  nimquam  alias  antea) 
satis  miti  sermone  alloquitur  :  non  intemecinum  sibi  esse  cum 
Romanis  bellum  :  de  dignitate  atque  imperio  certare.  Et  patres 
virtuti  Romanae  cessisse  :  et  se  id  adniti,  ut  suae  invicem  simul 
felicitati  et  virtuti  cedatur.  Itaque  redimendi  se  captivis  copiani 
facere.  pretium  fore  tn  capita,  equiti  quingenos  quadrigatos  num- 
mos,  trecenos  pediti,  servo  centum.  Quanquam  aliquantum 
adjiciebatur  equitibus  ad  id  pretium,  quod  pepigerant  dedentes 
se  ;  laeti  tamen  quamcunque  conditionem  paciscendi  acceperunt. 
Placuit  sufiragio  ipsorum  decem  deligi,  qui  Romam  ad  senatvma 
irent.  nec  pignus  aliud  fidei,  quam  ut  jurarent  se  redituros,  accep- 
tum.  Missus  cum  his  Karthalo,  nobUis  Karthaginiensis ;  qui, 
si  forte  ad  pacem  inclinarent  animos,  conditiones  ferret.  Q,uum 
egressi  castris  essent,  unus  ex  iis,  minime  Romani  ingenii  homo, 
velut  aliquid  oblitus,  jurisjurandi  solvendi  causa  quum  in  castra 
redisset,  ante  noctem  comites  assequitur.  Ubi  eos  Romam  venire 
nunciatum  est,  Karthaloni  ob\dam  lictor  missus,  qui  dictatoris 
verbis  nunciaret,  ut  ante  noctem  excederet  finibus  Romanis. 

LIX.  Legatis  captivorum  senatus  ab  dictatore  datus  est. 
Q,uorum  princeps  M.  Junius,  "  Patres  conscripti,"  inquit,  "  nemo 
nostrum  ignorat,  nulli  unquam  civitati  vUiores  fuisse  captivos, 
quam  nostrae.  Ceterum,  nisi  nobis  plus  justo  nostra  placet  causa, 
non  alu  unquam  minus  negligendi  vobis,  quam  nos,  in  hostium 
potestatem  venerunt.  non  enim  in  acie  per  timorem  arma  tradi- 
dunus ;  sed,qu\mi  prope  ad  noctem,  superstantes  cumulis  caesorum 
corporum,  proelium  extraxissemus,  in  castra  recepimus  nos.  Diei 
reliquum  ac  noctem  insequentem,  fessi  labore  ac  vulneribus,  val- 
lum  sumus  tutati.  Postero  die,  quum,  circumsessi  ab  exercitu 
victore,  aqua  arceremur,  nec  ulla  jam  per  confertos  hostes  eruni- 
pendi  spes  esset,  nec  esse  nefas  duceremus,  quinquaginta  millibus 

hominum  ex  acie  nostra  trucidatis,  aliquem  ex  Cannensi  pugna 
Romanum  militem  restare  ;  tum  demum  pacti  sumus  pretium, 
quo  redempti,  dimitteremur :  arma,  in  quibus  nihil  jam  auxUii 
erat,  hosti  tradidimus.  Majores  quoque  acceperamus  se  a  Gallis 
auro  redemisse  :  et  patres  vestros,  asperrimos  illos  ad  conditionem 
pacis,  legatos  tamen  captivorum  redimendorum  gratia  Tarentum 
misisse.  atqui,  et  ad  AHiam  cum  Gallis,  et  ad  Heracleam  cmn 
Pyrrho,  utraque  non  tam  clade  infamis,  quam  pavore  ac  fuga, 
pugna  fuit.  Cannenses  campos  acervi  Romanorum  corporuni 
tegunt :  nec  supersumus  pugnae,  nisi  in  quibus  trucidandis  et 
ferrum  et  vires  hostem  defecerunt.  Sunt  etiam  de  nostris  quidam, 
qui  ne  in  acie  quidem  refugerunt :  sed,  praesidio  castris  relicti, 
quum  castra  traderentur,  in  potestatem  hostium  venerunt. 
Haud  equidem  ullius  civis  et  commilitonis  fortunae  aut  condi- 
tioni  invideo,  nec  premendo  alium  me  extulisse  velim  :  ne  illi 
quidcm,  (nisi  pernicitatis  pedum  et  cursus  aliquod  praemium  est) 
qui,  plerique  inermes  ex  acie  fugientes,  non  prius,  quam  Venusiae 
aut  Canusii,  constiterunt,  se  nobis  merito  praetulerint,  gloriati- 
que  sLnt,  in  se  plus,  quam  in  nobis,  praesidii  reipublicae  esse. 
Sed  illis  ct  bonis  ac  fortibus  militibus  utemini ;  et  nobis  etLini 
promptioribus  pro  patria,  quod  beneficio  vestro  redempti  atque 
ua  patriam  restituti  fuerimus.  Delectum  ex  omni  aetate  et  for- 
tuna  habetis :  octo  millLa  scrvorum  audio  armari :  non  minor 
numerus  noster  est,  nec  majore  pretio  reduni  possumus,  quam  hi 
emuntur.  nam,  si  conferam  nos  cum  illis,  injuriam  nomini  Ro- 
mano  facmm.  lUud  etiam  in  tali  consilio  animadvertenduni 
vobis  censeam,  Patres  conscripti,  (si  tamen  duriores  esse  velitis, 
quod  nullo  nostro  merito  faciatis)  cui  nos  hosti  relicturi  sitis : 
Pyrrho  videlicet,  qui  nos  hospitum  numero  habuit  captivos,  an 
barbaro  ac  Poeno ;  qui  utrum  avarior,  an  crudelior,  sit,  vix 
existimari  potest.  Si  vidcatis  catenas,  squalorem,  deformitatem 
civium  vestronun,  non  minus  profecto  vos  ea  species  moveat, 
quam  si  ex  altera  parte  cematis  stratas  Cannensibus  campis 
legiones  vestras.  Intueri  potestis  soUicitudinem  et  lacrimas  in 
vestibulo  curiae  stantium  cognatorum  nostrorum,  exspectantium- 
que  responsum  vestrum.  quum  ii  pro  nobis,  proque  iis,  qui  absunt, 
ita  suspensi  ac  soUiciti  sLnt ;  quem  censetis  animum  ipsorum 
esse,  quorum  in  discrimine  vita  libertasque  est?  Si,  me  Dius 
Fidius,  ipse  in  nos  mitis  Hannibal  contra  naturam  suam  esse 
veUt,  mliil  tamen  nobi^  vita  opus  esse  censeamus,  quum  indigni, 
ut  a  vobis  redimeremur,  visi  siunus.  Rediere  Romam  quondam, 
remissi  a  Pyrrho  sLne  pretio,  capti :  sed  rediere  cum  legatis,  pri- 
moribus  civitatrs,  ad  redimendos  sese  missis.  redeam  ego  in  patriam, 
trecentis  nummis  non  aestimatus  civisl  Suum  quisque  habet 
animum,  Patres  conscripti.  Scio  in  discrimine  esse  vitam  cor- 
pusque  meum.     Magis  me  famae  periculimi  movet,  ne  a  vobis 

damnati  ac  repulsi  abeamus.  neque  enim  vos  pretio  peptroisse 
homines  credeiit." 

LX.  Ubi  is  finem  fecit,  extemplo  ab  ea  turba,  quae  in  comitio 
erat,  clamor  flebilis  est  sublatus,  manusque  ad  curiam  tendebant, 
orantes,  ut  sibi  liberos,  fratres,  cognatos,  reddcrent.  Feminas 
quoque  metus,  ac  necessitas,  in  foro  turbae  huic  virorum  immLs- 
cuerat.  Senatus,  summotis  arbitris,  consuli  coeptus.  Ibi  qiium 
sententiis  variaretur,  et  alii  redimendos  de  publico,  alii  nullam 
publice  impensam  faciendam,  nec  prohibendos  ex  privato  redimi  ; 
si  qiiibus  argentum  in  praesentia  deesset,  dandam  ex  aerario 
pecuniam  mutuam,  praedibusque  ac  praediis  cavendum  populo, 
censerent :  tum  T.  Manlius  Torquatus,  priscae  ac  nimis  durae,  ut 
plerisque  videbatur,  severitatis,  interrogatus  sententiam,  ita  locu- 
tus  fertur  :  "  Si  tantumraodo  postulassent  legati  pro  iis,  qui  iii 
hostium  potestate  sunt,  ut  redimerentur,  sine  uUius  insectationc 
eorum,  brevi  sententiam  peregissem.  Quid  enim  aliud  quam 
admonendi  essetis,  ut  morem  traditum  a  patribus,  necessario  ad 
rem  militarem  exemplo,  servaretis  ?  Nunc  autem,  quum  prope 
gloriati  sint,  quod  se  hostibus  dediderint,  praeferrique  non  captis 
modo  in  acie  ab  hostibus,  sed  etiam  iis,  qui  Venusiam  Canusium- 
quc  pervenenmt,  atque  ipsi  C.  Terentio  consuli,  aequum  censue- 
rint ;  nihil  vos  eorum,  Patres  conscripti,  quae  illic  acta  sunt, 
ignorare  patiar.  Atque  utinam  haec,  quae  apud  vos  acturus 
sum,  Canusii  apud  ipsum  exercitum  agerem,  ojJtimum  testem 
ignaviae  cujusque  et  virtutis :  aut  unus  hic  saltem  adesset  P. 
Sempronius,  quem  si  isti  ducem  secuti  essent,  mUites  hodie  in 
castris  Romanis,  non  captivi  in  hostium  potestate,  essent !  Sed, 
quum,  fessis  pugnando  hostibus,  tum  victoria  laetis,  et  ipsis 
plerisque  regressis  in  castra  sua,  noctem  ad  erumpendum  liberam 
habuissent,  et  septem  armatonim  hominum  millia  perrumpere 
etiam  confertos  hostes  potuissent ;  neque  per  se  ipsi  id  facere 
conati  sunt,  neque  alium  sequi  voluerunt.  Nocte  prope  tota  P. 
Sempronius  Tuditanus  non  destitit  monere,  adhortari  eos,  dum 
paucitas  hostium  circa  castra,  dum  quies  ac  silentium  esset,  dum 
iiox  inceptum  tegeret,  se  ducem  sequerentur ;  ante  lucem  per- 
venire  in  tuta  loca,  m  sociorum  urbes,  posse.  Sicut  avorum 
memoria  P.  Decius,  tribunus  militum,  in  Samnio  ;  sicut,  nobis 
adolescentibus,  priore  Punico  bello  Calpuruius  Fiamma  trecentis 
voluntariis,  quum.  ad  tumulum  eos  capiendum,  situm  inter  medios 
hostes,  duceret,  dixit :  Moriamur,  milites,  et  mortp  nostrd  eripia- 
mus  ex  obsidione  circumventas  legiones :  si  lioc  P.  Sempronius 
diceret,  nec  viros  quidem  nec  Romanos  vos  duceret,  si  nemo 
tantae  virtutis  exstitisset  comes.  Viam  non  ad  gloriam  magis, 
quam  ad  salutem,  ferentem  demonstrat ;  reduces  in  patriam,  ad 
parentes,  ad  conjuges  ac  liberos,  facit.  Ut  servemini  deest  vobis 
animus?  quid,  si  moriendum  pro  patria  esset,  faceretis  ?    Quin- 

quaginta  millia  civium  sociorumque  circa  vos,  eo  ipso  die  caesa, 
jacent.  si  tot  excmpla  virtutis  non  movent,  nihil  unquam  move- 
bit :  si  tanta  cladcs  vilem  vitam  non  fecit,  nuUa  faciet.  Liberi 
atque  incolumes  desiderate  patriam  :  immo  desiderate,  dum  patria 
est,  dum  cives  ejus  estis.  sero  nunc  desideratis,  deminuti  capite, 
abalienati  jure  civium,  servi  Karthaginiensium  facti.  Pretio 
redituri  estis  eo,  unde  ignavia  ac  nequitia  abistis  ?  P.  Sempro- 
nium,  civem  vestnmi,  non  audistis,  arma  capcre  ac  sequi  se 
jubentem  ;  Ilannibalem  post  paulo  audistis,  castra  prodi  et  arma 
tradi  jubentem.  Quam  ego  ignaviam  istorum  accuso,  quum 
scelus  possim  accusare  ]  non  enim  modo  sequi  recusanmt  bene 
monentem,  sed  obsistere  ac  retinere  conati  sunt,  ni  strictis  gladiis 
viri  fortissimi  inertes  sumraovisscnt.  prius,  inquam,  P.  Scmpronio 
pcr  civium  agmcn,  quam  per  hostium,  fuit  erumpendum.  Ho6 
cives  patria  desideret  1  quorum  si  ceteri  similes  fuissent,  neminem 
hodie  ex  iis,  qui  ad  Cannas  pugnaverunt,  civem  haberet.  Ex 
millibus  septem  armatorum  sexcenti  exstiterunt,  qui  erumpere 
auderent,  qui  in  patriam  liberi  atque  armati  redirent :  neque  iis 
quadraginta  mUlia  hostium  obstitere.  quam  tutum  iter  duarum 
prope  legionum  agmini  faturum  censetis  fuisse  ?  Haberetis  hodie 
viginti  millia  annatorum  Canusii,  fortia,  fidelia,  Patres  conscripti. 
nunc  autem  qucmadmodum  hi  boni  fidelesque  (nam  fortes  ne 
ipsi  quidem  dixerint)  cives  esse  possunt  l  nisi  quis  credere  potest 
fuisse,  ut  erumpentibus,  quin  erumperent,  obsistere  conati  sunt : 
aut  non  invidere  eos,  quum  incolumitati,  tum  gloriae  iUorum, 
per  virtutem  partae,  quum  sibi  timorem  ignaviamque  servitutis 
ignominiosae  causam  esse  sciant.  Maluerunt  in  tentoriis  latentes 
simul  lucem  atque  hostem  exspcctare,  quum  silentio  noctis 
erumpendi  occasio  esset.  At  cnim  ad  crumpcndum  e  castris 
defuit  animus,  ad  tutanda  fortiter  castra  animum  habuerunt ; 
dies  noctesque  aliquot  obsessi,  vallum  armis,  se  ipsi  tutati  vallo 
sunt :  tandem,  ultima  ausi  passiquc,  quum  omnia  subsidia  vitae 
abessent,  afFectisquc  fame  viribus  arma  jam  sustinere  nequirent, 
necessitatibus  magis  humanis,  quam  armis,  victi  sunt.  Orto  sole 
hostis  ad  vallum  acccssit :  ante  secundam  horam,  nuUam  fortu- 
nam  certaminis  experti,  tradiderunt  arma  ac  seipsos.  Haec  vobis 
ipsorum  per  biduum  mUitia  fuit.  quum  in  acie  stare  ac  pugnare 
decuerat,  tum  in  castra  refugerunt :  quum  pro  vallo  pugnandum 
erat,  castra  tradiderunt,  neque  in  acie  neque  in  castris  utUes. 
Vos  redimam  ]  quum  erumpere  castris  oportet,  cunctamini  ac 
manetis  :  quum  manere,  castra  tutari  armis,  necesse  est ;  et  castru 
et  arma  et  vos  ipsos  traditis  hosti.  Ego  non  magis  istos  redi- 
mendos,  Patres  conscripti,  censeo,  quam  Ulos  dedendos  Hannibali, 
qui  per  medios  hostes  e  castris  eruperunt,  ac  per  summimi 
virtutem  se  patriae  restituerunt." 

LXI.  Postquam  ManUus  dixit,  quanquam  Patrum   quoque 

plerosqtie  captivi  cognatione  attingcbant,  praeter  exemplum  civi- 
tatis  minime  in  captivos  jam  inde  antiqxiitus  indulgentis,  pecu- 
niae  quoque  summa  homines  movit :  quia  nec  aerarium  exliaurire, 
magna  jam  summa  erogata  in  servos  ad  militiam  emendos  arman- 
dosque,  nec  Hannibalem,  maxime  hujusce  rei,  ut  fama  erat, 
egentem,  locupletari  volebant.  Quum  triste  responsum,  non 
redimi  captivos,  redditum  esset,  novusque  super  veterem  luctus 
tot  jactura  civium  adjectus  esset,  cum  magnis  fletibus  questibus- 
que  legatos  ad  portam  prosecuti  sunt.  Unus  ex  iis  domum  abiit, 
quod  fallaci  reditu  in  castra  jurejurando  se  exsolvisset.  Quod 
ubi  innotuit,  relatumque  ad  senatum  est,  omnes  censuerunt, 
comprehendendum,  et  custodibus  publice  datis  deducendum  ad 
Hannibalem,  esse.  Est  et  alia  de  captivis  fama,  decem  primos 
venisse  :  de  eis  quum  dubitatum  in  senatu  esset,  admitterentur  in 
urbem,  necne ;  ita  admissos  esse,  ne  tamen  iis  senatus  daretur. 
Morantibus  deinde  longius  omnium  spe,  alios  tres  insuper  legatos 
venisse,  L.  Scribonium,  et  C.  Calpumium,  et  L.  Manlium.  tum 
demum  ab  cognato  Scribonii,  tribuno  plebis,  de  redimendis  captivis 
relatum  esse,  nec  censuisse  redimendos  senatura  :  et  novos  legatos 
tres  ad  Hannibalem  revertisse,  decem  veteres  remansisse,  quod, 
per  causam  recognoscendi  nomina  captivorum  ad  Hannibalem  ex 
itinere  regressi,  religione  sese  exsolvissent.  de  iis  dedendis  magna 
contentione  actum  in  senatu  esse,  victosque  paucis  sententiis,  qui 
dedendos  censuerint :  ceterum  proximis  censoribus  adeo  omnibus 
notis  ignominiisque  confectos  esse,  ut  quidam  eorum  mcirtem  sibi 
ipsi  extemplo  consciverint ;  ceteri  non  foro  solum  omni  deinde 
vita,  sed  prope  luce  ac  publico,  caruerint.  Mirari  magis,  adeo 
discrepare  inter  auctores,  quam,  quid  veri  sit,  discemere,  queas. 
Q,uanto  autem  major  ea  elades  superioribus  cladibus  fuerit,  vel 
ea  res  indicio  est,  quod,  qui  socionmi  ad  eam  diem  firmi  steterant, 
tum  labare  coepenmt,  nulla  profecto  alia  de  re,  quam  quod 
desperaverant  de  imperio.  Defeoere  autem  ad  Poenos  hi  populi  : 
Atellani,  Calatini,  Hirpini,  Apulorum  pars,  Samnites  praeter 
Pentros,  Bruttii  omnes,  Lucani :  praeter  hos  Surrentini,  et  Grae- 
corum  omnis  fenne  ora,  Tarentioi,  Metapontini,  Crotonienses, 
Locrique  :  et  Cisalpini  omnes  Gralli.  Nec  tamen  hae  clades  defec- 
tionesque  sociorum  moverunt,  ut  pacis  unquam  mentio  apud 
Romanos  fieret,  neque  ante  consulis  Romam  adventum,  nec 
postquam  is  rediit,  renovavitque  memoriam  acceptae  cladis.  quo 
in  tempore  ipso  adeo  magno  animo  civitas  fuit,  ut  consuli,  ex 
tanta  clade,  cujus  ipse  causa  maxima  fuisset,  redeunti,  et  obviam 
itum  frequenter  ab  omnibus  ordinibus  sit,  et  gratiae  actae,  quod 
de  republica  non  desperasset :  cui,  si  Karthagioiensium  ductor 
fuisset,  nihn  recusandum  supplicii  foret. 

EPITOME. 


II,  III,  <SfC.  CAMPANI  ad  Hannihalem  defecerunt.  XI,  XII. 
Nuncius  Cannensis  victoriae,  Mago,  Karthaginem  missus,  annulos 
aureos,  a  digitis  occisorum  Romanorum  detractos,  in  vestibulo  curiae 
effudit :  quos  excessisse  modii  mensuram  traditur.  XII,  XIII. 
Post  quem  nuncium  Hanno,  vir  ex  Poenis  nobilissimus,  suadebat 
senatui  Karthaginiensium,  ut  pacem  a  populo  Bomano  peterent : 
nec  tenuit,  obstrepente  Barcind  factione.  XIV,  XV.  Claudius 
Marcellus  praetor  ad  Nolam,  XVI,  eruptione  udversus  Hannihalem 
ex  oppidofactd,  prospere  pugnavit.  XVIII.  Exercitus  Hannibalis 
per  hiberna  Capuae  ita  luxuriatus  est,  ut  corporum  viribus  atque 
animorum  enervaretur.  XIX.  Casilinum,  a  Poenis  obsessum,  ita 
fame  vexatum  est,  ut  lora  et  pelles,  scutis  detractas,  item  mures, 
essent;  et  nucibus,  per  Vulturnum  amnem  a  Romanis  missis,  vixe- 
rint.  XXIII.  Senatus  ex  equestri  ordine  hominibus  centum  nona- 
ginta  septem  suppletus  est.  XXIV.  L.  Postumius  praetor  a  Gallis 
cum  exercitu  caesus  est.  XXVI,  S^-c.  Cn.  et  P.  Scipiones  in  Hispania 
Hasdruhalem  vicerunt,  et  Hispaniam  suam  fecerunt.  XXXI. 
Reliquiae  Cannensis  exercitus  in  Siciliam  relegatae  sunt ;  ne  rece- 
derent  inde,  nisi  finito  hello.  XXXIII.  Inter  Philippum,  Macedo- 
num  regem,  et  Hannihalem  societas  juncta  est.  XXXV.  Sempronius 
Gracchus  consul  Campanos  cecidit.  XXXVI,  XXXVIII,  XL,  6^c. 
Praeterea  in  Sardinia  feliciter  a  T.  Manlio  praetore  adversus  Poenos 
Sardosque  res  gestas  continet.  a  quo  Hasdrubal  dux,  et  Mago,  et 
Hanno  capti.  XLV,  (^c.  Claudius  Marcellus  praetor  Hannibalis 
exercitum  ad  Nolam  proelio  fudit  et  vicit :  primusque,  tot  cladibus 
fessis,  Romanis  meliorem  spem  belli  dedit. 

I.  Hannibal,  post  Canncnsem  pugnam,  castra  capta  ac  direpta, 
confestim  ex  Apulia  in  Samnium  moverat,  accitus  in  Hirpinos  a 
Statio,  pollicente  se  Compsam  traditurum.  Compsanus  erat 
Trebius,  nobilis  intcr  suos :  sed  premebat  eum  Mopsiorum  fectio, 
familiae  per  gratiam  Romanorum  potentis.  Post  famam  Can- 
nensis  pugnae,  vulgatumque  Trebii  sermonibus  adventum  Hanni- 
balis,  quum  Mopsiani  urbem  excessissent ;  sine  certamine  tradita 
urbs  Poeno,  praesidiumque  acceptum  est.    Ibi  praeda  omni  atque 

impedimentis  relictis,  exercitu  partito,  Magonem  regionis  ejus 
urbes,  aut  deficientes  ab  Romanis  accipere,  aut  detrcctantes 
cogere  ad  defectionem,  jubet.  ipsc  per  agrum  Campanum  mare 
inferum  petit,  oppugnaturus  Neapolim,  ut  urbem  maritimam 
haberet.  Ubi  fines  Neapolitanorum  intravit,  Nimiidas  partim  in 
insidiis,  (et  pleraeque  cavae  sunt  viae,  sinusque  occulti)  quacun- 
que  apte  poterat,  disposuit ;  alios,  prae  se  actam  praedam  ex  agris 
ostentantes,  obequitare  portis  jussit.  in  quos,  quia  nec  multi  et 
incompositi  videbantur,  quum  turma  equitum  erupisset,  ab 
cedentibus  consulto  tracta  in  insidias  circumventa  est :  nec  eva- 
sisset  quisquam,  ni  mare  propinquum,  et  haud  procul  littore 
naves,  piscatoriae  pleraeque,  conspectae  peritis  nandi  dedissent 
eflFugium.  Aliquot  tamen  eo  proelio  nobiles  juvenes  capti  caesi- 
que  sunt :  inter  quos  et  Hegeas,  praefectus  equitum,  intempe- 
rantius  cedentes  secutus,  cecidit.  Ab  urbe  oppugnanda  Poenum 
absterruere  conspecta  moenia,  haudquaquam  prompta  oppug- 
nanti. 

II.  Inde  Capuam  flectit  iter,  luxuriantem  longa  felicitate 
atque  indu]gentia  fortunae,  maxime  tamen,  inter  cormpta  omnia, 
licentia  plebis,  sine  modo  libertatem  exercentis.  Senatmn  et 
sibi  et  plebi  obnoxium  Pacuvius  Calavius  fecerat ;  nobilis  idem 
ac  popularis  homo,  ceterum  malis  artibus  nanctus  opes.  is  quum 
eo  forte  anno,  quo  res  male  gesta  ad  Trasimenum  est,  in  summo 
niagistratu  esset,  jam  diu  infestam  senatui,  plebem  ratus,  per 
occasionem  novandi  res,  magnum  ausuram  facuius,  ut,  si  in  ea 
loca  Hannibal  cum  victore  exercitu  venisset,  trucidato  senatu, 
traderet  Capuam  Poenis ;  improbus  homo,  sed  non  ad  extremum 
perditus,  quum  mallet  incolumi,  quam  eversa,  republica  domi- 
nari,  nullam  autem  incolumem  esse  orbatam  publico  consilio 
crederet,  rationem  iniit,  qua  et  senatum  servaret,  et  obnoxium 
sibi  ac  plebi  faceret.  Vocato  senatu,  quum,  sibi  defectionis  ab 
Romanis  consilium  placiturum  nullo  modo,  nisi  necessarium 
fuisset,  praefatus  esset ;  quippe  qui  liberos  ex  Ap.  Claudii  filia 
haberet,  filiamque  Romam  nuptum  Livio  dedisset :  ceterum  ma- 
jorem  multo  rem,  magisque  timendam,  instare.  Non  enim,  per 
defectionem,  ad  tollendum  ex  civitate  senatum  plebem  spectare, 
sed,  per  caedem  senatus,  vacuam  rempublicam  traderc  Hannibali 
ac  Poenis  velle.  Eo  se  periculo  posse  liberare  eos,  si  se  permit- 
tant  sibi,  et,  certaminum  in  republica  obliti,  credant.  Quum 
omnes,  victi  metu,  permitterent ;  "  Claudam  in  curia  vos,"  inquit, 
"  et,  tanquam  et  ipse  cogitati  facinoris  particeps,  approbando 
consilia,  quibus  nequicquam  adversarer,  viam  saluti  vestrae  inve- 
niam.  In  hoc  fidcm,  quam  vultis  ipsi,  accipite."  Fide  data 
egre&sus,  claudi  curiam  jubet,  praesidiumque  in  vestibulo  reliquit, 
ne  quis  adire  curiam  injussu  suo,  neve  inde  egredi,  possit. 

III.  Tunc  vocato  ad  concionera  populo,  "  Quod  saepe,"  inquit, 

"  opta.stis,  Campani,  ut  supplicii  sumendi  vobis  ex  improbo  ac 
detestabUi  senatu  potestas  esset ;  eam  nunc,  non  per  tumultum 
expugnantes  domos  sing\ilorum,  quas  praesidiis  clientium  servo- 
rumque  tuentur,  cum  summo  vestro  periculo,  sed  tutam  habetis 
ac  liberam.  Clausos  omnes  in  curiam  accipite,  solos,  inermes : 
nec  quicquam  raptim,  aut  forte  temere,  egeritis.  de  singulorum 
capite  vobis  jus  sententiae  dicendae  faciam,  ut,  quas  quisque 
meritus  est,  poenas  pendat.  Scd,  ante  omnia,  ita  vos  irae  indul- 
gere  oportet,  ut  potiorem  ira  salutem  atque  utilitatem  vestram 
habeatis.  etenim  hos  (ut  opinor)  odistis  senatores,  non  senatum 
omnino  habere  non  vultis.  quippe  aut  rex,  (quod  abominandum) 
aut,  quod  unum  liberae  civitatis  consilium  est,  senatus  habendus 
est.  Itaque  duae  res  simul  agendae  sunt  vobis,  ut  et  veterem 
senatum  toUatis,  et  novum  cooptetis.  Citari  singulos  senatores 
jubebo,  de  quorum  capite  vos  consulam.  quod  de  quoque  censue- 
ritis,  fiet.  Sed  prius  in  ejus  locum  virum  fortem  ac  strenuum 
novum  senatorem  cooptabitis,  quam  de  noxio  supplicium  suma- 
tur."  Inde  consedit,  et,  nominibus  in  urnam  conjectis,  citari, 
quod  primum  sorte  nomen  excidit,  ipsumque  e  curia  produci, 
jussit.  Ubi  auditum  cst  nomen,  malum  et  improbum  pro  se 
quisque  clamare,  et  supplicio  dignum.  Tum  Pacuvius,  "  Video, 
quae  de  hoc  sententia  sit  data :  eligite  pro  malo  atque  improbo 
bonum  senatorem  et  justum."  Primo  silentium  erat,  inopia 
potioris  subjiciundi :  deinde,  quum  aliquis,  omissa  verecundia, 
quempiam  nominasset,  multo  major  extemplo  clamor  oriebatur  ; 
quum  alii  negarent  nosse,  alii  nunc  probra,  nunc  humilitatem 
sordidamque  inopiam,  et  pudendae  artis  aut  quaestus  genus,  obji- 
cerent.  Hoc  multo  magis  in  secundo  ac  tertio  citato  senatore  est 
factum  :  ut  ipsius  poenitere  homines  appareret,  quem  autem  in 
ejus  substituerent  locum  deesse  ;  quia  nec  eosdem  nominari  atti- 
nebat,  nihQ  aliud  quam  ad  audicnda  probra  nominatos,  et  multo 
humiliores  obscurioresque  ceteri  erant  eis,  qui  primi  memoriae 
occurrebant.  Ita  dilabi  homines,  notissimum  quodque  maluni 
raaxime  tolerabile  dicentes  esse,  jubentesque  senatum  ex  custodia 
dimitti. 

IV.  Hoc  modo  Pacuvius  quum  obnoxium  vitae  beneficio  sena- 
tum  multo  sibi  magis,  quam  plebi,  fecisset,  sine  armis,  jam  omni- 
bus  concedentibus,  dominabatur.  Hinc  senatores,  omissa  dignitatis 
libertatisque  memoria,  plebem  adulari,  salutare,  benigne  invitare, 
apparatis  accipere  epulis,  eas  causas  suscipere,  ei  semper  parti 
adesse,  secundum  eam  litem  judices  dare,  quae  magis  populari.s, 
aptiorque  in  \Tilgus  favori  conciliando,  esset.  Jam  vero  nihil  m 
senatu  actum  aliter,  quam  si  plebis  ibi  esset  concilium.  Prona 
semper  ciWtas  in  luxuriam,  non  ingeniorum  modo  vitio,  sed 
affluenti  copia  voluptatium,  et  illecebris  omnis  amoenitatis  mari- 
timae  terrestrisque  ;  tura  vero  ita  obsequio  principura  et  licentia 

plebei  lascivire,  ut  nec  libidini  nec  sumptibus  modus  esset.  ad 
contemptum  legum,  magistratuum,  senatus,  accessit  tum,  post 
Cannensem  cladem,  ut,  cujus  aliqua  erat  verecundia,  Romanum 
quoque  imperium  spemerent.  id  modo  erat  in  mora,  ne  extemplo 
deficerent,  quod  connubium  vetustum  multas  familias  claras  ac 
potentes  Romanis  miscuerat ;  et  quod,  quum  militarent  aliquot 
apud  Romanos,  maximum  vinculum  erant  trecenti  equites,  nobi- 
lissimus  quisque  Campanorum,  in  praesidia  Sicularum  urbiiun 
delecti  ab  Romanis  ac  missi. 

V.  Horum  parentes  cognatique  aegre  pervicerunt,  ut  legati  ad 
consulem  Romanum  mitterentur.  li  nondum  Canusium  pro- 
fectum,  sed  Venusiae  cum  paucis  ac  semiermibus,  consulem  inve- 
nerunt,  quam  poterat  maxime  miserabUem  bonis  sociis  ;  superbis 
atque  infidelibus,  ut  erant  Campani,  spemendum.  Et  auxit 
remm  suamm  suique  contemptum  consul  ninnis  detegendo  cladem 
nudandoque.  Nam,  quum  legati,  aegre  ferre  senatum  populum- 
que  Campanum,  adversi  quicquam  evenisse  Romanis,  nunciassent, 
pollicerenturque  omnia,  quae  ad  bellum  opus  essent ;  "  Morem 
magis,"  inquit,  "  loquendi  cimi  sociis  servastis,  Campani,  jubentes, 
quae  opus  essent  ad  bellum,  imperare,  quam  convenienter  ad 
praesentem  fortimae  nostrae  statum  locuti  estis.  Q,uid  enim 
nobis  ad  Cannas  relictum  est,  ut,  quasi  aliquid  habeamus,  id,  quod 
deest,  expleri  ab  sociis  velimus  ?  Pedites  vobis  imperemus,  tan- 
quam  equites  habeamus  ?  pccuniam  deesse  dicamus,  tanquam  ea 
tantum  desit  ?  Nihil,  ne  quod  suppleremus  quidem,  nobis  reliquit 
fortuna.  legiones,  equitatus,  amia,  signa,  equi  virique,  pecunia, 
commeatus,  aut  in  acie  aut  binis  postero  die  amissis  castris  perie- 
mnt.  Itaque  non  juvetis  nos  in  bello  oport«t,  Campani,  sed 
paene  bellum  pro  nobis  suscipiatis.  Veniat  in  mentem,  ut  trepi- 
dos  quondam  majores  vestros,  intra  moenia  compulsos,  nec  Sam- 
nitem  modo  hostem,  sed  etiam  Sidicinum  paventes,  receptos  in 
fidem,  apud  Saticulam  defenderimus,  coeptumque  propter  vos 
cum  Samnitibus  bellum  per  ccntum  prope  annos,  variante  fortima 
eventum,  tulerimus.  Adjicite  ad  haec,  quod  foedus  aequum 
deditis,  quod  leges  vestras,  quod  ad  extremum  (id  quod  ante 
Cannensem  certe  cladem  maximum  fuit)  civitatem  nostram  mag- 
nae  parti  vestrum  dedimus,  communicavimusque  vobiscum.  Ita- 
que  communem  vos  hanc  cladem,  quae  accepta  est,  credere, 
Campani,  oportet,  communem  patriam  tuendam  arbitrari  esse. 
Non  cum  Samnite  aut  Etmsco  res  est,  ut,  quod  a  nobis  ablatum 
sit,  in  Italia  tamen  imperium  maneat.  Poenus  hostis,  ne  Africae 
quidem  indigenam,  ab  ultimis  terramm  oris,  freto  Oceani  Her- 
culisque  columnis,  expertem  omnis  juris  et  conditionis  et  linguae 
prope  humanae,  mUitem  trahit.  Hunc,  natura  et  moribus  immi- 
tem  ferumque,  insuper  dux  ipse  efferavit,  pontibus  ac  molibus  ex 
humanomm  corpomm  stme  faciendis,  et  (quod  proloqui  etiam 

piget)  vesci  humanis  corporibus  docendo.  Hos,  infandis  pastos 
epulis,  quo9  contingere  etiam  nefas  sit,  videre  atque  habere  domi- 
nos,  et  ex  Africa  et  a  E^arthagine  jura  petere,  et  Italiam  Numi- 
darum  ac  Maurorum  pati  provinciam  esse,  cui  non,  genito  modo 
in  Italia,  detestabUe  sit  ?  Pulchrum  erit,  Campani,  prolapsum 
clade,  Romanum  imperium  vestra  fide,  vestris  viribus,  retentum 
ac  recuperatum  esse.  Triginta  millia  peditum,  quatuor  equitum, 
arbitror  ex  Campania  scribi  posse.  jam  pecxmiae  afFatim  est 
fnimentique.  Si  parem  fortunae  vestrae  fidem  habctis,  nec  Han- 
nibal  se  vicisse  sentiet,  nec  Romani  victos  esse." 

VI.  Hac  oratione  consulis  dimissis  redeuntibusque  domvmi 
k^gatis,  unus  ex  iis,  Vibius  Virrius,  tempus  venisse,  ait,  quo 
Campani  non  agrum  solum,  ab  Romanis  quondam  per  injuriam 
ademptum,  recuperare,  sed  imperio  etiam  Italiae  potiri,  possint. 
Foedus  enun  cum  Hannibale,  quibus  velint  legibus,  facturos. 
neque  controversiam  fore,  quin,  quum  ipse,  confecto  bello,  Han- 
nibal  victor  in  Africam  decedat,  exercitumque  deportet,  Italiae 
imperium  Campanis  relinquatur.  Haec  Virrio  loquenti  asscnsi 
omnes,  ita  rentmciant  legationem,  uti  deletum  omnibus  v-ideretur 
nomen  Romanum.  Extemplo  plebes  ad  defectionem  ac  pars 
major  senatus  spectare.  extracta  tamen,  auctoritatibus  seniorum, 
per  paucos  dies  est  res :  postremo  vicit  sententia  pluriura,  ut 
iidem  lcgati,  qui  ad  consulem  Romanum  ierant,  ad  Hannibalem 
mitterentur.  Quo  prius  quam  iretur  certumque  defectionis  con- 
sUium  esset,  Romam  legatos  missos  a  Campanis  in  quibusdam 
annalibus  invenio,  postulantes,  ut  alter  consul  Campanus  fieret, 
si  rem  Romanam  adjuvari  vellent ;  indignatione  orta,  summoveri 
a  curia  jussos  esse  :  missumque  lictorem,  qui  ex  urbe  educeret 
eos,  atque  eo  die  manere  extra  fines  Romanos  juberet.  Quia 
nimis  compar  Latinorum  quondam  postulatio  erat,  Coeliusque  et 
alii  id,  haud  sine  causa,  praetermiserant  scriptores,  ponere  pro 
certo  sum  veritus. 

VII.  Legati  ad  Hannibalem  venerunt,  pacemque  cum  eo  con- 
ditionibus  fecerunt :  Ne  quis  imperator  magistratusve  Poenorum 
jus  ullum  in  civem  Campanum  haberet,  neve  civis  Campanus 
invitus  militaret,  munusve  faceret :  ut  suae  leges,  sui  magistratus, 
Capuae  essent :  ut  trecentos  ex  Romanis  captivis  Poenus  daret 
Campanis,  quos  ipsi  elegissent  ;  cum  quibus  equitimi  Campano- 
rum,  qui  in  Sicilia  stipendia  facerent,  permutatio  fieret.  Haec 
pacta :  illa  insuper,  quam  quae  pacta  erant,  facinora  Campani 
ediderunt.  nam  praefectos  socium  civesque  Romanos  alios,  partim 
aliquo  militiae  munere  occupatos,  partim  privatis  negotiis  impli- 
citos,  plebs  repente  omnes  comprehensos,  velut  custodiae  causa, 
balneis  includi  jussit ;  ubi,  fervore  atque  aestu  anima  interclusa, 
foedum  in  modum  exspirarent.  Ea  ne  fierent,  neu  legatio  mit- 
teretur  ad  Poenum,  summa  ope  Decius  Magius,  vir  cui  ad  sum- 

mam  auctoritatem  nihil  praeter  sanam  civium  mentem  defuit, 
restiterat.  ut  vcro  praesidium  mitti  ab  Hannibalc  audivit,  Pyrrhi 
superbam  dominationem,  miscrabilemque  Tarentinorum  servitu- 
tem,  exempla  rcferens,  primo,  ne  reciperctur  pracsidiura,  palam 
vociferatus  cst :  deinde,  ut  rcccptum  aut  ejiceretur,  aut,  si  malum 
facinus,  quod  a  vetustissimis  sociis  consanguineisque  dcfecisscnt, 
forti  ac  memorabili  facinore  purgare  vellent,  ut  interfecto  Punico 
praesidio  rcstituercnt  se  Romanis.  Haec  (ncque  cnim  occulte 
agebantur)  quum  relata  Hannibali  essent,  primo  misit,  qui  voca- 
rent  Magium  ad  sese  in  castra  :  deinde,  quum  is  fcrocitcr  negasset 
se  iturum,  (nec  enim  Hannibali  jus  esse  in  civem  Campanum) 
concitatus  ira,  Pocnus  comprehendi  hominem,  vinctumque  attrahi 
ad  se,  jussit.  veritus  deinde,  ne  quid  inter  vim  tumultus,  atque 
ex  concitatione  animorum  inconsulti  ccrtaminis,  orirctur,  ipse, 
praemisso  nuncio  ad  Marium  Blosium,  praetorem  Campanum, 
postero  die  se  Capuae  futurum,  proficiscitur  e  castris  cum  modico 
praesidio.  Marius,  concione  advocata,  edicit,  ut  frequcntes  cuni 
conjugibus  ac  liberis  obviam  irent  Hannibali.  Ab  univcrsis  id 
non  obedienter  modo,  sed  cnise,  favore  ctiam  vulgi,  ct  studio 
visendi  tot  jam  victoriis  clarum  imperatorem,  factum  est.  Decius 
Magius  nec  obviam  egrcssus  est,  nec,  quo  timorem  aliquem  ex 
conscientia  significare  possct,  privatim  se  tenuit :  in  foro  cum  filio 
clientibusque  paucis  otiose  inambulavit,  trepidante  tota  civitate 
ad  excipiendum  Poenum  viscndumque.  Hannibal,  ingressus 
urbem,  senatum  extemplo  postulat :  precantibusque  inde  primori- 
bus  Campanorum,  ne  quid  eo  die  seriae  rei  gereret,  diemque  ut 
ipse,  adventu  suo  festum,  laetus  ac  libens  celebraret ;  quanquam 
praeceps  ingenio  in  iram  erat,  tamen,  ne  quid  in  principio  negaret, 
visenda  urbe  magnam  diei  partem  consumpsit. 

VIII.  Deversatus  est  apud  Ninnios  Celercs,  Stenium  Pacu- 
viumque,  inclitos  nobilitate  ac  divitiis.  Eo  Pacuvius  Calavius, 
de  quo  ante  dictum  est,  princeps  factionis  ejus,  quae  traxerat 
rem  ad  Poenos,  filium  juvenem  adduxit,  abstractum  abs  Decii 
Magii  latere,  cum  quo  ferocissime  pro  Romana  socictate  adversus 
Punicum  foedus  steterat ;  nec  eum  aut  inclinata  in  partem  alteram 
civitas,  aut  patria  majestas,  sententia  depulerat.  Huic  tum  pater 
juveni  Hannibalem  deprecando  magis,  quam  purgando,  placavit  ; 
victusque  patris  precibus  lacriraisque  ctiam  ad  coenam  eum  cura 
patre  vocari  jussit :  cui  convivio  neminem  Campanum,  praetcr- 
quam  hospites,  Jubelliumque  Taurcam,  insignem  bello  virum, 
adhibiturus  erat.  Coeperunt  epulari  de  die,  et  convivium  non  ex 
more  Punico,  aut  militari  disciplina,  esse  ;  sed,  ut  in  civitate 
atque  etiam  domo  luxuriosa,  omnibus  voluptatium  illecebris 
instructum,  Unus  nec  dominorum  invitatione,  nec  ipsius  inter- 
dum  Hannibalis,  Calavii  filius,  Perolla  vinci  potuit ;  ipse  valetu- 
dinem   excusans,    patre    animi    quoque    ejus    haud   mirabilem 

interturbationem  causante.  Solis  ferme  occasu  patrem  Calavium, 
ex  convivio  egressum,  secutus  filius,  ubi  in  secretum  (hortus  erat 
posticis  aedium  partibus)  pervenerunt  ;  "  Consilium,"  inquit, 
"  affero,  pater,  quo  non  veniam  solum  peccati,  quod  defecimus 
ad  Hannibalem,  impetraturi  ab  Romanis,  sed  in  multo  majore 
dignitate  et  gratia,  simus  Campani,  quam  unquam  fuimus." 
Q,uum  mirabundus  pater,  quidnam  id  esset  consUii,  quaereret ; 
toga  rejecta  ab  humero,  latus  succinctum  gladio  nudat :  "  Jam 
ego,"  inquit,  "  sanguine  Hannibalis  sanciam  Romanura  foedus. 
te  id  prius  scire  volui,  si  forte  abesse,  dum  facinus  patratur, 
malles." 

IX.  Quae  ubi  vidit  audivitquc  senex,  velut  si  jara  agendis, 
(juae  audiebat,  interesset,  amens  metu,  "  Per  ego  te,"  inquit, 
"  fili,  quaecumque  jura  liberos  jungunt  parentibus  precor  quae- 
soque,  ne  ante  oculos  patris  facere  et  pati  omnia  infanda  velis. 
Paucae  horae  sunt,  intra  quas,  jurantes  per  quicquid  deorum  est, 
dextrae  dextras  jungentes,  fidem  obstrinximus,  ut  sacratas  fide 
manus,  digressi  a  colloquio,  extemplo  in  eum  armaremus  ?  Ab 
hospitali  mensa  surgis,  ad  quam  tertius  Campanorum  adhibitus 
es  ab  Hannibale,  ut  eam  ipsam  mensam  cruentares  hospitis  san- 
guine  l  Hannil)alem  pater  fiho  mco  potui  placare,  filiura  Hanni- 
bali  non  possum  ?  Sed  sit  nihil  sancti,  non  fides,  non  religio,  non 
pietas :  audeantur  infanda,  si  non  pemicicm  nobis  cum  scelere 
afferunt.  Unus  aggressurus  es  Hannibalem  ?  quid  illa  turba  tot 
liberorum  servorumque  1  quid  in  unum  intenti  omnium  oculi  ? 
quid  tot  dextrae  l  torpescentne  in  amentia  illa  ?  Vultum  ipsius 
Hannibalis,  quem  amiati  exercitus  sustinere  nequeunt,  quem 
horret  populus  Romanus,  tu  sustinebis  ?  et,  alia  auxilia  desint, 
meipsum  feru-e,  corpus  meum  opponentem  pro  corpore  Hanni- 
balis,  sustinebis  2  Atqui  per  meum  pcctus  petendus  ille  tibi, 
transfigendusque,  est.  deterreri  hic  sine  te  potius,  quam  ilhc  vinci. 
Valeant  preces  apud  te  meae,  sicut  pro  te  hodie  valuerunt." 
Lsicrimantem  inde  juvenem  cernens,  raedium  complectitur,  atque, 
osculo  haerens,  non  ante  precibus  abstitit,  quam  pervicit,  ut  gla- 
dium  poneret,  fidemque  daret,  nihil  factumm  tale.  Tura  juvenis, 
"  Ego  quidem,"  inquit,  "  quam  patriae  debco,  pietatera  exsolvam 
patri,  tuam  doleo  vicem,  cui  ter  proditae  patriae  sustinendum  est 
crimen  :  semel,  quum  defectionis  ab  Romanis ;  itemm,  quum 
pacis  cum  Hannibale  fuisti  auctor  ;  tertio  hodie,  quum  restituen- 
dae  Romanis  Capuae  raora  atque  impedimentura  es.  Tu,  patria, 
ferrum,  quo  pro  te  armatus,  hanc  arcem  defendere  volebam,  hosti 
minime  parcens,  quando  parens  extorquet,  recipe."  Haec  quum 
dixisset,  gladium  in  publicum  trans  maceriam  horti  abjecit :  et, 
quo  minus  res  suspecta  esset,  se  ipse  convivio  reddidit. 

X.  Postero  die  senatus  frequens  datus  Hannibali.  ubi  priraa. 
ejus  oratio  perblanda  ac  benigna  fuit,  qua  gratias  egit  Campanis, 

quod  amicitiam  suam  Romanae  societati  praeposuissent :  et  inter 
cetera  magiiifica  promissa  pollicitus,  brevi  caput  Italiae  omni 
Capuam  fore,  juraque  inde  cum  ceteris  populis  Romanum  etiam 
petiturum.  Unum  esse  exsortem  Punicac  amicitiae,  foederisque 
secum  facti,  quem  neque  esse  Campanum  neque  dici  debere, 
Magium  Decium.  eum  postulare,  ut  sibi  dedatur,  ac  se  praesente 
de  eo  referatur,  senatusque  consultum  fiat.  Omnes  in  eam  sen- 
tentiam  ierunt,  quanquam  magnae  parti  et  vir  indignus  ea  cala- 
mitate,  et  haud  parvo  initio  minui  videbatur  jus  libertatis. 
Egressus  curia,  in  templo  magistratus  consedit :  comprehendique 
Decium  Magium,  atque,  ante  pedes  destitutum,  causam  dicere, 
jussit.  Q,ui  quum,  manente  ferocia  animi,  negaret  lege  foederis 
id  cogi  posse,  tum  injectae  catenae,  ducique  ante  lictorem  in  castra 
est  jussus.  Quoad  capite  aperto  est  ductus,  concionabundus 
incessit,  ad  circumfusam  undique  multitudinem  vociferans : 
"  Habetis  libertatem,  Campani,  quam  petistis.  foro  medio,  luce 
clara,  videntibus  vobis,  nulli  Campan6rum  secundus,  vinctus  ad 
mortem  rapior.  Quid  violentius  Capua  capta  fieret  ?  Ite  obviam 
Hannibali,  exornate  urbem,  diemque  adventus  ejus  consecrate, 
ut  hunc  triumphum  de  cive  vestro  spectetis."  Haec  vociferanti, 
quum  moveri  vulgus  videretur,  obvolutum  caput  est,  ociusque 
rapi  extra  portam  jussus.  ita  in  castra  perducitur,  extemploque 
impositus  in  navim,  et  Karthaginem  missus :  ne,  motu  aliquo 
Capuae  ex  indignitate  rei  orto,  senatum  quoque  poeniteret  dediti 
principis  ;  et,  legatione  missa  ad  rcpetendum  eum,  ne  aut  negando 
rem,  quam  primum  peterent,  ofFendendi  sibi  no^i  socii,  aut 
tribuendo  liabendus  Capuae  esset  seditionis  ac  turbarum  auctor. 
Navem  Cyrenas  detulit  tempestas,  quae  tum  in  ditione  regum 
erant.  ibi  quum  Magius  ad  statuam  Ptolemaei  regis  confugisset, 
deportatus  a  custodibus  Alexandriam  ad  Ptolemaeum,  quum  eum 
docuisset,  contra  jus  foederis  vinctum  se  ab  Hannibale  esse,  vin- 
culis  Uberatur  ;  permissumque,  ut  rediret,  seu  Romam  seu  Capuam 
mallet.  Nec  Magius  Capuam  sibi  tutam  dicere  ;  et  Romam  eo 
tempore,  quo  inter  Romanos  Campanosque  bellum  sit,  transfugae 
magis,  quam  hospitis,  fore  domicihum.  nusquam  malle,  quam  in 
regno  ejus,  vivere,  quem  vindicem  atque  auctorem  habeat 
libertatis. 

XI.  Dum  haec  geruntur,  Q,.  Fabius  Pictor  legatus  a  Delphis 
Romam  rediit,  responsumque  ex  scripto  recitavit :  divi  quoque 
in  eo  erant,  quibus  quoque  modo  supplicaretur.  "  tum,  si  ita 
faxitis,  Romani,  vestrae  res  meliores  facilioresque  erunt :  magis- 
que  ex  sententia  respublica  vestra  vobis  procedet,  victoriaque 
duelli  populi  Romani  erit.  Pythio  Apollini,  republica  vestra 
bene  gesta  servataque,  lucris  meritis  donum  mittitote,  deque 
praeda,  manubiis  spoliisque,  honorem  habetote  ;  lasciviam  a  vobis 
prohibetote."     Haec  ubi  ex  Graeco  carmine  interpretata  recitavit, 

tum  dixit,  se,  oraculo  egressum,  exteinplo  liis  omnibus  divis  rcm 
divinam  ture  ac  vino  fecisse  :  jussumque  ab  templi  antistite,  sicut 
coronatus  laurea  corona  et  oraculum  adisset,  et  rem  divinam 
fecisset,  ita  coronatum  navim  ascendere,  nec  ante  deponere  eam, 
quam  Romam  pervenisset.  Se,  quaecumque  imperata  sint,  cum 
summa  religione  ac  diligentia  exsecutum  ;  coronam  Romae  in 
aram  Apollinis  deposuisse.  Senatus  decrevit,  ut  eae  res  divinae 
supplicationesque  primo  quoque  tempore  cum  cura  fierent.  Duni 
haec  Romae  atque  in  Italia  geruntur,  nuncius  victoriae  ad  Cannas 
Karthaginem  venerat  Mago,  Hamilcaris  filius  :  non  ex  ipsa  acie 
a  fratre  missus,  sed  retentus  aliquot  dies  in  recipiendis  civitatibus 
Bruttiorum,  quaeque  deficiebant.  Is,  quum  ei  senatus  datus 
csset,  res  gestas  in  Italia  a  fratre  exponit :  Cum  sex  imperatori- 
bus  eum,  quorum  quatuor  consules,  duo  dictator  ac  magister 
equitum,  fuerint,  cum  sex  consularibus  exercitibus  acie  conflix- 
isse  :  occidisse  supra  ducenta  millia  hostium  :  supra  quinquaginta 
millia  cepisse.  Ex  quatuor  consulibus  duos  occidisse  ;  ex  duobus 
saucium  alteram,  altei-um,  toto  exercitu  amisso,  vix  cum  quin- 
quagintahominibus  cfFugisse.  magistrum  equitum,  quae  consularis 
potestas  sit,  fusum  fugatumque  :  dictatorem,  quia  se  in  aciem 
nunquam  commiscrit,  unicum  haberi  imperatorem.  Bruttios 
Apulosque,  partim  Samnitium  ac  Lucanorum,  defecisse  ad  Poenos. 
Capuam,  quod  caput  non  Campaniae  modo,  sed,  post  afflictam 
rem  Romanam  Cannensi  pugna,  Italiac  sit,  Hannibali  se  tradi- 
disse.  Pro  his  tantis  totque  victoriis,  verum  esse,  grates  deis 
immortalibus  agi  haberique. 

XII.  Ad  fidom,  deinde,  tam  laetarum  rerum,  eflFundi  in  vcsti- 
bulo  curiae  jussit  annulos  aureos,  qui  tantus  acervus  fuit,  ut, 
motientibus  dunidium  super  trcs  modios  cxplesse,  sint  quidam 
auctores.  Fama  tenuit,  quae  propior  vero  est,  haud  plus  fuLsse 
modio.  Adjecit  deinde  verbis,  quo  majoris  cladis  indicium  esset, 
neminem,  nisi  equitem,  atque  eonim  ipsorum  primores,  id  gerere 
insigne.  Summa  fuit  orationis,  Quo  jiropius  spem  belli  perficiendi 
sit,  eo  magis  omni  ope  juvandum  Ilannibalcm  esse.  procul  enim 
ab  domo  mUitiam  esse,  in  media  hostium  terra.  magnam  vim 
frumenti,  pecuniae,  absumi :  et  tot  acies,  ut  hostium  exercitus 
delesse,  ita  victoris  etiam  copias  parte  aliqua  minuisse.  Mitten- 
dum  igitur  supplementum  esse,  mittondam  in  stipendium  pecu- 
niam,  frumentumque,  tam  bene  meritis  de  nomine  Punico 
militibus.  Secundum  haec  dicta  Magonis  laetis  omnibus,  Himilco, 
vir  factionis  Barcinae,  locum  Hannonis  increpandi  esse  ratus, 
"  Quid  est,  Hanno  \"  inquit.  "  etiam  nunc  poenitet  belli  suscepti 
adversus  Romanos  l  Jube  dedi  Hannibalem :  veta  in  tam  prosperis 
rebus  grates  diis  immortalibus  agi.  audiamus  Romanum  senatorem 
in  Karthaginiensium  curia."  Tum  Hanno  :  "  Tacuissem  hodie, 
Patres  conscripti,  ne  quid  in  communi  omnium  gaudio,  minus 

laetiim  quod  esset  vobis,  loquerer.  nunc  interroganti  senatori, 
poeniteatue  me  adhuc  suscepti  adversus  Romanos  belli,  si  reticeam, 
aut  superbus  aut  obnoxius  videar  :  quorum  alterum  est  hominis 
alienae  libertatis  obliti ;  alterum  suae.  Respondeam  igitur  Hiiiiil- 
coni,  non  desisse  poenitere  me  belli,  neque  desiturum  ante 
invictum  vestrum  imperatorem  incusare,  quam  finitum  aliqua 
tolerabili  conditione  bellum  videro  :  nec  mihi  pacis  antiquae 
desiderium  ulla  alia  res,  quam  pax  nova,  finiet.  Itaque  ista, 
quae  modo  Mago  jactavit,  Himilconi  ceterisque  Hannibalis  satcl- 
litibus  jam  laeta  sunt  :  mihi  possuut  laeta  esse,  quia  res  bcUo 
bene  gestae,  si  volumus  fortuna  uti,  pacem  nobis  aequiorem 
dabunt.  nam,  si  praetermittimus  hoc  tempus,  quo  magis  dare, 
quam  accipere,  possumus  videri  pacem,  vereor,  ne  haec  quoque 
laetitia  luxuriet  nobis,  ac  vana  evadat.  Quae  tamen  nunc  quoque 
qualis  est  ?  Occidi  exercitus  hostium  :  mittite  milites  mihi.  Quid 
aliud  rogares,  si  esses  victus  l  Hostium  cepi  bina  castra,  praedae 
videlicet  plena  et  commeatuum  :  frumentum  et  pecuniam  date. 
Q,uid  aliud,  si  spoliatus,  si  exutus  castris  esses,  peteres  1  Et,  ne 
omnia  ipse  mirer,  (mihi  quoque  enim,  quoniam  respondi  Himil- 
coni,  interrogare  jus  fasque  est)  velim  seu  Himilco  seu  Mago 
respondeat ;  quum  ad  intemecionem  Romani  imperii  pugnatum 
ad  Cannas  sit,  constetque  in  defectione  totam  Italiam  esse  ;  pri- 
mum,  ecquis  Latini  nominis  populus  defecerit  ad  nos  ?  deinde, 
ecquis  homo  ex  quinque  et  triginta  tribubus  ad  Hannibalem 
transfugerit  V  Quimi  utrumque  Mago  negasset :  "  Hostium 
quidem  ergo,"  inquit,  "  adhuc  nimis  multum  superest.  Sed, 
raultitudo  ca  quid  animorum,  quidve  spei,  habeat,  scire  velim." 

XIII.  Quum,  id  nescire,  Mago  diceret :  "  Nihil  facilius  scitu 
est,"  inquit.  "  Ecquos  legatos  ad  Hannibalem  Romani  miscrunt 
de  pace  l  ecquam  denique  mentionem  pacis  Romae  factam  esse 
allatura  ad  vos  est  \"  Quum  id  quoque  negasset,  "  Bellum  igitur," 
inquit,  "  tam  integnim  habemus,  quam  habuimus,  qua  die  Han- 
nibal  in  Italiara  est  transgressus.  Quara  varia  victoria  priore 
Punico  bello  fuerit,  plerique,  qui  raemineriraus,  supersumus. 
imnquam  terra  marique  magis  prosperae  res  nostrae  visae  sunt, 
quam  ante  consules  C.  Lutatium  et  A.  Postumiura  fuerunt. 
Lutatio  et  Postumio  consulibus,  devicti  ad  Aegates  insulas  sumus. 
Quod  si  (id  quod  dii  omen  avertant)  nunc  quoque  fortuna  aliquid 
variaverit ;  tum  pacem  speratis,  quum  vinceraur,  quara  nunc, 
quum  vinciraus,  dat  nemo  1  Ego,  si  quis  de  pace  consulet,  seu 
deferenda  hostibus,  seu  accipienda,  habeo,  quid  sententiae  dicam  : 
si  de  iis,  quae  Mago  postulat,  refertis,  nec  victoribus  mitti  attinere 
puto,  et  frustrantibus  nos  falsa  atque  inani  spe  multo  rainus  cen- 
sco  raittenda  esse."  Haud  multos  rao^^it  Hannonis  oratio.  nam 
et  siraultas  cura  familia  Barcina  leviorem  auctorem  faciebat,  et 
occupati  animi  praesenti  laetitia  uihil,  quo  vanius  fieret  gaudium 

suum,  auribua  admittebant :  debellatumque  mox  fore,  si  adniti 
paululum  voluissent,  rebantur.  Itaque  ingenti  consensu  fit  sena- 
tusconsultum,  ut  Hannibali  quatuor  Numidarum  millia  in  sup- 
plemeutum  mitterentur,  et  quadraginta  elephanti,  et  argenti 
multa  talenta.  Dictatorque  cum  Jlagone  in  Hispaniam  prae- 
missus  est,  ad  conducenda  viginti  millia  peditum,  quatuor  equi- 
tum,  quibus  exercitus,  qui  in  Italia  quique  in  Hispania  erant, 
supplerentur. 

XIV.  Ceterum  haec,  ut  in  secundis  rebus,  segniter  otioseque 
gesta.  Romanos,  praeter  insitam  industriam  animis,  fortuna 
etiam  cunctari  prohibebat.  nam  nec  consul  ulli  rei,  quae  per  euni 
agenda  esset,  deerat ;  et  dictator,  M.  Junius  Pera,  rebus  divinis 
perfectis,  latoque,  ut  solet,  ad  populum,  ut  e(juum  escendere 
liceret,  praeter  duas  urbanas  legiones,  quae  principio  anni  a  con- 
sulibus  conscriptae  fuerant,  et  servorum  delectum,  cohortesque 
ex  agro  Piceno  et  Gallico  collectas,  ad  ultimum  prope  desperatae 
reipublicae  auxilium,  quum  honesta  utilibus  cedunt,  descendit, 
edixitque  :  Q,ui  capitalem  fraudem  ausi,  quique,  pccuniae  judi- 
cati,  in  vinculis  esscnt,  qui  eorum  apud  se  milites  fierent,  eos 
noxa  pecuniaque  sese  exsolvi  jussurum.  Ea  sex  millia  hominuni 
Gallicis  spoliis,  quae  triumpho  C.  Flaminii  translata  erant,  arma- 
vit.  itaque  cum  viginti  quinque  millibus  armatomm  ab  urbe 
proficiscitur.  Hannibal,  Capua  recepta,  quum  iterum  Neapoli- 
tanorum  animos,  partim  spe,  partim  metu,  nequicquam  tentasset, 
in  agrum  Nolanum  exercitum  traducit :  et,  ut  non  hostiliter 
statim,  quia  non  desperabat  voluntariam  deditionem,  ita,  si  mora- 
rentur  spem,  nihil  eorum,  quac  pati  aut  thnere  possent,  praeter- 
missurus.  Senatus,  ac  maxime  primorcs  ejus,  in  societate  Romana 
cum  fide  pcrstare  :  plebs  novarum,  ut  solet,  rerum  atque  Hanni- 
balis  tota  esse  :  metumque  agrorum  populationis,  et  patienda  in 
obsidione  multa  gravia  indignaque,  proponere  animo.  neque 
auctores  defectionis  deerant.  Itaque,  ubi  senatum  metus  cepit, 
si  propalam  tenderent,  resisti  multitudini  concitatae  non  posse  ; 
clam  simulando  dilationem  mali  inveniunt.  placere  enim  sibi 
defectionem  ad  Hannibalem  simulant :  quibus  autem  conditioni- 
bus  in  foedus  amicitiamque  novam  transeant,  parum  constare. 
Ita  spatio  sumpto,  legatos  propere  ad  praetorem  Romanum,  Mar- 
cellum  Claudium,  qui  Casilini  cum  exercitu  erat,  mittunt,  docent- 
que,  quanto  in  discrimine  sit  Nolana  res ;  agrum  Hannibalis  esse 
et  Poenorum,  urbem  extemplo  futuram,  ni  subveniatur.  conce- 
dendo  plebei,  senatum,  ubi  velint,  defecturos  se,  ne  deficere 
praefestinarent  effecisse.  Marcellus,  collaudatis  Nolanis,  eadem 
simulatione  extrahi  rem  in  suum  adventum  jussit :  interim  celari, 
quae  secum  acta  essent,  spemque  omnem  auxilii  Romani.  Ipse 
a  Casilino  Calatiam  petit  :  atque  inde,  Vulturno  amni  trajecto. 

perque  agrum  Saticulanuiu  Trebulanumque  super  Suessulam  per 
montes  Nolam  pervenit. 

XV.  Sub  adventum  praetoris  Romani,  Poenus  agro  Nolano 
excessit,  et  ad  mare  proxime  Neapolim  descendit,  cupidus  mari- 
timi  oppidi  potiundi,  quo  cursus  navibus  tutus  ex  Africa  esset. 
Ceterum,  postquam  Neapolim  a  praefecto  Romano  teneri  accepit, 
(M.  Junius  Silanus  erat,  ab  ipsis  Neapolitanis  accitus)  Neapoli 
quoquc,  sicut  Nola,  omissa,  petit  Nuceriam.  eam  quum  aliquandiu 
circumsedisset,  saepe  vi,  saepe  sollicitandis  nequicquam  nunc 
plebe  nunc  principibus,  fame  demum  in  deditionem  accepit, 
pactus  ut  inemies  cum  singulis  abirent  vestimentis.  deinde,  ut 
qui  a  principio  mitis  omnibus  Italicis  praeter  Romanos  videri 
vellet,  praemia  atque  honores,  qui  remanerent,  ac  militare  secum 
voluissent,  proposuit.  Nec  ea  spe  quemquam  tenuit.  dilapsi 
omnes,  quocunque  hospitia  aut  fortuitus  animi  inipetus  tulit,  per 
Campaniae  urbes,  maxime  Nolam  Neapolimque.  Quum  ferme 
triginta  senatores,  ac  forte  primus  quisque,  Capuam  petissent, 
exclusi  inde,  quod  portas  Hannibali  clausissent,  Cumas  se  contu- 
lerunt.  Nuceriae  praeda  militi  data  est,  urbis  direpta  atque 
incensa.  Nolam  Marcellus  non  sui  magis  fiducia  praesidii,  quam 
voluntate  principum,  habebat.  plebes  timebatur,  et  ante  omnes 
L.  Bantius,  quem  conseusus  attentatae  defectionis,  ac  metus  a 
praetore  Romano,  nunc  ad  proditionem  patriae,  nunc,  si  ad  id 
fortuna  defuisset,  ad  transfugiendum  stimulabat.  Erat  juvenis 
acer,  et  sociorum  ea  tempestate  prope  nobUissimus  eques.  Semi- 
necem  eum  ad  Cannas  in  acervo  caesorum  corporum  inventum, 
curatumque  benigne,  etiam  cum  donis  Ilannibal  domum  remi- 
serat.  ob  ejus  gratiam  meriti,  rem  Nolanam  in  jus  ditionemque 
dare  voluerat  Poeno  ;  anxiumque  eum  et  sollicitum  cura  novandi 
res  praetor  cemebat.  Ceterum,  quum  aut  poena  cohibendus 
esset,  aut  beneficio  conciUandus,  sibi  assumpsisse,  quam  hosti 
ademisse,  fortem  ac  strenuum  mahiit  socium,  accitumque  ad  se 
benigne  appellat :  Multos  eiim  invidos  inter  populares  habere, 
inde  existimatu  facile  esse,  quod  nemo  civis  Nolanus  sibi  indica- 
verit,  quam  multa  ejus  egregia  facinora  mihtaria  esscnt.  Sed, 
qui  in  Romanis  militaverit  castris,  non  posse  obscuram  ejus  vir- 
tutem  esse.  multos  sibi,  qui  cum  eo  stipendia  fecerint,  referre, 
qui  vir  esset  ille,  quaeque  et  quoties  pericula  pro  salute  ac  digni- 
tate  populi  Romani  adisset :  utique  Cannensi  proelio  non  prius 
pugna  abstiterit,  quam  prope  exsanguis  mina  superincidentium 
virorum,  equomm,  armorumque,  sit  oppressus.  "  Itaque  macte 
virtute  esto,"  inquit.  "  apud  me  tibi  omnis  honos  atque  onme 
praemium  erit :  et,  quo  frequentior  mecum  fueris,  senties  eam 
rem  tibi  dignitati  atque  emolumento  esse."  laetoque  juveni  pro- 
missis  equum  eximium  dono  dat,  bigatosque  quingentos  quae- 

storem  numerare  jubet :  lictoribus  imperat,ut  eum  se  adire,quoties 
velit,  patiantur. 

XVI.  Hac  comitate  Marcelli  ferocis  juvenis  animus  adeo  est 
mollitus,  ut  nemo  inde  sociorum  rem  Romanam  fortius  ac  fidelius 
juverit.  Quum  Hannibal  ad  portas  esset,  (Nolam  enim  rursiis  a 
Nuceria  moverat  castra)  plebcsque  Nolana  de  rntegro  ad  defec- 
tionem  spectaret,  IMarcellus  sub  adventum  liostium  intra  muros 
se  recepit ;  non  castris  metuens,  sed  ne  prodendae  urbis  occa- 
sionem  nimis  multis  in  eara  imminentibus  daret.  Instrui  deinde 
utrinque  acies  coeptae,  Romanorum  pro  moenibus  Nolae,  Poe- 
nonim  ante  castra  sua.  proelia  hinc  parva  inter  urbem  castraque, 
et  vario  eventu,  fiebant :  quia  duces  nec  prohibere  paucos  temere 
provocantes,  nec  dare  signum  universae  pugnae,  volebant.  In 
hac  quotidiana  duorum  exercituum  stationc  principes  Nolanorum 
nunciant  Marcello,  nocturna  colloquia  intcr  plebem  ac  Poenos 
fieri :  statutumque  esse,  ut,  quum  Romana  acies  egressa  portis  iret, 
impedimenta  eorum  ac  sarcinas  diriperent ;  clauderent  deinde 
portas,  murosque  occuparent,  ut,  potentcs  rerum  suarum  atque 
urbis,  Poenum  inde  pro  Romano  acciperent.  Haec  ubi  nunciata 
sunt  Marcello,  collimdatis  senatoribus  Nolanis,  priusquam  aliquis 
motus  intus  oriretur,  fortunam  pugnae  experiri  statuit.  Ad  tres 
portas  in  hostes  ^'ersas  tripartito  exercitum  instruxit :  impedi- 
menta  subsequi  jussit :  calones  lixasque  et  invalidos  miUtes  vallum 
ferre.  media  porta  robora  legionum  et  Romanos  equites,  duabus 
circa  portis  novos  milites  levemque  armaturam  ac  sociorum 
equitcs,  statuit.  Nolani  muros  portasque  adire  vetiti ;  subsidia- 
que  destinata  impedimentis  data,  ne,  occupatis  proelio  legionibus, 
in  ea  impetus  fieret.  ita  instructi  intra  portas  stabant.  Hanni- 
l>ali,  sub  signis  (id  quod  per  aliquot  dies  fecerat)  ad  multum  diei 
in  acie  stanti,  primu  miraculo  esse,  quod  nec  exercitus  Romanus 
porta  egrederetur,  nec  armatus  quisquam  in  muris  esset.  ratus 
deinde  prodita  colloquia  esse,  metuque  resides  factos,  partem 
militum  in  castra  remittit,  jussos  propere  apparatum  omnem 
oppugnandae  urbis  in  primam  aciem  afferre  ;  satis  fidens,  si 
cunctantibus  instaret,  tumultum  aliquem  in  urbe  plebem  motu- 
ram.  Dum  in  sua  quisque  ministeria  discursu  trepidat  ad  prima 
signa,  succeditque  ad  muros  acies,  patefacta  repente  porta,  Mar- 
cellus  signa  canere,  clamoremque  tolli,  ac  pedites  prinium,  deinde 
e^juites,  quanto  maxirao  possent  impetu,  in  hostem  erumpere, 
jubet.  Satis  terroris  tumultusque  in  aciem  mediam  intulerant, 
quum  duabus  circa  poilis  P.  Valerius  Flaccus  et  C.  Aurelius, 
legati,  in  comua  hostiura  erupere.  Addidere  clamorera  lixae 
calonesque,  et  alia  turba  custodiae  impedimentorum  apposita,  ut, 
paucitatem  maxime  spernentibus,  Poenis  ingentis  repente  exer- 
citus  speciem  fecerint.  Vix  equidera  ausim  affirmare,  quod 
quidam  auctorea  sunt,  duo  millia  et  octingentos  hostium  caesos  ; 

non  plus  quingentos  Romanum  amisisse.  Sive  tanta,  sive  minor, 
victoria  fuit,  ingens  eo  die  rcs,  ac  nescio,  an  niaxima  illo  bello 
gesta  sit.  non  vinci  enim  ab  Hannibale  vincentibus  difficUius  fuit, 
quam  postea  vincere. 

XVII.  Hannibal,  spe  potiundae  Nolae  adempta,  quum  Acerras 
recessisset,  Marcellus  extemplo,  clausis  portis  custodibusque  dis- 
positis,  ne  quis  egrederetur,  quaestionem  in  foro  de  iis,  qui  clam 
in  colloquiis  hostium  fuerant,  habuit :  supra  septuaginta,  dam- 
natos  proditionis,  securi  percussit,  bonaque  corum  jussit  public;i 
populi  Romani  esse  ;  et,  summa  rerum  senatui  tradita,  cum 
exercitu  omni  profectus,  supra  Suessulam  castris  positis  consedit. 
Poenus,  Acerras  primum  ad  voluntariara  deditionem  conatus  per- 
licere,  postquam  obstinatos  vidit,  obsidere  inde  atque  oppugnarc 
parat.  ceterum  Acerranis  plus  animi,  quam  virium,  erat.  Itaque, 
desperata  tutela  urbis,  ut  circuravallari  raoenia  viderunt,  prius- 
quam  continuarentur  hostium  opera,  per  intermissa  munimenta, 
neglectasque  custodias,  silentio  noctis  dilapsi,  per  vias  inviaque, 
qua  quemque  aut  consiliura  aut  error  tulit,  in  urbes  Carapaniae, 
quas  satis  certum  erat  non  mutasse  fidem,  perfugerunt.  Hanni- 
bal,  Acerris  direptis  atque  incensis,  quum  a  Casilino  dictatorem 
Romanum  legionesque  novas  acciri  nunciassent,  ne  quis,  tam 
propinquis  hostium  castris,  Capuam  quoque  recurrat,  exercitum 
ad  Casilinum  ducit.  Casilinura  eo  terapore  quingeuti  Praenes- 
tini  habebant,  cum  paucis  Roraanis  Latinique  norainis,  quos 
eodem  audita  Cannensis  clades  contulerat.  hi,  non  confecto  Prae- 
neste  ad  diera  delectu,  serius  profecti  dorao,  quum  Casilinum  ante 
adversae  pugnae  faraam  venissent,  et  aliis  aggregarent  sese  Ro- 
manis  sociisque,  profecti  a  Casilino  quum  satis  magno  agraine 
irent ;  avertit  eos  retro  CasUinura  nuncius  Cannensis  pugnae.  ibi 
quura  dies  aliquot  suspecti  Campanis,  tuiientesque,  cavendis  ac 
struendis  in  vicem  insidiis  traduxissent,  jamque  de  Capuae  defec- 
tione  agi,  accipique  Hannibalem,  satis  pro  certo  habuere,  inter- 
fectis  nocte  oppidanis,  partem  urbis,  quae  cis  Vulturnum  est,  (eo 
enim  dividitur  amni)  occupavere.  idque  praesidium  Casilini 
habebant  Romani,  Additur  et  Perusina  cohors,  homines  quad- 
ringenti  sexaginta,  eodem  nuncio,  quo  Praenestini  paucos  ante 
dies,  Casilinum  compulsi.  et  satis  ferme  armatorum  ad  tam  exigua 
raoenia,  et  flumine  altera  parte  cincta,  tuenda  erat.  penuria 
frumenti,  nimium  etiam  ut  videretur  horainura,  efficiebat. 

XVIII.  Hannibal,  quum  jam  inde  haud  procul  esset,  Gaetulos 
cum  praefecto,  noraine  Isalca,  praemittit :  ac  primo,  si  fiat  coUo- 
quii  copia,  verbis  benignis  ad  portas  aperiendas,  praesidiumque 
accipiendum,  perlicere  jubet ;  si  in  pertinacia  perstent,  rem 
gerere,  ac  tentare,  si  qua  parte  invadere  urbem  possit.  Ubi  ad 
moenia  accessere,  quia  silentium  erat,  solitudo  visa  ;  metuque 
concessum,  barbarus,  ratus,  moliri  portas,  et  claustra  refringere. 

parat.  quuna,  patefactis  repente  portis,  cohortes  duae,  ad  id  ipsum 
instructae  intus,  ingenti  cum  tumultu  erumpunt,  stragemque 
hostium  faciunt.  Ita  primis  repulsis,  Maharbal,  cum  majore 
robore  virorum  missus,  nec  ipse  eruptionem  cohortium  sustinuit. 
postremo  Hannibal,  castris  ante  ipsa  moenia  oppositis,  parvain 
urbem  parvumque  praesidium  summa  vi  atque  omnibus  copiis 
oppugnare  parat.  ac,  dum  instat  lacessitque,  corona  undique 
circumdatis  moenibus,  aliquot  milites  et  promptissimum  quem- 
que,  e  nmro  turribusque  ictos,  araisit.  Semel  ultro  erumpentes 
agmine  elephantorum  opposito  prope  interchisit,  trepidosque 
compulit  in  urbem,  satis  multis,  ut  ex  tanta  paucitate,  interfectis. 
plures  cecidissent,  ni  uox  proelio  intervenisset.  Postero  die 
omnium  animi  ad  oppugnandum  accenduntur  ;  utique  postquam 
corona  aurea  muralis  propositii  cst,  atque  ipse  dux  castelH,  plano 
loco  positi,  segnem  oppugnationem  Sagunti  expugnatoribus  expro- 
brabat,  Cannarura,  Trasimenique,  et  Trebiae  singulos  admonens 
universosque.  Inde  vineae  quoque  coeptae  agi,  cuniculique  :  nec 
ad  varios  conatus  hostium  aut  vis  ulla  aut  ars  deerat.  Socii 
RomanoiTim  propugnacula  adversus  vineas  statuere,  transversis 
cuniculis  hostiura  cuniculos  excipere,  et  palara  et  clam  coeptLs 
obviam  ire  :  donec  pudor  etiam  Hannibalem  ab  incepto  avertit ; 
castrisque  communitis,  ac  praesidio  modico  imposito,  ne  omissii 
res  videretur,  in  hibema  Capuara  concessit.  Ibi  parteni  majorem 
hiemis  exercitura  in  tectis  habuit,  adversus  omnia  humaua  mala 
saepe  ac  diu  duratum,  bonis  inexpertum  atque  insuetum.  Itaque, 
quos  nulla  mali  vicerat  vis,  perdidere  nimia  bona  ac  voluptates 
immodicae  ;  et  eo  impensius,  quo  avidius  ex  insolentia  in  eas  se 
merserant.  Somnus  enhn,  et  vinum,  et  epulae,  et  scorta,  bah- 
neaque,  et  otium,  consuetudine  in  dies  blandius,  ita  enervaverant 
corpora  animosque,  ut  magis  deinde  praeteritae  victoriae  eos 
quam  praesentes  tutarentur  vires  ;  majusque  id  peccatum  ducis 
apud  peritos  artium  militarium  haberetur,  quam  quod  non  ex 
Cannensi  acie  protinus  ad  urbera  Romanam  duxisset.  illa  enim 
cunctatio  distulisse  modo  victoriam  videri  potuit,  hic  error  vires 
ademisse  ad  vincendmn.  Itaque,  Hercule,  vehit  si  cum  alio 
exercitu  a  Capua  exiret,  nihil  usquara  pristinac  disciplmae  tenuit. 
nam  et  redierunt  plerique  scortis  impliciti :  et,  ubi  primuni  sub 
pelUbus  haberi  coepti  sunt,  viaque  et  alius  militaris  kbor  excepit, 
tironum  modo  corporibus  animisque  deficiebant :  et  derade,  per 
omne  aestivoram  tempus,  magna  pars  sine  commeatibus  ab  signis 
dilabebantur ;  neque  aUae  latebrae,  quam  Capua,  desertoribus 
erant. 

XIX.  Ceteram,  mitescente  jam  liierae,  educto  ex  hibernis 
inilite,  Casilinum  redit.  ubi,  quanquani  ab  oppugnatione  cessatum 
erat,  obsidio  tamen  continuata  oppidanos  praesidiumque  ad  ulti- 
mum  inopiae  adduxerat.     Castris  Romanis  Ti.  Sempronius  prae- 

erat,  dictatore  auspiciorum  repetendorum  causa  profecto  Romam. 
Marcellum,  ct  ipsum,  cupientem  ferre  auxilium  obsessis,  et 
Vulturnus  amnis  inflatus  aquis,  et  preccs  Nolanorum  atque  Acer- 
ranorum,  tenebant,  Campanos  timentium,  si  praesidium  Roma- 
num  abscessissct.  Gracclius,  assidens  tantum  Casilino,  quia 
praedictum  erat  dictatoris,  ne  quid  absente  eo  rei  gereret,  nihil 
movebat :  quanquam  quae  facile  omnem  patientiam  vincerent, 
nunciabantur  a  Casilino.  nam,  et  praecipitasse  se  quosdam  non 
tolerantes  famem,  constabat,  et  stare  inermes  in  muris,  nuda 
corpora  ad  missilium  telorum  ictus  praebentes,  Ea  aegre  patiens 
Gracchus,  quum  nequc  pugnam  conserere  dictatoris  injussu 
auderet,  (pugnandum  autem  esse,  si  palam  frumentum  importaret, 
videbat)  neque  clam  impoiiandi  spes  esset,  farre,  ex  agris  circa 
uudique  convecto,  quum  complura  dolia  complesset,  nuncium  ad 
magistratum  Casilinum  misit,  ut  exciperent  dolia,  quae  amnis 
deferret.  Insequenti  nocte,  intentis  omnibus  in  flumen  ac  spem 
ab  nuncio  Romano  factam,  doKa  medio  missa  amni  defluxerunt : 
aequaliter  inter  omnes  frumentum  divisum.  Id  postero  quoque 
die  ac  tertio  factum  cst.  nocte  et  mittebantur  et  perveniebant ; 
eo  custodias  hostium  fallebant.  Imbribus  deinde  continuis  cita- 
tior  solito  amnis  transverso  vortice  dolia  impulit  ad  ripam,  quam 
hostes  servabant.  ibi  haerentia  inter  obnata  ripis  salicta  conspi- 
ciimtur  :  nunciatumque  Hannibali  est,  et  deinde  intentiore  cus- 
todia  cautum,  ne  quid  falleret  Vultumo  ad  urbem  missum. 
Nuces  tamen,  fusae  ab  Romanis  castris,  quum  medio  amni  ad 
Casilinum  defluerent,  cratibus  excipiebantur.  Postremo  ad  id 
ventum  inopiae  est,  ut  lora  detractasque  scutis  pelles,  ubi  fervida 
mollissent  aqua,  mandere  conarentur,  nec  muribus  aliove  animali 
abstinerent,  et  omne  herbarum  radicumque  genus  aggeribus 
infimis  muri  eruerent.  et,  quum  hostes  obarassent  quicquid  her- 
bidi  terreni  extra  mui-um  erat,  raporum  semen  injecerunt,  ut 
Hannibal,  "  Eone  usquc,  dum  ea  nascantur,  ad  CasUinum  sessu- 
rus  sum  l"  exclamaret :  et,  qui  nullam  antea  pactionem  auribus 
admiserat,  tum  denium  agi  secum  est  passus  de  redemptione 
liberoi-um  capitum.  Septunces  auri  in  singulos  pretium  convenit. 
Fide  accepta,  sese  tradiderunt :  donec  omne  aurum  persolutum 
est,  in  vinculis  habiti,  tum  remissi  Cumas  cum  fide.  Id  verius 
eat,  quam  ab  equite,  in  abeuntes  immisso,  interfectos.  Praenes- 
tini  maxima  pars  fuere.  ex  quingentis  septuaginta,  qui  in  prae- 
sidio  fuerunt,  minus  dimidium  ferrum  famesque  absumpsit : 
ceteri  incolumes  Praeneste  cum  praetore  suo  Manicio  (scriba  is 
antea  fuerat)  redierunt.  Statua  ejus  indicio  fuit,  Praeneste  in 
foro  statuta,  loricata,  amicta  toga,  velato  capite  ;  et  tria  signa 
cum  titulo  lamnae  aeneae  inscripto,  "  Manicium  pro  militibus, 
qui  Casilini  in  praesidio  fuerint,  votum  vovisse."  Idem  titulus 
tribus  signis,  in  aede  Fortunae  positis,  fuit  subjectus. 

XX.  Casilinum  oppidum  redditum  Campanis  est,  finnatiun 
septingentorum  militum  de  exercitu  Hannibalis  praesidio  ;  ne, 
ubi  Poenus  inde  abscessisset,  Romani  oppugnarent.  Praenestinis 
militibus  senatus  Romanus  duplex  stipendium,  et  quinquennii 
mUitiae  vacationem,  decrevit.  civitate  quum  donarentur  ob  virtu- 
tem,  non  mutaverunt.  Perusinorum  casus  obscurior  fama  est ; 
quia  nec  ipsorum  monumento  ullo  est  Ulustratus,  nec  dccreto 
Romanorum.  Eodem  tempore  Petelinos,  qui  uni  ex  Bruttiis 
manserant  in  amicitia  Romana,  non  Karthaginienses  modo,  (jui 
regionem  obtinebant,  sed  Bruttii  quoque  ceteri,  ob  separata  ab 
se  consilia,  oppugnabant.  Quibus  quum  obsisterc  malis  nequi- 
rent  Petelini,  legatos  Romam  ad  praesidium  petendum  miserunt. 
quorum  preces  lacrimaeque  (in  questus  enim  flebiles,  quum 
sibimet  ipsi  consulere  jussi  sunt,  sese  in  vestibulo  curiae  profu- 
derunt)  ingentem  misericordiam  Patribus  ac  populo  moverunt. 
consultique  iterum  a  M.'  Pomponio  praetore,  Patrcs,  circum- 
spectis  omnibus  imperii  viri}jus,  fateri  coacti  niliil  jam  longinquis 
sociis  in  se  praesidii  csse,  redire  domum,  fidcque  ad  ultimum 
expleta  consulere  sibimet  ipsos  in  reliquum,  praosenti  fortuna, 
jusserunt.  Haec  postquam  renunciata  legatio  Petelinis  cst, 
tantus  repente  moeror  pavorque  senatum  eoram  cepit,  ut  pars 
profugiendi,  qua  quisque  posset,  ac  deserendae  urbis,  auctores 
essent ;  pars,  quando  deserti  a  veteribus  sociis  esscnt,  adjungendi 
se  ceteris  Bruttiis,  ac  per  eos  dedendi  Hannibali.  Vicit  tamen 
ea  pars,  quae  nihil  raptim  nec  temere  agendum,  consulendumque 
de  integro,  censuit.  Relata  postero  die  per  minorem  trepida- 
tionem  re,  tenuerunt  optimates,  ut,  convectis  omnibus  ex  agris, 
urbem  ac  muros  firmarent. 

XXI.  Per  idem  fere  tempus  literae  ex  Sicilia  Rardiniaque 
Romam  allatae.  Priores  ex  SicUia  T.  Otacilii  propraetoris  in 
senatu  recitatae  sunt :  L.  Furium  praetorem  cum  classe  ex  Africa 
Lilybaeum  venisse  ;  ipsum,  graviter  saucium,  in  discrimine  ultimo 
vitae  esse.  militi  ct  navalibus  sociis  neque  stipendium,  neque 
frumentum,  ad  diem  dari ;  neque,  unde  detur,  esse.  magnopere 
suadere,  ut  quamprimum  ea  mittantur  ;  sibique,  si  ita  videatur, 
ex  novis  praetoribus  successorem  mittant.  Eademque  ferme  de 
stipendio  frumentoque  ab  A.  ConieUo  MammiUa  propraetore  ex 
Sardinia  scripta.  Responsum  utrisque,  non  esse,  unde  mittere- 
tur  :  jussique  ipsi  classibus  atque  excrcitibus  suis  consulere.  T. 
OtacUius,  ad  unicum  subsidium  populi  Romani,  Hieronem,  lega- 
tos  quum  misisset,  in  stipendium  quanti  argenti  opus  fmt,  et  sex 
mensium  frumentum,  accepit.  ComeUo  in  Sardinia  civitates 
sociae  benigne  contulenmt.  Et  Romae  quoque,  propter  penu- 
riam  argenti,  triumviri  mensarU  rogatione  M.  MinucU,  tribuni 
plebis,  facti,  L.  AemUius  Papus,  qui  consul  censorque  fuerat,  et 
M.  Atilius  Regulus,  qui  bis  consul  fuerat,  et  L.  Scribonius  Libo, 

qui  tum  tribunus  plebis  erat.  Et,  duumviri  creati,  M.  et  C. 
Atilii  aedem  Concordiae,  quam  L.  Manlius  praetor  voverat,  dcdi- 
caverunt.  Et  tres  pontifices  creati,  Q.  Caecilius  Metellus,  et  Q,. 
Fabius  Maximus,  et  Q,.  Fulvius  Flaccus,  in  locum  P.  Scantinii 
demortui,  et  L.  Aemilii  Paulli  consulis,  et  Q,.  Aelii  Paeti,  qui 
ceciderant  pugna  Cannensi. 

XXIL  Q,uum  cetera,  quae  continuis  cladibua  fortuna  miuu- 
erat,  quantum  consiliis  humanis  assequi  poterant,  Patres  exples- 
sent ;  tandem  se  quoque  et  solitudinem  curiae,  paucitatenujue 
convenientium  ad  publicum  consilium,  respexerunt.  neque  enim 
post  L.  Aemilium  et  C.  Flaminium  censores  senatus  lectus  fuerat, 
quum  tantum  senatorum  adversae  pugnae,  ad  hoc  sui  quemque 
casus  per  quinquennium,  absumpsissent.  Quum  de  ea  re  M.' 
Pomponius  praetor,  dictatore  post  Casilinum  amissum  profecto 
jam  ad  exercitum,  exposcentibus  cunctis,  retulisset ;  tum  Sp. 
Carvilius,  quum  longa  oratione  non  solum  inopiam,  scd  paucita- 
tem  etiam  civium,  e  quibus  in  Patres  legerentur,  conquestus 
esset,  explendi  senatus  causa,  et  jungendi  arctius  Latini  nominis, 
pro  magna  re  se  suadere  dixit,  ut  ex  singulis  populis  Latinorum 
binis  senatoribus,  si  Patres  Romani  censuissent,  civitas  daretur, 
atque  in  demortuonim  locum  in  senatum  legerentur.  Eam 
sententiam  haud  aequioribus  animis,  quam  ipsorum  quondam 
postulatum  Latinorum,  Patres  audierunt :  et,  quum  fremitus 
indignantium  tota  curia  esset,  et  praecipue  Manlius,  esse  etiam 
nunc  stirpis  ejus  virum,  diceret,  ex  qua  quondara  in  Capitolio 
consul  minatus  esset,  quem  Latmum  in  curia  vidisset,  eum  sua 
manu  se  interfecturum  ;  Q.  Fabius  Maximus,  nunquam  rei  ullius 
alieniore  tempore  mentionem  factam  in  senatu,  dixit,  quam  inter 
tam  suspensos  sociorum  animos  incertamque  fidem  id  tactum, 
quod  insuper  sollicitaret  eos  :  eam  unius  hominis  temerariam 
vocem  silentio  omnium  exstinguendam  esse  ;  et,  si  quid  unquam 
arcani  sanctive  ad  silendum  in  curia  fuerit,  id  omnium  maxime 
tegendum,  occulendum,  obliviscendum,  pro  non  dicto  habendum 
esse.  ita  ejus  rei  oppressa  mcntio  est.  Dictatorem,  qui  censor 
ante  fuisset,  vetustissimusque  ex  iis,  qui  viverent,  censoriis  esset, 
creari  placuit,  qui  senatum  legeret :  accirique  C.  Terentium  con- 
sulem  ad  dictatorem  dicendum  jusserunt.  qui,  quum  ex  Apulia, 
relicto  ibi  praesidio,  magnis  itineribus  Romam  redisset,  nocte 
proxima,  ut  mos  erat,  M.  Fabium  Buteonem  ex  senatus  consulto 
sine  magistro  equitum  dictatorem  in  sex  menses  dixit. 

XXIII.  Is,  ubi  cum  lictoribus  in  Rostra  escendit,  neque  duos 
dictatores  tempore  imo,  quod  nunquam  antea  factum  esset,  pro- 
bare  se  dixit :  neque  dictatorem  se  sine  magistro  equitum  :  nec 
censoriam  vim  uni  permissam,  et  eidem  iteram  :  nec  dictatori, 
nisi  rei  gerendac  causa  creato,  in  sex  menses  datum  imperium. 
Quae  immoderata,  fors,  tempus,  ac   necessitas  fecerint,  iis  se 

modiuu  impositurum.  nam  neque  senatu  quemquam  moturum  ex 
iis,  quos  C.  Flaminius,  L.  Aemilius,  censores  in  senatum  legissent : 
transcribi  tantimi  recitarique  eos  jussurum ;  ne  penes  unum 
hominem  judicium  arbitriumque  de  fama  ac  moribus  senatoris 
fuerit :  et  ita  in  demortuorum  locum  sublecturimi,  ut  ordo  ordini, 
non  homo  homini,  praelatus  videretur.  Recitato  vetere  senatu, 
inde  primos  in  demortuorum  locum  legit,  qui  post  L.  Aemilium 
et  C.  Flaminium  censores  curulem  magistratum  cepissent,  nec- 
dum  in  senatum  lecti  essent ;  ut  quisque  eorum  primus  creatus 
erat :  tum  legit,  qui  aediles,  tribuni  plebei,  quaestoresve,  fuerant : 
tum  ex  iis,  qui  magistratus  non  cepisscnt,  qui  spolia  ex  hoste  fixa 
domi  haberent,  aut  civicam  coronam  acccpissent.  Ita  centum 
septuaginta  septem  cum  ingenti  approbatione  hominum  in  sena- 
tvun  lectis,  extemplo  se  magistratu  abdicavit,  privatusque  de 
Rostris  descendit,  lictoribus  abire  jussis  ;  turbaeque  se  immiscuit 
privatas  agentium  res,  tempus  hoc  sedulo  tcrens,  ne  deducendi 
sui  causa  populum  de  foro  abduceret :  neque  tamen  elanguit  cura 
hominum  ea  mora,  frequentesquc  eum  domum  deduxerunt. 
Consul  nocte  insequenti  ad  exercitum  rediit,  non  facto  certiore 
senatu,  ne  comitiorum  causa  in  urbe  retineretur. 

XXIV.  Postero  die,  consultus  a  M.'  Pomponio  praetore,  senatus 
decrevit,  dictatori  scribendum,  uti,  si  e  rcpublicti  censeret  esse, 
ad  consules  subrogandos  veuiret,  cum  magistro  equitum  et  prae- 
tore  M.  Marcello,  ut  ex  iis  praesentibus  noscere  Patres  possent, 
quo  statu  respublica  esset,  consiliaque  ex  rebus  caperent.  Q,ui 
acciti  erant,  omnes  venerunt,  rclictis  legatis,  qui  legionibus  prae- 
essent.  Dictator,  de  se  pauca  ac  modice  locutus,  in  magistrum 
equitum,  Ti.  Sempronium  Gracclmm,  magnam  partem  gloriae 
vertit  ;  comitiaque  edixit,  quibus  L.  Postumius  tertium  absens, 
qui  tum  Galliam  provinciam  obtinebat,  et  Ti.  Sempronius  Grac- 
chus,  qui  tum  magister  equitum  et  aedUis  curulis  erat,  consules 
crearentur.  Praetores  inde  creati  M.  Valerius  Laevinus,  Ap. 
Claudius  Pulcher,  Q.  Fulvius  Flaccus,  Q.  Mucius  Scaevola. 
Dictator,  creatis  magistratibus,  Teanum  In  hibema  ad  exercitum 
rediit,  relicto  magistro  equitum  Romae  ;  qui,  quum  post  paucos 
dies  magistratum  initurus  esset,  de  exercitibus  scribendis  com- 
parandisque  in  annum  Patres  consuleret.  Quum  eae  res  maxime 
agerentur,  nova  clades  nunciata,  aliam  super  aliam  cumulante  in 
eiun  annum  fortuna ;  L.  Postumium,  consulem  designatum,  in 
Gallia  ipsum  atque  exercitum  deletos.  Silva  erat  vasta,  (Lita- 
nam  Galli  vocabant)  qua  exercitum  traducturus  erat.  ejus  sUvae 
dcxtra  laevaque  circa  viam  GaJli  arbores  ita  inciderant,  ut  immo- 
tae  starent,  momento  levi  impulsae  occiderent.  Legiones  duas 
Romanas  habebat  Postumius,  sociumque  ab  supero  mari  tantum 
conscripserat,  ut  viginti  quinque  millia  armatorum  in  agros  hos- 
tium  induxerit.    Gtalli  oram  extremae  silvae  quum  crrcumsedis- 

sent,  ubi  intravit  agmen  saltum,  tum  extremas  arborum  succisarum 
impellunt.  quae,  alia  in  aliam,  instabilem  per  se  ac  male  hae- 
rentem,  incidentes,  ancipiti  strage  arma,  viros,  cquos,  obruerunt, 
ut  vix  decem  homines  eflFugerent.  Nam,  quum  exanimati 
plerique  essent  arborum  truncis  fragmentisque  ramorum,  ceteram 
quoque  multitudinem,  inopinato  malo  trepidam,  Galli,  saltum 
omnem  armati  circumsidentes,  interfecerunt  ;  paucis  e  tanto 
numero  captis,  qui,  fluminis  pontem  petentcs,  obsesso  ante  ab 
hostibus  ponte  interclusi  sunt.  Ibi  Postumius,  omni  vi,  ne 
caperetur,  dimicans,  occubuit.  spolia  corporis  caputque  ducis 
praecisum  Boii  ovantcs  templo,  quod  sanctissimum  est  apud  eos, 
intulere  ;  purgato  inde  capite,  ut  mos  iis  est,  calvam  auro  caela- 
vere.  idque  sacrum  vas  iis  erat,  quo  solennibus  libarent :  pocu- 
lumque  idem  sacerdoti  esse,  ac  templi  antistitibus.  Praeda  quoquc 
haud  minor  Gallis,  quam  victoria,  fuit.  nara,  etsi  magna  pars 
animalium  strage  sQvae  oppressa  erat,  tamen  ceterae  res,  quia 
nihil  dissipatum  fuga  est,  stratae  per  omnem  jacentis  agminis 
ordinem  rnventae  sunt, 

XXV.  Hac  nunciata  clade,  quum  per  dies  multos  in  tanto 
pavore  fuisset  civitas,  ut,  tabemis  clausis,  velut  noctuma  solitu- 
dine  per  urbem  acta,  senatus  aedilibus  negotium  daret,  ut  urbem 
circumu'ent,  aperirique  taberaas,  et  moestitiae  publicae  speciem 
urbi  demi,  juberent ;  tum  Ti.  Sempronius  senatum  habuit,  con- 
solatusque  Patres  est,  et  adhortatus,  ne,  qui  Cannensi  ruinae  non 
succubuissent,  ad  minores  calamitates  animos  submitterent.  quod 
ad  Kailhaginienses  hostes  Hannibalemque  attinet,  prospera  modo 
essent,  sicut  speraret  futura,  Gallicum  bellum  et  omitti  tuto  ct 
difFerri  posse  :  ultionemque  eam  fraudis  in  deorum  ac  populi 
Romani  potestate  fore.  De  hoste  Poeno,  exercitibusque,  per 
quos  id  bellum  gereretur,  consultandum  atque  agitandum.  Ipse 
primum,  quid  peditum  equitumque,  quid  civium,  quid  sociorum 
in  exercitu  esset  dictatoris,  disseruit.  Tum  Marcellus  suaram 
copiaram  summam  exposuit.  Quid  in  Apulia  cum  C.  Terentio 
consule  esset,  a  pcritis  quaesitum  est.  uec,  unde  consulares  exer- 
citus  satis  firmi  ad  tantum  bellum  efficerentur,  inibatur  ratio. 
itaque  Galliam,  quanquam  stimulabat  justa  ira,  omitti  eo  anno 
placuit.  Exercitus  dictatoris  consuli  decretus  est.  De  exercitu 
iVLarcelli,  qui  eoram  cx  fuga  Caimensi  essent,  in  Siciliam  eos 
traduci,  atque  ibi  militare,  donec  in  Italia  bellum  esset,  placuit. 
eodem  ex  dictatoris  legionibus  rejici  militem  minimi  quemque 
roboris,  nullo  praestituto  militiae  tempore,  nisi  qui  stipendioram 
legitimorum  esset.  Duae  legiones  urbanae  alteri  consuli,  qui  in 
locum  L.  Postumii  sufFectiis  esset,  decretae  sunt ;  eumque,  quum 
primum  salvis  auspiciis  posset,  creari  placuit :  legiones  praeterea 
duas  primo  quoque  tempore  ex  Sicilia  acciri ;  atque  inde  consul, 
cui  legiones  urbanae  evenissent,  militum  sumeret  quantum  opus 

esset :  C.  Terentio  consiili  propagari  in  annum  imperium  ;  neque 
de  eo  exercitu,  quem  ad  praesidium  Apuliae  haberet,  quicquam 
minui. 

XXVI.  Dum  hacc  in  Italia  geruntur  apparanturque,  nihilo 
segnius  in  Hispania  bellum  erat :  sed  ad  eam  diem  magis  prob^e- 
rum  Romanis.  P.  &  Cn.  Scipionibus  inter  se  partitis  copias,  ut 
Cnaeus  terra,  Publius  navibus,  rem  gereret,  Hasdrubal,  Poeno- 
rum  imperator,  neutri  parti  virium  satis  fidens,  procul  ab  hoste, 
intervallo  ac  locis  tutus,  tenebat  se  ;  quoad,  multum  ac  diu  obtes- 
tanti,  quatuor  millia  peditum,  et  quingenti  equites  in  supple- 
mentum  missi  ex  Africa  siint.  Tum,  refecta  tandem  spe,  castra 
propius  hostem  movit :  classemque  et  ipse  instrui  pararique  julx^t 
ad  insulas  maritimamque  oram  tutandam.  In  ipso  impetu 
movendarum  de  integro  rerum,  perculit  eum  praefectorum  navium 
transitio :  qui,  post  classem  ad  Iberum  pcr  pavorem  desertam 
graviter  increpiti,  nunquam  deinde  satis  fidi  aut  duci,  aut  Kar- 
thaginiensium  rebus,  fuerant.  Fecerant  hi  transfugae  motura  in 
Carpesiorum  gente,  desciverantque  iis  auctoribus  urbes  aliquot : 
una  etiam  ab  ipsis  vi  capta  fuerat.  In  eam  gentem  versum  ab 
Romanis  bellum  est ;  infestoque  exercitu,  Hasdrubal,  ingressus 
agrum  hostium,  pro  captae  ante  dies  paucos  urbis  moenibua, 
Galbum,  nobilem  Carpesiorum  ducem,  cum  valido  exercitu  castris 
aese  tencntem,  aggredi  statuit.  Praemissa  igitur  levi  armatura, 
quae  eliceret  hostes  ad  certamen,  peditum  partem  ad  depopulan- 
dum  per  agros  passim  dimisit,  ut  palantes  excipcrent.  Simul  et 
ad  castra  tumultus  erat,  et  per  agros  fugaque  et  caedes :  deinde, 
undique  diversis  itineribus  quum  in  castra  se  recepissent,  adeo 
repente  dccessit  animis  pavor,  ut  non  ad  munimenta  modo  defen- 
denda  satis  animorum  esset,  sed  etiam  ad  laccssendum  hostem 
proelio.  Erumpunt  igitur  agmine  e  castris,  tripudiantes  more 
suo  ;  repentinaque  eorum  audacia  terrorem  hosti,  paulo  ante  ultro 
lacessenti,  incussit.  Itaque  et  ipse  Hasdrubal  in  coliem  satis 
arduum,  tutum  flumine  etiam  objecto,  tum  copias  subducit,  et 
praemissam  levem  armaturam  equitesque  palatos  eodem  recipit : 
nec  aut  colli  aut  flumini  satis  fidens  vallo  castra  permunit.  In 
hoc  altemo  pavore  certamina  aliquot  sunt  contracta.  nec  Numida 
Hispano  eques  par  fuit ;  nec  jaculator  Maurus  caetrato,  velocitate 
pari,  robore  animi  virimnque  aliquantum  praestanti. 

XXVII.  Postquam  neque  elicere  Poenum  ad  certamen  obver- 
sati  castris  poterant,  neque  castrorum  oppugnatio  facilis  erat  ; 
urbem  Ascuam,  quo,  fines  liostium  ingrediens,  Hasdrubal  fru- 
mentum  commeatusque  alios  convexerat,  vi  capiunt,  omnique 
circa  agro  potiuntur.  nec  jam,  aut  in  agmine,  aut  in  castris,  uUo 
imperio  contineri.  Q,uam  ubi  negligentiam  ex  re  (ut  fit")  bene 
gesta  oriri  senserat  Hasdrubal,  cohortatus  milites,  ut  palatos  sine 
signis  hostes  aggrederentur,   degressus    coUe,    pergit    ire   acie 

instruct^  ad  castra.  quem  ut  adesse  tumultuose  nunciavere  fugi- 
entes  ex  speculis  stationibusquc,  ad  arma  conclamatum  est.  Ut 
quisque  arma  ceperat,  sine  impcrio,  sine  signo,  incompositi,  inor- 
dinati,  in  proelium  iniunt.  Jam  primi  conseruerant  manus,  quum 
alii  catervatiin  currcrent,  alii  nondum  e  castris  exissent.  timien 
primo  ipsa  audacia  terrucre  hostem.  deinde,  rari  in  confertos 
illati,  quum  paucitas  parum  tuta  esset,  respicere  alii  alios,  et, 
iindique  pulsi,  coTre  in  orbem  ;  et,  dum  corpora  corporibus  appli- 
cantur,  aiTuaque  armis  jungunt,  in  arctum  compulsi,  quum  vLx 
movendis  annis  satis  spatii  esset,  corona  hostium  cincti,  ad  mul- 
tum  diei  cacduntur.  Exigua  pars,  eruptione  facta,  silvas  ac 
montes  petit :  parique  tcrrore  et  castra  sunt  deseiia,  et  vmivei"sa 
gens  postero  die  in  deditionem  venit,  Nec  diu  in  pacato  mansit. 
nam  subinde  ab  Karthagine  allatum  est,  ut  Hasdrubal  primo 
quoque  tempore  m  Italiam  exercitum  duceret.  quae  vulgata  res 
per  Hispaniam  omnium  ferme  animos  ad  Romanos  avertit.  Ita- 
que  Hasdnibal  extemplo  literas  Karthaginem  mittit,  indicans, 
quanto  fama  profectionis  suae  damno  fuisset.  Si  vcro  inde  per- 
geret,  priusquam  Iberum  transiret,  Romanorum  Hispaniam  fore. 
Nam,  praeterquam  quod  nec  praesidium  nec  ducem  liaberet, 
quem  relinqueret  pro  se,  eos  imperatores  esse  Romanos,  quibus 
vix  aequis  viribus  resLsti  possit.  Itaque,  si  ulla  Hispaniae  cura 
esset,  successorem  sibi  cum  valido  exercitu  mitterent :  cui,  ut 
omnia  prospere  evenirent,  non  tamen  otiosam  provinciam  fore. 

XXVIII.  Hae  literae  quanquam  primo  admodum  moverunt 
senatum  ;  tamen,  quia  Italiae  cura  prior  potiorque  erat,  nihil  de 
Hasdrubale,  neque  de  copiis  ejus,  mutatum  est.  Himilco  cum 
exercitu  justo,  et  aucta  classe,  ad  rettnendam  terra  marique  ac 
tuendam  Hispaniim  est  missus  ;  qui,  ut  pedestres  navalesque 
copias  trajecit,  castris  communitis,  navibusque  subductis  et  vallo 
circimidatis,  cum  equitibus  delectis  ipse,  quantum  maxime  acce- 
lerare  poterat,  per  dubios  infestosque  populos  juxta  intentus  ad 
Hasdrubalem  pervenit.  Quum  decreta  senatus  mandataque 
exposuisset,  atque  edidicisset  ipse  in  vicem,  quemadmodum  trac- 
tandum  bellum  in  Hispania  foret,  retro  in  sua  castra  rcdiit ;  nulla 
re,  quam  celeritate,  tutior,  quod  undique  abierat,  antequam  con- 
sentirent.  Hasdrubal,  priusquam  moveret  castra,  pecunia.s  im- 
perat  populis  omnibus  suae  ditionis,  satis  gnamis,  Hannibalem 
transitus  quosdam  pretio  mereatum  ;  nec  auxilia  Gallica  aliter, 
quam  conducta,  habuisse  :  inopem  tantimi  iter  ingressum,  vix 
penetraturum  ad  AJpes  fuisse.  pecuniis  igitur  raptim  exactis,  ad 
Iberum  descendit.  Decreta  Karthaginiensiimi  et  Hasdrubalis 
iter  ubi  ad  Romanos  sunt  perlata,  omnibus  omissis  rebus,  ambo 
duces,  junctis  copiis,  ire  obviam  coeptis  atque  obsistere  parant ; 
rati,  si  Hannibali,  vtx  per  se  ipsi  tolerando  Italiae  hosti,  Hasdru- 
bal  dux  atque  HispaniensLs  exercitus  esset  junctus,  illum  Roraani 

finera  imperii  fore.  His  anxii  curis,  ad  Iberum  contrahunt 
copias ;  et,  transito  amne,  quum  diu  consultassent,  utrum  castra 
castris  conferrent,  an  satis  haberent,  sociis  Karthaginiensium 
oppugnandis  morari  ab  itmere  proposito  hostem,  urbem  a  pro- 
pinquo  flumine  Iberam  appellatam,  opulentissimam  ea  tempestate 
regionis  ejus,  oppugnare  parant.  quod  ubi  sensit  Hasdrubal,  pro 
ope  ferenda  sociis,  pergit  ipse  ire  ad  urbem,  deditam  nuper  in 
fidem  Romanorum,  oppugnandam.  ita  jam  coepta  obsidio  omissa 
ab  Romanis  est,  et  in  ipsum  Hasdrubalem  versum  bellum. 

XXIX.  Quinque  millium  intervallo  castra  distantia  habuere 
paucos  dies ;  nec  sine  levibus  proeliis,  nec  ut  in  aciem  exirent. 
tandem  uno  eodemque  die,  velut  ex  composito,  utrinque  signum 
pugnae  propositum  est ;  atque  omnibus  copiis  in  campum  des- 
censum.  Triplex  stetit  Romana  acies.  velitum,  pars  inter  ante- 
signanos  locata,  pars  post  signa  accepta  ;  equites  cornua  cinxere. 
Hasdrubal  mediam  aciem  Hispanis  firmat :  in  comibus,  dextro 
Poenos  locat,  laevo  Afros  mercenariorumque  auxilia  :  equitum, 
Numidas  Poenorum  peditibus,  ceteros  AfrLs,  pro  cornibus  apponit. 
nec  omnes  Numidae  in  dextro  locati  cornu,  sed  quibus,  desulto- 
rum  in  modum,  binos  trahentibus  equos,  inter  acerrimam  saepe 
pugnam  in  recentcm  equum  ex  fesso  armatis  transultare  mos 
erat :  tanta  velocitas  ipsis,  tamque  docile  equorum  genus  est. 
Q,uum  hoc  modo  instructi  starent,  imperatorum  utriusque  partis 
haud  ferme  dispares  spes  erant :  nam  ne  multum  quidem,  aut 
numero,  aut  genere  militum,  hi  aut  illi  praestabant.  Militibus 
longe  dispar  animus  erat.  Romanis  enim,  quanquam  procul  a 
patria  pugnarent,  facile  persuaserant  duces,  pro  Italia  atque  urbe 
Romana  eos  pugnare.  itaque,  velut  quibus  reditus  in  patriam  eo 
discrimine  pugnae  verteretur,  obstinaverant  animis  vincerc  aut 
mori.  Minus  pertinaces  viros  habebat  altera  acies.  nam  maxima 
pars  Hispani  erant  :  qui  vinci  in  Hispania,  quam  victores  iu 
Italiam  trahi,  malebant.  Primo  igitur  concursu,  quum  vix  pila 
conjcct;!  essent,  retulit  pedem  media  acies,  infcrentibusque  sese 
magno  impetu  Romanis  terga  vertit.  Niliilo  segnius  in  comibus 
proelium  fuit :  hinc  Poenus,  hinc  Afer  urget ;  ct  velut  in  circum- 
ventos  proelio  ancipiti  pugnant.  Sed,  quum  in  medium  tota  jam 
coisset  Romana  acies,  satis  virium  ad  dimovenda  hostium  comua 
habuit.  itaque  duo  diversa  proclia  erant  :  utroque  Romani,  ut 
qui,  pulsis  tandem  mediis,  et  numero  et  robore  virorum  pnK-- 
starent,  haud  dubie  superarant.  Magna  vis  hominum  ibi  occisji ; 
et,  nisi  Hispani  vixdum  conserto  proelio  tam  effuse  fugissent, 
perpauci  ex  tota  superfuissent  acie.  Equestris  pugna  nuUa 
admodum  fuit  :  quia,  simul  inclinatam  mediam  aciem  Mauri 
Numidaeque  viderunt,  extemplo  fuga  efFusa  nuda  cornua,  ele- 
phantis  quoque  prae  se  actis,  deseruere.  Et  Hasdrubal,  usque  ad 
ultimum  eventum  pugnae  moratus,  e  mcdia  caede  cum  paucis 

fiffugit.  Castra  Romani  cepere,  atque  diripuere.  Ea  pugna,  si 
qua  dubia  in  Hispania  erant,  Romanis  adjunxit ;  Hasdrubalique 
non  modo  in  Italiam  traducendi  exercitus,  sed  ne  manendi  quidem 
satis  tuto  in  Hispania,  spem  reliquit.  Q,uae  postquam  literis 
Scipionum  Romae  vulgata  sunt,  non  tani  victoria,  quam  prohibito 
Hasdrubalis  in  Italiam  transitu,  laetabantur. 

XXX.  Dum  haec  in  Hispania  geruntur,  Petelia  in  Bruttiis, 
aliquot  post  mensibus,  quam  coepta  oppugnari  erat,  ab  Himil- 
cone,  praefecto  Hannibalis,  expugnata  est.  Multo*sanguine  ac 
vulneribus  ea  Poenis  victoria  stetit :  nec  uUa  magis  vis  obsessos, 
quam  faraes,  expugnavit.  absumptis  enim  frugum  alimentis, 
camisque  omnis  generis  quadrupedum  ;  sutrinae  postrerao  coriis, 
herbisque  et  radicibus,  et  corticibus  teneris,  strictisque  rubis, 
vixere ;  nec,  antequam  vires  ad  standum  in  muris  ferendaque 
arma  deerant,  expugnati  sunt.  Recepta  Petelia,  Poenus  ad  Con- 
sentiam  copias  traducit :  quam,  minus  pertinaciter  defensam, 
intra  paucos  dies  in  deditionem  accepit.  lisdera  ferme  diebus  ct 
Bruttiorum  exercitus  Crotonem,  Graecam  m'bem,  circumsedit, 
opulentam  quondam  armis  virisque,  tum  jam  adeo  multis  mag- 
nisque  cladibus  afflictam,  ut  omnis  aetatis  minus  viginti  millia 
civium  superessent.  itaque  urbe,  a  defensoribus  vasta,  facUe  potiti 
sunt  hostes  :  arx  tantum  retenta,  in  quam  inter  tumultum  captae 
nrbis  e  media  caede  quidam  effugerc.  Et  Locrenses  descivere  ad 
Bruttios  Poenosque,  prodita  multitudine  a  principibus.  Rhegini 
tantumraodo  regionis  ejus  et  in  fide  erga  Romanos,  et  potestatis 
suae,  ad  ultunum  manserunt.  In  Siciliam  quoque  eadem  incli- 
natio  aniraorum  pervenit :  et  ne  domus  quidem  Hieronis  tota  ab 
defectione  abstinuit.  naraque  Gelo,  maximus  stirpis,  contempta 
simul  senectute  patris,  siraul  post  Cannensem  cladem  Romana 
societate,  ad  Poenos  defecit ;  movissetque  in  Sicilia  res,  nisi  mors 
adeo  opportuna,  ut  patrem  quoque  suspicione  adspergeret,  arman- 
tem  eum  multitudinera,  sollicitantemque  socios,  absumpsisset. 
Haec  eo  anno  in  Italia,  in  Africa,  in  Sicilia,  in  Hispania,  vario 
eventu  acta.  Exitu  anni  Q,.  Fabius  Maximus  a  senatu  postulavit, 
ut  aedem  Veneris  Erycinae,  quam  dictator  vovisset,  dedicare 
liceret.  Senatus  decrevit,  ut  Ti.  Sempronius,  consul  designatus, 
quum  priraum  honorem  inisset,  ad  populura  ferret,  ut  Q,.  Fabium 
duumvirum  esse  juberent  aedis  dedicandae  causa.  Et  M.  Aemilio 
Lepido,  qui  bis  consul  augurque  fuerat,  filii  tres,  Lucius,  Marcus, 
Quintus,  ludos  funebres  per  triduum,  et  gladiatorum  paria  duo 
et  viginti  per  triduum,  in  foro  dederunt.  AedUes  curules,  C. 
Laetorius,  et  Ti.  Serapronius  Gracchus,  consul  designatus,  qui  in 
aedilitate  raagLster  equitura  fuerat,  ludos  Romanos  fecerunt ;  qui 
])er  triduuni  instaurati  sunt.  Plebeii  luili  aedilium,  M.  Aurelii 
Cottae  et  M.  Claudii  Marcelli,  ter  instaurati.  Circumacto  tertio 
anno  Punici  belli,  Ti.  Sempronius  consul  Idibus  Martiis  magis- 

tratum  iniit.  Praetorcs,  Q,.  FiUvius  Flaccus,  qui  antca  consul 
censorque  fuerat,  urbanam,  M.  Valerius  Laevinus  peregrinam 
sortem,  in  jurisdictione  habuit ;  Ap.  Claudius  Pulcher  Siciliam, 
Q,.  Mucius  Scaevola  Sardiniam,  sortiti  sunt.  M.  MarccUo  pro  con- 
sule  imperium  esse  populus  jussit,  quod  post  Cannensem  cladem 
unus  Romanorum  imperatorum  in  Italia  prospere  rem  gessisset. 

XXXI.  Senatus,  quo  die  primum  est  in  Capitolio  consultus, 
decrevit,  ut,  quo  eo  anno  duplex  tributum  imperaretur,  simplcx 
confestim  exigeretur,  ex  quo  stipendium  praesens  omnibus  militi- 
bus  daretur,  praeterquara  qui  milites  ad  Cannas  fuissent.  De 
exercitibus  ita  decreverunt,  ut  duabus  legionibus  iirbanis  Ti. 
Sompronius  consul  Cales  ad  conveniendum  diem  ediceret :  inde 
scx  legiones  in  castra  Claudiana  supra  Suessulam  dcducerentur  : 
quae  ibi  legiones  essent,  (erant  autem  Cannensis  maxime  exer- 
citus)  eas  Ap.  Claudius  Pulcher  praetor  in  Siciliam  trajiceret ; 
(luaequc  in  Sicilia  essent  Romam  deportarentur.  Ad  exercitum, 
cui  ad  convenicndum  Cules  edicta  dies  erat,  M.  Claudius  Marcel- 
lus  missus  :  isque  jussus  in  castra  Claudiana  deducere  urbanas 
legiones.  Ad  veterem  exercitum  accipicndum,  deducendumque 
inde  in  Siciliam,  T.  MetUius  Croto  legatus  ab  Ap.  Claudio  cst 
missus.  Taciti  primo  exspcctaverant  homines,  uti  consul  comitia 
collegae  creando  haberet.  dcinde  ubi  ablegatum,  vclut  de  iudustria, 
M.  Marcellum  viderunt,  quem  maxime  consulem  in  eum  annum 
ob  egregie  in  praetura  res  gestas  creari  volcbant,  fremitusin  curia 
cst  ortus.  Quod  ubi  sensit  consul,  "  Utrumque,"  inquit,  "  e 
icpublica  fuit,  Patres  conscripti,  et  M.  Claudium  ad  pcrmutandos 
cxercitus  in  Campaniam  proficisci,  et  comitia  non  prius  edici, 
quam  is  inde,  confecto,  quod  mandatum  est,  ncgotio,  revertissct ; 
ut  vos  consulem,  quem  tempus  reipublicac  postularet,  quem 
maxime  vultis,  haberetis."  Ita  de  comitiis,  donec  rcdiit  Mar- 
cellus,  silentium  fuit.  Interea  duumviri  crcati  sunt  Q.  Fabius 
Maximus  et  T.  OtacUius  Crassus  acdibus  dcdicandis,  Menti  OUi- 
cilius,  Fabius  Veneri  Erycinae.  Utraque  in  Capitolio  est,  canali 
uno  discrctae.  Et  de  trecentis  equitibus  Campanis,  qui,  in  Sicilia 
cum  fidc  stipendiis  emeritis,  Romam  vencrant,  dein  latum  ad 
populum,  ut  cives  Romani  essent ;  item,  uti  municipes  Cumani 
essent,  pridic  quam  populus  Campanus  a  populo  Romano  defe- 
cisset.  Maxime,  ut  hoc  fen-etur,  moverat,  quod,  quorum  homi- 
num  essent,  scire  se  ipsi  ncgabant ;  vetere  patria  relicta,  in  eam, 
in  quam  redierant,  nondum  adsciti.  Postquam  Marcellus  ab 
exercitu  rediit,  comitia  uni  consuli  rogando  in  locum  L.  Postumii 
edicuntur.  Creatur  ingenti  conscnsu  Marcellus,  qui  extemplo 
magistratum  occiperet.  cui  ineunti  consulatura  quura  tonuisset, 
vocati  augures  vitio  creatum  videri  pronunciaverunt :  vulgoque 
Patres  ita  fama  ferebant,  quod  tum  primum  duo  plebeii  consules 
facti  essent,  id  deis  cordi  non  esse.     In  locum  Marcelli,  ubi  is  se 

magistratu  abdicavit,  sufFectus  Fabius  Maximus  tertium,  Mare 
arsit  eo  aimo  :  ad  Sinuessam  bos  equuleum  peperit :  signa  Lanuvii 
ad  Junonis  Sospitae  cruore  manavere,  lapidibusque  circa  id  tem- 
plum  pluit ;  ob  quem  unbrem  novenidiale,  ut  assolet,  sacrum 
fuit :  ceteraque  prodlgia  cum  cura  expiata. 

XXXII.  Consules  exercitus  inter  sese  diviserunt.  Fabio  exer- 
citus,  cui  M.  Junius  dictator  praefuerat,  evenit  ;  Sempronio 
volones  qui  fierent,  et  sociorum  viginti  quinque  millia  ;  M.  Valerio 
praetori  lcgiones,  quae  ex  Sicilia  redissent,  dccretae  :  M.  Claudius 
proconsul  ad  eum  exercitum,  qui  supra  Suessulam  Nolae  prae- 
sideret,  missus.  Praetores  in  Siciliam  ac  Sardiniam  profecti. 
Consules  edixerunt,  quoties  in  senatum  vocassent,  uti  senatores, 
(juibusque  in  senatu  dicere  sententiam  liceret,  ad  portam  Cape- 
nam  convenirent.  Praetorcs,  quorum  jurisdictio  erat,  tribunalia 
ad  Piscinam  publicam  posuenmt.  eo  vadimonia  fieri  jusserunt : 
ibique  eo  anno  jus  dictum  est.  Interim  Karthaginem,  unde 
Mago,  frater  Hannibalis,  duodecim  millia  peditum,  et  mUle  quin- 
gentos  equites,  viginti  elephantos,  mille  argenti  talenta,  in  Italiam 
transmissurus  erat,  cum  praesidio  sexaginta  navium  longarum, 
nuncius  affertui-,  in  Hispania  rem  male  gestam,  omnesque  ferrne 
ejus  provmeiae  populos  ad  Romanos  defecisse.  Erant,  qui  Mago- 
nem  cum  classe  ea  copiisque,  omissa  Italia,  in  Hispaniam  aver- 
terent ;  quum  Sardiniae  recipiendae  repentina  spes  adfulsit : 
Parvum  ibi  exercitum  Romanum  esse  :  veterem  j^raetorem  inde, 
A.  Comelium,  provinciae  peritum,  decedere,  novum  exspectari. 
ad  ]ioc,  fessos  jam  animos  Sardorum  esse  diuturnitate  imperii :  et 
pi'oximo  iis  anno  acerbe  atque  avare  imperatum.  gravi  tributo  et 
collatione  iniqua  frumenti  pressos.  nihil  deesse  aliud,  quam 
auctorem,  ad  quem  deficerent.  Haec  clandestina  legatio  per 
principes  missa  erat ;  maxime  eam  rem  moliente  Hampsicora, 
qui  tum  auctoritate  atque  opibus  longe  primus  erat.  His  nunciis 
prope  uno  tempore  turbati  erectique,  Magonem  cum  classe  sua 
copiisque  in  Ilispaniam  mittunt.  in  Sardiniam  Hasdrubalem  deli- 
gunt  ducem  :  et  tantum  ferme  copiarum,  quantum  Magoni,  decer- 
nunt.  Et  Romae  consules,  transactis  rebus,  quae  in  urbe  agendae 
erant,  movebant  jam  sese  ad  bellum.  Ti.  Sempronius  militibus 
Sinuessam  diem  ad  conveniendum  edixit ;  et  Q,.  Fabius,  consulto 
prius  senatu,  ut  frumenta  omnes  ex  agris,  ante  Kalendas  Junias 
primas,  in  urbes  munitas  conveherent :  qui  non  invexisset,  ejus 
se  agnira  populaturum,  servos  sub  hasta  venditurum,  villas  incen- 
surum.  Ne  praetoribus  quidem,  qui  ad  jus  dicendum  creati 
erant,  vacatio  ab  belli  administratione  data  est.  Valerium  prae- 
torem  iu  Apuliam  ire  placuit,  ad  exercitum  a  Terentio  accipien- 
dum  :  quum  ex  Sicilia  legiones  venissent,  iis  potissimum  uti  ad 
regionis  ejus  praesidium  :  Terentianum  mitti  cum  aliquo  legato- 
rum.     Et  viginti  quinque  naves  M.  Valerio  datae  sunt,  quibus 

oram  maritimam  Lnter  Bnindisium  ac  Tarentum  tutari  posset. 
Par  navium  numerus  Q.  Fulvio,  praetori  urbano,  decretus  ad 
suburbana  littora  tutanda.  C.  Terentio  proconsuli  negotium 
datum,  ut  in  Piceno  agro  conquisitionem  militum  haberet,  locis- 
que  iis  praesidio  essct.  Et  T.  Otacilius  Crassus,  postquam  aedem 
Mentis  in  Capitolio  dedicavit,  in  Siciliam  cum  imperio,  qui  classi 
praeesset,  missus. 

XXXIII.  In  hanc  dimicationem  duorum  opulentissimorum  in 
terris  populorum  omnes  reges  gentesque  animos  intenderant. 
inter  quos  Philippus,  Macedonum  rex  ;  eo  magis,  quod  propior 
Italiae,  ac  mari  tantum  lonio  discretus,  erat.  Is  ubi  primum 
faraa  accepit,  Ilannibalem  Alpes  transgressum,  ut  bello  inter 
Romanos  Poenunique  orto  laetatus  erat,  ita,  utrius  populi  mallet 
victoriam  esse,  incertis  adhuc  viribus,  fluctuatus  animo  fuerat. 
Postquam  tertia  jam  pugna,  tcrtia  victoria  cum  Poenis  erat,  ad 
fortunam  inclinavit,  legatosque  ad  Hannibalem  misit ;  qui, 
vitantes  portus  Bnmdisinum  Tarentinumque,  quia  custodiis  na- 
vium  Romanarum  tenebantur,  ad  Laciniae  Junonis  templum  in 
terram  egressi  sunt.  Inde  per  Apuliam  petcntes  Capuam,  mediii 
in  praesidia  Romana  illati  sunt,  deductique  ad  M.  Valerium  Lae- 
vinum  praetorem,  circa  Nuceriam  castra  liabcntem.  Ibi  intrepide 
Xenophancs,  legationis  princeps,  a  Philippo  rege  se  missum,  ait, 
ad  amicitiam  societatemque  jungendam  cum  populo  Romano  ; 
mandata  habere  ad  consules  ac  senatum  popuhimque  Romanum. 
Inter  defectioncs  vetcnim  socionim,  Valerius,  nova  societate  tam 
clari  regis  laetus  admodum,  hostes  pro  hospitibus  comiter  accepit. 
dat,  qui  prosequantur,  itinera  cum  cura  demonstrent,  quae  loca, 
quosque  saltus,  aut  Romanus,  aut  hostes  teneant.  Xenoplianes 
per  praesidia  Romana  in  Campaniam,  inde,  qua  proxinmm  fuit, 
in  castraHannibalis,  pervenit,  foedusque  cum  eo  atque  amicitiam 
junxit  legibus  liis :  Ut  Philippus  rex  quam  maxima  cLtssc 
(ducentas  autem  naves  videbatur  effbcturus)  in  Italiam  trajiccret, 
et  vastaret  maritimam  oram  :  bellum  pro  parte  sua  terra  marique 
gereret.  ubi  debellatum  esset,  Italia  omnis  cum  ipsa  urbe  Roma 
Karthaginiensium  atque  Hannibalis  esset,  praedaque  omnis  Han- 
nibali  cederet.  Perdomita  Italia  navigarent  in  Graeciam,  bel- 
lumque,  cum  quibus  regibus  placeret,  gererent.  quae  civitates 
continentis,  quae  insulae  ad  Macedoniam  vergunt,  eae  Philippi 
regnique  ejus  essent. 

XXXIV.  In  has  ferme  leges  inter  Poenum  ducem  legatosque 
Macedonum  ictum  foedus,  missique  cum  iis  ad  regis  ipsius  firman- 
dani  hdem  legati,  Gisgo,  et  Bostar,  et  Mago,  eodem  ad  Junonis 
Laciniae,  ubi  navis  occulta  in  statione  erat,  perveniunt :  mde 
profecti,  quum  jam  altum  tenerent,  conspecti  a  classe  Romana 
sunt,  quae  praesidio  erat  Calabriae  littoribus.  P.  Valerius  Flac- 
cus  cercuros  ad    persequendam  retrahendamque  navem  quum 

misisset,  primo  fugere  regii  conati :  deinde,  ubi  celeritate  vinci 
senserunt,  tradunt  se  Romanis  :  et,  ad  praefectum  classis  adducti, 
quum  quaereret,  qui,  et  unde,  et  quo  tcndcrent  cursum  ;  Xeno- 
phanes  primo,  satis  jam  scmel  felix,  mendacium  struere,  a  Philippo 
se  ad  Romanos  missum,  ad  M.  Valerium,  ad  queni  unum  iter 
tutum  fuerit,  pervcnisse  :  Campaniam  superare  nequisse,  septam 
hostium  praesidiis.  Deinde,  ut  Punicus  cultus  habitusque  sus- 
pectos  legatos  fecit  Hannibalis,  interrogatosque  sermo  prodidit ; 
tum,  comitibus  eonim  seductis,  ac  metu  territis,  literae  quoque 
ab  Hannibale  ad  Philippum  inventae,  et  pacta  inter  regem  Mace- 
donum  Poenumque  ducem.  Quibus  satis  cognitis,  optimum 
visum  est,  captivos  comitesque  eorum  Romam  ad  senatum,  aut 
ad  consules,  ubicunque  essent,  quam  primum  deportare.  ad  id 
celerrimae  quinque  naves  delectae,  ac  L.  Valerius  Antias,  qui 
praeesset,  missus  :  eique  mandatum,  ut  in  omnes  naves  legatos, 
separatim  custodiendos,  divideret ;  daretque  operam,  ne  quod  iis 
colloquium  inter  se,  neve  quae  communicatio  consilii  esset.  Per 
idem  tempus  Romae  quum  A.  Comelius  Mammula,  ex  Sardinia 
provincia  decedens,  retulisset,  qui  status  rcrum  in  insula  csset, 
bellum  ac  defcctionem  omnes  spectare  ;  Q.  Mucium,  qui  succes- 
sisset  sibi,  gravitate  coeli  aquarumque  advenientem  cxceptum, 
non  tam  in  periculosum,  quam  longum,  morbum  implicitum,  diu 
ad  belli  vim  sustinendam  inutilem  fore,  exercitumque  ibi,  ut  satis 
firmum  pacatae  provinciae  praesidio  esse,  ita  panim  bello,  quod 
motum  iri  videretur  :  decreverunt  Patres,  ut  Q,.  FuUt[us  Flaccus 
quinque  millia  peditum,  quadringentos  equites,  scriberet,  eamque 
legionem  primo  quoque  tempore  in  Sardiniam  trajiciendam 
curaret ;  mitteretque  cum  imperio,  quem  ipsi  videretur,  qui  rem 
gereret,  quoad  Mucius  convaluisset.  Ad  eam  rem  missus  est  T. 
Manlius  Torquatus,  qui  bis  consul  censorque  fuerat,  subegeratque 
in  consulatu  Sardos.  Sub  idem  fere  tempus  et  a  Karthagine  in 
Sardiniam  classis  missa,  duce  Hasdrubale,  cui  Calvo  cognomen 
erat,  foeda  tempestate  vexata,  ad  Baliares  insulas  dejicitur  :  ibi- 
que  (adeo  non  armamenta  modo,  sed  etiam  alvei  navitun  quassati 
erant)  subductae  naves,  dum  reficiuntur,  aliquantum  temporis 
triverunt. 

XXXV.  In  Italia  quum  post  Cannensem  pugnam,  fractis  partis 
alterius  viribus,  alterius  mollitis  animis,  scgnius  bellum  esset : 
Campani  per  se  adorti  sunt  rem  Cumanam  suae  ditionis  facere  ; 
primo  sollicitantes,  ut  ab  Romanis  deficerent.  ubi  id  parum  pro- 
cessit,  dolum  ad  capiendos  eos  comparant.  Campanis  omnibus 
statum  sacrificium  ad  Hamas.  eo  scnatum  Campanum  venturum 
certiores  Cumanos  fecerunt  ;  petieruntque  ut  et  Cumanus  eo 
senatus  veniret  ad  consultandum  communiter,  ut  eosdem  uterque 
populus  socios  hostesque  haberet :  praesidium  ibi  armatum  sese 
liabituros,  ne  quid  ab  Roraano  Poenove  periculi  esset.     Cumani 


T.  LIVII  LIBER  XXIII.  119 

(quanquam  suspecta  fraus  erat)  nihil  abnuere  ;  ita  tegi  fallax 
consilium  posse  rati.  Interim  Ti.  Sempronius,  consul  Roraanus, 
Sinuessae,  quo  ad  conveniendum  diem  edixerat,  exc-rcitu  lustrato, 
transgressus  Vulturnum  flumen,  circa  Litemum  castra  posuit. 
Ibi,  quia  otiosa  stativa  erant,  crebro  decurrere  mUites  cogcbat, 
ut  tirones  (ca  maxima  pars  volonum  erat)  assuescerent  signa 
scqui,  ct  in  acie  agnoscere  ordines  suos.  inter  quae  maxima  inerat 
cura  duci,  itaque  legatis  tribunisque  praeceperat,  ne  qua  expro- 
bratio  cuiquam  veteris  fortunae  discordiam  inter  ordines  sereret : 
vetus  miles  tironi,  liber  voloni  sese  exaequari  sinerct.  omnes  satis 
lionestos  generososque  ducerent,  quibus  arma  sua  signaque  populus 
Romanus  commisisset.  quae  fortuna  coegisset  ita  fieri,  eandem 
cogere  tueri  factum.  Ea  non  majore  cura  praecepta  ab  ducibus 
sunt,  quam  a  militibus  observata  ;  breviquo  tanta  concordia 
coaluerant  omnium  animi,  ut  prope  in  oblivionem  veniret,  qua 
ex  conditionc  quisque  esset  miles  factus.  Haec  agenti,  Graccho 
legati  Cumani  nunciarunt,  quae  a  Campanis  legatio  paucos  ant« 
dies  venisset,  et  quid  iis  ipsi  rcspondissent :  triduum  post  eum 
diera  festum  esse  :  non  scnatum  solum  omnem  ibi  futurum,  sed 
castra  etiam  ct  exercitum  Campanum.  Gracchus,  jussis  CumanLs 
omnia  ex  agrLs  in  urbem  conveliere,  et  manere  intra  muros,  ipse 
pridie,  quara  statura  sacrificium  Campanis  esset,  Cumas  movet 
castra.  Hamae  inde  tria  millia  passuum  absunt.  Jam  Campani 
eo  frcquentes  ex  composito  convenerant,  nec  procul  inde  in 
occulto  Marius  Alfius  Medixtuticus  (summus  magistratus  erat 
Campanis)  cum  quatuordecim  millibus  armatorum  habebat  castra ; 
sacrificio  apparando,  et  inter  id  instruendae  fraudi,  aliquanta 
intentior,  quam  muniendis  castris,  aut  ulli  militari  operi,  Tri- 
duum  sacrificatum  ad  Ilamas.  Nocturnum  erat  sacrum,  itii  ut 
ante  mediam  noctem  compleretur.  Huic  Gracchus  insidiandum 
terapori  ratus,  custodibus  ad  portas  positis,  ne  quis  enunciare 
posset  coepta,  et  ab  decima  diei  hora  coactis  militibus  corpora 
curare,  somnoque  operam  dare,  ut  primis  tenebris  convenire  ad 
signum  possent,  vigilia  fermc  prima  toUi  jussit  signa  ;  silentique 
profectus  agmine,  quum  ad  Hamas  mediii  nocte  pervenisset,  castra 
Campana,  ut  in  pervigUio  neglecta,  simul  omnibus  portis  invadit : 
alios  somno  stratos,  alios  perpetrato  sacro  inermes  redeuntes, 
obtruncat.  horainum  eo  tumultu  nocturno  caesa  plus  duo  millia, 
cum  ipso  duce  Mario  Alfio  :  capta  simt  signa  militaria  quatuor  et 
triginta. 

XXXVI.  Gracchus,  minus  centum  militum  jactura  castris 
hostium  potitus,  Cumas  se  propere  recepit,  ab  Hannibale  metuens, 
qui  super  Capuam  in  Tifatis  habebat  castra.  Nec  eum  provida 
futuri  fefellit  opinio.  nam,  sunul  Capuam  ea  clades  est  nunciata, 
ratus  Hannibal,  ab  re  bene  gesta  insolenter  lactum  exercitum, 
tironum  magna  ex  parte  servorumque,  spoliantem  victos,  prae- 

dasque  agentem,  ad  Hamas  se  inventurum  ;  citatum  agmen  praeter 
Capuam  rapit,  obviosque  ex  fuga  Campanorum  dato  praesidio 
Capuam  duci,  saucios  vehiculis  portari,  jubet.  ipse  Hamis  vacua 
ab  hostibus  castra,  nec  quicquam  praeter  reccntis  vestigia  caedis, 
strataque  passim  corpora  socioi-um,  invenit.  Auctores  erant 
quidam,  ut  protinus  inde  Cumas  duceret,  urbcmque  oppugnaret. 
Id  quanquam  haud  modice  Hannibal  cupiebat,  ut,  quia  Neapolim 
non  potuerat,  Cumas  saltem,  maritimam  urbem,  haberet ;  tamen, 
quia  praeter  arma  nihil  secum  miles,  raptim  acto  agmine,  extu- 
lerat,  retro  in  castra  supra  Tifata  se  recepit.  inde,  fatigatus  Cam- 
panorum  precibus,  sequenti  die,  cum  omni  apparatu  oppugnandae 
urbis,  Cumas  redit :  perpopulatoque  agro  Cumano  mLlle  passus 
ab  urbe  castra  locat ;  quum  Gracchus,  magis  verecundia  in  tali 
necessitate  deserendi  socios,  implorantes  fidem  suam  populique 
Romani,  substitisset,  quam  satis  fidens  exercitui.  Ncc  alter  con- 
sul,  Fabius,  qui  ad  Cales  castra  habebat,  Vultumum  flumen 
traducere  audebat  exercitum  ;  occupatus  primo  auspiciis  repe- 
tendis,  dein  prodigiis,  quae  alia  super  alia  nunciabantur,  expianti- 
que  ea  haud  facUe  litari  aruspices  respondebant. 

XXXVII.  Hae  causae  quum  Fabium  tenerent,  Sempronius  in 
obsidione  erat ;  et  jam  operibus  oppugnabatur.  adversus  Hgneam 
ingentem  admotam  urbi,  aliam  turrem  ex  ipso  muro  excitavit 
consul  Romanus,  aliquanto  altiorem  :  quia  muro,  satis  per  se  alto, 
subjectis  validis  sublicis,  pro  solo  usus  erat.  mde  primum  saxis 
sudibusque,  et  ceteris  missilibus,  propugnatores  moenia  atque 
urbem  tuebantur :  postremo,  ubi  promovendo  adjunctam  muro 
viderunt  turrem,  facibus  ardentibus  plurimum  sLmul  ignem  con- 
jecerunt.  quo  incendio  trepida,  armatonim  multitudo  quum  de 
turre  sese  praecipitaret,  eruptio  ex  oppido  simul  duabus  portis 
stationes  hostium  fudit,  fugavitque  in  castra  ;  ut  eo  die  obsesso, 
quam  obsidenti,  siniilior  esset  Poenus.  Ad  mille  trecenti  Kar- 
thaginiensium  cacsi,  et  undesexaginta  vivi  capti ;  qui,  circa  muros 
et  in  stationibus  solute  ac  negligenter  agentes,  quum  nihil  minus, 
quam  eruptionem,  timuissent,  ex  improviso  oppressi  fuerant. 
Gracchus,  priusquam  se  hostes  ab  repentino  pavore  coUigerent, 
receptui  signum  dedit,  ac  suos  intra  muros  recepit.  Postero  die 
Hannibal,  laetum  secimda  re,  consulem  justo  proelio  ratus  certa- 
turum,  aciem  inter  castra  atque  urbem  instruxit.  ceterum,  post- 
quam  neminem  moveri  ab  solita  custodia  urbis  vidit,  nec  committi 
quicquam  temerariae  spei,  ad  Tifata  redit  infecta  re.  Q,uibus 
diebus  Cumae  liberatae  simt  obsidione,  iisdem  diebus  et  in  Lucanis 
ad  Grumentum  Ti.  Sempronius,  cui  Longo  cognomen  erat,  cum 
Hannone  Poeno  prospere  pugnat.  Supra  duo  millia  hostium 
occidit,  et  ducentos  octoginta  milites  amisit :  signa  -militaria  ad 
quadraginta  unum  cepit.  Pulsus  finibus  Lucaiiis,  Hanno  retro 
in  Bruttios  sese  recepit.      Et  cx  Hirpinis  oppida  trm,  quae  a 

populo  Romano  defecerant,  vi  recepta  per  M.  Valerium  prae- 
torem.  Vercellius  Siciliusque,  auctores  defectionis,  securi  per- 
cussi.  supra  mille  captivorum  sub  hasta  venierunt :  praeda  alia 
militi  concessa,  exercitus  Luceriam  reductus. 

XXXVIII.  Dum  haec  in  Lucanis  atque  in  Hirpinis  geruntur, 
quinque  naves,  quae  Macedonum  atque  Poenoi"um  captos  legatos 
Romam  portabant,  ab  supero  mari  ad  infenim  circumvectae 
prope  omnem  Italiae  oram,  quum  praeter  Cumas  velis  ferrentur, 
neque,  hostium  an  socioi-um  essent,  satis  scirctur,  Gracchus 
obviam  ex  classe  sua  naves  misit.  Quum  percunctando  in  vicem 
cognitum  esset  consulem  Cumis  essc  ;  naves  Cumas  appulsae, 
captivique  ad  consulem  deducti,  et  literae  datae.  Consul,  literis 
Philippi  atque  Hannibalis  perlcctis,  consignata  omnia  ad  senatum 
itinere  terrcstri  misit ;  navibus  devehi  legatos  jussit.  Quum 
eodem  fere  die  literae  legatique  Romam  venisscnt,  et,  percuncta- 
tione  facta,  dicta  cum  scriptis  congruerent,  primo  gra^ds  cura 
Patres  incessit,  cementes,  quanta  vix  tolerantibus  Punicum  bcllum 
Macedonici  bclli  moles  instaret.  cui  tamcn  adeo  non  succubue- 
runt,  ut  extemplo  agitaretur,  quemadmodum  ultro  inferendo 
bello  averterent  ab  Italia  hostem.  Captivis  in  vincula  condi 
jussis,  comitibusque  eorum  sub  hasta  venditis,  ad  naves  viginti 
quiiKiue,  quibus  P.  Valcrius  Flaccus  praefectus  praeerat,  viginti 
paratas  alias  decemunt.  His  comparatis  deductisque,  et  additis 
quinque  navibus,  quae  advexcrant  captivos  legatos,  triginta  naves 
ab  Ostia  Tarentum  profectae  ;  jussusque  P.  Valerius,  militibus 
Varronianis,  quibus  L.  Apustius  lcgatus  Tarenti  praeerat,  in 
naves  impositis,  quinquaginta  navium  classe  non  tueri  modo 
Italiac  oram,  sed  explorare  de  Macedonico  bello.  si  congruentia 
literis  legatommque  indiciis  Philippi  consilia  essent,  ut  M.  Vale- 
rium  praetorem  literis  certiorem  facerct :  isque,  L.  Apustio  legato 
exercitui  praeposito,  Tarentum  ad  classem  profectus,  primp 
quoque  tempore  in  Macedoniam  transmitteret ;  daretque  operam, 
ut  Philippum  in  regno  contineret.  Pecunia  ad  classem  tuendam 
bellumque  Macedonicum  ea  decreta  est,  quae  Ap.  Claudio  in 
Siciliam  missa  erat,  ut  redderetur  Hieroni  rcgi :  ea  per  L.  Apus- 
tium  legatum  Tarentum  est  devectii.  simul  ab  Hierone  missa 
ducenta  milHa  modium  tritici,  et  hordei  centum. 

XXXIX.  Dum  haec  Romani  parant  aguntque,  ad  Philippum 
captiva  navis,  una  ex  iis,  quae  Romam  missae  erant,  ex  cursu 
refugit ;  inde  scitum,  legatos  cum  literis  captos.  itaque,  ignarus 
de  iis,  quae  cum  Hannibale  legatis  suis  convenissent,  quaeque 
legati  cjus  ad  se  allaturi  fuissent,  legationem  aliam  cum  eisdem 
raandatis  mittit.  Legati  ad  Hannibalem  missi  HeracUtus,  cui 
Scotino  cognomen  erat,  et  Crito  Beroeaeus,  et  Sositheus  Magnes. 
Hi  prospere  tulerent  ac  retulerent  mandata.  sed  prius  se  aestas 
circumegit,  quam  movere  ac  moliri  quicquam  rex  posset :  tantum 

navis  una  capta  cum  lcgatis  momenti  fecit  ad  dilationem  immi- 
nentis  Romanis  belli.  Et  circa  Capuam,  transgresso  Vultumum 
Fabio  post  expiata  tandem  prodigia,  ambo  consules  rem  gerebant. 
Compulteriam,  et  Trebulam,  et  Saticulam,  urbes,  quae  ad  Poe- 
num  defecerant,  Fal)ius  vi  cepit ;  praesidiaque  in  iis  Hannibalis 
Campanique  permulti  capti.  Et  Nolae,  sicut  priore  anno,  senatus 
Romanorum,  plebs  Hannibalis  erat :  consUiaque  occulta  de  caede 
principvmi  et  proditione  urbis  inibantur.  Quibus  ne  incepta  pro- 
cederent,  inter  Capuam  castraque  Hannibalis,  quae  in  Tifetis 
erant,  traducto  exercitu,  Fabius  super  Vesuvium  in  castris  Clau- 
dianis  consedit ;  inde  M.  Marcellum  proconsulem  cum  iis  copiis, 
quas  habebat,  Nolam  in  praesidium  misit. 

XL.  Et  in  Sardinia  res  per  T,  Manlium  praetorem  adminis- 
trari  coeptae,  quae  omissae  erant,  postquam  Q,.  Mucius  praetor 
gravi  morbo  est  implicitus.  Manlius,  navibus  longis  ad  Carales 
subductis,  navalibusque  sociis  armatis,  ut  terra  rem  gereret,  et  a 
praetore  exercitu  accepto,  duo  et  vigiuti  millia  peditum,  mille  et 
ducentos  equites,  confecit.  Cum  his  equitum  peditumque  copiis 
profectus  in  agrum  hostium,  haud  procul  ab  Hampsicorae  castris 
castra  posuit.  Hampsicora  tum  forte  profectus  erat  in  Pellitos 
Sardos  ad  juventutem  armandam,  qua  copias  augeret.  Filius 
ejus,  nomine  Hiostus,  castris  praeerat :  is,  adolescentia  ferox, 
temere  proelio  inito,  fii&ais  fugatusque.  ad  tria  mUlia  Sardonim 
eo  proelio  caesa,  octingenti  ferme  vivi  capti :  alius  exercitus 
primo  per  agros  sUvasque  fuga  palatus  ;  dem,  quo  ducem  fugisse 
fama  erat,  ad  urbem  nomine  Comum,  caput  ejus  regionis,  confugit. 
debellatimique  eo  proeUo  in  Sardinia  esset,  ni  classis  Punica  cum 
duce  Hasdrubale,  quae  tempestate  dejecta  ad  Baliares  erat,  in 
tempore  ad  spem  rebellandi  advenisset.  IManlius,  post  famam 
appulsae  Punicae  classis,  Carales  se  recepit.  ea  occasio  Hampsi- 
corae  data  Poeno  se  jungendi.  Hasdmbal,  copiis  in  terram 
expositis,  et  classe  remissa  Karthaginem,  duce  Hampsicora  ad 
sociorum  populi  Romani  agi-um  populandima  profectus,  Carales 
perventums  erat,  ni  Manlius  obvio  exercitu  ab  efFusa  eum  popu- 
latione  continuisset.  Primo  castra  castris  modico  intervallo  sunt 
objecta,  deinde  procursationes  leviaque  certamina  vario  eventu 
inita :  postremo  descensum  in  aciem,  signisque  collatis  justo 
proeho  per  quatuor  horas  pugnatum.  Diu  pugnam  ancipitem 
Poeni,  Sardis  facile  vinci  assuetis,  fecemnt  :  postremo  et  ipsi, 
quum  omnia  circa  strage  ac  fuga  Sardomm  repleta  esseut,  fusi. 
ceterum  terga  dantes,  circumducto  comu,  quo  pepulerat  Sardos, 
inclusit  Romanus.  caedes  inde  magis,  quam  pugna,  fuit.  Duo- 
decim  mUlia  hostium  caesa,  Sardomm  simul  Poenorumque ; 
ferrae  tria  mUJia  et  septingenti  capti,  et  signa  mUitaria  septem  et 
viginti. 

XLI.  Ante  omnia  claram  et  memorabilem  pugnam  fecit  Has- 

drubal  imperator  captus,  et  Hanno  et  Mago,  nobiles  Karthagi- 
nienses  :  Mago  ex  gente  Barcina,  propinqua  cognatione  Hannibali 
junctus  ;  Hanno,  auctor  rebellionis  Sardis,  bellique  ejus  haud 
dubie  concitor.  Nec  Sardorum  duces  minus  nobilem  eam  pug- 
nam  cladibus  suis  fecerunt.  nam  et  filius  Hampsicorae,  Hiostus, 
in  acie  cecidit :  et  Hampsicora,  cum  paucis  equitibus  fugiens,  ut 
super  afflictas  res  necem  quoque  filii  audivit,  noctc,  ne  cujus 
interventus  coepta  impediret,  mortem  sibi  conscivit.  Ceteris 
urbs  Comus,  eadem,  quae  ante,  fugae  receptaculum  fuit :  quam 
Manlius,  victore  exercitu  aggressus,  intra  paucos  dies  rccepit. 
Deinde  aliae  quoque  civitates,  quae  ad  Hampsicoram  Poenosque 
defecerant,  obsidibus  datis,  dediderunt  sese.  quibus  stipendio 
frumentoque  imperato  pro  cujusque  aut  viribus  aut  delicto, 
Carales  exercitum  reduxit.  Ibi  navibus  longis  deductis,  imposito- 
que,  quem  secum  advexerat,  mUite,  Romam  navigat,  Sardhiiam- 
que  perdomitam  nunciat  Patribus :  et  stipendium  quaestoribus, 
frumentum  aedilibus,  captivosque  Fulvio  praetori,  tradidit.  Per 
idem  tempus  T.  Otacilius  praetor,  quinquaginta  navium  ab  LUy- 
baeo  classe  in  Africam  transvectus,  depopulatusque  agrum  Kar- 
thaginiensem,  quum  Sardiniam  inde  peteret,  quo  fama  erat 
Hasdrubalem  a  Baliaribus  nuper  trajecisse,  classi  Africam  repc- 
tenti  occurrit,  levique  certamine  in  alto  commisso,  septem  inde 
naves  cum  sociis  navalibus  cepit :  ceteras  metus  haud  secus,  quam 
tempestas,  passim  disjecit.  Pcr  eosdem  forte  dies  et  Bomilcar, 
cum  militibus  ad  supplementum  Karthagine  missis,  elephantisque, 
et  commeatu,  Locros  accessit.  quem  ut  incautum  opprimeret, 
Ap.  Claudius,  per  simulationem  provinciae  circumeundae  Mes- 
sanam  raptim  exercitu  ducto,  aestu  secundo  Locros  trajecit.  Jam 
inde  Bomilcar  ad  Hannonem  in  Bruttios  profectus  erat,  et 
Locrenses  portas  Romanis  clauserunt.  Appius,  magno  conatu 
nulla  re  gesta,  Messanam  repetit.  Eadem  aestate  Marcellus  ab 
Nola,  quam  praesidio  obtinebat,  crebras  excursiones  in  agrum 
Hirpinum  et  Samnites  Caudhios  fecit ;  adeoque  omnia  ferro 
atque  igni  vastavit,  ut  antiquarum  cladium  Samnio  memoriam 
renovaret. 

XLII.  Itaque  extemplo  lcgati,  ad  Haimibalem  missi  simul  ex 
utraque  gente,  ita  Poenum  allocuti  sunt :  "  Hostes  populi  Ro- 
mani,  Hannibal,  fuimus  primum  per  nos  ipsi,  quoad  nostra  arma, 
nostrae  vires,  nos  tutari  poterant.  postquam  iis  parum  fidebamus, 
Pyrrho  regi  nos  adjunximus :  a  quo  relicti,  pacem  necessariam 
accepimus,  fuimusque  rn  ea  per  annos  prope  quinquaginta,  ad  id 
tempus,  quo  in  Italiam  venisti.  Tua  nos  non  magis  virtus  for- 
tunaque,  quam  unica  comitas  ac  benignitas  erga  cives  nostros, 
quos  captos  nobis  remisisti,  ita  conciliavit  tibi,  ut,  te  salvo  atque 
incolumi  amico,  non  modo  populum  Romanum,  sed  ne  deos 
quidem  iratos  rsi  dici  fas  est)  timeremus.     At,  Hercule,  non 

solum  incolumi  et  victore  sed  praesente  te,  (comploratum  prope 
conjugum  ac  liberorum  nostrorum  cxaudire,  et  flagrantia  tecta 
posses  conspicere)  ita  sumus  aliquoties  liac  aestate  devastati,  ut 
M.  Marcellus,  non  Hamiibal,  vicisse  ad  Cannas  videatur  :  glorien- 
turque  Romani,  te,  ad  unum  modo  ictum  vigentem,  velut  aculeo 
emisso,  torpere.  Per  ccntum  prope  annos  cum  populo  Romano 
hellum  gessimus,  imllo  extemo  adjuti  nec  duce  nec  exercitu  : 
nisi  quod  per  biennium  Pyrrhus  nostro  magis  milite  suas  auxit 
vires,  quam  suis  viribus  nos  defendit.  Non  ego  secundis  rehus 
nostris  gloriabor ;  duos  consules  ac  duos  consulares  exercitus  a 
nobis  sub  jugum  missos,  et  si  qua  alia  aut  laeta  aut  gloriosa  nobis 
evenerunt.  quae  aspera  adversaque  tunc  acciderunt,  minore  indig- 
natione  referre  possumus,  quam  quae  hodie  eveniunt.  Magni 
dictatores  cum  magistris  equitum,  bini  consules  cum  binis  con- 
sularibus  exercitibus,  ingrediebantur  fines  nostros  ;  ante  explorato, 
et  subsidiis  positis,  et  suh  signis  ad  populandum  ducehant :  nunc 
proprii  unius  et  parvi  ad  tuendam  Nolam  praesidu  praeda  sumus. 
Jam  ne  manipulatim  quidem,  sed  latronum  modo,  percursant 
totis  finihus  nostris  negligentius,  quam  si  in  Romano  vagarentur 
agro.  Causa  autem  haec  est,  quod  neque  tu  defendis,  et  nostra 
juventus,  quae,  si  domi  esset,  tutaretur,  omnis  sub  signis  militat 
tuis.  Nec  te  nec  exercitum  tuum  norim,  nisi,  a  quo  tot  Romanas 
acies  fusas  stratasque  esse  sciam,  ei  facile  esse  ducam  opprimere 
populatores  nostros  vagos,  sine  signis,  palatos,  quo  quemque 
trahit,  quam\Ts  vana,  praedae  spes.  Numidarum  paucorum  illi 
quidem  praeda  erunt,  praesidiumque,  missum  nobis,  et  Nolae 
ademerit ;  si  modo,  quos,  ut  socios  haheres,  dignos  duxisti,  haud 
indignos  judicas,  quos  in  fidem  receptos  tuearis." 

XLIII.  Ad  ea  Hannihal  respondit :  Omnia  simul  facere  Hir- 
pinos  Samnitesque  :  et  indicare  clades  suas,  et  petere  praesidium, 
et  queri  indefensos  se  neglectosque.  Indicandum  autem  fuisse 
primum,  dein  petendum  praesidium  :  postremo,  ni  impetraretur, 
tum  denique  querendum  fi-ustra  opem  imploratam.  Exercitum 
sese,  non  in  agrum  Hii"pinum  Samnitemve,  ne  et  ipse  oneri  esset, 
sed  in  proxima  loca  sociorum  populi  Romani  adducturum.  iis 
populandis  et  militem  suum  repleturum  se,  et  metu  procul  ah  iis 
summoturum  hostes.  Q,uod  ad  heUum  Romanum  attineret,  si 
Trasimeni  quam  Trtbiae,  si  Cannarum  quam  Trasimeni  pugna 
nohilior  esset ;  Cannarimi  se  quoque  memoriam  obscuram  majore 
et  clariore  victoria  facturum.  Cum  hoc  responso  munerihusque 
amplis  legatos  dimisit.  ipse,  praesidio  modico  relicto  in  Tifetis, 
profectus  cetero  exercitu,  ire  Nolam  pergit.  Eodem  Hanno  ex 
Bruttiis  cum  supplemento  Karthagine  advecto,  atque  elephantis, 
venit.  castris  haud  procul  positis,  longe  alia  omnia  inquirenti 
comperta  sunt,  quam  quae  a  legatis  sociorum  audierat.  nihil  enim 
Marcellus  itit  gerehat,  ut  aut  fortunae  aut  temere  hosti  commis- 

sum  dici  posaet.  explorato,  cum  firmisque  praesidiis,  tuto  receptu 
praedatum  ierat :  omniaque,  velut  adversus  praesentem  Hanni- 
balem,  cauta  provisaque  fuerunt.  Tum,  ubi  sensit  hostem  adven- 
tare,  copias  intra  moenia  tenuit ;  per  muros  inambulare  senatores 
Nolanos  jussit,  et  omnia  circa  explorare,  quae  apud  hostes  fierent. 
Ex  iis  Hanno,  quum  ad  murum  successisset,  Herennium  Bassum 
et  Herium  Petrium,  ad  coUoquium  evocatos,  permissuque  Mar- 
celli  egressos,  per  interpretem  alloquitur.  Haimibalis  virtutem 
fortunamque  extollit :  populi  Romani  obterit  senescentem  curo 
viribus  majestatem.  Q,uae  si  paria  essent,  ut  quondam  fuissent, 
tamen  expertis,  quam  grave  Romanum  imperium  sociis,  quanta 
indulgentia  Hannibalis  etiam  in  captivos  omnes  Italici  nominis 
fuisset,  Punicam  Romanae  societatem  atque  amicitiam  prae- 
optandam  esse.  Si  ambo  consules  cum  suis  exercitibus  ad  Nolam 
essent,  tamen  non  magis  pares  Hannibali  futuros,  quam  ad  Cannas 
fuissent :  nedum  praetor  unus,  cum  paucis  et  novis  militibus, 
Nolam  tutari  possit.  ipsorum,  quam  Hannibalis,  interesse,  capta 
an  tradita  Nola  potiretur  ;  potiturum  enim,  ut  Capua  Nuceria- 
que  potitus  esset :  sed,  quid  iutcr  Capuae  Nuceriaeque  fortunam 
interesset,  ipsos,  prope  in  medio  sitos,  Nolanos  scire.  Nolle  omi- 
nari,  quae  captae  urbi  cessura  forent  ;  sed  potius  spondere,  si 
Marcellum  cum  praesidio  ac  Nolam  tradidissent,  neminem  alium, 
quam  ipsos,  legem,  qua  in  societatem  amicitiamque  Hannibalis 
venirent,  dicturum, 

XLIV.  Ad  ea  Herennius  Bassus  respondit :  Multos  annos 
jam  inter  Romanum  Nolanumque  populum  araicitiam  esse,  cujus 
neutros  ad  eam  diera  poenitere  ;  et,  sibi  si  cum  fortuna  mutanda 
fides  fuerat,  sero  jam  esse  mutare  eara.  dedituris  se  Hannibali  non 
fuisse  arcessendura  Romanum  praesidium  :  cum  iis,  qui  ad  se 
tuendos  venissent,  orania  sibi  et  esse  consociata,  et  ad  ultimum 
fore.  Hoc  coUoquium  abstulit  spem  Hannibali  per  proditionem 
recipiendae  Nolae.  itaque  oppidum  corona  circumdedit,  ut  simul 
ab  omni  jjarte  moenia  aggrederetur.  Quera  ut  successisse  muris 
Marcellus  vidit,  instnicta  intra  portam  acie,  cum  magno  tumultu 
erupit.  aliquot  primo  impetu  perculsi  caesique  sunt ;  dein,  con- 
cursu  ad  pugnantes  facto,  acquatisque  viribus,  atrox  coepit  esse 
pugna :  memorabilisque  inter  paucas  fuisset,  ni  ingentibus  pro- 
cellis  effusus  imber  diremisset  pugnantes.  Eo  die  commisso 
modico  ccrtamine,  atque  irritatis  animis,  in  urbem  Romani, 
Poeni  in  castra,  sese  receperunt.  tamen  Poenorura,  prima  erup- 
tione  perculsi,  ceciderunt  haud  plus  quam  triginta,  Romanorum 
nullus.  Imber  continens  per  noctem  totam  usque  ad  horam 
tertiam  diei  insequentis  tenuit :  itaque,  quanquam  utraque  pars 
avidi  certaminis  erant,  eo  die  tenuerant  sese  tamen  munimentis. 
tertio  die  Hannibal  partem  copiarum  praedatum  in  agrum  Nola- 
num  misit.    Q,uod  ubi  animadvertit  Marcellus,  extemplo  in  aciem 

copias  educit :  neque  Hannibal  detrectavit.  Mille  fere  passuum 
inter  urbem  erant  castraque.  eo  spatio  (et  sunt  omnia  canipi  circa 
Nolam)  concurrerunt.  Clamor,  ex  parte  utraque  sublatus,  proxi- 
mos  ex  cohortibus  iis,  quae  in  agros  praedatum  exierant,  ad 
proelium  jam  commissum  revocavit.  Et  Nolani  aciem  Romanam 
auxerunt :  quos,  collaudatos,  Marcellus  in  subsidiis  stare,  et 
saucios  ex  acie  efFerre,  jussit ;  pugna  abstinerc,  ni  ab  se  signum 
accepissent. 

XLV.  Proelium  erat  anceps :  siimma  vi  et  duces  hortabantur, 
et  milites  pugnabant.  Marcellus  victis  ante  diem  tertium,  fugatis 
ante  paucos  dies  a  Cumis,  pulsis  priore  anno  ab  Nola  ab  eodem 
se  duce,  milite  alio,  instare  jubet.  Non  omnes  esse  in  acie  : 
praedantes  vagari  in  agro.  sed,  qui  pugnent,  marcere  Campana 
luxuria  ;  vino,  et  scortis,  omnibusque  lustris,  per  totam  hiemem 
confectos.  Abisse  illam  vim  vigoremque,  dilapsa  esse  robora 
corpoiTim  animorumque,  quibus  Pyrenaei  Alpiumque  superata 
sint  juga.  reliquias  illorum  virorum,  vix  arma  membraque  susti- 
nentes,  pugnare.  Capuam  Hannibali  Caimas  fuisse.  ibi  virtutem 
bellicam,  ibi  militai'em  disciplinam,  ibi  praeteriti  temporis  famam, 
ibi  spem  futuri  exstinctam.  Q,uum  haec  exprobrando  hosti  Mar- 
cellus  suorum  militum  animos  erigeret,  Hannibal  multo  graviori- 
bus  probris  increpabat :  Arma  signaque  eadem  se  noscere,  quac 
ad  Trebiam  Trasunenumque,  postremo  ad  Cannas,  viderit  habue- 
ritque.  militem  alium  profecto  se  in  hiberna  Capuam  duxisse, 
alium  inde  eduxisse.  "  Legatumne  Romanum  et  legionis  imius 
atque  alae  magno  certamine  vix  toleratis  pugnam,  quos  binae 
acies  consulares  nunquam  sustinuerunt  l  Marcellus  tu-one  milite, 
ac  Nolanis  subsidiis,  inultus  nos  jam  iterum  lacessit  1  Ubi  i]le 
meus  miles  est,  qui,  erepto  ex  equo,  C.  Flaminio  consuli  caput 
abstulit  ?  ubi,  qui  L.  PauUum  ad  Caimas  occidit  ?  Ferrum  nimc 
hebet,  an  dextrae  toi-pent  l  an  qmd  prodigii  est  aliud  ?  Q,ui  pauci 
plures  vincere  soliti  estis,  nunc  paucis  plures  vix  restatis.  Romam 
vos  expugnaturos,  si  quis  duceret,  fortes  lingua,  jactabatis.  En 
nunc  minor  est  res.  hic  experiri  vim  virtutemque  volo.  Expug- 
nate  Nolam,  campestrem  urbem,  non  flumine  non  mari  septam. 
hinc  vos  ex  tam  opulenta  urbe  praeda  spoliisque  onustos  vel 
ducam,  quo  voletis,  vel  sequar." 

XLVI.  Nec  bene  nec  male  dicta  profuei-unt  ad  confirmandos 
animos.  Q,uum  omni  parte  pellerentur,  Romanisque  crescerent 
animi,  non  duce  solum  adhortante,  sed  Nolanis  etiam  per  clamo- 
rem,  favoris  indicem,  accendentibus  ardorem  pugnae,  terga  Poeni 
dederunt,  atque  in  castra  compulsi  sunt.  quae  oppugnare  cupientes, 
milites  Romanos  Marcellus  Nolam  reduxit,  cum  magno  gaudio 
et  gratulatione  etiam  plebis,  quae  ante  inclinatior  ad  Poenos 
fuerat.  Hostium  plus  quinque  millia  caesa  eo  die,  vivi  capti 
sexcenti,  et  signa  militaria  undeviginti,  et  duo  elephanti ;  quatuor 

in  acie  occisi.  Romanonim  minus  mille  interfecti.  posterum 
diem  induciis  tacitis,  sepeliendo  utrinque  caesos  in  acie,  consump- 
serunt.  Spolia  hostium  Marcellus,  Vulcano  votum,  cremavit. 
Tertio  post  die  (ob  iram  credo  aliquam,  aut  spem  liberalioris 
militiae)  mille  ducenti  septuaginta  duo  equites,  mixti  Numidae 
Hispanique,  ad  Marcellum  transfugerunt.  eorum  forti  fidelique 
opera  in  eo  bello  usi  sunt  sacpe  Romani.  Ager  Hispanis  in  His- 
pania,  Numidis  in  Africa,  post  bellum,  virtutis  causa,  latus  datus 
est.  Hannibal,  ab  Nola  remisso  in  Bruttios  Hannone  cum  quibus 
venerat  copiis,  ipse  Apuliae  hiberna  petit,  circaque  Arpos  con- 
sedit.  Q.  Fabius,  ut  profectum  in  Apuliam  Hannibalem  audivit, 
frumento  ab  Nola  Neapolique  in  ea  castra  convecto,  quae  super 
Suessulam  erant,  munimentisque  fimiatis,  et  praesidio,  quod  per 
hibema  ad  tutandum  locum  satis  esset,  rclicto,  ipse  Capuam 
propius  movit  castra,  agrumque  Campanum  ferro  ignique  est 
depopulatus  :  donec  coacti  sunt  Campani,  nihil  admodum  viribus 
suis  fidentes,  egredi  portis,  ct  castra  ante  urbem  in  aperto  com- 
munire.  Sex  millia  armatoi-um  habebant,  peditem  imbellem : 
equitatu  plus  poterant.  itaque  equestribus  proeliis  lacessebant 
hostem.  Inter  multos  nobiles  equites  Campanos  Cerrinus  Jubel- 
lius  erat,  cognomine  Taurea.  civis  indidem  erat,  longe  omnium 
Campanorum  fortissimus  eques  ;  adeo  ut,  quum  apud  Romanos 
militarct,  unus  eimi  Romanus,  Claudius  Asellus,  gloria  equestri 
aequaret.  Hunc  Taurea,  quum  diu  perlustrans  oculis  obequi- 
tasset  hostium  turmis,  tandem,  facto  silentio,  ubi  esset  Claudius 
Asellus,  quaesivit :  et,  quoniam  verbis  secum  de  virtute  ambigerc 
solitus  esset,  cur  non  ferro  decemeret ;  daretque  opima  spolia 
victus,  aut  victor  caperet. 

XLVII.  Haec  ubi  Asello  nunciata  sunt  in  castra,  id  modo 
moratus,  ut  consulem  percunctaretur,  liceretne  extra  ordinem  in 
provocantem  hostem  pugnare,  permissu  ejus  arma  extemplo 
cepit :  provcctusque  ante  stationes  equo  Tauream  nomine  com- 
pellavit,  congredique,  ubi  vellet,  jussit.  Jam  Romani  ad  specta- 
culum  pugnae  ejus  frequentes  exierant :  et  Campani  non  vallum 
modo  castrorum,  sed  moenia  etiam  urbis,  prospectantes  repleve- 
rant.  Q,uum  jam  ante  ferocibus  dictis  rem  nobilitassent,  infestis 
hastis  concitamnt  equos.  dein,  libero  spatio  inter  se  ludificantes, 
sine  VTilnere  pugnani  extrahebant.  Tum  Campanus  Romano, 
"  Equomm,"  inquit,  "  hoc,  non  equitum,  erit  certamen,  nisi  e 
campo  in  cavam  hanc  viam  demittimus  equos.  ibi  nullo  ad  eva- 
gandum  spatio  cominus  conserentur  manus."  Dicto  prope  citius 
equum  in  viam  Claudius  dejecit.  Taurea,  verbis  ferocior,  quam 
re,  "  Minime  sis,"  inquit,  "  cantherium  in  fossa."  quae  vox  in 
msticimi  inde  proverbium  prodita.  Claudius,  quum  ex  via  longe 
pereqxiitasset,  nuUo  obvio  hoste,  in  campum  rursum  evectus, 
increpans  ignaviam  hostis,  cum  magno  gaudio  et  gratulatione 

victor  in  castra  redit.  Huic  pugnae  equcstri  rera  (quam  satis 
certam,  communis  existimatio  est,)  mirabilem  certe,  adjiciunt 
quidam  annales  :  quum  rcfugicntem  ad  urbera  Tauream  Claudius 
sequeretur,  patenti  hostium  portae  invectura,  per  alteram,  stupen- 
tibus  miraculo  hostibus,  intactum  evasisse. 

XLVIII.  Q,uieta  inde  stativa  fuere,  ac  retro  etiam  consul  movit 
castra,  ut  semcntem  Campani  facerent :  nec  ante  violavit  agrum 
Carapanum,  quam  jam  altae  in  segetibus  lierbae  pabulum  prae- 
bere  poterant.  id  convexit  in  Claudiana  castra  super  Suessulam  ; 
ibique  hiberna  aedificavit.  M.  Claudio  proconsuli  iraperavit,  ut, 
retento  Nolae  necessario  ad  tuendam  urbem  praesidio,  ceteros 
milites  diraitteret  Romam,  ne  oneri  sociis  et  sumptui  reipublicae 
essent.  Et  Ti.  Gracchus,  a  Cumis  Luceriam  in  Apuliam  legiones 
quura  duxisset,  M.  Valerium  mde  praetorem  Brundisium,  cum 
eo,  quem  Luccriae  habuerat,  exercitu,  misit ;  tuerique  oram  agri 
Sallentini,  et  providere,  quod  ad  PhiHppum  bellumque  Macc- 
donicura  attmerct,  jussit.  Exitu  aestatis  ejus,  qua  haec  gesta 
perscripsimus,  literae  a  P.  et  Cn.  Scipionibus  vcncrunt,  quantas 
quamque  prosperas  in  Hispania  res  gessissent.  sed  pecuniam  in 
stipendium,  vestiraentaque  et  frumentum  exercitui,  et  sociis 
navalibus  orania,  deesse.  Quod  ad  stipendium  attineat,  si  aera- 
rium  inops  esset,  se  aliquani  rationem  inituros,  quo  modo  ab 
Hispanis  sumant.  cetera  utique  ab  Roma  mittenda  esse  :  nec  alitcr 
aut  exercitura  aut  provinciara  retineri  posse.  Literis  recitatis, 
nemo  omnium  erat,  quin,  et  vera  scribi,  et  postulari  aequa,  fate- 
retur  :  sed  occurrebat  animis,  quantos  excrcitus  terrestres  navales- 
que  tuercntur,  quantaque  nova  classis  mox  paranda  esset,  si 
bellum  Macedonicura  moveretur.  Siciliam  ac  Sardiniam,  quae 
ante  bellum  vectigales  fuissent,  vix  praesides  provinciarum  exer- 
citus  alcre  :  tributo  sumptus  suppeditari.  quum  ipsum  tributum 
conferentium  numerum  tantis  exercituura  stragibus,  et  ad  Trasi- 
menum  lacum,  et  ad  Cannas,  imminutum  ;  tum,  qui  superessent 
pauci,  si  multiplici  gravarentur  stipendio.  alia  perituros  peste. 
Itaque,  nisi  fide  staret  respublica,  opibus  non  staturam.  Prode- 
undura  in  concionem  Fulvio  praetori  esse,  indicandas  populo 
publicas  necessitates,  cohortandosque,  qui  rederapturis  auxissent 
patrimonia,  ut  reipublicae,  ex  qua  crevissent,  ad  tempus  com- 
modarent :  conducerentque  ea  lege  praebcnda,  quae  ad  exercitum 
Hispaniensem  opus  essent,  ut,  quum  pecunia  in  aerario  esset,  iis 
primis  solveretur.  Haec  praetor  in  concione  edixit,  qua  die 
vestimenta,  frumentura,  Hispaniensi  exercitui  praebenda,  quaec 
alia  opus  essent  navalibus  sociis,  esset  locaturus. 

XLIX.  Ubi  ea  dies  venit,  ad  conducendum  tres  societates 
aderant  hominum  undeviginti,  quorum  duo  postulata  fuere  : 
unura,  ut  militia  vacarent,  dum  in  eo  publico  essent :  ilterum, 
ut,  quae  in  naves  imposuissent,  ab  hostium  tempestaii&que  vi 

publico  periculo  essent.  Utioque  impetrato,  coiuluxerunt,  priva- 
taque  pecunia  respublica  administrata  est.  Hi  mores,  eaque 
caritas  patriae  per  omnes  ordines  velut  tenore  uno  pertinebat. 
Quemadmodum  conducta  omnia  magno  animo  sunt,  sic  summa 
fide  prael)ita,  nec  secus  quam  si  ex  opulento  aerario,  ut  quondam, 
alerentur.  Quum  lii  commeatus  venerunt,  Illiturgi  oppidum  ab 
Hasdnibale,  ac  Magone,  et  Hamilcare,  Bomilcaris  filio,  ob  defec- 
tionera  ad  Romanos  oppugnabatur.  Inter  haec  trina  castra  hos- 
tium  Scipiones,  quum  in  urbem  sociorum  magno  certamine  ac 
strage  obsistentium  pervenissent,  frumentum,  cujus  inopia  erat, 
advexerunt  :  cohortatique  oppidanos,  ut  eodem  animo  moenia 
tutarentur,  quo  pro  se  pugnantem  Romanum  exercitum  vidissent, 
ad  castra  maxima  oppugnanda,  quibus  Hasdnibal  praeerat,  ducunt. 
Eodem  et  duo  duces  et  duo  exercitus  Karthaginiensium,  ibi  rem 
summam  agi  cementes,  convenerunt.  Itaque  eruptione  e  castris 
pugnatura  cst.  sexaginta  hostium  raillia  eo  die  in  pugna  fuerunt, 
sexdecim  circiter  Romanis.  Tamen  adco  haud  dubia  victoria 
fuit,  ut  phircs  numcro,  quara  ipsi  erant,  Romani  hostium  occi- 
derint ;  ceperint  amplius  tria  millia  hominum,  paulo  rainus  mille 
equorum,  undesexaginta  raihtaria  signa,  elephantis  quinque  in 
proeHo  occisis,  trinisque  castris  eo  die  potiti  sunt.  IlHturgi 
obsidione  libcrato,  ad  Intibili  oppugnandum  Punici  exercitus 
traducti  ;  suppletis  copiis  ex  provincia,  ut  quae  maxime  omnium 
belli  avida,  modo  praeda  aut  merces  esset,  et  tum  juventute 
abundante.  Iterum  signis  collatis  eadem  fortuna  utriusque  partis 
pugnatum.  supra  tredecim  millia  hostium  caesa,  supra  duo  capta, 
cura  signis  duobus  et  quadraginta,  et  novem  elephantis.  Tura 
vero  omnes  prope  Hispaniae  populi  ad  Romanos  defecerunt : 
raultoque  majores  ea  aestate  in  Hispania,  quara  in  Italia,  res 
gest-ae. 


LIBER  XXIV. 


EPITOME. 


IV,  V,  &;c.  HIERONYMUS,  Syracusanorum  rer,  cujus  avus, 
Hiero,  amicus  populi  Eomani  fuerat,  ad  Karthaginienses  defecit; 
et  propter  crudelitatem  superhiamque  a  suis  interfectus  est.  XIV, 
S<;c.  Ti.  Sempronius  Gracchus  proconsul  prospere  adversus  Poenos 
et  Hannonem  ducem  ad  Beneventum  pugnavit,  servorum  masime 
operd,  quos  liberos  esse  Jussit.  XXXIII,  S;c.  Claudius  MurceUus 
consul  in  Sicilia,  quae  prope  tota  ad  Poenos  defecerat,  Syracusus 
obsedit.  XL.  Philippo,  Macedonum  regi,  bellum  indictum  est ; 
qui,  ad  Apolloniam  nocturno  proelio  oppressus  fugatusque,  in  Mace- 
doniam  cum  prope  inermi  exercitu  perfugit.  ad  id  heUum  gerendum 
Valerius  praetor  missus  est.  XLI,  &ic.  Res  praeterea  in  Hispania 
a  P.  et  Cn.  Scipionibus  adversus  Karthaginienses  gestas  continet. 
XLVIII.  Syphax,  rex  Numidarum,  in  amicitiam  adscitus,  et  a 
Masinissa,  rege  Massylorum,  pro  Karthaginiensihus  pugnante, 
victus,  in  Maurusios  cum  magna  manu  transiit  contra  Gades;  ubi 
angusto  freto  Africa  et  Hispania  dirimuntur.  XLIX.  CeUiberi 
quoque  in  amicitiam  recepti  sunt :  quorum  auxiliis  adscitis,  tunc 
primum  mercenarium  militem  Ronzana  castra  hahuerunt. 

I.  Ut  ex  Campania  in  Bruttios  reditum  est,  Hanno,  adjutoribus 
et  ducibus  Bruttiis,  Graecas  urbes  tentavit,  eo  facilius  in  societate 
manentes  Romana,  quod  Bruttios,  quos  et  oderant  et  metuebant, 
Karthaginiensium  partis  factos  cemebant.  Rhegium  primum 
tentatum  est,  diesque  aliquot  ibi  nequicquam  absumpti.  Interim 
Locrenses  frumentum,  lignaque,  et  cetera  necessaria  usibus,  ex 
agris  in  urbem  rapere,  etiam  ne  quid  relictum  praedae  hostibua 
esset :  et  in  dies  major  omnibus  portis  multitudo  effundi.  postremo 
ii  modo  relicti  in  urbe  erant,  qui  reficere  muros  ac  portas,  tela- 
que  in  propugnacula  congerere,  cogebantur.  In  permixtam 
omnium  aetatium  ordinumque  multitudinem,  et  vagantem  in 
agris  magna  ex  parte  inermem,  Hamilcar  Poenus  equites  emisit ; 
qui,  violare  quemquam  vetiti,  tantum,  ut  excluderent  ab  urbe 
fuga  dissipatos,  turmas  objecere.  Dux  ipse,  loco  superiore  capto, 
unde  agros  urbemque  posset  conspicere,  Bruttiorum  cohortem 
adire  muros,  atque  evocare  principes  Locrensium  ad  coUoquium, 

jussit,  et,  pollicentes  aimcitiam  Hannibalis,  adhortari  ad  urbem 
tradendam.  Bruttiis  in  colloquio  nullius  rei  primo  fides  est : 
deinde,  ut  Poenus  apparuit  in  coUibus,  et  refugientes  pauci  aliam 
omnem  multitudinem  in  potestate  hostium  esse  afFerebant ;  tum, 
metu  victi,  consulturos  se  populum  responderunt.  advocataque 
extemplo  concione,  quum  et  levissimus  quisque  novas  res  novam- 
que  societatem  mallent,  et,  quorum  propinqtii  extra  urbem  inter- 
clusi  ab  hostibus  erant,  velut  obsidibus  datis,  pigneratos  haberent 
animos,  pauci  magis  taciti  probarent  constantem  fidem,  quam 
probatam  tueri  auderent ;  haud  dubio  in  spcciem  consensu  tit  ad 
Poenos  deditio.  L.  Atilio,  praefecto  praesidii,  quique  cum  eo 
milites  Romani  orant,  clam  in  portum  deductis,  atque  impositis 
in  naves,  ut  Rhegium  devehcrentur,  Hamilcarem  Poenosque  ea 
conditione,  ut  foedus  cxtemplo  aequis  legibus  iieret,  in  urbem 
acceperunt.  cujus  rei  prope  non  servata  fides  dcditis  est,  quum 
Poenus  dolo  dimissum  Romanum  incusaret,  Locrenses  profugisse 
ipsum  causarentur.  Insecuti  etiam  equites  sunt,  si  quo  casu  in 
freto  aestus  morari,  aut  deferre  naves  in  terram,  posset.  et  eos 
quidem,  quos  sequebantur,  non  sunt  adepti :  alias,  a  Messana 
trajicientes  freto  Rhegium,  naves  conspexerunt.  Milites  erant 
Romani,  a  Claudio  praetore  missi  ad  obtinendam  urbem  praesidio. 
itaque  Rhegio  extemplo  abscessum  est.  Locrensibus  jussu  Ilan- 
nibalis  data  pax,  ut  liberi  suis  legibus  viverent :  urbs  pateret 
Poenis,  portus  in  potcstatem  Locrensium  esset :  societas  eo  jure 
staret,  ut  Poenus  Locrensem,  Locrensisque  Poenum,  pace  ac  bello 
juvaret; 

II.  Sic  a  frcto  Poeni  reducti,  frementibus  Bruttiis,  quod  Rhe- 
gium  ac  Locros,  quas  urbes  direpturos  se  destinaverant,  intactas 
reliquissent.  Itaque  per  se  ipsi,  conscriptis  armatisque  juventutis 
suae  quuidecim  millibus,  ad  Crotonem  oppugnandum  pergunt 
ire,  Graecam  et  ipsam  urbem,  et  maritlniam  ;  plurimum  acces- 
surum  opibus,  si  in  ora  maris  urbem  portu  ac  moenibus  validam 
tenuissent,  credentes.  Ea  cura  angebat,  quod  neque  non  arces- 
sere  ad  auxihum  Poenos  satis  audebant,  ne  quid  non  pro  sociis 
egisse  viderentur  ;  et,  si  Poenus  nirsus  magis  arbiter  pacis,  quam 
adjutor  belh,  fuisset,  ne  in  libertatem  Crotonis,  sicut  ante  Locro- 
rum,  frustra  pugnaretur.  Itaque  optimum  visum  est,  ad  Hanni- 
balem  mitti  legatos,  caverique  ab  eo,  ut  receptus  Croto  Bruttioruni 
esset.  Hannibal  quum  praesentium  eam  consultationem  esse 
respondisset,  et  ad  Hannonem  eos  rejecisset,  ab  Hannone  nihil 
certi  ablatum.  Nec  enim  diripi  volebant  nobilem  atque  opulen- 
tam  urbem  :  et  sperabant,  quum  Bmttius  oppugnaret,  Poenos 
nec  probare  nec  juvare  eam  oppugnationem  appareret,  eo  matu- 
rius  ad  se  defecturos.  Crotone  nec  consilium  unum  inter  populares, 
nec  volimtas  erat.  imus  velut  morbus  invaserat  omnes  Italiae 
civitates,  ut  plebes  ab  optimatibus  dissentirent ;  senatus  Romanis 

faveret,  plobs  ad  Poenos  rem  traheret.  Eam  dissensionem  in 
urbe  perfuga  nunciat  Bruttiis :  Aristomachum  esse  principem 
plebis,  tradendaequc  auctorem  urbis  :  et,  in  vasta  urbe,  lateque 
omnibus  disjectis  moenibus,  raras  et  stationes  custodiasque  sena- 
torum  esse  :  quacunque  custodiant  plebis  homines,  ea  patere 
aditura.  Auctore  ac  duce  perfuga,  Bruttii  corona  cinxerunt 
urbera  :  acceptique  a  plebe  prirao  impetu  locos  omnes,  praeter 
arcera,  cepere.  Arcem  optimates  tenebant,  preparato  jam  ante 
ad  talera  casum  perfugio.  Eodem  Aristomachus  perfugit ;  tan- 
quam  Poenis,  non  Bruttiis,  auctor  urbis  tradendae  fuisset. 

III.  Urbs  Croto  murum  in  circuitu  patentera  duodecim  millia 
passuura  habuit  ante  Pyrrhi  in  Italiam  adventum.  post  vastitatem 
eo  bello  factam  vix  pars  diraidia  habitabatur.  flumen,  quod  medio 
oppido  fluxerat,  extra  frequentia  tectis  loca  praeterfluebat :  et 
arx  procul  iis,  quae  habitabantur.  Sex  millia  aberat  ab  urbe 
nobili  templum  (ipsa  urbe  erat  nobilius)  Laciniae  JunonLs, 
sanctum  omnibus  circa  populis.  Lucus  ibi,  frequenti  silva  et 
})roceris  abietis  arboribus  septus,  laeta  in  medio  pascua  habuit, 
ubi  omnis  generis  sacrum  deae  pascebatur  pecus  sine  ullo  pastore  : 
separatimque  egressi  cujusque  genei'is  greges  nocte  remeabant 
ad  stabula,  nunquam  insidiis  ferarum,  non  fi-aude  violati  homi- 
nura.  Magni  igitur  fructus  ex  eo  pecore  capti,  colnmnaque  inde 
aurea  solida  facta  et  sacrata  est ;  inclitumque  templum,  divitiis 
etiam,  non  tantum  sanctitate,  fuit.  Ac  miracula  aliqua  affin- 
guntur  plerumque  tam  insignibus  locis.  Fama  est,  aram  esse  in 
vestibulo  templi,  cujus  cinerem  nullo  unquam  moveri  vento. 
Sed  arx  Crotonis,  una  parte  imminens  mari,  altera  vergente  in 
agrum,  situ  tantura  naturali  quondam  munita,  postea  et  muro 
cincta  est,  qua  per  aversas  rupes  ab  Dionysio,  Siciliae  tyranno, 
per  dolum  fuerat  capta.  Eam  tum  arcem,  satis,  ut  videbatur, 
tutam,  Crotoniatum  optimates  tenebant,  circumsedente  cum 
Bruttiis  eos  etiam  plebe  sua.  Postremo  Bruttii,  quum  suis  viri- 
bus  inexpugnabilem  viderent  arcem,  coacti  necessitate,  Hannonis 
auxilium  implorant.  Is,  conditionibus  ad  deditionem  compellere 
Crotoniatas  conatus,  ut  coloniam  Bruttiorum  eo  deduci,  anti- 
quamque  frequentiam  eorum  recipere  vastam  ac  desertam  bellis 
urbem,  paterentur,  oranium  neminem,  praeter  Aristomachum, 
movit.  morituros  se  affirmabant  citius,  quam,  immixti  Bruttiis, 
in  alienos  ritus,  mores,  legesque,  ac  mox  linguam  etiara,  verte- 
rentur.  Aristoraachus  unus,  quando  nec  suadendo  ad  deditionem 
satis  valebat,  nec,  sicut  urbera  prodiderat,  locum  prodendae  arcis 
inveniebat,  transfugit  ad  Hannonera.  Locrenses  brevi  post  legati, 
quura  permissu  Hannonis  arcera  intrassent,  persuadent,  ut  traduci 
se  in  Locros  paterentur,  nec  ultiraa  experiri  vellent.  Jam,  hoc 
ut  sibi  liceret,  impetraverant  et  ab  Hannibale,  missis  ad  ipsum 
logatis.  ita  Crotone  excessum  est,  deductique  Crotoniatae  ad  maro 

naves  conscendunt.  Locros  omnis  multitudo  abeunt.  In  Apulia 
ne  hiems  quidem  quieta  inter  Romanos  atque  Hannibalem  erat. 
Luceriae  Sempronius  consul,  Hannibal  haud  procul  Arpis  hiber- 
nabat.  Inter  eos  levia  proelia  ex  occasione,  aut  opportunitate 
hujus  aut  illius  partis,  oriebantur  ;  meliorque  eis  Romanus,  et  in 
dies  cautior,  tutiorque  ab  insidiis,  fiebat. 

IV.  In  SicUia  Romanis  omnia  mutaverat  mors  Hieronis,  reg- 
numque  ad  HieronjTnum,  nepotem  ejus,  translatum  ;  puerum 
vixdum  libcrtatem,  nedum  dominationem,  modice  laturum. 
Laete  id  ingenium  tutores  catque  amici  ad  praecipitandum  ui 
omnia  vitia  acceperunt :  quae  ita  futura  cemens,  Hiero  ultima 
senecta  voluisse  dicitur  liberas  Syracusas  relinquerc,  ne  sub  domi- 
natu  puerili  per  ludibrium,  bonis  artibus  partum  fimiatumque, 
interiret  rcgnum.  Huic  consilio  ejus  summa  ope  obstitere  filiae, 
nomcn  regium  penes  puerum  futurum  ratae,  regimen  remm 
omnium  penes  se  virosque  suos,  Andranodomm  et  Zoippum  : 
nam  ii  tutorum  primi  relinquebantur.  Non  facile  erat  nonagesi- 
mum  jam  agenti  annum,  circumsesso  dies  noctesque  muliebribus 
blanditiis,  liberare  animum,  ct  convertere  ad  publicam  privata 
curam.  Itaque  tutorcs  modo  quindecim  puero  rcliquit  :  quos 
precatus  cst  moricns,  ut  fidem  erga  populum  Romanum,  quin- 
quaginta  annos  ab  se  cultam,  inviolatam  servarent,  juvenemque 
suis  potissimum  vestigiis  insistere  vellent,  disciplinaeque,  in  qua 
edoctus  esset.  Haec  mandata.  Quum  exspirasset,  per  tutores 
testamento  prolato,  pueroque  in  concionem  producto,  (erat  autem 
quindecim  tunc  ferme  annorum)  paucis,  qui  per  concionem  ad 
excitandos  clamores  dispositi  erant,  approbantibus  testamentum. 
ceteris,  vclut  patre  amisso,  in  orba  civitate  omnia  timentibus, 
funus  fit  regium,  magis  amore  civium  et  caritate,  quam  cura 
suomm,  celebre.  Deinde  ceteros  tutores  submovet  Andranodoras, 
juvenem  jam  esse  dictitans  Hieronymum,  ac  regni  potentem  ; 
deponendoque  tutelam  ipse,  quae  cum  pluribus  communis  erat, 
in  se  unum  omnium  vires  convertit. 

V.  Vix  quidem  uUi  bono  moderatoque  regi  facilis  erat  favor 
apud  Syracusanos,  succedenti  tantae  caritati  Hieronis.  venun 
enira  vero  Hieronymus,  velut  suis  vitils  desiderabilem  efficere 
vellet  avum,  primo  statim  conspectu,  omnia  quam  disparia  essent, 
ostendit.  nam,  qui  per  tot  annos  Hieronem,  filiumque  ejus  Gelo- 
nem,  nec  vestis  habitu,  nec  alio  ullo  insigni,  differentes  a  ceteris 
civibus  vidissent,  conspexere  purpuram,  ac  diadema,  ac  satellit«s 
armatos  ;  quadrigisque  etiam  alborum  equoram  interdum  ex  regia 
procedentem,  more  Dionysii  tyranni.  Hunc  tam  superbum 
apparatum  habitimique  convenientes  sequebantur  contemptus 
oranium  hominum,  superbae  aures,  contumeliosa  dicta,  rari  aditus, 
non  alienis  modo,  sed  tutoribus  etiam,  libidines  novac,  inhumana 
cradelitas.     Itaque  tantus  omnes  terror  invaserat,  ut  quidam  ex 

tutoribus  aut  morte  voluntaria,  aut  fuga,  praeverterent  metum 
suppliciorum.  Tres  ex  iis,  quibus  solis  aditus  in  domum  famili- 
arior  erat,  Andranodorus  et  Zoippus,  generi  Hieronis,  et  Thraso 
quidam,  de  aliis  quidem  rebus  haud  magnopere  audiebantur  ; 
tendendo  autem  duo  ad  Karthaginienses,  Thraso  ad  societatem 
Romanam,  certamine  ac  studiis  interdum  in  se  convertebant  ani- 
mum  adolescentis :  quum  conjuratio,  in  tjTanni  caput  facta, 
indicatur  per  Calonem  quendam,  aequalem  Hieron_\Tni,  et  jam 
inde  a  puero  in  omnia  familiaria  jura  assuetum,  Index  ununi 
cx  conjuratis,  Theodotum,  a  quo  ipse  appellatus  erat,  nominare 
potuit ;  qui,  comprehensus  extemplo,  traditusque  Andranodoro 
torquendus,  de  se  ipse  haud  cunctanter  fassus,  conscios  celabat. 
Postremo,  quum  omnibus  intolerandis  patientiae  humanae  cru- 
ciatibus  laceraretur,  victum  malis  se  simulans,  avertit  ab  consciis 
in  insontes  indicium  (Tlirasoncm  esse  auctorem  consilii  mentitus, 
nec,  nisi  tam  potenti  duce  confisos,  rem  tantam  ausuros)  ab 
latere  tjTanni,  quorum  capita  vilissima  fingenti  inter  dolort? 
gemitusque  occurrere,  Jlaxime  animo  tjTanni  credibUe  indi- 
cium  Thraso  nominatus  fecit,  Itaque  extemplo  tradltur  ad 
supplicium  :  adjectique  poenae  ceteri,  juxta  insontes.  Consciorum 
uemo,  quum  diu  socius  consilii  torqueretur,  aut  latuit,  aut  fugit : 
tantum  ilHs  m  virtute  ac  fide  Theodoti  fiduciae  fuit,  tantumque 
ipsi  Theodoto  virium  ad  arcana  occultanda. 

VI.  Ita,  quod  unum  vinculum  cum  Romanis  societatis  erat, 
Thrasone  sublato  e  medio,  extemplo  haud  dubie  ad  defectionem 
res  spectabat ;  legatique  ad  Hannibalem  nfiissi,  ac  remissi  ab  eo 
cum  Hannibale,  nobili  adolescente,  Hippocrates  et  Epicydes,  nati 
Karthagine,  sed  oriundi  ab  Syracusis,  exsule  avo,  Poeni  ipsi 
materno  genere.  Per  hos  juncta  societas  Hannibali  ac  Syracu- 
sano  tyranno  :  nec  invito  Hannibale  apud  t}Tannum  manserunt. 
Ap.  Claudius  praetor,  cujus  SiciHa  provincia  erat,  ubi  ea  accepit, 
extemplo  legatos  ad  Hieronymum  misit  :  qui,  quum  sese  ad 
rcnovandam  societatem,  quae  cum  avo  fuisset,  venisse  dicerent, 
per  ludibrium  auditi  dimissique  simt  ab  quaerente  per  jocum 
Hieronymo,  quae  fortmia  eis  pugnae  ad  Cannas  fuisset :  vix 
credibilia  enim  legatos  Hannibalis  narrare.  velle,  quid  veri  sit, 
scire,  ut  ex  eo,  utram  spem  sequatur,  consilium  capiat.  Romani, 
quum  serio  legationes  audire  coepisset,  redituros  se  ad  eum 
dicentes  esse,  monito  magis  eo,  quam  rogato,  ne  fidem  temere 
mutaret,  proficiscmitur.  Hieronymus  legatos  Karthaginem  niisit 
ad  foedus  ex  societate  cum  Hannibale  faciendum.  Pacto  con- 
venit,  ut,  quum  Romanos  Sicilia  cxpulissent,  (id  autem  brevi 
fore,  si  naves  atque  exercitum  misissent)  Himera  amnis,  qui 
ferme  insulam  dividit,  finis  regni  Syracusani  ac  Punici  imperii 
esset.  Aliam  deinde,  inflatus  assentationibus  eorum,  qui  eum 
non  Hieronis  tantum,  scd  Pyrrhi  etiam  regis,  matemi  avi,  julte- 

bant  merainisse,  legationem  misit,  qua  aequum  censebat  Sicilia 
sibi  omni  cedi :  Italiae  imperium  proprium  quaeri  Karthaginiensi 
populo.  Hanc  levitatem  ac  jactationem  animi  neque  mirabantur 
in  juvene  furioso,  neque  arguebant,  dummodo  averterent  eum  ab 
Romanis. 

VII.  Sed  omnia  in  eo  praecipitia  ad  exitium  fuerunt.  nam, 
quum,  praemissis  Hippocrate  atque  Epicyde  cum  binis  millibus 
aiTOatorum  ad  tentandas  urbes,  quae  praesidiis  tenebantur  Ro- 
manis,  et  ipse  in  Leontinos  cum  cetero  omni  exercitu  (erant 
autem  ad  quindecim  millia  peditum  equitimique)  profectus  esset ; 
liberas  aedcs  conjurati  (et  omnes  forte  militabant)  immiuentes 
viae  angustae,  qua  descendere  ad  forum  rex  solebat,  sumpsenmt. 
ibi,  quum  instructi  armatique  ceteri  transitum  exspectantes 
starent,  uni  ex  iis,  (Dinomeni  fuit  nomen)  quia  custos  corporis 
erat,  partes  datae  sunt,  ut,  quum  appropinquaret  januae  rex,  per 
causam  aliquam  in  angustiis  sustineret  ab  tergo  agmen.  Ita,  ut 
convenerat,  factum  est.  tanquam  laxarct  elatum  pedem  ab  stricto 
nodo,  moratus  turbam,  Dinomenes  tantum  intervalli  fecit,  ut, 
quum  in  praetereuntem  sine  armatis  rcgem  impetus  iieret,  confo- 
deretur  aliquot  prius  vulneribus,  quam  succurri  posset.  Clamore 
et  tumultu  audito,  in  Dinomenem,  jam  haud  dubie  obstantem, 
tela  conjiciuntur  :  inter  quae  tamen,  duobus  acceptis  vulneribus, 
evasit.  Fuga  satellitum,  ut  jacentem  videre  regem,  facta  est. 
interfectores,  pars  in  forum  ad  multitudinem  laetam  libertate, 
pars  Syracusas  pergimt  ad  praeoccupanda  Andranodori  regiorum- 
que  aliorum  consUia.  Incerto  rerum  statu,  Ap.  Claudius,  bellum 
oriens  ex  propinquo  quum  cernerct,  senatum  literis  certiorem 
fecit,  SicUiam  Karthaginiensi  populo  et  Hannil)ali  conciliari.  ipse, 
adversus  Syracusana  consUia,  provinciam  regnique  fines  omnia 
convertit  praesidia.  Exitu  anni  ejus,  Q.  Fabius  ex  auctoritate 
senatus  Puteolos,  pcr  bcllum  coeptum  frequcntari  emporium, 
communiit,  praesidiumque  imposuit.  inde  Romam  comitiorum 
causa  veniens,  in  eum,  quem  primum  diem  comitialem  habuit, 
comitia  edixit ;  atque  ex  itinere  praeter  urbem  in  campum  des- 
cendit.  Eo  die  quum  sors  praerogativae  Aniensi  juniorum  exisset, 
eaque  T.  OtacUium,  M.  AemUium  RegUlum,  consules  diceret, 
tum  Q,.  Fabius,  silentio  facto,  tali  oratione  est  usus  : 

VIII.  "  Si  aut  pacem  in  Italia,  aut  beUum  cum  eo  hoste  habe- 
remus,  iu  quo  negligentiae  laxior  locus  esset,  qui  vestris  studiis, 
quae  in  campum  ad  mandandos,  quibus  velitis,  honores  affertis, 
moram  uUam  offerret,  is  mihi  parum  meminisse  videretur  vestrae 
libertatis.  sed,  quimi  in  hoc  beUo,  in  hoc  hoste,  nunquam  ab  uUo 
duce  sine  ingenti  nostra  clade  erratum  sit,  eadem  vos  cura,  qua 
in  aciem  annati  descenditis,  inire  suflfragium  ad  creaudos  consules 
decet,  et  sibi  sic  quemque  dicere  :  Hannibali  imperatori  parem 
consulem  nomino.     Hoc  anno  ad  Capuam  Jubellio  Taureae,  Cam- 

pano  summo  equiti,  provocanti,  summus  Romanus  eques,  Asellus 
Claudius,  est  oppositus.  Adversus  Gallum,  quondam  provocan- 
tem  in  ponte  Anienis,  T.  Manlium,  fidentem  et  animo  ct  viribus, 
misere  majores  nostri.  Ob  eandem  causam,  haud  multis  annis 
post,  fuisse  non  negaverim,  cur  M.  Valerio  non  diffideretur, 
adversus  similiter  provocantem  arma  capienti  Gallum  ad  certa- 
men.  Quemadmodum  pedites  equitesque  optamus  ut  validiores, 
si  minus,  ut  pares  hosti  habeamus  ;  ita  duci  hostium  parem  impe- 
ratorem  quaei-amus.  Q,uuni,  qui  cst  summus  in  civitate  dux, 
eum  legerimus  ;  tamcn,  repente  lectus,  in  annum  crcatus,  adversus 
veterem  ac  perpetuum  imperatorem  comparabitur,  nullis  neque 
teraporis,  neque  juris,  inclusum  augustiis,  quo  minus  ita  omnia 
gerat  administretque,  ut  tempora  postulabunt  belli :  nobis  autem 
in  apparatu  ipso,  ac  tantum  inchoantibus  res,  annus  circumagitur. 
Quoniam,  quales  viros  creare  vos  consules  deceat,  satis  est  dic- 
tum  ;  restat,  ut  pauca  de  eis,  in  quos  praerogativae  favor  incli- 
navit,  dicam.  M.  Aemilius  Regillus  flamen  est  Quirinalis,  quem 
neque  mittere  ab  sacris,  neque  retinere,  possumus,  ut  non  deCim 
aut  belli  deseramus  curam.  Otacilius  sororis  meae  filiam  uxorem, 
atque  ex  ea  liberos,  habet.  ceterum  non  ea  vestra  in  me  majores- 
que  meos  merita  sunt,  ut  non  potiorem  privatis  necessitudinibus 
rempublicam  habeam.  Quilibet  nautarum  vectorumque  tran- 
quillo  mari  gubemare  potest :  ubi  saeva  orta  tempestas  est,  ac 
turbato  mari  rapitur  vento  navis,  tum  viro  et  gubematore  opus 
est.  Non  tranquillo  navigamus,  sed  jam  aliquot  procellis  sub- 
mersi  paene  sumus.  itaque,  quis  ad  gubemacula  sedeat,  summa 
cura  providendum  ac  praecavendum  vobis  est.  In  minore  te 
experti,  T.  Otacili,  re  sumus,  haud  sane,  citr  ad  majora  tibi  fida- 
mus,  documenti  quicquam  dedisti.  Classem  hoc  anno,  cui  tu 
praefuisti,  trium  remm  causa  paravimus  :  ut  Africae  oram  popu- 
laretur ;  ut  tuta  nobis  Italiae  littora  essent  ;  ante  omnia,  ne 
supplementum  cum  stipendio  commeatuque  ab  Ivartliagine  Han- 
nibali  transportaretur.  Create  consulem  T.  Otacilium,  non  dico, 
si  orania  haec,  sed  si  aliquid  eorum  reipublicae  praestitit.  Sin 
autem,  te  classem  obtinente,  etiam,  velut  pacato  mari,  quaelibet 
Hannibali  tuta  atque  integra  ab  domo  venerunt,  si  ora  Italiae 
infestior  hoc  anno,  quam  Africae,  fuit ;  quid  dicere  potes,  cur  te 
potissimum  ducem  Hannibali  hosti  opponant  ?  Si  consul  esses, 
dictatorem  dicendum  excmplo  majomm  nostromm  censeremus. 
nec  tu  id  indignari  posses,  aliquem  in  civitate  Romana  meliorem 
bcllo  haberi,  quam  te.  Magis  nuUius  interest,  quam  tua,  T. 
Otacili,  non  imponi  cervicibus  tuis  onus,  sub  quo  concidas.  Ego 
magnopere  suadeo,  eodem  anirao,  quo,  si  stantibus  voliis  in  aciem 
armatis  repente  deligendi  duo  imperatores  essent,  quomm  ductu 
atque  auspicio  dimicaretis,  hodie  quoque  consules  creetis  ;  quibus 
sacramento  liberi  vestri  dicant,  ad  quorum  edictum  conveniant. 

sub  quorum  tutela  atque  cura  militent.  Lacus  Trasimemis  et 
Cannae  tristia  ad  recordationem  exempla,  sed  ad  praecavendum 
simile  utili  documento,  sunt.  Praeco,  Aniensem  junioram  in 
suffragium  revoca." 

IX,  Quum  T.  OtacQius  ferociter,  eum  continuare  consulatum 
velle,  vociferaretur  atque  obstreperet,  lictores  ad  eum  accedere 
consul  jussit :  et,  quia  in  urbem  non  inierat,  protinus  in  campum 
ex  itinere  profectus,  admonuit  cum  securibus  sibi  fasces  praeferri. 
Iterum  praerogativa  suffragium  init ;  creatique  in  ea  consules 
Q.  Fabius  Maximus  quartimi,  M.  Marcellus  tertium.  Eosdem 
consules  ceterae  centuriae  sine  variatione  ulla  dixerunt.  Et 
praetor  unus  refectus,  Q.  Fulvius  Flaccus :  novi  alii  creati,  T. 
Otacilius  Crassus  iterum,  Q.  Fabius,  consulis  filius,  qui  tum 
aedilis  curulis  erat,  P.  Cornelius  Lentulus.  Comitiis  praetorum 
perfectis,  senatusconsultum  factum  est,  ut  Q.  Fulvio  extra  ordinem 
urbana  provincia  esset :  isque  potissimum,  consulibus  ad  bellum 
profectis,  urbi  praeesset.  Aquae  magnae  bis  eo  anno  fuerunt : 
Tiberisque  agros  inundavit  cum  magna  strage  tectorum,  pecorum- 
que  et  hominum  pemicie.  Quinto  anno  secundi  Punici  belli, 
Q.  Fabius  Maximus  quartum,  M.  Claudius  Marcellus  tertium, 
consulatum  ineuntes,  plus  solito  converterant  in  se  civitatis  ani- 
mos.  multis  enim  annis  tale  consulum  par  non  fuerat.  Refere- 
baut  senes,  sic  Maximum  Rullum  cum  P.  Dccio  ad  bellum 
Gallicum,  sic  postea  Papiiium  Carviliumque  adversus  Samnites, 
Rruttiosque,  et  Lucanum  cum  Tarentino  populum,  consules 
declaratos.  Absens  Marcellus  consul  creatus,  quum  ad  exercitum 
esset ;  praesenti  Fabio,  atque  ipso  comitia  habentc,  consulatus 
continuatus.  Tempus,  ac  necessitas  belli,  ac  discrimen  summae 
rerum,  faciebant,  ne  quis  aut  in  exemplum  exquireret,  aut  sus- 
pectum  cupiditatis  imperii  consulem  liaberet.  quin  laudabant 
potius  magnitudinem  aiiimi,  quod,  quum  summo  imperatore  esse 
opus  reipublicae  sciret,  seque  eum  haud  dubie  esse,  minoris 
invidiam  suam,  si  qua  ex  re  oriretur,  quam  utilitatem  reipublicae, 
fecisset. 

X.  Quo  die  magistratum  inierunt  consules,  senatus  in  Capi- 
tolio  est  habitus  :  decretumque  omnium  primum  ut  consules 
sortirentur,  compararentve  intt-r  se,  uter  censoribus  creandis 
comitia  liaberet,  priusquam  ad  exercitum  proficisceretur.  Pro- 
rogatmn  deinde  imperium  omnibus,  qui  ad  exercitus  erant,  jussi- 
que  in  provinciis  manere,  Ti.  Gracchus  Luceriae,  ubi  cum  volonum 
exercitu  erat,  C.  Terentius  Varro  in  agro  Piceno,  M'.  Pomponius 
in  Giallico.  ex  praetoribus  prioris  anni,  pro  praetore  Q.  Mucius 
obtineret  Sardiniam  :  M.  Valerius  ad  Binindisium  orae  maritimae, 
intentus  adversus  omnes  motus  PhUippi,  Macedonum  regis, 
praeesset.  P.  Comelio  Lentulo  praetori  Sicilia  decreta  provincia  ; 
T.  Otacilio  classis  eadem,  quam  adversus  Karthaginienses  priore 

anno  habuisset.  Prodigia  eo  anno  multa  nunciata  sunt,  quae, 
quo  magis  credebant  simplices  ac  religiosi  homines,  eo  plura 
nunciabantur :  Lanuvii  m  aede  intus  Sospitae  Junonis  corvos 
nidiun  fecisse :  in  Apulia  pahnam  viridem  arsisse  :  Mantuae 
stagnum  efFusum  Mincio  amni  cruentum  visum  :  et  Calibus  creta, 
et  Romae  in  foro  boario  sanguine,  pluisse  :  et  in  vico  Istrico 
fontem  sub  terra  tanta  vi  aquarum  fluxisse,  ut  serias  doliaque, 
quae  in  eo  loco  erant,  provoluta,  velut  impetus  torrentis,  tulerit : 
tacta  de  coelo,  atrium  publicum  in  Capitolio,  aedem  in  campo 
Vulcani,  nucem  in  Sabinis  publicamque  viam,  murum  ac  portam 
Gabiis.  Jam  alia  Aoilgata  miracula  erant :  hastam  Martis  Prae- 
neste  sua  sponte  promotam  :  bovem  in  Sicilia  locutum  :  infantem 
in  utero  matris  in  Marrucuiis  lo  triumphe  !  clamasse  :  ex  muhere 
Spoleti  virum  factum  :  Hadriae  aram  in  coelo,  speciesque  homi- 
num  circum  eam,  cum  candida  veste,  \\sas  esse.  Quin  Romae 
quoque  in  ipsa  urbe,  secimdum  apum  examen  rn  foro  visum, 
affirmantes  quidam,  legiones  se  armatas  in  Janiculo  videre, 
concitaverunt  civitatem  ad  arma :  qui  tum  in  Jauiculo  essent, 
negarunt,  quemquam  ibi,  praeter  assuetos  colHs  ejus  cultores, 
apparuisse.  Haec  prodigia  hostlis  majoribus  procurata  sunt  ex 
aruspicum  responso  :  et  supplicatio  onmibus  deis,  quorum  pul- 
vinaria  Romae  essent,  indicta  est. 

XI.  Pei-petratis,  quae  ad  pacem  deum  pertinebant,  de  republica 
belloque  gerendo,  et  quantiun  copiarum,  et  ubi  quaeque  essent, 
consules  ad  senatum  retulerunt.  Duodeviginti  legionibus  bellum 
geri  placuit :  binas  consules  sibi  sumere  :  binis  GaUiam,  SicUiam- 
que,  ac  Sardiniam  obtineri :  duabusque  Q.  Fabium  pi-aetorem 
ApuUae,  duabus  volonum  Ti.  Gracchum  circa  Luceriam  praeesse  : 
singulas  C.  Terentio  proconsuU  ad  Picenum,  et  M.  Valerio  ad 
classem  circa  Brundisium,  reUnqui,  et  duas  urbi  praesidio  esse. 
Hic  ut  numerus  legionum  expleretur,  sex  novae  legiones  erant 
scribendae.  eas  pruno  quoque  tempore  consules  scribere  jussi,  et 
classem  parare  ;  ut  cum  eis  navibus,  quae  pro  Calabriae  Uttoribus 
in  statione  essent,  centum  quinquaginta  longarum  navium  classis 
eo  anno  expleretur.  Delectu  habito  et  centum  navibus  novis 
deductis,  Q,.  Fabius  comitia  censoribus  creandis  habuit.  creati 
M.  AtUius  Regulus  et  P.  Furius  Plukis.  Q,uum  increbresceret 
rumor,  beUum  in  SiciUa  esse,  T.  OtaciUus  eo  cum  classe  proficisci 
jussus  est.  Quum  deessent  nautae,  consules  ex  senatus  consulto 
edixerunt,  ut,  qui,  L.  AemiUo,  C.  Flaminio  censoribus,  milUbus 
aei-is  quinquaginta,  ipse  aut  pater  ejus,  census  fuisset,  usque  ad 
centum  milUa,  aut  cui  postea  res  tanta  esset  facta,  nautam  unum 
cum  sex  mensium  stipendio  daret :  qui  supra  centum  milUa, 
usque  ad  trecenta  mUUa,  tres  nautas  cum  stipendio  annuo  :  qui 
supra  trecenta  miUia,  usque  ad  decies  aeris,  quinque  nautas  :  qui 
supra  decies,  septem  :  senatores  octo  nautas  cum  aimuo  stipendio 

darent.  Ex  hoc  edicto  dati  nautae,  armati  instructique  ab 
dominis,  cum  triginta  dierum  coctis  cibariis  naves  conscenderunt. 
Tum  primum  est  factum,  ut  classis  Romana  sociis  navalibus 
privata  impensa  paratis  compleretur. 

XII.  Hic  major  solito  apparatus  praecipue  conterruitCampanos, 
ne  ab  obsidione  Capuae  bellum  ejus  anni  Romani  inciperent. 
itaque  legatos  ad  Hannibalem  oratum  miserunt,  ut  Capuani 
exercitum  admoveret :  ad  eam  oppugnandam  novos  exercitus 
scribi  Romae  ;  nec  ullius  urbis  defectioni  magis  infensos  eorum 
animos  esse.  Id  quia  tam  trepidi  nunciabant,  maturandum  Han- 
nibal  ratus,  ne  praevenirent  Roraani,  profectus  Arpis,  ad  Tifata 
in  veteribus  castris  super  Capuam  consedit.  indc,  Numidis  Ilis- 
panisque  ad  praesidium  simul  castrorum  simul  Capuae  relictis, 
cum  cetero  exercitu  ad  lacum  Avemi  per  speciem  sacrificandi, 
re  ipsa,  ut  tcntaret  Puteolos,  quodque  ibi  praesidii  erat,  descendit. 
Maximus,  postquam  Hannibalem  Arpis  profectum,  et  regredi  in 
Caiupaniam,  allatum  est ;  nec  die  nec  nocte  intermisso  itinere,  ad 
exercitum  redit :  et  Ti.  Gracchum  ab  Luccria  Beneventum  copias 
admovere,  Q.  Fabium  praetorem  (is  filius  consulis  erat)  Luce- 
riam  Graccho  succedere,  jubet.  In  Siciliam  eodem  tcmpore  duo 
praetores  pi'ofecti,  P,  Cornelius  ad  exercitum  ;  OtacUius,  qui 
maritimae  orae  rcique  navali  praeesset :  et  ceteri  in  suas  quisque 
provincias  profecti.  et,  quibus  prorogatum  imperium  erat,  easdem, 
quas  priore  anno,  regiones  obtinuerunt. 

XIII.  Ad  Hannibalem,  quum  ad  lacum  Avemi  esset,  quinque 
nobiles  juvenes  ab  Tai'ento  venenint,  partim  ad  Trasimenum 
lacum  partim  ad  Cannas  capti,  dimissique  domos  cum  eadem 
comitate,  qua  usus  adversus  omnes  Romanoiiim  socios  Poenus 
fuerat.  li,  memores  bencficiorum  ejus,  perpulisse  magnam  par- 
tem  se  juventutis  Tarentinae  referunt,  ut  Ilannibalis  amicitiam 
ac  societatem,  quam  populi  Romani,  mallent ;  legatosque  ab  suis 
missos  rogare  Hannibalem,  ut  exercitum  propius  Tarentum 
admoveat.  Si  signa  ejus,  si  castra,  conspecta  a  Tarento  sint,  haud 
uUam  intcrcessuram  moram,  quin  urbs  dedatur.  In  potestatc 
juniorum  plebem,  in  manu  plebis  rem  Tarentinam,  esse.  Hanni- 
bal  coUaudatos  eos,  oneratosque  ingentibus  promissis,  domum  ad 
coepta  maturanda  redire  jubet :  se  in  tempore  affuturum  esse. 
Hac  cum  spe  dimissi  Tarentini.  Ipsum  ingens  cupido  incesserat 
Tarenti  potiundi.  Urbem  esse  videbat,  quum  opulentam  nobi- 
lemque,  tum  maritimam,  et  in  Macedoniam  opportune  versam  : 
regemque  PhiUppum  hunc  portum,  si  transiret  in  Italiam,  quum 
Brundisium  Romani  haberent,  petiturum.  Sacro  inde  perpetrato, 
ad  quod  venerat,  et,  dum  ibi  moratur,  pervastato  agro  Cumano 
usque  ad  Miscni  promontoriura,  Puteolos  repente  agmen  con- 
vertit,  ad  opprimendum  pracsidium  Romanum.  Sex  mUUa 
hominum  erant,  et  locus  munimento  quoque,  non  natura  modo. 

tutus.  Triduum  ibi  moratus,  Poenus,  ab  omni  parte  tcntato 
praesidio,  deinde,  ut  niliil  proccdebat,  ad  populandum  agnim 
Neapolitanum,  magis  ira,  quam  potiundae  urbis  spe,  processit. 
Adventu  ejus  in  propinquum  agrum  Nolana  mota  est  plebs,  jam- 
diu  aversa  ab  Romanis,  ct  infesta  senatui  suo.  Itaque  legati  ad 
arcessendum  Hannibalem,  cum  haud  dubio  promisso  tradendae 
urbis,  venerunt.  Praevenit  inceptum  eorum  Marcellus  consul, 
a  primoribus  accitus.  Die  uno  Suessulam  a  Calibus,  quum  Vul- 
turnus  amnis  trajicientem  moratus  esset,  contenderat.  inde 
proxima  nocte  sex  millia  peditum,  equitesque  trecentos,  qui 
praesidio  senatui  essent,  Nolam  intromisit :  et,  uti  a  consule  omnia 
impigre  facta  sunt  ad  praeoccupandam  Nolam,  ita  Hannibal 
tempus  terebat,  bis  jam  ante  nequicquam  tentata  re,  segnior  ad 
credendum  Nolanis  factus. 

XIV.  lisdem  diebus  et  Q.  Fabius  consul  ad  Casilinum  tentan- 
dum,  quod  praesidio  Punico  tenebatur,  venit ;  et  ad  Beneventum, 
velut  ex  composito,  parte  altera  Hanno  ex  Bruttiis  cum  magna 
peditum  equitumque  manu,  altera  Ti.  Gracchus  ab  Luceria, 
accessit :  qui  primo  oppidum  intravit.  Deinde,  ut  Hannonem 
tria  millia  ferme  ab  urbe  ad  Calorem  fluvium  castra  posuisse,  et 
inde  agrum  populari  audivit,  et  ipse  egressus  moenibus,  mille 
ferme  passus  ab  hoste  castra  locat,  ibique  concionem  militum 
habuit.  Legiones  magna  ex  parte  volonum  habebat ;  qui  jam 
alterum  annum  libertatem  tacite  mereri,  quam  postulare  palam, 
maluerant.  Senserat  tamen,  hibemis  egrediens,  murmur  in 
agmine  esse  quaerentium,  en  unquam  liberi  militaturi  essent ; 
scripseratque  senatui,  non  tam  quid  desiderarent,  quam  quid 
meruissent :  bona  fortique  opera  eorum  se  ad  eam  diem  usum  : 
neque  ad  exemplum  justi  militis  quicquam  eis,  praeter  libertatem, 
deesse.  De  eo  permissum  ipsi  erat,  faceret,  quod  e  republica 
duceret  esse.  Itaque  prius,  quam  cum  hoste  manum  consereret, 
pronunciat,  tempus  venisse  eis  libertatis,  quam  diu  sperassent, 
potiundae.  postero  die  signis  coUatis  dimicaturum  puro  ac  patenti 
campo,  ubi  sine  uUo  insidiarum  metu  vera  \artute  geri  res  posset. 
Qui  caput  hostis  retulisset,  eum  se  extemplo  Hberum  jussurum 
e5se  :  qui  loco  cessisset,  in  eum  servili  supplicio  animadversurum. 
Suam  cuique  fortunam  in  manu  esse  :  libertatis  auctorem  eis  non 
se  fore  solum,  sed  consulem  M.  Marcellum,  sed  universos  Patres  ; 
quos,  consultos  ab  se  de  libertate  eorum,  sibi  permisisse.  Literas 
inde  consulis  ac  senatusconsultum  recitavit.  Ad  quae  clamor 
cum  ingenti  assensu  est  sublatus.  pugnam  poscebant,  signumque 
ut  daret  extemplo  ferociter  instabant.  Gracchus,  proelio  in 
posterum  diem  pronunciato,  concionem  dimisit.  Milites  laeti, 
praecipue  quibus  merces  navatae  in  unum  diem  operae  hbertas 
fatura  erat,  armis  expediendis  quod  rcliquum  consumunt. 

XV.  Postero  die,  ubi  signa  coeperunt  canere,  primi  omnium 

parati  instructique  ad  praetorium  conveniunt.  Sole  orto,  Grac- 
chus  in  aciem  copias  educit.  nec  hostes  moram  dimicandi  fecerunt. 
Decem  et  septem  millia  peditum  erant,  maxima  ex  parte  Bruttii 
ac  Lucani :  equites  mille  ducenti ;  inter  quos  pauci  admodum 
Italici,  ceteri  Numidae  fere  omnes  Maurique.  Pugnatum  est 
et  acriter  et  diu.  quatuor  horis  neutro  inclinata  est  pugna  :  ne<; 
alia  magis  Romanum  impediobat  res,  quam  capita  hostium  pretia 
libertati  facta.  Nam,  ut  quisque  hostem  impigre  occiderat, 
primum  capite  aegre  inter  turbam  tumultumque  abscidendo 
tempus  terebat :  deinde,  occupata  dextra  tenendo  caput,  fortissi- 
mus  quisque  pugnator  esse  desierat ;  segnibus  ac  timidis  tradita 
pugna  erat.  Quod  ubi  tribuni  militum  Graccho  nunciaverunt, 
neminem  stantem  jam  vulnerari  hostem,  carniiicari  jacentes,  et 
in  dextris  militum  pro  gladiis  humana  capita  esse  ;  signum  dari 
propere  jussit,  projicerent  capita,  invadercntque  hostem  :  claram 
satis  et  insignem  virtutem  esse ;  nec  dubiam  libertatem  futuram 
strenuis  viris.  Tum  redintegrata  pugna  est,  et  eques  etiam  in 
hostem  emissus.  Quibus  quum  impigi-e  Numidae  concurrissent, 
nec  segnior  equitum,  quam  peditum,  pugna  esset,  iterum  in 
dubium  adducta  res.  Quum  utrinque  duces,  Romanus  Bruttium 
Lucanumque  toties  a  majoribus  suis  victos  subactosque,  Poenus 
mancipia  Romana,  et  ex  ergastulo  militem,  verbis  obtereret ; 
postremo  pronuncLat  Gracchus,  esse  nihil,  quod  de  libertate 
sperarent,  nisi  eo  die  fusi  fugatique  hostes  essent. 

XVI.  Ea  demum  vox  ita  animos  accendit,  atque,  renovato 
clamore,  velut  alii  repente  facti,  tanta  vi  se  m  hostcm  intulerunt, 
ut  sustineri  ultra  non  possent.  Primo  antesignani  Poenorum, 
deinde  signa  perturbata,  postremo  tota  impulsa  acies  ;  inde  haud 
dubie  terga  data,  ruuntque  fiigientes  in  castra,  adeo  pavidi  trepi- 
dique,  ut  ne  in  portis  quidem  aut  vallo  quisquam  restiterit,  ac, 
prope  continenti  agmine,  Romani,  insecuti,  novum  de  integro 
proelium  inclusi  hostium  vallo  ediderint.  Ibi,  sicut  pugna  impe- 
ditior  in  angustiis,  ita  caedes  atrocior  fuit :  et  adjuvere  captivi, 
qui,  rapto  inter  tumultum  ferro,  conglobati,  et  ab  tergo  cecide- 
runt  Poenos,  et  fugam  impedierunt.  Itaque  minus  duo  millia 
hominum  ex  tanto  exercitu,  et  ea  major  pars  cquitum,  cum  ipso 
duce  effugerunt :  alii  omnes  caesi  aut  capti.  capta  et  signa  duode- 
quadraginta.  Ex  victoribus  duo  millia  ferme  cecidere.  praeda 
omnis,  praeterquam  hominum  captorum,  militi  concessa  est.  et 
pecus  exceptum  est,  quod  intra  dies  triginta  domini  cognovissent. 
Quum  praeda  onusti  in  castra  redissent,  quatuor  millia  ferme 
volonum  militum,  qui  pugnaverant  segnius,  nec  in  castra  imipe- 
rant  simul,  metu  poenae  collem  haud  procul  castris  cepemnt. 
postero  die  per  tribunos  militum  inde  deducti,  concione  mUitum 
advocata  a  Graccho,  superveniunt.  Ubi,  quum  proconsul  veteres 
milites  primum,  prout  cujusque  virtus  atque  opera  in  ea  pugna 

fuerat,  militaribiis  donis  donassct ;  tunc,  quod  ad  volones  atti- 
neret,  omncs,  ait,  malle  laudatos  a  se,  dignos  indignosque,  quam 
quemquam  eo  die  castigatum  esse.  Q,uod  bonum,  faustum, 
felixque  reipublicae  ipsisque,  esset,  omnes  eos  liberos  esse  jubere. 
Ad  quam  vocem  quum  clamor  ingenti  alacritate  sublatus  esset, 
ac,  nunc  complexi  inter  se  gratulantesque,  nunc  manus  ad  coelum 
toUentes,  bona  omnia  populo  Romano  Gracchoque  ipsi  prccaren- 
tur  ;  tum  Gracchus,  "  Priusquam  omnes  jure  libertatis  aequas- 
sem,"  inquit,  "  neminem  nota  strenui  aut  ignavi  militis  notasse 
volui.  Nunc,  exsoluta  jam  fide  publica,  ne  discrimen  omne 
virtutis  ignaviaeque  pereat,  nomina  eorum,  qui,  detrectatae  pug- 
nae  memores,  secessionem  pauUo  ante  fecerunt,  referri  ad  me 
jubebo  ;  citatosque  singulos  jurejurando  adigam,  nisi  quibus 
morbus  causa  erit,  non  aliter,  quam  stantes,  cibum  potionemque, 
quoad  stijjendia  fecient,  capturos  esse.  Hanc  mulctam  ita  aequo 
anirao  feretis,  si  reputabitis  nulla  ignaviae  nota  leviore  vos  desig- 
nari  potuisse."  Signum  deinde  colligendi  vasa  dedit :  mUitesque, 
praedam  portantes  agentesque,  per  lasciviam  ac  jocum  ita  ludi- 
bundi  Beneventum  rediere,  ut  ab  epulis  per  celebrem  festumque 
diem  actis,  non  ex  acie,  reverti  viderentur.  Beneventani  omnes 
turba  effusa  quum  obviam  ad  portas  exissent,  complecti  milites, 
gratulari,  vocare  in  hospitium.  Apparata  convivia  omnibus  in 
propatulo  aedium  fuerant :  ad  ea  invitabant,  Gracchumque  ora- 
bant,  ut  epulari  permitteret  militibus.  Et  Gracchus  ita  permisit, 
in  publico  epularentur  omnes.  Ante  suas  quibusque  fores  prolata 
omnia.  pileati,  aut  lana  alba  velatis  capitibus,  volones  epulati 
sunt ;  alii  accubantes,  alii  stantes,  qui  siraul  ministrabant  vesce- 
banturque.  Digna  res  visa,  ut  simulacrum  celebrati  ejus  diei 
Gracchus,  postquam  Romara  rediit,  pingi  juberet  in  aede  Liber- 
tatis,  quani  pater  ejus  in  Avcntmo  ex  multaticia  pecunia  faciendam 
curavit  dedicavitque. 

XVII.  Dum  haec  ad  Beneventum  geruntur,  Hannibal,  depopu- 
latus  agrum  Neapolitanum,  ad  Nolara  castra  movet.  quem  ubi 
adventare  consul  sensit,  Pomponio  propraetore  cura  eo  exercitu, 
qui  super  Suessulam  in  castris  erat,  accito,  ire  obviam  hosti 
parat,  nec  moram  dimicandi  facere.  C.  Claudium  Neronem  cum 
robore  equitum,  silentio  noctis,  per  aversam  maxime  ab  hoste 
portam  emittit :  circuravectumque  occulte  subsequi  sensim  agmen 
hostium  jubet,  et,  quum  coortum  proelium  videret,  ab  tergo  se 
objicere.  Id  errore  viarum,  an  exiguitate  temporis,  Nero  exsequi 
non  potuerit,  incertum  est.  Absente  eo  quura  proelium  com- 
missum  esset,  superior  quidem  haud  dubie  Romanus  erat :  sed, 
quia  equites  non  affuere  in  tempore,  ratio  compositae  rei  turbata 
est.  non  ausus  insequi  cedentes,  Marcellus  vincentibus  suis  signura 
receptui  dedit  :  plus  taraen  duo  millia  hostium  eo  die  caesa 
traduntur ;   Romani   minus   quadringcntis.     Solis   fere    occasu 

Nero,  diem  noctemque  nequicquam  fatigatis  equis  hominibusque, 
ne  viso  quidem  hoste  rediens,  adco  graviter  est  ab  consule  incre- 
pitus,  ut  per  eum  stetisse  diceret,  quo  minus  accepta  ad  Cannas 
redderetur  hosti  clades.  Postero  die  Romanus  in  aciem  descen- 
dit :  Poenus,  tacita  etiam  confessione  victus,  castris  se  tenuit. 
Tertio  die  sUentio  noctis,  omissa  spe  Nolae  potiundae,  rei  nun- 
quam  prospere  tentatae,  Tarentum  ad  certiorem  spem  proditionis 
proficiscitur. 

XVIII.  Nec  minore  animo  res  Romana  domi,  quam  militiae, 
gerebatur.  Censores,  vacui  ab  operum  locandorum  cura  proptti- 
inopiam  aerarii,  ad  mores  hominum  rcgendos  animum  advertc- 
runt,  castigandaque  vitia  ;  quae,  velut  diutinis  morbis  aegra 
corpora  ex  se  gignunt,  nata  bello  erant.  Primum  eos  citaverunt, 
qui  post  Cannensem  pugnam  rempublicam  deseniisse,  Italiaque 
excessisse,  velle  dicebantur.  princeps  eorum,  L.  Caecilius  Metellus, 
quaestor  tum  forte  erat.  Jusso  deinde  eo,  ceterisque  ejusdem 
noxae  reis,  causam  dicere,  quum  purgari  nequissent,  pronun- 
ciarunt,  verba  orationemque  eos  adversus  rempublicam  habuisse, 
quo  conjuratio  deserendae  Italiae  causa  iierct.  Secundum  eos 
citati  nimis  callidi  exsolvendi  jurisjurandi  interpretes,  qui  capti- 
vorum,  ex  itinere  regressi  clam  in  castra  Hannibalis,  solutum, 
quod  juraverant  redituros,  rebantur.  His  superioribusque  illis 
equi  adempti,  qui  publicum  equmn  habebant  :  tribuque  moti 
aerarii  omnes  facti.  Neque  senatu  modo  aut  equestri  ordine 
regendo  cura  se  censorum  tenuit.  nomina  omnium  ex  juniorum 
tabulis  excerpserunt,  qui  quadriennio  non  milit&ssent,  quibus 
neque  vacatio  justa  mUitiae,  neque  morbus,  causa  fuisset.  Et  ea 
supra  duo  miUia  nominum  in  aerarios  relata,  tribuque  omnes 
moti,  Additumque  inerti  censoriae  notae  triste  senatusconsultum  : 
ut  u  omnes,  quos  censores  notassent,  pedibus  mererent,  mitteren- 
turque  in  SicUiam  ad  Cannensis  exercitus  reliquias  ;  cui  militum 
generi  non  prius,  quam  pulsus  Italia  hostis  esset,  finitum  stipen- 
diorum  tempus  erat.  Q,uum  censores,  ob  inopiam  aeraru,  se  jam 
locationibus  abstinerent  aedium  sacrarum  tuendarum,  curulium- 
que  equorum  praebendorum,  ac  simUium  his  rerum  ;  convenere 
ad  eos  frequentes,  qui  hastae  hujus  generis  assueverant,  hortatique 
censores,  ut  omnia  pcrinde  agerent,  locarent,  ac  si  pecunia  in 
aerario  esset :  neminem,  nisi  beUo  confecto,  pecuniam  ab  aerario 
petiturum  esse.  Convenere  deinde  domini  eorum,  quos  Ti. 
Sempronius  ad  Beneventum  manu  emiserat :  arcessitosque  se  ab 
triumviris  mensariis  esse  dixerant,  ut  pretia  servorum  acciperent ; 
ceterum  non  ante,  quam  bello  confecto,  accepturos  esse.  Quum 
haec  incUnatio  animorum  plebis  ad  sustinendam  inopiam  aerarii 
fieret,  pecuniae  quoque  pupiUares  primo,  deinde  viduarura, 
coeptae  conferri ;  nusquam  eas  tutius  sanctiusque  deponere  cre- 
dentibus,  qui  deferebant,  quam  in  publica  fide.  inde,  si  quid 

emptura  paratumque  pupillis  ac  viduis  foret,  a  quaestore  perscri- 
bebatur.  Manavit  ea  privatoruin  benignitas  ex  urbe  etiam  in 
castra,  ut  non  eques,  non  centurio,  stipendium  acciperent,  mer- 
cenariumque  increpantes  vocarent,  qui  accepisset. 

XIX.  Q,.  Fabius  consul  ad  Casilinum  castra  habebat,  quod 
duum  millium  Campanorum,  et  septingentorum  militum  Hanni- 
balis,  tenebatur  praesidio.  Praeerat  Statius  Metius,  mLssus  ab 
Cn.  Magio  Atellano  ;  qui  eo  anno  IMedixtuticus  erat,  servitiaque 
et  plebem  promiscue  armabat,  ut  castra  Romana  invaderet, 
intento  consule  ad  Casilinum  oppugnandum.  Niliil  eorum  Fabium 
fefellit.  Itaque  Nolam  ad  collegam  mittit,  altero  exercitu,  dum 
Casilinum  oppugnatur,  opus  esse,  qm  Campanis  opponatur.  Vel 
ipse,  relicto  Nolae  praesidio  modico,  veniret :  vel,  si  eum  Nola 
teneret,  et  necdum  securae  res  ab  Hannibale  essent,  se  Ti,  Grac- 
chum  proconsulem  a  Benevento  acciturum.  Hoc  nuncio  Mar- 
cellus,  duobus  militum  millibus  Nolae  in  praesidio  relictis,  cum 
cetero  exercitu  Casilinum  venit ;  adventuque  ejus  Campani,  jam 
moventes  sese,  quieverimt.  Ita  a  duobus  consulibus  Casilinum 
oppugnari  coeptum.  ubi  quum  multa,  succedentes  temere  moeni- 
bus,  Romani  milites  acciperent  vulnera,  neque  satis  inceptis 
succederet,  Fabius  omittendam  rem  parvam  ac  juxta  magnis 
difficilem,  abscedendumque  inde,  censebat,  quum  res  majores 
instarent.  Marcellus,  multa  magnis  ducibus  sicut  non  aggredienda, 
ita  semel  aggressis  non  dimittenda  esse,  dicendo,  quia  magna 
famae  momenta  in  utramque  partem  fierent,  tenuit,  ne  irrito 
incepto  abiretur.  Vineae  inde  omniaque  alia  operum  machina- 
tionumque  genera  quum  admoverentur,  Campaiiique  Fabium 
orarent  ut  abire  Capuam  tuto  liceret ;  paucis  egressis,  Marcellus 
portam,  qua  egrediebantur,  occupavit,  caedesque  promiscue 
omnium  circa  portam  primo,  deinde,  irruptione  facta,  etiam  in 
urbe,  fieri  coepta  est.  QuLnquaginta  fere  primo  egressi  Campa- 
nomm,  quum  ad  Fabium  confugissent,  praesidio  ejus  Capuam 
pervenerunt.  Casilinum,  inter  colloquia  cunctationemque  peten- 
tium  fidem,  per  occasionem  captum  est.  captivi,  quique  Campa- 
norum,  quique  Hannibalis  militum  erant,  Romam  missi  atque 
ibi  in  carcere  inclusi  sunt :  oppidanorum  turba  per  finitimos 
populos  in  custodiam  divisa. 

XX.  Quibus  diebus  a  Casilino,  re  bene  gesta,  recessum  est,  eis 
Gracchus  in  Lucanis  aliquot  cohortes,  in  ea  regione  conscriptas, 
cum  praefecto  sociorum  in  agros  hostium  praedatum  misit.  eos 
efFuse  palatos  Hanno  adortus,  haud  multo  minorem,  quam  ad 
Beneventum  acceperat,  reddidit  hosti  cladem,  atque  in  Bruttios 
raptim,  ne  Gracchus  assequeretur,  concessit.  Consules,  Marcellus 
retro,  unde  venerat,  Nolam  redit ;  Fabius  in  Sammum  ad  popu- 
landos  agros,  recipiendasque  armis,  quae  defecerant,  urbes,  pro- 
cessit.     Caudinus  Samnis  gravius  devastatus :  perusti  late  agri, 

praedae  pecudum  hominumque  actae  :  oppida  vi  capta,  Compul- 
teria,  Telesia,  Compsa,  Melae,  Fulfulae,  et  Orbitanium.  ex 
Lucanis  Biandae,  Apulorum  Aecae  oppugnatae.  MQlia  hostium 
in  his  urbibus  viginti  quinque  capta,  aut  occisa  :  et  recepti  per- 
fugae  trecenti  septuaginta ;  quos  quum  Romam  misisset  consul, 
virgis  in  comitio  caesi  omnes,  ac  de  saxo  dejecti.  Haec  a  Q,. 
Fabio  intra  paucos  dies  gesta.  Marcellum  ab  gerundis  rebus 
valetudo  adversa  Nolae  tenuit.  Et  a  praetore  Q.  Fabio,  cui  circa 
Luceriam  provincia  erat,  Accua  oppidum  per  eos  dies  vi  captum, 
stativaque  ad  Ardoneas  communita.  Dum  haec  aliis  locis  ab 
Romanis  geruntur,  jam  Tarentum  pervenerat  Hannibal  cum 
maxima  omnium,  quacunque  ierat,  clade.  In  Tarentino  demum 
agro  pacatum  incedere  agmen  coepit.  niliil  ibi  violatum,  neque 
usquam  via  cxcessum  est :  apparebatque  non  id  modestia  militum 
aut  ducis,  nisi  ad  conciliandos  Tarentinorum  animos,  fieri.  Cete- 
rum  quum  propemodo  muris  accessisset,  nullo  ad  conspectum 
primi  agminis,  ut  rebatur,  motu  facto,  castra  ab  urbe  ferme  passus 
mille  locat.  Tarenti,  triduo  ante,  quam  Hannibal  ad  moenia 
accederet,  a  M.  Valerio  propraetore,  qui  classi  ad  Brundisium 
praeerat,  missus  M.  Liviiis,  primore  juventute  conscripta,  dis- 
positisque  ad  omnes  portas,  circaque  muros,  qua  res  postulabat, 
stationibus,  die  ac  nocte  plurimum  intentus,  neque  hostibus  neque 
dubiis  sociis  loci  quicquam  praebuit  ad  tentandum.  Quare,  die- 
bus  aliquot  frustra  ibi  absumptis,  Hannibal,  quum  eorum  nemo, 
qui  ad  lacum  Avemi  adissent,  aut  ipsi  venirent,  aut  nimcium 
literasve  mitterent,  vana  promissa  se  temere  secutum  cemens, 
castra  inde  movit.  Tvmi  quoque  intacto  agro  Tarentino,  (quau- 
quam  simulata  lenitas  nihildum  profuerat,  tamen  spe  labefactan- 
dae  fidei  haud  absistens)  Salapiam  ut  venit,  frumentum  ex  agris 
Metapontino  atque  Heracliensi  (jam  media  aestas  exacta  erat,  et 
hibernis  placebat  locus)  comportat.  Praedatum  inde  Numidae 
Maurique  per  Salentinum  agrum,  proximosque  Apuliae  saltus, 
dimissi.  unde  cetexae  praedae  haud  multum,  equorum  greges 
maxime  abacti :  e  quibus  ad  quatuor  millia  domanda  equitibus 
divisa. 

XXI.  Romani,  quum  bellum  nequaquam  contemnendum  in 
SicUia  oriretur,  morsque  tjTanni  duces  magis  impigros  dedisset 
Syracusanis,  quam  causam  aut  animos  mutasset,  M.  Marcello, 
alteri  consulum,  eam  provinciam  decemunt.  Secundum  Hie- 
ronjini  caedem,  primo  tumultuatum  in  Leontinis  apud  miHtes 
fuerat,  vociferatumque  ferociter,  parentandum  regi  sanguine  con- 
juratomm  esse  :  deinde  libertatis  restitutae  dulce  auditu  nomen 
crebro  usurpatum,  spes  facta  ex  pecunia  regia  largitionis,  militiae- 
que  fungendae  potioribus  ducibus,  et  relata  tyranni  foeda  scelera 
foedioresque  libidines,  adeo  mutavere  animos,  ut  insepultum 
jacere  corpus  paullo  ante  desiderati  regis  paterentur.     Q,uum 

ceteri  ex  conjuratis  ad  exercitum  obtinendum  remansissent,  Tlieo- 
dotus  et  Sosis  regiis  equis,  quanto  maximo  cursu  poterant,  ut 
ignaros  omnium  regios  opprimerent,  Syracusas  contcndunt.  cete- 
rum  praevenerat  non  fama  solum,  (qua  nihil  in  talibus  rebus  est 
celerius)  sed  nuncius  etiam  ex  regiis  servis.  Itaque  Andranodorus 
et  Insulam,  ct  arcem,  et  alia,  quae  poterat,  quaeque  opportuna 
erant,  praesidiis  firmarat.  Hexapylo  Theodotus  ac  Sosis  post 
solis  occasum  jam  obscura  luce  invecti,  quum  cruentam  regiam 
vestem  atque  insigne  capitis  ostentarent,  travecti  per  Tycham, 
simul  ad  libertatem  simul  ad  arma  vocantes,  in  Achradinam 
convenire  jubent.  Multitudo,  pars  procurrit  in  vias,  pars  in 
vestibulis  stat,  pars  ex  tectis  fenestrisque  prospectant,  et,  quid 
rei  sit,  rogitant.  Ornnia  luminibus  collucent,  strepituque  vario 
complentur.  armati  locis  patentibus  congregantur :  inermes  ex 
Olympii  Jovis  templo  spolia  Gallorum  Ill^Tiorvunque,  dono  data 
Hieroni  a  populo  Romano,  fixaque  ab  eo,  detrahimt,  precantes 
Jovem,  ut  volens  propitius  praebeat  sacra  arma,  pro  patria,  pro 
deum  delubris,  pro  libertate,  sese  armantibus.  Haec  quoque 
multitudo  stationibus  per  principes  regionum  urbis  dispositis 
adjungitur.  In  Insula  inter  cetera  Andranodonis  praesidiis  firmat 
horrea  publica.  Locus  saxo  quadrato  septus,  atque  arcis  in  mo- 
dum  emimitus,  capitur  ab  juventute,  quae  praesidio  ejus  loci 
attributa  erat ;  mittuntque  nuncios  in  Achradinam,  horrea 
frumentmnque  in  senatus  potestate  esse. 

XXII.  Luce  prima  populus  omnis,  armatus  inermisque,  in 
Achradinam  ad  curiam  convenit.  ibi  pro  Concordiae  ara,  quae  in 
eo  sita  loco  erat,  ex  principibus  unus,  nomine  Polyaenus,  con- 
cionem  et  liberam  et  moderatam  habuit :  Servitudinis  indigni- 
tatisque  homines  expertos  adversus  notum  malum  irritatos  esse. 
Discordia  civilis  quas  importet  clades,  audisse  magis  a  patribus 
Syracusanos,  quam  ipsos  vidisse.  Arma  quod  impigre  ceperint, 
laudare  :  magis  laudaturum,  si  non  utantur,  nisi  ultima  neces- 
sitate  coacti.  In  praesentia  legatos  ad  Andranodorum  mitti 
placere,  qui  denuncient,  ut  in  potestate  senatus  ac  populi  sit ; 
portae  Insulae  pateant ;  recedat  praesidium.  Si  tutelam  alieni 
regni  suum  regnum  velit  facere,  eundem  se  censere,  multo  acrius 
ab  Andranodoro,  quam  ab  Hieronymo,  repeti  libertatem.  Ab 
hac  concione  legati  missi  sunt.  Senatus  inde  haberi  coeptus  est. 
quod  sicut,  regnante  Hierone,  manserat  publicum  consiUum,  ita 
post  mortem  ejus,  antea  eam  diem,  nulla  de  re  neque  convocati 
neque  consulti  fuerant.  Ut  ventum  ad  Andranodorum  est,  ipsimi 
quidem  movebat  et  civium  consensus,  et  quum  aliae  occupatae 
urbis  partes,  tum  pars  Insulae,  velut  munitissima,  prodita  atque 
alienata.  Sed  evocatum  eum  ab  legatis  Damarata  uxor,  filia 
Hieronis,  inflata  adhuc  regiis  animis  ac  muliebri  sprritu,  admonet 
saepe  usurpatae  Dionysii  tyranni  vocis :  qua,  pedibus  tractum. 

non  insidentem  equo,  relinquere  tjTannidem,  dixerit,  debere. 
Facile  esse  momento,  quo  quis  velit,  cedere  possessione  magnae 
fortunae  :  facere  et  parare  eam  difficiie  atque  arduum  esse. 
Paulum  sumeret  spatii  ad  consultandum  ab  legatis.  eo  uteretur 
ad  arcessendos  ex  Leontinis  milites  :  quibus  si  pecuniam  regiam 
pollicitus  esset,  omnia  in  potestate  ejus  futura.  Haec  muliebria 
consilia  Andranodorus  neque  tota  aspematus  est,  neque  extemplo 
accepit :  tutiorem  ad  opes  affectandas  ratus  esse  viara,  si  in  prae- 
sentia  tempori  cessisset.  Itaque  legatos  renunciare  jussit,  futurum 
se  in  senatiis  ac  populi  potestate.  Postero  die  luce  prima, 
patefactis  Insulae  portis,  in  forum  Achradinae  venit.  ibi  in  aram 
Concordiae,  ex  qua  pridie  Polyaenus  concionatus  erat,  escendit : 
orationemque  eam  orsus  est,  qua  primum  cunctationis  suae 
veniam  petivit.  Se  enim  clausas  habuisse  portas,  non  separantem 
suas  res  a  pubhcis,  sed,  strictis  scmel  gladiis,  timentem,  qui  finis 
caedibus  esset  futurus  :  utrum,  quod  satis  libertati  foret,  contenti 
nece  tyranni  essent,  an,  quicunque  aut  propinquitate,  aut  affini- 
tate,  aut  aliquibus  ministeriis,  regiam  contigissent,  alienae  eulpae 
rei  trucidarentur.  Postquam  animadvertit  eos,  qui  liberassent 
patriam,  servare  etiam  liberatam  velle,  atque  undique  consuli  in 
medium  ;  non  dubitasse,  quin  et  corpus  suum,  et  cetera  omnia, 
quae  suae  fidei  tutelaeque  essent,  quoniam  euin,  qui  mandasset, 
suus  furor  absumpsisset,  patriae  restitueret.  Conversus  deinde 
ad  interfectores  tyranni,  ac  nomine  appellans  Theodotum  ac 
Sosim ;  "  Facinus,"  inquit,  "  memorabile  fecistis.  Sed  mihi 
credite,  inchoata  vestra  gloria,  nondum  perfecta,  est :  periculum- 
que  ingens  manet,  nisi  paci  et  concordiae  consulitis,  ne  libera 
efferatur  respublica." 

XXIII.  Post  hanc  orationem  claves  portarum  pecuniaeque 
regiae  ante  pedes  eorum  posuit.  atque  illo  quidem  die,  dimissi  ex 
concione  laeti,  circa  omnia  fana  deum  supplicaverunt  cum  con- 
jugibus  ac  liberis  ;  postero  die  comitia  praetoribus  creandis  habita. 
Creatus  in  primis  Andranodonis ;  ceteri  magna  ex  parte  inter- 
fectores  tyramii.  duos  etiam  absentcs,  Sopatrum  ac  Dinomenem, 
fecerunt.  Q,ui,  auditis,  quac  Syracusis  acta  erant,  pecuniam 
regiam,  quae  in  Leontinis  erat,  Syracusas  devectam,  quaestoribus, 
ad  id  ipsum  creatis,  tradiderunt :  et  ea,  quae  in  Insula  erat  et 
Achradina,  tradita  est ;  murique  ea  pars,  quae  ab  cetera  urbe 
nimis  firmo  munimento  intersepiebat  Insulam,  consensu  omnium 
dejecta  est.  secutae  et  ceterae  res  hanc  incliuationem  animorum 
ad  libertatcm.  Hippocrates  atque  Epicydes,  audita  morte  tyranni, 
quam  Hippocrates  etiam  nuncio  interfecto  celare  voluerat,  deserti 
a  militibus,  quia  id  tutissimum  ex  pracsentibus  videbatur,  Syra- 
cusas  rediere.  ubi,  ne  suspecti  obversarentur  tanquam  novandi 
res  aliquam  occasionem  quaerentes,  praetores  primum,  dein  per 

eos  senatum,  adeunt.  Al)  Hannibale  se  niissos  praedicant  ad 
Hieronymum,  tanquam  amicum  ac  socium.  paruisse  imperio 
ejus,  cujus  imperator  suus  voluerit.  velle  ad  Hannibalem  redire. 
ceterum,  quum  iter  tutum  non  sit,  vagantibus  passim  per  totam 
Siciliam  Romanis  annis,  petere,  ut  praesidii  dent  aliquid,  quo 
Locros  in  Italiam  perducantur.  gratiam  magnam  cos  parva  opera 
apud  Hannibalem  inituros.  Facile  res  impetrata :  abire  enim 
duces  rcgios,  quum  peritos  militiae,  tum  egentcs  eosdem  atque 
audaces,  cupiebant :  sed,  quod  volebant,  non,  quam  maturato 
opus  erat,  naviter  expediebant.  Interim  juvenes  mUitares  et 
assueti  militibus,  nunc  apud  eos  ipsos,  nunc  apud  transfugas, 
quorum  maxima  pars  ex  navalibus  sociis  Romanonim  erat,  nunc 
etiam  apud  infimae  plebis  homines,  crimina  serebant  in  senatum 
optimatesque  :  id  moliri  clam  eos  atque  struere,  ut  Sjracusae  per 
speciem  reconcUiatae  societatis  in  ditione  Romanorum  sint,  dein 
factio  et  pauci  auctores  foederis  renovati  dominentur. 

XXIV,  His  audiendis  credendisque  opportuna  multitudo,  major 
in  dies,  S;yTacusas  confluebat :  nec  Epicydi  solum  spem  novan- 
darurn  rerum,  sed  Andranodoro  etiam,  praebebat.  Q,ui,  fessus 
tandem  uxoris  vocibus,  monentis,  nunc  illud  esse  tempus  occu- 
pandi  res,  dum  turbata  omnia  nova  atque  incondita  libertate 
essent,  dum  regiis  stipendiis  pastus  obversaretur  miles,  dum  ab 
Hannibale  missi  duces,  assueti  militibus,  juvare  possent  incepta  ; 
cum  Themisto,  cui  Gelonis  filia  nupta,  rem  consociatam  paucos 
post  dies  Aristoni  cuidam,  tragico  actori,  cui  et  alia  arcana  com- 
mittere  assuerat,  incaute  aperit.  Huic  et  genus  et  fortuna  honesta 
erant ;  nec  ars,  quia  nihil  tale  apud  Graecos  pudori  est,  ea  defor- 
mabat.  itaque,  fidem  potiorem  ratus,  quam  patriae  debebat,  indi- 
cium  ad  praetores  defert.  Qui,  ubi  rem  haud  vanam  esse  certis 
indiciis  compererunt,  consultis  senioribus,  et  auctoritate  eorum 
praesidio  ad  fores  posito,  ingressos  curiam  Themistum  atque 
Andranodorum  interfecerunt :  et,  quum  tumultus  ab  re  in  spe- 
ciem  atrociore,  causam  aliis  ignorantibus,  ortus  esset,  sUentio 
tandem  facto,  indicem  in  curiam  introduxerunt.  Qui  quum 
ordine  omnia  edocuisset,  et  principium  conjurationis  factum  ab 
Harmoniae,  Gelonis  filiae,  nuptiis,  quibus  Themisto  juncta  esset ; 
Afrorum  Hispanorumque  auxiliares  instructos  ad  caedem  prae- 
torum  principumque  aliorum  ;  bonaque  eorum  praedae  futura 
interfectoribus  pronunciatum  ;  jam  mercenarionim  manum, 
assuetam  imperiis  Andranodori,  paratam  fuisse  ad  Insulam  rursus 
occupandam  ;  singula  deinde,  quae  per  quosque  agerentur,  totam- 
que  viris  armisque  instructam  conjurationem,  ante  oculos  posuis- 
set :  senatui  quidem  tam  jure  caesi,  quam  HieronjTnus,  videbantur. 
Ante  curiam  variae  atque  incertae  rerum  multitudinis  clamor 
erat.  quam,  ferociter  minitantem  in  vestibulo  curiae,  corpora 

conjuratorum  eo  metu  compresserunt,  ut  silentes  integram  plebem 
in  concionem  sequerentur.  Sopatro  mandatiim  ab  senatu  et  ab 
collegis,  ut  verba  faceret. 

XXV.  Is,  tanquam  reos  ageret,  ab  anteacta  vita  orsus,  quae- 
cunque  post  Hieronis  mortera  sceleste  atque  impie  facta  essent, 
Andranodorum  ac  Themistum  arguit  fecisse.  Quid  enim  sua 
sponte  fecisse  Hieronyraum  puerum,  ac  vixdum  pubescentem 
facere  potuisse  ?  Tutores  ac  magistros  ejus  sub  aliena  invidia 
regnasse.  itaque  aut  ante  Hieronymum,  aut  certe  cura  Hieronymo, 
perire  eos  debuisse.  At  illos,  debitos  jam  morti  destinatosque, 
alia  nova  scelera  post  mortem  tyranni  molitos :  palara  prirao, 
quum  clausis  Andranodorus  Insulae  portis  hereditatem  regni 
creverit,  quaeque  procurator  tenuerat  pro  domino  possederit ; 
proditus  deinde  ab  eis,  qui  in  Insula  erant,  circurascssus  ab  uni- 
versa  civitate,  quae  Achradinam  tenuerit,  nequicquam  palam 
atque  aperte  petitum,  regnum  clara  et  dolo  affectare  conatus  sit, 
et  ne  beneficio  quidem  atque  honore  potuerit  vinci,  quum  inter 
liberatores  patriae  insidiator  ipse  libertatis  creatus  esset  praetor. 
Sed  animos  eis  regios  conjuges  regias  fecisse,  alteri  Hieronis, 
alteri  Gelonis,  filias  nuptas.  Sub  hanc  vocem  ex  omnibus  parti- 
bus  concionis  claraor  oritur,  nullara  earum  vivere  debere,  nec 
quemquam  superesse  tjTannorum  stirpis.  Haec  natura  multi- 
tudinis  est ;  aut  servit  humiliter,  aut  superbe  dorainatur  :  liber- 
tatem,  quae  media  est,  nec  spernere  modice  ncc  habere  sciunt : 
et  non  ferrae  desunt  irarum  indulgentes  ministri,  qui  avidos  atque 
intemperantes  plebeiorum  animos  ad  sanguinem  et  caedes  irritent. 
Sicut  tum  extemplo  praetores  rogationem  promulgarunt,  (accep- 
taque  pene  prius,  quam  promulgata,  est)  ut  oranis  regia  stirps 
interficeretur.  raissique  a  praetoribus  Damaratam  Hieronis,  et 
Harmoniara  Gelonis,  filias,  conjuges  Andranodori  et  Themisti, 
interfecerunt. 

XXVI.  Heraclea  erat  filia  Hieronis,  uxor  Zoippi ;  qui,  legatus 
ab  Hieronymo  ad  regem  Ptoleraaeum  missus,  voluntarium  con- 
sciverat  exsilium.  Ea,  quum  ad  se  quoque  venire  praescisset, 
in  sacrariura  ad  penates  confugit,  cum  duabus  filiabus  virginibus, 
resolutis  crinibus,  miserabilique  alio  habitu  ;  et  ad  ea  addidit 
preces,  mmc  per  memoriam  Hieronis  patris,  Gelonisque  fratris, 
ne  se  innoxiam  invidia  HieronjTni  conflagrare  sinerent.  Nihil 
se  ex  regno  illius,  praeter  exsilium  viri,  habere  :  neque  fortunam 
suam  eandem  vivo  Hieronymo  fuisse,  quam  sororis  ;  neque,  inter- 
fecto  eo,  causam  eandem  esse.  Quid  quod,  si  Andranodoro  con- 
silia  processissent,  illa  cum  viro  fuerit  regnatura,  sibi  cum  ceteris 
serviendum  ?  Si  quis  Zoippo  nunciet  interfectimi  Hieronyraum, 
ac  liberatas  Syracusas,  cui  dubium  esse,  quin  extemplo  conscen- 
surus  sit  navim,  atque  in  patriam  rediturus?  Quantum  spes 
hominum  fallit !    In  liberata  patria  conjugem  ejus  ac  liberos  de 

vita  dimicare  ;  quid  obstantes  libertati  aut  legibus  !  Quod  ab  se 
cuiquam  periculuni,  a  sola  ac  prope  vidua,  et  puellis  in  orbitate 
degentibus,  esse  ?  At  enim  periculi  quidem  nihil  ab  se  timeri : 
invisam  tamen  regiam  stii-pem  esse.  Ablegarent  crgo  procul  ab 
Syracusis  Siciliaque,  et  aspoi-tari  Alexandriam  juberent,  ad  virum 
uxorem,  ad  patrem  filias.  Aversis  auribus  animisque,  casse  ne 
tempus  tereretui",  ferrum  quosdam  expedientes  cemebat :  tum, 
omissis  pro  se  precibus,  puellis  ut  saltem  parcerent,  orare  institit, 
a  qua  aetate  etiam  hostes  iratos  abstinere.  ne,  tyrannos  ulciscendo, 
quae  odissent,  scelera  ipsi  imitarentur.  Inter  liaec  abstractam  a 
penetralibus  jugulant :  in  virgines  deinde,  respersas  matris  cruore, 
impetum  faciunt.  quae,  alienata  mente  smiul  luctu  metuque, 
velut  captae  furore,  eo  cursu  se  ex  sacrario  proripuerunt,  ut,  si 
effugium  patuisset  in  publicum,  impleturae  urbem  tumultu 
fuerint.  Tum  quoque,  haud  magno  aedium  spatio,  inter  medios 
tot  armatos,  aliquoties  integro  corpore  evaserunt ;  tenentibusque, 
quum  tot  ac  tam  validae  eluctandae  manus  essent,  sese  eripue- 
runt  :  tandem  vulneribus  confectae,  quum  omnia  replessent 
sanguine,  exanimes  corruerunt ;  caedemque,  per  se  miserabUem, 
miserabiliorem  casus  fecit,  quod  paulo  post  nuncius  venit,  mutatis 
repente  ad  miseiicordiam  animis,  ne  interfcerentur.  Ira  deinde 
ex  misericordia  orta,  quod  adeo  festinatum  ad  supplicium,  neque 
locus  poenitendi  aut  regressus  ab  ira  relictus  esset.  itaque  fremere 
multitudo,  et  in  locum  Andranodori  ac  Themisti  (nam  ambo 
praetores  fuerant)  comitia  poscere  ;  quae  nequaquam  ex  sententia 
praetorum  futura  essent. 

XXVII.  Statutus  est  comitiis  dies  :  quo,  necopinantibus  omni- 
bus,  unus  ex  ultima  turba  Epicydem  nominavit,  tum  inde  alius 
Hippocratem.  crebriores  deinde  eae  voces,  et  cum  haud  dubio 
assensu  multitudinis,  esse.  Et  erat  confusa  concio,  non  populari 
modo  sed  militari  quoque  turba,  magna  ex  parte  etiam  perfugis, 
qui  omnia  novare  cupiebant,  permixtis.  Praetores  dissimulare 
primo,  et  trahenda  re  esse  :  postremo,  victi  consensu,  et  seditionem 
metuentes,  prommciant  eos  praetores.  Nec  illi  primo  statim 
creati  nudare,  quid  vellent :  quanquam  aegre  ferebant,  et  de 
induciis  dierum  decem  legatos  isse  ad  Ap.  Claudium,  et,  impe- 
tratis  eis,  alios,  qui  de  foedere  antiquo  renovando  agerent,  missos. 
Ad  Murgantiam  tum  classem  navium  centum  Romanus  habebat, 
quonam  evaderent  motus  ex  caedibus  tyrannorum  orti  S^Tacusis, 
quove  eos  ageret  nova  atque  insolita  libertas,  opperiens.  Per 
eosdem  dies  quum  ad  Marcellum,  venientem  in  Siciliam,  legati 
Syracusani  missi  ab  Appio  essent,  auditis  conditionibus  pacis, 
Marcellus,  posse  rem  convenire  ratus,  et  ipse  legatos  Syracusas, 
qui  coram  cura  praetoribus  de  renovando  foedere  agerent,  misit. 
Et  jam  ibi  nequaquam  eadem  quies  et  tranquiUitas  erat.  post- 
quam  Punicam  classem  accessisse  Pachynum  allatum  est,  demto 

timore,  Hippocrates  et  Epicydes,  nunc  apud  mercenarios  milites, 
nunc  apud  transfugas,  prodi  Romano  Syracusas  criminabantur. 
Ut  vero  Appius  naves  ad  ostium  portiis,  quo  aliae  partis  homini- 
bus  animus  accederet,  in  statione  habere  coepit,  ingens  in  speciem 
criminibus  vanis  accesserat  fides,  ac  primo  etiam  tumultuose 
decurrerat  multitudo  ad  prohibendos,  si  in  terram  egrederentur. 

XXVIII.  In  hac  turbatione  rerum  in  concionem  vocari  placuit. 
ubi,  quum  alii  alio  tenderent,  nec  procul  seditione  res  esset, 
ApoUonides,  principum  unus,  orationem  sahitarem,  ut  in  tali 
tempore,  habuit :  Nec  spem  salutis,  nec  perniciem,  propiorem 
luiquam  civitati  ulH  fuisse.  Si  enim  mio  animo  omues  vel  ad 
Romanos,  vel  ad  I^rthaginienses,  inclLnent,  nuUius  civitatis 
statum  fortunatiorem  beatioremve  fore.  si  alii  alio  trahant  res, 
non  inter  Poenos  Romanosque  bellum  atrocius  fore,  quam  inter 
ipsos  Syracusanos  ;  quum  intra  cosdem  muros  pars  utraque  suos 
excrcitus,  sua  arma,  suos  habitura  sit  duces.  Itaque,  ut  omnes 
idem  sentiant,  summa  vi  agendum  esse  :  utra  societas  sit  utilior, 
eam  longe  minorem  ac  levioris  momenti  consultationem  esse.  sed 
tdmen  Hieronis  potius,  quam  Hieronymi,  auctoritatem  sequendam 
in  sociis  legendis,  vel  quinquaginta  annis  felicitcr  expertam 
amicitiam  nunc  incognitae,  quondam  infideli,  pracferendam. 
Esse  etiam  momenti  aliquid  ad  consilium,  quod  Kartliaginiensibus 
ita  pax  negari  possit,  ut  non  utiquc  in  praesentia  bellum  cum  eis 
geratur :  cum  Romanis  extemplo  aut  pacem  aut  belhim  haben- 
dum.  Q,uo  minus  cupiditatis  ac  studii  visa  est  oratio  habere,  ch> 
plus  auctoritatis  habuit.  Adjectum  est  praetoribus  ac  delectis 
senatorum  militare  etiam  consilium.  jussi  et  duces  ordinum  prae- 
fectique  auxiliorum  simul  consulere.  Q,uum  saepe  acta  res  esset 
magnis  certaminibus,  postremo,  quia  belli  cum  Romanis  gerendi 
ratio  nulla  apparebat,  pacem  fieri  placuit,  mittique  cum  eis  legatos 
ad  rem  conflrmandam. 

XXIX.  Dies  haud  ita  multi  intercesserunt,  quum  ex  Leonti- 
nis  legati,  praesidium  finibus  suis  orantes,  vencrunt ;  quae  legatio 
peropportuna  visa  ad  multitudinem  inconditam  ac  tumultuosam 
exonerandam,  ducesque  ejus  ablegandos,  Hippocrates  praetor 
ducere  eo  transfugas  jussus  :  secuti  multi  ex  merccnariis  auxiUis 
quatuor  millia  armatorum  efFecerunt.  Et  mittentibus  et  missis 
ea  laeta  expeditio  fuit.  nam  et  iUis,  quod  jam  diu  cupiebant, 
novandi  res  occasio  data  est ;  et  hi,  sentinam  quandam  urbis  rati 
exhaustam,  laetabantur.  Ceterum  levaverunt  modo  in  praesentia 
velut  corpus  aegrum,  quo  mox  in  graviorem  morbum  recideret. 
Hippocrates  enim  finitima  provinciac  Romanae  primo  furtivis 
excursionibus  vastare  coepit :  deinde,  quum  ad  tuendos  socioinim 
agros  missum  ab  Appio  praesidium  esset,  omnibus  copiis  impetum 
in  oppositam  stationem  cum  caede  multorum  fecit.  Q,uae  quura 
essent  nunciata  Marcello,  legatos  extemplo  Syracusas  misit,  qui 

pacis  fidem  ruptam  esse  dicerent ;  nec  belli  defuturam  unquara 
causam,  nisi  Hippocrates  atque  Epicydes  non  ab  Syracusis  modo, 
sed  tota  procul  Sicilia,  ablegarentur.  Epicydes,  ne  aut  reus 
criminis  absentis  fratris  praesens  esset,  aut  decsset  pro  parte  sua 
concitando  bello,  profectus  et  ipse  in  Leontinos,  quia  satis  eos 
adversus  populum  Romanum  concitatos  cemebat,  avertere  etiam 
ab  Syracusis  coepit :  nam  ita  eos  pacem  pepigisse  cum  Romanis, 
ut,  quicunque  populi  sub  regibus  fuissent,  et  suae  ditionis  essent ; 
nec  jam  libertate  contentos  esse,  nisi  etiam  regnent  ac  dominentur. 
Renunciandum  igitur  eis  esse,  Leontinos  quoque  aequum  censere 
liberos  esse  ;  vel  quod  in  solo  urbis  suae  tyrannus  ceciderit,  vel 
quod  ibi  primum  conclamatum  ad  libertatem,  relictisque  regiis 
ducibus  Syracusas  sit  concursum.  Itaque  aut  eximendum  id  de 
foedere  esse,  aut  legem  eam  foederis  non  accipiendam.  Facile 
multitudini  persuasum ;  legatisque  Syracusanorum,  et  de  caede 
stationis  Romanae  querentibus,  et  Hippocratem  atque  Epicydem 
abire  seu  Locros  seu  quo  alio  mallent,  dummodo  Sicilia  cederent, 
jubentibus,  ferociter  responsum  est :  Neque  mandasse  sese  Syra- 
cusanis,  ut  pacem  pro  se  cum  Romanis  facerent :  neque  teneri 
alienis  foederibus.  Haec  ad  Romanos  Syracusani  detulerunt, 
abnuentes,  Leontuios  iu  sua  potestate  esse.  itaque  integro  secum 
foedere  bellum  Romanos  cum  iis  gesturos.  neque  sese  defuturos 
ei  bello  ;  ita  ut,  in  potestatem  redacti,  suae  rursus  ditionis  essent, 
sicut  pax  convenisset. 

XXX.  Marcellus,  cum  omni  exercitu  profectus  in  Leontinos, 
Appio  quoque  accito,  ut  altera  parte  aggrederetur,  tanto  ardore 
mUitum  est  usus  ab  ira  inter  conditiones  pacis  interfectae  stationis, 
ut  primo  impetu  urbem  expugnarent.  Hippocrates  atque  Epi- 
cydes,  postquam  capi  muros  refringique  portas  videre,  in  arcem 
sese  cum  paucis  recepere.  inde  clam  nocte  Herbessum  perfugiunt. 
Syracusanis,  octo  millium  armatorum  agmine  profectis  domo,  ad 
Mylam  fliumen  nuncius  occurrit,  captam  urbem  esse  ;  cetera  falsa 
mixta  veris  ferens,  caedem  promiscuam  militum  atque  oppidano- 
rum  factam,  nec  quenquam  puberem  arbitrari  superesse  :  direp- 
tam  urbem  :  bona  locupletium  donata.  Ad  nuncium  tam  atrocem 
constitit  agmen  :  concitatisque  omnibus  duces,  (erant  autem  Sosis 
ac  Dinomenes)  quid  agerent,  consultabant.  Terroris  speciem 
haud  vanam  mendacio  praebuerant  verberati  ac  securi  percussi 
transfugae  ad  duo  millia  hominum.  ceterum  Leontinorum  mili- 
tumque  aliorum  nemo,  post  captam  urbem,  violatus  fuerat : 
suaque  omnia  eis,  nisi  quae  primus  tumultus  captae  urbis 
absumpserat,  restituebantur.  Nec,  ut  Leontinos  irent,  proditos 
ad  caedem  commilitones  querentes,  perpelli  potuere,  nec  ut  eodem 
loco  certiorem  nuncium  exspectarent.  Quum  ad  defectionem 
inclinatos  animos  cernerent  praetores,  sed  eum  motimi  haud  diu- 
tumum  fore,  si  duces  amentiae  sublati  essent ;  exercitum  ducunt 

Megaram.  ipsi  cum  paucis  equitibus  Herbessum  proficiscuntur, 
spe,  territis  omnibus,  per  proditionem  urbis  potiundae.  quod  ubi 
frustra  eis  fuit  inceptura,  vi  agendum  rati,  postero  die  iMegaris 
castra  movent,  ut  Herbessum  omnibus  copiis  oppugnarent. 
Hippocrates  et  Epicydes,  non  tam  tutum  prima  specie,  quam 
unum,  spe  undique  abscisa,  consilium  esse  rati,  ut  se  mUitibus 
permitterent,  et  assuetis  magna  ex  parte  sibi,  et  tum  fama  caedis 
commilitonum  accensis,  obviam  agmuii  procedunt.  Prima  forte 
signa  sexcentorum  Cretensium  erant,  qui  apud  Hieronymum 
meruerant  sub  eis,  et  Hannibalis  beneficium  habebant,  capti  ad 
Trasimenum  inter  Romanorum  auxilia,  dimissique.  quos  ubi  ex 
signis  armorumque  habitu  cognovere  Hippocrates  atque  Epicydes, 
ramos  oleae  ac  velamenta  alia  supplicum  porrigentes,  orare  ut 
reciperent  sese,  receptosque  tutarentur,  neu  proderent  Syracu- 
sanis,  a  quibus  mox  ipsi  trucidandi  populo  Romano  dederentur. 
XXXI.  Enimvero,  conclamant,  bonum  ut  animum  haberent : 
omnem  se  cum  illis  fortunam  subituros.  Inter  hoc  colloquium 
signa  constiterant,  tenebaturque  agmen  :  necdum,  quae  morae 
causa  foret,  pervenerat  ad  duces.  postquam  Hippocratem  atque 
Epicydem  adesse  pervasit  rumor,  fremitusque  toto  agmine  erat 
haud  dubie  approbantium  adventum  conim  ;  extemplo  praetoros 
citatis  equis  ad  prima  signa  perrexerunt,  qui  mos  Ule,  quae  licentia 
Cretensium  esset,  rogitantes,  coUoquia  serendi  cum  hoste,  injussu- 
que  praetorum  miscendi  eos  agmmi  suo.  Comprehendi,  injicique 
catenas,  jusserunt  Hippocrati.  ad  quam  vocem  tantus  extemplo 
primum  a  Cretibus  clamor  est  ortus,  deinde  exceptus  ab  aliis,  ut 
facUe,  si  ultra  tenderent,  appareret,  eis  timendum  esse.  SoUiciti 
incertique  rerura  suarum,  Megaram,  unde  profecti  erant,  referri 
signa  jubent,  nunciosque  de  statu  praescnti  Syracusas  mittunt. 
Fraudem  quoque  Hippocrates  addit,  inclinatis  ad  omnem  suspi- 
cionem  animis :  et,  Cretensium  quibusdam  ad  itinera  insidenda 
missis,  velut  interceptas,  Hteras,  quas  ipse  composuerat,  recitat : 
"  Praetores  Syracusani  consuli  MarceUo."  secundum  salutem,  ut 
assolet,  scriptum  erat :  Recte  eum  atque  ordine  fecisse,  quod  in 
Leontinis  nulU  pepercisset.  Sed  omnium  mercenariorum  mUi- 
tum  eandem  esse  causam,  nec  unquam  Syi'acusas  quieturas,  donec 
quicquam  extemorum  auxUiorum  aut  in  urbe,  aut  in  exercitu 
suo,  esset.  itaque  daret  operam,  ut  eos,  qui  cum  suis  praetoribus 
castra  ad  Megaram  haberent,  in  suam  potestatem  redigeret,  ac 
suppHcio  eorum  Hberaret  tandem  Syracusas.  Haec  quum  recitata 
essent,  cum  tanto  clamore  ad  arma  discursum  est,  ut  praetores 
inter  tumultum  pavidi  abequitaverint  Syracusas  :  et  ne  fuga 
quidem  eorum  seditio  compressa  est,  impetusque  in  SjTacusanos 
miHtes  fiebant.  nec  ab  uUo  temperatum  foret,  ni  Epicydes  atque 
Hippocrates  irae  multitudinis  obviam  issent ;  non  a  misericordia 
aut  humano  consiHo,  sed  ne  spem  reditus  praeciderent  sibi,  et, 

quum  ipsos  simul  milites  fidos  haberent,  simul  obsides,  tum  cog- 
natos  quoque  eorum  atque  amicos  tanto  merito  primum,  dein 
pignore,  sibi  conciliarent :  expertique,  quam  vana  aut  levi  aura 
mobile  vulgus  esset,  militem  nancti  ex  eo  numero,  qui  in  Leon- 
tinis  circumsessi  erant,  subomant,  ut  Syracusas  perferret  nun- 
cium  convenientem  eis,  quae  ad  Mylam  falso  nunciata  erant ; 
auctoremque  se  exliibendo,  ac  velut  visa,  quae  dubia  erant, 
narrando,  concitaret  iras  hominum. 

XXXII.  Huic  non  apud  vulgum  modo  fides  fuit,  sed  senatum 
quoque,  in  curiam  introductus,  movit.  haud  vani  quidam  homines 
palam  ferre,  perbene  detectam  in  Leontinis  esse  avaritiam  et 
crudelitatem  Romanorum.  eadem,  si  intrassent  Syracusas,  aut 
foediora  etiam,  quo  majus  ibi  avaritiae  praemium  esset,  facturos 
fuisse.  Itaque  claudendas  cuncti  portas,  et  custodiendam  urbem, 
censere.  Sed  non  ab  eisdem  omnes  timere,  nec  eosdem  odisse. 
ad  militare  genus  omne,  partemque  magnam  plebis,  invisum  esse 
nomen  Romanum :  praetores  optimatiumque  pauci,  quanquam 
inflammati  vano  nuncio  erant,  tamen  ad  propius  praesentiusque 
malum  cautiores  esse.  Et  jam  ad  Hexapylum  erant  Hippo- 
crates  atque  Epicydes  :  serebanturque  colloquia  per  propinquos 
popularium,  qui  in  exercitu  erant,  ut  portas  aperirent,  sinerent- 
que  communem  patriam  defendi  ab  impetu  Romanorum.  Jam, 
unis  foribus  Hexapyli  apertis,  coepti  erant  recipi,  quum  prae- 
tores  intervenerunt :  et  primo  imperio  minisque,  deinde  auctori- 
tate,  deterrendo,  postremo,  ut  omnia  vana  erant,  obliti  majestatis, 
precibus  agebant,  ne  proderent  patriam  tyranni  ante  satellitibus 
et  tum  corruptoribus  exercitus.  Sed  surdae  ad  haec  omnia  aures 
concitatae  multitudinis  erant,  nec  minore  intus  vi,  quam  foris, 
portae  efiringebantur :  efFractisque  omnibus,  tuto  in  Hexapylo 
agmen  receptum  est.  Praetores  in  Achradinam  cum  juventute 
popularium  confugiunt.  mercenarii  milites  perfugaeque,  et  quic- 
quid  regiorum  militum  SjTacusis  erat,  agmen  hostium  augent. 
Ita  Achradina  quoque  primo  impetu  capitur.  praetorumque  (nisi 
qui  inter  tumultum  eff^ugerunt)  omnes  interficiuntur.  nox  caedi- 
bus  finem  fecit.  Postero  die  servi  ad  pileum  vocati,  et  carcere 
vincti  emissi :  confusaque  haec  omnis  multitudo  Hippocratem 
atque  Epicydem  creant  praetores  ;  Syracusaeque,  quum  breve 
tempus  libertas  affulsisset,  in  antiquam  servitutem  reciderunt. 

XXXIII.  Haec  nunciata  quum  essent  Romanis,  ex  Leontinis 
mota  sunt  extemplo  castra  ad  SjTacusas.  Et  ab  Appio  legati 
per  portum  missi  forte  in  quinqueremi  erant.  praemissa  quadri- 
remis,  quum  intrasset  fauces  portus,  capitur  :  legati  aegre  effii- 
gerunt.  Et  jam  non  modo  pacis,  sed  ne  belli  quidem,  jura  relicta 
erant :  quum  Romanus  exercitus  ad  Ol^onpium  ( Jovis  id  templum 
est)  mille  et  quingentos  passus  ab  urbe  castra  posuit.  Inde 
quoque  legatos  praemitti  placuit :  quibus,  ne  intrarent  urbem, 

extra  portam  Hippocrates  atque  Epicydes  obviam  cum  suis  pro- 
cesserunt.  Romanus  orator,  non  bellum  se  Syracusanis,  sed 
opem  auxiliumque,  aflFerre,  ait ;  et  eis,  qui,  ex  media  caede  elapsi, 
perfugerint  ad  se,  et  eis,  qui,  metu  oppressi,  foediorem  non  exsilio 
solum,  sed  etiam  morte,  servitutem  patiantur  :  nec  caedem  nefan- 
dam  sociorum  inultam  Romanos  passuros.  Itaque,  si  eis,  qui  ad 
se  perfugerunt,  tutus  in  patriam  reditus  pateret,  caedis  auctores 
dedantur,  et  libertas  legesque  Syracusanis  restituantur,  nihil 
armis  opus  esse  :  si  ea  non  fiant,  quicunque  in  mora  sit,  bcllo 
persecuturos.  Ad  ea  Epicydes,  si  qua  ad  se  mandata  haberent, 
responsum  eis,  ait,  se  daturos  fuisse  :  quum  in  eorum,  ad  quos 
venerint,  manu  res  Syracusana  esset,  tum  reverterentur.  Si  bello 
lacessant,  ipsa  re  intellecturos,  nequaquam  idem  esse  Syracusas 
ac  Leontinos  oppugnare.  Ita  legatis  relictis,  portas  clausit.  Inde 
terra  marique  simul  coeptae  oppugnari  Sj^racusae  :  terra  ab 
Hexapylo,  mari  ab  Achradina,  cujus  munis  fluctu  alluitur.  et, 
quia,  sicut  Leontinos  terrore  ac  primo  impetu  ceperant,  noii 
diffidebant,  vastam  disjectamque  spatio  urbem  parte  aliqua  se 
invasuros,  omnem  apparatum  oppugnandarum  urbiimi  muris 
admoverunt. 

XXXIV.  Et  habuisset,  tanto  impetu  coepta,  res  fortimam, 
nisi  unus  homo  Syracusis  ea  tcmpestate  fuisset.  Archimedes  is 
erat,  unicus  spectator  coeli  siderumque  ;  mirabilior  tamen  inventor 
ac  machinator  bellicorum  tormentorum  operumque,  quibus  ea, 
quae  hostes  ingenti  mole  agerent,  ipse  perlevi  momento  ludifi- 
caretur.  Murum,  per  inaequales  ductum  colles,  (pleraque  aha 
et  difficilia  aditu,  submissa  quaedam,  et  quae  planis  vallibus  adiri 
possent)  ut  cuique  aptum  visum  est  loco,  ita  omni  genere  tor- 
mentorum  instruxit.  Achradinae  murum,  qui,  ut  ante  dictura 
e«t,  mari  alluitur,  ex  quinqueremibus  Marcellus  oppugnabat.  Ex 
ceteris  navibus  sagittarii  funditoresque,  et  vclites  ctiam,  quorum 
telum  inhabile  ad  remittendum  imperitis  est,  vix  quenquam  sine 
vulnere  consistere  in  muro  patiebantur.  Hi,  quia  spatio  missili- 
bus  opus  est,  procul  muro  tenebant  naves.  junctae  aliae  binae  ad 
quinqueremes,  demptis  interioribus  remis,  ut  latus  lateri  appli- 
caretur,  quum  exteriore  ordine  remorum  velut  naves  agerentur, 
turres  contabulatas  machinamentaque  alia  quatiendis  muris 
portabant.  Adversus  hunc  navalem  apparatum  Archimedes 
variae  magnitudinis  tormenta  in  muris  disposuit.  in  eas,  quae 
procul  erant,  naves  saxa  ingenti  pondere  emittebat ;  propiores 
levioribus,  eoque  magis  crcbris,  petebat  telis :  postremo,  ut  sui 
vulnere  intacti  tela  in  hostem  ingererent,  murum  ab  imo  ad  sum- 
raum  crebris  cubitalibus  fere  cavis  aperuit ;  per  quae  cava  pars 
sagittis,  pars  scorpionibus  raodicis,  ex  occulto  petebant  hostem. 
Quae  propius  quaedam  subibant  naves,  quo  interiores  ictibus 
tormentorum  essent, — in  eas  tollenone  super  murum  eminente 

ferrea  manus,  firmae  catenae  illigata,  quum  injecta  prorae  esset, 
gravi  libramento  plumbi  recellente  ad  solum,  suspensa  prora, 
navim  in  puppim  statuebat :  dein,  remissa  subito,  velut  ex  muro 
cadentem,  navim  cum  ingenti  trepidatione  nautarum  ita  undae 
affligebat,  ut,  etiamsi  recta  reciderat,  aliquantum  aquae  acciperet. 
ita  maritima  oppugnatio  est  elusa,  ommsque  vis  est  eo  versa,  ut 
totis  viribus  terra  aggrederentur.  Sed  ea  quoque  pars  eodem 
omni  apparatu  tormentorum  instructa  erat,  Hieronis  irapensis 
curaque  per  multos  annos,  Archimcdis  unica  arte.  natura  etiam 
juvabat  loci,  quod  saxum,  cui  imposita  muri  fundamenta  sunt, 
magna  ex  parte  ita  proclive  est,  ut  non  solum  missa  tormento, 
sed  etiam  quae  pondere  suo  provoluta  essent,  graviter  in  hostem 
inciderent.  eadem  causa  ad  subeundum  arduum  aditum  instabi- 
lemque  ingressum  praebebat.  Ita,  consilio  habito,  quum  omnis 
conatus  ludibrio  esset,  absistere  oppugnatione,  atque  obsidendo 
tantum  arcere  terra  marique  commeatibus  hostem,  placuit. 

XXXV.  Interim  Marcellus,  cum  tertia  fere  parte  exercitus  ad 
recipiendas  ui'bes  profectus,  quae  in  motu  rerum  ad  Karthagi- 
uienses  defecerant,  Helorum  atque  Herbessum,  dedentibus  ipsis, 
i-ecipit :  Megara,  vi  capta,  diruit  ac  diripuit,  ad  reHquorum,  ac 
maxime  Syracusanorum,  terrorem.  Per  idem  fere  tempus  et 
Himilco,  qui  ad  PachjTii  promontorium  classem  diu  tenuerat,  ad 
Heracleam,  quam  vocant  Minoam,  quinque  et  viginti  millia 
peditum,  tria  equitum,  duodecim  elephantos,  exposuit ;  nequa- 
quam  cum  quantis  copiis  ante  tenuerat  ad  Pachynum  classem. 
Sed,  postquam  ab  Hippocrate  occupatae  Syracusae  erant,  profectus 
Karthaginem,  adjutusque  ibi  et  ab  legatis  Hippocratis,  literisque 
Hannibalis,  qui  venisse  tempus  aiebat  Siciliae  per  summum  decus 
repetendae,  et  ipse  haud  vanus  praesens  monitor,  facUe  perpulerat, 
ut,  quantae  maximae  possent,  peditum  equitumque  copiae  m 
Siciliam  trajicerentur.  Adveniens  Heracleam,  intra  paucos  dies 
inde  Agrigentum  recipit :  aliarumque  civitatium,  quae  partis 
Karthaginiensium  erant,  adeo  accensae  sunt  spes  ad  pellendos 
Sicilia  Romanos,  ut  postremo  etiam,  qui  obsidebantur  Syracusis, 
animos  sustulerint ;  et,  parte  copiarum  satis  defendi  urbem  posse 
rati,  ita  inter  se  munera  belli  partiti  sint,  ut  Epicydes  praeesset 
custodiae  urbis,  Hippocrates,  Himilconi  conjunctus,  bellum  adver- 
sus  consulem  Romanum  gereret.  Cum  decem  mUIibus  peditum, 
quingentis  equitibus,  nocte  per  intermissa  custodiis  loca  profectus, 
castra  circa  Acrillas  urbem  ponebat.  Munientibus  supervenit 
Marcellus,  ab  Agrigento  jam  occupato,  quum  frustra  eo  prae- 
venire  hostem  festinans  tetendisset,  rediens  ;  nihil  minus  ratus, 
quam  illo  tempore  ac  loco  Syracusanum  sibi  exercitum  obviam 
fore :  sed  tamen,  metu  HimUconis  Poenorumque,  (ut  quibus 
nequaquam  eis  copiis,  quas  habebat,  par  esset)  quam  poterat 
maxime  intentus  atque  agmine  ad  omnes  casus  composito,  ibat. 

XXXVI.  Forte  ea  cura,  quae  erat  adversus  Poenos  praeparata, 
adversus  Siculos  usui  fuit.  Castris  ponendis  incompositos  ac 
dispersos  nanctus  eos,  et  plerosque  inermes,  quod  peditum  fuit 
circumvenit :  eques,  levi  certamine  inito,  cum  Hippocrate  Acras 
perfugit.  Ea  pugna  deficientes  ab  Romanis  quum  cohibuisset 
Siculos,  Marcellus  Syracusas  rediit :  et  post  paucos  dies  Himilco, 
adjuncto  Hippocrate,  ad  flumen  Anapum,  octo  ferme  inde  millia, 
castra  posuit.  Sub  idem  fere  tempus  et  naves  longae  quinque  et 
quinquaginta  liarthaginiensium  cum  Bomilcare,  classis  praefecto, 
in  magnum  portum  SjTacusas  ex  alto  decurrere,  et  Romana  item 
classis,  triginta  quinqueremes,  legionem  primam  Panormi  expo- 
suere  :  versumque  ab  Italia  bellum,  adeo  viterque  populus  in 
Siciliam  intentus,  fuisse  videri  poterat.  Legioncm  Romanam, 
quae  exposita  Panormi  erat,  venientcm  Syracusas,  praedae  haud 
dubie  sibi  futuram  Himilco  ratus,  via  decipitur,  mediterraneo 
namque  Poenus  itinere  duxit ;  legio  maritimis  locis,  classe  prose- 
quente,  ad  Ap.  Claudium,  Pachj-num  cimi  parte  copiarum  obviam 
progressum,  pervenit.  Nec  diutius  Poeni  ad  Syracusas  morati 
sunt.  et  Bomilcar,  simul  parum  fidens  navibus  suis,  duplici  facile 
numero  classem  habentibus  Romanis,  simul  inutili  mora  cemens 
niliil  aliud  ab  suis,  quam  inopiam  aggravari  sociorum,  velis  in 
altum  datis,  in  Africam  transmisit :  et  Himilco,  secutus  nequic- 
quam  jMarcellum  SjTacusas,  si  qua,  priusquam  majoribus  copiis 
jungeretur,  occasio  pugnandi  esset,  postquam  ea  nuUa  contigerat, 
tutumque  ad  Syracusas  et  munimento  et  viribus  hostem  cemebat, 
ne  frustra  assidendo  spectandoque  obsidionem  sociorum  tempus 
tereret,  castra  inde  movit :  ut,  quocunque  vocasset  defectionis 
ab  Romanis  spes,  admoveret  exercitum,  ac  praesens  suas  res 
foventibus  adderet  animos.  Murgantiam  primum,  prodito  ab 
ipsis  praesidio  Romano,  recepit ;  ubi  frumenti  magna  vis  com- 
mcatusque  omnis  generis  convecti  erant  Romanis. 

XXXVII.  Ad  lianc  defectionem  erecti  sunt  et  aliamm  civita- 
tium  animi :  praesidiaque  Romana  aut  pellebantur  arcibus,  aut, 
prodita  per  fraudem,  opprimebantur.  Henna,  excelso  loco,  ac 
praerupto  tmdique,  sita,  quum  loco  inexpugnabilis  erat,  tum 
praesidium  in  arce  validum,  praefectumque  praesidii  haud  sane 
opportunum  insidiantibus,  habebat.  L.  Pinarius  erat,  vir  acer, 
et  qui  plus  in  eo,  ne  posset  decipi,  quam  in  fide  Siculorum, 
reponeret :  et  tum  intenderant  eum  ad  cavendi  omnia  curam  tot 
auditae  proditiones  defectionesque  urbiuni,  et  clades  praesidiomm. 
Itaque  nocte  dieque  juxta  parata  instructaque  omnia  custodiis  ac 
vigUiis  erant :  nec  ab  armis  aut  loco  suo  miles  abscedebat.  Quod 
ubi  Hennensium  principes,  jam  pacti  cum  Himilcone  de  proditione 
praesidii,  animadvertemnt,  nulli  occasioni  fraudis  Romanum 
patere,  palam  rentur  agendum.  Urbem  arcemque  suae  potestatis, 
aiunt,  debere  esse,  si  liberi  in  societatem,  non  servi  in  custodiam, 

traditi  essent  Romanis.  itaque  claves  portarura  reddi  sibi  aequum 
censent :  bonis  sociis  fidem  suam  maximum  vinculiim  esse  ;  et 
ita  sibi  populum  Romanum  senatumque  gratias  habiturum,  si 
volentes,  ac  non  coacti,  mansissent  ui  amicitia.    Ad  ea  Romanus, 
sc  in  praesidio  impositum  csse,  dicere,  ab  imperatore  suo  ;  claves- 
que  portarum  et  custodiam  arcis  ab  eo  accepisse,  quae  nec  suo  nec 
Hennensium  arbitrio  haberet,  sed  ejus  qui  commisisset :  praesidio 
decedere  apud  Romanos  capital  esse  ;  et  nece  liberonmi  etiam 
suorum  eam  legem  parentes  sanxisse.   Consulem  Marcellum  haud 
pi'ocul  esse  :  ad  eum  mitterent  legatos,  cujus  juris  atque  arbitrii 
esset.     Se  vero  negare  illi  missuros  :  testarique,  si  verbis  nUiLl  age- 
rent,  vindictam  aliquam  libertatis  suae  quaesituros.  Tum  Prnarius : 
at  illi,  si  ad  consulem  gravarentur  mittere,  sibi  saltem  darent  populi 
concilium  ;  ut  sciretur,  utrum  paucorum  ea  denunciata,  an  imiver- 
sae  civitatis,  essent.    Consensu  in  postemm  diem  concio  edicitur. 
XXXVIII.  Postquam  ab  eo  colloquio  in  arcem  sese  recepit, 
convocatis  mUitibus,  "  Credo  ego  vos  audisse,  milites,"  inquit, 
"  quemadmodum  praesidia  Romana  ab  SicuUs  circumventa  et 
oppressa  sint  per  hos  dies.     Eam  vos  fraudem,  deum  primo 
benignitate,  dein  vestra  ipsi  virtute,  dies  noctesque  perstando  ac 
pervigilando  in  armis,  vitastis.  utiuam   reliquum   tempus  nec 
patiendo  infanda,  nec  faciendo,  traduci  possit !    Haec  occulta  in 
fraude  cautio  est,  qua  usi  adhuc  sumus  :  cui  quoniam  parum  suc- 
cedit,  aperte  ac  propalam  claves  portarum  reposcunt ;  quas  simul 
tradiderimus,  Kartliaginiensium  extemplo  Henna  erit,  foediusque 
hic  trucidabimur,  quam  Murgantiae  praesidium  intei-fectum  est. 
Noctem  imam  aegre  ad  consultandum  sumsi,  qua  vos  certiores 
periculi  instantis  facerem.    Orta  luce  concionem  habituri  sunt  ad 
criminandum  me,  concitandumque  iu  vos  populum.  itaque  cras- 
tino  die  aut  vestro,  aut  Hennensiima,  sanguine  Henna  inundabitur. 
nec  praeoccupati  spem  uUam,  nec  occupantes  periculi  quicquam 
habebitis.  qui  prior  strinxerit  ferrum,  ejus  victoria  erit.     Intenti 
ei'go  omnes  aiinatique  signum  exspectabitis.  ego  in  concione  ero  ; 
et  tempus,  quoad  omnia  instructa  sint,  loquendo  altercandoque 
traham.     Q,uum  toga  signum  dedero,  tum  mihi  undique  clamore 
sublato  turbam  invadite,  ac  stemite  omnia  ferro  ;  et  cavete,  quis- 
quam  supersit,  a  quibus  aut  vis  aut  fraus  timeri  possit.     Vos, 
Ceres  mater  ac  Proserpuia,  precor,  ceteri  superi  infemique  dii, 
qui  hanc  urbem,  hos  sacratos  lacus  lucosque  colitis,  ut  ita  nobis 
volentes  propitii  adsitis,  si  vitandae,  non  ferendae,  fraudis  causa 
hoc  consilii  capimus.      Pluribus  vos,  milites,  hortarer,  si  cum 
armatis  dimicatio  futura  esset.  inermes,  incautos,  ad  satietatem 
tracidabitis.     Et  consulis  castra  in  propinquo  svmt,  ne  quid  ab 
Himilcone  et  Karthaginiensibus  timeri  possit." 

XXXIX.  Ab  hac  adhortatione  dimissi,  corpora  curant.     Pos- 
tero  die,  alii  aliis  locis,  ad  obsidenda  itinera  claudendosque  oppi- 

danis  exitus,  pars  maxima  super  theatrum  circaque,  assueti  et 
ante  spectaculis  concionum,  consistunt,  Productus  ad  populum 
a  magistratilius,  praefectus  Romanus,  quum  consulis  ea  de  re  jus 
ac  potestatem  esse,  non  suam,  et  pleraque  eadem,  quae  pridie, 
dixisset ;  primo  sensim,  ac  plures,  reddere  claves,  dein  jam  una 
voce  id  omnes  juberent,  cunctantique  ac  difFerenti  ferociter 
minitarentur,  nec  viderentur  ultra  vim  ultimam  dilaturi :  tum 
praefectus  toga  signum,  iit  convenerat,  dedit.  militesque,  intenti 
dudum  ac  parati,  alii  supeme  in  aversam  concionem,  clamore 
sublato,  decumint,  alii  ad  exitus  theatri  conferti  obsistunt.  Cae- 
duntur  Hennenses  cavea  inclusi  :  coacervanturque,  non  caede 
solum,  sed  etiam  fuga  ;  quum  alii  super  aliorum  capita  ruerent, 
atque,  integri  sauciis,  viW  mortuis,  incidentcs,  cumularentur. 
Inde  passim  discurritur,  et,  urbis  captae  modo,  fugaque  et  caedes 
omnia  tenet ;  niliilo  remissiore  militum  ira,  quod  turbam  inermem 
caedebant,  quam  si  periculum  par  et  ardor  ccrtaminis  eos  irri- 
taret.  Ita  Henna  aut  malo,  aut  necessario,  facinore  rctcnta. 
Marcelhis  nec  factum  improbavit,  et  praedam  Hennensium  mili- 
tibus  concessit,  ratus,  timore  dcterritos,  temperaturos  proditionj- 
bus  praesidioinmi  Siculos.  Atque  ea  clades,  ut  urbis  in  media 
Sicilia  sitae,  claraeque  vel  ob  insignem  mimimento  naturali  locum, 
vel  ob  sacrata  omnia  vestigiis  raptae  quondam  Proserpinae,  prope 
tino  die  omnem  Siciliam  pervasit.  Et,  quia  caode  infanda 
rebantur  non  hominum  tantum,  sed  etiam  deoi-um,  sedem  viola- 
tam  esse,  tum  vero,  qui  etiam  ante  dubii  fiicrant,  defecere  ad 
Poenos.  Hippocrates  inde  Murgantiam,  Himilco  Agrigentum 
sese  recepit :  quura,  acciti  a  proditoribus,  nequicquam  ad  Hennara 
exercitum  adraovissent.  Marcellus  retro  in  Leontinos  redit : 
frumentoque  et  commeatibus  aliis  in  castra  convectis,  praesidio 
modico  ibi  relicto,  ad  Syracusas  obsidendas  venit.  inde  Ap.  Claudio 
Romara  ad  consulatum  petendum  misso,  T.  Quinctium  Crispi- 
num  in  ejus  locura  classi  castrisque  praefecit  veteribus :  ipse 
hibemacula  quinque  millia  passuum  Hexapylo  (Leonta  vocant 
locum)  communiit,  aedificavitque.  Haec  in  SicUia  usque  ad 
principium  liiemis  gesta. 

XL.  Eadem  aestate  et  cum  Philippo  rege,  quod  jam  ante 
suspectura  fuerat,  motum  bellura  est.  Legati  ab  Orico  ad  M. 
Valerium  praetorem  venerunt,  praesidentem  classi  Bmndisio 
Calabriaeque  circa  littoribus,  nimciantes,  PhiJippum  primum 
ApoUoniam  tentasse,  lerabis  bireraibus  centum  viginti  flumine 
adverso  subvectum  :  deinde,  ut  ea  res  tardior  spe  fuerit,  ad  Ori- 
cum  clam  nocte  exercitum  admovisse  ;  earaque  urbera,  sitara  in 
plano,  neque  moenibus,  neque  viris  atque  armis,  validam,  primo 
impetu  oppressam  esse.  Haec  nunciantes  orabant,  ut  opem 
ferret,  hostemque  haud  dubium  Romanis  terra  aut  maritimis 
viribus  arc«ret ;  qui  ob  nullam  aliam  causam,  nisi  quod  immine- 

rent  Italiae,  peterentur.  M.  Valerius,  praesidio  loci  ejus  relicto 
P,  Valerio  legato,  cum  classc  instructa  parataquc,  et  quod  longae 
naves  railituni  capere  non  poterant,  in  onerarias  impositis,  altero 
die  Oricum  pervenit :  urbemque  eam,  lcvi  tcnente  pracsidio,  quod 
recedens  inde  reliquerat  Philippus,  haud  magno  certamine  recepit. 
Legati  eo  ab  Apollonia  venerunt,  nunciantes  in  obsidione  sese, 
quod  deficere  ab  Romanis  nollent,  esse  :  neque  sustinere  ultra 
vim  Macedonum  posse,  nisi  praesidium  mittatur  Romanum. 
Facturum  se,  quae  vellent,  pollicitus,  duo  millia  delectorum 
militum  navibus  longis  mittit  ad  ostium  fluminis,  cum  praefecto 
socium  Q.  Naevio  Crista,  vu"o  impigro,  et  perito  militiae.  Is, 
expositis  in  terram  militibus,  navibusque  Oricum  retro,  unde 
venerat,  ad  ceteram  classem  remissis,  milites  procul  a  flumine  per 
viam  minime  ab  regiis  obsessam  duxit,  et  nocte,  ita  ut  nemo 
hostium  sentiret,  urbem  est  ingressus.  Die  insequenti  quievere, 
dum  praefectus  juventutem  Apolloniatium,  amiaque,  et  urbis 
vires,  inspiceret.  ubi  ea  visa  inspectaque  satis  animorum  fecere, 
simulque  ab  exploratoribus  comperit,  quanta  socordia  ac  negli- 
gentia  apud  hostcs  esset ;  silentio  noctis  ab  urbe  sine  ullo  tumultu 
egressus,  castra  hostium  adeo  neglecta  atque  aperta  intravit,  ut 
satis  constaret  prius  mille  hominum  vallum  intrasse,  quam  quis- 
quam  sentiret,  ac,  si  caede  abstinuissent,  pervenire  ad  tabemacu- 
lum  regium  potuisse.  Caedes  proximorum  portae  excitavit 
hostes.  inde  tantus  terror  pavorque  omnes  occupavit,  ut  non  modo 
alius  quisquam  arma  caperet,  aut  castris  peUere  hostem  conare- 
tur ;  sed  etiam  ipse  rex,  sicut  somno  excitus  erat,  prope  semi- 
nudus  fugiens,  militi  quoque,  nedum  regi,  vix  decoro  habitu,  ad 
flumen  navesque  perfugerit.  eodem  et  alia  turba  eff^usa  est. 
Paulo  minus  tria  millia  militum  in  castris  aut  capta  aut  occisa. 
plus  tamen  hominum  aliquanto  captum,  quam  caesum,  est. 
Castris  direptis,  ApoUonLatae  catapultas,  ballistas,  tormentaque 
alia,  quae  oppugnandae  urbi  comparata  erant,  ad  tuenda  moenia, 
si  quando  similis  fortuna  venisset,  ApoUoniam  devexere  :  cetera 
omnis  praeda  castroram  Romanis  concessa  est.  Haec  quum 
Oricum  essent  nunciata,  M.  Valerius  classem  extemplo  ad  ostium 
fluminis  duxit,  ne  navibus  capessere  fugam  rex  posset.  Itaque 
PhQippus,  neque  terrestri  neque  navali  certamine  satis  fore  parem 
se  fidens,  subductis  aut  incensis  navibus,  terra  Macedoniam  petiit, 
magna  ex  parte  inermi  exercitu  spoliatoque.  Romana  classis 
cum  M.  Valerio  Orici  hibemavit. 

XLI.  Eodem  anno  in  Hispania  varie  res  gestae.  nam,  prius- 
quam  Romani  amnem  Iberam  transirent,  ingentes  copias  His- 
panorum  Mago  et  Hasdrabal  fuderant ;  defecissetque  ab  Romanis 
ulterior  Hispania,  ni  P.  Comelius,  raptim  traducto  exercitu  Tbe- 
ram,  dubiis  sociorum  animis  in  tempore  advenisset.  Primo  ad 
castrara  Altura  (locus  est  insignis   caede   magni   Hamilcaris) 

castra  Romani  habuere.  Arx  erat  munita,  et  convexerant  ante 
frumentum.  tamen,  quia  omnia  circa  hostium  plena  erant,  agmen- 
que  Romanum  impune  incursatum  ab  equitibus  hostium  ftierat, 
et  ad  duo  millia,  aut  moratorum  aut  palantium  per  agvos,  inter- 
fecta,  cessere  inde  Romani  propius  pacata  loca,  et  ad  montem 
Victoriae  castra  communivere.  Eo  Cn.  Scipio  cum  omnibus 
copiis,  et  Hasdrubal,  Gisgonis  filius,  tertius  Karthaginiensium 
dux,  cum  exercitu  justo  advenit :  contraque  castra  Romana  trans 
fluvium  omnes  consedere.  P.  Scipio,  cum  expeditis  clam  profectus 
ad  loca  circa  visenda,  haud  fefellit  hostes :  oppressissentque  eum 
in  patentibus  campis,  ni  tumulum  in  propLnquo  cepisset.  ibi 
quoque  circumsessus,  adventu  fratris  obsidione  eximitur.  Castulo, 
urbs  Hispaniae  valida  ac  nobilis,  et  adeo  conjuncta  societate 
Poenis,  ut  uxor  inde  Hannibali  esset,  ad  Romanos  defecit.  Kar- 
thaginienses  Illiturgin  oppugnare  adorti,  quia  praesidium  ibi 
Romanum  erat :  videbanturque  inopia  eum  locimi  maxime 
expugnaturi.  Cn.  Scipio,  ut  sociis  pracsidioque  ferret  opem,  cum 
legione  expedita  profectus,  intcr  bina  castra  cum  magna  caede 
hostium  urbem  est  ingressus,  et  postero  die  eruptione  aeque  felici 
pugnavit.  Supra  duodecim  millia  hominum  caesa  duobus  proeliis ; 
plus  mille  capti,  cum  sex  ct  triginta  militaribus  signis.  ita  ab 
Illiturgi  recessum  est.  Bigerra  inde  urbs  (socia  ct  haec  Roma- 
norum  erat)  a  Karthaginiensibus  oppugnari  coepta  est.  Eam 
obsidionem  sine  certamine  adveniens  Cn.  Scipio  solvit. 

XLII.  Ad  IMundam  exinde  castra  Punica  mota  :  et  Romani  eo 
confestun  secuti  sunt.  Ibi  signis  coUatis  pugnatum  per  quatuor 
ferme  horas :  egregieque  vincentibus  Romanis  signum  receptui 
est  datum,  quod  Cn.  Scipionis  fcmur  traguhi  oonfixum  erat ; 
pavorque  cu"ca  eum  ceperat  milites,  ne  mortiferum  esset  vulnus. 
Ceterum  haud  dubium  fuit,  quin,  nisi  ea  mora  intervenisset, 
castra  eo  dic  Punica  capi  potuerint.  jam  non  milites  solum,  sed 
elephanti  etiam,  usque  ad  vallum  acti  erant,  superque  ipso  novem 
et  triginta  elephanti  pilis  confixi.  Hoc  quoque  proelio  ad  duo- 
decim  millia  hominum  dicuntur  caesa,  prope  tria  capta,  cum 
signis  miUtaribus  septem  et  quinquaginta.  Ad  Auringen  inde 
urbem  Poeni  recessere  ;  et,  ut  territis  instaret,  secutus  Romanus. 
Ibi  iterum  Scipio,  lecticula  in  aciem  illatus,  conflixit ;  nec  dubia 
victoria  fuit :  minus  tamen  dimidio  hostium,  quam  antea,  quLi 
pauciores  superfuerant,  qui  pugnarent,  occisum.  Sed  gens  nata 
instaurandis  reparandisque  bellis,  Magone  ad  conquisitionem 
militum  fratre  misso,  brevi  replevit  exercitum,  animosque  ad 
tentandum  de  integro  certamen  fecit.  Alii  plerique  milites,  sicut 
pro  parte  toties  intra  paucos  dies  victa,  iisdem  animis,  quibus 
prius,  eodemque  eventu,  pugnavere.  plus  octo  mUlia  hominum 
caesa  :  haud  multo  minus  quam  mille  captum,  et  signa  militaria 
quinquaginta  octo ;  et  spolia  plurima  Galhca  fuere,  aurei  torques. 

armillaeque,  magnus  numerus.  duo  etiam  insignes  reguli  Gallo- 
rum  (Moenicapto  et  Civismaro  nomina  erant)  eo  proelio  cecide- 
runt.  octo  elephanti  capti,  tres  occisi.  Quum  jam  res  prosperae 
in  Hispania  essent,  verecundia  Romanos  tandem  cepit,  Sagimtum 
oppidum,  quae  causa  belli  esset,  octavum  jam  aimum  sub  hostium 
potestate  esse.  Itaque  id  oppidum,  vi  pulso  praesidio  Punico, 
receperunt,  cultoribusquc  antiquis,  quos  vis  reliquerat  belli, 
restitueinint ;  et  Tilrdetanos,  qui  contraxerant  eis  cum  Kartha- 
giniensibus  bellum,  in  potestatem  redactos,  sub  corona  vendide- 
nint,  urbemque  eorum  delevere. 

XLIII.  Haec  in  Hispania,  Q,.  Fabio  M.  Claudio  consulibus, 
gesta.  Romae  quum  tribuni  plebis  novi  magistratum  inissent, 
extemplo  censoribus,  P.  Furio  et  M.  Atilio,  a  L.  MeteUo,  tribuno 
plebis,  dies  dicta  ad  populum  est.  quaestorem  eum  proximo  anno, 
adempto  equo,  tribu  moverant,  atque  aerarium  fecerant,  propter 
conjurationem  deserendae  Italiae  ad  Cannas  factam.  sed  novem 
tribimomm  auxilio  vetiti  causam  in  magistratu  dicere,  dimissique, 
fuerant.  Ne  lustrum  pei-ficerent,  mors  prohibuit  P.  Furii.  M. 
AtUius  magistratu  se  abdicavit.  Consularia  comitia  habita  a  Q,. 
Fabio  Maximo  consule.  creati  consules,  ambo  absentes,  Q,.  Fabius 
Maximus,  consulis  filius,  et  Ti.  Sempronius  Gracchus  iterum. 
Praetores  fiunt  M.  AtQius,  et,  qui  tum  aedUes  curules  erant,  P. 
Sempronius  Tuditanus,  et  Cn.  Fulvius  Centumalus,  et  M.  Aemi- 
lius  Lepidus.  Ludos  scenicos  per  quatriduum  eo  anno  primum 
factos  ab  curvUibus  aedUibus,  memoriae  proditur.  AedUis  Tudi- 
tanus  hic  erat,  qui  ad  Cannas,  pavore  aUis  in  tanta  clade  torpenti- 
bus,  per  medios  hostes  evasit.  Comitiis  perfectis,  auctore  Q,.  Fabio 
consule,  designati  consules,  Romam  arcessiti,  magistratum  inie- 
mnt :  senatimique  de  beUo  ac  provinciis  suis  praetorumque,  et 
de  exercitibus,  quibus  quique  praeessent,  consuluerunt. 

XLIV.  Itaque  provinciae,  atque  exercitus  divisi.  Bellum 
cum  Harmibale  consulibus  mandatum,  et  exercituum  unus,  quem 
ipse  Sempronius  habuerat,  alter,  quem  Fabius  consul :  (eae  binae 
erant  legiones)  M.  Aemilius  praetot,  cujus  peregrina  sors  erat, 
jurisdictione  M.  AtiHo  coUegae,  praetori  urbano,  mandata,  Lu- 
ceriam  provinciam  haberet,  legionesque  duas,  quibus  Q.  Fabius, 
qui  tum  consul  erat,  praetor  praefuerat.  P.  Sempronio  provincia 
Ariminum,  Cn.  Fulvio  Suessula,  cum  binis  item  legionibus, 
evenerunt ;  ut  Fulvius  urbanas  legiones  duceret,  Tuditanus  a 
M'.  Pomponio  acciperet.  Prorogata  imperia  provinciaeque,  M. 
Claudio  SicUia  finibus  eis,  quibus  regnum  Hieronis  fuisset :  Len- 
tulo  propraetori  provincia  vetus :  T.  OtaciUo  classis.  exercitus 
nuUi  additi  novi.  M.  Valerio  Graecia  Macedoniaque  cmn  legione, 
et  classe,  quam  liaberet :  Q.  Mucio  cum  vetere  exercitu  (duae 
autem  legiones  erant)  Sarduiia :  C.  Tcrentio  legio  una,  cui  jam 
praeerat,  et  Piceniun.     Scribi  praeterea  duae  legiones  urbanae 

jussae,  et  viginti  millia  sociorum.  His  ducibus,  his  copiis,  adversus 
multa  simul,  aut  mota  aut  suspecta,  bella  munieruut  Romanum 
impcrium.  Consules,  duabus  urbanis  legionibus  scriptis,  supple- 
mentoque  in  alias  lecto,  priusquam  ab  urbe  moverent,  prodigia 
procurarunt,  quae  nunciata  erant.  Murus,  ac  portae  tactae  ;  et 
Ariciae  etiam  Jovis  aedes  de  coelo  tacta  fuerat.  Et  alia  ludibria 
oculorum  auriumque  credita  pro  veris  :  navium  longarum  species 
in  flumine  Tarracinae,  quae  nuUae  erant,  visae  ;  et  in  Jovis 
Vicilini  templo,  quod  in  Compsano  agro  est,  arma  concrepuisse  ; 
et  flumen  Amitemi  cruentum  fluxisse.  His  pi'Ocuratis  ex  decreto 
pontificum,  profecti  consules,  Sempronius  in  Lucanos,  in  Apuliam 
Fabius.  Pater  filio  legatus  ad  Suessulam  in  castra  venit.  quum 
obviam  filius  progrederetur,  lictoresque  verecimdia  majestatis 
ejus  taciti  anteirent ;  praeter  undecim  fasces  equo  praevectus, 
senex,  ut  consul  animadvertcrc  proximum  lictorem  jussit,  et  is, 
ut  descenderet  ex  equo,  iiiclamavitj  tum  demum  desiliens, 
"  Experiri,"  inquit,  "  volui,  fili,  satin'  scires  consulem  te  esse." 

XLV.  In  ea  castra  Dasius  Altinius  Ai-pinus  clam  nocte  cum 
tribus  servis  venit,  promittens,  si  sibi  praemio  foret,  se  Arpos 
proditurum  esse.  Q,uum  eam  rem  ad  consilium  retulisset  Fabius, 
aliis  pro  transfuga  verberandus  necandusque  videri,  ancipitis 
animi  communis  hostis  :  qui  post  Cannensem  cladem,  tanquam 
cum  fortuna  fidem  stare  oporteret,  ad  Ihmnibalem  discessisset, 
traxissetque  ad  defectionem  Arpos,  quumque  res  Romana  contra 
spem  votaque  ejus  velut  resurgeret,  turpius  videatur  novam 
referre  proditionem  proditis  olim  ;  qui  aliunde  stet  semper,  aliunde 
sentiat,  infidus  socius,  vanus  hostis ;  ad  Faleriorum  Pyrrhive 
proditorem,  tertium  transfugis  documentum  esset.  Contra  ea 
consulis  pater,  Fabius,  temporum  oblitos,  homines  in  medio  ardore 
belli,  tanquam  in  pacc,  libera  de  quoque  arbitria  agere  aiebat : 
qui,  quum  illud  potius  agendiun  atque  eis  cogitandum  sit,  si  quo 
modo  fieri  possit,  ne  qui  socii  a  populo  Romano  desciscant,  id 
non  cogitent ;  documentum  autcm  dicant  statui  oportcre,  si  quis 
resipiscat,  et  antiquam  societatem  respiciat.  Q,uod  si  abire  ab 
Romanis  liceat,  redire  ad  eos  non  liceat ;  cui  dubium  esse,  quin 
brevi,  deserta  ab  sociis,  Romana  res  foederibus  Punicis  omnia  in 
Italia  juncta  visura  sit  l  Se  tamen  nou  eum  esse,  qui  Altinio  fidei 
quicquam  censeat  habendum,  sed  mediam  consecuturum  consilii 
viam.  neque  eum  pro  hoste,  neque  pro  socio,  in  praesentia  habi- 
tum,  libera  custodia  haud  procul  a  castris  placere  in  aUqua  fida 
civitate  servari  per  belli  tempus  :  perpetrato  bello,  tum  consul- 
tandum,  utrum  defectio  prior  plus  merita  sit  poenae,  an  hic  reditus 
veniae.  Fabio  assensum  est.  catenisque  ligatus  traditur  et  ipse, 
et  comites  :  et  auri  satis  magnum  pondus,  quod  secum  tum  attu- 
lerat,  ei  servari  jussum.  Calibus  eum  interdiu  solutum  custodes 
sequebantur :  nocte  clausum  asservabant.     Arpis  domi  primum 

desiderari  quaerique  est  coeptus :  dein  fama,  per  totam  urbem 
vulgata,  tumultum,  ut  principe  amisso,  fecit ;  metuque  rerum 
novaram  extemplo  nuncii  ad  Hannibalem  missi.  Quibus  nequa- 
quam  ofFensus  Poenus,  quia  et  ipsum,  ut  ambiguae  fidei  virum, 
suspectum  jam  pridem  habcbat,  et  causam  nactus  erat  tam  ditis  ho- 
minis  bona  possidendi  vendendiqu© :  ceterum,  ut  irae  magis,  quam 
avaritiae,  datum  crederent  homines,  cinidelitati  quoque  gravitatem 
addidit ;  conjugemque  ejus  ac  liberos,  in  castra  accitos,  quaestione 
prius  habita,  primum  de  fuga  Altinii,  dein  quantum  auri  argen- 
tique  domi  relictum  esset,  satis  cognitis  omnibus,  vivos  combussit. 

XLVI.  Fabius,  ab  Suessula  profectus,  Arpos  primum  institit 
oppugnare.  ubi,  quum  a  quingentis  fere  passibus  castra  posuisset, 
contemplatus  ex  propmquo  situm  urbis  moeniaque,  quae  pars 
tutissuna  moenibus  erat,  qua  maxime  neglectam  custodiam  vidit, 
ea  potissimum  aggredi  statuit.  Comparatis  omnibus,  quae  ad 
urbes  oppugnandas  usui  sunt,  centurionum  robora  ex  toto  exer- 
citu  delegit,  tribunosque,  viros  fortes,  eis  praefecit,  et  milites 
sexcentos,  quantum  satis  visum  est,  attribuit :  eosque,  ubi  quartae 
vigUiae  signum  cecinisset,  ad  eum  locum  scalas  jussit  ferre. 
Porta  ibi  humilis  et  angusta  erat,  via  infrequenti  per  desertam 
partem  urbis :  eam  portam  scalis  prius  transgressos,  ad  murum 
pergere,  et  ex  interiore  parte  vi  claustra  refringere,  jubet,  et, 
tenentes  partem  urbis,  cornu  signum  dare,  ut  ceterae  copiae 
admoverentur :  parata  omnia  atque  instructa  sese  habiturum. 
Ea  impigre  facta  :  et,  quod  impedimentum  agentibus  fore  vide- 
l)atur,  id  maxime  ad  fallendum  adjuvit.  imber,  ab  nocte  media 
coortus,  custodes  vigilesque,  dilapsos  e  stationibus,  subfugere  in 
tecta  coegit :  sonituque  primo  largioris  procellae  strepitum  moli- 
entium  portam  exaudiri  prohibuit ;  lentior  deinde  aequaliorque 
accidens  auribus,  magnam  partem  hominum  sopivit.  Postquam 
portam  tenuerunt,  comicines,  in  via  paribus  intervallis  dispositos, 
canere  jubent,  ut  consulem  excirent.  Id  ubi  factum  ex  com- 
posito  est,  signa  efferri  consul  jubet,  ac  paulo  ante  lucem  per 
effractam  portam  urbem  ingrcditur. 

XLVII.  Tum  demum  hostes  excitati  sunt,  jam  et  imbre  con- 
quiescente,  et  propinqua  luce.  Praesidium  in  urbe  erat  Hanni- 
balis,  quinque  niillia  ferme  annatormn  :  et  ipsi  Arpini  tria  miUia 
hominum  armabant.  eos  primos  Poeni,  ne  quid  ab  tergo  fraudis 
esset,  hosti  opposuerunt.  Pugnatum  primo  in  tenebris  angustis- 
que  viis  est :  quum  Romani  non  vias  tantum,  sed  tecta  etiam 
proxima  portae,  occupassent,  ne  peti  supeme  ac  vulnerari  possent. 
Cogniti  inter  se  quidam  Arpinique  et  Romani ;  atque  inde  coUo- 
quia  coepta  fieri,  percunctantibus  Romanis  quid  sibi  vellent 
Arpini  1  quam  ob  noxam  Romanorum,  quod  aut  meritum  Poe- 
nomm,  pro  alienigenis  ac  barbaris  Italici  adversus  veteres  socios 
Romanos  bellum  gererent,  et  vectigalem  ac  stipendiariam  Italiam 

Afiicae facerent ?  Arpinis purgantibus, ignaros omnium se, venum 
a  principibus  datos  Poeno,  captos  oppressosque  a  paucis  esse. 
Initio  orto,  plures  cum  pluribus  colloqui.  postremo  praetor 
Arpinus  ab  suis  ad  consulem  dcductus  ;  fideque  data  inter  signa 
aciesque  Arpini  repente  pro  Romanis  adversus  Karthaginier.sem 
arma  vertcrunt.  Hispani  quoque,  paulo  minus  mille  homines, 
nihil  praeterea  cum  consule  pacti,  quam  ut  sine  fraude  Punicum 
emitteretur  praesidium,  ad  consulem  transtulerunt  signa.  Kar- 
thaginiensibus  portae  patefactae,  emissique  cum  fide  incolumcs 
ad  Hannibalem  Salapiam  venerunt.  Arpi  sine  clade  ullius, 
praeterquam  unius  vcteris  proditoris  novi  perfugae,  restituti  ad 
Romanos.  Hispanis  duplicia  cibaria  dari  jussa  :  operaque  eorum 
forti  ac  fideli  persaepe  respublica  usa  est.  Quum  consul  alter  in 
Apulia,  alter  m  Lucanis  esset ;  equites  ccntum  duodecim,  nobiles 
Campani,  per  speciem  praedandi  ex  hostium  agro,  permissu 
magistratuum  ab  Capua  profecti,  ad  castra  Romana,  quae  super 
Suessulam  erant,  venerunt.  stationi  militum,  qui  essent,  dixerunt ; 
colloqui  sese  cum  praetore  velle.  Cn.  Fulvius  castris  praeerat : 
cui  ubi  nunciatum  est,  decem  ex  eo  numero  jussis  inermibus 
dcduci  ad  se,  ubi,  quae  postularcnt,  audivit,  (nihil  autem  aliud 
petebant,  quam  ut,  Capua  reccpta,  bona  sibi  restituerentur)  in 
fidem  omnes  acccpti.  Et  ab  altero  praetore,  Sempronio  Tuditano, 
oppidum  Atenium  expugnatum.  amplius  septem  millia  liominum 
capta,  et  aeris  argentique  signati  aliquantum.  Romae  foedum  in- 
cendium  per  duas  noctes  ac  diem  imum  tenuit :  solo  aequata  omnia 
inter  Salinas  ac  portam  Carmentalcm,  cum  Aequimaelio,  Juga- 
rioque  vico.  in  templis  Fortunae  ac  matris  Matutae,  et  Spei  extra 
portam,  late  vagatus,  ignis  sacra  profanaque  multa  absumpsit. 

XLVIII.  Eodem  anno  P.  et  Cn.  Cornelii,  quum  in  Hispania 
res  prosperae  essent,  multosque  et  veteres  reciperent  socios,  et 
novos  adjiccrent,  in  Africam  quoque  spem  extendeiamt.  Syphax 
erat,  rex  Numidarum,  subito  Karthagioiensibus  hostis  factus : 
ad  eum  centuriones  tres  legatos  miserunt,  qui  cum  eo  amicitiam 
societatemque  facerent ;  et  pollicerentur,  si  perseveraret  urgere 
bello  Karthaginicnses,  gratam  eam  rem  fore  senatui  populoque 
Romano,  et  adnisuros,  ut  in  tempore  et  bene  cumulatam  gratiam 
referant.  Grata  ea  legatio  barbaro  fuit :  collocutusque  cum 
legatis  de  ratione  belli  gerundi,  ut  veterum  militum  verba  audivit, 
quam  multarum  rerum  ipse  ignarus  esset,  ex  comparatione  tam 
ordinatae  disciplinae,  animum  advertit.  Tum,  primum  ut  pro 
bonis  ac  fidelibus  sociis  facercnt,  oravit,  ut  duo  legationem  refer- 
rent  ad  imperatores  suos  ;  unus  apud  sese  magister  rei  militaris 
remaneret :  rudem  ad  pedestria  bella  Numidarum  gentem  esse, 
equis  tantum  habilem.  Ita  jam  inde  a  principiis  gentis  majores 
suos  bella  gessisse,  ita  se  a  pueris  insuetos.  Sed  habere  hostem 
pedestri  fidentem  Marte ;  cui  si  aequari  robore  virium  velit,  et 

sibi  peditcs  comparandos  esse :  et  ad  id  multitudine  liominum 
regnum  abundare  ;  sed  armandi,  ornandiquc,  et  insti-uendi  eos, 
artem  ignorare.  omnia,  velut  forte  congregata  turba,  vasta  ac 
temeraria  esse.  Facturos  se  in  praesentia,  quod  vellet,  lcgati 
responderunt ;  fide  accepta,  ut  remittcret  extemplo  eum,  si  impe- 
ratores  sui  non  comprobassent  factum,  Q,.  Statorio  nomen  fuit, 
qui  ad  regem  remansit.  Cum  duobus  Romanis  reliquis  Numida 
legatos  in  Hispaniam  misit  ad  accipiendam  fidem  ab  imperatori- 
bus  Romanis.  iisdem  mandavit,  ut  protinus  Numidas,  qui  intra 
praesidia  Karthaginiensium  auxiliares  essent,  ad  transitionem 
perlicerent.  Et  Statorius  ex  multa  juventute  regi  pedites  con- 
scripsit :  ordinatosque  proxime  morem  Romanum,  instruendo  et 
decurrendo  signa  sequi,  et  servare  ordines,  docuit :  et  operi  aliis- 
que  justis  mUitaribus  ita  assuefecit,  ut  bre^i  rex  non  equiti  magis 
fideret,  quam  pediti ;  collatisque  aequo  campo  signis  justo  proelio 
Karthaginiensem  hostem  superaret.  Romanis  quoque  in  His- 
pania  legatorum  regis  adventus  magno  emolumento  fuit.  namque 
ad  famam  eorum  transitiones  crebrae  ab  Numidis  coeptae  fieri. 
Ita  cum  S^^^hace  Romanis  juncta  amicitia  est.  Quod  ubi  Kar- 
thaginienses  acceperunt,  extemplo  ad  Galam,  in  parte  altera 
Numidiae  (Massyli  ea  gens  vocatur)  regnantem,  legatos  mittimt. 
XLIX.  Filium  Gala  Masinissam  habebat,  septem  et  decem 
annos  natum  ;  ceterum  juvenem  ea  indole,  ut  jam  tum  appareret, 
latius  regnum  opulentiusque,  quam  accepisset,  factui-um.  Legati, 
quoniam  Syphax  se  Romanis  junxisset,  ut  potentior  societate 
eorum  adversus  reges  populosque  Africae  esset,  docent,  melius 
fore  Galae  quoque  Karthaginiensibus  jungi  quam  primum  :  ante- 
quam  Sj^hax  in  Hispaniam,  aut  Romani  in  Africam  transeant, 
opprimi  Syphacem,  nihUdum  praeter  nomen  ex  foedere  Romano 
habentem,  posse.  FacUe  persuasum  Galae,  filio  deposcente  id 
beUum,  ut  exercitimi  mitteret :  qui,  Karthaginiensium  legionibus 
conjunctis,  magno  proelio  Syphacem  devicit.  Triginta  miUia  eo 
proeUo  hominum  caesa  dicuntur.  Syphax  cum  paucis  equitibus 
in  Maurusios  ex  acie  Numidas  (extremi  prope  Oceanum  adversus 
Gades  colunt)  i-efugit :  affluentibusque  ad  famam  ejus  undique 
barbaris  ingentes  brevi  copias  armavit.  cum  quibus  antequam  in 
Hispaniam,  angusto  diremptam  freto,  trajiceret,  Masinissa  cum 
x^ictore  exercitu  advenit :  isque  ibi  cum  S^^hace  ingenti  gloria 
per  se,  sine  uUis  Karthaginiensium  opibus,  gessit  beUimi.  In 
Hispania  nihU  memorabUe  gestum,  praeterquam  quod  Celtiberum 
juventutem  eadem  mercede,  qua  pacta  cum  I^rthaginiensibus 
erat,  imperatores  Romani  ad  se  perduxerant :  et  nobilissimos  His- 
panos  supra  trecentos  in  ItaUam  ad  soUicitandos  populares,  qui 
inter  auxiUa  HannibaUs  erant,  miserunt.  Id  modo  ejus  anni  in 
Hispania  ad  memoriam  insigne  est,  quod  mercenarium  miUtem  in 
castris  neminem  ante,  quam  tum  Celtiberos,  Romani  habuerunt. 

11.  P.  CORNELIUS  Seipio,  postea  Africanus,  ante  annos  acdilli 
factus  est.  VIII,  &jc.  Hannibal  urbem  Tarentum,  praeter  arcem, 
in  quam  praesidium  Romanorum  fugerat,  per  Tarentinos  juvenes, 
qui  se  noctn  venatum  ire  simulaverant,  cepit.  XII.  Ludi  Apol- 
linares  ex  Marcii  carminibus,  quibus  Cannensis  clades  praedictu 
fuerat,  instituti  sunt.  XIII,  XIV.  A  Q.  Fulvio  et  Ap.  Claudio 
consulibus  adversus  Hannonem,  Poenorum  ducem,  prospere  piig- 
natum  est.  XVI.  Ti.  Sempronius  Gracchus  proconml,  ab  hospite 
suo  Lucano  in  imidias  deductus,  a  Magone  interfectus  est.  XIX, 
Centeniu^  Penula,  qui  centurio  militaverat,  quum  pettsset  a  senatu, 
ut  sibi  exercitus  daretur,  pollicitusque  esset,  si  hoc  impetrdsset,  de 
Hannibule  victoriam,  octo  millibus  acceptis,  militum  dux  factus, 
confiixit  acie  cum  Hannibale,  et  cum  exercitu  caesus  est.  XXI. 
Cn.  Fulvius  praetor  male  adversus  Hannibalem  pugnavit.  in  quo 
proelio  hominum  sexdecim  millia  ceciderunt :  ipse  cum  equitibus 
ducentis  effugit.  XXII.  Capua  obsessa  est  a  Q.  Fulvio  et  Ap. 
Claudio  consulibus.  XXIII,  S^c.  Claudius  Marcellus  Syracusas 
expugnavit  anno  tertio,  et  ingentem  se  virum  gessit.  in  eo  tumultu 
urbis  captae  Archimedes,  intentus  formi-s,  quas  in  pulvere  descrip- 
serat,  interfectus  est.  XXXIII,  <^c.  P.  et  Cn.  Scipiones  in  Hispania 
tot  tantarumque  rerum  felidter  gestarum  tristem  exitum  tulerunt; 
prope  cum  totis  exercitibus  caesi  anno  octavo,  quam  in  Hispaniam 
iverant:  XXXVI.  amissaque  ejus  provinciae  possessio  foret,  nisi, 
L.  Marcii,  equitis  Romani,  virtute  et  industrid  contractis  exercituum 
reliquiis,  ejusdem  hortatu  bina  castra  hostium  expugnata  essent. 
Ad  triginta  septem  millia  caesa,  ad  mille  octingentos  triginta  capti, 
praeda  ingens  parta.     Dux  Marcius  appellatus  est. 

I.  DuM  haec  in  Africa  atque  in  Hispania  geruntur,  Hannibal  in 
agro  Tarentino  aestatem  consumpsit,  spe  per  proditionem  urbis 
Tarentinorum  potiundae.  ipsorum  interim  Sallentinorum  igno- 
biles  urbes  ad  eum  defecerunt.  Eodem  tempore  in  Bruttiis  ex 
duodecim  populis,  qui  ajmo  priore  ad  Poenos  desciverant,  Con- 
sentini  et  Thurini  in  fidem  populi  Romani  redierunt.  Et  plures 
rediissent,  ui  T.  Pomponius  Vejentanus,  praefectus  socium,  pro- 

speris  aliquot  populationibus  in  agro  Bruttio  justi  ducis  speciem 
nactus,  tumultuario  exercitu  coacto,  cum  Hannonc  conflixisset. 
Magna  ibi  vis  hominuni,  sed  inconditae  turbae  agrestium  servo- 
rumque,  caesa  aut  capta  est :  minimumque  jacturae  fuit,  quod 
praefectus  inter  ceteros  est  captus,  et  tum  temerariae  pugnae 
auctor,  et  ante  publicanus  omnibus  malis  artibus  et  rcipublicae 
et  societatibus  infidus  damnosusque.  Sempronius  consul  in  Lu- 
canis  multa  proelia  parva,  liaud  ullum  dignum  memoratu,  fecit, 
et  ignobilia  oppida  Lucanorum  aliquot  expugnavit.  Quo  diutius 
trahebatur  bellum,  et  vaiiabant  secundae  adversaequc  res  non 
fortunam  magis,  quam  animos,  liominum  ;  tanta  religio,  et  ea 
magna  ex  parte  extema,  civitatem  incessit,  ut  aut  homines,  aut 
dii,  repente  alii  viderentur  facti.  nec  jam  in  secreto  modo  atque 
intra  parietes  abolebantur  Romani  ritus ;  sed  in  publico  etiam, 
ac  foro  Capitolioque,  mulierum  turba  erat,  nec  sacrificantium 
nec  precantium  deos  patrio  more.  Sacrificuli  ac  vates  ceperant 
hominum  mentes :  quorum  numerum  auxit  rustica  plebs,  ex 
incultis  diutino  bello  infestisque  agris  egestate  et  mctu  in  urbem 
compulsa ;  et  quaestus  ex  alieno  errore  facilis,  quem  velut  ex 
concessae  artis  usu  exercebant.  Primo  secretae  bonorum  indig- 
nationes  exaudiebantur  :  deinde  ad  Patres  etiam  et  ad  publicam 
querimoniam  excessit  res.  Incusati  graviter  ab  senatu  aediles 
triumvirique  capitales,  quod  non  prohiberent,  quum  emovere 
eam  multitudinem  e  foro,  ac  disjicere  apparatus  sacrorum,  conati 
essent,  haud  procul  afuit,  quin  violarentur.  Ubi  potentius  jam 
esse  id  malum  apparait,  quam  ut  minores  per  magistratus  seda- 
retur,  M.  AtUio,  praetori  urbis,  negotium  ab  senatu  datum  est, 
ut  his  religionibus  populum  liberaret.  Is  et  in  concione  senatus- 
consultum  recitavit,  et  edixit,  ut,  quicunque  libros  vaticinos 
precationesve,  aut  aiiem  sacrificandi  conscriptam,  haberet,  eos 
libros  omnes  literasque  ad  se  ante  Kalendas  Apriles  deferret : 
neu  quis,  in  publico  sacrove  loco,  novo  aut  extemo  ritu 
sacrificaret. 

II.  Et  aliquot  publici  sacerdotes  mortui  eo  anno  sunt :  L. 
Comelius  Lentulus,  pontifex  maximus,  et  C.  Papirius  C.  F.  Maso 
pontifex,  et  P.  Furius  Philus  augur,  et  C.  Papirius  L.  F.  Maso, 
decemvir  sacromm.  In  Lentuli  locum  M.  Comelius  Cethegus, 
in  Papirii  Cn.  Servilius  Caepio,  pontifices  suffecti  sunt.  augur 
creatus  L.  Quinctius  Flamininus,  decemvir  sacromm  L.  ComeUus 
Lentulus.  Comitiomm  consularium  jam  appetebat  tempus  ;  sed, 
quia  consules  a  bello  intentos  avocare  non  placebat,  Ti.  Sempro- 
nius  consul  comitiomm  causa  dictatorem  disit  C.  Claudium 
Centhonem.  ah  eo  magister  equitum  est  dictus  Q.  Fulvius  Flaccus. 
Dictator  primo  comitiali  die  creavit  consules  Q.  Fulvium  Flac- 
cum,  magistmm  equitum,  et  Ap.  Claudiimi  Pulchmm,  cui  Sicilia 
provincia  in  praetura  fuerat.     Tum  praetores  creati  Cn.  Fulvius 

Flaccus,  C.  Claudius  Nero,  M.  Junius  SQanus,  P.  Comelius  Sulla. 
Comitiis  perfectis,  dictator  magistratu  abiit.  Aedilis  curulis  fuit 
eo  anno  cum  M.  Comelio  Cethego  P.  Comelius  Scipio,  cui  post 
Africano  fuit  cognomen.  huic  petenti  aedUitatem  quum  obsiste- 
rent  tribuni  plebis,  negantes  rationem  ejus  habendam  esse,  quod 
nondum  ad  petendum  legitima  aetas  esset ;  "  Si  me,"  inquit, 
"  omnes  Q,uirites  aedilem  facere  volunt,  satis  annoram  habeo." 
Tanto  inde  favore  ad  suffragium  ferendum  in  tribus  discursum 
est,  ut  tribuni  repente  incepto  destiterint.  Aedilitia  largitio 
haec  fuit.  Ludi  Romani  pro  temporis  illius  copus  magnifice 
facti,  et  diem  unum  instaurati,  et  congei  olei  in  vicos  singulos 
dati.  L.  Villius  Tappulus  et  M.  Fundanius  Fundulus,  aediles 
plebeii,  aliquot  matronas  apud  populum  probri  accusarunt :  quas- 
dam  ex  iis  damnatas  in  exsiliimi  egemnt.  Ludi  plebeii  per 
biduum  instaurati ;  et  Jovis  epulum  fuit  ludomm  causa. 

III.  Q,.  Fulvius  Flaccus  tertium,  Ap.  Claudius,  consulatum 
ineunt.  Et  praetores  provincias  sortiti  simt :  P.  Comelius  SuUa 
urbanam  et  peregrinam,  quae  duoram  ante  sors  fuerat ;  Cn.  Ful- 
vius  Flaccus  Apuliam,  C.  Claudius  Nero  Suessulam,  M.  Junius 
Silanus  Tuscos.  Consulibus  bellum  cum  Hannibale,  et  binae 
legiones  decretae  :  alter  a  Q,.  Fabio,  superioris  anni  consule,  alter 
a  Fulvio  Centumalo,  acciperet.  Praetoram,  Fulvii  Flacci,  quae 
Luceriae  sub  AemUio  praetore,  Neronis  Claudii,  quae  in  Piceno 
sub  C.  Terentio  fuissent,  legiones  esscnt ;  supplementum  in  eas 
quisque  scriberet  sibi :  M.  Junio  in  Tuscos  legiones  urbanae 
prioris  auni  datae.  Ti.  Sempronio  Graccho  et  P.  Sempronio 
Tuditano  imperium,  provinciaeque  Lucani  et  Gralliae  cum  suis 
exercitibus  prorogatae  :  item  P.  Lentulo,  qua  vetus  provincia  in 
Sicilia  esset ;  M.  Marcello  Syracusae,  et  qua  Hieronis  regnum 
fuisset :  T.  Otacilio  classis :  Graecia  M.  Valerio :  Sardinia  Q. 
Mucio  Scaevolae :  Hispaniae  P.  et  Cn.  Comeliis.  Ad  veteres 
exercitus  duae  urbanae  legiones  ar  consulibus  scriptae,  summaque 
trium  et  viginti  legionum  eo  anno  effecta  est.  Delectura  consu- 
lum  M.  Postumii  Pyrgensis  cum  magno  prope  motu  reram 
factum  impediit.  .  Publicanus  erat  Postumius,  qui  multis  annis 
parem  fraude  avaritiaque  neminem  in  civitate  habuerat,  praeter 
T.  Pomponiimi  Vejentanum,  quem,  populantem  temere  agros  in 
Lucanis,  ductu  Hannonis  priore  anno  ceperant  Karthaginienses. 
Hi,  quia  publicum  periculum  erat  a  vi  tempestatis  in  iis,  quae 
portarentur  ad  exercitus,  et  ementiti  erant  falsa  naufragia,  et  ea 
ipsa,  quae  vcra  renunciaverant,  fraude  ipsoram  facta  erant,  non 
casu.  in  veteres  quassaeque  naves  paucis  et  parvi  pretii  rebus 
impositis,  quum  mersissent  eas  in  alto,  exceptis  in  praeparatas 
scaplias  nautis,  multipUces  fuisse  merces  ementiebantur.  Ea 
fraus  indicata  M.  Atilio  praetori  priore  anno  fuerat,  ac  per  eum 
ad  senatum  delata,  nec  tamen  ullo  senatusconsulto  notata  ;  quia 

Patres  ordinem  publicanorum  in  tali  tempore  ofFensum  nolebant. 
Populus  severior  vindex  fraudis  erat ;  excitatique  tandem  duo 
tribuni  plebis,  Sp.  et  L.  Carvilii,  quum  rem  invisam  infamemque 
cernerent,  ducentum  millium  aeris  mulctam  M.  Postumio  dixe- 
rmit.  cui  certandae  quum  dies  advenisset,  concUiumque  tam 
frequens  plebis  adesset,  ut  multitudinem  area  Capitolii  vix  cape- 
let ;  perorata  causa,  spes  una  videbatur  esse,  si  C.  ServUius  Casca, 
tribunus  plebis,  qui  propinquus  cognatusque  Postimiio  erat,  prius, 
quam  ad  suffragium  tribus  vocarentur,  intercessisset.  Testibus 
datis,  tribuni  populum  summoverunt :  sitellaque  allata  est,  ut 
sortirentur,  ubi  Latini  suffragium  ferrent.  Intcrim  publicani 
Cascae  instare,  ut  concilio  diem  eximeret.  populus  reclamare  :  et 
forte  in  cornu  pi-imus  sedebat  Casca,  cui  simul  metus  pudorque 
animum  versabat.  Quum  in  eo  parum  praesidii  esset,  turbandae 
rei  causa  publicani  per  vacuum  in  summoto  locum  cuneo  irrupe- 
runt,  jurgantes  simul  cuni  populo  tril)unisque.  Nec  procul  dimi- 
catione  res  erat,  quum  Fulvius  consul  tribunis,  "Nonne  videtis," 
inquit,  "  vos  in  ordinem  coactos  esse,  et  rem  ad  seditionem 
spectare,  ni  propere  dimittitis  plebis  conciliimi  l" 

IV.  Plebe  dimissa,  senatus  vocatur,  et  consules  referunt.de 
concUio  plebis  turbato  vi  atque  audacia  publicanorum :  M. 
Furium  CamiUum,  cujus  exsUium  ruina  \irbis  secuta  fiierit,  dam- 
nari  se  ab  iratis  civibus  passum  esse  :  decemviros  ante  eum, 
quorum  legibus  ad  eam  diem  viverent,  multos  postea  principes 
civitatis,  judicium  de  se  populi  passos.  Postumium  PjTgensem 
suffi"agium  populo  Romano  extorsisse,  concilium  plebis  sustulisse, 
tribunos  in  ordinem  coegisse,  contra  populum  Romanum  aciem 
instraxisse,  locum  occupasse,  ut  tribunos  a  plebe  intercluderet, 
tribus  in  suffragium  vocari  prohiberet.  NUiil  aliud  a  caede  ac 
dimicatione  continuisse  homines,  nisi  patientiam  magistratuum, 
quod  cesserint  in  praesentia  furori  atque  audaciae  paucorum, 
vincique  se  ac  populum  Romanum  passi  sint ;  et  comitia,  quae 
reus  vi  atque  armis  prohibiturus  erat,  ne  causa  quaerentibus 
dimicationem  daretur,  voluntate  ipsius  sustulerint.  Haec  quum 
ab  optimo  quoque  pro  atrocitate  rei  acta  essent,  vimque  eam  con- 
tra  rempublicam,  et  pernicioso  exemplo,  factam  senatus  decresset : 
confestim  Carvilii,  tribuni  plebis,  omissa  mulctae  certatione,  rei 
capitalis  diem  Postumio  dixenmt :  ac,  ni  vades  daret,  prehendi 
a  viatore,  atque  in  carcerem  duci,  jusserant.  Postumius,  vadi- 
bus  datis,  non  adfuit.  Tribuni  plebem  rogaverant,  plebesque  ita 
scivit :  Si  M.  Postumius  ante  KaJendas  IVIaias  non  prodisset, 
citatusque  eo  die  non  respondisset,  neque  excusatus  esset,  videri 
emn  in  exsilio  esse  :  bonaque  ejus  venire,  ipsi  aqua  et  igni,  placere, 
interdici.  Singulis  deinde  eoram,  qui  turbae  ac  tumultus  con- 
citatores  fuerant,  rei  capitalis  diem  dicere,  ac  vades  poscere,  coe- 
perant.     Primo  non  dantes,  deinde  etiam  eos,  qui  dare  possent, 

in  carcerem  conjiciebant :  cujus  rei  periculum  vitantes,  plerique 
in  exsilium  abierunt. 

V.  Hunc  fraus  publicanorum,  deinde  fraudem  audacia  prote- 
gens,  exitum  habuit.  Comitia  inde  pontifici  maximo  creando  sunt 
habita.  Ea  comitia  novus  pontifex  M.  Comelius  Cethegus  habuit. 
Tres  ingenti  certamine  petierunt :  Q,.  Fulvius  Flaccus  consul, 
qui  et  ante  bis  consul  et  censor  fuerat ;  et  T.  Manlius  Torquatus, 
et  ipse  duobus  consulatibus  et  censura  insignis ;  et  P.  Licinius 
Crassus,  qui  et  aedilitatem  curulem  petiturus  erat.  hic  senes 
honoratosque  juvenis  in  eo  certamine  vicit.  Ante  hunc,  intra 
centum  annos  et  viginti,  nemo,  praeter  P.  Comelium  Calussam, 
pontifex  maximus  creatus  fuerat,  qm  sella  cumli  non  sedisset. 
Consules  quum  aegre  delectum  conficerent,  quod  inopia  juniorum 
non  facile  in  utmmque,  ut  et  novae  urbanae  legiones,  et  supple- 
mentum  veteribus  scriberetur,  sufficiebat ;  senatus  absistcre  eos 
incepto  vetuit,  et  triimiviros  binos  creari  jussit :  alteros,  qui  citra, 
alteros,  qui  ultra  quinquagesimum  lapidem  in  pagis,  forisque,  et 
conciliabulis,  omnem  copiam  ingenuomm  inspicercnt ;  ct,  si  qui 
roboris  satis  ad  ferenda  amia  habere  viderentur,  etiamsi  nondum 
mihtari  aetate  essent,  militcs  facerent.  tribuni  plebis,  si  iis  vide- 
retur,  ad  populum  ferrent,  ut,  qui  minores  septem  et  decem  annis 
sacramento  dixissent,  iis  perinde  stipendia  procederent,  ac  si 
septem  et  decem  annomm,  aut  majores,  milites  facti  essent.  Ex 
hoc  senatusconsulto  creati  triumviri  bini  conquisitionem  ingenu- 
omm  per  agros  habuenmt.  Eodem  tempore  ex  SicUia  literae 
M.  Marcelli  de  postulatis  militum,  qui  cum  P.  Lentulo  militabant, 
in  senatu  recitatae  sunt.  Cannensis  reliquiae  cladis  hic  exercitus 
erat,  rclegatus  in  SicUiam,  sicut  ante  dictum  cst,  ne  ante  Punici 
belli  finem  in  Italiam  reportaretur. 

VI.  Hi  permissu  Lentuli  primores  equitmn  centurionumque, 
et  robora  ex  legionibus  peditum,  legatos  in  hibema  ad  M.  Mar- 
cellum  miserunt :  e  quibus  unus,  potestate  dicendi  facta,  "  Con- 
sulem,"  inquit,  "  te,  M,  Marcelle,  in  Italiam  adiseemus,  quum 
primuin  de  nobis,  etsi  non  iniquum,  certe  triste  senatusconsultum 
factum  est,  nisi  hoc  sperassemus,  in  provinciam  nos,  morte  regum 
turbatam,  ad  grave  bellum  adversus  Siculos  simul  Poenosque 
initti,  et  sanguine  nostro  vulneribusque  nos  senatui  satisfacturos 
esse ;  sicut  patram  memoria,  qui  capti  a  Pyrrho  ad  Heracleam 
erant,  adversus  Pyrrhum  ipsum  pugnantes  satisfecemnt.  Quan- 
quara  quod  ob  meritum  nostrum  succensuistis,  Patres  conscripti, 
nobis,  aut  succensetis  l  Ambo  mihi  consules  et  universum  sena- 
tum  intueri  videor,  quum  te,  M.  MarceUe,  intueor :  quem  si  ad 
Caunas  consulem  habuissemus,  melior  et  reipublicae  et  nostra 
fortuna  esset.  Sine,  quaeso,  priusquam  de  conditione  nostra 
queror,  noxam,  cujus  arguimur,  nos  purgare.  Si  non  deum  ira, 
nec  fato,  cujus  lege  immobilis  rerum  humanamm  ordo  seritur. 

sed  ciilpa,  periimus  ad  Cannas,  cujus  tandem  ea  culpa  fuit !  mili- 
tum,  an  imperatorum  ?  Equidem  miles  nihil  unquam  dicam  de 
imperatore  meo,  cui  praesertim  gratias  sciam  ab  senatu  actas, 
quod  non  desperaverit  de  rcpublica ;  cui  post  fugam  ab  Cannis 
per  omnes  annos  prorogatum  imperium.  Ceteros  item  ex  reliquiis 
cladis  ejus,  quos  tribunos  militum  habuimus,  honores  petere  et 
gerere,  et  provincias  obtinere,  audivimus.  An  vobis  vestrisque 
liberis  ignoscitis  facile,  Patres  conscripti,  in  haec  vilia  capita 
saevi  ?  et  consuli  primoribusque  aliis  civitatis  fugere,  quum  spes 
alia  nuUa  esset,  turpe  non  fuit,  milites  utique  morituros  Ln  aciem 
misistis  l  Ad  Alliam  prope  omnis  exercitus  fugit ;  ad  Furculas 
Caudinas,  ne  expertus  quidem  certamen,  arma  tradidit  hosti,  ut 
alias  pudendas  clades  exercituum  taceam ;  tamen  tantum  afuit 
ab  eo,  ut  ulla  ignomrnia  iis  exercitibus  quaereretur,  ut  et  urbs 
Roma  per  eum  exercitum,  qui  ab  AUia  Vejos  transfugerat,  reci- 
peraretur ;  et  Caudinae  legiones,  quae  sine  armis  redierant  Romam, 
armatae  remissae  in  Samnium,  eundem  illum  hostem  sub  jugum 
miserint,  qui  hac  sua  ignominia  laetatus  fuerat.  Cannensem 
vero  quisquam  exercitum  fugae  aut  pavoris  insimulare  potest, 
ubi  plus  quinquaginta  millia  hominum  ceciderant ;  unde  consul 
cum  equitibus  septuaginta  fugit ;  unde  nemo  superest,  nisi  quem 
hostis,  caedendo  fessus,  reliquit  1  Quum  captivis  redemptio  nega- 
batur,  nos  vulgo  homines  laudabant,  quod  reipublicae  nos  reser- 
vassemus  ;  quod  ad  consulem  Venusiam  redissemus,  et  speciem 
justi  exercitus  fecissemus,  Nunc  deteriore  conditione  sumus, 
quam  apud  patres  nostros  fuerant  captivi.  quippe  Ulis  arma  tan- 
tum  atque  ordo  mUitandi,  locusque,  in  quo  tenderent  ia  castris, 
est  mutatus :  quae  tamen  semel  navata  reipublicae  opera,  et  uno 
felici  proelio,  recuperarunt.  Nemo  eoram  relegatus  in  exsilium 
est :  uemini  spes  emerendi  stipendia  adempta  :  hostis  denique  est 
datus,  cum  quo  dimicantes,  aut  vitam  semel  aut  ignominiam  fini- 
rent.  Nos,  quibus  (nisi  quod  commisimus,  ut  quisquam  ex  Can- 
nensi  acie  miles  Romanus  superesset)  nihil  objici  potest,  non 
solum  a  patria  procul  Italiaque,  sed  ab  hoste  etiam,  relegati 
sumus ;  ubi  senescamus  in  exsUio,  ne  qua  spes,  ne  qua  occasio 
abolendae  ignominiae,  ne  qua  placandae  civium  irae,  ne  qua 
denique  bene  moriendi  sit.  Neque  ignominiae  finem  nec  virtutis 
praemium  petimus  ;  modo  experiri  animum,  et  vrrtutem  exercere, 
liceat.  laborem  et  pericuhim  petimus,  ut  viroram,  ut  militum, 
officio  fungamur.  BeUum  in  Sicilia  jam  alteram  annum  ingenti 
dimicatione  geritur :  urbes  alias  Poenus,  alias  Romanus  expugnat : 
peditum,  equitum  acies  concurrant :  ad  Syracusas  terra  marique 
res  geritur  :  clamorem  pugnantium  crepitumque  armoram  exau- 
dimus,  resides  ipsi  ac  segnes,  tanquam  nec  manus  nec  arma  habea- 
mus.  Servoram  legionibus  Ti.  Sempronius  consul  toties  jam 
cum  hoste  signis  coUatis  pugnavit.  operae  pretium  habent,  Uber- 

tatem  civitatemque.  Pro  servis  saltem  ad  hoc  bellum  emptis 
vobis  simus.  congredi  cum  hoste  liceat,  et  pugnando  quaerere 
libertatem.  Vis  tu  mari,  vis  terra,  vis  acie,  vis  urbibus  oppug- 
nandis  experiri  virtutem  ?  asperrima  quaeque  ad  laborem  peri- 
culumque  deposcimus,  ut,  quod  ad  Cannas  faciundum  fuit, 
quamprimum  fiat ;  quoniam,  quicquid  postea  viximus,  id  omne 
destinatum  ignominiae  est." 

VII.  Sub  haec  dicta,  ad  genua  Marcelli  procubuerunt.  Mar- 
cellus  id  nec  juris,  nec  potestatis  suac,  esse  dixit :  senatui 
scripturum  se,  omniaque  de  sententia  Patrum  facturum  esse.  Hae 
literae  ad  novos  consules  allatae,  ac  per  eos  in  senatu  recitatae 
sunt :  consultusque  de  his  literis  ita  decrevit  senatus  :  Militibus, 
qui  ad  Cannas  commUitones  suos  pugnantes  dcseniissent,  senatum 
nihil  videre,  cur  respublica  committenda  sit.  Si  M.  Claudio  pro- 
consuli  aliter  videretur,  faceret  quod  e  republica  fideque  sua 
duceret ;  dum  ne  quis  eorum  munere  vacaret,  neu  dono  militari 
virtutis  ergo  donaretur,  neu  in  Italiam  reportaretur,  donec  hostis 
in  terra  Italia  esset.  Comitia  dcinde  a  praetore  urbano  de  senatus 
sententia,  plcbisque  scitu,  sunt  habita :  quibus  creati  sunt  quin- 
queviri  muris  turribusque  reficiendis  :  et  triumviri  bini  ;  uni 
sacris  conquirendis,  donisque  persignandis  ;  alteri  reficiendis  aedi- 
bus  Fortunae  et  matris  Matutae  intra  portam  Carmentalem,  sed 
et  Spei  extra  portam,  quae  priore  anno  incendio  consumptae 
fuerant.  Tempestates  foedae  fuere.  In  Albano  monte  biduum 
continenter  lapidibus  pluit.  tacta  de  coelo  multa  :  duae  in  Capi- 
tolio  aedes  ;  vallum  in  castris  multis  locis  supra  Suessulam  ;  et 
duo  vigiles  exanimati.  murus,  turresque  quaedam  Cumis  ncn 
ictae  modo  fulminibus,  sed  etiam  decussae.  Reatc  saxum  ingens 
visum  volitare  :  sol  rubere  solito  magis,  sanguineoque  similis. 
Honim  prodigiorum  causa  diem  unum  supplicatio  fuit,  et  per 
aliquot  dies  consules  rebus  divinis  operam  dederunt :  et  per  eosdem 
dies  sacrum  novendiale  fuit.  Quum  Tarentinorum  defectio  jam 
diu  et  in  spe  Hannibali,  et  in  suspicione  Romanis,  esset,  causa 
forte  extrinsecus  maturandae  ejus  intervenit.  Phileas  Tarentinus, 
diu  jam  per  speciem  legationis  Romae  quum  esset,  vir  inquieti 
animi,  et  minime  otium,  quo  tum  diutino  sencscere  videbatur, 
patientis,  aditum  sibi  ad  obsides  Tarentinos  invenit.  Custodie- 
bantur  in  atrio  Libertatis  minore  cura,  quia  nec  ipsis,  nec  civitati 
eorum,  fallere  Romanos  expediebat.  Hos,  crebris  colloquiis  solli- 
citatos,  corruptis  aedituis  duobus,  quum  primis  tenebris  custodia 
eduxLsset ;  ipse,  comes  occulti  itineris  factus,  profugit.  Luce 
prima  vulgata  per  urbem  fuga  est :  missique,  qui  sequerentur,  ab 
Tarracina  comprehensos  omnes  retraxerunt.  deducti  in  comitio, 
virgisque,  approbante  populo,  caesi,  de  saxo  dejiciuntur. 

VIII.  Hujus  atrocitas  poenae  duarum  nobilissimarum  in  Italia 
Graecarum  civitatium  animos  irritavit,  quum  publice,  tum  etiam 

singulos  privatira,  ut  quisque  tani  foede  interemptos  aut  propin- 
quitate,  aut  amicitia,  contingebat.  Ex  iis  tredecim  fere  nobiles 
juvenes  Tarentini  conjuraverunt,  quorum  principes  Nico  et 
Philemenus  erant.  Hi,  prius,  quam  aliquid  moverent,  collo- 
quendum  cum  Hannibale  rati,  nocte  per  speciem  venandi  urbe 
egressi,  ad  eum  proficiscuntur.  et,  quum  haud  procul  castris 
abessent,  ceteri  silva  prope  viam  sese  occuluenmt :  Nico  et  Phile- 
menus,  progressi  ad  stationes,  comprehensique,  ultro  id  petentes, 
ad  Hannibalem  deducti  sunt.  Q,ui  quum  et  causas  consilii  sui, 
et  quid  pararent,  exposuissent ;  collaudati,  oneratique  promissis, 
jubentur,  ut  fidem  popularibus  facerent  praedandi  causa  se  urbe 
egressos,  pecora  Karthaginiensium,  quae  pastum  propulsa  essent, 
ad  urbem  agere.  tuto  ac  sine  certamine  id  facturos,  promissimi 
est.  Conspecta  ea  praeda  juvenmn  est :  minusque,  iterum  ac 
saepius  id  eos  audere,  miraculo  fuit.  Congressi  cum  Hannibale 
rursus,  fide  sanxerunt,  liberos  Tarentinos  leges  suaque  omnia 
habituros,  neque  ullimi  vectigal  Poeno  pensuros,  praesidiumve 
invitos  recepturos :  prodita  praesidia  Karthaginiensium  fore. 
Haec  ubi  convenerunt,  timc  vero  PhUemenus  consuetudinem 
nocte  egrediundi,  redeundique  in  urbem,  frequentiorem  fecere  : 
(et  erat  venandi  studio  insignis)  canesque,  et  alius  apparatus 
sequebatur ;  captumque  ferme  aliquid,  aut  ab  hoste  ex  praeparato 
ablatum,  reportando,  donabat  aut  praefecto,  aut  custodibus  por- 
tarum.  nocte  maxime  commeare  propter  metum  hostium,  crede- 
bant.  Ubi  jam  eo  consuetudinis  adducta  res  est,  ut,  quocunque 
noctis  tempore  sibUo  dedisset  signum,  porta  aperiretur,  tempus 
agendae  rei  Hannibali  visum  est.  Tridui  viam  aberat :  ubi,  quo 
minus  mirum  esset  uno  eodemque  loco  stativa  eum  tamdiu  habere, 
aegrum  simulabat.  Romanis  quoque,  qui  in  praesidio  Tarenti 
erant,  suspecta  esse  jam  segnis  mora  ejus  desierat. 

IX.  Ceterum,  postquam  Tarentum  ire  constituit,  decem  milli- 
bus  peditum  atque  equitum,  quos  in  expeditione  velocitate  corpo- 
rum,  ac  levitate  ai-monim,  aptissimos  esse  ratus  est,  electis,  quarta 
vigilia  noctis  signa  movit.  praemissisque  octoginta  fere  Numidis 
equitibus  praecepit,  ut  discurrerent  circa  vias,  perlustrarentque 
omnia  oculis,  ne  quis  agrestium  procul  spectator  agminis  Mleret ; 
praegressos  retraherent,  obvios  occiderent,  ut  praedonum  magis, 
quam  exercitus,  accolis  species  esset.  ipse,  raptim  agmine  acto, 
quindecim  ferme  mUliima  spatio  castra  ab  Tarento  posuit :  et,  ne 
ibi  quidem  nmiciato,  quo  pergerent,  tantum  convocatos  mUites 
monuit,  via  omnes  irent ;  nec  diverti  quenquam,  aut  excedere 
ordinem  agminis,  paterentur,  et  in  primis  intenti  ad  imperia 
accipienda  essent ;  neu  quid  nisi  ducum  jussu  facerent :  se  in 
tempore  editurum,  quae  vellet  agi.  Eadem  ferme  hora  Tarentum 
fama  pervenerat,  Numidas  equites  paucos  populari  agros,  terro- 
remque  late  agrestibus  injecisse.     Ad  quem  nuucium  nihil  ultra 

motus  praefectus  Romauus,  quam  ut  partem  equitum  postero 
die  luce  prima  juberet  exire  ad  arcendum  populationibus  hostem. 
in  cetera  adeo  nihil  ob  id  intenta  cura  est,  ut  contra  pro  argu- 
mento  fuerit  illa  procursatio  Numidarum,  Hannibalem  exerci- 
tumque  castris  non  movisse.  Hannibal  concubia  nocte  movit. 
dux  Philemenus  erat,  cum  solito  captae  venationis  onere.  ceteri 
proditores  ea,  quae  composita  erant,  exspectabant.  Convenerat 
autem,  ut  Philemenus,  portula  assueta  venationem  inferens, 
armatos  induceret ;  parte  alia  portam  Temenida  adiret  Hannibal. 
Ea  mediterranea  regione  orient«m  spectabat.  aliquantum  intra 
moenia  includuntur.  Quum  portae  appropinquaret,  editus  ex 
composito  ignis  ab  Hannibale  est,  refulsitque.  idem  redditum  ab 
Nicone  signum  :  extinctae  deinde  utrinque  flammae  sunt.  Han- 
nibal  sUentio  ducebat  ad  portam.  Nico,  ex  improviso,  adortus 
sopitos  vigiles,  in  cubilibus  suis  obtruncat,  portamque  apcrit. 
Hannibal  cum  peditum  agmine  ingreditur,  equitcs  subsistere 
jubet :  ut,  quo  res  postulet,  occurrcre  libero  campo  possent.  Et 
Philcmenus  portulae  parte  alia,  qua  commeare  assuerat,  appro- 
pinquabat.  nota  vox  ejus  et  familiare  jam  signum  quum  cxcitasset 
vigilem,  dicentis,  vix  sustuierc  grandis  bestiae  onus  ;  portula 
aperitur.  inferentes  aprum  duos  juvcnes  secutus  ipse  cum  expedito 
venatore,  vigilem,  incautius  miraculo  magnitudinis  in  eos,  qui 
ferebant,  versum,  venabulo  trajicit.  ingressi  deinde,  trighita  fere 
armati  ceteros  vigiles  obtruncant,  refiinguntque  portam  proxi- 
mam  :  et  agmen  sub  signis  confestim  irrupit.  inde  cum  silentio 
in  forum  ducti,  HannibaU  sese  conjunxerunt.  Cum  duobus  milh- 
bus  Gallorum  Poenus,  in  tres  divisis  partes,  per  urbem  dimittit 
Tarentinos,  et  itinera  quam  maxime  frequentia  occupare  jubet ; 
tumultu  orto,  Romanos  passim  caedi,  oppidanis  parci.  sed,  ut  fieri 
id  posset,  praecipit  juvenibus  Tarentinis,  ut,  ubi  quem  suorum 
procul  vidissent,  quiescere  et  sUere  ac  bono  animo  esse  juberent. 

X.  Jam  tumultus  erat  clamorque,  qualis  esse  in  capta  urbe 
solet :  sed,  quid  rei  esset,  nemo  satis  pro  certo  scire.  Tarentini 
Romanos  ad  diripiendam  urbem  credere  coortos  :  Romanis  seditio 
aliqua  cum  fraude  videri  ab  oppidanis  mota.  Praefectus,  primo 
excitatus  tumultu,  in  portum  effugit :  inde,  acceptus  scapha,  in 
arcem  circumvehitur.  Terrorem  et  tuba  audita  ex  theatro  facie- 
bat.  nam  et  Romana  erat,  a  proditoribus  ad  hoc  ipsum  praeparata  : 
et,  inscienter  a  Graeco  inflata,  quis  aut  quibus  signum  daret, 
incertum  efficiebat.  Ubi  illuxit,  et  Romanis  Punica  et  Gallica 
arma  cognita  tum  dubitationem  exemerunt ;  et  Graeci,  Romanos 
passira  caede  stratos  cementes,  ab  Hannibale  captam  urbem  sen- 
serunt.  Postquam  lux  certior  erat,  et  Romani,  qui  caedibus 
superfuerant,  in  arcem  confugerant,  conticescebatque  paulatim 
tumultus ;  tum  Hannibal  Tarentinos  sine  armis  convocare  jubet. 
Convenere  omnes,  praeterquam  qui,  cedentes  in  arcem,  Romanos 

ad  omnem  adeimdam  simul  fortimam  prosecuti  fiierant.  Ibi 
Hamiibal,  benigne  allocutus  Tarentinos,  testatusque,  quae  prae- 
stitisset  civibus  eorum,  quos  ad  Trasimenum  aut  ad  Cannas 
cepisaet,  simul  in  dominationem  superbam  Romanorum  invectus, 
recipere  se  in  domos  suas  quemque  jussit,  et  foribus  nomen  suum 
inscribere  :  se  domos  eas,  quae  inscriptae  non  essent,  signo  extem- 
plo  dato  diripi  jussurum.  Si  quis  ia  hospitio  civis  Romani  (vacuas 
autem  tenebant  domos)  nomen  inscripsisset,  eum  se  pro  hoste 
habitunmi.  Concione  dimissa,  quum  titulis  notatae  fores  dis- 
crimen  pacatae  ab  hostUi  domo  fecissent,  signo  dato,  ad  diri- 
pienda  hospitia  Romana  passim  discursum  est ;  et  foit  praedae 
aliquantimi. 

XI.  Postero  die  ad  oppugnandam  arcem  ducit :  quam  quimi  et 
mari,  quo  in  peninsulae  modimi  pars  major  circumluitur,  praealtis 
rupibus,  et  ab  ipsa  urbe  muro  et  fossa  ingenti,  septam  videret, 
eoque  nec  vi,  nec  operibus,  expugnabilem  esse  ;  ne  aut  seipsum 
cura  tuendi  Tarentinos  a  majoribus  rebus  moraretur,  aut  in  relictoa 
sine  vaKdo  praesidio  Tarentiaos  impetum  ex  arce,  quum  vellent, 
Romani  facerent,  vaUo  ui'bem  ab  arce  intersepire  statuit :  non 
sine  illa  etiam  spe,  cuni  prohibentibus  opus  Romanis  manum 
posse  conseri ;  et,  si  ferocius  procucurrissent,  magna  caede  ita 
attenuari  praesidii  vires,  ut  facUe  per  se  ipsi  Tarentini  urbem  ab 
iis  tueri  possent.  Ubi  coeptum  opus  est,  patefacta  repente  porta, 
in  munientes  impetum  fecerunt  Romani  :  pellique  se  statio  passa 
est,  quae  pro  opere  erat,  ut  successu  cresceret  audacia,  pluresque, 
et  longius,  pulsos  persequerentur.  Tum  signo  dato  coorti  undique 
Poeni  sunt,  quos  instructos  ad  hoc  Hannibal  tenuerat ;  nec  susti- 
nere  impetum  Romani,  sed  ab  efFusa  fuga  loci  angustiae  eos, 
impeditaque  alia  opere  jam  coepto,  alia  apparatu  operis,  mora- 
bantur.  plurinii  ki  fossam  praecipitavere,  occisique  sunt  plm^es  m 
fuga,  quam  in  pugna.  Inde  et  opus  nullo  prohibente  fieri  coeptum. 
Fossa  ingens  ducta,  et  vallum  intra  eam  erigitur  :  modicoque  post 
intervallo  murum  etiam  eadem  regione  addere  parat,  ut  vel  sine 
praesidio  tueri  se  adversus  Romanos  possent.  Reliquit  tamen 
modicuni  praesidium,  ut  simul  in  faciendo  muro  adjuvaret :  ipse, 
profectus  cum  ceteris  copiis,  ad  Galesum  flumen  (quinque  miUia 
ab  ujbe  abest)  posuit  castra.  Ex  iis  stativis  regressus  ad  inspi- 
ciendum  opus,  (quod  aliquantum  opinione  ejus  celerius  creverat) 
spem  cepit,  etiam  arcem  expugnari  posse.  Et  est  non  altitudine, 
ut  cetera,  tuta,  sed  loco  plano  posita,  et  ab  urbe  muro  tantmn  ac 
fossa  divisa.  Quimi  jam  machinationum  onmi  genere  et  operibus 
oppugnaretm-,  missum  a  Metaponto  praesidium  Romanis  fecit 
animum,  ut  nocte  ex  improviso  opera  hostium  invaderent.  AJia 
disjecenmt,  alia  igni  corruperunt.  isque  finis  Hannibali  ftiit  ea 
paile  arcem  oppugnandi.  Reliqua  erat  in  obsidione  spes ;  nec 
ea  satis  efficax,  quia  arcem  tenentes,  quae,  in  peninsula  posita. 

imminet  faucibus  portus,  mare  liberum  habebant :  uxbs  contra 
exclusa  maritimis  commeatibus,  propiusque  inopiam  erant  obsi- 
dentes,  quam  obsessi.  HannibaJ,  convocatis  principibus  Tarenti- 
nonim,  omnes  praeaentee  difficultates  exposuit :  neque  arcis  tam 
munitae  expugnandae  viam  cemere,  neque  in  obsidione  quicquam 
habere  spei,  donec  mari  potiantur  hostes.  Q,uod  si  naves  sint, 
quibus  commeatus  invehi  prohibeant,  extemplo  aut  abscessuros 
aut  dedituros  se  hostes.  Assentiebantur  Tarentini  ;  ceterum  ei, 
qui  consilium  afFerret,  opem  quoque  in  eam  rem  afFerendam  esst 
censebant.  Punicas  enim  naves,  ex  Sicilia  accitas,  id  posse  facere  : 
suag,  quae  sinu  exiguo  intus  inclusae  essent,  quum  claustra  portus 
hostis  haberet,  ecquem  ad  modum  inde  in  apertum  mare  evasuras? 
"  Evadent,"  inquit  Hannibal.  "  Multa,  quae  impedita  natura 
simt,  consiUo  expediuntur.  Urbem  in  campo  sitam  habetis : 
planae  et  satis  latae  viae  patent  in  omnes  partes.  Via,  quae  in 
portum  per  medLom  urbem  ad  mare  transmissa  est,  plaustris 
transveham  naves  haud  niagna  mole  ;  et  mare  nostrum  erit,  quo 
nimc  hostes  potiimtur :  et  Ulinc  mari,  hinc  terra,  circxmisidebimus 
arcem.  immo  brevi,  aut  relictam  ab  hoetibus,  aut  cum  ipsis  hosti- 
bus,  capiemus."  Haec  oratio  non  spem  modo  effectus,  sed 
ingentem  etiam  ducis  admirationem,  fecit.  Contracta  extemplo 
imdique  plaustra,  junctaque  inter  se  :  et  machinae  ad  subducendas 
naves  admotae,  munitumque  iter,  quo  faciliora  plaustra,  minor- 
que  moles  in  transitu  esset.  Jumenta  inde,  et  homines  contracti, 
et  opus  impigre  coeptvun  :  paucosque  post  dies  classis  instructa 
ac  parata  circumvehitur  arcem,  et  ante  os  ipsum  portus  anchoras 
jacit.  Hunc  statum  rerum  Hannibal  Tarenti  reliquit,  regressus 
ipse  in  hibema.  Cetemm,  defectio  Tarentinorum  utmm  priore 
anno,  an  hoc,  facta  sit,  in  diversum  auctores  trahunt.  plures, 
propioresque  aetate  memoriae  remm,  hoc  anno  tradvmt  fiictum. 

XII.  Romae  consules  praetoresque  usque  ante  diem  quintum 
Kalendas  Maias  Latuiae  tenuerant.  eo  die,  perpetrato  sacro  in 
monte,  io  suas  quisque  provinciaa  proficiscuntur.  Religio  deinde 
nova  objecta  est  ex  carminibus  Marcianis.  Vates  hic  Marcius 
illustris  fuerat,  et,  quum  conquisitio  priore  anno  ex  senatus- 
consulto  taliiun  librorum  fieret,  in  M.  Atilii  praetoris  urbani,  qui 
eam  rem  agebat,  manus  venerant.  is  protinus  novo  praetori, 
Sullae,  tradiderat.  Ex  hujus  Marcii  duobus  carminibus,  alterius, 
post  rem  actam  editi,  cum  rato  auctoritas  eventu  alteri  quoque, 
cujus  nondum  tempus  venerat,  afferebat  fidem.  Priore  carmine 
Cannensis  praedicta  clades  in  haec  femie  verba  erat :  "  Amnem 
Trojugena  Cannam  Romane  fuge :  ne  te  alienigenae  oogant  in 
campo  Diomedis  conserere  manus.  Sed  neque  credes  tu  nuhi, 
donec  compleris  sanguine  campum  ;  multaque  miUia  occisa  tua 
deferet  amnis  in  pontum  magnum  ex  ten'a  fmgifera ;  piscibus, 
atque  avibus  ferisque,  quae  incolunt  terras,  iis  fuat  esca  caro  tua. 

nani  niihi  ita  Jupiter  fetus  est."  Et  Diomedis  Argivi  campos  et 
Cannam  flumen,  qui  militaveranfin  iis  locis,  juxta  atque  ipsam 
cladem,  agnoscehant.  Tum  alterum  carmen  recitatum,  non  eo 
tantum  ohscurius,  quia  incertiora  futura  praeteritis  sunt,  sed 
perplexius  etiam  scripturae  genere.  "  Hostem,  Romani,  si  expel- 
lere  vultis,  voniicamque  quae  gentiimi  venit  longe,  ApoLIini 
vovendos  censeo  ludos,  qui  quotannis  comiter  Apollini  fiant : 
quum  populus  dederit  ex  puhlico  partem,  privati  uti  conferant 
pro  se  suisque.  lis  ludis  faciendis  praeerit  praetor  is,  qui  jus 
populo  plebeique  dahit  summum.  Decemviri  Graeco  ritu  hostiis 
sacra  faciant.  Haec  si  recte  fexitis,  gaudehitis  semper,  fietque 
res  vestra  melior  ;  nam  is  divus  exstinguet  perduelles  vestros,  qui 
vestros  campos  pascunt  placide."  Ad  id  carmen  explanandum 
diem  imum  sumpserunt.  postero  die  senatusconsultxmi  factimi  est, 
ut  decemvui  lihros  de  ludis  Apollini,  reque  divina  faciimda, 
inspicerent.  Ea  quum  inspecta  relataque  ad  senatimi  essent, 
censuerunt  Patres,  ApoUini  ludos  vovendos  faciundosque  ;  et, 
quando  ludi  fecti  essent,  duodecim  millia  aeris  praetori  ad  rem 
divinam,  et  duas  hostias  majores  dandas.  Alterum  senatuscon- 
sultum  factum  est,  ut  decemviri  sacra  Graeco  ritu  facerent,  iisque 
hostiis :  Apollini  hove  aurato  et  capris  duahus  alhis  auratis,  La- 
tonae  hove  femina  aurata.  Ludos  praetor  in  circo  maximo  quum 
facturus  esset,  edixit,  ut  populus  per  eos  ludos  stipem  Apollini, 
quantam  commodmn  esset,  conferret.  Haec  est  origo  ludorum 
ApoUinarium,  victoriae,  non  valetudinis,  ergo,  ut  plerique  rentur, 
votormn  factorumque.  populus  coronatus  spectavit :  matronae 
supplicavere :  vuJgo  apertis  januis  in  propatulis  epulati  sunt, 
celeherque  dies  omni  ceremoniarum  genere  fuit. 

XIII.  Quum  Hannihal  circa  Tarentum,  consules  amho  in 
Samnio  essent,  sed  circumsessuri  Capuam  viderentur ;  quod  malima 
diutumae  ohsidionis  esse  solet,  jam  femem  Campani  sentiebant, 
quia  sementem  &cere  prohihuerant  eos  Romani  exercitus.  Itaque 
legatos  ad  Harmihalem  miserunt,  orantes,  ut  prius,  quam  con- 
sules  in  agros  suos  educerent  legiones,  viaeque  omnes  hostium 
praesidiis  insiderentur,  frumentum  ex  propinquis  locis  convehi 
juheret  Capuam.  Hannihal  Hannonem  ex  Bruttiis  cum  exercitu 
in  Campaniam  transire,  et  dare  operam,  ut  frumenti  copia  fieret 
Campanis,  jussit.  Hanno,  ex  Bruttiis  profectus  cum  exercitu, 
■vitahundus  castra  hostium  consulesque,  qui  in  Sanmio  erant, 
quum  Benevento  jam  appropinquaret,  tria  passuum  miUia  ab 
ipsa  urhe  loco  edito  castra  posuit :  inde  ex  sociis  circa  populis, 
quo  aestat*  comportatum  erat,  devehi  frumentum  in  castra  jussit ; 
praesidiis  datis,  quae  commeatus  eos  prosequerentur.  Capuam 
inde  nuncium  misit,  qua  die  in  castris  ad  accipiendum  frumentum 
praesto  essent,  omni  undique  genere  vehiculorum  jumentorumque 
ex  agris  contracto.     Id  pro  cetera  socordia  negligentiaque  a 


T.  LIVII  LIBER  XXV.  179 

Campanis  acturn.  paulo  plus  quadringenta  vehicula  missa,  et 
pauca  praeterea  jumenta.  ob  id  castigatis  ab  Hannone,  quod  ne 
fames  quidem,  quae  mutas  accenderet  bestias,  curam  eorum 
stimulare  posset,  alia  prodita  dies  ad  irumentum  majore  apparatu 
petendum.  Ea  omnia,  sicut  acta  erant,  quum  enunciata  Bene- 
ventanis  essent,  legatos  decem  extemplo  ad  consules  (circa  Bovi- 
anum  castra  Romanorum  erant)  miserunt.  Q,ui  quum,  auditis, 
quae  ad  Capuam  agerentur,  inter  se  comparassent,  ut  alter  in 
Campaniam  exercitum  duceret ;  Fuivius,  cui  ea  provincia  obve- 
nerat,  profectus,  nocte  Beneventi  moenia  est  ingressus.  Ex  pn.- 
pinquo  cognoscit,  Hannonem  cum  exercitus  parte  profectuiu 
frumentatum :  per  quaestorem  Campanis  datum  frumentum : 
duo  millia  plaustrorum,  inconditam  inermemque  aliam  turbam, 
advenisse  :  per  tumultum  ac  trepidationem  omnia  agi,  castrorum- 
que  formam,  et  militarem  ordinem,  immixtis  agrestibus  iis  ex 
terris,  sublatum.  His  satis  compertis,  consul  militibus  edicit, 
signa  tantum  armaque  in  proximam  noctem  expedirent :  castra 
Punica  oppugnanda  esse.  Quarta  vigilia  profecti,  sarcinis  omni- 
bus  impedimentisque  Beneventi  relictis,  paulo  ante  lucem  quum 
ad  castra  pervenissent,  tantum  pavoris  injecerunt,  ut,  si  in  plano 
castra  posita  essent,  haud  dubie  primo  inipetu  capi  potuerint. 
altitudo  loci  et  munimenta  defenderunt,  quae  nulla  ex  parte  adiri, 
nisi  arduo  ac  difficili  ascensu,  poterant.  Luce  prima  proelium 
ingens  accensum  est ;  nec  vallum  modo  tutantur  Poeni,  sed,  ut 
quibus  locus  aequior  esset,  deturbant  nitentes  per  ardua  hostes. 

XIV.  Vicit  tamen  omnia  pertinax  virtus,  et  aliquot  simul 
partibus  ad  vallum  ac  fossas  perventum  est ;  sed  cum  multis 
vulneribus  ac  militum  pemicie.  Itaque  convocatis  tribunis  mili- 
tum  consul,  absistendum  temerario  incepto,  ait :  tutius  sibi  videri, 
reduci  eo  die  exercitum  Beneventum  ;  dein  postero  castris  se 
hostium  jungi,  ne  exire  inde  Campani,  neve  Hanno  regredi  posset. 
Id  quo  facilius  obtineatur,  collegam  quoque  et  exercitum  ejus  se 
acciturum,  totumque  eo  versuros  bellum.  Haec  consilia  ducis, 
quum  jam  receptui  caneret,  clamor  militum,  aspemantium  tam 
segne  imperium,  disjecit.  Proxima  portae  hostium  erat  cohors 
Peligna  :  cujus  praefectus,  Vibius  Accuaeus,  arreptum  vexillum 
trans  vallum  hostium  trajecit.  Exsecratus  inde  seque  et  cohor- 
tem,  si  ejus  vexilli  hostes  potiti  essent,  princeps  ipse  per  fossani 
vallumque  in  castra  UTumpit.  Jamque  intra  vallum  Peligni 
pugnabant,  quum  altera  parte,  Valerio  Flacco,  tribuno  militum 
tertiae  legionis,  exprobrante  RomanLs  ignaviam,  qui  sociis  capto- 
i-um  castrorum  concederent  decus,  T.  Pedanius,  princeps  primus 
centurio,  quum  signifero  signum  ademisset,  "  Jam  hoc  signum 
et  hic  centurio,"  inquit,  "  intra  vallum  hostium  erit.  Sequantur, 
qui  capi  signum  ab  hoste  prohibituri  sunt."  Manipulares  sui 
primum  transcendentem  fossam,  dein  legio  tota  secuta  est.    Jam 

et  consul,  ad  conspectum  transgredientium  vallum  mutato  con- 
sUio,  ab  revocando  ad  incitandos  hortandosque  versus  milites, 
ostendere,  in  quanto  discrimine  ac  periculo  fortissima  cohors 
sociorum,  et  civium  legio  esset.  Itaque,  pro  se  quisque,  omnes 
per  aequa  atque  iniqua  loca,  quum  undique  tela  conjicerentur, 
armaque  et  corpora  hostes  objicerent,  pervadunt,  imimpuntque. 
multi  vulnerati,  etiam  quos  vires,  sanguisque  desereret,  ut  intni 
vallum  hostium  caderent,  nitebantur.  Capta  itaque  momento 
temporis,  velut  in  plano  sita,  nec  permunita,  castra.  Caedes 
inde,  non  jam  pugna  erat,  omnibus  intra  vallum  permixtis,  supra 
sex  millia  hostium  occisa,  supra  septem  millia  capitum,  cum 
frumentatoribus  Campanis  omnique  plaustrorum  et  jumentorum 
apparatu,  capta.  et  alia  ingens  praeda  fuit,  quam  Hanno,  popula- 
bundus  passim  quum  isset,  ex  sociorum  populi  Romani  agris 
traxerat.  Inde,  dejectis  hostium  castris,  Beneventum  reditum 
est,  praedamque  ibi  ambo  consules  (nam  et  Ap.  Claudius  eo  post 
paucos  dies  venit)  vendiderunt,  diviseruntque.  et  donati,  quorum 
opera  castra  hostium  capta  erant :  ante  alios  Accuaeus  Pelignus, 
et  T.  Pedanius,  princeps  tertiae  legionis.  Hanno  ab  Cominio 
Cerito,  quo  nunciata  castrorum  clades  est,  cum  paucis  frumenta- 
toribus,  quos  forte  secum  habuerat,  fugae  magis,  quam  itineris, 
modo  in  Binittios  rediit. 

XV.  Et  Campani,  audita  sua  pariter  sociorumque  clade,  legatos 
ad  Hannibalem  miserunt,  qui  nunciarent  duos  consules  ad  Bene- 
ventum  esse,  diei  iter  a  Capua  ;  tantum  non  ad  portas  et  muros 
bellum  esse.  ni  propere  subveniat,  celerius  Capuam,  quam  Arpos, 
in  potestatem  hostium  venturam.  ne  Tarentum  quidem,  non  modo 
arcem,  tanti  debere  esse,  ut  Capuam,  quam  Karthagini  aequare 
sit  solitus,  desertam  indefensamque  populo  Romano  tradat.  Han- 
nibal,  curae  sibi  fore  rem  Campanam  pollicitus,  in  praesentia  duo 
millia  equitum  cum  legatis  mittit,  quo  praesidio  agros  popula- 
tionibus  possent  prohibere.  Romanis  interim,  sicut  aliaruiu 
rerum,  arcis  Tarentinae,  praesidiique,  quod  ibi  obsideretur,  cura 
esse.  C.  Servilius  legatus,  ex  auctoritate  Patrum  a  P.  Cornelio 
praetore  iu  Etruriam  ad  frumentum  coemendum  missus,  cum 
aliquot  navibus  onustis  in  portum  Tarentinum  mter  hostium 
custodias  pervenit.  Cujus  adventu,  qui  ante,  in  exigua  spe,  vocati 
saepe  ad  ti'ansitionem  ab  hostibus  per  colloquia  erant,  ultro  ad 
transeundem  hostes  vocabant  sollicitabantque.  et  erat  satis  vali- 
dum  praesidium,  traductis  ad  arcem  Tarenti  tuendam,  qui  Meta- 
ponti  erant,  militibus.  Itaque  Metapontini  extemplo,  metu,  quo 
tenebantur,  liberati,  ad  Hannibalem  defecere.  Hoc  idem  eadem 
ora  maris  et  Thurini  fecerunt.  movit  eos  non  Tarentinorum  magis 
defectio,  Metapontinorumque,  quibus,  indidem  ex  Achaia  oriundi, 
etiam  cognatione  juncti  erant,  quam  ira  in  Romanos  propter 
obsides  nuper  interfectos.     Eorum  amici  cognatique  literas  ac 


T.  LIVII  LIBER  XXV.  181 

nuncios  ad  Hannonem  Magonemque,  qui  in  propinquo  in  Bnittiis 
erant,  miserunt,  si  exercitum  ad  moenia  admovissent,  se  in  potes- 
tatem  eonmi  urbem  tradituros  esse.  M.  Atiuius  Thuriis  cum 
modico  praesidio  praeerat,  quem  facile  elici  ad  certamen  temere 
ineundum  rebantur  posse  ;  non  militum,  quos  perpaucos  habebat, 
fiducia,  quam  juventutis  Thurinae.  eam  ex  industria  centuriaverat 
ai-maveratque  ad  tales  casus.  Divisis  copiis  inter  se,  duces  Poeni 
quum  agrum  Thurinum  ingressi  essent ;  Hanno  cum  peditum 
agmine  infestis  signis  ire  ad  urbem  pergit,  Mago  cum  equitatu, 
tectus  collibus  ad  tegendas  insidias  oppositis,  subsistit.  Atinius, 
peditum  tantum  agmine  per  exploratores  compcrto,  in  aciem 
copias  educit,  et  fraudis  intestinae  et  hostium  insidiainmi  ignarus. 
Pedestre  proelium  fuit  persegne,  paucis  in  prima  acie  pugnantibus 
Romanis,  Thurinis  exspectantibus  magis,  quam  adjuvantibus, 
eventum  :  et  Karthaginiensium  acics  de  industria  pedem  referebat, 
ut  ad  terga  collis  ab  equite  suo  insessi  hostem  incautum  pertra- 
heret.  Q,uo  ubi  ventum  est,  coorti  cum  clamore,  equites  propere 
inconditam  Thurinorum  turbam,  nec  satis  fido  animo,  unde  pug- 
nabat,  stantem,  cxtemplo  in  fugam  averterunt.  Romani,  quan- 
quam  circumventos  hinc  pedes  hinc  eques  urgebat,  tamen 
aliquandiu  pugnam  traxere.  postremo  et  ipsi  terga  vertunt,  at^jue 
ad  urbem  fugiunt.  Ibi  proditores  conglobati,  quum  popularium 
agmen  patentibus  portis  accepissent,  ubi  Romanos  fusos  ad  urbem 
ferri  viderunt,  conclamant,  instare  Poenum,  permixtosque  et 
hostes  urbem  invasuros,  ni  propere  portas  claudant.  Ita  exclusos 
Romanos  praebuere  hosti  ad  cacdem.  Atinius  tamen  cum  paucis 
receptus.  Seditio  inde  paulisper  tenuit ;  quum  alii  urbem  tuen- 
dam,  inde  alii  cedendum  fortunae,  et  tradendam  urbcm  victoribus, 
censerent.  ceterum,  ut  plerumque,  fortuna  et  consilia  mala  vice- 
runt.  Atinio  cum  suis  ad  mare  ac  naves  deducto,  magis  quia 
ipsi,  ob  imperium  in  se  mite  ac  justum,  consultura  volebaut, 
quam  respcctu  Romanorum  ;  Karthaginienses  in  urbcm  accipiunt. 
Consules  a  Benevento  in  Campammi  agrum  legiones  ducunt,  non 
ad  finimenta  modo,  quae  jam  m  hibernis  erantj  corrumpenda,  sed 
ad  Capuam  oppugnandam  ;  nobilem  se  consulatum  tam  opulentae 
urbis  excidio  rati  facturos,  simul  et  ingens  flagitium  imperio 
dempturos,  quod  urbi  tam  propinquae  tertium  annum  impunita 
defectio  esset.  Ceterum,  ne  Beneventum  sine  praesidio  esset,  et 
ut  ad  subita  belli,  si  Hannibal  (quod  factui-um  haud  dubitabant) 
ad  opem  ferendam  sociis  Capuam  venisset,  equites  vim  sustinere 
possent,  Ti.  Gracchum  ex  Lucanis,  cum  cquitatu  ac  levi  arnia- 
tura,  Beneventum  venire  jubent :  legionibus  stativisque  ad  ol)ti- 
nendas  res  in  Lucanis  aliquem  praeficeret. 

XVI.  Graccho,  priusquam  ex  Lucanis  moveret,  sacrificanti, 
triste  prodigium  factmn  est.  ad  exta,  sacrificio  perpetrato,  angues 
duo,  ex  occulto  allapsi,  edere  jecur    conspectique  repente    ex 

oculis  abierunt.  id  quum  anispicum  monitu  sacrificium  instau- 
raretur,  atque  intentius  extares  servarentur  ;  iterum  ac  tertium 
venisse  tradunt,  libatoque  jocinore  intactos  angues  abiisse.  Quum 
aruspices,  ad  imperatorem  id  pcrtinere  prodigium,  praemonuis- 
sent,  et  ab  occultis  cavendum  hominibus  consultisque  ;  nulla 
tamen  providentia  fatum  imminens  moveri  potuit.  Flavius 
Lucanus  fiiit,  caput  partis  ejus  Lucanorum,  quum  pars  ad  Han- 
nibalem  defecisset,  quae  cum  Romanis  stabat ;  et  jam  anno  in 
magistratu  erat,  ab  eisdem  illis  creatus  praetor.  Is,  mutata 
repente  voluntate,  locum  gratiae  apud  Poenum  quaerens,  neque 
transire  ipse,  neque  trahere  ad  defectionem  Lucanos,  satis  habuit, 
nisi  imperatoris  et  ejusdem  hospitis  proditi  capite  ac  sanguine 
foedus  cum  hostibus  sanxisset.  ad  Magonem,  qui  in  Bruttiis  prae- 
erat,  clam  in  colloquium  venit :  fideque  ab  eo  accepta,  si  Roma- 
num  iis  imperatorem  tradidisset,  liberos  cum  suis  legibus  venturos 
in  amicitiam  Lucanos  ;  deducit  Poenum,  in  locum  pacis  Gracchum 
adducturus.  Magonem  ibi  pedites  equitesque  armare,  et  capere 
eas  latebras,  ubi  ingentem  numerum  occuleret,  jubet.  Loco  satis 
inspecto,  atque  undique  explorato,  dies  composita  gerendae  rei 
est.  Flavius  ad  Romanum  imperatorem  venit :  Rem  se,  ait, 
magnam  inchoasse,  ad  quam  perficiendam  ipsius  Gracchi  opera 
opus  esse.  omnium  populonim  praetoribus,  qui  ad  Poenimi  in 
illo  communi  Italiae  motu  descissent,  persuasisse,  ut  redirent  in 
amicitiam  Romanorum  ;  quando  res  quoque  Romana,  quae  prope 
exitium  clade  Cannensi  venisset,  in  dies  melior  atque  auctior 
fieret,  Hannibalis  vis  senesceret,  ac  prope  ad  ruliilum  venisset. 
Veteri  delicto  haud  iniplacabiles  fore  Romanos  :  nullam  unquam 
gentem  magis  exorabUem,  promptioremque  veniae  dandae,  fiiisse. 
quoties  rebellioni  etiam  majorum  suorum  ignotum  l  Haec  ab  se, 
ait,  dicta  :  ceteram  ab  ipso  Graccho  eadem  haec  audire  maUe  eos, 
praesentisque  contingere  dextram  ;  id  pignus  fidei  secum  ferre. 
Locum  se  consciis  dixisse  a  conspectu  amotum,  haud  procul  a 
castris  Romanis.  ibi  paucis  verbis  transigi  rem  posse,  ut  omne 
nomen  Lucanum  in  fide  ac  societate  Romana  sit.  Gracchus, 
fraudem  et  sermoni  et  rei  abesse  ratus,  ac  simUitudine  veri  captus, 
cum  lictoribus  ac  turma  equitum  e  castris  profectus,  duce  hospite 
in  insidias  praecipitatur.  Hostes  subito  exorti :  et,  ne  dubia  pro- 
ditio  esset,  Flavius  his  se  adjungit.  tela  undique  in  Gracchum 
atque  equites  conjiciuntur.  Gracchus  ex  equo  desilit.  idem 
ceteros  facere  jubet,  hortaturque,  ut,  quod  unum  reliquum  fortuna 
fecerit,  id  cohonestent  virtute.  Reliquum  autem  quid  esse  paucis, 
a  multitudine  in  valle  sUva  ac  montibus  septa  circumventis, 
praeter  mortem  ?  id  referre,  utrum,  praebentes  corpora,  pecorum 
modo  inulti  trucidentur,  an,  toto  animo  a  patiendo  exspectandoque 
eventu  in  unpetum  atque  iram  verso,  agentes  audentesque,  per- 
fusi  hostium  cruore,  inter  exspirantium  inimicorum  cumulata 

arraaque  et  corpora  cadant.  Lucanum  proditorem  ac  transfugam 
omnes  peterent.  qui  eam  victimam  prae  se  ad  inferos  misisset, 
eum  decus  eximium  egregiumque  solatium  suae  morti  inventu- 
rum.  Inter  haec  dicta  paludamento  circum  laevum  brachium 
intorto,  (nam  ne  scuta  quidem  secum  extulerant)  in  hostes  impe- 
tum  fecit.  Major,  quam  pro  numero  hominum,  editur  pugna. 
jaculis  maxime  aperta  corpora  Romanorum,  et,  quum  undique 
ex  altioribus  locis  in  cavam  vallem  conjectus  esset,  transfiguntur, 
Gracchum,  jam  nudatum  praesidio,  vivum  capere  Poeni  nituntur. 
ceterum  ille,  conspicatus  Lucanum  hospitem  inter  hostes,  adeo 
infestus  confertos  invasit,  ut  parci  ei  sine  multorum  pernicie  non 
posset.  Exanimem  eum  Mago  extemplo  ad  Hamiibalem  misit, 
ponique  cum  captis  simul  fascibus  ante  tribvmal  imperatoris  jussit. 
Haec  vera  fama  est.  Gracchus  in  Lucanis  ad  campos,  qui  Veteres 
vocantur,  periit. 

XVII.  Sunt,  qui  in  agro  Beneventano,  prope  Calorem  fluvium, 
ostendant,  a  castris  cum  lictoribus  ac  tril)us  servis  lavandi  causa 
progressum,  quum  forte  inter  salicta  innata  ripis  laterent  hostes, 
nudum  atque  inermem,  saxisque,  quae  volvit  amnis,  propug- 
nantcm,  mterfectum.  Sunt,  qui,  aruspicum  monitu  quingentos 
passus  a  castris  progressum,  uti  loco  puro  ea,  quae  ante  dicta 
prodigia  sunt,  procuraret,  ab  insidentibus  forte  locum  duabus 
turmis  Numidarum  circumventum  scribant.  adeo  ncc  locus  nec 
ratio  mortis  in  viro  tam  claro  et  insigni  constat.  Funeris  quoque 
Gracchi  varia  est  fama.  Alii  in  castris  Romanis  sepultum  ab 
suis,  alii  ab  Hannibale  (et  ea  vulgatior  fama  est)  tradunt  in 
vestibulo  Punicorum  castrorum  rogum  exstructum  esse  :  arma- 
tum  exercitum  decucurrisse  cum  tripudiis  Hispanorum,  moti- 
busque  armorum  et  corporum  suae  cuique  genti  assuetis,  ipso 
Harmibale  omni  rerum  verborumque  honore  exsequias  celebrante, 
Haec  tradunt,  qui  in  Lucanis  rei  gestae  auctores  sunt.  Si  illis, 
qui  ad  Calorem  fluvivun  interfectum  memorant,  credere  velis, 
capitis  tantum  Gracchi  hostes  potiti  sunt :  eo  delato  ad  Hanni- 
balem,  missus  ab  eo  confestim  Carthalo,  qui  in  castra  Romana  ad 
Cn.  Comelium  quaestorem  deferret.  is  funus  imperatoris  in  castris, 
celebrantibus  cum  exercitu  Beneventanis,  fecit. 

XVIII.  Consules,  agrum  Campanum  ingressi,  quum  passim 
popularentur,  eruptione  oppidanorum  et  Magonis  cimi  equitatu 
territi  et  trepidi,  ad  signa  mUites,  palatos  passim,  revocarunt :  et, 
vixdum  instructa  acie  fusi,  supra  mille  et  quingentos  milites 
amiserunt.  Inde  ingens  ferocia,  superbae  suopte  ingenio,  genti 
crevit,  multisque  proeUis  lacessebant  Romanos :  sed  intentiores 
ad  cavendum  consules  una  pugna  fecerat,  incaute  atque  incon- 
sulte  inita.  Restituit  tamen  his  animos,  et  illis  minuit  audaciam, 
parva  una  res.  sed  in  bello  nihil  tam  leve  est,  quod  non  magnae 
interdum  rei  momentum  faciat.     T.  Q,uinctio  Crispino  Badius 

CampanuB  hospes  erat,  perfamiliari  hospitio  junctus.  creverat 
consuetudo,  quod  aeger  Romae  apud  Crispinum  Badius,  ante 
defectionem  Campanam,  liberaliter  comiterque  curatus  fuerat. 
Tum  Badius,  progressus  ante  stationes,  quae  pro  porta  stabant, 
vocari  Crispinum  jussit.  quod  ubi  est  Crispino  nunciatum,  ratus 
colloquium  amicum  ac  familiare  quaeri,  manente  memoria,  etiam 
in  discidio  publicorum  foederum,  privati  juris,  paiilum  a  ceteris 
processit.  Postquam  in  conspectum  venere,  "  Provoco  te,"  inquit, 
"  ad  pugnam,  Crispine,"  Badius.  "  Conscendamus  equos,  sum- 
motisque  aliis  uter  bello  melior  sit  decemamus."  Ad  ea  Crispinus, 
nec  sibi,  nec  illi,  ait,  hostes  deesse,  in  quibus  virtutem  ostendant ; 
se,  etiamsi  in  acie  occurrat,  declinaturum,  ne  hospitali  caede 
dextram  violet :  conversusque  abibat.  Enimvero  ferocius  tum 
Campanus  increpare  moUitiem  ignaviamque,  et  se  digna  probra 
in  insontem  jacere,  hospitalem  hostem  appellans,  simulantemque 
parcere,  cui  sciat  parem  se  non  esse.  si  parum,  publicis  foederibus 
ruptis,  dirempta  srmul  et  privata  jura  esse  putet,  Badium  Cam- 
panum  T.  Quinctio  Crispino  Romano  palam,  duobus  exercitibus 
audientibus,  renunciare  hospitium.  Nihil  sibi  cum  eo  consocia- 
tum  :  nihil  foederatum  hosti  cum  hoste,  cujus  patriam  ac  penates 
publicos  privatosque  oppugnatum  venisset.  Si  vir  esset,  congre- 
deretur.  Diu  cunctantem,  Crispinum  perpulere  turmales,  ne 
impune  insultare  Campanum  pateretur.  itaque,  tantum  moratus, 
dum  imperatores  consuleret,  permitterentne  sibi  extra  ordinem 
in  provocantem  hostem  pugnare,  permissu  eorum  arma  cepit, 
equumque  conscendit,  et  Badium,  nomine  compellans,  ad  pugnam 
evocavit.  NuUa  mora  a  Campano  facta  est.  infestis  equis  con- 
currenmt.  Crispinus  supra  scutum  sinistrum  humerum  Badio 
hasta  transfixit,  superque  delapsum  cum  vuhiere  ex  equo  desiluit, 
ut  pedes  jacentem  conficeret.  Badius,  priusquam  opprimeretur, 
parma  atque  equo  relicto,  ad  suos  aufugit.  Crispinus,  equum, 
armaque  capta,  et  cruentam  cuspidem,  insignis  spoliis,  ostentans, 
cum  magna  laude  et  gratulatione  militum  ad  consules  est  deductus, 
laudatusque  ibi  magnifice,  et  donis  donatus. 

XIX.  Hannibal  ex  agro  Beneventano  castra  ad  Capuam  quum 
movisset,  tertio  post  die,  quam  venit,  copias  in  aciem  eduxit : 
haudquaquam  dubius,  quod  Campanis,  absente  se,  paucos  ante 
dies  secunda  fuisset  pugna,  quin  multo  minus  se  suumque  toties 
victorem  exercitum  sustinere  Romani  possent.  Ceterum,  post- 
quam  pugnari  coeptum  est,  equitum  maxime  incursu,  quimi 
jaculis  obrueretur,  laborabat  Romana  acies,  donec  signum  equiti- 
bus  datum  est,  ut  in  hostem  admitterent  equos.  ita  equestre 
proelium  erat :  quum  procul  visus  Sempronianus  exercitus,  cui 
Cn.  Comelius  quaestor  praeerat,  utrique  parti  parem  metum 
praebuit,  ne  hostes  novi  adventarent.  Velut  ex  composito,  utrin- 
que  signum  receptui  datum  :  reductique  in  castra  prope  aequo 

Marte  discesserunt.  plures  tamen  ab  Romanis  primo  incursu 
equitum  ceciderunt.  Inde  consules,  ut  averterent  Capua  Hanni- 
balem,  nocte,  quae  secuta  est,  diversi,  Fulvius  in  agrum  Cuma- 
num,  Claudius  in  Lucanos  abiit.  Postero  die,  quum  vacua  castra 
esse  Romanorum  nunciatum  Hannibali  esset,  et  duobus  agminibus 
diversos  abiisse  ;  incertus  primo,  utnmi  sequeretur,  Appium 
institit  sequi.  IUe,  circumducto  hoste,  qua  voluit,  alio  itinere  ad 
Capuam  rediit :  Hannibali  alia  in  his  locis  bene  gerendae  rei 
fortuna  oblata  est.  M.  Centenius  fuit,  cognomine  Poenula, 
insignis  inter  primipili  centuriones  et  magnitudine  corporis  et 
animo.  is,  perfunctus  militia,  per  P.  Comelium  Sullam  praetorem 
in  senatum  introductus,  petit  a  Patribus,  uti  sibi  quinque  miliia 
militum  darentur.  Se,  peritum  et  hostis  et  regionum,  brevi 
operae  pretium  facturum  ;  et,  quibus  artibus  ad  id  locorum  nostri 
et  duces  et  exercitus  capti  forent,  iis  adversus  inventorem  usurum. 
Id  non  promissum  magis  stolide,  quam  stolide  creditum,  tanquam 
eaedem  militares  et  imperatoriae  artes  essent.  data,  pro  quinque, 
octo  millia  militum  ;  pars  dimidia  cives,  pars  socii :  et  ipse 
aliquantum  voluntariorum  itinere  in  agris  concivit,  ac,  prope 
duplicato  exercitu,  in  Lucanos  pervenit,  ubi  Hannibal,  nequic- 
quam  secutus  Claudium,  substiterat.  Haud  dubia  res  est,  quippe 
inter  Hannibalem  ducem  et  centurionem,  exercitusque,  alterum 
vincendo  veteranum,  alterum  novum  totum,  magna  ex  parte 
etiam  tumultuarium  ac  semicnnem.  Ut  conspecta  inter  se 
agmina  sunt,  et  neutra  pars  detrectavit  pugnam,  extemplo 
instructae  acies.  pugnatum  tamen,  ut  in  nulla  pari  re,  duas 
araplius  horas,  concitata  et,  donec  dux  stetisset,  Romana  acie. 
Postquam  is  non  pro  vetere  fama  soliun,  sed  etiam  metu  futuri 
dedecoris,  si  sua  teraeritate  contractae  cladi  superesset,  objectans 
se  hostium  telis,  cecidit,  fusa  extemplo  est  Romana  acies.  sed  adeo 
ne  fugae  quidem  iter  patuit,  omnibus  viis  ab  equite  insessis,  ut 
ex  tanta  multitudine  vix  mille  evaserint ;  ceteri  passim,  alii  alia 
peste,  absumpti  sint. 

XX.  Capua  a  consulibus  iterum  summa  vi  obsideri  coepta  est : 
quaeque  in  eam  rem  opus  erant  comportabantur,  parabanturque. 
Casilinum  frumentum  convectum  :  ad  Vultumi  ostium,  ubi  nimc 
urbs  est,  castellum  communitum  :  (ante  Fabius  maximus  muni- 
i'rat)  praesidium  impositum,  ut  mare  proximum  et  fiumen  in 
jiotestate  essent.  In  ea  duo  maritima  castella  fruraentum,  quod 
ex  Sardinia  nuper  missum  erat,  quodque  M.  Junius  praetor  ex 
Etmria  coemerat,  ab  Ostia  convectum  est,  ut  excrcitui  per  hie- 
mem  copia  esset,  Ceterum,  super  eam  cladem,  quae  in  Lucanis 
accepta  erat,  volonum  quoque  exercitus,  qui,  vivo  Graccho,  summa 
fide  stipendia  fecerat,  velut  exauctoratus  morte  ducis,  ab  signis 
discessit.  Hannibal  non  Capuam  neglectam,  neque,  ut  tanto 
discriraine,  desertos  volebat  socios :  sed,  prospero  ex  teraeritate 

unius  Romani  ducis  successu,  in  alterius  ducis  excrcitusque  oppri- 
mendi  occasionem  imminebat.  Cn.  Fulviura  praetorem,  Apuli 
legati  nunciabant,  primo,  dum  urbes  quasdam  Apulorum,  quae 
ad  Hannibalcm  descivissent,  oppugnaret,  intcntius  rem  egisse : 
postea  nimio  successu  et  ipsum  et  mUites,  praeda  impletos,  in 
tantam  licentiam  socordiamque  efFusos,  ut  nulla  disciplina  mili- 
tiae  esset.  Q,uum  saepe  alias,  tum  paucis  diebus  ante,  expertus, 
qualis  sub  inscio  duce  exercitus  esset,  in  Apuliam  castra  movit. 

XXI.  Crrca  Herdoneam  Romanae  legiones  et  praetor  Fulvius 
erant.  quo  ubi  allatum  est  hostes  adventare,  prope  est  factum,  ut 
injussu  praetoris,  signis  convulsis,  ia  aciem  exirent.  nec  res  ulla 
magis  tenuit,  quam  spes  haud  dubia,  suo  id  arbitrio,  ubi  vellent, 
acturos.  Nocte  insequenti  Hannibal,  quum  tumultuatum  in 
castris,  et  plerosque  ferociter,  signum  ut  daret,  institisse  duci,  ad 
arma  vocantes,  sciret,  haud  dubius  prosperae  pugnae  occasionem 
dari,  tria  millia  expeditorum  militum  ia  villis  circa,  vepribusque, 
et  silvis,  disponit ;  qui,  signo  dato,  simul  omnes  e  latebris  existe- 
rent :  et  Magonem  ac  duo  ferme  millia  equitum,  qua  fugam 
inclinaturam  credebat,  omnia  itinera  iusidere  jubet.  his  nocte 
praeparatis,  prima  luce  in  aciem  copias  educit.  Nec  Fulvius  est 
cunctatus,  non  tam  sua  uUa  spe,  quam  militum  impetu  fortuito, 
tractus.  itaque  eadem  temeritate,  qua  proceseum  in  aciem  est, 
instruitur  ipsa  acies,  ad  libidinem  mUitum,  forte  procurrentium 
consistentiumque,  quo  loco  ipsorum  tulisset  animus,  deinde  per 
libidinem  aut  metum  deserentium  locum.  prima  legio  et  sinistra 
ala  in  primo  instructae,  et  in  longitudinem  porrecta  acies.  cla- 
mantibus  tribunis,  niliil  introrsus  roboris  ac  virimn  esse,  et, 
quacunque  impetum  fecisset  hostis,  perrupturos  ;  mhil,  quod 
salutare  esset,  non  modo  ad  animum,  sed  ne  ad  aures  quidem, 
admittebant.  Et  Hannibal,  haudquaquam  similis  dux,  neque 
simili  exercitu,  neque  ita  instructo,  aderat.  ergo  ne  clamorem 
quidem  atque  impetum  primum  eorum  Romani  sustinuere.  Dux, 
stultitia  et  temeritate  Centenio  par,  animo  nequaquam  com- 
parandus,  ubi  rem  inclinatam  ac  trepidantes  suos  vidit,  equo 
arrepto,  cum  ducentis  ferme  equitibus  efFugit :  cetera,  a  fronte 
pulsa,  a  tergo  atque  alis  circumventa,  acies  eo  usque  est  caesa,  ut 
ex  duodeviginti  millibus  hominum  duo  millia  haud  amplius 
evaserint.  castris  hostes  potiti  simt. 

XXII.  Hae  clades,  super  aliam  alia,  Romam  quum  essent 
nunciatae,  ingens  quidem  et  luctus  et  pavor  civitatem  cepit.  sed 
tamen,  quia  consules,  ubi  summa  rerum  esset,  ad  id  locorum 
prospere  rem  gererent,  minus  his  cladibus  commovebantur. 
Legatos  ad  consules  mittunt  C.  Laetorium,  M.  MetUium,  qui 
nunciarent,  ut  reliquias  duorum  exercituum  cum  cura  colligerent ; 
darentque  operam,  ne  per  metum  ac  desperationem  hosti  se  dede- 
rent,  (id,  quod  post  Cannensem  accidisset  cladem)  et  ut  desertores 

de  exercitu  volonxim  conquirerent.  Idem  negotii  P.  Cornelio 
datum,  cui  et  delectus  mandatus  erat :  isque  per  fora  concilia- 
bulaque  edixit,  ut  conquisitio  volonum  fieret,  iique  ad  signa 
reducerentur.  Haec  omnia  intentissima  cura  acta.  Ap.  Claudius 
consul,  D.  Junio  ad  ostium  Vultumi,  M.  Aurelio  Cotta  Puteolis 
praeposito,  qui,  ut  quaeque  naves  ex  Etruria  ac  Sardinia  acces- 
sissent,  extemplo  in  castra  mitterent  frumentum  ;  ipse  ad  Capuam 
regressus,  Q.  Fulviimi  coUegam  invenit  Casilini,  omnia  inde 
portantem  molientemque  ad  oppugnandam  Capuam.  Tum  ambo 
circumsederunt  urbem,  et  Claudium  Neronem  praetorem  ab 
Suessula  ex  Claudianis  castris  exciverunt.  Is  quoque,  modico  ibi 
praesidio  ad  tenendum  locum  relicto,  ceteris  omnibus  copiis  ad 
Capuam  descendit.  ita  tria  praetoria  circa  Capuam  erecta ;  tres  et 
exercitus,  diversis  partibus  opus  aggressi,  fossa  valloque  circum- 
dare  urbem  parant,  et  castella  excitant  modicis  intervallis : 
multisque  simul  locis  cum  prohibentibus  opera  Campanis  eo 
eventu  pugnant,  ut  postremo  portis  muroque  se  contineret  Cam- 
panus.  Prius  tamen,  quam  haec  continuarentur  opera,  legati  ad 
Hannibalem  missi,  qui  quererentur  desertam  ab  eo  Capuam,  ac 
prope  redditam  Romanis  ;  obtestarenturque,  ut  tunc  saltem  opem 
non  circumsessis  modo,  sed  etiam  circumvallatis,  ferret.  Con- 
sulibus  literae  a  P.  Comelio  praetore  missae,  ut,  priusquam 
clauderent  Capuam  operibus,  potestatem  Campanis  facerent,  ut, 
qui  eomm  vellent,  exirent  ab  Capua,  suasque  res  secum  aufer- 
rent :  liberos  fore,  suaque  omnia  habituros,  qui  ante  Idus  Martias 
exissent.  post  eam  diem  quique  exissent,  quique  ibi  mansissent, 
hostium  futuros  numero.  Ea  pronimciata  Campanis,  atque  ita 
spreta,  ut  ultro  dicerent  contumehas,  minarenturque.  Hannibal 
ab  Herdonea  Tarentum  duxerat  legiones  spe,  aut  vi,  aut  dolo, 
arcis  Tarentinae  potiundae.  Quod  ubi  pamm  proceseit,  ad  Bmn- 
disium  flexit  iter,  prodi  id  oppidum  ratus.  ibi  quoque  quum 
frustra  tereret  tempus,  legati  Campani  ad  eum  venerunt,  querentes 
simul,  orantesque.  quibus  Hannibal  magnifice  respondit,  et  antea 
solvisse  obsidionem,  et  nunc  adventum  suum  consules  non  laturos. 
Cum  hac  spe  dimissi,  legati  vix  regredi  Capuam,  jam  duplici  fossa 
valloque  cinctam,  potuemnt. 

XXIII.  Q,uum  maxime  Capua  circumvallaretur,  Syracusamm 
oppugnatio  ad  finem  venit,  praeterquam  vi  ac  virtute  ducis  exer- 
citusque,  intestina  etiam  proditione  adjuta.  Namque  Marcellus 
initio  veris  incertus,  utram  Agrigentum  ad  Himilconem  et  Hip- 
pocratem  verteret  beUvmi,  an  obsidione  Syracusas  premeret ; 
quanquam  nec  vi  capi  videbat  posse,  inexpugnabilem  terrestri  ac 
maritimo  situ,  urbem,  nec  fame,  quam  prope  liberi  ab  Karthagine 
commeatus  alerent,  tamen,  ne  quid  inexpertum  relinqueret, 
transfugas  Syracusanos  (erant  autem  apud  Romanos  aliqui  nobi- 
liasimi  viri,  inter  defectionem  ab  Romanis,  quia  ab  novis  consiliis 


J88  T.  LIVII  LIBER  XXV. 

abhorrebant,  pulsi)  colloquiis  suae  partis  tentare  bominum  animos 
jussit,  et  fidem  dare,  si  traditae  forent  Syracusae,  liberos  eos  ac 
suis  legibus  victuros  esse.  Non  erat  colloquii  copia,  quia  multo- 
rum  animi  suspecti  omnium  curam  oculosque  convcrterant,  ne 
quid  falleret  tale  admissum.  Servus  unus  exsulum,  pro  trans- 
fuga  intromissus  in  urbem,  conventis  paucis,  initium  colloquendi 
de  tali  re  fecit.  deinde  in  piscatoria  quidam  navi  retibus  operti, 
circumvectique  ita  ad  castra  Romana,  collocutique  cum  trans- 
fugis :  et  idem  sacpius  eodem  modo  alii  atque  alii.  postremo  ad 
octoginta  facti.  Et,  quum  jam  composita  omnia  ad  proditionem 
essent,  indicio  delato  ad  Epicyden  per  Attalum  quendam,  indig- 
nantem  sibi  rem  creditam  non  esse,  necati  omnes  cum  cruciatu 
sunt.  Alia  subinde  spes,  postquam  haec  vana  evaserat,  excepit. 
Damippus  quidam,  Lacedaemonius,  missus  ab  Syracusis  ad  Philip- 
pum  regem,  captus  ab  Romanis  navibus  erat.  hujus  utique  redi- 
mendi  et  Epicydae  cura  erat  ingens ;  nec  abnuit  MarceUus,  jam 
tum  Aetolorum,  cujus  gentis  socii  Lacedaemonii  erant,  amicitiam 
afiFectantibus  Romanis.  Ad  colloquium  de  redemptione  ejus 
missis,  medius  maxime  atque  utrisque  opportunus  locus  ad  por- 
tum  TrogOiorum,  propter  turrim,  quam  vocant  Galeagram,  est 
visus.  quo  quum  saepius  commearent,  unus  ex  Romanis,  ex  pro- 
pinquo  murum  contemplatus,  numerando  lapides,  aestimandoque 
ipse  secum,  quid  in  fi'onte  paterent  singuli,  altitudinem  muri, 
quantum  proxime  conjectura  poterat,  permensus,  humiliorem- 
que  aliquanto  pristina  opiaione  sua  et  ceteronmi  omnium  ratus 
esse,  et  vel  mediocribus  scalis  superabilem,  ad  Marcellum  rem 
defert.  Haud  spemenda  visa.  sed,  quum  adiri  locus,  qui  ob  id 
ipsum  intentius  custodiebatur,  non  posset,  occasio  quaerebatur  : 
quam  obtulit  transfuga,  nuncians,  diera  festum  Dianae  per  tri- 
duum  agi,  et,  quia  alia  in  obsidione  desint,  vino  largius  epulas 
celebrare,  et  ab  Epicyde  praebito  universae  plebei,  et  per  tribus 
a  principibus  diviso.  Id  ubi  accepit  Marcellus,  cum  paucis  tribu- 
norum  mUitum  coUocutus,  electisque  per  eos  ad  rem  tantam 
agendam  audendamque  idoneis  centurionibus  miUtibusque,  et 
scalis  in  occulto  comparatis,  ceteris  signum  dari  jubet,  ut  mature 
corpora  curarent,  quietique  darent :  nocte  in  expeditionem  eundum 
esse.  Lade,  ubi  id  temporis  visum,  quo  de  die  epulatis  jam  vini 
satias  principiumque  somni  esset,  signi  unius  mUites  ferre  scalas 
jussit ;  et  ad  mUle  fere  armati  tenui  agmine  per  sUentium  eo 
deducti.  Ubi  sine  strepitu  ac  tumultu  primi  evaserunt  in 
murum,  secuti  ordine  aUi ;  quum  priorum  audacia  dubiis  etiam 
animum  faceret. 

XXIV.  Jam  mUle  armatonim  ceperant  partem,  quum  ceterae 
admotae,  pluribusque  scaUs  in  murum  evadebant,  signo  ab  Hexa- 
pylo  dato  ;  quo  per  ingentem  soUtudinem  erat  perventum,  quia 
magna  pars,  in   turribus  epulati,   aut  sopiti  vino   erant,  aut 

semigraves  potabant.  paucos  tamen  eorum,  oppressos  in  cubilibus, 
interfecerunt.  Prope  Hexapylon  est  portula  magna  vi  refringi 
coepta ;  et  e  muro  ex  composito  tuba  datum  signum  erat.  Et 
jam  undique,  non  furtim,  sed  vi  aperta,  gerebatur  res.  quippe  ad 
Epipolas,  frequentem  custodiis  locum,  perventum  erat,  terrendi- 
que  magis  hostes  erant,  quam  fallendi ;  sicut  territi  simt.  nam, 
simul  ac  tubarum  est  auditus  cantus,  clamorque  tenentium  muros 
partemque  urbis  ;  omnia  teneri  custodes  rati,  alii  per  murum 
fugere,  alii  salire  de  muro,  praecipitarique  turba  paventium. 
Magna  pars  tamen  ignara  tanti  mali  erat,  et  gravatis  omnibus 
vino  somnoque,  et,  in  vastae  magnitudinis  urbe,  partium  sensu 
non  satis  pertinente  in  omnia.  Sub  luce,  Hexapylo  effracto, 
Marcellus,  omnibus  copiis  urbem  ingressus,  excitavit  convertitque 
omnes  ad  arma  capienda,  opemque,  si  quam  possent,  jam  captae 
prope  urbi  ferendam.  Epicydes,  ab  Insula,  quam  ipsi  Nason 
vocant,  citato  profectus  agmine,  haud  dubius,  quin  paucos,  per 
negligentiam  custodum  transgressos  murum,  expulsurus  foret, 
occurrentibus  pavidis,  tumultum  augere  eos,  dictitans,  et  majora 
ac  terribiliora  vero  afferre,  postquam  conspexit  omnia  circa  Epi- 
polas  armis  completa,  lacessito  tantum  hoste  paucis  missilibus, 
retro  in  Achradinam  agmen  convertit ;  non  tam  vim  multitudi- 
nemque  hostium  metuens,  quam  ne  qua  intestina  fraus  per  occa- 
sionem  oriretur,  clausasque  inter  tumultum  Achradinae  atque 
Insulae  inveniret  portas.  Marcellus,  ut,  moenia  ingressus,  ex 
superioribus  locis  urbem,  omnium  ferme  illa  tcmpestate  pulcher- 
rimam,  subjectam  oculis  vidit,  illacrymasse  dicitur,  partim  gaudio 
tantae  perpetratae  rei,  partira  vetusta  gloria  urbis.  Athenicn- 
sium  classes  demersae,  et  duo  ingcntea  exercitus  cum  duobus 
clarissimis  ducibus  deleti,  occurrebant,  et  tot  bella  cum  Kartha- 
giniensibus  tanto  cum  discrimine  gesta  ;  tot  tam  opulenti  tyranni 
regcsque  :  praeter  ceteros  Hiero,  quum  recentissimae  memoriae 
rex,  tum,  ante  omnia,  quae  virtus  ei  fortunaque  sua  dederat, 
beneficiis  in  populum  Romanum  insignis.  ea  quum  universa 
occurrerent  animo,  subiretque  cogitatio,  jam  illa  momento  horae 
arsura  omnia,  et  ad  cineres  reditura  ;  priusquam  signa  Acliradi- 
nam  admoveret,  praemittit  Syracusanos,  qui  intra  praesidia  Ro- 
mana,  ut  ante  dictum  est,  fuerant,  ut  alloquio  leni  perlicerent 
hostes  ad  dcdendam  urbem. 

XXV.  Tenebant  Achradinae  portas  murosque  maxime  trans- 
fugae,  quibus  nulla  erat  per  conditiones  veniae  spes  :  ii  nec  adire 
muros,  nec  alloqui,  quenquam  passi.  Itaque  Marcellus,  postquara 
id  inceptum  irritum  fuit,  ad  Euryalum  signa  referri  jussit. 
tumulus  est  in  extrcma  parte  urbis,  versus  a  mari,  viaeque 
imminens  ferenti  in  agros  mediterraneaque  insulae,  percommode 
situs  ad  commeatus  excipiendos.  Pniecrat  huic  arci  Philodemus 
Argivus,  ab  Epicyde  impositus ;  ad  quem  missus  a  Marcello, 

Sosis,  unus  ex  interfectoribus  tyTanni,  quum,  longo  sermone 
hahito,  dilatus  per  frustrationera  esset,  retulit  Marcello,  tempus 
eum  ad  deliherandum  sumsisse.  Quum  is  diem  de  die  difFerret, 
dum  Hippocrates  atque  Himilco  admoverent  castra  legionesque, 
haud  dubius,  si  in  arcem  accepisset  eos,  deleri  Romanum  exer- 
citum  inclusum  muris  posse  ;  Marcellus,  ut  Eurj^alum  neque 
tradi,  neque  capi  vidit  posse,  inter  Neapolim  et  Tycham  (nomina 
partium  urbis,  et  instar  urhium  sunt)  posuit  castra,  timens,  ne, 
si  £i'equentia  intrasset  loca,  contineri  ah  discursu  miles  avidus 
praedae  non  posset.  Legati  eo  ah  Tycha  et  Neapoli  cum  infulis 
et  velamentis  venerunt,  precantes,  ut  a  caedihus  et  ah  incendiis 
parceretur.  De  quorum  precihus,  quam  postulatis,  magis  con- 
silio  hahito,  Marcellus  ex  omnlum  sententia  edixit  militihus,  ne 
quis  lihenmi  corpus  violaret :  cetera  praedae  futura.  castraque 
tectis  parietum  pro  muro  septa.  portis  regione  platearum  patenti- 
hus  stationes  praesidiaque  disposuit,  ne  quis  in  discursu  militum 
impetus  in  castra  fieri  posset.  Inde,  signo  dato,  milites  discurre- 
i-unt  :  refractisque  foribus,  qumn  omnia  terrore  ac  tumultu 
streperent,  a  caedibus  tamen  temperatum  est.  rapinis  nuUus  ante 
modus  fuit,  quam  omnia  diutuma  fellcitate  cumulata  bona  eges- 
sere.  Inter  haec  et  Philodemus,  quum  spes  axixilii  nulla  esset, 
fide  accepta,  ut  inviolatus  ad  Epicyden  rediret,  deducto  praesidio, 
tradidit  tumulum  Romanis.  Aversis  omnihus  ad  tumultum  ex 
parte  captae  urhis,  Bomilcar,  noctem  eam  nactus,  qua  propter 
vim  tempestatis  stare  ad  anchoram  in  salo  Romana  classis  non 
posset,  cum  triginta  quinque  navihus  ex  portu  Syracusano  pro- 
fectus,  libero  mari  vela  in  altum  dedit,  quinque  et  quinquaginta 
navibus  Epicydae  et  Syracusanis  relictis :  edoctisque  Karthagi- 
niensihus,  in  quanto  res  Syracusana  discrimine  esset,  cwm  centum 
navihus  post  paucos  dies  redit,  multis,  ut  fama  est,  donis  ex 
Hieronis  gaza  ah  Epicyde  donatus. 

XXVI.  Marcellus,  Euryalo  recepto  praesidioque  addito,  una 
cura  erat  liher,  ne  qua  ah  tergo  vis  hostium  in  arcem  accepta 
inclusos  impeditosque  moenihus  suos  turharet.  Achradinam 
inde,  trinis  castris  per  idonea  dispositis  loca,  spe  ad  inopiam 
omnium  renmi  inclusos  redacturum,  circumsedit.  Quum  per 
aliquot  dies  quietae  stationes  utrinque  fuissent,  repente  adventus 
Hippocratis  et  HimUconis,  ut  ultro  tmdique  oppugnarentur 
Romani,  fecit.  nam  et  Hippocrates,  castris  ad  magnimi  portum 
commtmitis,  signoque  iis  dato,  qui  Achradinam  tenebant,  castra 
vetera  Romanorum  adortus  est,  quihus  Crispinus  praeerat ;  et 
Epicydes  eruptionem  in  stationes  Marcelli  fecit ;  et  classis  Pimica 
littori,  quod  inter  urbem  et  castra  Romana  erat,  appulsa  est,  ne 
quid  praesidii  Crispino  suhmitti  a  Marcello  posset.  Tumultum 
tamen  majorem  hostes  praehuerunt,  quam  certamen.  nam  et 
Crispinus  Hippocratem   non  repulit  tantum  munimentis,  sed 

insecutus  etiam  est  trepide  fugientem :  et  Epicydem  Marcellus 
in  urbem  compulit.  satisque  jam  etiam  in  posterum  videbatur 
provisum,  ne  quid  ab  repentinis  eorum  excursionibus  periculi 
foret.  Accessit  et  pestilentia,  commune  malum,  quod  facile  utro- 
rumque  animos  averteret  a  belli  consiliis.  nam  tempore  autumni, 
et  locis  natura  gra^-ibus,  multo  tamen  magis  extra  urbem,  qiiam 
in  urbe,  intoleranda  vis  aestus  per  utraque  castra  omnium  ferme 
corpora  movit.  Et  primo  temporis  ac  loci  vitio  et  aegri  erant,  et 
moriebantur :  postea  curatio  ipsa  et  contactus  aegrorum  vulgabat 
morbos :  ut  aut  neglecti  desertique,  qui  incidissent,  morerentur, 
aut  assidentes  curantesque,  eadem  vi  morbi  repletos,  secum  tra- 
herent ;  quotidianaque  funcra  et  mors  ob  oculos  esset,  et  undique 
dies  noctesque  ploratus  audirentur.  postremo  ita  assuetudine  mali 
efFeraverant  animos,  ut  non  modo  lacrimis,  justoque  comploratu, 
prosequerentur  mortuos,  scd  ne  elferrent  quidem,  aut  sepelirent, 
jacerentque  strata  exanima  corpora  in  conspectu  similem  mortem 
exspectantium  ;  mortuique  aegros,  aegri  validos,  cum  metu,  tum 
tabe  ac  pestifero  odore  corporum,  conficerent.  et,  ut  ferro  potius 
morerentur,  quidam  invadebant  soli  hostium  stationes.  Multo 
tamen  vis  major  pestis  Poenorum  castra,  quam  Romana,  (diu 
circumsedendo  Syracusas  coelo  aquisque  adsuerant  magis)  affe- 
cerat.  Ex  hostium  exercitu  Siculi,  ut  primum  videre  ex  gravitate 
loci  vulgari  morbos,  in  suas  quisque  propinquas  urbes  dilapsi 
sunt :  at  Karthaginienscs,  quibus  nusquam  receptus  erat,  cum 
ipsis  ducibus,  Hippocrate  atque  Himilcone,  ad  intemecionem 
omnes  perierunt.  Marcellus,  ut  tanta  vis  ingruebat  mali,  tradux- 
erat  in  urbem  suos  :  infirmaque  corpora  tecta  et  umbrae  recrca- 
verant.  multi  tamen  ex  Romano  exercitu  eadeni  peste  absumpti 
sunt. 

XXVn.  Deleto  terrestri  Punico  exercitu,  Siculi,  qui  Hippo- 
cratis  milites  fuerant,  in  haud  magna  oppida,  ceterum  et  situ  et 
munimentis  tuta,  (tria  millia  alterimi  ab  Syracusis,  alterum 
quindecim  abest)  eo  et  commeatus  e  civitatibus  suis  comporta- 
bant,  et  auxilia  arcessebant.  Interea  BomUcar,  itenmi  cum  classe 
profectus  Karthaginem,  ita  exposita  fortuna  sociorum,  ut  spem 
faceret,  non  ipsis  modo  salutarem  opem  ferri  posse,  sed  Romanos 
quoque  in  capta  quodammodo  urbe  capi,  perpulit,  ut  onerarias 
naves  quam  plurimas,  omni  copia  rerum  onustas,  secum  mitterent, 
classemque  suam  augerent.  Igitur,  centum  triginta  navibus 
longis  et  septingentis  onerariis  profectus  a  Karthagine,  satis  pros- 
peros  ventos  ad  trajiciendum  in  SicUiam  habmt :  sed  iidem  venti 
superare  eum  PachjTium  prohibebant.  BomUcaris  adventus, 
fama  primo,  dein  praeter  spem  mora,  quum  gaudium  et  metum 
in  vicem  Romanis  Syracusanisque  praebuisset ;  Epicydes,  metuens, 
ne,  si  pergerent  iidem,  qui  tum  tenebant,  ab  ortu  solis  flare  per 
dies  plures  venti,  classis  Punica  Africam  repeteret,  tradita  Ach- 

radina  mercenariorum  militum  ducibus,  ad  Bomilcarcm  navigat, 
classem  in  statione  versa  in  Africam  habentem  :  atque,  timentem 
navale  proelium,  non  tam  quod  impar  viribus  aut  numero  navium 
esset,  (quippe  etiam  plures  habebat)  quam  quod  venti  aptiores 
Romanae,  quam  suae,  classi  flarent,  perpulit  tandem,  ut  fortunam 
navalis  certaminis  experiri  vellet.  Et  Marcellus,  quum  et  Sicu- 
lum  exercitum  ex  tota  insula  conciri  videret,  et  cum  ingenti 
commeatu  classem  Punicam  adventare,  ne  simul  terra  marique, 
inclusus  urbe  hostium,  urgeretur,  quanquam  impar  numero 
navium  erat,  prohibere  aditu  Syracusarum  Bomilcarem  constituit. 
Duae  classes  infestae  circa  promontorium  Pachynum  stabant,  ubi 
prima  tranqmllitas  maris  in  altum  evexisset,  concursurae.  Itaque, 
cadente  jam  Euro,  qui  per  dies  aliquot  saevierat,  prior  Bomilcar 
movit :  cujus  prima  classis  petere  altum  visa  est,  quo  facilius 
superaret  promontorium.  ceterum,  postquam  tendere  ad  se  Ro- 
manas  naves  vidit,  incertum  qua  subita  territus  re,  Bomilcar  vela 
in  altum  dedit,  missisque  nunciis  Heracleam,  qui  onerarias  retro 
in  Africam  repetere  juberent,  ipse,  Siciliam  praetervectus, 
Tarentum  petit.  Epicydes,  a  tanta  repente  destitutus  spe,  ne  in 
obsidionem,  magna  ex  parte  captae,  urbis  rediret,  Agrigentum 
navigat,  exspectaturus  magis  eventum,  quam  inde  quicquam 
moturus. 

XXVIII.  Quae  ubi  in  castra  Siculorum  sunt  mmciata,  Epi- 
cydem  Syi"acusis  excessisse,  a  Karthaginiensibus  relictam  insulam, 
et  prope  iterum  Romanis  traditam  :  legatos  de  conditionibus 
dedendae  urbis,  explorata  prius  per  colloquia  voluntate  eorum, 
qui  obsidebantur,  ad  Marcellum  mittunt.  Quum  haud  ferme 
discreparet,  quin,  quae  ubique  regum  fuissent,  Romanorum  essent, 
Siculis  cetera  cum  libertate  ac  legibus  suis  servarentur ;  evocatis 
ad  colloquium  his,  quibus  ab  Epicyde  creditae  res  erant,  missos 
se  simul  ad  Marcellum,  simul  ad  eos,  ab  exercitu  Siculorum, 
aiunt,  ut  xma  omnium,  qui  obsiderentur,  quique  extra  obsidionem 
essent,  fortuna  esset,  neve  alteri  proprie  sibi  paciscerentur  quic- 
quam.  Recepti  deinde  ab  iis,  ut  necessarios  hospitesque  alloque- 
rentur,  expositis,  quae  pacta  jam  cum  Marcello  haberent,  oblata 
spe  salutis  perpulere  eos,  ut  secum  praefectos  Epicydis,  Poly- 
clitum,  et  PhUistionem,  et  Epicydem,  cui  Sindon  cognomen  erat, 
aggrederentur.  interfectis  iis,  et  multitudine  ad  concionem  vocata, 
et  inopiam,  qua  ipsi  inter  se  fremere  occulte  soliti  erant,  con- 
questi,  quanquam  tot  mala  urgerent,  negarunt,  fortunam  accu- 
sandam  esse,  quod  in  ipsorum  esset  potestate,  quamdiu  ea 
paterentur.  Romanis  causam  oppugnandi  Syracusas  fuisse  cari- 
tatem  Syracusanorum,  non  odium :  nam,  ut  occupatas  res  ab 
satellitibus  Hannibalis,  deinde  Hieron^Tni,  Hippocrate  atque  Epi- 
cyde,  audierint,  tum  belluna  movisse,  et  obsidere  urbem  coepisse, 
ut  crudeles  tyranuos  ejus,  non  ut  ipsam  urbem,  expugnarent. 

Hippocrate  vero  interempto,  Epicyde  intercluso  ab  Syracusis,  et 
praefectis  ejus  occisis,  Karthaguiiensibus  omni  possessione  Siciliae 
terra  marique  pulsis,  quam  superesse  causam  Romanis,  cur  non, 
perinde  ac  si  Hiero  ipse  viveret,  unicus  Romanae  amicitiae  cultor, 
incolumes  S^Tacusas  esse  velint  ?  Itaque  nec  urbi  nec  horainibus 
aliud  periculum,  quam  ab  semet  ipsis,  esse,  si  occasionem  recon- 
ciliandi  se  Romanis  praetermisissent,  (eam  autem,  qualis  illo 
momento  horae  sit,  nullam  deinde  fore)  simul  liberatos  ab  impo- 
tentibus  tyrannis  apparuisset. 

XXIX.  Omnium  ingenti  assensu  audita  ea  oratio  est.  Prae- 
tores  tamen  prius  creari,  quam  legatos  nominari,  placuit.  ex 
ipsorum  deinde  praetorum  numero  missi  oratores  ad  Maroellum  : 
quorum  princeps,  "  Neque  primo,"  inquit,  "  Syracusani  a  vobis 
defecimus,  sed  Hieronymus,  nequaquam  tam  in  vos  impius,  quam 
in  nos  :  nec  postea  pacem,  t^Tanni  caede  compositam,  SjTacusanis 
quisquam,  sed  satellites  regii,  Hippocrates  atque  Epicj^^des, 
oppressis  nobis  hinc  metu,  hinc  fraude,  turbaverunt.  nec  quis- 
quam  dicere  potcst,  aliquando  nobis  libertatis  tempus  fuisse,  quod 
pacis  vobiscum  non  fuerit.  Nunc  ceiie,  caede  eorum,  qui  oppressas 
tenebant  Syracusas,  quum  primum  nostri  arbitrii  esse  coepimus, 
extemplo  venimus  ad  tradenda  arma  ;  dedendos  nos,  urbem, 
nioenia ;  nullam  recusandam  fortunam,  quae  imposita  a  vobis 
fuerit.  Gloriam  captae  nobilissimae  pulcherrimaeque  urbis  Grae- 
carum  dei  tibi  dederunt,  MarceUe.  quicquid  unquam  terra  mari- 
que  memorandum  gessimus,  id  tui  triumphi  titulo  accedit.  Famae 
ne  crcdi  velis,  quanta  urbs  a  te  capta  sit,  quam  posteris  quoque 
eam  spectaculo  esse  ;  quo  quisque  terra  quisque  mari  venerit, 
nunc  nostra  de  Atheniensibus  Karthaginiensibusque  tropaea,  nunc 
fua  de  nobis,  ostendat :  incolumesque  Syracusas  familiae  vestrae, 
sub  clientela  nominis  Marcellorum  tutelaque  habendas,  tradas. 
Ne  phis  apud  vos  Hieronymi,  quam  Hieronis,  memoria  momenti 
faciat.  diutius  ille  multo  amicus  fuit,  quam  hic  hostis :  et  illius 
etiam  benefacta  persensistis ;  hujus  amentiaad  pemiciem  tantum 
ipsius  valuit."  Omnia  et  impetrabilia  et  tuta  erant  apud  Roma- 
nos.  inter  ipsos  plus  belli  ac  periculi  erat.  Namque  transfugae, 
tradi  se  Romanis  rati,  mercenariorum  quoque  railitum  auxilia 
in  eundem  compulere  raetum :  arreptisque  armis  praetores  primum 
obtruncant,  inde  ad  caedem  Syracusanorum  discummt ;  quosque 
fors  obtulit  irati  interfecere,  atque  omnia,  quae  in  promptu  erant, 
diripuenint.  tum,  ne  sine  ducibus  essent,  sex  praefectos  creavere, 
ut  terni  Achradinae  ac  Naso  praeessent.  Sedato  tandem  tumultu, 
exsequentibus  sciscitando  mercenariis,  quae  acta  cum  Romanis 
essjnt,  dilucere,  id  quod  erat,  coepit,  aliam  suam  ac  perfugarum 
causara  esse. 

XXX.  In  tempore  legati  a  MarceUo  redierunt,  falsa  eos  suspi- 
cione  incitatos  memorantes,  nec  causam  expetendae  poenae  eorum 

ullam  Romanis  esse.  Erat  ex  tribus  Achradinae  praefectis  His- 
panus,  Mericus  nomine.  ad  eum  inter  comites  legatorum  de 
industria  unus  ex  Hispanorum  auxiliaribus  est  missus  :  qui,  sine 
arbitris  Mericum  nanctus,  primum,  quo  in  statu  reliquisset 
Hispaniam,  (et  nuper  inde  venerat)  exponit :  Omnia  Romanis 
ibi  obtineri  annis.  posse  eum,  si  operae  pretium  faciat,  principem 
popularium  esse,  seu  militare  cum  Romanis,  seu  in  patriam 
reverti,  libeat.  Contra,  si  malle  obsideri  pergat,  quam  spem  esse 
terra  marique  clauso  ?  Motus  his,  Mericus,  quum  legatos  ad  Mar- 
cellum  mitti  placuisset,  fratrem  inter  eos  mittit :  qui,  per  eimdem 
illum  Hispanum  secretus  ab  aliis  ad  Marcellum  deductus,  quum 
fidem  accepisset,  composuissetque  agendae  rei  ordinem,  Achra- 
dinam  redit.  Tum  Mericus,  ut  ab  suspicione  proditionis  averteret 
omnium  animos,  negat  sibi  placere,  legatos  commeare  ultro  citro- 
que  ;  neque  recipiendum  quenquam,  neque  mittendum  :  et,  quo 
intentius  custodiae  serventur,  opportuna  loca  dividenda  praefectLs 
esse,  ut  suae  quisque  partis  tutandae  reus  sit.  Omnes  assensi 
sunt  pailibus  dividundis :  ipsi  regio  evenit  ab  Arethusa  fonte 
usque  ad  ostium  magni  portus.  id  ut  scirent  Romani,  fecit. 
Itaque  Marcellus  nocte  navim  onerariam  cum  annatis  remulco 
quadriremis  trahi  ad  Achradinam  jussit,  exponique  milites  regione 
portae,  quae  prope  fontem  Arethusam  est.  Hoc  quum  quarta 
vigUia  factum  esset,  expositosque  milites  porta,  ut  convenerat, 
recepisset  Mericus  ;  luce  prima  Marcellus  omnibus  copiis  moenia 
Achradinae  aggreditur :  ita  ut  non  eos  solum,  qui  Achradinam 
tenebant,  in  se  converteret,  sed  ab  Naso  etiam  agmina  armatorum 
concurrerent,  relictis  stationibus  suis,  ad  vim  et  impetum  Roma- 
norum  arcendum.  In  hoc  tumultu  actuariae  naves,  instructae 
jam  ante  circumvectaeque,  ad  Nasum  armatos  exponunt ;  qui, 
improviso  adorti  semiplenas  stationes  et  adapertas  fores  portae, 
qua  paulo  ante  excurrerant  armati,  haud  magno  certamine  Nasum 
cepere,  desertam  trepidatione  et  fuga  custodum.  neque  ullis 
minus  praesidii,  aut  pertinaciae  ad  manendum,  quam  transfugis, 
fuit :  quia,  ne  suis  quidem  satis  credentes  se,  medio  certamine 
effugerunt.  Marcellus,  ut  captam  esse  Nasum  didicit,  et  Achra- 
dinae  regionem  unam  teneri,  Mericumque  cum  praesidio  suis 
adjunctum,  receptui  cecinit ;  ne  regiae  opes,  quarum  fama  major, 
quam  res,  erat,  diripei-entur. 

XXXI.  Suppresso  impetu  militum,  et  iis,  qui  in  Achradina 
erant,  transfugis  spatium  locusque  fugae  datus  est ;  et  SjTacusani, 
tandem  liberi  metu,  portis  Achradinae  apertis,  oratores  ad  Mar- 
cellum  mittunt,  nihil  petentes  aliud,  quani  incolumitatem  sibi 
liberisque  suis.  Marcellus,  consilio  advocato,  et  adhibitis  etiam 
Syracusanis,  qui,  per  seditiones  pulsi  ab  domo,  intra  praesidia 
Romana  erant,  respondit :  Non  plura  per  annos  quinquaginta 
bencfacta  Hieronis,  quam  paucis  Iiis  annis  maleficia  eorum,  qui 

Syracusas  tenuerint,  erga  populum  Romanum  esse.  sed  pleraque 
eorum,  quo  debuerint,  recidisse  ;  foederumque  ruptorum  ipsos 
ab  se  graviores  multo,  quam  populus  Romanus  voluerit,  poenas 
exegisse.  Se  quidem  tertium  annum  circumsedere  Syracusas, 
non  ut  populus  Romanus  servam  civitatem  haberet,  sed  ne  tran»- 
fugarum  duces  captam  et  oppressam  tenerent.  Q,uid  potuerint 
Syracusani  facere,  exemplo  vel  eos  Syracusanorum  essc,  qui  intra 
praesidia  Romana  fuerint,  v^  Hispanum  ducem  Mericum,  qui 
praesidium  tradiderit,  vel  ipsorum  SjTacusanorum  postremo 
senmi  quidem,  sed  forte,  consilium.  Omnium  sibi  Liborum  peri- 
culorumque,  circa  moenia  SjTacusana  terra  marique  tam  diu 
exhaustorum,  nequaquam  tantum  fructum  esse,  quam  capere 
SjTacusas  potuisse.  Inde  quaestor  cum  praesidio  ad  Nasum,  ad 
accipiendam  pecuniam  regiam  custodiendamque,  missus  :  urbs 
diripienda  militi  data  est,  custodibus  divisis  per  domos  eorum,  qui 
intra  praesidia  Romana  fuerant.  Quum  malta  irae,  multa  avari- 
tiae,  foeda  exempla  ederentur,  Archimeden,  memoriae  proditum 
est,  in  tanto  tumultu,  quantum  capta  urbs  in  discursu  diripien- 
tium  militum  ciere  poterat,  Lntentum  formis,  quas  in  pulvere 
descripserat,  ab  ignaro  militc,  quis  esset,  interfoctum.  aegre  id 
Marcellum  tulisse,  sepulturaeque  curam  habitam  :  et  propinquis 
etiam  inquisitis  honori  praesidioque  nomen  ac  memoriam  ejus 
fiiisse.  Hoc  maxime  modo  SjTacusae  captae  :  in  quibus  praedae 
tantum  fuit,  quantum  vix  capta  Karthagine  tum  fuisset,  cum 
qua  viribus  aequis  certabatur.  Paucis  ante  diebus,  quam  Syra- 
cusae  caperentur,  T.  Otacilius  cum  quinqueremibus  octoginta 
Uticam  ab  Lilybaeo  transmisit :  et,  quum  ante  lucem  porturn 
intrasset,  onerarias  frumento  onustas  cepit ;  egressusque  in  terram 
depopulatus  est  aliquantum  agri  circa  Uticam,  praedamque  omnis 
generis  retro  ad  naves  egit.  Lilybaeum  tertio  die,  quam  inde 
profectus  erat,  cum  centum  triginta  onerariis  navibus,  fnimento 
praedaque  onustis,  rediit :  idque  frumentum  extemplo  Syracusas 
misit.  quod  ni  tam  in  tempore  subvenisset,  victoribus  victisque 
pariter  perniciosa  fames  instabat. 

XXXII.  Eadem  aestate  in  Hispania,  quum  biennio  ferme  nihil 
admodum  memorabile  factum  esset,  consiliisque  magis,  quam 
armis,  bellum  gereretur,  Romani  imperatores,  egressi  hibemis,  co- 
pias  conjunxerant.  ibi  consilium  advocatum,  omniumque  in  unum 
congraerunt  sententiae  ;  quando  ad  id  locorum  id  modo  actum 
esset,  ut  Hasdrabalem  tendentem  in  Italiam  retinerent,  tempus 
esse  id  jam  agi,  ut  bellum  in  Hispania  finiretur :  et  satis  ad  id 
virium  credebant  accessisse,  viginti  millia  Celtiberorum,  ea  hieme 
ad  anna  excitata.  Tres  exercitus  erant.  Hasdrabal,  Gisgonis 
filius,  et  Mago,  conjunctis  castris,  quinque  ferme  dierum  iter  ab 
Romanis  aberant.  Propior  erat  Hamilcaris  filius,  Hasdrabal, 
vetus  in  Hispania  imperator.  ad  urbem  nomine  Anitorgin  exer- 

citum  habebat.  Eum  volebant  prius  opprimi  duces  Romani :  et 
spes  erat,  satis  superque  ad  id  virium  esse.  illa  restabat  cura,  ne, 
fuso  eo  perculsi,  alter  Hasdrubal,  et  Mago,  in  avios  saltus  montes- 
que  recipientes  sese,  bellum  extraherent.  Optimum  igitur  rati, 
divisis  bifariam  copiis,  totius  simul  Hispaniae  amplecti  bellum, 
ita  inter  se  diviserunt,  ut  P.  Comelius  duas  partes  exercitus 
Romanorum  sociorumque  adversus  Magonem  duceret  atque  Has- 
drubalem :  Cn.  Comelius  ciun  tertia  paite  veteris  exercitus, 
Celtiberis  adjunctis,  cum  Hasdrubale  Barcino  bellum  gereret. 
Una  profecti,  ambo  duces  exercitusque,  Celtiberis  praegredienti- 
bus,  ad  urbem  Anitorgin  iii  conspectu  hostium,  dirimente  amni, 
ponunt  castra.  Ibi  Cn.  Scipio,  cum  quibus  ante  dictum  est  copiis, 
substitit,  et  P.  Scipio  profectus  ad  destinatam  belli  pai-tem. 

XXXIII.  Hasdrubal  postquam  animadvertit,  exiguum  Roma- 
num  exercitum  in  castris,  et  speni  omnem  in  Celtiberorum  auxi- 
liis  esse  ;  peritus  omnis  barbaricae,  et  praecipue  omnium  earam 
gentium,  in  quibus  per  tot  annos  mUitabat,  perfidiae,  facUi  linguae 
commercio,  quum  utraque  castra  plena  Hispanomm  essent,  per 
occulta  colloquia  paciscitur  magna  mercede  cum  Celtiberorum 
principibus,  ut  copias  inde  abducant.  Nec  atrox  visum  facinus. 
non  enim,  ut  in  Romanos  verterent  amia,  agebatur  :  et  merces, 
quanta  vel  pro  bello  satis  esset,  dabatur,  ne  bellum  gererent :  et, 
quum  quies  ipsa,  tum  reditus  domum  fructusque  videndi  suos 
suaque,  grata  vulgo  erant.  Itaque  non  ducibus  facilius,  quam 
multitudini,  persuasum  est :  simul  ne  metus  quidem  ab  Romanis 
erat,  quippe  tam  paucis,  si  vi  retinerent.  Id  quidem  cavendum 
semj^er  Romanis  ducibus  erit,  exemplaque  haec  vere  pro  docu- 
mentis  habenda,  ne  ita  extemis  credant  auxiliis,  ut  non  plus  sui 
roboris,  suammque  proprie  virium,  in  castris  habeant.  Signis 
repente  sublatis,  Celtiberi  abeunt,  niliil  aliud,  quaerentibus 
causam,  obtestantibusque  ut  manerent,  Romanis  respondentes, 
quam  domestico  se  avocari  bello.  Scipio,  postquam  socii  nec  pre- 
cibus  nec  vi  retineri  poterant,'  nec  se  aut  parem  sine  iUis  hosti 
esse,  aut  fratri  rursus  conjungi  vidit  posse,  nec  ullum  aliud  salu- 
tare  consilium  in  promptu  esse,  retro,  quantum  posset,  cedere 
statuit :  in  id  omni  cura  intentus,  necubi  hosti  aequo  se  commit- 
teret  loco  ;  qui,  transgressus  flumen,  prope  vestigiis  abeuntium 
insistebat. 

XXXIV.  Per  eosdem  dies  P.  Scipionem  par  terror,  periculum 
majus  ab  novo  hoste,  urgebat.  Masinissa  erat  juvenis  eo  tempore 
socius  Kaiihaginiensium,  quem  deinde  clarum  potentemque 
Rornana  focit  amicitia.  is  tum  cum  equitatu  Numidarum  et  adve- 
nienti  P.  Scipioni  occurrit,  et  deinde  assidue  dies  noctesque 
infestus  aderat,  ut  non  vagos  tantum,  procul  a  castris  lignatum 
pabulatumque  progressos,  exciperet,  sed  ipsis  obequitaret  castris, 
invectusque  in  mcdias  saepe  stationes  omnia  ingenti  tumultu 

turbaret.  noctibus  quoque  saepe  incursu  repentino  in  portis  vallo- 
que  trepidatum  est ;  nec  aut  locus  aut  tempus  ullum  vacuum  a 
metu  ac  sollicitudine  erat  Romanis  :  compulsisque  intra  vallum, 
adempto  rerum  omnium  usu,  quum  prope  justa  obsidio  esset, 
futuramque  arctiorem  eam  appareret,  si  se  Indibilis,  quem  cum 
septem  millibus  et  quingentis  Suessetanorum  adventare  fama 
erat,  Poenis  conjunxisset :  dux  cautus  et  providens,  Scipio,  victus 
necessitatibus,  temerarium  capit  consilium,  ut  nocte  Indibili 
obviam  irct,  et,  quocunque  occurrisset  loco,  proelium  consereret. 
Relicto  igitur  modico  praesidio  in  castris,  praepositoque  T.  Fontejo 
legato,  media  nocte  profectus,  cum  obviis  hostibus  manus  con- 
seniit.  Agmina  magis,  quam  acies,  pugnabant :  superior  tamen, 
ut  in  tumultuaria  pugna,  Romanus  erat.  ceterum  et  equites 
Numidae  repente,  quos  fefellisse  se  dux  ratus  erat,  ab  lateribus 
circumfusi,  magnum  ten-orcm  intulere.  Contracto  adversus 
Numidas  certamine  novo,  tertius  insuper  advenit  hostis,  duces 
Poeni,  assecuti  ab  tergo  jam  pugnantes  :  ancepsque  proelium 
Romanos  circumsteterat,  incertos  in  quem  potissimum  hostem, 
quamvc  in  partcm,  conferti  eruptionem  facercnt.  Pugnanti 
hortantique  imperatori,  et  oiferenti  se  ubi  plurimus  labor  erat, 
latus  dextrum  lancea  trajicitur :  cuneusque  is  hostium,  qui  in 
confertos  circa  ducem  impetum  fecerat,  ut  exanimem  labentem 
ex  equo  Scipionem  vidit,  alacres  gaudio  cum  clamore  per  totam 
aciem  nunciantes  discurrunt,  imperatorem  Romanum  cecidisse. 
Haec  pervagata  passim  vox,  ut  et  hostes  haud  dubie  pro  victori- 
bus,  et  Romani  pro  victis  essent,  fecit.  Fuga  confestim  ex  acie, 
duce  amisso,  fieri  coepta  est.  ceterum,  ut  ad  erumpendum  inter 
Numidas,  leviumque  armorum  alia  auxilia,  haud  difficilis  res 
erat ;  ita  effugere  tantum  equitum,  aequantiumque  equos  velo- 
citate  peditum,  vix  poterant :  caesique  prope  plures  in  fuga,  quam 
in  pugna,  sunt.  nec  superfuisset  quisquam,  ni,  praecipiti  jam  ad 
vesperum  die,  nox  int€r\'enisset. 

XXXV.  Haud  segniter  inde  duces  Poeni  fortuna  usi,  confestim 
e  proelio,  vix  necessaria  quiete  data  militibus,  ad  Hasdrubalem 
Hamilcaris  citatum  agmen  rapiimt,  non  dubia  spe,  quum  juncti 
essent,  debeUari  posse.  Quo  ubi  est  ventum,  inter  exercitus 
ducesque,  victoria  recenti  laetos,  gratulatio  ingens  facta,  impera- 
tore  tanto  cum  omni  exercitu  deleto,  et  alteram  pro  haud  dubio 
parem  victoriam  exspectantes.  Ad  Romanos  nondum  quidem 
fama  tantae  cladis  pervenerat ;  sed  moestum  quoddam  silentium 
erat,  et  tacita  divinatio,  qualis  jam  praesagientibus  animis  immi- 
nentis  mali  esse  solet.  Imperator  ipse,  praeterquam  quod  ab  sociis 
se  desertum,  hostium  tantum  auctas  copias,  sentiebat,  conjectura 
etiam  et  ratione  ad  suspicionem  acceptae  cladis,  quam  ad  ullam 
bonam  spem,  pronior  erat :  Quonam  modo  enim  Hasdrubalem 
ac  Magonem,  nisi  defunctos  suo  beUo,  sine  certamine  adducere 

exercitum  potuisse  l  Quomodo  autem  non  obstitisse,  aut  ab  tergo 
secutum,  fratrem  ?  ut,  si  pi-ohibere,  quo  minus  in  unum  coirent 
et  duces  et  exercitus  hostium,  non  posset,  ipse  certe  cum  fratre 
conjungeret  copias.  His  anxius  curis,  id  modo  esse  salutare  in 
praesens  credebat,  cedere  inde,  quantum  posset :  et  inde  una 
nocte,  ignaris  hostibus,  et  ob  id  quietis,  aliquantum  emensus  est 
iter.  Luce,  ut  senscrunt  profectos,  hostes,  praemissis  Numidis, 
quam  poterant  maxime  citato  agmine  seqm  coeperunt  :  ante 
noctem  assecuti  Numidae,  nunc  ab  tergo,  nunc  in  latera,  incur- 
santes.  Consistere  cocperunt,  ac  tutari  agmen,  quantum  possent ; 
tamen,  tuto  ut  simul  pugnarent  procederentque,  Scipio  hortabatur, 
priusquam  pedestres  copiae  assequerentur. 

XXXVI.  Ceterum,  nunc  agendo  nunc  sustinendo  agmen,  quum 
aliquandiu  haud  multum  procederetur,  et  nox  jam  instaret, 
revocat  e  proelio  suos  Scipio  :  et  collectos  in  tumulum  quendam, 
non  quidem  satis  tutum,  praesertun  agmini  perculso,  editiorem 
tamen,  quam  cetera  circa  erant,  subducit.  Ibi  primo,  impedi- 
mentis  et  equitatu  in  mcdium  receptis,  cu-cumdati  pedites  haud 
difficulter  impctus  incursantium  Numidarum  arcebant  :  dein, 
postquam  toto  agmine  tres  imperatores  cum  tribus  justis  exer- 
citibus  aderant,  apparebatque,  parum  annis  ad  tuendum  locum 
sine  munimento  valituros  esse  ;  circumspectare  atque  agitare  dux 
coepit,  si  quo  modo  posset  vallum  circuminjicere.  Sed  erat  adeo 
nudus  tumuhis  et  asperi  soli,  ut  nec  virgulta  vallo  caedendo,  nec 
terra  cespiti  faciendo,  aut  ducendae  fossae,  aliive  uUi  operi  apta 
inveniri  posset ;  nec  natura  quicquam  satis  arduum  aut  abscisum 
erat,  quod  hosti  aditum  ascensumve  difficUem  pracberet.  omnia 
fastigio  leni  subvexa.  Ut  tamen  aliquam  imaginem  vaUi  obji- 
cerent,  clitellas,  UUgatas  oneribus,  velut  struentes  ad  aUituduiem 
soHtam,  circumdabant ;  cumulo  sarcinarum  omnis  generis  objecto, 
ubi  ad  moUendum  cUteUae  defuerant.  Punici  exercitus,  post- 
quam  advenere,  in  tumulum  quidem  perfacile  agmen  erexere, 
munitionis  vero  facies  nova  primo  eos  velut  miraculo  quodam 
tenuit,  quum  duces  undique  vociferarentur :  Quid  starent,  et 
non  ludibrium  Ulud,  vix  feminis  puerisve  morandis  satis  validmn, 
distraherent  diriperentque  l  captum  hostem  teneri,  latentem  post 
sarcinas.  Haec  contemptim  duces  increpabant.  ceterum,  neque 
transilire  neque  moUri  onera  objecta,  nec  caedere  stipatas  cUtcUas, 
ipsisque  obrutas  sarcinis,  facUe  erat.  Tardatis  diu,  quum  araoUta 
objecta  onera  annatis  dedissent  viam,  pluribusque  idem  partibus 
fieret,  capta  jam  undique  castra  erant :  pauci  ab  multis,  perculsi- 
que  a  victoribus,  passim  caedebantur.  Magna  pars  tamen  mUi- 
tum,  quum  in  propiuquas  refugisset  silvas,  in  castra  P.  Scipionis, 
quibus  T.  Fontejus  legatus  praeerat,  peifugerunt.  Cn.  Scipionem 
aUi  in  timiulo  primo  impetu  hostium  caesum  tradunt :  aUi  cum 
paucis  in  propinquam  castris  turrim  perfugisse.  hanc  igni  circum- 

datam,  atque  ita,  exustis  foribus,  quas  nulla  moliri  potuerunt  vi, 
captam  ;  omnesque  intus  cum  ipso  imperatore  occisos.  Anno 
octavo,  postquam  in  Hispaniam  venerat,  Cn.  Scipio,  undetrigesimo 
die  post  fratris  mortem,  est  interfectus.  Luctus  cx  morte  eorum 
non  Romae  major,  quam  per  totam  Hispaniam,  fuit.  Q,uin  apud 
cives  partem  doloris  et  exercitus  amissi,  et  alienata  provincia,  et 
publica  trahebat  clades  :  Hispaniae  ipsos  lugebant  desiderabant- 
que  duces  ;  Cnaeum  tamen  magis,  quo  diutius  praefuerat  iis, 
priorque  et  favorem  occupaverat,  et  specLnien  justitiae  tempe- 
rantiaeque  Romanae  primus  dederat. 

XXXVII.  Q,uum  deletus  exercitus  amissaeque  Hispaniae 
vidercntur,  vir  unus  res  perditas  restituit.  Erat  in  exercitu  L. 
Marcius,  Septimi  filius,  eques  Romanus,  impiger  juvenis,  animi- 
que  et  ingenii  aliquanto,  quam  pro  fortuna,  in  qua  erat  natus, 
majoris.  ad  summam  indolem  accesserat  Cn.  Scipionis  disciplina, 
sub  qua  per  tot  annos  omnes  militiae  artes  edoctus  fuerat.  Hic, 
et  ex  fuga  collectis  militibus,  et  quibusdam  de  praesidiis  deductis, 
haud  contemnendum  exercitum  fecerat,  junxeratque  cum  T. 
Fontejo,  P.  Scipionis  lcgato.  Sed  tantum  praestitit  eques  Ro- 
manus  auctoritate  inter  mUites  atque  honore,  ut,  castris  citra 
Ibei-um  communitis,  quum  ducem  exercituum  comitiis  militaribus 
creari  placuisset,  subeuntes  alii  aliis  in  custodiam  valli  stationes- 
que,  donec  per  omncs  suffragium  iret,  ad  L.  Marcium  cuncti 
summam  imperii  detulerint.  Omne  inde  tempus  (exiguum  id 
fuit)  muniendis  castris,  convehendisque  commeatibus,  consump- 
tum  :  et  omnia  imperia  milites,  quura  impigre,  tum  haudquaquam 
abjecto  animo,  exsequebantur.  Ceterum,  postquam  Hasdrubaiem 
Gisgonis,  venientem  ad  reliquias  belli  delendas,  transisse  Iberum, 
et  appropinquare,  allatum  est,  signumque  pugnae  propositum  ab 
novo  duce  milites  viderunt ;  rocordati,  quos  paulo  ante  impera- 
tores  habuissent,  quibusque  et  ducibus  et  copiis  freti  prodire  ad 
pugnam  soliti  essent,  flere  omnes  repente,  et  ofFensare  capita  :  et 
alii  manus  ad  coelum  tendere,  deos  incusantes  ;  alii,  strati  humi, 
suum  quisque  nominatim  ducem  implorare.  neque  sedari  lamen- 
tatio  poterat,  excitantibus  ccnturionibus  manipulares,  et  ipso 
mulcente  et  increpante  Marcio,  quid  in  muliebres  et  inutiles  se 
projecissent  fletus  potius,  quam  ad  tutandos  semet  ipsos,  et  rem- 
publicam  secum,  acuerent  animos  ?  et  ne  inultos  imperatores  suos 
jacere  sinerent — quum  subito  clamor,  tubarumque  sonus  (jam 
enim  prope  vaUum  hostes  erant)  exauditur.  Inde,  verso  repente 
in  iram  luctu,  discurrere  ad  arma :  ac,  velut  accensi  rabie,  dis- 
currunt  ad  portas,  et  in  hostem,  negligenter  atque  incomposite 
venientem,  incurrunt.  Extemplo  improvisa  res  pavorem  incutit 
Poenis :  mirabundique,  unde  tot  hostes  tara  subito  exorti,  prope 
deleto  exercitu,  forent ;  unde  tanta  audacia,  tanta  fiducia  sui 
victis  ac  fugatis,  quis  imperator,  duobus  Scipionibus  caesis,  exti- 

tisset,  quis  castris  praeesset,  quis  signum  dedisset  pugnae  ;  ad 
haec  tot  tam  necopinata,  primo,  omnium  inccrti  stupentesque, 
referunt  pedem  :  dein,  valida  impressione  pulsi,  terga  vertunt. 
Et  aut  fugientium  caedes  foeda  fuisset,  aut  tcmerarius  periculo- 
susque  sequentium  impetus,  ni  Marcius  propere  receptui  dedisset 
signum,  obsistensque  ad  prima  signa,  quosdam  et  ipse  retinens, 
concitatam  repressisset  aciem.  inde  in  castra,  avidos  adhuc  caedis- 
que  et  sanguinis,  reduxit.  Karthaginienses,  trepide  primo  ab 
hostium  vallo  acti,  postquam  neminem  insequi  vidcrunt,  metu 
substitisse  rati,  contemptim  rursus  et  sedato  gradu  in  castra 
abeunt.  Par  negligentia  in  castris  custodiendis  fuit.  nam,  etsi 
propinquus  hostis  erat,  tamen  reliquias  eum  esse  duorum  exer- 
cituum  ante  paucos  dies  deletorum  succurrebat.  Ob  hoc  quum 
omnia  neglecta  apud  hostes  essent,  exploratis  iis,  Marcius  ad  con- 
silium,  prima  specie  temerarium  magis,  quam  audax,  animum 
adjecit,  ut  ultro  castra  hostium  oppugnaret :  facilius  esse  ratus 
unius  Hasdrubalis  expugnari  castra,  quam,  si  se  rarsus  tres  exer- 
citus  ac  tres  duces  junxissent,  sua  defendi :  simul  aut,  si  succes- 
sisset  coeptis,  recepturum  se  afflictas  res ;  aut,  si  pulsus  esset, 
tamen  ultro  inferendo  arma  contemptum  sui  dempturum. 

XXXVIII.  Ne  tamen  subita  res  et  nocturnus  terror  etiam  non 
suae  fortunac  consilium  perturbaret,  alloquendos  adhortandosque 
sibi  milites  ratus,  concione  advocata,  ita  disseruit :  "  Vel  mea 
erga  imperatores  nostros,  vivos  mortuosque,  pietas,  vel  pracsens 
omnium  nostrum,  milites,  fortuna  fidem  cuivis  facere  potest, 
mihi  hoc  imperium,  ut  amplum  judicio  vestro,  ita  re  ipsa  grave 
ac  sollicitum  esse.  Quo  enim  tempore,  nisi  metus  moerorem 
obstupefaceret,  vix  ita  compos  mei  essem,  ut  aliqua  solatia  Lnve- 
nire  aegro  animo  possem ;  cogor  vestram  omnium  vicem  (quod 
difficillimum  in  luctu  est)  unus  consulere.  et  ne  tum  quidem, 
ubi,  quonam  modo  has  reliquiasMuoinim  exercituum  patriae  con- 
servare  possim,  cogitandum  est,  avertere  anuuum  ab  assiduo 
moerore  libet.  Praesto  est  enim  acerba  memoria,  et  Scipiones 
me  ambo  dies  noctesque  curis  insomniisque  agitant,  et  excitant 
saepe  somno  ;  neu  se,  neu,  invictos  per  octo  annos  in  his  terris, 
milites  suos,  commilitones  vestros,  neu  rempublicam  patiar  inul- 
tam,  et  suam  disciplinam  suaque  instituta  sequi  jubent,  et,  ut 
imperiis  vivorum  nemo  obedientior  me  uno  fuerit,  ita,  post 
mortem  suam,  quod  quaque  in  re  facturos  illos  fuisse  maxime 
censeam,  id  optimum  ducere.  Vos  quoque  velim,  milites,  non 
lamentis  lacrimisque  tanquam  exstinctos  prosequi,  (vivunt 
vigentque  fama  rerum  gestarum)  sed,  quotiescunque  occurret 
memoria  illorum,  velut  si  adhoi-tantes  signumque  dantes  videatis 
eos,  ita  proeUa  inire.  Nec  alia  profecto  species,  hestemo  die 
oculis  animisque  vestris  oblata,  memorabile  illud  edidit  proelium  : 
quo  documentum  dedistis  hostibus,  non  cum  Scipionibus  exstinc- 

tum  esse  nomen  Romanum  ;  et,  cujus  populi  vis  atque  virtus  non 
obruta  sit  Cannensi  clade,  ex  omni  profecto  saevitia  fortunae 
«mersuram  esse.  Nunc,  quia  tantum  ausi  estis  sponte  vestra, 
experiri  libet,  quantum  audeatis  duce  vestro  auctore.  non  enim 
hestemo  die,  quum  signum  receptui  dedi  sequentibus  effuse  vobis 
turbatum  hostem,  frangere  audaciam  vestrani,  sed  deferre  in 
majorem  gloriam  atque  opportunitatem,  volui :  ut  postmodo, 
praeparati  incautos,  armati  inermes,  atque  etiam  sopitos,  per 
occasionem  aggredi  possetis.  Nec  hujus  occasionis  spem,  milites, 
forte  temere,  sed  ex  re  ipsa,  conceptam  habeo.  A  vobis  quoque 
profecto  si  quis  quaerat,  quonam  modo  pauci  a  multis,  victi  a 
victoribus,  castra  tutati  sitis  ;  nihil  aliud  respondcatis,  quam, 
idipsum  timeutes,  vos  omnia  et  operibus  fimiata  habuisse,  et  ipsos 
paratos  instractosque  fuisse.  Et  ita  se  res  habct :  ad  id,  quod  ne 
timeatur  fortuna  facit,  mmime  tuti  sunt  homines ;  quia,  quod 
neglexeris,  incautum  atque  apertum  habeas,  Nihil  omnium  nunc 
muius  metuimt  hostes,  quam  ne,  obsessi  modo  ipsi,  atque  oppug- 
nati,  castra  sua  ultro  oppugnemus.  Audeamus,  quod  credi  non 
potest  ausuros  nos.  eo  ipso,  quod  difficUlimum  videtur,  facLllimum 
erit.  Tertia  vigilia  noctis  silenti  agmine  ducam  vos.  exploratum 
habeo,  non  vigiliaram  ordinem,  non  stationes  justas  esse.  Clamor, 
in  portis  auditus,  et  primus  impetus  castra  ceperit.  tum  inter 
torpidos  somno,  paventesque  ad  necopinatum  tumultum,  et  iner- 
mes  in  cubilibus  suis  opprcssos,  illa  cacdes  edatur,  a  qua  vos 
liesterno  die  revocatos  aegre  ferebatis.  Scio,  audax  videri  con- 
silium.  sed  in  rebus  asperis,  et  tenui  spe,  fortissima  quaeque 
consilia  tutissima  sunt :  quia,  si  in  occasionis  momento,  cujus 
praetervolat  opportunitas,  cunctatus  paulum  fueris,  nequicquam 
mox  omissam  quaeras.  Unus  exercitus  in  propinquo  est :  duo 
haud  procul  absunt.  nunc  aggredientibus  spes  aliqua  est :  et  jam 
tentastis  vestras  atque  illomm  vircs.  Si  diem  proferimus,  et 
hestemae  eraptionis  fama  contemni  desierimus,  periculum  est, 
ne  omnes  duces,  omnes  copiae  conveniant.  Tres  deinde  duces, 
tres  exercitus  sustinebimus  hostium,  quos  Cn.  Scipio  incolumi 
exercitu  non  sustinuit  ?  Ut  dividendo  copias  periere  duces  nostri, 
ita  separati  ac  divisi  opprimi  possunt  hostes.  alia  belli  gerendi  via 
nulla  est.  proinde  nihil,  praeter  noctis  proximae  opportunitatem, 
exspectemus.  Ite,  deis  bene  juvantibus,  corpora  curate,  ut  integri 
vigentesque  eodem  animo  in  castra  hostium  irrumpatis,  quo 
vestra  tutati  estis."  Laeti  et  audiere  ab  novo  duce  novum  con- 
silium,  et,  quo  audacius  erat,  magis  placebat.  reliquum  diei  expe- 
diendis  armis  et  curatione  corporum  consumptum  :  et  major  pars 
noctis  quieti  data  est.  quarta  vigilia  movei"e. 

XXXIX.  Erant  ultra  proxima  castra,  sex  millium  intervallo 
distantes,  aliae  copiae  Poenoram.  Vallis  cava  intererat,  condensa 
arboribus.  in  hujus  silvae  medio  ferme  spatio  cohors  Romana 

arte  Punica  abditur,  et  equites.  Ita  medio  itinere  intercepto, 
ceterae  copiae  sUenti  agmine  ad  proximos  hostes  ductae.  et,  quum 
statio  nulla  pro  portis,  neque  in  vallo  custodiae  essent,  velut  in 
sua  castra,  nuUo  usquam  obsistente,  penetravere.  Inde  signa 
canunt,  et  toUitur  clamor.  Pars  semisomnos  hostes  caedunt : 
pars  ignes  casis,  stramento  arido  tectis,  injiciunt :  pars  portas 
occupant,  ut  fugam  intercludant.  Hostes  simul  ignis,  clamor, 
caedes,  vehit  aUenatos  sensibus,  nec  audire  nec  providere  quic- 
quam  sinunt.  incidunt  inemies  inter  catervas  armatorum ;  alu 
ruunt  ad  portas,  alu,  obseptis  itineribus,  super  vallum  saUunt : 
et,  ut  quisque  evaserat,  protinus  ad  castra  altera  fugiunt ;  ubi  ab 
cohorte  et  equitibus  ex  occulto  procurrentibus  cLrcumventi,  caesi- 
que  ad  unum,  omnes  sunt.  quanquam,  etiam  si  quis  ex  ea  caede 
effugisset,  adeo  raptim,  captis  propioribus  castris,  in  altera  trans- 
cureum  castra  ab  Romanis  est,  ut  praevenu-e  nimcius  cladis  non 
posset.  Ibi  vero,  quo  longius  ab  hoste  aberant,  et  quia  sub  lucem 
pabulatum,  Ugnatum,  et  praedatum,  quidam  dUapsi  fiierant, 
neglecta  magis  omnia  ac  soluta  mvenere  :  arma  tantum  in  stationi- 
bus  posita :  miUtes  inermes,  aut  humi  sedentes  accubantesque, 
aut  obambulantes  ante  vaUum  portasque,  Cum  his  tam  securis 
solutisque  Romani,  calentes  adlmc  ab  recenti  pugna,  ferocesque 
victoria,  proeUum  ineunt.  Itaque  nequaquam  resisti  in  portis 
potuit.  intra  portas,  concursu  ex  totis  castris  ad  primum  clamo- 
rem  et  tumultum  facto,  atrox  proeUum  oritur  :  diuque  tenuisset, 
ni  cruenta  scuta  Romanorum  visa  indiciimi  aUerius  cladis  Poenis, 
atque  inde  pavorem,  injecissent.  Hic  terror  in  fugam  avertit 
omnes  :  effusique,  qua  iter  est,  nisi  quos  caedes  oppressit,  exuimtur 
castris.  Ita  nocte  ac  die  bina  castra  hostium  expugnata  ductu 
L.  MarcU.  Ad  triginta  septem  miUia  hostium  caesa,  auctor  est 
Claudius,  qui  annales  AciUanos  ex  Graeco  in  Latinmn  sennonem 
vertit ;  captos  ad  mUle  octingentos  triginta  ;  praedam  ingentem 
partam  :  in  ea  fuisse  cUpeum  argenteum  pondo  centum  triginta 
octo,  cum  imagine  Barcini  HasdnibaUs.  Valerius  Antias  una 
castra  Magonis  capta  tradit,  septem  nulUa  caesa  hostium  :  altero 
proeUo,  eruptione  pugnatum  cum  Hasdmbale  ;  decem  milUa 
occisa,  quatuor  milUa  trecentos  triginta  captos.  Piso  quinque 
miUia  hominum,  quum  Mago  cedentes  nostros  effuse  sequeretur, 
caesa  ex  insidUs  scribit.  Apud  omnes  magnum  nomen  Marcii 
ducis  est.  et  verae  gloriae  ejus  etiam  mkacula  addunt :  flammam 
ei  concionanti  fusam  e  capite,  sine  ipsius  sensu,  cum  magno  pavore 
circumstantium  miUtura.  mommientumque  victoriae  ejus  de 
Poenis,  usque  ad  incensum  CapitoUum,  fuisse  in  templo  cUpeum, 
Marcium  appeUatum,  cum  imagine  Hasdrubalis.  Quietae  deinde 
aliquandiu  in  Hispania  res  fuere,  uti'isque,  post  tantas  acceptas 
in  vicem  Ulatasque  clades,  cunctantibus  periculmn  summae  rerum 
facere. 

XL.  Dum  haec  in  Hispania  geruntur,  Marcellus,  captis  Syra- 
cusis,  quum  cetera  in  Sicilia  tanta  fide  atque  integritate  compo- 
suisset,  ut  non  modo  suam  gloriam,  sed  etiam  majestatem  populi 
Romani,  augeret  ;  omamenta  urbis,  signa  tabulasque,  quibus 
abundabant  Syracusae,  Roraam  devexit.  Hostium  quidem  illa 
spolia,  et  parta  belli  jure  :  ceterum  inde  primum  initium  mirandi 
Graecarum  artium  opera,  licentiaeque  huic  sacra  profanaque 
omnia  vulgo  spoliandi,  factum  est ;  quae  postremo  in  Romanos 
deos,  templum  id  ipsum  primum,  quod  a  Marcello  eximie  oma- 
tum  est,  vertit.  Visebantur  enim  ab  externis  ad  portam  Cape- 
nam  dedicata  a  Marcello  templa,  propter  excellentia  ejus  generis 
omamenta,  quomm  perexigua  pars  comparet.  Legationes  omnium 
ferme  civitatium  Siciliae  ad  eum  convenieljant.  Dispar  ut  causa 
earam,  ita  conditio  erat.  qui  ante  captas  Syracusas  aut  non  de- 
sciverant,  aut  redierant  in  amicitiam,  ut  socii  fidcles  accepti  culti- 
que  :  quos  metus  post  captas  Sp'acusas  dediderat,  ut  victi  a  victore 
leges  acceperunt.  Erant  tamen  haud  parvac  reliquiae  belli  circa 
Agrigentum  Romanis  :  Epicydes  et  Hanno,  duccs  reliqui  prioris 
belli,  et  tertius  novus,  ab  Hannibale  in  locum  Hippocratis  missus, 
Libyphoenicum  generis,  Hipponiates,  (Mutinem  populares  voca- 
bant)  vir  impiger,  et  sub  Hannibale  magistro  omnes  belli  artes 
edoctus.  Huic  ab  Epicyde  et  Hannone  Numidae  dati  auxiliares  : 
cum  quibus  ita  pervagatus  est  hostium  agros,  ita  socios  ad  reti- 
nendos  in  fide  animos  eoram,  ferendoque  in  tempore  cuique 
auxilium,  adiit,  ut  brevi  tempore  totam  Siciliam  impleret  nominis 
sui,  nec  spes  alia  major  apud  faventes  rebus  Karthaginiensium 
esset.  Itaque,  inclusi  ad  tempus  moenibus  Agrigenti,  dux  Poeuus 
Syracusanusque,  non  consilio  Mutinis,  quam  fiducia,  magis,  ausi 
egredi  extra  muros,  ad  Himeram  amnem  posuerant  castra.  Quod 
ubi  perlatum  ad  Marcellum  est,  extemplo  copias  movit ;  et  ab 
hoste  quatuor  ferme  millium  intervallo  consedit,  quid  agerent 
pararentve  exspectaturas.  Sed  nullum  neque  locum  neque 
tempus  cunctationi  consiliove  dedit  Mutmcs,  transgressus  amnem, 
ac  stationibus  hostium  cum  ingenti  terrore  ac  tumultu  invectus. 
Posterodie  prope  justo  proelio  compulit  hostem  intra  munimenta. 
inde  revocatus  seditione  Nimiidarum  in  castris  facta,  quum 
trecenti  ferme  eomm  Heracleam  Minoam  concessissent,  ad  miti- 
gandos  revocandosque  eos  profectus,  magnopere  monuisse  duces 
dicitur,  ne  absente  se  cum  hoste  manus  consererent.  Id  ambo 
aegre  passi  duces,  magis  Hanno,  jam  ante  anxius  gloria  ejus, 
Mutinem  sibi  modum  facere,  degenerem  Afram  imperatori  Kar- 
thaginiensi,  misso  ab  senatu  populoque.  Is  perpulit  cunctantem 
Epicyden,  ut,  transgressi  flumen,  in  aciem  exirent :  nam,  si  Muti- 
nem  opperirentur,  et  secunda  pugnae  fortuna  evenisset,  haud 
dubie  Mutinis  gloriam  fore. 

XLI.  Enimvero  indignum  ratus  Marcellus,  se,  qui  Hannibalem, 

subnisum  victoria  Cannensi,  ab  Nola  repuUsset,  his,  terra  marique 
victis  ab  sc,  hostibus  cedere ;  arma  propere  capere  milites,  ct 
cfferri  signa,  jubet.  Instruenti  exercitum,  decem  eflFusis  equis 
advolant  ex  hostium  acie  Numidae,  nunciantes,  populares  suos, 
primum  ea  seditione  motos,  qua  trecenti  ex  numero  suo  conces- 
serint  Heracleam,  dein,  quod  praefectum  suum  ab  obtrectantibus 
ducibus  gloriae  ejus,  sub  ipsam  certaminis  diera,  ablegatum 
videant,  quieturos  in  pugna.  Gens  fallax  promissi  fidem  prae- 
stitit.  itaque  et  Romanis  crevit  animus,  nuncio  celeri  per  ordines 
misso,  destitutum  ab  equite  hostem  esse,  quem  maxime  timu- 
erant :  et  territi  hostes,  praeterquam  quod  maxima  parte  virium 
suarum  non  juvabantur,  timore  etiam  incusso,  ne  ab  suo  et  ipsi 
equite  oppugnarentur.  Itaque  haud  magni  certaminis  fuit.  primus 
clamor  atque  impetus  rem  decrevit.  Numidae  quum  in  concursu 
quieti  stetissent  in  comibus,  ut  terga  dantes  suos  viderunt,  fugae 
tantum  parumper  comites  facti,  postquam  omnes  Agrigentum 
trepido  agmine  petentes  viderunt,  ipsi  metu  obsidionis  passim  in 
civitates  proximas  dilapsi.  Multa  millia  hominum  caesa  capta- 
que,  et  octo  elephanti.  Haec  ultima  in  Sicilia  Marcelli  pugna 
fuit.  victor  inde  Sjracusas  rediit.  Jam  ferme  in  exitu  annus 
erat.  itaque  senatus  Romae  decrevit,  ut  P.  Comelius  praetor 
literas  Capuam  ad  consules  mitteret :  dum  Hannibal  procul  abes- 
set,  nec  ulla  magni  discriminis  res  ad  Capuam  gereretur,  alter 
eorum,  si  ita  vidcretur,  ad  magistratus  subrogandos  Romam 
veniret.  Literis  acceptis,  inter  se  consules  compararunt,  ut 
Claudius  comitia  perficeret,  Fulvius  ad  Capuam  maneret.  Con- 
sules  Claudius  creavit  Cn.  Fulvium  Centumalum  et  P.  Sulpicium 
Servii  filium  Galbam,  qui  nuUum  antea  curulem  magistratum 
gessisset.  Praetores  deinde  creati  L.  Cornelius  Lentulus,  M. 
Cornelius  Cethegus,  C.  Sulpicius,  C.  Calpurnius  Piso.  Pisoni 
jurisdictio  urbana,  Sulpicio  Sicilia,  Cethego  Apulia,  Lentulo 
Sardinia  evenit.  Consulibus  prorogatum  in  annum  imperium 
est. 

sufficiebant,  non  ad  muros,  sed  ad  oppidanos  referuntur.  "  Nempe 
oppidani  non  sufficiebant  ad  omnia  tuenda  atque  obeunda ;  quum  aliis 
locis  muri  adhuc  integri  ariete  ferirentur,  aliis  quassati  ruinam  mina- 
rentur,  aliis  jam  dejecti  ruinis  urbem  nudassent."  Dukerus.  Pari  modo 
Virgilius : 

Quum  tamen  omnes 
Ferre  juvat  subter  densA  testudine  casus. 
Nec  jam  snFFiciUNT  :  nam,  &c.  Aen.  IX.  515. 

4.  IX.  in  fine.  Literas  igitur  nunciosque  ad  principes  factionis 
Barcinae  praemittit,  ut  praepararent  suorum  animos,  ne  quid  pars 
altera  gratificari  pro  Romanis  posset.  Quum  locutio  gralificari  pro 
aliquo  prorsus  inaudita  sit,  neque  alibi  apud  probos  auctores  reperiatur, 
Tix  dubitare  possumus,  quin  vetus  ac  vera  lectio  fuerit  p.  RO.  i.  e.  populo 
Romano ;  et  vocem  Romanis,  pro  interpretamento  in  margine  positam, 
inde  in  contextum  irrepsisse.  Ita  Lib.  XXV.  c.  4.  Postumius  Pyrgensis 
dicitur  suffragium  populo  Romano  extorsisse :  ubi  plerique  ex  libris 
scriptis,  simili  errore,  habent  populorum  extorsisse  ;  populorum  viz. 

prO  POPULO  ROM. 

5.  XVII.  in  fine.  Eodem  anno  versa  in  Punicum  bellum.  "Omnes 
scripti  deficiunt  rof  anno.  Nec  minus  editt.  veteres.  in  prima  invenio 
Moguntina.  Sed  suppleverunt,  qui  to  eodem  leviter  corruptum  esse  non 
animadverterunt,  Scribendum  Gallia  provincia,  nondum  versa  in 
Punicum  bellum,  habuit :  hoc  est,  priusquam  eo  adducerent  ambo  con- 

sules  copias  suas  Hannibali  opponendas  :  pnusquum  ea  sedes  et  campus 
belli  Punici  fieret."     .7.  F.  Gronov. 

6.  XX.  initio.  Nomen  populi,  quem  primum  adierunt  Romani  legati, 
excidisse  putant  viri  docti.  Gronovius  pater  in  Arvernis  nova  legen- 
dum  conjicit :  Gron.  filius,  Ruscinone  terribilis  species  visa  est. 
Matthaei  nomen  Illiberi  in  terribilis  corruptum  esse  suspicatur. 

7.  XXI.  1.  12.  Quae  cuique  ibi  cara  sint.  Pro  sint,  Gronovius 
rescripsit  sunt,  etsi  omnes  fere  libri  scripti  in  lectionem  vulgatam  con- 
spirent ;  quia  scilicet,  ut  ipse  ait,  non  est  dubium,  quin  sint.  Grono- 
vium  omnes  deinceps  editores  secuti  sunt.  Nobis  tamen  videtur,  omnino 
restituendam  esse  lectionem  vulgatam  sint.  Etsi  enim  non  dubium  est, 
QUiN  cuique  domi  cara  fuerint,  Hannibali  tamen  dubium  erat,  aUAE- 

NAM  HAEC  ESSENT. 

8.  XXII.  initio.  Aique  ideo  haud  minus,  quod,  &c.  Omnes,  quot- 
quot  viderimus,  editores  vocera  haud,  quae  in  libris  omnibus,  tam 
scriptis,  quam  editis,  comparet,  delendam  censent,  utpote  sensum  cor- 
rumpentem  :  perperam,  ut  nobis  videtur.  Ita  enim  eUipsis  supplenda 
est :  atque  ideo  haud  minus  ita  ratus  est,  quod,  &c.  Nam,  quae 
sequuntur  verba — quod  haud  ignarus  erat,  circumitam  ab  Romanis  eam 
legatis — rationem  continere  videntur,  non  quare  Hispania  non  esset  negli- 
genda,  sed  quare  Hannibal  ratus  sit,  eam  non  esse  negligendam. 

9.  Ibid.  1.  16.  Drakenb.  post  Cluverium,  et  omnes  inde  a  Drakenb. 
hunc  locum  interpungunt — atque  inde,  profectus  praeter  Etovissam 
urbem,  ad  Iberum  maritimamque  oram  ducit,  At,  quum  verbum 
proficiscor  initium  itineris  denotat,  quomodo,  sodes,  Hannibal  praeter 
Etovissam  urbem  projicisci  poterat  ?  Ita  distinximus,  ut  sententia  sit — 
Hannibal  praeter  Etovissam  urbem  exercitum  ducit,  ad  Iberum  mariti- 
mamque  oram ;  quo  modo  Livius  loquitur,  tum  alibi,  tum  in  fine  cap. 
seq.  Reguli  Gallorum  cxercitum,  per  fines  suos,  praeter  Ruscinonem 
oppidum  transmiserunt. 

10.  XXV.  1.  29.  Ad...cecidisse.  Ita  excudendum  curavimus,  quia 
numerus  occisorum  excidisse  videtur.  Libri  scripti  habent  cecidisse,  ad 
cladisse,  accedisse,  ad  cecidisse,  accidisse,  occidisse,  accessisse  ;  et  cod. 
Gudianus  ad  c.  cecidisse.  Vel  D,  numeri  quingenarii  nota,  intercepta 
fuisse  videtur  litera  finali  vocis  ad  ;  vel  c,  numeri  centenarii  nota,  litera 
initiali  vocis  cecidisse ;  vel  denique  utrumque  simul  evenire  potuit. 
Legendum  igitur  videtur  vel  d.  vel  c.  vel  denique  dc.  cecidisse  con- 
stabat.  E  MS.  Gudiano  ad  c.  cecidisse  in  contextum  libenter  recipere- 
mus,  nisi  hoc  parum  videretur  pro  illo  multa  caede. 

Lectio  vulgata  accisas  res  in  edit.  Mediolan.  est,  et,  ut  Gronovius  ait, 
Mediolani  conficta.  Eam  tamen  omnes  deinceps  editores  servarunt,  etsi 
in  nullo  extet  codice.  Res  accisae  sunt  res  prope  caesae,  sive  caedendo 
infirmatae,  metaphora,  ut  videtur,  ab  arboribus  desumpta,  Accidunt 
urb<yres  iantum,  ut  summa  species  earum  stantium  relinquatur.  Huc 
quum  se  consuetudine  reclinaverint  alces,  infirmas  arbores  affligunt, 
atque  una  ipsae  conciduni.  Caes.  B.  G.  VI.  27.  Quanquam  sunt 
ACCiSAE  RES,  tamen  efferent  se  aliquando,  ei  ad  renovandtim  bel- 
lum  REviRESCENT.  Cic.  dc  Prov.  Cons,  C.  14.  Strothius,  vir  doctus, 
existimat,  translationem  desumptam  esse  ab  axnbus,  quibus  alae  ampu- 
iantur :  minus  bene. 

11.  XXVII.  initio,  Equites  virique,  Anglice,  Horses  with  riders,  and 

men  ;  ita  enim  vocem  equites  inteHigebat,  qui  primus  hujusmodi  locu- 
tionibus  fuerit  usus.  Sic  et  Caesar:  Capli  homines  EQUiTEsgwe  pro- 
duccbantur.  B.  C.  II.  39.  "  Pleraque  veterum  aetas  et  hominem  equo 
insidentem,  et  equum  aui  iksideretur,  equitem  dixerunt."  A.  Gell. 
XVIII.  5.  "  Omnes  antiqui  scriptores,  ut  hominem  equo  insidentem, 
ita  et  equum,  CUM  portaret  hominem,  equitem  vocaverunt.  Et 
apud  Maronem,  qui  antiquae  Latinitatis  diligens  fuit,  ita  intelligendum 
est :  atque  equitem  docuere  sub  armis,  id  est,  docuerunt  equum 
portantem  hominem,  insultare  solo,  et  gressus  glomerare  superbos."'' 
3Iacbob.  VI.  9.  Haec  Virgilii  verba  ita  esse  intelligenda  luce  clarius 
videtur,  quicquid  contra  disputent  viri  docti,  Burmannus  et  Heynius ; 
qui,  veterum  Grammaticorum  sententiam  non  assecuti,  vocem  equitem, 
non  pro  equo  hominem  portante,  sed  pro  cquo  simpliciter,  accepisse 
videntur,  Hanc  vocem  eodem  sensu  usurpavit  Propertius  : 
Et  disco,  qua  parte  Jluat  vincendus  Araxes, 
Quot  sine  aqua  Parthus  millia  currat  eques. 

Lib.  IV.  iii.  35. 
ad  quem  locum  consule  Broukhusium. 

Alia  tamen  videtur  esse  ratio  locutionis  milites  equitesque,  quae  apud 
scriptores  Latinos  ubivis  fere  obvia  est,  quamque  Davisius  (ad  Caes. 
B.  C.  II.  39)  cum  illa  altera  confundit.  Hic  enim  milites  videntur  esse 
oVXiTai,  pedites  legionarii,  sive,  ut  vocat  Livius,  de  legione  milites,  y.a.r 
iioyjni  ita  dicta ;  qui  potissima  pars  exercitua  erant,  quorumque  primarius 
in  proeliis  usus.  Hujus  locutionis  exempla  vide  apud  Gronov.  ad  Ijiv. 
XXVIII.  1. 

12.  XXVII.  L  17.  Lectio  vulgata,  profecti  ex  loco,  nihili  est.  Pro 
ex  loco  prodito,  Gron.  ex  loco  propinquo  rescribendum  conjicit.  At  in 
uno  codice,  pro  prodito,  est  debito ;  unde,  ex  Clerici  conjectura,  omnino 
legendum  videtur :  Postero  dic  profecti,  ex  loco  edito  fumo  significant 
se  translsse. 

13.  Ibid.  1.  20.  Equites  fere  propter  equos  nantes.  "  Navium 
agmen  superiore  fluvii  parte  transmittens  equites,  qui  fere,  sive  quorum 
plerique  erant  propter,  seu  prope,  equos  nantes,  tranquillitatem  prae- 
bebat  lintribus  infra  trajicientibus.  Addit  vocemfere,  quia  non  omnes 
equites  prope  se  habebant  equos  nantes  :  siquidem,  ut  infra  memoratur, 
aliquot  equos  instratos  frenatosque  in  naves  imposuerant."    Crevier. 

14.  Ibid.  I.  penult.  Pro  instructos,  omnino  legendura  instratos,  prout 
habent  duo  bonae  notae  codices. 

15.  XXVIII.  1.  3.  Quanquam  et  ex  adverso.  Vocula  et  in  qui- 
busdam  codd.  non  apparet ;  et  recidendam  conjicit  Crevier.  Sed  Livius 
forte  orationem  orsus  est  quasi  subnexurus  et  clamor  ortus  a  tergo ; 
deinde,  imniutata  structura,  subtexuit  alia  ratione,  jam  satis  paventes 
adverso  tumultu,  terribilior  ab  tergo  adortus  clamor. 

16.  Ibid.  1.  10.  Pro  ultro,  Lib.  Cantabr.  et  unus  ex  Crev.  codd. 
uiroque,  Flor.  ultroque,  ultima  syllaba  notis  additis  expuncta :  alii  ultro 
pellebantur ;  quam  lectionem  Crevier  interpretatur :  "  postquam,  vim 
facere  conati,  non  modo  vana  moliebantur,  sed  etiam  pellebantur." 

17.  XXXI.  1.  7.  Ibi  Arar  Rhodanusque  amnes.  "  Legendum  est 
Ibi  Isara.  Hoc  probant  quum  alia  multa,  tum  hoc  vel  maxime,  quod 
Polybius,  quem  hic  vertit  noster,  in  insula  illa  quam  describit,  in  ipsa, 
inquam,  iiuula,  non  prope,  quemadmodum  Livius,  dicit  incolere  Allo- 

broges,  Allobroges  autem  non  inter  Rhodanum  et  Ararim,  sed  inter 
Rhodanum  et  Isaram  incolebant."  Crevtzr.  Vid.  Cluverii  Ital, 
antiq.  367.  Huic  emendationi  favet  cod.  Cantabr.  qui  habet  Bisnrar, 
et  unus  ex  Drakenb.  codd.  qui  ibi  Ara  exhibet.  In  cod.  Cantabr.  r 
litera  ex  voce  seq.  Rhodanux  accrevisse  videtur. 

18.  XXXI.  1.  20.  Ad  laevam  in  Tricastinos  iter  fiexii.  "  Nihil  de 
hoc  Hannibalis  itinere  habet  Polybius.  Et  sane  non  facile  inteUigitur, 
quomodo  Hannibal,  qui  adversa  ripa  Rhodani  ad  Isaram  per\'enerat,  Tri- 
castinos  inde  petens,  ad  laevam  iter  flexisse  dicatur,  qui  potius  vestigia 
relegebat  sua."  Crev.  Si  locus  sanus  sit,  verba  ad  laevam  respectu 
Romae  degentinm  dicta,  non  Hannibalis,  existimandum  est,  quemad- 
modum  ultra  Iberum  c.  V.  supra. 

19.  XXXIII.  L  8.  Perversis  rupibus  juxta  invia  ac  devia  assueti 
discurrunt.  Haec  non  intelligo.  Interdum  subit  per  versis  legere,  et 
explicare,  per  loca  eversis  rupibus  invia,  utpote  assueti,  discurrunt,  vel, 
ut  multi  codd.  decurrunt.  Sic  apud  Plin.  regio  rupibus  invia,  et  apud 
Ovid. 

Gens  fuit  et  campis,  et  equis,  et  tuta  sagittis; 

Et  circumfiisis  ihvia  fiuminibus.  Fast.  V.  581. 

Crevier  legit  decurrunt,  et  interpretatur :  "  Per  infestas  molestasque 
rupes,  decurrunt  haud  aegre,  utpote  assueti,  invia  pariter  ac  devia ;  id 
est,  et  ea  in  quibus  nuUa  via  erat,  et  ea  quae  a  via  trita  divertebant." 

20.  Ibid.  juxta  finem.  Captivorum  pecoribus  per  triduum  exer- 
citum  aluit.  Captivorum  pecoribus  a  Valla  est,  quum  libri  habeant 
captivo  ac  pecoribus.  Et,  quum  Polybius,  quem  noster  hic  vertit,  habet ; 
E/;  Vi  To  fiiWov  'ia^^i  fr.iv  xou  2ITOT  xa)  ^oiijt.fid.T6jy  i-ri  Outiv  xai  T^iirl» 
yifiioaii  tbvooiav,  vix  dubitamus,  quin  cum  Strothio  legendum  sit  captivo 
frumento  ac  pecoribus,  tw  frumento  librariorum  incuria  omisso. 

21.  Ibid.  Pro  primo  perculsis,  Gron.  et  Crev.  conj.  proelio  perculsis. 

22.  XXXV.  1.  7.  Elephanti,  sicut  praecipites  per  arctas  vias  magna 
mora  agebantur.  Pro  praecipites,  Gron.  conj.  principes,  quia  cap. 
super.  elephanti  primum  agmen  fuisse  dicuntur.  At  Crevier  per  arctas 
et  praecipites,  vel  praecipitesque  vias.  Et  sane  duo  ex  libris  scriptis 
habent  arctas  praecipites  vias,  absque  copulativo.  Sed  quum  praeceps 
dicitur  de  locis  proclivibus  ac  praeruptis,  unde  facile  quis  praeceps  cadere 
potest,  quid  impedit,  quo  minus  dicatur  de  elephantis,  aliisve  animali- 
bus,  in  ejusmodi  locis  ad  lapsum  pronis  ?  Sic  accepit  vir  de  literis 
humanioribus  bene  meritus,  Fr.  G.  Doering  :  "  Cum  in  praecipites  causa 
latere  videatur,  cur  magna  mord  acti  sint,  malim  explicare  praecipites, 
proni  ad  lapsum  in  locis  declivibus  et  praecipitibus." 

23.  Ibid.  in  fine.  Ut  neque  sustinere  se  a  lapsu  possent ;  nec, 
qui  paululum  titubassent,  haerere  affiicti  vestigio  suo.  "  Haec  impe- 
dita  sunt  et  obscura.  Particula  nec  videtur  in  alienum  locum  temere 
immigrasse.  Sensus  fortasse  clarior  esset  hoc  modo  :  Ut  neque  sustinere 
se  a  lapsu  possent,  qui  paululum  titubassent ;  nec  haerere  afflicti  vesti- 
gio  suo.  Nimirum  nec  poterant,  qui  paululum  titubassent,  sustinere 
se  a  lapsu,  nec  aifiicti,  i.  e.  postquam  lapsi  erant,  haerere  vestigio  suo, 
sive  locum  suum  tenere.  Nam  in  praecipitia  et  abrupta  devolvebantur." 
Crevieh. 

24.  XXXVI.  1.  11.  Quum  super  veterem  nivem  intactam  nova 
modicae  altitudinis  esset.     Ita  libri  scripti.     At  Crevier  credit  "  rescri- 

bendum  esse  intacla ;  quod  epitheton,  inquit,  longe  melius  cadit  in 
novam  nivem,  quam  in  veterem."  Doering  conj.  injecta.  Nobis  vide- 
batur  Livium  per  epitheta  veterem  et  intactam  exprimere  voluisse  Poly- 
biana,  t>iv  nPOTIIAPXOTSAN  x''''»^  ««'  AIAMEMENHKTIAN  I»  tou  -r^o. 

25.  XXXVI.  1.  13.  et  seqq.  ad  finem  capitis.  Haec  Liviana  tran- 
situs  Alpium  descriptio  editoribus  aequam  prope  difficultatem  attuht, 
atque  Foenis  transitus  ipse.  Si  conjecturae  locus  esset,  post  tot  tanto- 
rum  virorum  conatus,  libenter  totum  locum  legeremus  et  distingueremus  : 
Ul  vero  tot  hominum  jumentornmqne  incessu  dilapsa  est,  et  per  nudam 
infra  glaciem  fluentemque  tabem  liquescentis  nivis  ingrediebantur, 
tetra  ibi  luctatio  erat,  ut  a  lubrica  glacie,  non  recipienle  vestigium,  el 
in  prono  cititis  pedes  fallente :  et,  seu  manibus  in  assurgendo  seu 
genu  se  adjuvissent,  ipsis  adminiculis  prolapsis,  iterum  corruebant  ; 
nec  stirpes  circa  radicesve,  ad  quas  pede  aut  manu  quisquam  eniti 
posset,  erant.  ita  in  levi  tantum  glacie  tabidaque  nive  volutabantur. 
Haec  de  hominibus :  quae  sequuntur,  de  jumentis  dicta  videntur. 
Jumenta  secabant ;  interdum  etiam,  tum  injimam  ingredientia  nivem, 
et  prolapsa,  jactandis  gravius  in  cokxitexdo  ungulis  penitus  per- 
fringebant ;  ut  pleraque,  velut  pedica  capta,  haererent  in  durata  et 
alte  concreta  glacie.  1.  Restituimus  voculam  et,  quae  vel  a  voce  prae- 
cedente  est  intercepta  fuisse  videtur,  vel  in  est  corrupta.  2.  Pro  vulg. 
pede  se  fallente,  Gronov.  conj.  pedem  fallente.  "  Vide  vero,  num 
minori  mutatione  legi  possit  pedes  fallente,  ut  ita  sola  tantum  htera  E 
expungenda  sit,  quae  accrescere  potuit,  ex  similitudine  tou  F,  quae  vocis 
proximae  initialis  est."  Deakenb.  3.  Pro  corruerent,  plurium  codd. 
lectione,  Gronovius  conjicit  corruebant,  probante  Crev.  viz.  corrue- 
bant  pro  corruerent.  Denique,  pro  continendo,  Faber  rescriben- 
dum  censet  connitendo,  probantibus  Dukero  et  Drakenb.  i.  e.  dum 
nituntur  assurgere ;  quam  conjecturam  confirmant  Polybii  verba  «ari 
Tfiy  havd(rTa(riv.  Turnebus  quidem  et  Crevier  putant,  continere  hic  esse 
— se  a  prolapsione  in  lubrico  retinere  et  cohibere  conari.  Sed,  ut  bene 
observat  Dukerus,  Polybius  et  Livius  loquuntur  de  jara  lapsis.  Ta  S" 
ifroXuyia  oiixoTTiy,  on  Tt^roi,  rhv  xoiriu  ^iova  Kara  t^v  ^iavi.tra)iii'  'hiax.o- 
\pavra  St  i/iivi  /nra  reHv  (pooriuv,  otov  KaraTiTnyora,  ^ia  n  ro  ^aooj,  xai  Sii 
ro  Triyfca  rris  T^ouTa^pf^iirns  ;^/ovof.  PoLTB.   II L  55. 

26.  XXXVIII.  L  14.  In  Taurinis.  Huic  loco  mederi  conantur 
editores,  ahi  aliter.  Gronovius  ita  format : — amissa,  Taurinis  qiiae 
Gallis  projnma  gens  erat,  in  Italiam  JiEgresso.  Hanc  conjecturam  sibi 
multum  placere  testatur  Crevier,  itaque  interpretatur,  "  Hannibali,  post- 
quam  per  Taurinorum  regionem  in  Italiam  descenderit,  amissa  appa- 
ruisse,  defuisse,  triginta  sex  millia  hominum  ex  eo  numero,  quocum 
Rhodanum  transierit."  Omnino  ejicienda  videtur  vocula  in ;  quae  in 
nuUo  scriptorum  reperitur,  et  in  Drakenborchii  editione  retinetur  opera- 
rum  incuria.  verba  degresso  et  digresso  etiam  facillime  inter  se  permu- 
tantur.  Si  retinemus  amisisse,  syntaxis  erit — ex  ipso  autem  audlsse 
Hannibale,  Taurinis,  in  Italiam  degresso. 

27.  Ibid.  1.  16.  Pro  etjugo,  quis  dubitet,  quin  cum  Gronovio  legendum 
sit  ei  jugo. 

28.  Ibid.  1.  penult.  Sed  ab  eo.  Intellige,  inquit  Gronovius,  vel  deo,  vel 
heroe.    Sed,  quum  in  uno  ex  libris  scriptis  legitur  ad  eo,  non  dubitamus 


210  NOTULAE  IN  LIBRDM  XXI. 

quin  legendum  sit  a  deo.  Hic  deus' Peninus  vocatur  in  lapide  antiquo, 
in  his  ipsis  Alpibus  in  magno  viz.  monte  S.  Bernardi,  invento.  Consule 
Drakenb.  qui  erudite  de  hoc  loco  egit. 

29.  XL.  1.  20.  Pto  pene,  GTono\i\is  conj.  foede.  Crevier  vocem  ^ew* 
delebat,  quam  ortam  putabat  ex  repetitione  primarum  literarum  sequentis 
verbi  perierint. 

30.  XLIII.  initio.  Dum  sic  aliquot.  Omnino  cum  Gronovio  corri- 
gendum — quum  sic  aliquot. 

31.  Ibid.  1.  8.  Dextra  laevaque  duo  maria  claudunt,  nullam,  ne 
ad  effugmm  quidem,  navem  habentibus.  circa  Padus  amnis,  &c. 
Mirum  in  modum  to  habentibus  vexavit  interpretes,  incertos  quo  refe- 
rendum  sit.  J.  F.  Gronovius,  Graevius,  alii,  assentiente  Crevier,  male- 
bant  habentes.  At  omnes  scripti  habentibus  tuentur,  neque  verisimile 
est,  librarios  oranes  mutasse  habentes,  quod  facilius  est,  in  difficillimum 
habentibus.  Jac.  Gronovius,  contra,  eliminare  volebat  verbum  claudunt, 
et  uno  tenore  legere,  ita  ut  tam  duo  maria,  quam  nullam  navem,  a 
dativo  habentibus  penderent,  qui  dativus  ad  superius  vobis  referendus 
esset.  Sed  ceL  Drakenborchio  accedimus,  cui  nimis  audax  videbatur, 
invitis  omnibus  scriptis,  totam  vocem  claudunt  ejicere.  Nobis  expli- 
candi  ratio,  quam  Strothius  proposuit,  magis  probabilis  videtur;  nempe, 
ut  ad  claudunt  non  intelligamus  nos,  sed  ex  sequentibus  effugium.  1. 
"  Nerao,  inquit,  dubitabit,  quin  faciUimus  esset  locus,  si  Livius  scrip- 
sisset :  Dextra  laevaque  duo  maria  claudunt  effugium  nobis,  nullam,  ne 
ad  hoc  quidem,  navem  habentibus.  Sed  majore  cum  vi  voces  ad  effu- 
gium  locum  tenent  Lnter  ne  quidem.  2.  Nemo  erit,  qui  dubitet,  quin 
comraode  hunc  in  modum  vocabulum  ex  sequentibus  ad  superiora  intel- 
ligi  queat,  licet  plerumque  majorem  obscuritatem  efficiat,  quam  si  ex 
superiori  intelligatur."  Ejusmodi  exempla  quaedam  ex  nostro  profert ; 
et,  inter  alia, — Hi  tres  collegas  sibi  creaverunt.  in  his  Sicinium  fuisse, 
seditionis  auctorem  ;  de  duobus,  qui  fuerint,  minus  convenii.  Lib.  II. 
33.  ubi  ad  fuisse  ex  seq.  intelligendum  convenit.  De  his  omnibus  penes 
lectorem  judicium  esto. 

32.  Ibid.  L  9.  Pro  vulgato  circa,  unus  ex  scriptis  habet  citra,  alter 
contra,  quae  vera  lectio  videtur,  i.  e.  a  fronte,  ex  adverso. 

33.  XLIV.  1.  16.  Ad  Iberum  est  Saguntum.  Praeclare  hunc  locum 
iUustravit  vir  doctus  in  libro,  cui  titubjs  est  The  Edinburgh  Qtiarterly 
Review.  Vid.  Fascicul.  III.  p.  494.  seqq.  Ejus  rationem  libentex 
amplectimur,  quae,  ne  litera  quidem  mutata,  omnem  hujus  loci  difficul- 
tatem  tollere  videtur.  Nempe  Hannibal  indignanter  rogat — Ad  Iberum 
est  Saguntum  ?  Is  Saguntum  on  the  Ebro  ?  Minime.  Id  flumen 
igitur  non  modo  non  transivimus,  dum  Saguntum  obsidemus,  sed  ne 
quidem  accessimus.  Crevier  libenter  legeret  cis  Iberum,  ut  haec  intelli- 
gerentur  dicta  ex  persona  Poenorum,  qui  Hispaniam  ulteriorem  obtine- 
bant.  Sed  ex  verbis  interrogative  pronunciatis  eadem  prodit  sententia, 
et  majore  cum  vi.  Ejus  notam  subteximus :  "  Saguntum,  ipso  teste 
Livio,  supra  c.  7.  ultra  Iberum  situm  est,  a  cujus  amnis  ostio  distat  90 
fere  passuum  millibus.  Libenter  legeremus  cis  Iberum  cst  Saguntum, 
ut  haec  intelligerentur  dicta  ex  persona  Poenorum.  Romanus  vetuit 
teansiri  Iberum.  Respondet  Poenus  :  At  eum  amnem  non  transeo,  dum 
Saguntum  oppugno.  Etenim  cis  Iberum  (si  spectes  ulteriorem  Hispa- 
niam  et  Poenos)  est  Saguntum.     Romanus  in  respondendo  voluntatem 

afFert  pro  ratione :  Nusquam  te  vestigio  moveris  :  id  est,  sta  in  vestigio, 
neque  ex  eo  loco,  in  quo  te  consistere  juheo,  pedem  efferas.  Illud  quo- 
que  ex  hac  levi  mutatione  sequetur  commodi,  quod  sic  intelligetur  quo- 
modo  Romani  eos  quos  statuunt  terminos  non  observent,  id  quod  illis 
paulo  ante  ab  Hannibale  objectum  est.  Terminum  statuunt  Iberum,  et 
tamen  illum  transccndunt,  dum  nos  vetant  Saguntum,  urbem  sitam  cis 
Iberum  respectu  nostri,  oppugnare."     Crevier. 

34.  XLIV.  juxta  finem.  Inter  victoriam  mortemvE.  Consueta 
loquendi  ratio  morlemQ,VE  postulare  videtur. 

35.  XLVI.  1.  6.  Exque  propinquo  VaUae  debetur.  Plerique  ex 
scriptis — ex  quo  propinquo.  Gronov.  probante  Crevier — ad  castra 
hostium  cx  propinquo  copiasaiTE. 

36.  Ibid.  1.  22.  Ilic  erit  juvenis.  Ita  quidam  ex  libris  scriptis. 
At  vix  dubitamus  quin  revocanda  sit  lectio  multorum  MSS.  et  edd.  ante 
Gronovium,  erat,  licet  aliter  statuerint  editores  doctissimi. 

37.  XLVIII.  1.  19.  In  via  jactatiti.  Vid.  XXIX.  32.  et  XXX.  19. 
quae  ad  hunc  locum  laudat  Gronovius.  "  In  locis  Livii,"  ait  Dukerus, 
"  quae  hic  habet  Gronovius,  non  dicitur  via  jactare,  sed  potius  vulnus 
jactari.''''  Vir  doctissimus  dubitasse  videtur  de  Latinitate  tou  via  jactans. 
At  Virgilius : 

Si  quae  via  clausos 
ExcUTiAT  Teucros  vallo,  atque  effundat  in  aequor. 

Aen.  IX.  67. 
Si  via  recte  dicitur  excutere,  effundere,  cur  non  etiam  jactare  ? 

38.  XLIX.  1.  17-  Extemplo  et  circa  praetorem  ad  civitates  missi 
legati  tribunique.  Ita  hunc  locum  edidit  cel.  J.  F.  Gronovius  ;  et  inter- 
pretatur — "  legati  tribunique,  qui  circa  praetorem  erant,  et  honoiis 
causa  assectabantur,  relictis  praesidiis  suis."  MS.  Flor.  a  manu  prima 
habet  circa  praetore :  unde  librarii  emendarunt  circa  praetore^i;  vide- 
licet,  quia  praepositio  circa  casum  quartum  postulare  videbatur.  Hoc 
modo  lectionem  vulgarem,  quam  Gronovius  dedit,  ortam  existimamus. 
At  idem  MS.  Flor.  a  manu  secund^,  et  ipsa  admodum  antiqua,  circa  a 
praetore  habet,  restituta  nimirum  a  vocula,  quae  a  vocis  praecedentis 
literi  ultima  fuerat  intercepta :  id  quod  alibi  saepe  factum  est.  (Vid. 
Drakenb.  ad  Lib.  V.  c.  62.)  Ita  legendum  esse  Sigonius  jam  olim 
conjecerat ;  et  ita  procul  dubio  legendum  est,  hac  sententia  :  Extemplo 
legati  tribunique  a  praetore  missi  sunt  ad  civitates  circa,  sive  ad 
vicinas  civitates. 

39.  Ibid.  1.  22.  Perque  omnem  oram  qui  erant.  Editorum  nemo 
veram  hujus  loci  syntasin  ac  sensum  assecutus  esse  videtur.  Reciden- 
dum  erant,  quod  in  nuUo  ex  libris  scriptis  extat,  et  retinendum  qui, 
quod  in  omnibus  reperitur.  Et  locus  sic  distinguendus  :  perque  omnem 
oram,  (viz.  missi,  ex  initio  sententiae  repetendum)  qui  ex  speculis 
prospicerent.     Codd.  scriptorum  lectionem  in  contextum  recepimus. 

Ita  ad  fidem  Codd.  emendata  et  restituta,  duo  hujus  periodi  membra 
sibi  invicem  respondent,  et  aptissime  inter  se  cohaerent:  Extemplo  et 
circd  a  praeiore  ad  civitates  missi  legati  tribunique,  qui  suos  ad  curam 
custodiae  intenderent : — pernvT.  omnem  oram  missi,  qui  ex  speculis 
prospicerent  adventantem  hostium  classem. 

40.  Ibid,  1.  25.  Tamen  additur  propter  praecedens  quanquam.    Oratio 

consueta  esset :  Simul  ilaque  praesensum  est,  extemplo  datum  e  speculis 
iignum  est. 

41.  L.  juxta  finem.  Et  qiiibusdam  volentibus  novas  res  fore  ;  i.  e. 
et  novas  res  fore  ad  voluntatem,  sive  consentaneas  voluntati,  quorundam. 
Anglice — and  that  a  revolution  wou/d  be  agreeable  to  the  rvish  of  some 
persons.  Verbum  volo  non  habet  vocem  passivam  ;  et  propterea  Latini, 
(iraecorum  more,  per  formas  activas  exprimunt,  quae  aliter  passive 
efferre  vellent.  Et  sane  parum  interesse  videtur,  utrum  ea,  quae  qui- 
dam  volebant  dixeris,  an  ea,  quae  a  quibusdam  volebaxtur,  nisi  hoc 
posterius  usus  loquendi  respueret.  De  hac  locutione  fuse  egit  cel. 
Cortius  ad  Sall.  Jug.  c.  84. 

42.  LIL  in  fine.  Varia  inde  pugna  sequentes,  quanquam  ad  extre- 
mum  aequdssent  certamen,  major  tamen  hostium  Romanis  fama  victo- 
riae  fuit.  "  Suspicatur  Gronovius :  Varid  inde  pugna  cedentes 
sequentesque.  Sane  vulgata  lectio  parum  liquidum  legenti  sensum 
offert :  et  Put.  liber  clare  seqnentesQ.VE.  Et  suspicari  possis  majus  hic 
vitium  latere :  etenim  idem  codex  habet  cumque  ad  extremum.'''' 
Crevier.     Jac.  Gronovius  conj.  sequente,  s  eliso. 

4.3.  Ibid.  in  fine.  Major  tamen.  "  Hunc  locum  varii  varie  tentant. 
Clericus  non  immerito  fortasse  integrum  putat,  et  exponit  hoc  modo : 
major  tamen  fama  victoriae  fuit  Romanis,  quam  fama  victoriae  hostium." 
Crevier.  Si  lectio  sana  sit,  vix  quidem  aliter  exponi  potest;  et  famd 
victorine  supplenda  sunt  ante  hostium,  eodem  modo  ut  venenis,  in  hoc 
Horatii  loco,  ante  vocem  Medeae : 

Quid  accidit?  cur  dira  barbarae  minus 

Venena  Medeae  valcnt, 
Quibus  superbam  fugit  ulta  pelliccm, 
Magni  Creontis  f.liam  ? 

Epod.  V.  61. 
id  est — Cur  dira  venena  mea  minus  valent  venenis  barbarae  3Iedeae  ? 

44.  LIV.  L  3.  Pro  ad  equites  quoque  tegendos,  legendum  videtur  ex 
optimis  scriptis  equiti  quoque  tegendo,  quod  venustius. 

45.  Ibid.  L  13.  Ita  mille  equitibus  Magoni,  mille  peditibus  dimissis. 
Haec  non  inteUigo.  Nihil  de  hoc  loco  notavit  Crevier :  nec  quicquam 
mutant  libri  scripti. 

46.  Ibid.  juxta  finem.  Quicquid  aurae  jiuminis  appropinquabant. 
Ita  Lib.  VIII.  c.  39.  Quicquid  progrediebantur,  magis  magisque 
turhatos  hosles  cernebant. 

47.  Ibid.  in  fine.  Et  simul  lassitudine  proccdentc  jam  die,  fame 
etiam  deficere.  Ita  Drakenb.  edidit  ex  tribus  codicibus.  At  plerique 
sciipti  et  similitudine,  pro  et  simul  lassitudine :  unde  Gronovius  ex 
Polybio  emendabat  simul  jejuni,  procedente  jam  die,  fame  etiam 
deficere. 

48.  LVI.  initio.  Trepidantesque  prope  jam  in  suos  consternatos. 
Ita  edidit  Jac.  (ironovius,  in  contextum  revocans  priscarum  editionum 
scripturam,  quani  insuper  eshibent  plerique  ex  libris  scriptis.  At 
Crevier,  ex  vetustiorum,  ut  testatur,  fide,  legit — trepidantes,  propeque 
jam  in  suos  conslernalos.  "  Trepidantes  elephantos,  et  ita  efferatos,  ut 
prope  jam  ruituri  viderentur  in  suos  i.  e.  Poenos.  Vox  conslernatos  non 
tam  pavidum,  q\ia,m  furentem,  denotat.  Moxlegendum  videture  media 
acie."  Crevier. 

49.  LVr.  prope  finem.  Qnod  ex  mayna  parte  milihim.  Junge  ywort 
militum. 

50.  LVII.  1.  17.  Ejus  castelli  oppugnandi  spe.  "  Facile  quid  oppug- 
natur :  sed  expugnatio  speratur.  Itaque  leges  expngnandi^  si  quid  ratio 
in  his  valet,  aut  exemplum,  quo  Lib.  XL.  31.  ibidem  restituit  0  Tiiyu 
Gronovius."  Jac.  Perizoniits.  Saepissime  ita  variant  libri  scripti, 
ut  testatur  Drakenborchius  ad  hunc  locum. 

51.  LVIII.  initio.  Pro  haud  longis  inde  temporibus,  Gronovius 
suspicatur  haud  longi  inde  temporis  ;  quani  conjecturam  probat  Crevier. 

52.  LIX.  I.  16.  Pro  medius,  omnes  scripti  vel  de  his  vel  de  iis ; 
unde  Lipsius  legendum  putat  mediis :  at  Gronov.  mavult  medius,  ut 
referatur  ad  dextra  laevaque  emissos  pariter  equitcs,  quorum  ipse  cum 
peditibus  erat  medius.     Drakenb.  et  Crevier  Gronovium  sequuntur. 

53.  LXIII.  1.  10.  Quive  senatoris  pater  fuisset.  Haec  corrupta. 
Vix  dubitamus,  quin  cum  Roellio  legendum  sit  cuive  senator  pater 
fuisset.  Senalor  in  senatoris  mutatum  videtur  ab  aliquo,  qui  ri  qui 
accepit  pro  nominativo,  quum  revera  esset  dativus.  Quive  senatoris 
Jilius  ad  oram  Livii  Ant.  Perizonius.  Sed  tum  dicendum  fuisset  quive 
senatoris  Jilius  esset,  non  fuisset. 

L\  LIBRUM  XXII. 

1.  Cap.  I.  L  3.  Galli,  postquam  pao  EO,  UT  ipsi  ex  alieno  agro  rape- 
rent  agerentque,  suas  terras  sedem  belli  esse  viderunt.  The  Gauls, 
after  they  saw,  that,  instead  of  their  plundering  the  lands  of  others, 
their  own  territories  were  the  seat  of  the  war.  Hoc  monuimus,  quia  Gul. 
AValker  hunc  locum  minus  recte  explicavit.  Vid.  Tractat.  de  Linguae 
Anglic.  Particulis,  pag.  19. 

2.  Ibid.  1.  35.  Lunaeque  inter  imbrem  cadenlis.  Sigonius  legit  can- 
dentis,  i.  e.  splendentis.     Drakenb.  conj.  lanaeque  cadentis. 

3.  Ibid.  1.  43.  Divi  carminibus.  Omnes  scripti  divinis  carminibus, 
praeter  unum,  qui  habet  divis.  Unde  Jac.  Gronovius  legendum  putat 
vel  divi  suis  carminibus,  vel  dici  in  carminibus. 

4.  Ibid.  Pro  praefarentur,  Gronovius  et  omnes  editores  inde  a 
Gronovio  legendum  statuunt  profarentur ;  sed  nobis  non  persuadent. 
Vid.  Lib.  V.  41. 

5.  Ibid.  in  fine.  Ac  per  urbem  Salurnalia  diem  ac  noctcm  clama- 
tum,  Gronov.  conj.  clamata,  probante  Crevier.  Burmannus  conj.  lO 
Saturnalia.  "  Denique,"  inquit,  "  eandem  voculam  [/O]  excidisse 
apud  Livium  XXI I.  1.  credo,  et  legendum — ac  per  urbem  10  Saturnalia 
dicm  ac  noctem  clamatum  :  nam  sola  voce  Saturnalia  defunctum  popu- 
lum  non  putem,  quum  solennis  formula  esset  lO  Saturnalia,  ut  in 
triumpho  lO  Triumphe.'"  Miscell.  Obseuv.  Critic.  Vol.  V. 
p.  201. 

6'.  1 1.  initio.  Dum  consul  placandis  Romae  disirahendoque  delectu 
(bit  operam.  Ita  exhibent  et  scripti  plerique,  et  editiones  vetustissimae. 
\'aUa  vidit  pro  distrahendo  legendum  esse  dls  trahendo,  i.  e.  producendo ; 
et  ita  ediderunt  Gron.  Drakenb.  Ruddimannus.  At  cl.  Crevier  ingeniose 
et  acute  emendat  habendo  pro  trahendo,  faciliorem  lapsum  librariorum 
fuisse  existimans,  quod  haec  vox  cum  praecedente  coaluerat,  viz.  disha- 
bendo.     Et  sane  causa  nulla  atfertur  a  Livio,  cur  sedulo  et  data  opera 

delectum  produceret  consul ;  et  nullam  esse  potuisse,  acerrimo  bello 
instante,  res  ipsa  clamat. — Unus  ex  Hearnii  codd.  habet  placandis  Romae 
diis  delectu  dat  operam ;  unde  Drakenb.  conj.  Duin  consul,  placatis 
Romae  diis,  delectu  dat  operam,  Unus  ex  Drakenb.  codicibus  legit 
ptacandis  diis  Romae  habendoque  delectu,  Crevierii  emendationem 
confirmans,  etsi  verba  alio  sunt  ordine. 

7.  II.  1.  14.  Neque  sustinere  se  prolapsi,  neque  assurgere  poterant. 
"  Qui  prolapsi  sunt,  iis  jajn  non  est  opus,  ut  sustineant  se,  sed  ut  erigant. 
Itaque  legendum  censuerimus — neque  sustinere  se,  neque  prolapsi 
assurgere  poterunt.  Similem  medicinam  adhibuimus  simili  vitio,  c.  36. 
1.  xxi."  Chevier,  Nihilo  minus  ampliandum  censemus.  Interdum 
subit  suspicari,  locutiones — lapsa  cadunt  folia,  prolapsus  cecidit,  non 
sustinuit  se  prolapsus,  scuta  latentia  condunt,  &c.  ejusdem  generis  esse, 
et  eadem  ratione  explicandas.     Sed  de  his  alias. 

8.  Ibid.  1.  22.  Ordo  videtur  esse  :  Jumentorum  acervi  dabant  neces- 
sarium  cubile  quaerentibus,  ad  quietem  parvi  temporis,  tantum  quod 
exstaret  aqua  :  i.  e.  aflForded  the  necessary  bed  to  men  who,  for  a  short 
rest,  required  only  something  that  rose  above  the  water.  Strothius  haec 
minus  recte  explicasse  videtur  hoc  modo  :  "  Acervi  jumentorum  prostra- 
torum,  tantum,  quantum  eorum  aquae  superemineret,  cubile  necessariuni 
dabant,  quaerentibus  ilhid.  Cubile  necessarium  enira  bis  intelligenduni 
est,  ut  nunc  ad  quaerentibus,  nunc  vero  ad  dahant  referatur." 

9.  III.  1.  20.  Ferri  agique — verba  solennia  de  praedationibus,  ut 
ayuv  xa,)  (fi^uv  apud  Graecos.  "  Origo  autem  hujus  locutionis  inde  est, 
quod  in  praeda  alia  sunt  vita  praedita,  homines,  pecora,  jumenta,  adeo- 
que  aguntur  ,•  alia  inanima,  et,  quum  agi  non  possint,  feruntur.'''' 
Creviek. 

10.  IV.  1.  4.  Ubi  maxime  montes  Crotonenses  Trasimenus  subit,  i.  e. 
ad  montium  radices  proxime  accedit.  At  omnes  scripti  in  Trasimenum : 
quidam  etiam  stibeunt.  Hinc  Gronovius  emendat  in  Trasimenum 
sidunt,  id  est,  in  Trasimeni  alveum  mollitersese  demittunt. 

11.  Ibid.  prope  finem.  Quis  dubitet,  quin,  etiam  invitis  libris,  legen- 
dum  sit  collibus  pro  vallibus,  nisi  valles  inter  ciicumjacentes  montes  altae 
fingantur  respectu  laciis  et  campi. 

12.  Ibid.  prope  finem.  Eoque  magis  pariter.  Delenda  Friderico  G. 
Doering  videbatur  copulativa  que,  perperam.  Agmina  hostium  decucur- 
rerunt  ipsa  inter  se  satis  conspecta,  eoque  decucurrerunt  magis  pariter. 
Ibid.  Romanus  ex  clamore  undique  orto  se  circumventum  esse  sensil, 
prius  quam  satis  cerneret  oculis,  se  circumventum  esse :  erat  enim,  in 
tanta  caligine,  major  usus  aurium,  quam  oculorum,  ut  Livius  cap.  seq. 

13.  VI.  in  fine.  Conjecit  libri  scripti,  non  conjecti.  Ita  enim  Livius 
variare  structuram  amat. 

14.  VIII.  1.  12.  seqq.  Haec  nobis  omnino  sic  distinguenda  videntur  : 
Itaque  ad  remedium,  jam  diu  neque  desideratum  nec  adhibitum,  dicta- 
torem  creandum,  civitas  confugit.  Et,  quia  et  consul  aberat,  a  quo 
uno  dici  posse  videbatur,  nec,  per  occupatam  armis  Punicis  Italiam, 
facile  erat  aut  nuncium  aut  literas  mitti,  nec  dictatorem  populus  creare 
poterat :  quod  nunquam  ante  eam  diem  factum  erat,  prodictatorem 
populus  creavit  Q.  Fabium  Rlaximum,  et  magistrum  equitum  M. 
Minucium  Rufum.  Ita  verba — quod  nunquam  ante  eam  diem  factum 
tra<— -cohaerent  cum  iis  quae  sequuntur,  et  describunt  id,  quod  populus 

fecit,  non  id,  quod  Tion  poteratfacere.  Dictatorem  a  populo  creari  non 
praeter  morem  tantum  et  consuetudinem  fuisset,  sed  etiam  contra  legem. 
Vid.  Dion.  Halic.  Lib.  V.  c.  70.  Si  sola  consuetudo  obstabat,  quo 
minus  dictatorem  populus  creare  posset,  haec  eadem  ratio  creationi  pro- 
dictatoris  per  populum  etiam  obstare  debuit:  hoc  enim  aeque  contra 
consuetudinem  moremque,  quam  illud. 

15.  IX.  1.  10.  Ubi  satis  quieti  datum,  praeda  ac  populationibus 
magis,  guam  otio  aut  requie,  gaudentibus,  profectus,  devastat.  Syn- 
taxis  videtnr  esse  :  Ubi  satis  temporis  datum  est  quieti  hominibus  gau- 
dentibus  praeda  ac  populationibus,  &c.  Dare  quieti,  ut  dare  esui, 
potui,  &c.  Gronovio  magis  placebat  quietis,  refragantibus  libris. 
Drakenb.  jungebat  profectus  gaudentibus,  pro  cum  gaudentibus  :  minus 
recte.     Vid.  xxv.  38  in  fine. 

16.  X.  initio.  Consulente  collegio  praetorum.  Ita  codices  optimi. 
At,  quae  in  fine  cap.  praecedentis  narrantur,  eo  ducunt,  ut,  cum  cel. 
Lipsio,  rescribamus  consulente  collegium  praetore.  De  hac  formula 
vovendi  veris  sacri  consul.  Gron.  Obs.  L.  IV.  c.  14.  Vid.  etiam  Crev. 
notas  ad  huiic  locum,  et  Liv.  XXXIV.  44. 

17.  XII.  initio.  Dietator  per  agrum  Sabinum  Tibur,  quo  die  ad 
conveniendum  edixerat  novis  militibus,  venit.  Ita  omnes  omnium 
codices  scripti,  praeter  unum,  qui  quo  diem  praefert.  At  cel.  Dukerus 
non  assequitur,  quomodo  hoc  {quo  die)  ratio  sermonis  Latini  ferre  possit, 
sive  quo  ad  Tibur  referatur,  sive  ad  die.  Latuit  viz.  virum  doctissimum 
ejusmodi  locutionum  resolutio ;  nec  cel.  Perizonio  melius  cessit,  neque 
ipsi  Bentleio.  Vid.  Periz.  ad  Sanctii  Min.  IV.  xii.  2.  et  Bentl.  ad  Hor. 
Sat.  I.  vi.  15.  Quo  die  idem  est  atque  eo  die  quem.  Dictator  Tibur 
venit  EO  die,  guem  edixerat  novis  militibus  ad  conveniendum—eo. 
Vox  eo  non  additur,  quia  cap.  praeced.  dixerat :  Duabus  legionibus,  per 
magistrum  equitum  scriptis,  Tibur  diem  ad  conveniendum  edixit.  Sic 
Philippus  Larissam  diem  ad  conveniendum  exercitui  edixit. 
XXVIII.  5.  et  ifa  saepissime  Livius.  Permultis  probatissimorum  scrip- 
torum  locis  pronomen  relativum  eodem  modo  resolvendum  est.  Notante 
quo  judice  nosti  Hor.  Sat.  1.  vi.  14.  id  est  eo  judice,  quem  nosti.  Sic 
noster  I.  29.  Quibus  quisque  poterat,  elatis ;  i.  e.  iis,  quae  quisque 
poterat  efFerre,  elatis.  Ubi  scilicet  diversi  casus  requiruntur  antecedentis 
et  relativi,  si  antecedens  reticetur,  utrovis  casu  relativi  uti  licet.  E.  G. 
QuAE  quisqne  poterat,  elalis — Quibus  quisque  poterat,  elatis.  Etsi 
F.  G.  Doering  Livii  verba  Lib.  I.  29.  rectissime  explicasset,  alteram 
tamen  hujus  loci  lectionem,  quo  diem,  probat,  vocem  quo  ad  Tibur 
referens ;  perperam  omnino.  Livius  enim  cap.  praeced.  dixerat,  dictato- 
rem  Tibur  diem  ad  conveniendum  militibus  edixisse.  Nihil  itaque  jam 
restabat  dicendum,  nisi  dictatorem  ipsum  eo  venisse  eodem  illo  die,  quem 
militibus  ad  conveniendum  edixerat. 

18.  Ibid.  1.  4.  Rcgressus  edd.  omnes  ante  Drakenb.  qui  ex  octo  MSS. 
restituit  egressus.  "  quam  lectionem,"  inquit,  "  veriorem  esse,  ratio 
itineris  dictatoris  docet.  Ex  urbe  enim  via  Flaminia  profectus,  con- 
sulem  ServUium  circa  Ocriculum  obvium  habuit,  et  ab  eo  exercitum 
accepit  Hinc,  per  agrum  Sabinum,  Tibur,  inde  Praeneste,  ac  trans- 
versis  limitibus  ad  viam  Latinam  venit.  Unde  quum  non  moverit, 
egressus,  quam  regressus,  malo."  Drakenb. 

19.  XIII.  L  12.  Etiam  atijue  etiatn  promissa — quae  iterum  iterum- 
que  promiserant. 

20.  XIV.  1.  10.  a  fine„  Classem  gravem  commeatibus,  id  est,  refer- 
tam,  onustam  commeatibus.  Mirum  est,  quod  F.  G.  Doering  ad  haec 
verba  annotavit :  "  H.  e.  cui  haud  facile  commeatus  et  subministrari 
poterant  commeatibus  laboiantem" — cui  explicationi  et  veritas  rerum  et 
rationes  Grammaticae  refragantur.  Lutatio  Catulo  consule.  bello  finis 
impositus  apud  insulas,  quibus  nomen  Aegates  :  nec  major  alias  in  mari 
pugna ;  quippe  commeatibus,  exercitn,  propugnaculis,  armis,  gravis 
hostium  classis,  et  in  ea  quasi  tota  Carthago :  quod  ipsum  exitio  fuit. 
Romana  classis  prompta,  levis,  expedita,  et  quodam  genere  castrensis.''^ 

Flor-   Lib.   I.  c.   2.     Vid.   etiam  Polyb.   Lib.  I.  c.  fJO,  Cl Allegat 

quidem  idem  vir  doctus  alium  Livii  locum :  Quia  multitudo  sua  com- 
mealibus  gravis.  L.  V^II.  c.  37.  At  commeatibus  gravis  illic  longe 
alia  ratione  dictum  est — nempe  quae  oneri  esset  commeatibus,  i.  e.  quae 
nimiam  commeatuum  copiam  absumeret ;  ut  bene  Crevier. 

21.  XVI.  1.  3.  Cum  expeditis  equitibus.  Nostrates  vocant — light 
cavalry.  In  libris  quibusdam  est  cum  expeditis  equitibusque.  Sed  vid. 
infra  c.  55.  ubi  etiam  eadem  locutio  occurrit. 

22.  XVII.  prope  finem.  Ceterum  nox,  aequato  timore,  neutros 
pugnam  incipientes  ad  lucem  tenuit.  Haec  non  satis  intelligimus,  nisi 
sententia  sit :  ita  tenuit,  ut  neutri  ad  lucem  usque  pugnam  inciperent. 
N^Eutros  pugnam  incipientcs  fenuit — idem  valere  videtur  atque — 
UTEOS^?^^  pugnam  non  incipientes  tenuit,  i.  e.  a  pugnam  incipiendo. 
F.  G.  Doering,  Dujatium  secutus,  ionge  aliter  interpretatur :  "  Tenuit 
scil.  in  pugna,  quara  inceperant.  Fugientes  nimirum  manus  quidem 
cum  levi  hostium  armatura  conserere  inceperant ;  sed,  cum  nox  timorem 
aequaret,  neutri  ad  lucem  usque  in  pugna  perseverarunt." 

23.  XVIII.  1.  G.  Pervenisset.  Gronovius  conj.  supervenisset, 
Dujatius  praeveirisset. 

Ibid.  1.  15.  l;ibri  plures  et  meliores  vel  medios,  vel  mcdius.  Editiones 
priscae  mediis,  quod  Crevier  et  Ruddim.  retinent. 

24.  XIX.  L  22.  Nondum  aperientibus  classem  promontoriis.  id  est, 
adhuc  obtegentibus  classem  promontoriis.  Pro-montoria  aperiunt  clas- 
sem,  ubi  classis,  interpositu  interjectuque  eorum  prius  occultata,  in  con- 
spectum  venit.  F.  G.  Doering  minus  recte :  "  Nec  adhuc  detecta  classe 
in  promontoriis.  Promontoria  aperiunt  classem,  quando  iUa  ex  iis 
potest  conspicL" 

25.  XX.  prope  finem.  Qui  Iberum  incolunt.  Gronovius  conj.  qui 
cis  Iberum  incolunt,  vel  qui  Iberum  accolunt,  probante  Crevier.  Dra- 
kenborchio  prior  conjectura  magis  placebat ;  et  nobis  verior  videtur, 
sequente  multorum  et  ultimae  Hispaniae. 

26.  XXII.  prope  finem.  Acta  per  eundem  ordinem  quo,  si  Kartha- 
yiniensium  nomine  sic  ageretur.  Pro  vulg.  quasi  duo  optimae  notae 
codd.  quo  si,  probantibus  Drakenb.  et  Crevier.  In  uno  MS.  rcs  ageretur, 
quomodo  legendum  conj.  Crevier.  Pro  ordinem  8trothius  legendum 
putat  ordine,  quod  et  nobis  in  mentem  venerat ;  nec  dubitamus  quin 

lectio  sic  constituenda  sit :    Cetera  omnia acta  per  eundem  (i.  e. 

per  Abelucem)  ordine,  quo  acta  essent,  si  Karthaginiensium  nomine  res 
ageretur. 

27.  XXIV.  L  20.  Per  aversa  castra  a  castris  Hannibalis.  Postiema 
o  castris  Hannibalis  delenda  censet  Gronovius,  assentiente  Crevier ;  et 
sane  glossam  sapiunt. 

28.  XXV.  1.  11.  Quorum  neutra  hoc  tempore  provincia  praetore 
egeat.  "  Aut  quarum  pro  tjuorum  scribendum,  aut,  quod  suspicatus  est 
Crevier,  vox  praetore  tollenda  videtur ;  nam  egere  alicujus  rei  aeque  recte 
ac  egere  aliqua  re  dicitur :  nisi,  quod  nunc  succurrit,  quum  pro  quorum 
legendum  sit."  Doering.  Nobis  quum  vera  lectio  videtur.  Com- 
pendium  scribendi,  qUo,  i.  e.  quom,  vel  etiam  ipsum  quom,  videtur  male 
redditum  fuisse  quorum. 

29.  Ibid.  1.  27.  In  actione  minime  popularis.  Gronovius  malebat 
minime  populari.  Nam,  "  si  Fabius  in  concionem  prodisset,  adversari 
debuisset  31etilio  aliisque  Minucio  faventibus :  ea  autem  actio  minime 
popularis  fuisset.  Hinc  concionibus  se  abstinuit."  Drakenb.  Cre- 
vier  vulgat.  retinet,  et  in  actione  interpretatur — "  in  agendo,  quum 
oratio  illi  habenda  esset  apud  populum." 

30.  XXVI.  prope  finem.  Literisque  senatusconsulli  :  "  Post  legem 
Horatiam,  sive  Hortensiam,  plebiscitorum  Patres  fiebant  auctores,  et,  ut 
plebis  eluderent  auctoritatem,  eadem  senatusconsultis  confirmabant.  Sed 
haec  ipsa  locutio,  literae  senatusconsulti,  me  ofFendit,  et  propterea  malim, 
si  liceat :  acceptisque  in  ipso  itinere  literis  senatusque  consulto,  ut  ante 
ecitique  plebis."  Geonov.  Sic,  literas  inde  consulis  ac  senatuscon- 
sultum  recitavit.     L.  XXIV.  14.     Vid.  Gronov.  ad  XL.  41. 

31.  XXVII.  1.  20.  Parte,  qua  posset,  rerum  consilio  gerendarum, 
Crevier  supplet  qua  posset  non  cedere.  Nobis  supplendum  videbatur — 
qua  posset  res  consLlio  gerere.  Nam  sequitur — suis  consiliis,  quoniam 
omnia  non  liceret,  quae  posset,  servaturum. 

32.  XXVIII.  1.  21.  Ac  sibi  quisque  deposcere,  &c.  "  Moguntinis 
distinguitur  ante  dux,  et  recte  ;  modo  legas — ac  sibi  quisque  deposcere 
pellendos  inde  hostes,  ac  locum  capiendum.  Dux  ipse  inter  &c.  Sic 
plane  cap.  42.  Clamor  inde  ortus,  ducerent  ad  persequendos  hostes,  ac 
protinus  castra  diripienda.  Et  consul  alter  velut  unus  turbae  militaris 
erat.     Idem  factum  xxviii.  22."  Jac.  Perizonius. 

33.  Ibid.  1.  24.  Principio  levem  armaturam  dimittit.  Ita  codd. 
omnes.  "  Scribe  emittit;  aut  potius  totum  illud  verbum  pro  alieno  dele." 
Gronov. 

34.  Ibid.  1.  33.  Recta  dici  videtur  pugna,  ubi  nihil  olliqui,  nuUa 
fraus,  nullae  insidiae. 

35.  XXX.  1.  6.  Ordo  est :  totumque  agmen  consalutasset  circumfusos 
militum  ejus  Patronos. 

36.  XXXI.  1.  11.  Ad  mille  kominum,  cum  his  Sempronio  Blaeso 
quaestore,  amissum.  Optimi  Gronovii  codices  amissum  ;  sed  omnes 
Drakenborchii  amisso.  Vel  retinenda  vulgata  lectio  amisso,  vel  delen- 
dum  his ;  quod,  invitis  omnibus  MStis,  fieri  nolumus. 

37.  XXXII.  1.  7.    Adeoque  inopia  coactus  est  Hannibal,  ut 

Galliam  repetiturus  fuerit.'  Gronovio  haec  oratio  vLx  Latina  videbatur, 
qui  tentabat  ad  id  inopiae  redactus  est  Hannibal,  assentiente  Crevier. 
Drakenb.  conj.  ad  idque  inopiae  est  redactus  Hannibal.  Nobis  lectio 
librorum  et  sana  et  venusta  videtur.  Cogere  adeo  idem  omnino  est,  ac 
cogere  ad  id,  ut  redire  adeo  est  redire  ad  id.  In  utraque  locutione  t« 
id,  sive  eo,  explicatur  oratione,  quae  sequitur,  a  pronomine  ut  incipiente. 

AdEone  rem  rediisse,  ut  perioulum  etiam  fame  mihi  sit,  Syre  ?  Ter. 
Heaut.  V.  ii.  27.  Ita  saepissime  loquitur  Terentius ;  et  ita,  ut  videtur, 
Livius  hoc  loco — adt.0  itwpid  coactus  est  Hannibal,  dt  Galliam  repe- 
titurus  fuerit. 

38.  XXXII.  1.  14.  Et  quum  juxta.  Gronovius  malebat  id  quum. 
Drakenb.  conj.  quod  quum,  quia  in  uno  ex  codd.  que  quum  repererat, 

39.  XXXVI.  1.  18.  Et  multo  cruore  signa  in  Sabinis  caedis,  aquas 
e  fmte  calidas  mandsse.  Locus  corruptus,  quem  editores,  alii  aliter, 
emendare  tentarunt.  "  Vox  caedis,  quae  procul  dubio  vitiosa  est,  videtur 
mutanda  in  Caerites,  quod  nomen  referatur  ad  aquas.  Sed,  quum  aquae 
Caerites  calidae  essent,  non  potest  haberi  pro  prodigio  eas  calidas  man- 
asse.  Itaque  alia  adhuc  mutatione  opus  est,  et  fortasse  legendum :  et 
multo  cruore  signa  in  Sabinis,  Caerites  aquas  efonte  cruentas  mandsse. 
Hoc  firmari  videtur  ex  eo  quod  subjicitur  :  id  quidem  etiam,  quod  saepius 
acciderat,  magis  terrebat.  Supra  enim  c.  I.  memoratur  inter  prodigia. 
Caerites  aquas  sanguine  mistas  fiuxisse.^^  Crevier.  Caerites  Grono- 
viOj  cruentas  Crevierio  debetur. 

40.  XXXVII.  1.  16.  Levium  armatorum.  lege  armorum. 

41.  XXXVIII.  L  2.  Milites  tunc,  quad  nunquam  anteafactum  erat, 
jurejurando  ab  tribunis  militum  adacti,  &c.  Hunc  Livii  locum  minus 
recte  accepisse  videntur  editores  doctissimi,  et  propterea  emendando 
corruperunt,  Etiam  Crevier,  qui  fuse  de  eo  egit,  nihil  expedivit.  Nobis 
luce  clarius  videtur,  ipso  Livio  facem  praeferente,  nostrum  hic  non  dis- 
crimen  facere  voluisse  inter  jusjurandum  et  sacramentum,  sive  inter  ea 
quibus  jurejurando,  et  ea  quibus  saeramento,  milites  se  obstringebant, 
quemadmodum  viri  docti  perperam  statuerunt;  sed  inter  voluntarium 
jusjurandum,  sive  sacramentum,  et  legitimam  jurisjurandi,  sive  sacra- 
raenti,  adactionem.  Hoc  manifestum  videtur  ex  verbis  ipsius :  id  ej; 
voLUNTARio  inter  ipsos  milites  foedere,  {ubi  viz.  sua  vqluntate 
ipsi  INTER  SE,  equites  decuriati,  centuriati  pedites,  conjuraiiant, 
sese  fugae,  &c.)  a  tribunis  ad  legitimam  jurisjurandi  adactionem 
translatum,  uhi  milites  jurejurando  ab  tribunis  militum  adacti  sunt. 

42.  Ibid.  1.  5.  Ubi  ad  decuriatum  aut  centuriatum  convenissent ; 
i.  e.  ut  decuriarentur,  aut  centuriarentur.  Dukerus  credit  delendum 
esse  ad,  quod  tamen  constanter  omnes  codices  tuentur,  quodque  nobis 
omnino  necessarium  videtur. 

43.  Ibid.  1.  13.  Denunciantis  legendum  censet  Gronovius,  quomodo 
legit  Lipsius  iv.  Epist.  Quaest.  24.  Gronovius  distinguit :  denun- 
ciantis,  bellum)  arcessitum  in  Italiam  ab  nobilibus,  mansurumque  in 
visceribus  reipublicae,  si  plures  Fabios  imperatores  haberet)  se,  quo  die 
hostem  vidisset,  perfecturum — quod  fortasse  melius. 

44.  Ibid,  1.  20,  Jam  nunc  locatus  in  urbe.  Quis  dubitet  quin  togatus 
legendum  sit,  praesertim  ubi  opponitur  armato  ? 

45.  XXXIX.  1.  24.  Nec  gloriandi  tempus  adversus  unum  est;  et 
ego,  contemnendo  potius,  quam  appetendo,  glortam,  modum  excesserim. 
Dedimus  et  pro  vulg.  ut,  ad  mentem  Drakenb.  etsi  in  ipsius  editione  ut 
exaratum  sit,  operarum  opinor  incuria.  Adversus  unum  videtur  esse 
apud  unum,  ut  infra,  sed  ne  adversus  te  quidem  ego  gloriabor. 
Fabius  nempe  duabus  rationibus  gloriandi  suspicionem  a  se  amovere 
vult.  "  Et  intempestivum  esset  gloriari,  dum  apud  unum  loquor ;  et  a 
moribus  meis  alienum,  qui  gloriam  semper  contemsi  potius,  quam  appe- 

tivi.     Sed  tamen,  quod  sine  arrogantia  dictum  velim,  ita  res  SE  habet, 
&c.     Se  enim  habent  libri  plures  et  potiores. 

46.  XXXIX.  L  42.  Quamdiu  pro  Geronii,  castelli  Apuliae  inopis, 
tanquam  pro  Karthaginis  moenibus — ?  Elegans  videtur  esse  ofroaiu. 
-rniTii.     Fabius  nempe  reprimit  se,  ne  arroganter  loqui  videatur.     Varie 

suppleri  potest.     Quamdiu IN   stativis   tenui  ?   ut  c.   23. 

sup.     Vel,    Quamdiu sedendo    et    cunctando    bellum 

GERERE    COEGI  ?    ut    c.   24.      Vel,    Quamdiu ludificatus 

SUM  ?   quomodo  ipse   Fabius  infra.      De  Atilio  et  Servilio  vid.   sup. 
c.  32. 

47.  XLI.  in  fine.  In  locis.  Cum  Jac.  Gronovio,  iis  locis  legendum 
existimamus. 

48.  XLII.  1.  21.  Paullus  quum  ei,  sud  sponte  cunctanti,  pulli  quo- 
que  auspicio  non  addixissent,  obnunciari,  jam  efferenti  portd  siyna, 
collegae  jussit.  ''  obnunciare  est  nunciare  auspicia  infausta  csse — 
eoque  efficere,  ne  aliquid  fiat.  Augures  et  magistratus,  quibus  jus  erat 
de  coelo  servare,  si  aliquid  mali  ominis  obvenisset,  obnujiciabant.  Ob- 
nunciationis  autem  verba  solennia  erant  alio  die  :  quibus  significabatur 
illum  diem  rei  gerendae  idaneum  non  esse,  atque  ita  res  impediebatur. 
"  Confeclo  negotio,  bonus  augur  alio  die  inquit.  O  impudentiam 
singularem  !  Quid  videras  ?  Quid  senseras  ?  Quid  audieras  ?■  nec 
enim  te  de  coelo  servdsse  dixisti,  neque  hodie  dicis.  Id  ir/itur  obvenit 
vitium,  qiiod  tu  Kalendis  Januar.  futurum  esse  praevideras,  et  tanto 
ante  praedixeras.  Ergo,  Hercule,  magnd,  ut  spero,  tud  potius,  quam 
reipublicae,  calamitate  ementitus  es  auspicia :  obstrinxisti  populum 
Romanum  religione :  augur  auguri,  consul  consuli,  obnunciavisti." 
Cic.  Philip.  II.  Sect.  33.     .J.  F.  Ghonovius. 

49.  Ibid.  in  fine.  Apud  eos  i.  e.  apud  milites,  qui,  referri  signa  in 
castra  jubenti,  consuli  non  paruerunt. 

50.  XLV.  1.  16.  Atque,  ita  instructd  acie.  An  legendum,  atque  ita 
instructa  aciES  ?  Ceterum  tota  haec  aciei  Cannensis  descriptio,  ut  vulgo 
editur,  confusa  et  obscura  est,  et  expeditu  difficillima ;  quae  tamen  si 
distinguatur  ut  in  contextu,  omnia  aperta,  omnia  perspicua  reperientur : 
Equitibus  nempe  Ronianis  in  dextro,  sociorum  in  sinistro  comu,  collo- 
catis,  pedites  Romanorum,  juncti  equitibus  Romanis,  tenuerunt  dimi- 
diam  partem  mediae  aciei,  dimidiam  alteram  occupantibus  peditibus 
sociorum.  Pro  ex  celeris,  dedimus  cum,  sive  c^  ceteris,  ut  per  com- 
pendium  scribitur.  Illae  enim  voculae,  ut  bene  observat  Drakenborchius, 
ob  ductuum  in  scriptura  Longobardica  affinitatem,  facillime  commutari 
possunt. 

51.  XLVI.  L  5.  Medid  acie  peditibus  firmatd.  Legendum  videtur 
media  acies,  ut  habet  vetus  liber  Sigonii,  cum  sex  aliis. 

52.  Ibid.  L  12.  Ante  ceteros  habitus  harum  gentium.  Hic  locus 
foede  corruptus  est  in  libris  scriptis.  Cod.  Puteanaeus,  omnium  optimus, 
habet  ante  talius  hannibatus  gentium  fiarum  ;  Flor.  a  manu  2.  ante 
talius  habitus :  unde  Gronovios  eruit  sane  et  alius  habitus  harum 
gentium.     Lectio  vulgata,  ante  ceteros  habitus,  in  nullo  extat  codice. 

53.  XLVII.  juxta  finem.  Etiam  adversus  Afros  integram  pugnam 
ineunt.  Integram  nesciunt  optimi  codices ;  et  pro  etiam  habent  et. 
Crevier  jam  adversus  Afros  legendum  suspicatur. 

54.  XLVIII.  initio.     Jam  et  in  sinistro  cornu  Romano.     "  Optimi 

nesciunt  praepositionem,  habent  autem  Romani.  Scribe  Jam  et  sinistro 
cornu  Romanis."  Geonov.  Romanis  habent  libri  pauci,  et  ita  edidlt 
Crevier :  unus  Romanorum. 

55.  XLVIII.  juxta  finem.  Hasdrubal,  qui  ea  parte  praeerat. 
"  Haec,  et  quae  sequuntur,  oronino  corrupta  sunt,  et  pro  deploratis 
habenda.  Primo  enim.  Hasdrubal  non  hac  parte,  sed  laeva  praeerat. 
Deinde,  quonam  modo  subduci  possunt  ex  media  acie  Numidae,  qui  in 
dextro  coniu  locati  fuerant  ?  Postremo,  quid  necesse  est  adjungi  Afris 
in  media  acie  Gallos  Hispanosque  pedites,  qui  in  ea  semper  fuere  ?  Rem 
clare  ex  Polybio  discimus.  Hasdrubal,  qui  in  laevo  comu  Hispanis 
Gallisque  equitibus  praeerat,  quum  occidione  occidisset  Romanum  equi- 
tatum,  transiit  in  dextrum  comu,  et,  conjunctus  Numidis,  sociorum 
equites  in  fugam  vertit.  Eos  deinde  persequendos  caedendosque  per- 
mittit  Numidis.  Ipse  cum  suis  Gallis  Hispanisque  equitibus  Romanos 
pedites,  cum  Afris  tum  maxime  pugnantes,  a  tergo  invadit.  Hoc  procul 
dubio  voluerat  Livius.  Sed  ad  hunc  sensum  ejus  verba  refingere  sine 
librorum  ope  frustra  tentaverimus."  Crevier.  "  Desiderabatur  tale 
quid  :  Hasdrubal,  qua  parte  praeerat,  victor,  laevum  quoque  Romano- 
rum  comu  adortus  pari  fortuna,  Numidas,  quia  segnis  eorum  cum 
adversis  pugna  erat,  ad  persequendos  passim  fugientes  mittit :  His- 
panos  et  Gallos  equites  jam  Afris  prope  fessis,  caede  magis  ^uampugna, 
adjungit."     GaoNOV. 

56.  XLIX.  1.  7.  Quam  mallem,  vinctos  mihi  traderet.  X)e  hujus 
loci  sanitate  dubitamus.  Si  per  libros  scriptos  liceret,  libenter  legeremus, 
alio  ordine :  Mallem,  qziam  vinctos  mihi  traderet.  Tovra  ficaXXcf  ^jS«w- 
Xo^x»,  »1  £/'  hhfiUm  iragiXajSov.  Plutarch.  in  Fabio,  183.  Aptior 
videtur,  quam  habet  Plutarchus  sententiam, 

57.  Ibid.  1.  35.  Nulli  fugientium  infestus  agmini.  Pro  infestus, 
quod  vitiosum  videtur,  Gronovius  conj.  immistus,  Ant.  Perisonius  infer- 
tus,  Coetierius  invectus,  Burmannus  ingestus. 

58.  lh\A.\.Zl.  Et 'i&.^T:\prope  civiumsociorumque  pars.  Itahbri, 
tum  scripti,  tum  editi.  i.  e.  aequa  prope  civium  sociorumque  pars. 
Utriusque  locutionis  quidem  eadem  est  ratio :  neque  de  prioris  Latinitate 
dubitare  debebant  editores  doctissimi.  Sed  de  his  alibi  egimus.  Vid. 
Not.  5.  in  Lib.  1. 

59.  L.  L  5.  Alterius  morientis  prope  totus  exercitus  fuit.  Almost 
the  whole  army  was  of  the  dying  Consul's  party.  Ita  scilicet  orationem 
variare  Livius  voluit.  Sic  L.  XXIII.  39.  Nolae,  sicut  priore  anno, 
senatus  Romanorum,  plebs  Hannibalis  erat.  Consulis  morientis  esse 
est  consuli  morienti  adhaerere,  vel,  ut  ceL  Lipsius,  consuli  morienti 
commori. 

60.  Ibid.  in  fine.  Haec  magis  impetu  animorum,  QUOD.  Ita  ex 
libris  quibusdam  dedit  Gronovius ;  et  explicat — quod  nempe  ex  illis  con- 
siliis ;  quod  nobis  durissimum  videtur.  Dedimus  qtiem,  ut  Crevier  ex 
codice  Victorino  restituit,  et  sensus  ratio  postulat. 

61.  LI.  L  2.  Ut  DiEi  auoD  reliquum  esset,  noctisque  insequentis, 
quietem  sumeret.  Quod  diei  resolvenduni  ejus  diei,  quod  diei 
reliquum  esset — of  that  (portion)  of  the  day,  which  might  still  remain, 
and  of  the  following  night.  Vid.  Not.  I7.  supra,  Minus  bene  Crevier 
ct  Doering. 

62.  LI.  1.  15.  Jacebant  tot  Romanorum  millia.  Ruddim.  habet 
jacebant  enim  ;  enim  de  suo,  et  contra  libros  omnes. 

63.  Ibid.  in  fine.  Substratus  Numida  mortuo  superincubanti 
vivus.  Perperam  omnino  hunc  locum  accepisse  videtur  F.  G.  Doering. 
"  Non  vivus,"  inquit,  "  ut  Drakenborchius  et  alii  putant,  inventus  est 
Numida,  cum  statim  subjungatur — quum  ewspirasset ;  sed,  nisi,  quod 
mihi  videtur,  ab  aliena  mauu  rs  vivus  illatum  est,  explicandum  erit  i 
Substratus  Numida  superincubanti  Romano  quum  adhuc  vivus  esset. 
Nec  ego  naso  aurihusque  laceratis  ad  Numidam,  sed  ad  Romanum, 
traho,  quem  Numida  dentibus  laniavit,  adeoque  ejus  nasum  auresque 
laceravit."  Sed  longe  alia  videtur  esse  Livii  sententia:  Numida  vivus 
substratus  mortuo  Romano  superincubanti,  Numida  viz.  naso  auribusque 
laceratis,  quum  Romanus,  manibus  ad  capiendum  telum  inutilibus, 
laniando  dentibus  Numidam  expirasset.  Vid.  Val.  Max.  III.  c  2. 
Sect.  11, 

64.  Ibid.  in  tine.  In  rabiem  ira  versus.  Cod.  Putean.  itersas ; 
unde  Gronov.  conj.  versa,  quomodo  Drakenb.  in  duobus  ex  suis  codd. 
scriptum  invenit. 

65.  LIV.  L  6.  a  fine.  Comparem.  Ita  editiones  omnes.  At  libri 
optimi  vel  comparesset  (i.  e.  compares  et)  vel  compares.  Sensus  patet. 
An  comparare  velis  cum  Cannensi  clade  ? 

66.  IjV.  1.  3.  Qui  obvios  percunclando  aliquos  profectos  ex  fuga, 
passim  dissipalos,  forte  referant,  guae  fortuna  consulum  atque  eaer- 
ciiuum  sit.  "  Hic  aliquid  est  redundans  et  inconcinnum,  nec  satis  Livi- 
ana  elegantia  dignum.  Vera  procul  dubio  est  Jac.  Gronovii  emendatio  : 
Qui  obvios  percunctando  (aliquos  profecto  ex  fuga  dissipatos  fore) 
referant,  quae  fortuna,  &c."  Crevier. 

67.  Ibid.  1.  11.  Et  si  quid  dii  immortales.  Hic  locus  in  editionibus 
Drakenb.  et  Ruddim.  prave  distinctus  est,  quasi  percunctandum  et  refe- 
rendum  esset,  si  (an)  quid  dii  immortales  reliquum  nomini  Romano 
fecerint;  quum  sententia  est :  et,  si  quid  dii  immortales  reliquum  nomini 
Romano  fecerint,  referant,  ubi  eae  copiae  (reliquiae)  sint. 

68.  LVII.  initio.  M.  Claudium,  qui  classi  ad  Ostiam  stanti  prae 
esset,  Canusium  ad  exercitum  mittendum.  Locus,  inquit  Gronovius, 
fractus  et  depositus.  Omnino  desideratur  verbum  aliquod,  quale  censue- 
runt,  quod  quidem  in  uno  aut  altero  codice  sequioris  notae  reperitur. 
Nobis  verbum  praeesset  etiam  vitiosum  videtur.  Ulcus  latere  certum 
est,  inquit  Drakenb.  cujus  curationem  peritioribus  medicis  relinquo. 

69.  Ibid.  1.  9.  L.  Cantilius,  scriba  pontificis,  quos  nunc  minores 
pontifices  appellant.  Doctissimi  Dukeri  brevem  de  pontificibus  minori- 
bus  disputationem  subjungere  visum  est  "  Quae  de  pontifkibu^  mino- 
ribus  scripserunt  Panvinius,  Gutherius,  et  Rupertus,  ac  deinde  recoxit 
Pitiscus,  erudite  refellit  Norisius  Dissert.  I.  ad  Cenot.  Pis.  cap.  5.  Ex 
iis,  quae  ibi  disputat,  manifestum  est,  aetate  Ciceronis  ac  Livii,  praeter 
coUegium  illud  pontificum,  in  quo  post  legem  Ogulniam  et  annum  urbis 
ccccLii.  usque  ad  SuUam  octo,  post  Sullam  quindecim  pontifices  erant, 
etiam  aliud  collegium  pontificum  fuisse,  qui  pontifices  minores  appella- 
rentur.  Hi  quando,  quo  numero,  et  quam  ob  causam,  instituti  fuerint, 
non  scio  usquam  traditum.  Sed,  quia  Livius  dicit  scriba  pontificis, 
(non  pontificum,  ut  festinatione,  credo,  lapsus  Norisius)  quos  nunc 
minores  pontifices  appellant,  verisimile  est,  hoc  tempore  tantum  unum 

fuisse,  ac,  deinde  aucto  numero,  omnes  ponlifices  minores  appellatos. 
Et  jam  ante  tantum  unum  fuisse  significat  his  verbis  Macrobius  1. 
Saturn.  15.  Priscis  temporibus  antequam  Fasti  a  Cn.  Fabio  scriba 
invitis  Patribus  in  omnium  notitiam  proderentur,  id  est  ante  ann.  urbis 
ccccxLix)  pontifici  minori  haec  provincia  dclegabatur,  ut  novaelunae 
primutn  observaret  aspectum,  visamque  regi  sacrificulo  nunciaret. 
Quo  tempore  auctus  fuerit  eorum  numerus,  itidem  incertum  est.  Cicero 
de  Arusp.  resp.  c.  6.  tres  nominat :  unde  consequens  est,  id  eo  inter%'allo, 
quod  inter  annum,  cujus  res  hic  exsequitur  Livius,  et  inter  orationem 
iUam  habitam,  fuit,  quod  ferme  CLX.  annorum  est,  factum.  In  loco 
Capitol.  in  Opil.  Macrino  cap.  7-  Quum  scriba  pontificum  esset,  quos 
hodie  pontifices  minores  vocant,  mihi  suspectum  est  hodie,  ut  es  verbis 
Livii,  in  margine  adscriptis,  deinde  in  contextum  inculcatum.  Nam 
Capitolinus  de  appeUatione,  dudum  ante  id  tempus  recepta,  non  ita 
loqui  potuit,  ut  Livius ;  cujus  aetate  ea  multo  recentior  erat,  quam 
Capitolini."  Dukerus  ad  hunc  Livii  locum. 

70.  LVIL  L  15.  Quihus  suppliciis.  By  what  atonements — ita 
enim  haec  vos  saepissime  accipienda  est,  et  revera  designare  videtur  id 
omne,  quo  deos  hominesve  placare,  et  nobis  propitios  reddere,  conamur, 
sive  preces  sint,  sive  victimae  et  sacrificia,  sive  IxiTn^lai  (supplicum 
velamenta)  sive  poena,  &c.  vid.  Cort.  ad  SaU.  Cat.  c.  y.  et  alibi.  Pro 
suppliciis,  Doering  malebat  sacrificiis,  vel  propius  ad  Uteras  piaculis. 
At  lectio  vulgata,  quam  omnes  ferme  libri  scripti  tuentur,  omnino 
sana  est. 

IN  LIBRUM  XXV. 

1.  Cap.  IX.  L  26.  Aliquantum  intra  moenia  includuntur.  Locus 
corruptus.  Polybius  narrat,  esse  intra  Tarenti  moenia  sepulcra  quaedam, 
ad  quae  Nico  cum  sociis  venerunt,  unde  ignem  excitarunt.  Verba — 
aliquantum  intra  moenia — referri  non  ad  portam  quae  orientem  spectabat, 
sed  ad  haec  sepulcra,  existimant  Editores  doctissimi.  Unde  legendum 
conjiciunt :  Ea  mediterranea  regione  orientem  spectat,  aD  Busta, 
quae  aliquantum  intra  moenia  includuntur. 

2.  XVI.  1.  5.  Atque  intentius  exta  reserata  servarentur.  Ex  Ubris 
scriptis  quidam  habent  exta  reserata  ;  alii  exta  reservata  ;  unus  rese- 
cata,  tres  exta  reservarentur.  Legendum  videtur  vel  exta  resecta 
(verbum  solerme  est  prosectd)  servarentur ;  vel  extares  (viz.  ollae) 
scrvarentur.     Ollae  extares  in  quibus  exta  coquebantur. 

3.  Ibid.  L  19.  Deducit  Poenum,  in  locum  pacis  Gracchum  adduc- 
turus.  Legendum  videtur  ex  uno  Gronovii  MS.  Deducit  Poenum  »n 
locum,  quo  erat  cum  paucis  Gracchum  adducturus. 

